
ARC A 


A“ NESU SENTIMENTALI. 

Net ir jaunystėje nebuvau linkusi į melancholiją ar savi- 
graužą. Niekad nemėgau dairytis atgal ir dūsauti, kaip bėga laikas. 
Gal kas pasakytų, kad nepažįstu apgailestavimo. Išties, pasak mano 
nedraugų, aš visada išpūtusi akis žiūriu tik į priekį: į ateitį, į dar vie- 
ną karą, kurį teks laimėti, į kitą sūnų, kurį reikės pasodinti į sostą, į 
dar vieną priešą, kurį turėsiu įveikti. 

Kaip menkai jie mane pažįsta! Tiesą pasakius, beveik niekas ma- 
nęs nepažįsta. Ko gero, man taip likimo lemta: vienai glūdėti vidu- 
ryje mito apie save pačią ir stebėti, kaip tarsi nuodinga gėlė aplinkui 
skleidžiasi mano gyvenimo legenda. Mane laikė žudike ir prisitaikė- 
le, gelbėtoja ir auka. Per visą gyvenimą - ilgesnį, nei kas būtų galėjęs 
tikėtis, - tiktai vienatvė it koks ištikimas šuo neatstodama sekė man 
iš paskos. 

Teisybė, nė vienas iš mūsų nesame tyras. 

Visi turime nuodėmių, kurias derėtų išpažinti. 


I DALIS 


1527-1532 


V 


m lapelis 


VIENAS 


AA 


AI SUVOKIAU, KAD VEIKIAUSIAI ESU RAGANA, MAN BUVO DE- 
Ki metų. 

Sėdėjau su teta Klarise, mudvi siuvome. Saulės spinduliai pa- 
mažu slydo galerijos grindimis. Lauke buvo girdėti rūmų fontano 
teškenimas, prekeivių šūkavimai iš Via Larga ir arklių kanopų tauk- 
šėjimas į grindinio akmenis. Aš jau kokį šimtąjį kartą galvojau, kad 
daugiau nė minutės nebeištversiu uždaryta viduje. 

— Kotryna Romelo Mediči, ar gali būti, kad jau baigei? 

Pakėliau akis. Velionio mano tėvo sesuo Klarisė Mediči-Stroci iš 

— Čia taip baisiai karšta! - atsidusau. - Ar negalėčiau išeiti į lauką? 

Ji kilstelėjo antakius. Dar jai nespėjus nieko pratarti, aš jau žino- 
jau, ką ji pasakys, nes nuolat kaldavo tai man į galvą: 

— Tu esi Urbino kunigaikštytė, Lorenco Medičio ir jo žmonos 
Madeleinės de la Tur, kilmingos prancūzų didikės, duktė. Ar ilgai 
dar reikės tau kartoti, kad privalai tramdyti savo įgeidžius ir atsa- 
kingai rengtis ateičiai? 

Ateitis man nerūpėjo. Ėmė baisus apmaudas, kad dabar - vasara, 
o aš visą dieną tūnau uždaryta giminės rūmuose ir turiu be paliovos 
mokytis arba siūti, — tarsi sutirpčiau, išleista į saulę. 


16 „ C.W.GORTNER 


Švystelėjau šalin lankelį su siuviniu. 

— Nusibodo! Aš noriu namo! 

— Florencija ir yra tavo namai. Tu čia gimei, — atrėmė teta. — At- 
sivežiau tave iš Romos, nes ten susirgai karštine. Džiaukis, kad dar 
išvis gali čia sėdėti ir ginčytis su manim! 

— Betgi aš jau pasveikau, - burbtelėjau. Man nepatiko, kad ji nuo- 
lat prikaišioja silpną mano sveikatą. - Romoje popiežius Klemensas 
bent jau buvo davęs man tarnų ir ponį jodinėti. 

Teta nužvelgė mane, nerodydama pykčio, kuriuo užsiplieksdavo 
kaskart, paminėjus mano dėdulę popiežių. 

— Ką gi, bet šiuo metu tu esi čia, mano globoje, ir turėsi paisyti 
mano taisyklių. Dabar pats vidurdienis. Nieku gyvu neleisiu tavęs 
laukan per tokį karštį! 

— Aš užsidėsiu skrybėlę ir laikysiuos pavėsyje. Labai prašau, teta 
Klarise! Einam kartu! 

Ji pakilo. Mačiau, kaip stengiasi užgniaužti nevalingą šypseną. 

— Jei uoliai darbuosiesi, prieš vakarienę galėsime pasivaikščioti 
arkadoje. 

Ji pasilenkė prie manęs. Buvo liesa, vilkėjo paprastą pilką sukne- 
lę, bet pailgame jos veide švietė didžiulės juodos ir gilios akys - Me- 
dičių akys, kurias ir aš paveldėjau sykiu su garbanotais tamsiais kaš- 
toniniais mūsų giminės plaukais ir ilgais plonais pirštais. 

Teta pakėlė mano siuvinį. Aš sukikenau, o ji patempė lūpas. 

— Negi manai, kad juokinga Dievo Motinos veidą išsiuvinėti 
žaliai?! Po galais, Kotryna, juk tai - šventvagystė! — Ji sviedė man 
lankelį. - Tučtuojau pataisyk! Gražiai siuvinėti - menas, ir tau teks 
to išmokti lygiai kaip ir visų kitų dalykų. Nenoriu, kad kas nors šai- 
pytųsi, neva Kotrynos Mediči rankdarbiai — kaip kokios valstietės! 

Nusprendžiau verčiau nustoti vaipytis ir ėmiau ardyti nevykusį 
siuvinį, o teta tuo tarpu atsisėdo į savo vietą. Kurį laiką ji susimąs- 
čiusi žiūrėjo į tolį. Įdomu, kokių dar išbandymų man prigalvos, — 
pamaniau. Mylėjau ją, tačiau jos kalbos be paliovos sukosi vien apie 
tai, kaip po mano prosenelio Lorenco Didžiojo mirties tragiškai 
smuko mūsų šeimos garbė, kaip Medičių valdymo laikais Florencija 

garsėjo mokslais ir kaip dabar mes tesame tik įžymūs svečiai šita- 
me mieste, kurį patys padėjome pastatyti. Ji vis kartojo, kad mano 
pareiga — atkurti prarastą šeimos garbę, nes aš - paskutinė teisėta 
Lorenco Didžiojo palikuonė. 

Kažin kaip, jos manymu, aš turėčiau įveikti tokią sudėtingą už- 
duotį? — pagalvojau. Juk vos gimusi likau našlaitė, neturėjau nei 
brolių, nei seserų ir visiškai priklausiau nuo savo dėdės popiežiaus 
geros valios. Kai sykį jai taip pasakiau, teta atkirto: 

— Klemensas VII yra pavainikis! Jis kyšiais prasimušė į Šventąjį 
Sostą. Kokia gėda! Jis nėra tikras Medičis ir nežino, kas yra garbė. 

Tačiau jei jau jis, turėdamas tokią valdžią, negali atkurti mūsų 
šeimos šlovės, tai ko gi ji iš manęs tikisi? Vis dėlto teta, regis, nepaju- 
dinamai tikėjo didžia mano lemtimi; ji kas mėnesį vertė mane vilktis 
ankštus kunigaikštytės apdarus ir pozuoti eiliniam portretui, kurį 
paskui perpiešdavo daugybėje miniatiūrų ir išsiuntinėdavo visiems 
svetimšaliams princams, kurie tik būtų galėję mane vesti. Buvau dar 
per maža tekėti, tačiau teta tikino jau parinkusi mano vedyboms 
katedrą ir numačiusi, kiek pamergių turės mane lydėti... 

Staiga man smarkiai suspaudė skrandį. Perverta aštraus skaus- 
mo, išmečiau siuvinį ir griebiausi rankomis už pilvo. Viskas aplinkui 
persikreipė, tarsi rūmus kas būtų panardinęs į vandenį. Mane pyki- 
no, burnoje jutau kartėlį. Akyse aptemo; aš pašokau ant kojų ir ap- 
verčiau kėdę. Mane užgulė klaiki tamsa. Išsižiojau, be garso klykiau, 
o tamsa plėtėsi viską aplink užliedama tarsi didžiulė rašalo dėmė. Aš 
jau nebebuvau galerijoje ir nebesiginčijau su teta; aš stovėjau kaž- 
kokioje nepažįstamoje vietoje ir bejėgiškai jaučiau, kaip kažkur iš 
gelmių tvenkiasi ir kyla galinga jėga... 

Esu viena tarp svetimų, manęs niekas nemato. Visi aplinkui rau- 
da. Matau, kaip žmonių veidais srūva ašaros, nors raudų negirdžiu. 
Priešais stovi lova su juodu baldakimu. Žinau, kad ten guli kažkas 
baisaus, ko man nedera regėti. Bet kone prieš mano valią kojos pa- 
čios neša mane į priekį - lėtai, kaip būna tik košmare, o tada neju- 
čiom ištiesiu dėmėtą, išpurtusią ranką, kuri negali būti mano, pra- 
skiriu lovos užuolaidą ir išvystu... 

— Dieve mano, ne! —- nustėrau nuo savo pačios riksmo. Pajutau, 
kad teta laiko mane apglėbusi ir išgąstingai glaudžia delną man prie 
kaktos. Man klaikiai skaudėjo pilvą; gulėjau paslika ant grindų, o 
aplinkui mėtėsi nebaigtas siuvinys ir susiraizgę siūlai. 

— Ak, Kotryna, vaikeli, - dūsavo teta. - Nejaugi vėl karštinė?.. 

Tas keistas jausmas, kad buvau palikusi savo kūną, pamažu išsi- 
sklaidė, ir aš prisiverčiau atsisėsti. 

— Ne, čia turbūt ne karštinė, - pasakiau. - Aš mačiau regėjimą: 
kažkoks vyras negyvas gulėjo ant lovos. Viskas atrodė lyg tikra, 
teta... Aš taip išsigandau! 

Ji išpūtusi akis įsistebeilijo į mane. Paskui sušnibždėjo: 

— Tai vizija, — tarsi šito jau seniai būtų baiminusis. Tada nejau- 
kiai šyptelėjo ir padėjo man atsikelti. - Ką gi, šiai dienai pakaks. 
Eime pasivaikščioti, gerai? O rytoj nueisime pas Maestro. Jis žinos, 
ką daryti. 


DU 


K PAŽADINO MANE DAR PRIES AUŠRĄ. PASKUBOM 
godžiai sukimšau pusryčiams gabalą duonos su sūriu, tada ji 
aprengė mane paprastute suknele, storus kaštoninius mano plau- 
kus surišo kaspinu, o ant pečių užmetė apsiaustą su gobtuvu. Mudvi 
nusiskubinome į kiemą, kur jau laukė teta Klarisė ir milžinas tarnas, 
paprastai lydėdavęs ją, kai kur nors išsiruošdavo su reikalais. 

Aš baisiai džiaugiausi, kad pagaliau gausiu progą išeiti į miestą; 
vis dėlto tikėjausi, kad keliausime uždarais neštuvais. Tačiau teta 
irgi užsimetė ant galvos gobtuvą, paėmė mane už rankos ir mudvi 
pėsčiomis išėjome per vartus į Via Larga. Tarnas neatsilikdamas 
sekė iš paskos. 

— Kodėl einame pėsčios? — paklausiau jos, nors pati džiūgavau, 
kad miestą kur kas įdomiau bus apžiūrėti žingsniuojant pėsčiomis, 
nei dairantis pro užuolaidų plyšelį iš neštuvų. 

— Todėl, kad nenoriu, jog aplinkiniai žinotų, kas mes tokios, — 
atsakė teta. - Mes — Mediči, užtat žmonės iškart imtų plakti liežu- 
viais. To betrūko, kad Florencijoje pasklistų kalbos, esą ponia Stro- 
ci nusivedė dukterėčią pas aiškiaregį, — ji tvirčiau spūstelėjo man 
ranką. - Ar aišku? Rudžjeris be galo vertinamas dėl savo gabumų, 
tačiau jis — viso labo atsivertėlis žydas. 

Aš neryžtingai linktelėjau. Žinojau, kad teta dažnai kreipdavosi 
į Maestro dėl visokių žolelių ir gyduolių, jis netgi padėjo išgydyti 
mano karštinę, tačiau tik dabar suvokiau, kad jo paties niekuomet 
nesu mačiusi. Negi dėl to, kad yra žydas, jam negalima pas mus lan- 
kytis? 

Mudvi ėjome toliau Via Larga. Nuo tada, kai prieš trejus metus 
atvykau į Florenciją, iš rūmų tebuvau išėjusi vos keturis kartus - ir 
tai tik iškilmingai, į katedrą. Mane visada saugodavo palyda, kuri 
trukdydavo žvalgytis aplinkui — tarsi bet koks ryšys su vietiniais 
būtų grėsęs mano sveikatai. Užtat dabar, su teta žingsniuodama per 
miestą, jaučiausi lyg ištrūkusi iš kalėjimo. 

Kylanti saulė nudažė miestą rusva ir rožine spalva. Aplinkui rū- 
mus, kur buvo tirštai gyvenama, oras vis dar atsidavė naktinėm 
išgertuvėm. Mes ėjome siauromis, vingiuotomis gatvelėmis, sau- 
godamosi neįlipti į atmatų balas. Man norėjosi stabtelėti, pasigro- 
žėti pakeliui nišose stūksančiomis statulomis, pažiopsoti į reljefi- 
nes bronzines baptisterijos duris ir į mūrinį katedros fasadą, tačiau 
teta nelėtindama žingsnio tempė mane pirmyn. Mes apsukome 
triukšmingą turgų ir patraukėme nuošaliomis gatvelėmis, apstaty- 
tomis senais, sukrypusiais namais, kurie lyg kreivi medžiai užstojo 
šviesą. 

Pastebėjau, kaip mus lydintis tarnas sugniaužė ties juosmeniu į 
makštis įkišto peilio rankeną. Čia jau buvo gerokai tamsiau, o oras 
troškus nuo išmatų smarvės. Aš nejučiom prisišliejau prie tetos. 
Skersgatviuose mačiau šlaistantis perkarusius vaikėzus, sekiojamus 
nusususių šunų. Kelios susikūprinusios senės, įsisukusios į nudris- 
kusias skaras, kiurksančios savo namų prieangiuose, stebeilijosi 
mums įkandin. Dar kelissyk staigiai pasukusios, atsidūrėme priešais 
palaikį medžiu apkaltą namuką, kuris, regis, bet kurią akimirką ga- 
lėjo subyrėti. Čia teta pagaliau sustojo, o tarnas ėmė belsti į persi- 
kreipusias duris. 

Jas atidarė ištįsęs vaikis su pasišiaušusių plaukų kupeta ant gal- 
vos ir rudomis mieguistomis akimis. Pamatęs mus, jis iškart žemai 
nusilenkė: 

— Kunigaikštyte, aš esu Karlas Rudžjeris. Mano tėvas jūsų laukia. 

Teta įspraudė man į ranką nedidelį medžiaginį kapšelį. Nustebu- 
si dėbtelėjau į ją. 

— Eik, — paragino ji. - Su Maestro kalbėsies viena. Kai baigsit, 
sumokėk jam. — Aš vis dar dvejojau, tad ji stumtelėjo mane pirmyn 
ir pridūrė: — Negaišuok, negalim čia būti visą dieną. 

Kiek supratau, tas Karlas buvo vyresnysis Maestro sūnus; mačiau 
ir dar vieną, mažesnį berniūkštį, žvilgčiojantį į mane broliui iš už 
nugaros. Aš nedrąsiai jam šyptelėjau, tad berniūkštis netrukus pri- 
slinko artyn ir maža purvina rankele įsitvėrė man į sijoną. 

— Čia mano brolis Kozimas, - pasakė Karlas. - Jam ketveri ir jis 
baisiai mėgsta saldumynus. 

— Aš irgi mėgstu saldumynus, — pasakiau Kozimui. - Tik dabar 
jų neturiu. 

Regis, jam patiko mano balsas, nes mažius įsikibo man į ranką. 
Karlas tuo tarpu įvedė mane į prieblandoje skendintį namą, kuriame 
tvyrojo keistas aitrus kvapas. Žengdama girgždančių laiptų link, pa- 
stebėjau pageltusią kaukolę, užrioglintą ant supelėjusių pergamentų 
krūvos. Laiptuose kvapas stiprėjo: išskyriau kamparą, vaistažoles 
ir dar kažkokį saldžiai kartų aromatą, primenantį man rudenį, kai 
pjauna kiaules. 

Karlas šūktelėjo: 

— Tėti! Atėjo Mediči! - Aš užkopiau į viršų, o jis tuo tarpu atidarė 
siauras dureles. - Tėtis nori vienas su jumis pasikalbėti, — pridūrė 
vaikis, o tada kreipėsi į mažąjį savo broliuką: - Dabar jau paleisk ją, 
Kozimai. 

Mažius patempė lūpą, bet mano ranką paleido. Aš išsitiesiau ir 
pakelta galva žengiau į Maestro kabinetą. Pirmiausia pastebėjau keis- 
tą apšvietimą. Šviesos stulpai krito pro atvirą langą, įtaisytą aukštai 
lubose, ir nušvietė patalpą, kuri pasirodė besanti ne ką didesnė nei 
mano miegamasis rūmuose. Palei visas sienas ėjo lentynos, prikrau- 
tos knygų ir stiklinių indų su drumstame skystyje plūduriuojančiais 
keistais daiktais. Viename kampe aplink žalvariu dengtą stalą buvo 
sumesta krūva pagalvių. Kambario viduryje stūksojo mediniai ožiai 

su užrioglintu ant jų didžiuliu marmuro luitu. Nustėrusi pamačiau 
ant to luito tysantį paklode pridengtą kūną. 

Iš po paklodės kyšojo plikos pėdos. Aš sustingau. Staiga nežinia 
iš kur pasigirdo balsas: 

— A, vaikeli, atėjai! 

Dabar jau pamačiau ir link manęs atšlepsėjusį patį Maestro; su- 
vargusį jo veidą rėmino sidabrinė barzda. Viršum juodo drabužio jis 
buvo užsirišęs dėmėtą prijuostę. Jis mostelėjo man: 

— Nori pažiūrėti? 

Aš žengiau prie marmurinio luito. Kad pamatyčiau, kas ant jo 
guli, turėjau pasistiebti. Tas kūnas buvo moters; galva nuskusta pli- 
kai, o liemuo perrėžtas išilgai - nuo kaklo iki pat dubens. Nebuvo 
nei kraujo, nei jokio blogo kvapo - dvelkė tiktai žolelėmis. Maniau, 
kad pasibjaurėsiu ir išsigąsiu. Tačiau su didžiausiu smalsumu apžiū- 
rinėjau apvytusius melsvus plaučius ir susitraukusią širdį, tūnančią 
sulaužytų šonkaulių narve. 

— Kąjjūs čia darote? - paklausiau patyliukais, tarsi bijodama, kad 
toji moteris neišgirstų. 

— Ieškau jos sielos, - atsiduso senis. 

— Negi galima ją pamatyti? — nustebau. 

Raukšlės jo veide susimetė į šypseną. 

— Nejau visada turi matyti tam, kad patikėtum? 

Paėmęs už rankos, jis nuvedė mane į kitą kampą prie pagalvių 
krūvos. 

— O dabar sėskis ir papasakok, ko atėjai. 

Aš vis dar nebuvau tikra, ką jam sakyti, tačiau švelnumo Maestro 
akyse padrąsinta panorau iškloti tiesą. 

— Aš... vakar kai ką regėjau. Ir labai išsigandau. 

— Tai buvo sapnas? 

— Ne, aš nemiegojau. - Valandėlę pamąsčiusi pridūriau: - Nors 
buvo panašu į sapną. 

— Papasakok man, ką matei. 

Aš ėmiau pasakoti, ir bekalbant mane vėl pagavo tas pats klai- 
kaus bejėgiškumo jausmas. Mano balsas ėmė drebėti. Kai nutilau, 
Maestro sukryžiavo rankas. 

— Ar pažinai, kas gulėjo toje lovoje? - Aš papurčiau galvą, ir jis 
nusišypsojo: — Aišku. Tad štai ko tu išsigandai. Tikėjaisi pamatyti 
mylimą Žmogų, o išvydai kažkokį nepažįstamąjį. Jis buvo jaunas, ar 
ne, ir paženklintas smurto? 

Mane nukrėtė šiurpas. 

— Iš kur jūs žinot? 

— Matau, žiūrėdamas į tave. Ak, vaikeli mano, tau nėra ko bijoti. 
Baimė čia visai nepagrįsta, tereikia suvokti, kad tik labai nedauge- 
lis įstengtų patikėti tuo, ką man ką tik papasakojai, - jis pasislinko 
artyn. — Tai, ką vakar išgyvenai, vadinama nuojauta. Tas regėjimas 
gali pranašauti ateitį, o gali būti ir atgarsis iš praeities. Senovėje 
žmonės tikėjo, kad tokie dalykai - dievų dovana, ir labai gerbė tuos, 
kurie ją turėjo. Tačiau šiais tamsiais laikais tai dažnai laikoma ra- 
ganos žyme. 

Aš išpūčiau akis. 

— Teta sakė, kad tai buvo vizija... Ar todėl man reikėjo čia ateiti? 
Gal aš užkeikta? 

Jis garsiai nusikvatojo. 

— Esu daug paslaptingų dalykų matęs, bet dar niekur neaptikau 
užkeikimo įrodymų, - lenktu pirštu jis kilstelėjo man smakrą. - Ne- 
jau tiki esanti bloga? 

— Ne. Aš kasdien klausau mišių ir garbinu mūsų šventuosius. Bet 
kartais mane užklumpa bjaurios mintys. 

— Mums visiems taip būna. Patikėk, čia nėra jokio užkeikimo. 
Kai dar buvai kūdikis, aš sudariau tavo horoskopą ir neįžvelgiau 
jame nieko blogo. 

Jis sudarė mano horoskopą? Teta niekad to neminėjo! 

— O kodėl mane ištiko ta... ta vizija? — paklausiau. 

— Vienas Dievas težino. Bet turiu tave perspėti, kad veikiausiai ir 
daugiau tokių dalykų patirsi. Yra žmonių, kuriems tokie regėjimai — 
įprastas daiktas. O kiti juos mato tik kartais, užklupus didelei bėdai. 
Šitą gebėjimą tu paveldėjai iš savo šeimos. Kiek žinau, tavo prosene- 
lis Lorencas Didysis kartais galėdavo pamatyti ateitį. 

Aš anaiptol neapsidžiaugiau, tai girdėdama. 

— O ką, jeigu aš visai to nenoriu? — burbtelėjau. - Ar galima to 
atsikratyti? 

Jis kilstelėjo antakius. 

— Vizijų neatsikratysi. Tu nė neįsivaizduoji, kiek daug žmonių net 
ir sielą parduotų, kad tik gautų šią dovaną, kurią tokia lengva ranka 
ketini numesti! 

— Ojūsją turite? - paklausiau, sužavėta minties, jog turiu dauge- 
lio šitaip geidžiamą dalyką. 

Maestro atsiduso ir apžvelgė savo kambarį. 

— Jeigu turėčiau, kam man viso šito reikėtų? Ne, kunigaikštyte... 
Aš temoku tik skaityti žvaigždes ir jų keliuose įžvelgti žmonių lemtį. 
Tačiau dangus ne visuomet būna aiškus. Ou0d de futuris non est 
determinata omnino veritas: Ateities neįmanoma tiksliai atspėti. 

Kurį laiką pagalvojusi, ėmiau ir išdrožiau: 

- Jei norit, galit sau pasiimti tą mano dovaną! 

Jis nusijuokė ir paplekšnojo man per ranką. 

— Vaikeli, net jei tu ir galėtum man ją perleisti, aš nieku gyvu 
nebespėčiau jos įvaldyti - per mažai laiko man liko! - jis patylėjo. — 
Bet tu gali. 

Jis prislopino balsą: 

— Aš ilgai gyvenu ir nemažai iškentėjau. Tau gimus, numačiau, 
kad gyvensi dar ilgiau nei aš. Vadinasi, tau irgi teks kentėti. Tačiau 
tu niekad nepatirsi to, ką man teko išgyventi. Tau neteks kankintis, 
visą gyvenimą ieškant ir vaikantis to, kas nuolat sprūsta iš akių. Tu 
įgyvendinsi tai, kas tau lemta. Nors pati gal ir ne tokio likimo norė- 
tum, Kotryna Mediči, bet nuo lemties nepabėgsi. 

Jis ištiesė ranką ir perbraukė man per skruostą. Aš apsikabinau 
kaulėtą jo figūrą. Akimirką man pasirodė, kad jis ne ką už mane 
didesnis. Paskui jis atšlijo. 

— Tavo meilė teikia man didelę garbę, kunigaikštyte. Atsidėkoda- 
mas norėčiau kai ką tau padovanoti. 

Jis kyštelėjo ranką sau į kišenę, tada atgniaužė mano delną ir pa- 
dėjo ant jo mažytį buteliuką su plonyte sidabrine grandinėle, pritai- 
syta prie kamštelio. Toji apgaulinga stiklo šukė atrodė lyg pripildyta 
gintaro; ji puikiausiai tilpo mano delne. 

— Tai galingas skystis. Niekad jo nenaudok, nebent jau visai ne- 
beturėsi kitos išeities. Jei išliesi jį ne taip ir ne tada, kai reikia, jis gali 
nužudyti tave — ar ką kitą. 

— Kas čia? — paklausiau, negalėdama patikėti, kad toks mažas 
daikčiukas gali būti šitoks galingas. 

— Gali vadinti tai išsigelbėjimu; kiti sakytų, kad čia - nuodai. 

— O kam man nuodai? - nustėrau. 

— Tikėkimės, kad tau jų neprireiks. Šiaip ar taip, čia - mano do- 
vana tau, — jis užvertė galvą ir patylėjo. — Paslėpk tą buteliuką ir 
gerai saugok. Teta turbūt jau nekantrauja, tau metas eiti. 

Buvau išmokyta, kad dovanos atsisakyti nemandagu, tad užsika- 
binau grandinėlę sau ant kaklo, o buteliuką pakišau po suknele. 

— Tikiuosi, netrukus vėl jus aplankysime, Maestro, - pasakiau, o 
tada prisiminiau tetos įduotą kapšelį. Ištraukiau jį iš kišenės ir pada- 
viau jam. — Čia jums. 

Jis lyg nepastebėdamas paėmė tą kapšelį. 

— Keliauk su Dievu, kunigaikštyte! 

Aš jau žengiau prie durų, kai staiga jis ištarė: 

— Dar vienas dalykas... - Aš stabtelėjau ir atsigręžiau atgal; jis 
stovėjo prieblandoje. - Perspėk ponią Stroci, kad pasirengtų prirei- 
kus parūpinti tau saugų prieglobstį, - ištarė jis. - Pasakyk jai, kad 
Roma kris. 

Aš nejaukiai linktelėjau ir išėjau pro duris. Už jų manęs laukė 
Karlas. Paskutinįsyk atsigręžusi pastebėjau, kad šviesa kambaryje 
jau nebe tokia ryški. Maestro dabar sėdėjo prieblandoje, bet buvau 
tikra, kad jis šypsosi. 

Karlas palydėjo mane atgal, į lauką. Aš padėkojau ir jau norėjau 
atsisveikinti, bet Kozimas staiga prapliupo verkti: 

— Nepalik mūsų! - Jis jau buvo bepuoląs man ant kaklo, tačiau 
Karlas jį nutvėrė. 

Aš nusišypsojau vaikui: 

— Aš turiu dabar eiti. Man reikia grįžti namo. Pažadu, kad netru- 
kus vėl ateisiu. 

— Ne, neateisi! —- suriko jis, rydamas murzinais skruostais srū- 
vančias ašaras. — Visi bus negyvi! 

— Negyvi? - aš įsistebeilijau į Karlą. — Ką jis čia šneka? 

Karlas tik pavartė akis. 

— Ai, jis amžinai tauškia niekus. Liaukis, Kozimai, tu ją išgąsdinsi! 

Kozimas beviltiškai pažvelgė į mane. Kai pasilenkiau jo pabu- 
čiuoti, pajutau keistą viduje atsivėrusią tuštumą. 

— Netrukus pasimatysim, — pakartojau ir prisiverčiau nusišypso- 
ti. - Būk geras ir klausyk brolio! 

Teta stovėjo ir laukė manęs ten pat, kur ją palikau. Tarnas dabar 
jau pasitraukė iš savo stebėjimo posto prie durų. Teta paklausė: 

— Na, ar jis tau atsakė, ko klausei? 

— Taip, lyg ir... - numykiau ir prisiminiau Maestro perspėjimą: 
Tik labai nedaugelis įstengtų patikėti tuo, ką man ką tik papasako- 
jai. Tada pridūriau: - Jis sakė, kad per daug mokausi, todėl apalpau. 

Nė pati nežinojau, iš kur tai ištraukiau, tačiau aiškiai pasakiau tai, 
ką reikėjo: tetos veidas po gobtuvu kaipmat nušvito iš palengvėjimo. 

— Gerai, — ištarė ji. Tada paėmė man už rankos ir patylėjusi pa- 
klausė: — O dar ką nors sakė? 

Pakartojau jai paskutinius mįslingus Maestro žodžius. 

— Įdomu, ką tai reiškia? — paklausiau. 

— Man kartais atrodo, kad jis nė pats nežino, ką jo žodžiai reiš- 
kia, - gūžtelėjo teta. Paskui ji paėmė mane už rankos ir mudvi tylė- 
damos parėjome atgal į rūmus. 

Pakeliui aš antrąja ranka čiupinėjau sau suknelę ties krūtine, kur 
jutau prie širdies prigludusį buteliuką. 


TRYS 


KV VAIKELI, PABUSK! 
= Atmerkusi akis pamačiau prie manęs pasilenkusią tar- 


naitę. Rankoje ji laikė žvakę, kurios plevenanti liepsnelė ant sienų 
metė milžiniškus šešėlius. 

— Ponia Stroci liepė tau ateiti į menę, - pasakė tarnaitė. - Greitai 
renkis! 

Aš linktelėjau, išsiritau iš lovos ir leidausi tarnaitės išvelkama 
iš naktinių ir aprengiama suknele. Kol ji paskubomis pynė man 
plaukus, spėliojau, ko gi prireikė tetai. Pastaruoju metu rūmuose 
aiškiai tvyrojo įtampa — ypač po to, kai persakiau tetai Maestro 
žodžius apie tai, kad Roma kris. Aš irgi pradėjau keistis. Aptiku- 
si turinti tokią nepaprastą dovaną, slapčia ėmiau viskuo abejoti. 
Nors tuo metu ir nesuvokiau, bet dabar matau, kad tomis dienomis 
lioviausi buvusi patikli mergytė. Aš stengiausi tyčia sužadinti savo 
gebėjimą, tikėdamasi išvysti ateitį, tačiau nei regėjimų, nei nuo- 
jautų nebuvo. Aš nėmaž nejįtariau, kaip smarkiai netrukus pasikeis 
mano gyvenimas. 

Tarnaitė puldinėjo po kambarį, stvarstydama mano plaukų šepe- 
čius su sidabrinėmis rankenomis, šalius ir kurpaites, ir viską krovė 
į drobinį maišą. 

— Ar mes kur nors važiuojam? — paklausiau. 

Ji papurtė galvą. 

— Ponia liepė sudėti tavo daiktus. Tik tiek ir žinau. Tarnas jau 
laukia tavęs už durų. 

— Tai, žiūrėk, nepamiršk mano dėžutės, - mostelėjau ranka į ne- 
didelę sidabru ir dramblio kaulu kaustytą skrynelę — vienintelį ma- 
mos atminimą, kurį turėjau. Mama buvo atsigabenusi ją su savimi 
iš Prancūzijos, kaip kraičio dalį; raudonas aksomas, kuriuo buvo iš- 
mušta toji dėžutė, vis dar šiek tiek dvelkė jos levandų kvepalais. Ru- 
džjerio duotą buteliuką buvau įkišusi į slaptą tos dėžutės kišenėlę. 

Rūmuose buvo tamsu ir tylu. Eidama į menę, girdėjau tik tylų 
savo minkštapadžių batelių šlepsėjimą marmurinėmis grindimis ir 
sunkių mane lydinčio tarno batų dunksėjimą. Teta manęs jau laukė, 
kaip pakliuvo apsivertusi visokiais lagaminais ir krepšiais. Aukštos 
menės sienos stūksojo plikos — be paveikslų ir apmušalų, o paauk- 
suoti baldai buvo sukrauti kampuose. 

Jutau, kaip smarkiai krūtinėje ėmė daužytis širdis. Teta stvėrė 
mane į glėbį ir taip suspaudė, kad net korsažo virbai įsirėžė į šonus. 

— Turėsi būti drąsi, - sušnibždėjo ji. - Drąsesnė, nei kada nors 
buvai. Atėjo metas parodyti pasauliui, kad esi tikra Mediči — ir savo 
kilme, ir auklėjimu. 

Aš stovėjau sustingusi. Kas gi nutiko? Kodėl ji taip šneka? 

— Tu nesupranti, — kalbėjo toliau teta, springdama ašaromis, 
nors verkdavo itin retai. - Bet aš daugiau neturiu ką daryti. Toks 
įsakymas. Florencijos Sinjorija mus ištrėmė. 

Žinojau, kad Sinjorija — tai Florencijos valdžia, renkama miesto 
piliečių. Priešingai nei kiti Italijos miestai, Florencija buvo respubli- 
ka ir nepaprastai tuo didžiavosi. Sinjorija visuomet būdavo mums 
labai palanki. Jos nariai neretai vakarieniaudavo šiuose rūmuose 
kartu su mano teta ir jos vyru: keletas pagyvenusių ponų susirinkę 
tolydžio pergerdavo vyno ir persivalgydavo, ir dar aiškindavo man, 
kokia aš daili. 

Teta įsikarščiavusi toliau bėrė žodžius - tarsi būtų visai pamiršu- 
si, kad aš stoviu greta. 

— Kokia gėda! Vidury nakties esam priverstos bėgti iš savo mies- 
to tarytum kokios vagilės! Aš visada sakiau, kad Klemensas mus 
pražudys. Jis pats prisišaukė šitą bėdą. Man nė motais, kas jo laukia; 
bet tu, mano vaikeli, mano Kotryna!.. Kodėl tu turi kentėti dėl jo 
nusikaltimų?! 

— Nusikaltimų? — pakartojau aš. - Ką gi popiežius Klemensas 
padarė? 

— Ne! Daugiau niekad jo taip nevadink! Visi jo nekenčia, nes tas 
niekšas bet kokia kaina gelbsti tik savo kailį. Nesupranti? Jis pabė- 
go, palikęs sostą, nors Romą tuo metu plėšė Karolio V kariuomenė! 
Negalima leisti žmonėms manyti, neva tau bent kiek rūpi tas bailys, 
drįstantis vadintis popiežiumi! 

Aš apstulbusi spoksojau į ją. Gal tetai protas pasimaišė? Karo- 
lis V juk buvo kilęs iš Habsburgų giminės, Vokietijos, Austrijos, Is- 
panijos ir Nyderlandų imperatorius, pripažintas tikėjimo gynėjas! 
Tiesa, prisiminiau sykį nugirdusi dėdę sakant, kad jis esąs šykštus 
ir žiaurus, amžiais ištroškęs naujų užkariavimų ir todėl nuolat besi- 
vaidijantis tai su tais sukčiais prancūzais, tai su eretikais anglais. Vis 
dėlto Karolis nešiojo Šventosios imperijos karūną, buvo palaimin- 
tas popiežiaus, ir aš niekaip negalėjau patikėti, kad jis drįso įsiveržti 
į Romą. 

Teta drebančiu balsu kalbėjo toliau: 

— Klemensui derėjo paisyti imperatoriaus reikalavimų ir skir- 
ti pinigų imperijos armijai išlaikyti. Tačiau, užuot taip padaręs, jis 
užsispyręs laikėsi idiotiško savo išdidumo ir rėmė prancūzus, nors 
Karolio kariai jau beldė jam į duris! — įpykusi ji sumojavo kumš- 
čiais. - Užtat dabar Šventasis miestas skendi liepsnose, o Florencija 
sukilo prieš mus. Jis mus visus pasmerkė pražūčiai! 

Staiga ji atsigręžė į mane ir nutilo. Tas tylėjimas atrodė kraupes- 
nis už visas ligšiolines tetos kalbas. 

— Tu mane perspėjai, - sušnibždėjo ji po kurio laiko. - Sakei 
man, kad Maestro šitai numatė. Jis pranešė: „Roma kris“ Bet aš, ly- 


giai kaip ir Klemensas, buvau pernelyg užsispyrusi ir netikėjau. 

Man norėjosi lėkti atgal, laiptais aukštyn, ir užsidaryti savo kam- 
baryje. Tačiau tetos žvilgsnis, regis, sukaustė mane į ledą, ir negalė- 
jau nė krustelėti. 

— Sinjorija pažadėjo, kad tau nieko blogo nenutiks. Tačiau turėsi 
paklusti jų valiai, Kotryna, ir daryti viską, ką jie lieps. 

Mane užplūdo ledinė juodo siaubo banga. Neišgirdau, kaip prie 
manęs prisiartino tarnas, - pajutau tik jo milžinišką ranką sau ant 
peties. Ir staiga viską suvokiau. Šito negali būti! Teta matė ir mano 
gimimą, ir abiejų mano tėvų mirtį. Ji paliko mane Romoje, nes dau- 
giau neturėjo ką daryti, tačiau paskui pasiėmė, atsivežė į Florenciją 
ir ėmėsi auginti pati. Kad ir kaip irzdama dėl geležinių jos taisyklių, 
aš betgi niekad neturėjau pagrindo abejoti jos meile. Ji negalėtų to 
padaryti. Ji niekada manęs neapleis. 

Man iš gerklės išsiveržė spigus klyksmas. Tarnas delnu užspau- 
dė man burną; pajutau šiurkščios jo odos kvapą. Paskui jis pakėlė 
mane ant rankų. Pagauta staigaus įsiūčio, mėginau jam įkąsti. Aš 
spardžiausi ir mojavau kumščiais, bet jis tvirtai laikė mane geleži- 
niuose gniaužtuose. Teta pratrūko raudoti. 

— Būk gera, vaikeli, čia tavo pačios labui! Privalom tave išsau- 
goti... 

Jos balse aidinti neviltis privertė mane dar pasiučiau priešintis; 
aš iš visų jėgų spyriau tarnui į šoną, bet jis vis tiek užsivertė mane 
ant peties, o tada ryžtingai nužirgliojo į kiemą. Man gniaužė skran- 
dį. Kumščiais daužiau akmeninę jo nugarą. Mes atsidūrėme tamsos 
gaubiamame kieme su per vidurį čiurlenančiu dailiu fontanu, pa- 
dabintu pasipūtusiu bronziniu Dovydu su kvaila skrybėle. Tarnas 
nesustodamas patraukė toliau, prie pagrindinių rūmų vartų. 

Anapus jų, gatvėje, aidėjo garsūs riksmai — tarsi tūkstančiai de- 
monų būtų šėlę ant grindinio. Iš tamsos ties vartais išlindo kažkoks 
vyras, prisidengęs apsiaustu su gobtuvu, ir ištarė: 

— Duok ją man! 

Klykiančią ir besimuistančią mane perdavė iš rankų į rankas. Ne- 


pažįstamasis buvo perdvisęs suodžiais ir muskusu; kai jis užsimetė 

mane ant savo juodbėrio, pažvelgiau į tamsias jo akis. Jis buvo jau- 
nas ir gražus. Pašnibždomis ištarė man: 

— Aš Aldobrindis, Sinjorijos sekretorius. Nurimkit, kunigaikšty- 
te, taip mums abiem bus geriau. 

Išgirdau, kaip atsivėrė vartai, ir jau vaizdavausi klykiančius de- 
monus su šakėmis rankose. Jis užšoko ant žirgo už manęs ir užmetė 
man ant galvos kažką tamsaus ir sunkaus - apsiaustą, kuris turėjo 
mane paslėpti. 

Mudu išsukome į gatvę. Aš nemačiau Via Larga užplūdusios mi- 
nios, bet girdėjau, kaip jie visa gerkle rėkia: 

— Mirtis Medičiams! Galas tironams! 

Čiaukštelėjo bizūnas; arklys iš išgąsčio ėmė trypti kojomis. 

— Traukitės iš kelio, valkatos! - suniurzgė Aldobrindis. - Aš pri- 
klausau Sinjorijai! 

Staiga stojo šiurpi tyla. Aš kaip galėdama prisispaudžiau prie jo, 
stengdamasi pasidaryti nematoma — mirtinai bijojau, kad mane pa- 
stebės, nutrauks nuo balno ir suplėšys į gabalus. 

Tada mes pagaliau pajudėjome; žirgas atsargiai risnojo per mies- 
tą, kur iš visų pusių girdėjosi riksmai ir dvokė dūmais. Dirstelėjusi 
pro skylę apsiauste, pamačiau netoliese švysčiojant kažkokius žibin- 
tus, kuriuos nešėsi pro šalį lekiantys žmonės, girdėjau riksmus ir 
šūkavimus. Kaip įmanydama stengiausi likti rami. Tačiau kuo toliau 
mudu jojome, tuo labiau mane kaustė baimė. Neįsivaizdavau, nei 
kur jis mane gabena, nei kas manęs laukia, kai ten nukeliausime. 

Kai pagaliau prijojome didžiulius vartus, įtaisytus storoje mūro 
sienoje, ir sustojome, aš jau kone alpau iš nuovargio. Nepažįstamasis 
nukėlė mane nuo žirgo. Aš beveik nebejutau kojų; Aldobrindis per 
vartus įvedė mane į tuščią vienuolyno kiemą. Čia švietė tik vienas 
deglas, kurio pamėkliška liepsna išplėšė iš tamsos grubius akme- 
ninius piliastrus ir apgriuvusį šulinį kiemo viduryje. Mūsų pasitikti 
išėjo juodai apsirengusi žmogysta. 

— Sveiki atvykę į šventosios Liucijos vienuolyną! 

Aš aiktelėjau ir su siaubu sužiurau į Aldobrindį. Čia buvo Savo- 
narolos seserų buveinė; tas pamišęs pranašautojas be paliovos bur- 

nojo prieš Medičius ir mano prosenelis pasiuntė jį ant laužo. Šven- 
tosios Liucijos vienuolynas buvo pats skurdžiausias visoje Floren- 
cijoje; jis laikėsi tik nepaliaujama seserų neapykanta mano šeimai, 
nes jos nieku gyvu nenorėjo pasinaudoti mūsų dosnumu. Teta tikrai 
negalėjo nė įsivaizduoti, kad mane čionai atgabens, nes būtų tam 
priešinusis iki paskutinio atodūsio. 

— Negalite manęs čia palikti, - vargais negalais išdaužiau. Tačiau 
Aldobrindis tik nusilenkė man ir žengė atgal, o vienuolė kaipmat 
stvėrė mane už rankos. 

— Dabar jau galas, - sušnypštė ji. - Tavo dėdulė popiežius slaps- 
tosi savo tvirtovėje Orvjete, o imperatorius Romoje tuoj nepaliks 
akmens ant akmens! Štai kuo mums baigėsi jūsų giminės pasipūti- 
mas - Dievo rūstybe! Tačiau šįkart nebeišsisuksit. Dabar tu atken- 
tėsi už Medičių nuodėmes! 

Pažvelgiau į jos nepažįstamą veidą, išvagotą neapykantos raukš- 
lių, į blankias akis, kuriose nebuvo matyti nė lašelio gailesčio, ir su- 
vokiau, kad manęs ji išvis nemato. Ašaros degino man akis, o vie- 
nuolė nutempė mane išilgai pamėkliškos seserų virtinės — šios nė 
siais apaugusį koridorių, mes atsidūrėme belangėje celėje, kur laukė 
dar viena sesuo. 

Durys bildėdamos užsitrenkė man už nugaros. Vienuolė šaltai 
ir dalykiškai nuplėšė nuo manęs drabužius — likau visai nuoga ir 
drebėjau nuo šalčio. Tada ji išsitraukė kažką iš savo abito kišenės; 
krūptelėjau - jos rankose blykstelėjo žirklės. 

— Jei priešinsies, bus tik blogiau, - pagrasino ji. 

Tada stvėrusi nurėžė man kasą. Iš akių man nebetramdomos pasi- 
pylė ašaros. Drauge su visu įpintu rožiniu kaspinu kaštoniniai mano 
plaukai buvo nudrėbti po kojų. Iš gerklės man veržėsi kauksmas. Šiaip 
ne taip jį užgniaužiau, bet visa drebėjau, tarsi stovėčiau ant sniego; 
nieku gyvu nenorėjau leisti vienuolei mėgautis mano pažeminimu, o 
ji tuo tarpu žirklėmis trumpino man plaukus ligi pat šaknų. 

Baigusi ji sviedė man šiurkštų vilnonį abitą, kad prisidengčiau lyg 
žąsies nušiurpusią odą, ir įbruko į rankas nutrintą šluotą. 

— Sušluok, - burbtelėjo ir liko žiūrėti, kaip braukiu krūvon puoš- 
nias savo garbanas. Kai baigiau, ji įsispitrėjo man į akis. Jos žvilgsnis 
priminė apledėjusią dykynę — nė krislelio gyvybės. 

Netarusi daugiau nė žodžio, ji užrakino duris ir paliko mane vie- 
ną tamsoje. Čia dvokė pelėsiais, o pasieniais krebždėjo žiurkės; man 
po kojomis dar painiojosi viena kita užsilikusi plaukų sruoga. 

Tanakt verkiau tol, kol užmigau. 

Paskui savaitė po savaitės kasdien buvau verčiama eiti į šalčiu 
stingdančią vienuolių koplyčią ir ištisas valandas klūpėti ant akme- 
ninių grindų, kol kruvinai nusitryniau kelius. Privalėjau iki smul- 
kmenų laikytis griežtos vienuolyno tvarkos; man nebuvo leidžiama 
kalbėti ir tik kartą per dieną gaudavau skysto maisto, be to, be palio- 
vos turėdavau melstis, aidint šaižiems varpo dūžiams. Viena pabū- 
ti galėdavau tik naktimis — tuomet sėdėdavau uždaryta savo celėje 
ir klausydavausi tolumoje griaudėjančių patrankų. Neįsivaizdavau, 
kas dedasi anapus vienuolyno sienų, tiktai girdėdavau gatvėse klyks- 
mus ir aimanas, o iš dūmų aptraukto dangaus krentantys suodžiai 
storu sluoksniu nuklojo skurdų vienuolyno daržą. 

Kartą naktį kažkuri sesuo prispaudė lūpas prie mano durų plyšio 
ir piktdžiugiškai sušnypštė: 

— Prancūzai užnešė marą! Kad parklupdytų Florenciją, tavo dėdė 
nusamdė sergančių užsieniečių. Bet jam neišdegs! Greičiau mes visi 
mirsim, nei vėl leisimės Medičių valdomi! 

Vienuolės ėmė dar dvigubai aršiau melstis, tačiau veltui. Keturios 
vyresniosios seserys mirė susirgusios, springdamos savo pačių vė- 
malais ir nusėtos bubonais. Pamiršusi bet kokį orumą, maldavau jų 
mane paleisti - tegu net tiesiai į gatvę kaip benamį šunį. Tačiau jos tik 

Įsivaizdavau, kad mirsiu. Rodėsi, ištisą amžinybę tam rengiau- 
si. Tikinau save: kad ir koks galas manęs laukia, privalau būti narsi. 
Man nevalia rodyti baimės, nes esu Mediči. 

Pagaliau, po devynių ilgų apgulties mėnesių, didingiems miesto 
įtvirtinimams virtus griuvėsiais, o žmonėms mirštant iš bado, Sin- 
jorijai nebeliko kitos išeities, kaip pasiduoti. 

Mano dėdės išlaikoma armija įžengė į Florenciją. 

Vienuolės paklaiko iš baimės. Jos perkėlė mane į didesnį kamba- 
rį, o iš rūsio, kur slėpė geriausias savo atsargas, atitempė net sūrio ir 
džiovintos mėsos. Jos aiškino man tiktai vykdžiusios Sinjorijos nu- 
rodymus, o manęs skaudinti nėmaž nenorėjusios. Aš buku žvilgsniu 
spoksojau į jas. Galvoje man knibždėjo utėlės, iš dantenų sunkėsi 
kraujas, o pati buvau perdžiūvusi ir liesa kaip stagaras. Buvau tokia 
išsekusi, laukdama mirties, kad netgi nebeturėjau jėgų jų nekęsti. 

Po kelių dienų pasirodė Aldobrindis. Buvau jau tiek sustiprėju- 
si, kad įstengiau pasitikti jį nealpdama, ir vilkėjau tą pačią suknelę, 
su kuria jis atgabeno mane iš rūmų. Pamatęs mane, jis buvo toks 
sukrėstas, kad net neįstengė to nuslėpti. Turbūt atrodžiau kaip gil- 
tinė, apvilkta vaikiška damasto suknele, tad jis puolė prieš mane ant 
kelių, maldaudamas atleidimo. Praleidau pro ausis verksmingus jo 
atsiprašinėjimus; kai jis pagaliau baigė užtikrindamas, kad aš tuč- 
tuojau būsianti paleista ir išsiųsta į Romą, tiktai tyliai paklausiau: 

— O kur mano teta? 

Kurį laiką stojo spengianti tyla. Pagaliau jis atsakė: 

— Poniai Stroci teko išvykti iš miesto, tačiau net būdama tremtyje 
ji nesiliovė dėl jūsų kovojusi. Deja, ji susirgo karštine ir... - Jis kyšte- 
lėjo ranką į liemenės užantį ir ištraukęs įbruko man užantspauduotą 
voką. - Ji paliko štai šitą... 

Aš nė nepažvelgiau į tetos laišką. Tiktai sugniaužiau jį rankose ir 
pajutau per popierių sklindantį neregimą bendrumą su moterimi, 
kuri ligi šiol mano gyvenime užėmė tokią svarbią vietą, jog nepa- 
jėgiau nė įsivaizduoti, kad jos nebėra. Aš neišliejau nė ašaros. Neį- 
stengiau. Skausmas buvo pernelyg baisus. 

Dar tą pačią dieną iš šventosios Liucijos vienuolyno buvau išga- 
benta į Romą. Neturėjau supratimo, kas manęs laukia. 

Buvau vienuolikos metų amžiaus, mano teta mirė, o mano gyve- 
nimas man nepriklausė. 


KETURI 


ARA 


IESTAS, KURĮ PALIKAU, BUVO VIRTĘS GRIUVĖSIAIS, O TAS, Į 

kurį sugrįžau, atrodė neatpažįstamas. Nors palydos bu- 
vau perspėta, kad per imperatoriaus kariuomenės antpuolį Roma 
smarkiai nukentėjo, tačiau, mums persiritus per kalvas ir išvydus 
Tibro slėnį, vargiai buvo įmanoma patikėti savo akimis. Aš dar šiek 
tiek prisiminiau tą trumpą vaikystės laiką, kurį praleidau Amži- 
najame mieste — jo drėgną pelkių orą ir įspūdingus čionykščius 
rūmus; tačiau, išvydusi Romą dabar, pasigailėjau, kad išvis ką nors 
pamenu. 

Nusiaubtame slėnyje stūksojo smilkstančių degėsių krūvos; įjo- 
jusi į miestą, pamačiau vyrus tuščiomis akimis ir kelias apskurusias 
moteris, kurios, panarinusios galvas, kiūtojo prie apdegusių plikų 
sienų, kur kadaise buvo jų namai, o aplinkui mėtėsi visokių sulau- 
žytų daiktų ir sutryptų brangenybių liekanos. Pastebėjau ir kelis 
draiskanomis apsitaisiusius vaikus: jie stypsojo bežadžiai, sutrikę, 
tarsi nė patys nebežinodami, nei kieno jie, nei kur jiems dėtis. Man 
sugniaužė širdį suvokus, kad tie vaikai — našlaičiai, kaip ir aš, tiktai 
jie neturi kur eiti. Nemačiau jokio gyvio, išskyrus vieną kitą mulą, 
kuriais buvo tampomi namų griuvėsiai; neliko net amžinai visur 
aplink besitrainiojančių kačių. Nusukau akis, neįstengdama žiūrėti 

į išpurtusių lavonų krūvas, lyg laužai sukrautas gatvėse, į stingstan- 
čio kraujo balas, nebeatspindinčias net padūmavusio dangaus, ir lyg 
medinė spoksojau vien tiesiai priešais save. Mane nulydėjo į Latera- 
no rūmus ir pranešė, kad būsiu juose apgyvendinta. 

Manęs laukė parengti apartamentai su langais į nusiaubtus sodus 
ir pulkas kilmingų damų, turinčių man patarnauti. Tarp jų buvo Lu- 
krecija Kalvakanti - šviesiaplaukė mergaitė švytinčiomis mėlynomis 
akimis, liekna, lanksti ir elegantiška; ji man pranešė, kad jo švente- 
nybė mano dėdė dar negrįžo iš Orvjeto, tačiau perdavė nurodymą 
pasirūpinti, kad man nieko netrūktų. Tai pasakiusi, ji šyptelėjo: 

— Tik kad mes nelabai ką galime pasiūlyti. Popiežiaus apartamen- 
tai irgi buvo nusiaubti, o visa, kas vertinga, — išgrobstyta. Tačiau yra 
užtektinai maisto, tad galime laikyti save laimės kūdikiais. Mes kaip 
įmanydamos stengsimės dėl jūsų, kunigaikštyte, bet šilko paklodžių 
kol kas verčiau nesitikėkite. 

Ji buvo penkiolikametė ir kreipėsi į mane lyg į suaugusią, kurios 
nebereikia ginti ir saugoti nuo žiaurios tikrovės. Man tai patiko. Ne- 
norėjau daugiau būti lepinama ar apgaudinėjama. 
anapus pušimis apaugusių Romos kalvų grimztančią saulę. Paskui 
išsitraukiau tetos laišką. Jame tebuvo vos kelios eilutės, išvedžiotos 
drebančia mirštančios moters ranka. 

Vaikeli mano, bijau, kad šitame gyvenime daugiau tavęs nepa- 
matysiu. Tačiau niekad nenustosiu tavęs mylėjusi ir žinau, kad gai- 
lestingasis Viešpats tave sergės. Niekuomet nepamiršk, kad esi Me- 
diči ir turi nugyventi didingą gyvenimą. Tu - mano viltis, Kotryna. 
Atsimink tai. 

Prispaudžiau laišką sau prie krūtinės, susiriečiau lovoje į kamuo- 
liuką ir išmiegojau vienuolika valandų. Pabudusi išvydau Lukreciją, 
sėdinčią šalia manęs ant kėdutės. 

— Jūs daug iškentėjote, — dalykiškai ištarė ji. - Turbūt dabar jau- 
čiatės kaip gyvulys, gyvenantis vien šia diena... 

— Kaip galėčiau? — tyliai atitariau. - Aš ne gyvulys, nes žinau, ką 
gali atnešti rytojus. 


KOTRYNOS MEDIČI IŠPAŽINTIS + 37 


— Tada turite mokytis. Mano ponia, patinka mums tai ar ne, ta- 
čiau šiandiena yra visa, ką turime, — ji ištiesė ranką ir paėmė iš ma- 
nęs suglamžytą laišką. - Aš jį pasaugosiu, - pareiškė, o tada įleido 
vidun kitas mano damas, ir visos apgaubė mane rūpesčiu ir atida. 
Vos už kelių žingsnių Roma skendėjo kraujyje, tačiau aš tarp šitų 
keturių sienų pirmąkart po ilgo laiko pasijutau saugi. 

Taigi, kol parvyko popiežius Klemensas, spėjau atsigauti. 


Žvakės apdaužytame sietyne skleidė silpną blausią šviesą. Perėjau 
per menę ir priešais popiežiaus sostą suklupau ant kelių. Popiežius 
Klemensas mostelėjo man stotis. Pakilusi įsižiūrėjau į jį, mėgin- 
dama prisiminti, koks jis atrodė anksčiau, kad suvokčiau, ar labai 
pasikeitė. Jis buvo priverstas bėgti iš Romos ir per atstumą stebėti, 
kaip imperatoriaus kariuomenė niokoja išniekintą jo miestą, tačiau 
dabar man atrodė taip, tarsi ką tik būtų grįžęs po iškylos kaime: 
kampuoti jo skruostai degė raudoniu, o putlias lūpas gaubė sidabri- 
nėmis gijomis pasidabinusi barzda. Jo vilkimas dramblio kaulo bal- 
tumo rūbas buvo be menkiausios dėmelės ir krito prašmatniomis 
klostėmis, o dirstelėjusi jam į kojas pamačiau avint auksu siuvinėtas 
aksomines kurpes. Tiktai pažvelgusi jam į akis išvydau tam tikrą 
tremties poveikį: jos buvo švytinčios, mėlynai žalios, tačiau skvar- 
bios, įtarios, primerktos. Suvokiau, kad nėmaž jo nepažįstu. Turbūt 
jis pajuto tą patį. Žiūrėjo į mane tarsi į svetimą, o apkabino atsainiai, 
lyg iš pareigos. 

— Jie sumokės, - sumurmėjo pats sau po nosimi. - Jie visi atsiims 
už tai, ką padarė: ir tos šventosios Liucijos vienuolės, ir Florencijos 
maištininkai, ir išdavikas Karolis V!.. 

Sumečiau, kad tie žodžiai skirti ne man; kai tūptelėjusi atatupsta 
traukiausi iš menės, išvydau kampuose besibūriuojančius jo kurijos 
kardinolus - jie lyg vanagai sekė mane akimis. 

Kūnu perbėgo šiurpas. Nežinojau, ką jie rezga, bet buvau tikra, 


kad tai nebus malonu. 

Net keletą mėnesių popiežius Klemensas nei kvietėsi manęs pas 
save, nei pats pas mane užėjo. Buvau palikta savo damų globai. Tik 
po kelių savaičių jau pajėgdavau išmiegoti kiaurą naktį, nešokinė- 
dama nuo košmarų: ligi tol vis sapnuodavau, kad vėl kamuojuosi 
uždaryta šventosios Liucijos mūruose, kaip tuos begalinius niūrius 
mėnesius. Apsidžiaugiau sužinojusi, kad Savonarolos seserys gavo 
susimokėti milžinišką baudą ir buvo priverstos išsiskirstyti; kur kas 
mažiau mane pradžiugino žinia, kad popiežius Klemensas nesutiko 
atkurti Florencijos respublikos teisių ir valdyti miesto paskyrė savo 
vietininką. Lukrecija be užuolankų rėžė: 

- Jis laikys Florenciją primygęs po padu ir dar pasirūpins, kad 
imperatoriui Karoliui V irgi būtų su kaupu atseikėta, kas priklauso! 

Neabejojau, kad jos tiesa. Tačiau pati buvau dar tokia jauna ir 
džiaugiausi, galėdama į visa tai nesikišti: vaikštinėjau po sodus, 
skaičiau, matavausi naujas sukneles, sočiai valgiau ir miegojau kiek 
tinkama. 

Lukrecija vis pranešdavo man, kas dedasi popiežiaus rūmuose, o 
šie atgijo ir iš naujo suklestėjo dar net nespėjus nuo sienų deramai 
nugramdyti suodžių ir purvo, likusių po antpuolio. Prieš pat trylik- 
tąjį savo gimtadienį iš Lukrecijos išgirdau, jog Prancūzijos karalius 
Pranciškus I į Romą atsiuntė naują pasiuntinį ir popiežius Klemen- 
sas pageidauja, kad jį užimčiau. Aš nustebusi išpūčiau akis: 

— Tai ką aš turėsiu daryti? Pilstyti jam vyną? 

Lukrecija smagiai nusikvatojo. 

— Na, žinoma, ne! Linksminsit jį lėtais prancūziškais šokiais. 
Jo šventenybė nusamdė jums šokių mokytoją. Turime deramai 
pasirengti rytdienai, o jūsų moteriškas žavesys jau kurį laiką nė- 
maž nebuvo puoselėjamas. Metas padaryti iš jūsų tikrą aukštuo- 
menės damą! 

— Kiek pamenu, sakėt, kad turėčiau gyventi kaip gyvulys, - su- 
niurzgiau. Visa tai man nė trupučio nepatiko, tačiau nebuvo ką 
daryti, užtat kelias kitas savaites mane be gailesčio muštravo toks 
prisikvėpinęs dabita: piktai zaunydamas, jis badė mane balta savo 
lazdele ir vis kartojo, kad kumelės strėnose esama daugiau grakštu- 

mo nei visame mano kūne. Šokių aš negalėjau pakęsti. Tas kvailas 
besaikis tūpčiojimas, plasnojimas rankomis ir koketiškas žvilgčioji- 
mas siutino mane labiau už viską pasaulyje. 

Vis dėlto pramokau šokti tiek, kad jau galėjau pasirodyti pran- 
cūzui. Mano dėdulė patenkintas kėpsojo soste, visas išraudęs nuo 
vyno, o ambasadorius tuo tarpu stebėjo mane mįslingai šypsodama- 
sis — tarsi turguje nužiūrinėjo nuo galvos iki kojų. 

Po kelių dienų man prasidėjo pirmosios mėnesinės. Aš žiopčio- 
dama raičiausi iš skausmo, o Lukrecija patikino, kad tai esąs tikras 
ženklas, jog pagimdysiu daug sveikų ir stiprių sūnų. Nepaisydama 
skausmų ir nepatogumo, aš susižavėjusi apžiūrinėjau subtiliai paki- 
tusį savo kūną: pasunkėjusias glotnias krūtis, apvalainus išplatėju- 
sius klubus, sužydusią odą - visa tai, regėjos, nutiko kone pernakt. 

— Ar aš būsiu daili? - paklausiau Lukrecijos, šukuojančios man 
plaukus, kurie ataugo dar labiau garbanoti ir vešlesni nei anksčiau 
ir kuriuos ji be galo mėgdavo dabinti perlais ir spalvotais kaspinais. 

Ji palinko man virš peties ir nužvelgė mane veidrodyje. 

— Jūs jau esate daili, - atsakė. - Tos didžiulės juodos akys nugin- 
kluotų bet kurį vyrą, o jūsų lūpos tokios putlios, kad sugundytų net 
ir vyskupą... Tiesa, su mūsų vyskupu didelio vargo nebūtų, - pridūrė 
ji ir išdaigiškai mirktelėjo. 

Sukikenau. Nors Lukrecija buvo vyriausioji mano dama, paskirta 
prižiūrėti visų kitų ir patarti man, iš tikrųjų ji buvo man labiau kaip 
sesuo, ir kasdien džiaugdavausi, kad ją turiu. Jos dėka mano kančių 
randai greitai gijo ir pasijutau vėl džiugiai žvelgianti į ateitį ir smal- 
saujanti, ką atneš rytojus. 

Netrukus tai sužinojau. Vieną popietę Lukrecija atbėgusi prane- 
šė, kad mane kviečia popiežius Klemensas. Ji nežinojo kodėl, pa- 
sakė tik tiek, kad jis pageidavęs matyti mane vieną, tad ji palydėjo 
mane pas jį koridoriais, nukabinėtais statybininkų uždangalais ir 
pilnais triūsiančių meistrų, turinčių atkurti per okupaciją sunioko- 
tas freskas. 

Mums artinantis prie paauksuotų durų į mano dėdės aparta- 
mentus, staiga vėl pajutau krustelint slaptingąją savo dovaną. Tik- 

tai vietoj bejėgiško kryčio į anapusybę, kokį patyriau Florencijoje, 
mane apėmė švelni, vos juntama grėsmės nuojauta, ir aš nervingai 
atsigręžiau į Lukreciją. Ji padrąsinamai šyptelėjo: 

— Ką jis besakytų, atminkit, kad jūs jam svarbesnė nei jis jums. 

Įžengusi į erdvią paauksuotą menę atsiklaupiau; dėdė sėdėjo prie 
masyvaus savo stalo ir lupo apelsinus - menė buvo pilna aitraus 
jų kvapo, kuris nustelbė senų kvepalų ir dulsvo vaško aromatą. Jis 
pamojo man. Priėjau pabučiuoti jam rankos, padabintos šv. Petro 
antspaudu. Jis ir vėl vilkėjo baltai, o ant kaklo buvo pasikabinęs sma- 
ragdais ir rubinais nusagstytą kryžių. 

— Girdėjau, kad jau tapai subrendusia moterimi, - atsiduso jis. — 
Kaip bėga laikas! - Odinis aplankas ant jo stalo buvo nuklotas žie- 
vėmis; įsidėjęs apelsino skiltelę į burną, jis parodė man prisėsti ant 
kėdės. - Sėskis! Senokai mudu nesišnekučiavome... 

— Bet juk matėte mane pereitą mėnesį, kai buvo atvykęs prancū- 
zų pasiuntinys, - priminiau jam, tada pritilau. - Jei jūsų šventenybė 
neprieštaraus, aš verčiau pastovėsiu. Šita suknelė dar nauja ir nela- 
bai patogi. 

— O, turėsi prie to priprasti! Labai svarbu deramai rengtis. Pran- 
cūzijos dvare tokie dalykai privalomi. - Išsitraukęs brangakmeniais 
inkrustuotą peilį, jis perpjovė vaisių. Pasklido saulės kaitrą prime- 
nantis kvapas, mano burna prisipildė seilių. - Turėtum tai žinoti, 
juk tavo motina buvo prancūzė. 

Man magėjo jam priminti, kad niekada nepažinojau savo moti- 
nos. Tačiau tik sumurmėjau: 

— Taip, jūsų šventenybe, tai man didelė garbė. 

— Žinoma! O ką pasakysi sužinojusi, kad esi pageidaujama Pran- 
cūzijoje? 

Jis kalbėjo švelniai, tad prisiminiau laikus, kai dar buvau maža 
mergytė, o jis - gerasis mano dėdė. Tačiau nesidaviau užliūliuoja- 
ma; jis juk ne šiaip sau mane pasikvietė. 

— Na? - griežtai šūktelėjo jis. - Negi nieko nepasakysi? 

— Pasakysiu, — atsiliepiau, - kad tai man irgi didelė garbė. 

Jis nusikvatojo. 

— Kalbi kaip tikra Mediči! — ir išsišiepė lyg šuo. Man pakirto ko- 
jas. Klemensas įbedė į mane įdėmų žvilgsnį. - Ką gi, išmokai neišsi- 
duoti, ką jauti. Tai privalumas, kuris tikrai palengvins tavo vedybinį 
gyvenimą. 

Man kraujas ėmė stingti gyslose. Pagalvojau, gal blogai išgirdau. 

— Tau jau metas užimti deramą vietą pasaulyje, - toliau kalbėjo 
Klemensas, žiaumodamas apelsiną, ir blyškiomis jo sultimis apsi- 
taškė rankovę. — Tiesą sakant, viskas jau beveik sutarta. Kaip tavo 
kraičio dalį po vestuvių paskirsiu tau Milano kunigaikštystę, - jis 
dėbtelėjo į mane. — Kas žino? Gal vieną dieną tapsi Prancūzijos ka- 
raliene? 

Man ausyse ėmė ūžti. Tad štai kaip jis nusprendė atkeršyti! Štai 
kokį durklą smeigs Karoliui V į pašonę: sąjunga su Pranciškumi I, 
imperatoriaus varžovu, o aš būsiu jo keršto įrankis. Ištekinęs mane 
į Prancūziją, jis užkirs kelią Karolio V mėginimams užvaldyti Italiją, 
o Pranciškui atiteks taip trokštama ir ilgai ginčijama Milano kuni- 
gaikštystė, šiuo metu priklausanti imperijai. 

— Betgi karalius Pranciškus jau yra vedęs, — vargais negalais iš- 
spaudžiau, - ir dargi tikrą imperatoriaus seserį! 

— Teisybė. Tačiau antrasis jo sūnus, Henrikas Orleanietis, dar 
vienišas ir gali kada nors paveldėti sostą. Turiu patikimų žinių, kad 
vyriausiasis Pranciškaus sūnus, dofinas, yra labai silpnos sveikatos. 

Sugniaužęs ilgais lyg voro kojos pirštais, jis ėmė lupti kitą 
apelsiną. 

— Tikiuosi, tavo tylėjimas reiškia sutikimą, — pridūrė. - Man teko 
labai stengtis ir nemažai pakloti, kad užtikrinčiau tau tokią ateitį. 
Todėl anaiptol nenorėčiau dar ir besiaikštijančios jaunamartės ka- 
prizų! 

Ką man beliko sakyti? Jis galėjo siųsti mane kur tinkamas. Išsi- 
laisvinti iš jo valios būčiau galėjusi nebent nusižudydama. Aš aiškiai 
tai suvokiau, tad atsakiau santūriai ir kietai. 

— Jeigu tokia yra jūsų valia, - pareiškiau, - aš mielai jums paklu- 
siu. Bet ar galėčiau savo ruožtu kai ko paprašyti? Norėčiau dar grįžti 
į Elorenciją. Ten —- mano namai, ir aš... - mano balsas užlūžo. — Aš 


norėčiau atsisveikinti. 

Jis šaltai nužvelgė mane. 

— Ką gi, - burbtelėjo paskui, - jei jau Romoje tau nepatinka, liep- 
siu paskirti palydą. - Tada ištiesė man žieduotą ranką. Pabučiavusi 
išgirdau, kaip jis murma: — Meilė - klastingas jausmas. Kur kas ge- 
riau apsieiti be jo. Mums, Medičiams, tai visada pavykdavo. 

Aš atatupsta pasitraukiau link durų, o jis ėmėsi lupti dar vieną 
apelsiną. Jo lūpose žaidė savimi patenkinta šypsenėlė. 


Svaigioje vasaros kaitroje sugrįžau į Florenciją, lydima sargybinių ir 
savo damų pulko. Tarp jų buvo Lukrecija ir naujoji mano kompani- 
onė - nykštukė Ana Marija, keturiolikmetė miniatiūrinė mergaitė; 
labiau nei per trumpos, neišsivysčiusios jos rankos ir kojos akį trau- 
kė jos vešli pilkšvai auksinių plaukų kupeta ant galvos, guvus veidas 
ir smagi šypsena. Pamilau ją vos išvydusi; popiežius Klemensas visą 
Italiją išvertė jos beieškodamas, nes, jo manymu, Prancūzijoje aš 
privalėjau turėti savo juokdarę. Vis dėlto aš neketinau jos žeminti, 
apvilkdama kostiumu su žvangučiais. Patikėjau jai ypatingą užduo- 
tį — rūpintis mano baltiniais, ir trokštamą vietą privačiuose savo 
kambariuose. 

Atvykusi įsitikinau, kad mūsų šeimos rūmai išliko beveik nepa- 
sikeitę. Florencija vis dar buvo randuota, jos žaizdoms užgydyti vei- 
kiausiai prireiks ne vienų metų, tačiau mūsų namai stovėjo nejudinti 
ir tylūs lyg prabangus antkapis. Aš įsikūriau mylimos velionės savo 
tetos apartamentuose, kur paklodės dar tebedvelkė jos kvepalais, o 
ant alebastru inkrustuoto stalo tebegulėjo jos rašymo reikmenys; at- 
rodė, lyg ji bet kurią akimirką galėtų įžengti čionai. 

Būtent čia, stalčiuje, po nebaigtų laiškų pluoštu, aš vėl aptikau 
savo dėžutę iš sidabro ir dramblio kaulo. Ištraukiau ją lyg stebuklą, 
galintį tuoj pat išnykti, ir atsargiai pirštų galiukais perbraukiau per 
apdaužytą dangtelį. Teta buvo paslėpusi ją čia, tarp savo daiktų. Ji 
žinojo, kad pasigesiu tos skrynutės, ir tikriausiai atspėjo, kad dar čia 
sugrįšiu. 

Dėžutė spragtelėjusi atsidarė; atvertusi vieną aksominio apmuša- 
lo klostę, slaptame skyrelyje radau tebegulintį Rudžjerio duotą bu- 

teliuką — jo grandinėlė buvo susiraičiusi lyg gyvatė. Užsikabinau jį 
sau ant kaklo, suspaudžiau dėžutę rankose ir nevaržomai atsidaviau 
sielvartui. 


Mano sužieduotuvės įvyko pavasarį. Popiežius Klemensas parūpino 
man įspūdingą kraitį, norėdamas visiems parodyti, kad esu turtinga 
Medičių giminės nuotaka: tuo tikslu jis net gerokai pakratė savąjį 
lobyną ir, be kitų brangenybių, ištraukė iš ten septynių pilkųjų perlų 
vėrinį, kadaise neva priklausiusį Bizantijos imperatorienei, o dabar 
papuošusį manąją kunigaikštytės karūną. Negana to, į Prancūziją jis 
nusiuntė mano portretą. 

Pranciškus I savo ruožtu atsiuntė man savo sūnaus atvaizdą. Jį 
atgabeno prabangioje atlasu išmuštoje dėžėje, ir, Lukrecijai ištrau- 
kus iš jos miniatiūrą, aš pirmąsyk išvydau būsimąjį savo vyrą: ty- 
lenio veidas, gilios akys, kiek papūstos lūpos ir ilga Valua giminės 
nosis. Žiūrint į tą portretą, mano širdis nė nevirptelėjo, tad ėmiau 
spėlioti, ar jis toks pat abejingas ir man. Ir ko gi tikėtis iš tokios 
dviejų nepažįstamų ir visiškai nieko bendro neturinčių žmonių 
santuokos? 

— Jis gana išvaizdus, - su palengvėjimu ištarė Lukrecija. Tada 
žvilgtelėjo į mane, sėdinčią be žado lyg akmuo. - Iš pažiūros neat- 
rodo, kad tie treji Ispanijoje praleisti metai būtų kaip nors neigiamai 
jį paveikę. 

Ana Marija suraukė antakius. 

— O kojjam reikėjo toje Ispanijoje? 

— Jiedu su broliu, Prancūzijos dofinu, buvo kaip įkaitai nusiųsti 
imperatoriui Karoliui V, kai karalius Pranciškus pralaimėjo karą dėl 
Milano, - paaiškinau. - Be to, karaliui teko vesti Karolio seserį Ele- 
anorą. - Staiga mane pagavo gėdingas ir vaikiškas troškimas trypti 
kojomis, sviesti tą paveikslą į sieną ir sukelti isteriją — tai būtų aki- 
vaizdžiai atskleidę visiems mano neviltį ir bejėgiškumą. Todėl už- 
gniaužiau ašaras ir mostelėjau ranka: - Padėkit paveikslą ir palikite 


mane vieną. 

Tanakt, negalėdama užmigti, sėdėjau ir žvelgiau pro langą į tvan- 
kią Florencijos naktį. Prieš ryždamasi eiti toliau, turėjau apraudoti ir 
atsisveikinti su viskuo, ko buvau netekusi. Mano gyvenimas Italijoje 
baigėsi. Manęs laukė man skirtas likimas, nors gal jis ir nebuvo toks, 
kokio troškau. Privalėjau žvelgti į ateitį ir būti pasiruošusi. 

Šiaip ar taip, juk aš - Mediči. 


II DALIS 


1532-1547 


>< 


Muoga lyg kūdikis 


PENKI 


O DVIEJŲ SAVAIČIŲ PLAUKIMO JŪRA MANO LAIVAS IŠMETĖ IN- 

karą Marselio įlankoje. Kelionė buvo klaiki, jūra audringa, tad 
prisiekiau daugiau niekada nebekelti kojos nuo tvirtos žemės. Jei ir 
būčiau turėjusi kokį polinkį dejuoti dėl likimo užgaidų, per kurias 
dabar atsidūriau svetimoje šalyje ir esu stumiama tekėti už nepažįs- 
tamo vyro, tai begalinis džiaugsmas, pamačius kažką kita nei vien 
kilsnojančias bangas, būtų privertęs viską pamiršti. 

Lukrecija su Ana Marija iš oda apkaltos skrynios ištraukė vieną iš 
naujųjų mano suknių, išlygino susiglamžiusias jos klostes ir įsprau- 
dė į ją mane. Tai buvo toks įmantrus brokato darinys, išdabintas 
tokia galybe deimantų, kad neįsivaizdavau, kaip su ja teks pereiti 
per denį, o ką jau kalbėti apie iškilmingą jojimą per Marselį į rūmus, 
kur laukė prancūzų karaliaus dvaras. Negana to, aš pirmąkart užsi- 
dėjau oficialią kunigaikštytės karūną, inkrustuotą septyniais perlais. 
Šitaip išsipusčiusi stovėjau ir laukiau, kol naujasis mano iždininkas 
Renė Biražo atėjo pasakyti, kad pasirodė konetablio Monmorensio 
barža, kuri turės nugabenti mane į krantą. 

Aš linktelėjau. 

— Tuomet teks išeiti jo pasveikinti. 

Biražo man nusišypsojo. Jis buvo trečiąją dešimtį įpusėjęs flo- 
rentietis, popiežiaus Klemenso paskirtas rūpintis mano finansais. 

Nors truputį šlubčiojo (dėl to jis kaltino protarpiais atsinaujinančią 
podagrą), Biražo pasižymėjo savotišku nuo amžiaus nepriklausomu 
grakštumu, liudijančiu, kad jis visą amžių praleido popiežiaus rū- 
muose. Liekną jo figūrą puošė ryškiai raudona prigludusi liemenė, 
sukirpta pagal itališką madą, gražūs šviesiai rudi plaukai buvo nu- 
braukti nuo kampuotos kaktos, išryškindami kumpą nosį ir protin- 
gas tamsias akis. 

— Madama, - kreipėsi jis balsu, įgudusiu šnibždėti tiesiai į 
ausį, — siūlyčiau jums likti čia. Taip, Monmorensis yra konetablis ir 
vyriausiasis jo didenybės kariuomenės vadas, tačiau jūs esate Urbi- 
no kunigaikštytė ir būsima Orleano kunigaikštienė. Tegul Prancūzi- 
ja pagerbia Italiją — bent kartelį! 

Ši gudri protingo žmogaus pastaba neišvengiamai privertė mane 
nusišypsoti. Bent jau su savimi turėjau šiek tiek Italijos — tai teikė 
man saugumo; pagalvojusi apie tai, kilstelėjau ranką sau prie krūti- 
nės, kur po korsažu glūdėjo dar vienas Italijos gabalėlis - Rudžjerio 
įduotas buteliukas. 

Kol prancūzai lipo į galioną, aplinkui mane susispietė mano da- 
mos. Jos visos buvo prabangiai pasidabinusios, ant galvų ir krūtinių 
joms žybčiojo brangakmeniai. Nepasukdama galvos, šnibžtelėjau 
Lukrecijai: 

— Kuris iš jų tas konetablis? 

— Antai tas, - atsakė ji, - kur šalia Biražo. Veikiausiai tai jis. Vaje, 
atrodo kaip tikras barbaras — toks didžiulis ir dar juodai apsirengęs, 
lyg per laidotuves. 

Iš tiesų, Monmorensis atrodė lyg koks titanas: platūs jo pečiai 
kone užstojo saulę, o krakmolyta stačia apykaklė, juosianti masyvų 
it buliaus sprandą, priminė menkutį raukinuką. Biražo buvo man 
sakęs, kad konetablis jau baigia ketvirtąją dešimtį ir kad jis - narsus 
ir šlovingas karys, įnirtingai kovęsis už Pranciškų kare dėl Milano. 
Buvau pasirengusi susidurti su žmogumi, nekenčiančiu visko, kas 
itališka, nes jo kardas ne sykį buvo girdytas daugybės mano tėvynai- 
nių krauju. Tačiau, kai jis pasilenkė pabučiuoti man rankos, pama- 
čiau, kad, nepaisant įdiržusios odos ir atšiaurių pilkai mėlynų akių, 
jo veido išraiška visai maloni. 

— Man didelė garbė jo didenybės Pranciškaus I vardu pasveikinti 
jūsų šviesybę, - monotonišku balsu sududeno jis. 

Aš linktelėjau ir prancūziškai atsakiau: 

— Pone konetabli, girdėdama jūsų pasveikinimą jaučiuosi taip, lyg 
mane būtų sutikęs pats karalius, ir iškart pasijutau čia kaip namie. 

Raukšlelės apie jo akis pagilėjo. Nors jis daugiau nieko nesakė 
ir tylėdamas palydėjo mane į baržą, jausdama ant savosios tvirtą jo 
ranką galėjau būti tikra, kad Prancūzijoje įsigijau pirmąjį draugą. 


Jodama per Marselį viską mačiau lyg pro miglą. Kai pasiekėme rūmus, 
turėjau vos minutėlę susikaupti, o tada vėl teko remtis konetabliui į 
ranką ir žengti į menę, kur šimtai susirinkusių didikų iš abiejų pusių 
spietėsi apie siaurą taką, vedantį purpuru padabintos pakylos link. 

Kažkas suplojo rankomis; šurmulys kaipmat nurimo. 

— O, puiku! Nuotaka atvyko! 

Nuo pakylos grakščiai lyg katinas nulipo vyras, nuo galvos iki 
kojų pasidabinęs sidabru ataustais rūbais; kaštoniniai jo plaukai 
bangomis krito ant pečių, o dailiai pakirpta barzdelė išryškino sla- 
pukautojo lūpas ir didžiulę erelišką nosį. Aš net sustingau. Niekad 
lig tol nebuvau mačiusi tokio veido. Atrodė, kad kiekviena ilgo ir 
audringo jo gyvenimo akimirka įrėžė jame ženklą, liudijantį įžūlią 
aroganciją, o kiekviena raukšlelė ar vagelė aiškiai rodė, kad šis žmo- 
gus nepripažįsta jokių suvaržymų. Nors jau seniai atsisveikinęs su 
legendine savo jaunyste, Prancūzijos karalius Pranciškus I vis dar 
neišvengiamai traukė akį: valdžia jam buvo tapusi įprastu kasdie- 
niniu dalyku, ir šis žmogus buvo pratęs aistringai mėgautis visais 
gyvenimo malonumais, ničnieko sau neatsakydamas. 

Mudu įsistebeilijome vienas į kitą. Gilios žalios jo akys šelmiškai 
sužibo. Aš su siaubu susizgribau pamiršusi padaryti reveransą. Bet, 
kai mėginau tūptelėti, jis tik mostelėjo žieduota ranka: 

— Ak, ne, dukrele! - ir čiupo mane į glėbį, sukeldamas apstulbu- 
sių dvariškių plojimus. — Sveika atvykusi į Prancūziją, mažoji Kotry- 
na, - šnibžtelėjo man į ausį karalius Pranciškus I. 

Jis pristatė mane karališkajai šeimai. Pabučiavau ranką karalie- 
nei Eleanorai, imperatoriaus Karolio V seseriai — griežtai Ispanijos 
princesei, iš visų pusių apsuptai savo damų. Tada pasveikinau vy- 
riausiąjį karaliaus sūnų, gimusį iš pirmosios santuokos su velione 
karaliene Klaudija. Šis sūnus, vardu Pranciškus, buvo sosto įpėdinis 
ir todėl vadinosi dofinu; tai buvo aukštas jaunuolis švelniomis rudo- 
mis akimis ir išblyškusiu amžino ligonio veidu. Aš vos nesusidūriau 
kaktomuša su abiem karaliaus dukterimis, princesėmis Margarita 
ir Madeleine, kurios taip jaudinosi, kad puolė daryti reveranso tą 
pačią akimirką, kaip ir aš. Tada visos sykiu ėmėme juoktis; paste- 
bėjau, kad jos panašaus amžiaus, kaip ir aš, ir pagalvojau, kad visai 
galėtume būti draugės. 

Paskui atsigręžiau į karalių. Jis vos pastebimai šyptelėjo. Aš iškart 
supratau. 

— Ojo šviesybės princo Henriko nėra? - paklausiau. 

Pranciškaus veidas apniuko. 

— Ot stuobrys! - suniurzgė jis. - Mano sūnus visiškai neišmano, 
kas yra mandagumas. Ir dar veikiausiai neturi laikrodžio. Tačiau ne- 
sijaudinkite. Vestuvės įvyks rytoj, ir prisiekiu Dievu, jis bus čia. 

Jo žodžiai nuskambėjo greičiau kaip grasinimas nei kaip padrąsi- 
nimas. Aš kilstelėjau smakrą. 

— Kaipgi kitaip! — pareiškiau garsiai, kad visi girdėtų. - Juk ne 
kasdien Prancūzija ima į žmonas Italiją! 

Pranciškus pritilo. Paskui nudelbė akis ir sugriebė mano ranką. 

— Kalbate kaip tikra princesė, - sumurmėjo, o tada iškėlė mu- 
dviejų abiejų rankas ir sušuko: - Pradėkime puotą! 

Jis nusivedė mane į puotos menę ir pasisodino ant pakylos gre- 
ta savęs. Dvariškiai aptūpė apačioje sustatytus stalus; kai pasirodė 
patarnautojai, nešini padėklais su medumi pagardintais garniais ir 
keptomis gulbėmis, karalius pasilenkė prie manęs ir sušnibždėjo: 

— Gal mano sūnus ir neskuba susipažinti su savo nuotaka, tačiau 
aš, mažoji Kotryna, esu nuoširdžiai sužavėtas! 

Aš nė nemirktelėjusi atsakiau: 

— Tai gal man verčiau tekėti už jūsų didenybės? 

Jis nusikvatojo. 

— Na, drąsos jums irgi nestinga, kaip ir ugnies tose gražiose juo- 
dose akutėse! — Jis patylėjo, įdėmiai tyrinėdamas mano veidą. - Ka- 
žin, ar mano sūnus sugebės deramai jus įvertinti, Kotryna Mediči. 

Prisiverčiau nusišypsoti, nors nuo tų žodžių mane nukrėtė šiur- 
pas. Nejau būsiu įveikusi šitokį kelią vien tam, kad tapčiau žmona 
princo, kuriam nėmaž nerūpiu? 

Paskui man nešė vieną lėkštę po kitos, o Pranciškus vieną po ki- 
tos tuštino taures su prieskoniais pagardintu vynu, ir aš nejučiom 
ėmiau jaustis nematoma. Staiga jis palietė man ranką ir tarė: 

— Mieloji, jus nori pasveikinti Monmorensio sūnėnai. Būkit gera, 
nusišypsokit. Jis juos labai myli ir jais didžiuojasi, tai velionės jo die- 
vintos sesers atžalos. 

Krūptelėjau ir sužiurau priešais save. Išvydau pagarbiai stovintį 
konetablį ir tris jaunuolius. 

Jie tikrai traukė akį: buvo rusvaplaukiai ir puikios išvaizdos, kurią 
dar paryškino paprasti balti švarkai be jokių papuošimų. Juos aiškiai 
vienijo tylus šeimos santarvės jausmas. 

Monmorensis kreipėsi į mane: 

— Leiskite man pristatyti vyriausiąjį savo sūnėną Gasparą de Ko- 
linji, Šatijono senjorą. 

Aš palinkau į priekį. Gasparas de Kolinji turėjo vešlius, tamsiai 
geltonus lyg auksas plaukus ir vaiskias žydras akis, o prakaulų jo vei- 
dą gaubė savotiška melancholija. Atrodė panašus į milanietį — toks 
patrauklus ir neprieinamas, kaip dauguma to miesto didžiūnų. Pa- 
maniau, kad jam jau daugiau kaip dvidešimt metų. O pasirodė, kad 
dar tik sukako šešiolika. 

— Man didelė garbė, - santūriai ištarė jis. - Tikiuosi, jūsų šviesy- 
bė čia būsite laiminga. 

Aš jam nedrąsiai nusišypsojau. 

— Dėkoju, pone. 

Jis kurį laiką pastovėjo, nenuleisdamas nuo manęs akių. Tikėjausi, 
kad dar ką nors pasakys, tačiau jis tik dar sykį nusilenkė ir drauge su 
broliais grįžo prie savo stalo, o aš likau spoksoti jam įkandin, tarsi jis 
būtų atskleidęs man kažką ypatingo, ko daugiau niekada neberasiu. 

Pranciškus atsiduso. 

— Jo tėvas neseniai mirė. Štai kodėl jis vilki baltai - Prancūzijoje 
tai gedulo spalva. Ponia de Kolinji mirusi jau daugelį metų, tad da- 
bar, netekęs tėvo, Gasparas tapo šeimos galva. Konetablis juo labai 
rūpinasi, - jis pakėlė į mane akis. - Šie žmonės gali būti puikūs ir iš- 
tikimi draugai. Monmorensis — vienas iš patikimiausių mano vyrų, 
o jo giminė labai sena. Tuo pasižymi ir jo sūnėnas, o dvare, dukrele, 
kilmė yra svarbiausia. 

Taigi Gasparas de Kolinji buvo našlaitis — lygiai kaip ir aš. Ar tik 
todėl pajutau jam tokį dvasios artumą? 

Netrukus man prieš akis pasipylė ištisa virtinė kitų kilmingųjų, 
kurie vienas per kitą skubinosi užsitikrinti, kad karalius pamatytų, 
kaip jie gerbia jaunąją jo marčią. Po dvidešimties patiekalų ir dukart 
tiek prisistatymų aš galutinai netekau vilties įsidėmėti visų jų vardus 
ir titulus. Tad be galo apsidžiaugiau, kai karalius atsistojęs pareiškė, 
kad aš veikiausiai esu labai pavargusi. Jis palydėjo mane nuo savo 
pakylos prie kitame menės gale įtaisyto paaukštinimo, ant kurio visą 
vakarą atšiaurioje tyloje sėdėjo karalienė Eleanora. 

Man jos pagailo. Kaip ir aš, Eleanora buvo parduota karališka- 
jame nuotakų turguje, tiktai ji aiškiai nenorėjo su tuo susitaikyti. 
Buvau girdėjusi, kad tai būdinga ispanams, kurie atkakliai gina savo 
tapatybę, ir supratau, kad man protingiau būtų nesekti jos pavyz- 
džiu. Aš privalau čia pritapti, virsti šio dvaro dalimi, nes čia, šiaip 
ar taip, turės būti mano namai. Eidama pro konetablį, žvilgtelėjau į 
jo sūnėną. Gasparas pagarbiai nulenkė galvą, tad aš veltui mėginau 
pagauti jo žvilgsnį. 

Duris atvėrė baltai ir mėlynai - Valua giminės spalvomis - ap- 
sitaisę pažai. Pranciškus perdavė mane globoti mano damoms; ty- 
lėdama leidausi jų išvaduojama iš savo apdarų. Kai išsitiesiau sveti- 
moje lovoje, pajutau supratingą Lukrecijos žvilgsnį. 

Likusi viena gulėjau, niekaip negalėdama užmigti, ir svarsčiau, 
kad mano teta Klarisė veikiausiai klydo. 

Gal aš visai ir ne tokia jau svarbi. 


K RYTĄ PABUDUSI IŠVYDAU APLINK SUSISPIETUSIAS SAVO 
damas. Nė karto per visą savaitę negavusi padoriai išsimiegoti, 
aš vėl įsirausiau po pagalvėmis. Lukrecija išdrįso papurtyti man už 
peties: 

— Mano ponia, jūsų laukia jo didenybė ir dvariškiai. Šiandien turi 
įvykti jungtuvės... 

Aš sudejavau. Paskui nutilau. Dirstelėjau iš po pagalvės. Pajutau 
levandų aromatą — mano damos atitempė į miegamąjį varinę vonią 
ir pripylė ją karšto vandens; dar pastebėjau skrupulingai iškedentas 
vestuvinės savo suknelės klostes - ji buvo patiesta ant stalo. 

— Arjis čia? - paklausiau. 

Ana Marija liūdnai papurtė galvą. Pasijutau pažeminta. 

— Na, - burbtelėjau, - jeigu jo nėra, tai už ko, sakykite, turėčiau 
šiandien tekėti? 

Lukrecija atsakė: 

— Anot jo didenybės, prireikus jis pasirūpins, kad būtumėte ap- 
vesdinta pagal įgaliojimą. 

Tai išgirdusi, Ana Marija pratrūko raudoti. Iš jos sriūbavimų su- 
pratau, kad esu laikoma nelaimingiausia princese visame krikščio- 


niškajame pasaulyje. 

— Aš nedaug apie tai išmanau, - ištariau, stengdamasi kaip nors 
sušvelninti katastrofišką padėtį. - Bet tikriausiai būna ir laiminges- 
nių jaunųjų. 

Tada atsidaviau savo damų rūpesčiui ir po poros valandų išėjau 
pro duris, vilkėdama sunkią žydro aksomo suknią fantastiškais dei- 
mantų vėriniais surištomis rankovėmis, - tie brangakmeniai lyg aš- 
trios šukės blykčiojo man ant riešų. 

Nepaisydamos dusinančios kaitros, rūmų kieme jau grūdosi mi- 
nios žmonių. Aš stabtelėjau. Dievas mato, aš tikrai viso šito nenorė- 
jau. Anaiptol netroškau ištekėti už kažkokio vaikėzo, kuriam neuž- 
tenka padorumo net pasirodyti. Staiga iš savo dvariškių būrio išniro 
Pranciškus. Jis nusilenkė ir kilstelėjo mano ranką prie lūpų. O tada, 
pašaipiai vyptelėjęs, tarė: 

— Sakėt, kad verčiau tekėtumėt už manęs. Ką gi, dabar turit progą! 

Aš nejučiom nusišypsojau. Kad ir panašus į senstelėjusį satyrą, 
jis man vis tiek atrodė įspūdingiausias iš visų ligi tol matytų vyrų. 

Katedroje manęs laukė dar gausesnė minia — čia dvariškių, didi- 
kų ir eilinių pareigūnų jūra buvo virtusi tikru vandenynu. Ir vėl visų 
akys - viršum nupudruotų skruostų žėrinčios lyg vanagų - susmigo 
tiesiai į mane, vos spėjau išlipti iš karietos. Susitvardžiau netrūkte- 
lėjusi prakaitu permirkusios ir prie šlaunų limpančios suknios klos- 
čių. Pranciškus mane su tuo prašmatniai išpūstu apdaru lyg kokį 
burinį laivą nuvedė prie altoriaus. Mano jaunikio niekur nesimatė. 

Karalius liko stovėti greta manęs. Vyskupas iš pažiūros mielai 
būtų sutikęs skradžiai žemę prasmegti. 

— Na? - garktelėjo Pranciškus. - Ko gi mes laukiam? Nuotaka jau 
čia, O aš atstosiu jaunikį. Pradedam! 

Kažin, ar jo paties jungtuvės su karaliene Eleanora irgi taip at- 
rodė? — pagalvojau. Aišku, kaipgi kitaip. Politinių sąjungų paskirtis 
anaiptol nėra įkvėpti sonetus. Tačiau net ir gryniausių politinių ve- 
dybų atveju paprastai dalyvauja jaunųjų pora ir abu jie patys duoda 
įžadus. 

Vyskupas nervingai vartė mišiolo lapus, niekaip nerasdamas rei- 
kiamos vietos, nors jau tikrai turėjo ganėtinai laiko pasiruošti. Mane 

pradėjo imti juokas. Visa šita ceremonija rodėsi nepakenčiamai juo- 
kinga — vestuvių parodija, pagrįsta melu. 

Staiga katedros tylą perskrodė pentinų kaukšėjimas marmuri- 
nėmis grindų plokštėmis. Visi kaip vienas atsisuko. Pamačiau prie 
mūsų žirgliojantį aukštą jaunikaitį - eidamas jis nusitraukė nuo ran- 
kų odines pirštines ir susibruko sau už diržo. Paskui jį sekė būrelis 
susitaršiusių vyrukų. Pranciškus sustingo. Supratau, kad pagaliau 
pasirodė jaunikis. 

Pirmąsyk išvydusi Henriką Orleanietį, pajutau šiokį tokį palen- 
gvėjimą. Jis bent jau nebuvo bjaurus. Nors dar tik keturiolikos, bet 
plačiapetis, apsigimusio jojiko laikysenos: atrodė, kad įmanydamas 
būtų mielai ir gyvenęs balne, nesiskaitydamas su niekuo, kas ne- 
mūvi apynasrio ir neklauso botago. Turėjo erelišką Valua giminės 
nosį, siauras akis ir juodus kaip varno sparnas plaukus, tačiau jo 
veidas atrodė kažkoks be gyvybės - lyg visas gyvenimo džiaugsmas 
jo sieloje būtų sustingęs į ledą. Jis nepasivargino nė persirengti ir į 
iškilmingą ceremoniją atvyko vilkėdamas medžioklės drabužiais — 
sukepusiu krauju nutaškyta odine striuke, aiškiai liudijančia, kad 
neseniai bus nudobęs kažkokį nelaimingą padarą. Henrikui už nu- 
garos pastebėjau liesą ir aukštą lyg kartis vyrą — gal kokių dvidešim- 
ties metų amžiaus, smailių, aštrių veido bruožų; jis nudelbė mane 
akimis taip, tarsi būčiau kokia bjaurastis, į kurią jis netyčia įlipo, ir 
papūtė lūpas. Vėliau sužinojau, kad tai - Pranciškus de Gizas, ar- 
timiausias Henriko bičiulis ir vyriausia vienos iš ambicingiausių ir 
fanatiškiausių karalystės katalikiškų šeimų atžala. Iš karaliaus Pran- 
ciškaus gavę kunigaikščių titulą, Gizai valdė didžiulius žemės plotus 
šiaurės rytų Prancūzijoje. 

Aš kilstelėjau galvą. Mano būsimas vyras nepratarė nė žodžio. 

— Nenaudėli! - sušnypštė Pranciškus. Aš nutirpau, o Henrikas ne- 
siteikė nė dirstelėti į tėvą. Mano jungtuvės tapo tikra katastrofa; turė- 
jau ką nors daryti. Juk buvau Mediči — popiežiaus dukterėčia! O svar- 
biausia, buvau savo tetos auklėtinė - visais įmanomais požiūriais. 

— Gal malonėtumėt?.. — kreipiausi į vyskupą. Pranciškus pasi- 
traukė į šalį, o Henrikas stojo jo vieton. Kvepėjo jis kur kas prasčiau, 

nei atrodė, bet aš, įbedusi akis tiesiai priešais save, kartojau žodžius, 
kuriuos ištarusi tapau Henriko Orleaniečio žmona. 


Pasibaigus jungtuvių ceremonijai, mūsų laukė dar vienas pokylis. 

Dabar jau greta manęs ant pakylos sėdėjo Henrikas, ir nors abu 
stengėmės vienas į kitą nežiūrėti, buvau tikra, kad jį irgi slegia tai, kas 
mudviejų netrukus laukia. Aš pati iš nerimo ir baimės neįstengiau 
nė paragauti tų penkiasdešimt septynių patiekalų, kurie svaiginamu 
greičiu keitėsi priešais mus ant stalo; nepajėgiau ir dėtis besidžiau- 
gianti krūvomis dovanų, kurias mums po kojomis pylė didžiūnai. 

Atėjus vidurnakčiui, šimtai dvariškių, susigrūdę rūmų koridoriuo- 
se, sveikinimo šūksniais nulydėjo mus į vedybinį guolį. Man nuvilko 
vestuvinę suknią ir aprengė balto batisto naktiniais, o tada nuvedė į 
gretimą kambarį. Henrikas stovėjo šalia plačios, girliandomis išda- 
bintos lovos ir šnekučiavosi su savo vanagiško veido bičiuliu. Mano 
vyras vilkėjo plonyčius, kone permatomus lininius marškinius, lyg 
šlapia oda prigludusius prie raumeningo jo kūno. Dauguma moterų 
ir kai kurie vyrai būtų netvėrę džiaugsmu, sulaukę tokio gražuolio 
savo lovoje. Ko gero, kažkuri mano esybės dalis irgi apsidžiaugė, nes 
širdis man daužėsi lyg būgnas. Negana to, man kiek apsvaigo galva, 
stengiantis nematyti klastingos jo draugužio Pranciškaus de Gizo 
šypsenos; aš noriai leidausi Lukrecijos apkamšoma. Vyskupas palai- 
mino mūsų guolį, dvariškiai dar kartą pakėlė taures ir išgėrė už mūsų 
laimę, o tada užgesino žvakes. Visi išskubėjo toliau linksmintis. 

Stojo tyla. Gulėjau nė nekrustelėdama. 

Žinojau, kas paprastai būna vestuvių naktį. Lukrecija buvo spė- 
jusi mane šiek tiek apšviesti, be to, buvau mačiusi, kaip poruojasi 
šunys. Vis dėlto tai, kas manęs laukė, neviliojo. 

Jis pakilo iš lovos. Aš trūksmingai iškvėpiau pro sukąstus dantis. 
Kaip jis drįsta palikti mane vieną! Staiga plykstelėjo liepsna, ir jis 
išniro iš patamsių su Žvake rankoje. Pastatęs žvakę greta lovos, pri- 
sėdo ant čiužinio ir atsikrenkštė. 


— Norėčiau atsiprašyti už tai, kad veikiausiai jus įžeidžiau. 

Išgirdusi tokius pirmuosius man skirtus savo vyro žodžius, aš 
kiek kilstelėjau ant pagalvių. 

— Kai susitikome, aš jūsų deramai nepasveikinau, - pridūrė jis. — 
Mano elgesys nedovanotinas. 

Jo atsiprašymas skambėjo dirbtinai; įtariau, kad karalius bus jį 
privertęs. 

- Iš tikrųjų, - atsiliepiau. - Neįsivaizduoju, kuo nusipelniau to- 
kio pažeminimo. 

Jis nudelbė akis. Žvakės liepsna jam ant smakro metė tamsų, šok- 
čiojantį šešėlį. Turbūt kada nors jis šitaip atrodys, - pamaniau, - kai 
užsiaugins barzdą. Jis išties buvo labai išvaizdus, nors tebedvokė 
lyg ožkaganys, tačiau tai dar nereiškė, kad turėčiau prie jo prisirišti. 
Priešingai, netrukau pajusti, kad būtų kur kas naudingiau nepuose- 
lėti jam šiltų jausmų. 

— Ne, jūs to nenusipelnėte, - galų gale pratarė jis. - Nors dau- 
gelis žmonių tvirtina... - Jis vėl pakėlė akis į mane. Žvilgsnis buvo 
šaltas ir abejingas. - Jie sako, kad ši santuoka mane žemina. 

Aš nustėrau. 

— Žemina?! Kokiu būdu? 

Dabar jau jis sumišo. Matyt, nesitikėjo, kad imsiu klausinėti. Įdo- 
mu, negi Prancūzijoje žmonos neturi liežuvių? 

— Mano manymu, tai akivaizdu, - įžūliai atkišęs smakrą, atrėžė 
paskui. - Aš - Prancūzijos princas, o jūs... jūs — vilnų pirklio duktė. 

Aš nė nekrustelėjau, atsišliejusi į savo pagalves. Dar niekad ne- 
buvau girdėjusi mane šitaip apibūdinant, tad pirmą akimirką ko ne- 
pratrūkau garsiai kvatotis — taip absurdiškai skambėjo jo Žodžiai. 
Bet linksmumas išgaravo suvokus, kad jis kalba rimtai. Jis iš tiesų 
laikė mane žemakilme. 

— Gal mano šeima ir nėra labai senos kilmės, - pasakiau, - bet 
šiandien mūsų giminei priklauso du popiežiai ir keletas valdovų. 
Italijoje tokios šeimos laikomos kilmingomis, kadangi mes... 

— Aš žinau, iš kokios jūs šeimos, - nutraukė mane Henrikas. Ko 
gero, mano atvirumas jam irgi pasirodė staigmena; matyt, tikėjosi 
ašarų ir mergaitiškų aikčiojimų, bet tik ne tiesmuko atsakymo. Sulig 

kiekviena akimirka jaučiau jam vis didesnę panieką. Kaip ir kiek- 
vienas vaikėzas, priverstas daryti ką nors prieš savo valią, jis buvo 
linkęs atsigriebti su tuo, kas sukėlė jo nepasitenkinimą, nė nepagal- 
vodamas apie pasekmes. 

— Šiaip ar taip, jums nusišypsojo laimė dalintis guolį su princu, - 
drėbė jis. 

Supratau, kad tai - ne jo žodžiai. Galbūt šiuo metu jis ir pats jau 
taip mano, tačiau kažkas kitas piktavališkai įkalė tą mintį jam į gal- 
vą, ir tuo žmogum jis aiškiai pasitiki. Kas tai galėtų būti? 

Aš neketinau prieš jį teisintis, nors ir labai knietėjo atrėžti, kad 
mano kilmė netrukdė jo tėvui, kuris metų metus geidė mano žemių 
ir nė nemirktelėjęs čiupo mano kraitį ir mano dėdės ateityje pažadė- 
tas dovanoti kunigaikštystes. Viso labo pasakiau: 

— Taip, išties. Man didelė garbė. 

Jis kurį laiką stovėjo tylėdamas, išdidžiai lyg peštukas gaidys iš- 
pūtęs krūtinę ir atstatęs smakrą. 

— Aišku, aš nekaltinu jūsų dėl jūsų kilmės. Esu tikras, kad mielai 
būtumėt likusi Italijoje su savo tėvynainiais. 

Aš nutylėjau. Nieku gyvu nebūčiau prisipažinusi, jog beveik ne- 
turėjau dėl ko ilgėtis paliktos savo tėvynės. 

— Kiek žinau, šitai gali būti visai priimtina, - tarė jis, mano tylė- 
jimą palaikęs pritarimu. -— Jei elgsimės kaip dera, tai laikui bėgant 
galėsime gyventi kaip vyras ir žmona. 

Tikra tiesos naktis. Man tebuvo penkiolika, nebuvau patyrusi šir- 
dies reikaluose, tačiau net ir aš žinojau, kad asmeninis pasirinkimas 
toli gražu nebūtinai yra sėkmingos santuokos laidas. Tokios moterys, 
kaip aš, dažnai teka už svetimšalių. Jeigu kitos išgyvena, ištversiu ir aš. 

Aš linktelėjau. Jis patenkintas užpūtė žvakę ir vėl slystelėjo po 
apklotais. 

— Labos nakties, - palinkėjo ir nusisuko. Jau po kelių akimirkų 
išgirdau gilų alsavimą ir ritmingą knarkimą. Henrikas miegojo kaip 
žmogus, pratęs mankštinti savo kūną; beje, toks jis ir buvo. 

O aš ištisas valandas nepajėgiau užmigti ir gulėjau dėbsodama į 
juodą virš lovos ištiesto baldakimo tamsą. 


SEPTYNI 


ARA 


Dis MARSELĮ, MES IŠKELIAVOME Į LUAROS SLĖNĮ PAČIOJE 
Prancūzijos širdyje. 

Mane supo kvatojantys didikai dailaus kirpimo aksomo drabu- 
žiais ir drąsios, ryškiai išsidažiusios damos; aplinkui mačiau šim- 
tus vežimų, prikrautų neįsivaizduojamos galybės baldų, visokiausių 
rykų, kilimų ir apmušalų - visko, ko galėtų prireikti dvarui. Išties 
nepalioviau stebėtis. Italijoje nebuvau mačiusi nieko, kas bent iš 
tolo galėtų prilygti šito dvaro ekstravagancijai: begalinė vežimų vir- 
tinė lyg koks ryškiaspalvis kaspinas dryko keliu, iš abiejų pusių ly- 
dima gausaus ir triukšmingo tarnų bei lojančių skalikų pulko. Viso 
to šurmulio viduryje keliavo palydos apsuptas karalius. Neretai šalia 
jo matydavau įspūdingą rudaplaukę damą žalsvo atlaso suknele — 
ilgą jos kaklą puošė brangakmenių vėriniai, o ranka vis jaukiai ir 
intymiai liesdavo Pranciškų. Man jos niekas nepristatė, bet spėjau, 
kad tai — karaliaus meilužė, ir prisiminiau karalienę - senamadišką 
ispanę, kuri pabrėžtinai oriai atsisveikino su manimi Marselyje ir su 
savo palyda patraukė kita kryptimi. 

Kraštas, per kurį keliavome, taip pat mane žavėjo. Lyginant su ši- 
tomis bekraštėmis platybėmis, Italija būtų atrodžiusi lyg užkalkėjęs 
stuburkaulis. Mačiau vešliai žaliuojančius slėnius, tarsi mėlyno ku- 

polo gaubiamus švytinčio aukšto dangaus; milžiniškus ligi pat hori- 
zonto tamsuojančius miškus ir derlingus laukus su protarpiais juose 
laisvai išsidėsčiusiais miesteliais, kur plačiuose aptvaruose ganėsi 
gyvuliai, o po akmeniniais tiltais raitydamosi gurgėjo upės. Greta 
manęs jojanti Lukrecija taip pat išsižiojusi ir iš nuostabos išpūtusi 
akis spoksojo į visa tai, o Ana Marija, kuri šiaip jau kelionėse mažai 
kuo stebėdavosi, dabar neištvėrusi sušnibždėjo: 

— Čia viskas lyg pasakoje. Atrodo netikra... 

Jos žodžiai buvo lyg pirštu į akį. Prancūzija išties buvo lyg pasakų 
šalis, ir aš jau ėmiau tikėti, kad galėsiu čia būti tokia laiminga, kokia 
nė neįsivaizdavau galinti būti: nebeslegiama praeities naštos, laisvai 
sukursiu save iš naujo. Tokioje nuostabioje šalyje viskas atrodė įma- 
noma. Sugavęs mano žvilgsnį ir tarsi atspėjęs mano mintis, karalius 
man mirktelėjo, o tada pasilenkė man prie ausies ir tarstelėjo: 

— Palaukit, dar pamatysit manąją Fontenblo pilį! Tada tai įsitikin- 
sit, kad nieko nepagailėjau ir sukūriau rūmus, kuriais galiu didžiuo- 
tis net ir prieš Medičių giminę... 

Jis buvo teisus. Iš baltų Luaros slėnio ūkų Fontenblo išniro lyg 
koks fantastiškas sapnas. Tai buvo pirmieji Prancūzijos rūmai, ku- 
riuos galėjau vadinti namais. Pradedant gipsinėmis nimfomis, besi- 
rangančiomis ant paauksuotų didžiosios galerijos sienų, ir baigiant 
prašmatniais koridoriais, nukabinėtais garsiosios karaliaus kolek- 
cijos paveikslais, tarp kurių buvo ir įstabioji Leonardo da Vinčio 
„Madona uolose“ bei keista mažytė „Džokonda“, - visur buvo jus- 
ti begalinė Pranciškaus aistra viskam, kas itališka. Jis akivaizdžiai 
bandė atkurti mano šalies atvaizdą tokį, kokio aš jau nebeturėjau 
savo širdyje, — kupiną klestinčio meno ir įspūdingo gaivalingumo; 
džiaugdamasis mano nuostaba ir susižavėjimu, jis netgi teikėsi pats 
asmeniškai aprodyti man pilį — visas oleandrų žiedadulkėmis nu- 
barstytas grotas, primenančias Toskanos kiemelius, ir maudynių 
kambarius, besipuikuojančius šildomomis grindimis ir mozaikomis 
kaip senovės Romos termos. 

Netrukus sužinojau, kad mudu su Henriku anaiptol neprivalome 
gyventi kartu. Išties karališkosios poros gali elgtis visai kitaip nei 


KOTRYNOS MEDIČI IŠPAŽINTIS + 61 


paprasti sutuoktiniai. Karalienė Eleanora išvis nesirodydavo dvare ir 
verčiau gyvendavo pagal savo skonį ir poreikius įrengtuose namuo- 
se, tad aš galėjau imti iš jos pavyzdį. Patikėjusi Biražo tvarkyti rei- 
kalus, pati visa galva pasinėriau į naująjį savo gyvenimą - įskaitant 
ir bendras pamokas su princesėmis Madeleine ir Margarita. 

Kaip ir tikėjausi, mes visos netrukome susidraugauti. 

Trylikametė Madeleinė buvo dailutė būtybė - sniego baltumo 
oda, bet silpnų plaučių. Ji dievino poeziją, net sirgdama nepaleis- 
davo eilių tomelio iš rankų, ir aš ne vieną popietę praleidau prie jos 
lovos, balsu deklamuodama eilėraščius. O dešimtmetė Margarita, 
priešingai, buvo aukšta ir stipri kaip tėvas - ši strazdanota rudaplau- 
kė buvo tokia padūkusi, kad nėmaž nepaisė jokių mums primestų 
apribojimų. Iš pradžių ji smaginosi, bandydama mane ir tikrindama 
mano Cicerono ir Platono žinias, bet paskui, kai mokslai pabodo, 
išsivedė mane sykiu patyrinėti slaptų Fontenblo grožybių. Iš pradžių 
mums nesisekė išsprukti vienoms, nes palydos damos lyg šešėliai 
sekiojo iš paskos be paliovos priekaištaudamos; galiausiai Margarita 
įžūliai nusikvatojusi stvėrė mane už rankos ir mudvi pasileidome 
bėgte, kol atitrūkome nuo apmaudaujančių savo palydovių, beviltiš- 
kai kudakuojančių ir besipainiojančių prašmatniose suknelėse. 

— Tik pažiūrėkit į jas, - nusijuokė Margarita, kai mudvi pasie- 
kėme tikslą ir uždususi aš susiriečiau dvilinka, bandydama atgauti 
kvapą. - Lapatuoja be tikslo lyg kokios kvailos vištos! Užaugusi pati 
tvarkysiu savo gyvenimą ir tikrai tokia netapsiu! Stengsiuosi gyventi 
naudingai. 

— Na, žinoma, - pritariau jai žavėdamasi. Man ji atrodė kone 
suaugusi — ir pati norėjau tokia būti. - Jūs juk princesė! Galit daryti, 
ką norit. 

— Teisybė, - ji įbedė į mane žalias akis. - Aš esu princesė. Bet net 
ir princesėms ne visada pasiseka gyventi taip, kaip nori, - tam reikia 
valios ir atkaklumo. Štai kad ir jūs —- ar jūsų bent atsiklausė, prieš 
ištekindami už mano brolio? 

Ji anaiptol nenorėjo manęs užgauti. Tiesiog pasakė taip, kaip jai 
atrodė. Tačiau vien Henriko priminimas nutvilkė mane lyg geležis. 

Prisiminiau jo žodžius ir ėmiau įtarinėti, kad ir kiti šiame dvare kaip 
jis laiko mane svetimšale išsišokėle, menkai kuo tegalinčia pasigirti. 

— Na, valios man netrūksta, - atšoviau. - Dėl mano rankos run- 
gėsi ne vienas princas. Tavo tėvo pasiūlymas buvo geriausias, nors 
Henrikas man ir nerūpi. 

Jos akys žybtelėjo. 

— Tai aišku. Jis juk jūsų vyras. Kai tik pagimdysit jam sūnų, galė- 
sit iškart įsitaisyti meilužį. Pažvelkit į tėtį: jam teko vesti Karolio V 
seserį, bet tai anaiptol netrukdo jam džiaugtis gyvenimu. Turi visą 
pulkelį damų, kurios jį linksmina. Mes irgi kada nors taip galėsim. 

Prisiminiau tą rudaplaukę moterį, kurią buvau mačiusi šalia ka- 
raliaus, ir pasistengiau nekreipti dėmesio į kalbas apie sūnų - nėštu- 
mas šiuo metu man tikrai negrėsė. Aš pašaipiai paklausiau: 

— Turėsim damų? 

Margarita sukikeno. 

— Na, kai kurioms labiau patinka moterų kompanija. Bet aš ver- 
čiau rinkčiausi kokį tuziną vyrų. Tėčio sesuo, mano teta Margari- 
ta, panašiai gyveno, kol ištekėjo už Navaros valdovo. Pulkas didikų 
gaudydavo kiekvieną jos žodį, deklamuodavo jai eiles ir be paliovos 
vienas per kitą prisipažindavo jai neblėstančią meilę. 

Na, ši princesė tikrai buvo ne iš kelmo spirta! Mane žavėjo ir 
traukė laisva ir nevaržoma jos siela. Margarita man atskleidė tokį 
pasaulį, kokio dar nebuvau regėjusi. Ji vogdavo knygas iš asmeninės 
savo tėvo bibliotekos, kuriose būdavo pilna piešinių, vaizduojančių 
neįtikėtinus ištvirkavimus, ir termpdavosi mane į nuošalų paviljoną 
prie dirbtinio Fontenblo ežero, kur slapta susitikinėdavo įsimylėjė- 
lių porelės. 

Pasislėpusios tarp dygiakrūmių, mudvi pro šakas stebėdavome, 
kaip knygose regėti vaizdai mums prieš akis virsdavo kūnu. Žinojau, 
kad tos išsižergusios damos ir su pasimėgavimu plikais užpakaliais 
trūkčiojantys vyrukai daro tai, kas vestuvinę naktį turėjo nutikti ir 
man, bet guodžiausi, jog kada nors, kaip tvirtino Margarita, įsitai- 
sysiu meilužį ir pati patirsiu visus tuos slaptingus širdies geismus. 

Gyvenimas Fontenblo nebuvo vien juokas ir žaidimai. Kad ir kaip 
džiaugiausi savo nepriklausomybe ir galėjimu vaikščioti kur pano- 
rėjusi bei laisvai tenkinti naująjį savo pomėgį menui ir knygoms, aš 
suvokiau, jog Prancūzijos princesės gyvenimas nelabai skiriasi nuo 
Medičių šeimos įpėdinės gyvenimo: karaliaus dukterys nuolatos 
privalėjo paisyti joms keliamų reikalavimų. Kada nors ir jos turės 
ištekėti, išvykti į tolimus dvarus ir gyventi kaip svetimšalės — savo 
tautos atstovės. Visas jų lavinimas buvo skirtas tam pasiruošti. Kas- 
dien mes po šešias valandas praleisdavome, pagal griežtą tvarkaraštį 
mokydamosi matematikos, istorijos, kalbų ir muzikos. Vieną rytą 
Madeleinė atvertė sąsiuvinį ir tarė man: 

— Vakar turėjome mitologijos pamoką. 

— Taigi, su seniu Kačiasnukiu, — įterpė Margarita. - Bet šiandien 
aš jam pasakiau, kad abi truputį karščiuojame. O jūs gi žinot, kaip jis 
bijo ligų —- kone taip pat, kaip muilo ir vandens! 

— Košesnukis, — išskiemenavau, nesupratusi prancūziško žodžio. 

Margarita mane pataisė: 

— Kačiasnukis! Mes jį taip praminėm už tai, kad vilki apdulkėju- 
siais rūbais ir šnarpščia lyg senas katinas. 

— Bet jis labai malonus, - nuo savęs pridūrė Madeleinė. - Visada 
rašo mums gerus pažymius... 

— O kas jam belieka! - nusikvatojo Margarita. - Mūsų mokyti 
tėtis atsikvietė jį net iš Flandrijos. Jis - humanistas, visi mūsų mo- 
kytojai humanistai. Tėtis mano, kad jie geriausiai tinka mokyti, nes 
išlaisvina protą, nepavergdami dvasios. 

— O kaip jūsų broliai? - paklausiau. - Ar jie irgi mokosi kartu su 
jumis? 

Henriko nebuvau mačiusi jau kelias savaites ir ėmiau spėlioti, ar 
mudu irgi turėsime gyventi atskirai kaip karalius su karaliene. Tie 
slapti žygiai į paežerę stebėti besimyluojančių porelių pažadino mano 
sieloje baimę, kad su mano santuoka veikiausiai ne viskas gerai. 

— Oi, ne! - šūktelėjo Margarita. - Mūsų brolis Pranciškus yra 
sosto įpėdinis, tad turi savo dvarą ir priedermių. Jis tik kartais čia 

Apie Henriką teirautis nedrįsau. Jos tikriausiai manė, kad žinau, 
kur ir kaip jis gyvena, nors iš tikrųjų kol kas sugebėjau išsiaiškinti tik 
tiek, kad jis labai artimas savo bičiuliui Pranciškui de Gizui ir labai 
mėgsta medžioti. Nors gal ir nepasirodytų pernelyg įtartina, jei pa- 
klausčiau, ar jis lanko pamokas kartu su jomis... 

Staiga klasės durys triukšmingai atsilapojo. Džiaugsmingai su- 
klikusios, princesės puolė pasitikti tėvo, kuris čia pat stvėrė jas abi 
į glėbį. O aš jau ne pirmąkart pajutau skaudžią sieloje atsivėrusią 
tuštumą; nors Pranciškaus dvare su manimi buvo elgiamasi tarsi su 
viena iš jo atžalų, visgi dabar aiškiai suvokiau, ką reiškia turėti tėvą. 
Tik išvydusi karalių su dukterimis, aš pirmąkart pasijutau esanti 
našlaitė ir nejaukiai pasitraukiau į šalį skaudžiai jausdama, kad man 
Čia ne vieta. 

Pranciškus viena ranka apkabino Margaritą per juosmenį, o kita 
žnybtelėjo Madeleinei į skruostą. Tada draugiškai šyptelėjo man. 

— Kaip tai? — apsimestinai griežtu tonu paklausė jis. - Ar pamo- 
kų šiandien nėra? 

— Mes atsikratėm Kačiasnukio, — atvirai prisipažino Margari- 
ta. - Norėjom daugiau pabūti su Kotryna. 

— Sakai, Kačiasnukio? Ir, tavo galva, tai tinkamas vardas išmokyti 
naująją savo seserį? 

— Nair kas, kuo anksčiau sužinos, tuo geriau, - nepasidavė Mar- 
garita. — Tada ramiai sau galės studijuoti Aristotelį ir Plutarchą, 
užuot sukusi galvą, kodėl nuo jos mokytojo trenkia puvėsiais. 

Pranciškus griausmingai nusikvatojo. 

— Ar girdi, Ana, mieloji? Jos nuomone, mokytojas dvokia puvė- 
siais! Dieve mano, na ir liežuvėlis! Kerta skaudžiau nei kardas. 

— Iš tiesų, — atsiliepė malonus balsas, - regis, jos aukštybė drėbta 
iš to paties molio kaip ir jos tėvas. - Nuo vidun sugužėjusių damų 
pulkelio atsiskyrė rudaplaukė dama žalsva suknele ir žengė link 
mūsų, šiurendama sijonais ir skleisdama brangių kvepalų aromatą. 
Iš Margaritos jau žinojau, kas ji tokia: Ana d'Heili, Etampo kuni- 
gaikštienė, Pranciškaus meilužė ir tikresnė šito dvaro valdovė, nei jo 
žmonai kada nors lemta būti. Žybčiodama katės akimis ir blykčio- 

dama vešliose vario spalvos garbanose įpintais perlais, ji prisiartino 
prie Pranciškaus, linktelėjo princesėms, o tada visą dėmesį sutelkė į 
mane: — Na, o kaip laikosi mūsų italiukė? Ar jau priprato prie mūsų 
gyvenimo būdo? 

Aš žvilgtelėjau į karalių. Jis padrąsinamai kilstelėjo antakius. 
Šiaip taip nurijusi gerklėje įstrigusį gumulą, aš atsigręžiau į jo mei- 
lužę. 

— Ponia, aš nuo pat pirmosios akimirkos čia pasijutau lyg namie. 
Dievinu Prancūziją! 

— Mat kaip? - ji šaltai vyptelėjo tamsiai raudona spalva dažyto- 
mis lūpomis. — Tiesiog žavu! Juk ne kasdien Prancūzijai pasiseka 
taip lengvai užkariauti dalelę Italijos, tiesa? 

Nesumodama, ką atsakyti, aš nusiskubinau prie savo kėdės. 
Pranciškus jau įsitaisė prie stalo tarp abiejų savo dukterų. Kuni- 
gaikštienė savo ruožtu žengė atgal savo damų palydos link, plačiais 
sijonais braukdama man per kojas. Kai ji prisėdo ant pagalvėlės ties 
langu, pajutau nuo jos sklindantį šaltį. Jos damos sutūpė aplink - 
tikra kvailo pasipūtimo ir ryškiai dažytų fizionomijų mozaika. Pati 
kunigaikštienė ėmė tingiai žvalgytis. Net ir pajutusi į save įsmeigtą 
jos žvilgsnį, aš nedrįsau pakelti akių. Staiga Pranciškus nustebęs su- 
šuko: 

— Girdėjai, Ana? Madeleinė tikina, kad Kotryna jau išstudijavo 
Plutarchą! 

— Nejaugi? — nutęsė kunigaikštienė. Mane jau ėmė erzinti jos 
įprotis kiekvieną žodį tarti klausiamąja intonacija. - Kokia ji išsila- 
vinusi! Tikiuosi, nepamanys tik veltui gaištanti čia laiką? 

— O, tikrai ne! - sušukau aš taip karštai, kad visi aplinkui nustebę 
sužiuro. - Anaiptol, ponia! 

Nė pati nežinau, kas man nutiko: gal išsigandau, kad ji atims 
iš manęs tas kelias valandas, kurias praleisdavau klasėje kartu su 
princesėmis, o gal ji tiesiog išvedė mane iš pusiausvyros be paliovos 
spigindama nemirksinčiomis akimis. Kad ir kaip būtų, aš jau visa 
drebėjau lyg lapas. Dar kartą atidžiai mane nužvelgusi, ji ryžtingai 

— Jūsų didenybe, manau, kad man metas artimiau susipažinti su 
Orleano kunigaikštiene. Gal jų šviesybėms patiktų pasivaikščioti 
sode? 

Kas ta Orleano kunigaikštienė? Turbūt ji nori pasikalbėti su vie- 
na iš savo damų! Aš greit pašokau, ketindama sprukti. 

— Kurgi jūs dabar, mieloji? - nutęsė ji. - Juk tai jūs —- kunigaikš- 
tienė, ar ne? 

Sustingau lyg įkalta. Visi išsiskirstė, palikdami mane vieną su 
karaliaus meiluže. Ši pamojo man sėstis greta jos prie lango, ir aš 
nuolankiai paklusau. O Viešpatie, kuo aš jai užkliuvau? Gal kuo ją 
įžeidžiau? 

— Jų šviesybės taip jumis žavisi, - prabilo ji. - Kaip matau, jūs 
puikiai gebate susirasti draugų. 

— Jų šviesybės... labai malonios. Man... man labai gera su jomis. 

— Tai puiku. Tačiau jūs esate ištekėjusi ir turėtumėt rodyti joms 
pavyzdį. - Ji užmetė ranką ant krėslo atlošo, parodydama spindinčią 
smaragdo apyrankę. — Ar suprantate? 

Man perdžiūvo burna. 

— Nesuprantu, ponia. Ar aš kuo nors neįtikau jo didenybei? 

Pasigirdo trumpas vylingo juoko pliūpsnis. 

— Oi ne, priešingai! Jis irgi labai jumis žavisi. Atrodo lyg apkerė- 
tas. Tuo tarpu aš... — Ji pakilo ir visu ūgiu atsistojo priešais mane. 
Tada aštriais nagais suėmė mane už smakro. - Aš nemėgstu varžo- 
vių, Mažyte! 

Nustėrusi įsistebeilijau į ją. 

— Bet aš... aš jums ne varžovė. Ką jūs! 

Ji atsainiai mostelėjo. 

— Jūs jau beveik penkiolikametė. Būdama tokio amžiaus, aš jau 
garsėjau įtaka! 

— Tačiau aš nė nepanaši į jus. Niekad nedrįsčiau su jumis varžytis! 

Ji patylėjo. Tada netikėtai nusišypsojo. 

— Jūs nieko nesuprantate, tiesa? 

Aš bejėgiškai suglebau. 

— Bijau, kad ne... 

Ji vėl atsisėdo ir palinko prie manęs - pajutau iš jos kaklo duobu- 
tės sklindantį ambros kvapą. 

— Neįsivaizduoju, kaip jūs sugebėjote nieko negirdėti. Jau visas 
dvaras kalba, kad jūsų vyras nekreipia į jus dėmesio, todėl dabar 
jums belieka įvilioti į lovą Pranciškų, kad įrodytumėte, jog jis nepra- 
lošė, atsigabenęs jus čionai. 

— Betgi jis — mano šešuras! - nustėrau. — Taip, aš jį myliu, tačiau 
ne šitaip! Juk tai... būtų kraujomaiša! 

— Tik tokiu atveju, jeigu judu sietų kraujo ryšys, — keistai per- 
simainiusi sumurkė ji. Iš grėsmingos keršto deivės ji staiga virto 
žaisminga mergiote su rudų plaukų kupeta ant galvos ir valiūkišku 
juoku lūpose. Iškart supratau, kodėl Pranciškus ją dievina. 

Ji žiūrėjo į mane su neslepiamu smalsumu. 

— Dievaži, matau, kad esate tokia, kokia niekas jūsų nelaiko: ne- 
kalta naivuolė! O mane, regis, bus apmovę! Patikėjau, kad taikotės 
jį iš manęs paveržti. Žinote, nebūtumėt buvusi nei pirma, nei pa- 
skutinė! 

Aš neįstengiau nė pajudėti. Vadinasi, esu dvaro patyčių objektas. 
Visi laiko mane pamesta, nuolaidžiaujančia žmona! Ir apkalbinėja 
už akių. 

— Apie ką taip susimąstėte? — švelniai paklausė kunigaikštienė. 

Nedrįsau nė pažvelgti į ją. Bijojau, kad prabilusi apsiverksiu. To- 
kios subtilios ir elegantiškos būtybės akivaizdoje jaučiausi lyg neta- 
šyta prasčiokė, nors man magėte magėjo išlieti jai savo širdį. 

— Suprantu, — atsiduso ji. - Vadinasi, dvariškių šnekose esama 
tiesos. 

Jos balsas skambėjo taip užtikrintai, tarsi mano paslaptis būtų 
išrašyta man ant kaktos, tad nebeįstengiau apsimetinėti. 

— Taip, - sušnibždėjau. - Henrikas... aš jam visai nerūpiu. 

— Ak, mieloji, nejau jo abejingumas taip baisiai jus skaudina? 
Trokštate būti jo mylima ir jums apmaudu, kad jis šitiek laiko pra- 
leidžia su savo bičiuliu Gizu ir ta klaikia savo meiluže? 

Širdyje atsivėrė juoda bedugnė. 

— Tai jis... jis turi meilužę? 

— Na, žinoma, - atsainiai mostelėjo ji. — Visi tai žino. Na, bent 
jau mes taip manome. Mat nėra visiškai aišku, koks tikrasis jos vai- 
dmuo. Kurį laiką ji buvo jo guvernantė - grįžusį iš Ispanijos turėjo 
mokyti etiketo subtilybių. Ak, kaip jis tuomet niršo ir riejosi su savo 
tėvu, baisu buvo klausytis! Jis kaltino Pranciškų, kam išsiuntė jį te- 
nai, ir iki šiol jam neatleido, nors tai baisiai siutina karalių. Todėl jis 
pakvietė ją išmokyti Henriko elgtis taip, kaip dera princui. Tačiau, 
kai jam sukako trylika, jos pareigos baigėsi, ir ji grįžo atgal į savo 
Anet pilį. Manoma, kad jis ten ją lanko. Nors tikina, kad joja me- 
džioti, bet kiekgi gali trukti medžioklė? 

Mane ėmė krėsti drebulys. Henrikas turi meilužę. O aš likau 
kvailės vietoje. Laikui bėgant, - pasakė jis Marselyje. Laikui bėgant 
galėsime gyventi kaip vyras ir žmona. Ką tai turėtų reikšti? Ar kad 
teks kantriai laukti, kol jis sanguliaus su buvusia savo guvernante? 
Kad tapsiu šlykščių apkalbų taikiniu vien todėl, kad jis nusprendė 
išsityčioti iš mudviejų santuokos? 

— Maniau, kad jūs žinote, — pridūrė kunigaikštienė. - Henriko 
amžiaus jaunuoliai dažnai susižavi vyresnėmis moterimis, bet ilgai- 
niui tas potraukis išblėsta. Esu tikra, kad, kai nuo jo pastosite, jis tą 
moterį pamirš, - jos balse suskambo neapykantos gaidelė. - Šiaip ar 
taip, ji tada bus jau senė! 

Aš pašiurpau. 

— Arjinai daug už jį vyresnė? 

— Na, jai mažiausiai keturiasdešimt treji. Aišku, ji puikiai sugeba 
slėpti savo amžių, šito neatimsi, bet juk vis tiek yra našlė su dviem 
jau suaugusiomis dukterimis. Daugelis laiko ją patrauklia, nors aš 
niekaip neįstengiu suvokti, kuo ji galėtų sužavėti. Amžiais su tuo 
šlykščių juodu savo gobtuvu — šalta ir sustingusi lyg akmuo. Pran- 
ciškus sako, kad jai vietoj akių — auksinės monetos. Jam irgi nepa- 
tinka, kad Henrikas taip prie jos prisirišęs. 

— O kuo ji vardu? — pašnibždomis paklausiau, tarsi bijodama, 
kad ištarus vardą toji būtybė staiga išdygs priešais. 

— Diana de Puatjė, Normandijos senešalo našlė. Mes vadiname ją 
Senešale, - kunigaikštienė kilstelėjo antakius. - Kaip suprantu, jūsų 
tai irgi nežavi? 

— Kurgi ne! - pratrūkau, neįstengdama susivaldyti. - Jis neturi 
teisės taip elgtis! Kaipgi man pastoti, jeigu jis visas dienas ir naktis 
leidžia savo meilužės guolyje? — Vos tai ištarusi, aš susigriebiau, kad, 
ko gero, būsiu įžeidusi kunigaikštienę: šiaip ar taip, juk ji — irgi val- 
dovo meilužė. 

Kunigaikštienė ilgai ir įdėmiai žiūrėjo į mane. Tada pabrėžtinai 
santūriai išdėstė: 

— Vyrai visuomet linksta į šoną, o mūsų, moterų, pareiga yra tai 
pakęsti. Tačiau ir vyrams nevalia teikti pirmenybės įgeidžiams, o 
ne pareigai. Priešingai nei ponia Senešalė, aš visuomet žinojau savo 
vietą. Karalius jau turi pakankamai vaikų ir daugiau jam nebereikia; 
jo antroji santuoka su karaliene Eleanora yra sudaryta išskirtinai 
politiniais sumetimais. Tačiau jūsų santuoka — kas kita. Henrikas 
yra antras eilėje į sostą po Pranciškaus, jis privalo turėti palikuonių. 
Šitaip toliau tęstis negali. Bijau, kad mums teks pasikalbėti su jo di- 
denybe. 

— Ak, ne! Maldauju, nereikia! - sudejavau, apimta siaubo. Man 
rodėsi, kad neištversiu, jeigu visi sužinos, kad tebesu nekalta. - Ne- 
noriu, kad žmonės žinotų... Tai... toks pažeminimas! 

— Nesuprantu, kodėl turite jaustis pažeminta. Juk tai ne jūsų 
kaltė! 

Aš kaip įmanydama stengiausi suimti save į rankas. Nujaučiau, 
kad kunigaikštienė turi savų priežasčių nekęsti Senešalės; galbūt ji 
irgi regėjo savo ateitį, kai pati pasens ir nebeteks karaliaus malonės. 
Šiaip ar taip, man nesinorėjo vaidinti bejėgės skaistuolės; nors ir ga- 
lėjau kliautis jos įtaka. 

— Nejau nėra kito būdo viską sutvarkyti? — surizikavau. — Esu 
tikra, kad jei tik mudu su Henriku sykiu praleistume daugiau laiko, 
jis suprastų klydęs ir pasikeistų. 

Ji patylėjo, vėl įdėmiai mane nužiūrinėdama. 

— Taip, visai gali būti, - nutęsė. — Juk mudvi abi moterys ir tu- 
rime viena kitą paremti, tiesa? — nusišypsojo paskui. — Pradėsim 
nuo naujų apdarų. Jūsų itališkos suknelės labai savito stiliaus, tačiau 


dabar turite atrodyti kaip tikra prancūzė. Negana to, siūlau jums 

prisijungti prie mūsų draugijos ir kartu joti į medžioklę. Juk mokate 
joti, tiesa? 

— O, taip, - skubiai linktelėjau. —- Aš labai mėgstu jodinėti. 

Tiesą sakant, dar niekad nebuvau dalyvavusi medžioklėje, tačiau 
iš Florencijos atsigabenau odinį auksu puoštą balną, kuris tikrai tu- 
rėjo padėti man atkreipti į save dėmesį. 

— Puiku! Raita persekiodama grobį kartu su mumis, dievaž, ne- 
liksite nepastebėta. 

— Ar tai gerai? — paklausiau suabejojusi, ar tikrai tokio dėmesio 
reikėtų siekti. 

Ji atmetė galvą ir nusikvatojo. 

— Geriau nė nebūna! Žinokit, mieloji, kad ponia d'Etamp - jūsų 
pusėje, o ką jau aš moku, tai moku - vilioti vyrus! 


Taigi aš buvau įvesdinta į artimiausiųjų karaliaus bičiulių ratą. Per 
tas kelias savaites, kol man siuvo naujas sukneles, aš kasdien prati- 
nausi jodinėti ant romios kumelės, sėdėdama florentietiškame savo 
balne, kurio rumbas buvo aukštesnis, o balnakilpės — trumpesnės, 
nei įprasta Prancūzijoje. Tokiu būdu, pasak ponios d'Etamp, aš įgi- 
jau papildomą pranašumą, galėdama aukščiau pasikelti sijonus ir 
apnuoginti čiurnas. 

— Jūsų labai dailios kojos, mieloji, - įvertino ji. - O vyrams baisiai 
norisi kuo daugiau jų pamatyti! 

Tai tarusi, ji smagiai nusijuokė; man regis, jai patiko manimi rū- 
pintis - ko gero, globodama mane ji tarėsi daranti ypatingą paslaugą 
karaliui. 

Pagaliau vieną dieną su karaliaus svita aš išjojau medžioti. 

Medžioklėje man nepatiko. Kiaurą dieną be paliovos skalijo šu- 
nys, vyrai gėrė nuo pat ryto ir, žinoma, padaugino, o moterys nuolat 
tarpusavyje varžėsi dėl jų dėmesio. Negana to, aš labai stengiausi 
laikytis atokiau nuo žvėries žudymo, nes išgirtasis grobio perse- 
kiojimas tebuvo specialiai organizuotos skerdynės: tarnai ratu su- 


statydavo tinklus, tuo tarpu varovai, kartimis daužydami krūmus, 

išbaidydavo putpeles, fazanus, triušius ir kitokius padarus, kurie iš 
siaubo stačia galva nerdavo į tuos tinklus ir įsipainioję tapdavo len- 
gvu taikiniu ant kumelių atšuoliavusioms damoms, kurios džiugiai 
badydavo juos ietimis ir šaudydavo strėlėmis. Girdint priešmirtinius 
gyvūnų riksmus ir regint jų krauju permirkusią žemę mane pykino; 
aš niekaip neįstengiau suvokti, kaip visais kitais atžvilgiais tokios 
jautrios ir subtilios būtybės gali mėgautis šitokiomis baisybėmis. 
Man būtų kur kas labiau patikę kartu su karaliumi raitai vaikytis 
laisvą elnią ar šerną, tačiau moterims šito neleisdavo, nors su savo 
balnu aš galėjau joti lygiai taip pat greitai ir tvirtai, kaip bet kuris 
vyras. Nepaisydama sudiržusių rankų ir nutrintos sėdynės (nes me- 
džioklė trukdavo valandų valandas), aš tobulinau jojimo įgūdžius, 
kol kitos damos tenkino kraujo troškimą. Tačiau vieną rytą aš smar- 
kiai spūstelėjau savo kumelę ir leidausi paskui karalių. 

Kai pasivijau, karalius aiškiai nustebo, o jo vyrai sužiuro į mane 
suirzę ir nepatenkinti. 

— Leiskit man šiandien joti su jumis, - paprašiau. Jis dar kartą 
mane nužvelgė, bet paskui linktelėjo. 

— Tikiuosi, kad mokate naudotis tuo lanku, - burbtelėjo jis, o 
tada smarkiai suvarė pentinus savo eržilui į šonus ir nulėkė paskui 
skalikus, kurie draskėsi, užuodę žvėrį. Aš leidausi jam iš paskos, 
džiaugdamasi greitai pro šalį skriejančiais miško medžiais, o kai 
viena šaka užkabinusi nutraukė man nuo galvos jojimo kepuraitę, 
dargi garsiai nusikvatojau. Tada pasilenkiau į priekį, prigludau prie 
tvirto kumelės sprando ir dar smarkiau ją suraginau, kad neatsilik- 
tų. Netrukus laukymės pakraštyje išvydau šunų apspistą jauną elnę: 
prie dailios galvos priglaustomis ausimis ir iš baimės išsprogusiomis 
išraiškingomis akimis ji kaip įmanydama kanopomis gynėsi nuo vis 
arčiau lendančių skalikų. 

Pranciškus man pamojo. Jo vyrai spietėsi aplinkui, tvirtai įtempę 
odinius pavadžius, ir paniekinamai žiūrėjo, ką darysiu. 

— Ji - jūsų, — pasakė karalius. — Suteikit jai garbę! 

Aš pagavau jo žvilgsnį. Man anaiptol nesinorėjo žudyti to šau- 


naus gyvūno, taip narsiai kovojančio už savo gyvybę; visa mano esy- 

bė priešinosi, net kai paėmiau į rankas lanką ir įdėjau strėlę. Luk- 
telėjau, kol elnė pasistos piestu, vengdama ant jos šokančio šuns. 
Tada užsimerkiau ir šoviau. Išgirdau aiktelint vyrus. Įtemptą tylą 
perskrodė tarnų riksmai - jie tramdė ir šaukė atgal šunis. Atsimer- 
kusi išvydau ant žemės gulinčią negyvą elnę - jos krūtinėje styrojo 
mano strėlė. 

Atsigręžiau į Pranciškų. Jis mostelėjo man nusėsti nuo arklio. 
Tada nurėžė elnei dešinę ausį ir perbraukė ja man per skruostą — 
kraujas tebebuvo karštas. Ausį jis padavė man. 

— Kad ir gailėjotės jos, — ištarė, - jūsų ranka nesudrebėjo. Taip 
jau būna gyvenime, mergyt. Kartais, kad išvengtume smūgio, turi- 
me smogti pirmi. 

Jis atsigręžė į savo vyrus ir griausmingai nusikvatojo. 

— Galiu didžiuotis savo marčia! Ji medžioja kaip tikras vyras ir 
turbūt net geriau už daugelį iš jūsų! 

Vyrai irgi nenoromis nusijuokė, o aš švytėjau iš laimės. Tądien 
grįžau į pilį, jodama greta karaliaus, elnės kraujas džiūvo man ant 
skruosto, o jos ausis svarino prie diržo kabantį kapšelį. Kai parjojo- 
me, mūsų pasitikti į kiemą suplūdo visas dvaras. Šypsodamasi žiū- 
rėjau į apstulbusias damas, kurios netikėjo savo akimis matydamos, 
kad kruvinu veidu joju šalia Pranciškaus. Na, dabar bent jau turės 
peno kalboms, - pamaniau, nors nebuvau tokia naivi, kad patikė- 
čiau esanti saugesnė. Kas, kad įgijau teisę medžioti su karaliumi; vis 
tiek tebebuvau bevaikė jo marti, o juk Henrikas buvo antras eilėje į 
sostą po tiesioginio įpėdinio. 

Kad užtikrinčiau Valua giminės tęstinumą, privalėjau pagimdyti 
sūnų. O jei nesugebėsiu, tai lygiai kaip ta elnė, kurią šiandien nudo- 
biau, irgi galiu prarasti gyvybę. 

Užtat aš ir toliau kaip įmanydama stengiausi atkreipti į save dė- 
mesį. Vyliausi, kad kuris nors iš daugybės dvaro liežuvautojų ne- 
patingės pranešti Henrikui, kad jo žmona, kunigaikštienė, karaliaus 
dvare vis labiau traukia visų akį. Aš tolydžio stengiausi nuvilioti 
Margaritą į kokią galeriją, salę ar sodą, kur mudvi įsitaisydavome, 
apsuptos viso prašmatnių damų pulko. 

Tačiau slinko savaitė po savaitės, o Henriko vis dar nebuvo nė 
ženklo. Pradėjau jaustis kaip tikra kvaiša — be saiko išsipusčiusi ir 
todėl dar labiau apgailėtina. Verčiau būčiau nudobusi tūkstantį el- 
nių, nei kentusi dvaro damas, kurios stabtelėdavo manęs pasveikinti, 
grobuoniškai šiepdamos dantis, ir didikus, kurie pabrėžtinai žemai 
man lenkdavosi, nors buvau tikra, kad už nugaros visi jie šnibždasi 
apie tai, jog toji Mediči šiomis dienomis tiesiog iš kailio neriasi, kad 
tik neatrodytų kaip ką tik išlipusi iš laivo. Kad ir priklausydama arti- 
miausiam karaliaus ratui, jų akyse aš vis tiek buvau svetimšalė atėjū- 
nė, kuriai pasisekė nusičiupti princą, nors dar neaišku, kiek ilgai jai 
pavyks jį išlaikyti, turint omeny, kad jis vis tiek mieliau renkasi savo 
meilužės draugiją. 

Štai tada mano širdyje ir iškerojo mirtina neapykanta Dianai de 
Puatjė. Nebuvau jos nė akyse regėjusi, tačiau pamačiusi tikriausiai 
būčiau nedvejodama supylusi jai į taurę visą Rudžjerio man duoto 
buteliuko turinį. Ji sužlugdė naująjį mano gyvenimą, pavertė jį am- 
žina baime, o aš nėmaž negalėjau jai pasipriešinti. Vieną popietę, 
kai sėdėjau įsispraudusi į dusinančią prabangią suknią su atsiųsta iš 
Florencijos knyga rankose ir kenčiau atžagareiviškus dvariškių svei- 
kinimus, nors ir dėdamasi, kad atsidėjusi skaitau, aš staiga pajutau, 
jog daugiau šitaip nebegaliu. Aš greit pašokau ant kojų. 

— Kotryna, kas jums? —- nustebusi sužiuro į mane Margarita, nors 
pirmiau nenuleido akių nuo besiartinančio pulkelio dvariškių — to- 
kius ji labai mėgdavo erzinti, kad įrodytų intelektualinį savo prana- 
šumą. 

— Nieko, tik nusibodo sėdėti. Einu truputį pasivaikščioti. 

Ji sukruto eiti drauge, bet aš mostelėjau nesivarginti. 

- Kąjūs, negalima šitaip nuvilti bičiulių! Jie neatleis, jei pasišalin- 
site nepademonstravusi jiems neprilygstamos savo išminties. 

Ji šyptelėjo. 

— Arjūs tikrai... 

— Na, žinoma, - atsakiau, neleisdama jai baigti, ir kaip įmanyda- 
ma sparčiau patraukiau prie durų kitame galerijos gale, nors ankšta 


brokato suknia ir varžė man judesius. 

Vos dingusi jiems iš akių, nusitraukiau nuo galvos pusmėnulio 
formos gobtuvą, nusagstytą smulkiais perlais, nusiplėšiau rauktą 
krakmolytą apykaklę ir numečiau juos šalin nepaisydama, kad abu 
gana brangūs. Tada atsivarsčiau pasidabruotus raištelius, veržian- 
čius man krūtinę, ir paleidau tinklelio prilaikomus plaukus — jie 
vešliomis garbanomis pasklido man ant pečių. Įsimetusi kišenėn 
knygą, pasukau terasos link. 

Ramybės. Tenorėjau tik tylos ir ramybės, ir tegu ją skradžiai, tą 
neaiškią mano ateitį. 
čia nukarpyti parko krūmeliai užleido vietą vešliems lazdynų, karklų 
ir paparčių sąžalynams. Toje žalumoje irgi vinguriavo takeliai, nu- 
žerti pro šakas besiskverbiančios saulės spindulių. Čiulbėjo paukš- 
čiai, šlamėjo lapai; bailiai stryktelėjo ir nuskuodė mano pabaidyta 
laputė. Buvau jau kone spėjusi pamiršti, kokia nuostabi Prancūzijos 
gamta plyti anapus dirbtinai išblizgintų dvaro sienų. 

Jau kartą buvau čia lankiusis drauge su Margarita ir dabar no- 
rėjau rasti laukymę, vešliai prižėlusią žolės, kurią tąsyk aptikome. 
Ketinau ten išsitiesti ir paskaityti. Tačiau, matyt, kažkur ne ten pa- 
sukau, nes netrukus atsidūriau bukų giraitėje tarp švytinčių medžių 
kamienų. Fontenblo pilies nejuosė apsauginės sienos, todėl aš len- 
gvai galėjau atsidurti giriose ir pasiklysti. Sunerimusi stabtelėjau. 

Ir tą akimirką pastebėjau priekyje kažką šmėžuojant tarp medžių. 

Vyriškis vilkėjo šviesiai rusvą švarką, mūvėjo odines kelnes, o 
auliniai raitelio batai siekė jam aukščiau kelių. Jis ėjo vienplaukis, 
nudelbęs galvą žemyn ir susidėjęs ant nugaros rankas, o vešlios rus- 
vai auksinės garbanos nevaržomai krito jam ant akių. Jis atrodė toks 
nugrimzdęs savo mintyse, kad nejučiom ėmiau trauktis iš kelio, ne- 
norėdama jam trukdyti. Tačiau man po kojų trakštelėjo šakelė - vi- 
siškoje tyloje tas garsas pasirodė lyg varpo dūžis. 

Vyriškis akimirką sustingo. Tada atsigręžė. Mudu ilgokai spokso- 
jome vienas į kitą, paskui jis nusilenkė. Mano širdis džiugiai suspur- 
do krūtinėje. Tai buvo vyriausiasis konetablio sūnėnas Gasparas de 
Kolinji. 

Mudu žengėme vienas prie kito. Nors nuo pat savo vestuvių die- 
nos nebuvau jo mačiusi, puikiai jį prisiminiau, ir man netgi toptelėjo, 
kad atsitiktinį mūsų susitikimą kas nors pastebėjęs galėtų klaidingai 
suprasti — dvariškiai juk tokie palaidūnai! Tačiau tik gūžtelėjau. Ir 
kas gi čia mus pamatys? O jei ir pamatytų, belieka tikėtis, kad kalbos 
pasieks Henriko ausis ir užgaus jo savimeilę, nes, kad ir visiškai ma- 
nęs nepaisydamas, vargu ar jis norėtų, kad dvaras imtų liežuvauti, 
neva jo žmona viena pati vaikštinėjanti su svetimais vyrais! 

— Dovanokit, jūsų šviesybe, jeigu jus išgąsdinau, — ištarė vaiki- 
nas. Jo balsas buvo žemas ir sodrus, o paprasta apranga ir šiek tiek 
atžėlusi barzdelė — maloni ir retai pasitaikanti atgaiva nuo dvaro 
tuštybės. 

— Na, ką jūs, aš neišsigandau, - atsiliepiau, nors pati sau atro- 
džiau gerokai pridususi. — Džiaugiuosi, kad jus sutikau, nes jau 
maniau, kad pasiklydau. - Pagavusi įdėmų jo žydrų akių žvilgsnį, 
susivokiau esanti palaidais plaukais ir ant krūtinės atlapota sukne- 
le. Pajutau, kaip užkaito skruostai. — Jau bijojau, kad taip ir liksiu 
klaidžioti miške, — pridūriau droviai juokdamasi. — Ko gero, būsiu 
apsukusi bent kelis ratus. 

Jis draugiškai nusišypsojo. 

- Betgi jūs — vos už kelių žingsnių nuo pilies sodo. Šiapus pilies 
beliko tik nedidelis miško plotelis, nes didžiumą medžių iškirto, sta- 
tydami jo didenybės galeriją. 

— Ar tą, kur sukabinti italų meistrų paveikslai? Ak, kaip gaila! 
Nors galerija, aišku, graži. 

— O, taip, — linktelėjo jis, nors išsyk pajutau, kad valdovo aistra 
menui jam svetima. Tada abu nutilome, tačiau tyla nebuvo nejauki. 
Priešingai, jo draugijoje aš jaučiausi rami ir saugi, tarsi būtume pa- 
žinoję vienas kitą jau daugelį metų, tad mums nereikėjo bereikšmių 
plepalų drovumui įveikti. Po kurio laiko jis prisipažino: — Man regis, 
kaskart atvykęs į dvarą aš stengiuosi čionai ištrūkti. Ir dabar, vos tik 
atkeliavęs, jau pavargau nuo triukšmo ir žmonių gausybės. Aš prie 
to nepratęs. 

Tad štai kodėl visiškai nemačiau jo dvare! 

— Turbūt nedažnai lankotės karaliaus rūmuose? 

Jis papurtė galvą. 

— Po tėvo mirties turiu daugybę pareigų savo namuose - Šatijo- 
ne. Nors mano dėdė konetablis, aišku, užvis labiausiai norėtų, kad 
įsikurčiau čia ir garsinčiau mūsų giminės vardą, kaip ir dera didikui. 

— Užjaučiu dėl jūsų tėvo mirties, - pasakiau. 

Jis nulenkė galvą. 

— Ačiū. Turėjau puikų tėvą. Vis dar labai jo pasigendu. 

— Jūs laimingas, kad bent jį pažinojote, — atsidusau. - O mano 
abu tėvai mirė per savaitę po mano gimimo. Taip niekad ir neturė- 
jau progos pajusti jų meilės. 

Stojo tyla; aš sumišusi nusigręžiau. Ir kas mane apsėdo, kad pri- 
sipažįstu tokius asmeniškus dalykus beveik nepažįstamam žmogui, 
kad ir koks jis malonus?! 

— Girdėjau, kiek jums teko patirti Italijoje, — tyliai prabilo jis. — 
Jūs nepaprastai narsi ir tvirta, kad tokio jauno amžiaus sugebėjote 
visa tai ištverti. O paskui irgi turbūt nebuvo lengva palikti viską, ką 
pažinojote, ir leistis į visiškai svetimą šalį!.. 

Aš staigiai atsigręžiau. 

— Negi taip akivaizdu? 

— Tik jei esi pastabus, - vėl nusišypsojo jis. - Nesijaudinkit, jūsų 
šviesybe. Man regis, šitame dvare visi mato tik save ir savo interesus. 

— Aš Kotryna, - pasakiau. - Prašom vadinti mane Kotryna. 

— Man didelė garbė, - jis ištiesė ranką. — Ar leisite palydėti jus 
atgal į parką? 

Aš įsikibau jam į parankę. Jutau po rankove kietus ir tvirtus 
raumenis, ir mane apėmė palaimingas dėkingumo jausmas, kai jis 
nuvedė mane pilies link. Mums po kojų šiureno vystantys lapai; jis 
parodė man ryškiai raudoną paukštį —- kardinolą, ir įdėmiame šio 
žmogaus žvilgsnyje išskaičiau, kaip jis gerbia ir myli gamtą. Staiga 
panorusi kuo nors su juo pasidalinti, išsitraukiau iš kišenės knygą. 

— Aną savaitę gavau ją iš Florencijos, - pasakiau. — Tik pažiūrė- 
kite, kaip nuostabiai įrišta! Tik mano gimtajame mieste taip sugeba. 


Cia išskirtinis leidimas —- mano šeimos užsakymu. 

Jis paėmė man iš rankų ploną tomelį paauksuotu raudonos ver- 
šiuko odos viršeliu. Iš to, kaip atsargiai jis atvertė knygą, supratau jį 
esant išsilavinusį žmogų. Tačiau nustebau, išgirdusi paskesnius jo 
žodžius: 

— O, aš žinau šį veikalą! Jis skirtas jūsų proseneliui Lorencui Di- 
džiajam. 

— Teisybė! Makiavelis būtent jam jį dedikavo. Šitą leidimą pirklių 
gildija specialiai įrišo ir atsiuntė kaip dovaną. Iš kur jūs žinote? 

— „Valdovas“ populiarus net ir čia, Prancūzijoje. Pats aš kelis kar- 
tus jį perskaičiau. - Mūsų akys susitiko. — „Iš čia kyla klausimas: kas 
geriau — įkvėpti meilę ar kelti baimę? Atsakyčiau, kad verta sugebėti 
ir viena, ir kita; bet kadangi abu dalykus nelengva suderinti ir tenka 
vieną iš jų rinktis, tai kur kas saugiau, kai tavęs bijo, nei myli“ 

— Jūs cituojate iš atminties, — susižavėjau. 

— Makiavelio veikalas bene geriausiai atskleidžia, kaip turėtų elg- 
tis valdžią turintys žmonės, — jis grąžino man knygą. - Ar jums tai 
suprantama? 

Aš linktelėjau. 

— Taip, tikriausiai. Jo didenybė neseniai ištarė kažką panašaus. 
Jis man pasakė: „Taip jau būna gyvenime. Kartais, kad išvengtume 
smūgio, turime smogti pirmi“ Tačiau man atrodo, kad visuomet 
verčiau ieškoti sutarimo arba, kaip sako Makiavelis, stengtis įkvėpti 
meilę. 

— Iš tiesų, - mąsliai nutęsė jis. - Čia tikroji išmintis. Belieka tikė- 
tis, kad jo didenybė irgi ims panašiai žiūrėti bent į tuos savo valdi- 
nius, kurie labiausiai nusipelno pagarbos. 

Oras jau spėjo gerokai atvėsti. Tankmė aplinkui sparčiai retėjo, 
ir netrukus mudu atsidūrėme tarp kruopščiai išgenėtų krūmelių ir 
išpuoselėtų gėlynų. 

— Nesu tikra, ar suprantu, ką turite mintyje, - pasakiau suabejo- 
jusi, ar iš tiesų dera man šitaip aptarinėti su šiuo žmogumi karalių — 
savo šešurą. 

Jis suraukė antakius. 

— Ar ką nors girdėjote apie protestus Paryžiuje? 

— Ne. Dvaras dar nenukako į Paryžių. Kiek žinau, karaliui nesi- 
nori ten grįžti. 

— Nenuostabu. Matot, jo valdiniai hugenotai reikalauja, kad jo 
didenybės Taryba juos išklausytų, nes kol kas yra valdžios suiminė- 
jami už tai, kad įsiveža draudžiamas knygas. 

— Hugenotai? - pakartojau aš. Dvare buvau tik probėgšmais gir- 
dėjusi minint šį žodį. 

— Taip. Jie protestantai, Jono Kalvino sekėjai. Ligi šiol jo dideny- 
bė elgėsi taip, tarsi jų nė nebūtų. Tačiau bijau, kad netrukus jam gali 
tekti atkreipti į juos dėmesį. 

Aš stabtelėjau ir tvirčiau sugniaužiau rankose knygą. 

— Jūs kalbate apie eretikus. - Man per kūną nubėgo nervingas 
virpuliukas. Nesitikėjau, kad mudviejų pokalbis pakryps tokia lin- 
kme. Ligi šiol skaudžiausia mano apmąstymų tema buvo mano su- 
tuoktinio ryšys su jo meiluže, o dabar pasijutau taip, tarsi visą laiką 
būčiau gyvenusi iškvėpintame narvelyje, nė nejausdama sau po kojų 
žiojinčios juodos ir grumančios bedugnės. 

— Ne visi Prancūzijoje laiko juos eretikais, - pasakė jis. Paskui 
kreivai šyptelėjęs pridūrė: - Nors, jei mano dėdė išgirstų mane taip 
šnekant, turbūt gyvam kailį nudirtų. 

— Ojjūs pats?.. — paklausiau, čia pat svarstydama, ką daryčiau, jei- 
gu jis prisipažintų esąs hugenotas. Dar niekad nebuvau susidūrusi 
su eretiku. Buvau tik girdėjusi kalbas, kad tai esą nežaboti bepročiai, 
kurie spjaudo ant mūsų statulų ir niekina mūsų bažnyčias, keldami 
begalinį galvos skausmą Romai. Pati aš visą gyvenimą buvau katali- 
kė, tačiau nemaniau, kad privalu šitaip nuožmiai nekęsti tų vadina- 
mųjų eretikų, kaip buvau mokoma. Juk aš geriau nei daugelis žino- 
jau, kad ir pati Romos bažnyčia toli gražu nėra be nuodėmės. 

— Ne, aš nesu vienas iš jų, - atsakė Gasparas taip aistringai, kad 
mano akims ėmė atrodyti dar išskirtinesnis nei ligi šiol. — Tačiau 
mes visi sukurti pagal Dievo atvaizdą ir turime teisę ieškoti kelio pas 
Jį taip, kaip mums atrodo tinkama. 

— Bažnyčia tikina, kad tėra vienintelis kelias pas Dievą, — atrė- 
miau. — Nejau ginčysitės su pačia Roma? 

— Roma daugiau nebesupranta, kur link žengia pasaulis, ji tik lai- 
kosi įsikibusi nykstančių papročių, - jis įdėmiai pažvelgė į mane. — 
Nejau manote, kad tie žmonės neturi sielos? Ar kad mes turime tei- 
sę persekioti juos vien už tai, jog jie kitaip garbina Dievą? 

Jo žodžiai kažką manyje išjudino. Tiesą sakant, apie tai iki šiol nė 
nepagalvojau. 

— Bažnyčia moko, kad gyvuliai neturi sielos, —- nedrąsiai išta- 
riau. — Ir eretikai taip pat. 

— Turbūt niekad nematėte gyvo deginamo žmogaus. Jei būtumėt 
mačiusi, neabejotumėt, kad jis turi sielą, - Gasparas patylėjo. — Ti- 
kiuosi, kad jūsų neįžeidžiau. Kadangi paklausėte, pamaniau, jog tu- 
rėčiau atvirai atsakyti. 

— Ne, ką jūs. Aš jums dėkinga. Turėsiu apie ką pamąstyti. 

Jis šyptelėjo. 

— Viliuosi, kad dar ne sykį turėsime progą pasikalbėti. Nors siū- 
lyčiau verčiau niekam apie tai neprasitarti. Dauguma dvariškių nė 
nesuprastų, apie ką mudu šnekėjomės. 

— Taip, žinoma, - aš vėl įsikibau jam į parankę. Jaučiausi paten- 
kinta, kad turime bendrą paslaptį. Mudu įžengėme į parko vidurį, 
kur ryškiaspalvių apdarų bei tviskančių brangakmenių sūkurys ap- 
linkui fontanus man pranešė, jog dvaras siūbtelėjo laukan vakari- 
niam pasivaikščiojimui. Pastebėjusi mane, Margarita prasiveržė 
tarp didikų ir dvaro damų ir sparčiai žengė artyn. 

— Kotryna, kur buvot dingusi? Aš jau pradėjau nerimauti. Sakėt, 
kad einat pasivaikščioti... 

Kolinji nusilenkė. 

— Mudu su jos šviesybe netikėtai susitikome, ir ji paprašė manęs 
ją palydėti. Apgailestauju, jei sukėlėme jums nerimo. 

Margarita paskubomis metė į jį akį. 

— Ką gi, tuomet turbūt reikėtų jums padėkoti. 

Aš nustebau pamačiusi, kaip ji sumišo — tai toli gražu nebuvo jai 
būdinga, — ir skubiai ištiesiau Kolinji ranką. 

— Dėkoju jums, pone, ir tikiuosi, kad netrukus vėl turėsime progą 


susitikti. 

Kolinji kilstelėjo mano ranką sau prie lūpų. Jo bučinys pasirodė 
vėsus, o nedidelė barzdelė kiek pakuteno odą. 

Margarita skubiai nutempė mane šalin. 

— Jūs išbuvote su juo daugiau negu valandą! Aš visur jūsų ieško- 
jau! Šįvakar bus pokylis. Eime, mums negalima vėluoti! 

Aš pirmąkart beveik praleidau pro ausis jos žodžius. Kolinji dėka 
mano asmeniniai rūpesčiai nublanko - jis atvėrė man akis į platesnį 
pasaulį. Man norėjosi ir toliau su juo kalbėtis, gėrėtis jo minčių gilu- 
mu. Dirstelėjau sau per petį. Jis stovėjo tyliai ir ramiai lyg statula tarp 
šurmuliuojančių dvariškių. Mane persmelkė netikėtas tuštumos ir 
praradimo pojūtis. Kažin, ar dar kada jį pamatysiu? - sudvejojau. 


Tą vakarą, vėl gardžiuodamasi virtinėmis įmantriausių patiekalų, aš 
stebėjau Pranciškų, aiškiai nuobodžiaujantį savo soste. Dvariškiai 
smaginosi, šoko, gėrė ir niekingai liežuvavo; visi buvo išsipustę ir 
apsikarstę blizgučiais, ir, regis, rūpinosi vien tik savais malonumais. 

Pranciškus su kunigaikštiene prie šono irgi būtų turėjęs sukinėtis 
tarp jų, šmaikštauti ir flirtuoti, tačiau šįvakar jis, regis, liko abejin- 
gas tam šurmuliui, ir aš vėl prisiminiau, ką buvo sakęs Kolinji. Ka- 
žin, gal kartais padėtis Paryžiuje dar pablogėjo? — svarsčiau, akimis 
naršydama tarp dvariškių ir nesąmoningai tikėdamasi išvysti kokį 
hugenotą. Įdomu, kaip jie atrodo? Gal išsiskiria savo povyza ar dra- 
bužiais? Įsivaizdavau juos visus juodus lyg varnai, karaliui panosėje 
mojuojančius savo draudžiamomis knygomis. Jeigu jau Paryžiuje jų 
tokia daugybė, tai turėtų ir čia bent vienas kitas būti, - pagalvojau. 
Sužavėta šitos minties, aš jau nekantravau pagaliau išvysti bent vie- 
ną iš tų nematomų žmonių, kurių buvimas netikėtai privertė mane 
suvokti, kad ne viskas šitoje karalystėje, kurią jau laikiau savo na- 
mais, yra vien turtai ir tinginystė. 

Staiga pamačiau savo vyrą. Vilkėdamas purvu nutaškytu švarku 
ir avėdamas purvinais batais, jis žengė tiesiai prie pakylos, kur greta 
manęs sėdėjo karalius. 


— Jūsų didenybė pageidavo mane matyti? — išgirdau jį sakant. 

Pranciškaus veidą iškreipė pykčio grimasa. 

— Kaip drįstat man rodytis, visas perdvisęs arklių prakaitu?! — su- 
riko jis. — Eikit, nusiprauskit ir pasirūpinkit savo žmona. Dėl Dievo, 
jeigu ir šiąnakt ji nesulauks jūsų dėmesio, tai nežinau, ką aš jums 
padarysiu! 

Visos mintys apie eretikus akimirksniu išdulkėjo man iš galvos. 
Pasijutau taip, tarsi ant manęs būtų užvirtęs pilies stogas. Henri- 
kas metė į mane neapykantos sklidiną žvilgsnį ir apsisukęs nudrožė 
prie durų. Kunigaikštienė caktelėjo liežuviu. Pažvelgiau į ją, bet ji tik 
truktelėjo pečiais lyg apgailestaudama. Dvariškiai ėmė šnibždėtis, 
pasigirdo įžūlus kažkieno juokas, ir visų akys susmigo į mane. Tad 
radusi pirmą progą paskubėjau pasišalinti. 

Tą naktį, pirmąsyk nuo tada, kai išvykome iš Marselio, Henri- 
kas atėjo į mano miegamąjį. Aš tiek pastangų įdėjau, kad sulaukčiau 
šitos akimirkos, tačiau, kai jis įžengė pas mane, vilkėdamas baltais 
marškiniais, dar labiau išryškinančiais jo veido blyškumą, o juodi 
plaukai lyg sustingusi banga krito jam ant pečių, aš nebeįstengiau 
pratarti nė žodžio. 

Jis piktai įsispitrėjo į mane. 

— Arjūs jam pasakėte? 

Aš papurčiau galvą. 

— Ne. Tačiau jo didenybė... jis... 

— Eina jis velniop! Gulkitės. Metas baigti šitą žeminantį reikalą. 

Aš priėjau prie lovos ir atsiguliau. Buvo klaikiai baisu. Štai jis pa- 
galiau atėjo, pasiryžęs įvykdyti savo santuokinę pareigą. Šitos aki- 
mirkos aš laukiau, dėl jos pakeičiau visą savo išvaizdą ir įpročius, ta- 
čiau vis tiek vos įstengiau susivaldyti nenusigręžusi, kai jis atsivarstė 
drabužį, parodydamas man styrantį savo įnagį. 

— Pakelkit, — įsakmiai paliepė, rodydamas į naktinius mano 
marškinius. Padariau kaip liepiama, nors man net pilvą sutraukė 
iš šalčio ir baimės. Jis priklaupė man tarp kojų ir šiurkščiai išskėtė 
mano šlaunis. Tada tylėdamas įsiskverbė į vidų. Aš sukandau lūpas, 
kad nedejuočiau iš veriančio skausmo. Jausdama į save besitrinantį 


kietą jo kūną ir prisimindama tas poreles prie ežero, dar pabandžiau 

plačiau išskėsti kojas, vildamasi išspausti bent lašelį malonumo iš 
šito šalto, priverstinio suartėjimo. 

Tačiau skausmas buvo tiesiog nepakeliamas. Negalėjau patikėti, 
kad kas nors laisva valia galėtų tam ryžtis. Tuo tarpu jis trūkčiojo vis 
stipriau ir greičiau, kol pagaliau garsiai įkvėpė ir nurimo. Aš likau 
gulėti išsipleikusi ir bežadė, jusdama tarp kojų varvant kažką karštą 
ir lipnų, o jis tuo tarpu vėl susivarstė drabužius ir garsiai trenkęs 
durimis išėjo lauk. 

Atsisėdau ir prisiverčiau pažvelgti sau tarp kojų. Balkšva jo sėkla 
maišėsi su raudonu mano krauju. Jaučiausi šlykščiai, lyg kokia maz- 
gotė. Nieku gyvu nebenorėjau dar sykį to patirti. 

Tačiau, kai atsikėliau ir dejuodama iš skausmo nuslinkau apsi- 
prausti, suvokiau neturinti iš ko rinktis. Jo sėkla privalo likti manyje, 
kaip buvo sakiusi Lukrecija. Jei jos nebus, vaiko nesusilauksiu. 

Per visas pastangas ir skausmą man pagaliau pavyko prarasti ne- 
kaltybę. 

Tik tiek. 


AŠTUONI 


ARA 


UDENĮ MES PERSIKĖLĖME Į SEN ŽERMENO RŪMUS NETOLI 
Re Šie rūmai buvo mažesni ir geriau įtvirtinti nei Fon- 
tenblo pilis, sumūryti iš raudonų plytų, padabinti akmeniniais sky- 
dais su karaliaus emblema - salamandra liepsnose. Aš puikiai su- 
pratau, kodėl Pranciškui jie kur kas mažiau prie širdies nei erdvioji 
pilis prie Luaros. Labai nekantravau pagaliau apsilankyti mieste. 
Buvau tiek girdėjusi apie Paryžių ir jo grožybes! Prancūzijos sostinė 
garsėjo visokiausiais prabangos dalykais, kurių pirkliai atgabendavo 
iš tolimiausių kraštų. Sugalvojau, kad būtų gerai kur nors rasti Tole- 
do plieno kardą ir padovanoti Pranciškui per Kalėdas, todėl pasiū- 
liau princesėms nuvažiuoti į turgų. 

Madeleinė atsiduso. 

— Tėvelis uždraudė mums išvykti iš rūmų. Jis tikina, kad Paryžiu- 
je nesaugu. 

— Ai, - pašaipiai numojo ranka Margarita, — tėtis paprasčiausiai 
pyksta, kad kiaurą dieną turi posėdžiauti Taryboje, užuot sau me- 
džiojęs ar ėmęsis statybų. Mano galva, Kotrynos sumanymas pui- 
kus. Persirengsim ir grįšim greičiau, nei kas nors spės susizgribti, 
kad mūsų nėra. 

— O gal verčiau pasikviesti pirklius čionai, į rūmus? — nepasidavė 

Madeleinė. - Jie atsigabens geriausias savo prekes ir mums nereikės 
klumpinti per purvą ir balas kaip kokioms juodadarbėms. 

Margarita tik pavartė akis. 

— Betgi jie užplėš trigubą kainą! O ką jau kalbėti apie tai, kad 
visas dvaras žinos, jog Kotryna nupirko tėčiui kardą, jai dar net ne- 
spėjus už jį sumokėti! 

Madeleinė vis tiek gūžėsi iš išgąsčio. 

— Ne, aš bijau. Maža kas gali nutikti... 

— Na, tai likit čia. Tik šiukštu niekam neprasitarkit, kur mes! 

Mudvi su Margarita surezgėm planą ir numatytąjį rytą kaip visa- 
da atėjom į pamokas. Bet paskui, per tą valandą, kuri būdavo skirta 
muzikuoti ar stalo žaidimams žaisti, ketinome išsprukti lauk. Klau- 
sydamasi duslaus mokytojo balso dudenimo, aš niekaip neįstengiau 
susikaupti, Margarita irgi stebėjo mane per knygos viršų, vos tver- 
dama garsiai nesukrizenusi. Savo apsiaustus, vaikščioti skirtus batus 
ir kapšelį su monetomis buvome paslėpusios lango nišoje. Viskas 
buvo parengta avantiūrai. 

Staiga atsidarė durys ir vidun įplaukė Etampo kunigaikštienė. 
Mokytojas aiktelėjo. Mes visos trys atsistojome, o kunigaikštienė 
pranešė: 

— Jo didenybė įsakė visiems eiti į savo kambarius. Rūmų sargyba 
sustiprinta. Iki atskiro nurodymo niekam nevalia nei įeiti, nei išeiti 
iš pilies. 

Ji stengėsi kalbėti ramiai, tačiau aš dar niekad nebuvau mačiusi 
jos tokios išblyškusios. Mes susirinkome savo daiktus ir jau rengė- 
mės eiti iš klasės, tačiau prie durų ji mane sustabdė. 

— Ne, Kotryna, jus karalius tučtuojau nori matyti savo aparta- 
mentuose, — pranešė ji man. 

Madeleinė su Margarita bailiai dirstelėjo į mane; dabar jau ir man 
ėmė darytis baisu. Kas gi nutiko, jei jau karalius nusprendė uždaryti 
rūmus ir kviečiasi mane? 

Kai kartu su ponia d'Etamp žingsniavome koridoriais karališkųjų 
apartamentų link, mačiau nišose besigūžiančius dvariškius. Visi jie 
vengė mano žvilgsnio. Mano baimė dar padidėjo. 


KOTRYNOS MEDIČI IŠPAŽINTIS + 85 


— Ponia, - drebančiu balsu kreipiausi į savo palydovę, - ar aš kuo 
nusikaltau? 

Pati tuo tarpu spėliojau, ar šitai nebus kaip nors susiję su mano 
santuoka - gal Pranciškui pakyrėjo Henriko abejingumas man ir jis 
nutarė manęs atsikratyti? Juk jau daugelį mėnesių gyvenau su bai- 
me, kad būsiu išsiųsta, tad, kai kunigaikštienė kyštelėjo ranką į ki- 
šenę ir ištraukė pigiu rašalu dvelkiantį suglamžytą popierių, man 
atėmė žadą. 

Popieriuje buvo parašyta: Popiežininkų mišios - tai šventvagystė, 
priešinga paskutinei Jėzaus Kristaus vakarienei. Romos bažnyčia ir 
jos kunigai yra niekingi stabmeldžiai, nepaisantys mūsų Išganytojo 
priesakų. Verčiau deginkit savo pagoniškus stabus, o ne tuos, kas tei- 
singai garbina mūsų Viešpatį! 

Perskaičiusi aš pakėliau akis. Kunigaikštienė vyptelėjo. 

— Tai hugenotų rašliava. Pereitą naktį, visiems miegant, jie išdrįso 
prikabinėti šitų pamfletų visuose rūmuose. Ko gero, bus papirkę jų 
erezijai pritariančius tarnus, nes Pranciškus rado tų popiergalių net 
asmeniniuose apartamentuose. Jis tiesiog pasiuto! Dar aną savaitę 
buvo įsakęs suimti dvidešimt keturis hugenotus, kuriuos nutvėrė 
spaustuvėje dauginančius Jono Kalvino „Pamokymą“. Štai kodėl tu- 
rėjome apsistoti šitam užkrato apimtame mieste: Pranciškus privalo 
visiems parodyti, kad Prancūzija su erezija nesitaikstys! 

Vadinasi, Kolinji buvo teisus: Pranciškui pagaliau teko pripažin- 
ti tai, į ką jis taip ilgai stengėsi nekreipti dėmesio. Akivaizdu, kad 
ir dvare esama hugenotų; tikėjausi, kad juos bus galima atpažinti 
pagal išvaizdą, bet, matyt, jie labai stengėsi neišsiskirti iš minios. 
Veikiausiai tų slapukų jau priviso tiek daug, kad jiems net pavyko 
išplatinti šituos pamfletus! Aš vis dar nebuvau tikra, ką apie juos 
manyti, tačiau man nieku gyvu nesinorėjo, kad skleisdami savo tikė- 
jimą jie pykdytų karalių ar net, gink Dieve, apverstų aukštyn kojom 
visą karalystę. 

— Jie nepaliko jam kitos išeities, — toliau kalbėjo kunigaikštie- 
nė. - Vargšelis, jam visada taip patiko vaizduoti, neva ši karalystė vi- 
sut visutėlė yra atsidavusi Romai, o protestantai nė neegzistuoja! — ji 

atsiduso. — Ak, kaip nemalonu! Nenumanau, ką jie tikisi laimėti, ši- 
taip akiplėšiškai mesdami mums iššūkį. Nepanašu, kad jų bendražy- 
giams liuteronams Nyderlanduose geriau klotųsi. Visos Habsburgų 
valdos nuo Nyderlandų iki Vokietijos yra apimtos sumaišties — ir vis 
per šitą vadinamąjį naująjį tikėjimą! 

— Betgi čia tik pamfletas, - nejučiom pratariau. — Tik rašalu pri- 
marginta popieriaus skiautė! Jo didenybė tikriausiai supranta, kad ji 
niekuo nepakenks... 

Ji prisikišo artyn, neleisdama man baigti. 

— Kotryna, tik nesumanykite į šitai kištis! Pranciškui reikia laiko 
atsitokėti ir nusiraminti. O jūs turite kur kas didesnių rūpesčių, pa- 
tikėkit! — Ji patylėjo, nenuleisdama nuo manęs akių. - Mus pasiekė 
žinių, kad jo šventenybė jūsų dėdė mirė. 

Aš tylėdama išklausiau šią naujieną. Vadinasi, popiežiaus Kle- 
menso nebėra. Suvokiau, kad turėčiau liūdėti, nes jis buvo paskuti- 
nė man dar likusi jungtis su praeitimi, bet jaučiau tik palengvėjimą. 
Dabar aš buvau laisva. Daugiau niekad nebereikės kęsti jo intrigų ar 
tampymo už virvučių. Pagaliau galėsiu iš tikrųjų tapti prancūze: visa 
širdimi ir siela atsiduoti naujajai savo pačios susikurtai tapatybei. 

— Brangioji, aš puikiai suprantu, kaip jūs sielvartaujate, — išgir- 
dau kunigaikštienę sakant. - Jūsų dėdė mirė, palikęs jus beturtę ir 
bekraitę. 

— Bekraitę? — pakartojau lyg aidas. - Bet argi mano kraitis neati- 
teko karaliui dar vedybų sutartimi? 

— Ne, jūsų dėdė pažėrė aibes pažadų, tačiau jis taip ir nepasirašė 
dokumento, kuriuo Pranciškus įgytų teises į Milaną, - ji atsiduso. — 
Norėčiau kaip nors jums padėti, bet bijau, kad turėsit kapstytis pati. 
Jūsų išsigelbėjimas dabar priklauso tik nuo jūsų. 

Aš pakėliau akis. Toji valanda, kurios šitaip bijojau, atėjo, ir man 
teks kaip nors atsilaikyti. Prisiminiau Florencijos apgultį ir kaip tada 
kovojau už savo gyvybę: net kai buvau atplėšta nuo tetos, aš vis tiek iš- 
gyvenau. Ištversiu ir dabar. Tačiau, kad ir kiek save drąsinau, visa dre- 
bėjau it lapas, kol kunigaikštienė tylėdama vedė mane koridoriais iki 
pat dvivėrių ąžuolinių durų į asmeninius Pranciškaus apartamentus. 

Aš įžengiau į jo kabinetą. Užuolaidos buvo užtrauktos, tad kam- 
baryje tvyrojo jauki prietema, bet net ir be šviesos aš iškart paste- 
bėjau, koks jis nusikamavęs — pastarųjų savaičių išgyvenimai ryškiai 
įsirėžė jo veide. Jis parodė man kėdę. 

— Sėskitės, vaikeli. 

Nė pati nespėjusi susivokti, aš tyliai tariau: 

— Žinau, kad mano dėdė bus labai nuvylęs jūsų didenybę. Neį- 
sivaizduoju, nei kaip pateisinti tokį jo elgesį, nei kaip atitaisyti di- 
džiulę jo padarytą žalą. Galiu tik apgailestauti ir prašyti atleidimo, 
jei mano šeimos klasta užnuodijo tą begalinį pasitikėjimą, kurį man 
parodėte. 
suėmė man smakrą. Pakėlęs veidą įsistebeilijo man į akis. 

— Dvariškiai vienas per kitą mane tikina, kad paėmiau jus nuogą 
lyg kūdikis ir kad apsvaigintas melagingų Medičio pažadų užkoriau 
sūnui ant sprando bergždininkę. 

Jis pasakė tai be pykčio ir be kartėlio — tiesiog konstatuodamas 
faktą, tačiau jo žodžiai vis tiek nudegino mane lyg įkaitinta geležis. 
Tačiau aš nesileidau sugniuždoma. Drąsiai žiūrėdama jam į akis, pa- 
sakiau: 

— Jie visi klysta. Jūs gal ir paėmėt mane pliką lyg naujagimė, ta- 
čiau mano meilė jums verta didžiulių lobių. Veikiau mirčiau, nei 
leisčiau, kad jūs arba Prancūzija patirtumėt kokią nors skriaudą. 

Jis ilgai tylėjo nė nekrustelėdamas. Paskui kažkur jo galugerklyje 
pasigirdo duslus juokas: 

— O taip, suprantu, kad, jei tai priklausytų nuo jūsų, mielai atneš- 
tumėt man visą Italiją ant lėkštutės! 

— Taip, - linktelėjau, - atneščiau. Deja, to negaliu, tačiau prisie- 
kiu, kad niekuomet neišduosiu jūsų pasitikėjimo manimi. Ir aš tikrai 
pagimdysiu jums vaikaičių! 

Išblyškusiose jo lūpose pamažu pražydo šypsena. Jis ištiesė ranką 
ir paglostė man skruostą. Jo judesiuose, kai jis pasislinko artyn ir 
pirštais perbraukė odą, bei sudrėkusiose, ūku apsitraukusiose akyse 
pajutau kažką, kas nutvilkė mane lyg ugninis žaibas. 

— Ak, vaikeli mano, - sumurmėjo jis. - Mudu taip vienas kitam 
tinkame! Kaip žiauriai iš mūsų pasityčiojo likimas, suvedęs mus da- 
bar, kai aš jau žengiu į savo gyvenimo žiemą, o jūs dar tik sprogstate 
pirmais pavasario pumpurais! 

Aš nenusukau nuo jo akių. Žiūrėjau į suvytusią odą, į šiurkščius 
žilus plaukus jo barzdoje, o tada irgi ištiesiau ranką ir švelniai palie- 
čiau jam skruostą. 

— Gal likimas ir pasityčiojo, — tyliai tariau, — tačiau net ir jam 
nepavyks mūsų išskirti. Dabar aš esu čia, mano valdove, ir niekur 
kitur nenorėčiau būti. 

Jis čiupo mane į glėbį. 

— Ak, Kotryna, jūsų dėdė žiauriai mus abu nuvylė, bet jūs teisi — 
jis bent jau suvedė mudu draugėn. Ne, aš į nieką jūsų nemainyčiau — 
net į Milaną! - jis vėl patyliukais nusijuokė. - Apsaugok Dieve nuo 
tokio pasirinkimo! - jis paleido mane ir atsitraukė. — Nieko nebijo- 
kite. Kol aš gyvas, jums visuomet atsiras čia vietos. 

Aš karštai prigludau jam prie krūtinės. 

— Aš tesėsiu pažadą, - tariau. 

— Neabejoju, — atsakė jis. - Kelių į trokštamą tikslą daugybė, 
mergyt. Nepamirškite, tai jums dar pravers. 


Prieš pat gavėnią aš su didžiausiu džiaugsmu sulaukiau atvykstant 
brolių Rudžjerių. Jiedu atsiuntė man laišką prašydami pagelbėti iš- 
trūkti iš Florencijos. Nusiunčiau jiems pinigų, kad galėtų saugiai ke- 
liauti, o atvykusius išskėstomis rankomis pasitikau savo apartamen- 
tuose, apsupta savųjų italų. Visuotiniai šūksniai, glėbesčiavimasis, 
ašaros ir vienas per kitą pasipylę klausimai geriau nei bet kas at- 
skleidė namų ilgesį, kamuojantį mano šeimynykščius, — tėvynainių 
pasirodymas čia visuomet būdavo šventė. 

Aštuoniolikos sulaukęs Karlas jau buvo tvirtas vaikinas, patyręs 
ne vieną gyvenimo išbandymą. Jis atrodė kur kas sveikesnis už Ko- 
zimą, kuriam dabar buvo trylika, bet jis atrodė dar visai vaikas. Ilga 
kelionė jį taip nukamavo, kad vos išgėręs puodelį sultinio jis susiran- 
gė mano kambaryje ant lovos ir iškart užmigo. 

Mano damos suruošė vakarienę iš Toskanos sūrio, Sienos alyv- 
uogių ir vyno, kurių Rudžjeriai atgabeno lauktuvių. Kol valgėme, 
klausinėjau Karlo apie Florenciją. 

— Ponia, florentiečiai mini jus su didžiule pagarba. Jų manymu, 
savo orumu ir užimama padėtimi Prancūzijoje jūs iš naujo išaukšti- 
not Medičių vardą. 

Jo žodžiai mane labai nudžiugino. Nors su tėvyne manęs beveik 
niekas nebesiejo, vis tiek malonu buvo girdėti, kad Italijoje mane 
vis dar prisimena. Bet pastebėjusi, kad Karlas liūdnai nudelbė akis, 
tyliai paklausiau: 

— Tu kažko man nesakai. Kas yra? Juk žinai, kad gali manim pa- 
sitikėti. 

— Man neramu dėl Kozimo. Jis labai prisikankino. Kai per apgultį 
tėtis pasiligojo ir mirė, jis baisiai sielvartavo. Jau bijojau, kad nebe- 
atsigaus. 

Aš liūdnai linktelėjau, prisiminusi tą kartą, kai mačiau senąjį Ma- 
estro jo kabinete namo palėpėje, iš visų pusių apsuptą visokiausių jo 
pašaukimą liudijančių dalykų. Jo mirtis nutraukė dar vieną mano s3- 
sają su praeitimi, ir aš nejučiom kilstelėjau ranką sau prie krūtinės, 
kur po drabužiu slėpiau mažąjį jo duotą buteliuką. 

— Valdžios atsiųsti pareigūnai išvarė mus iš namų, - toliau kalbė- 
jo Karlas, - mes visko netekome. Beliko elgetauti gatvėse, kol toks 
vienuolynas mūsų pasigailėjo. Seserys vienuolės įdarbino mus so- 
dininkais ir padėjo išsiųsti jums laišką, - jis atsiduso. - Visas mūsų 
turtas — tik šie drabužiai, kuriais vilkime, ir tėvelio pergamentai. Ko- 
zimas visur juos su savim nešiojasi. Tėtis jam yra sakęs, kad jis turįs 
ypatingų gebėjimų. Aš nelabai kreipiau dėmesio į tokius dalykus. 
Mano troškimas - tapti jūrininku, o ne dar vienu žydu, prekiaujan- 
Čiu visokiais niekniekiais. Bet Kozimas nori mokytis. Deja, jis vargu 
ar bus jums kuo nors naudingas... 

— Karlai! 

Mudu pakėlėm akis. Kozimas stypsojo tarpduryje, susisukęs į 
kažkokį mano rūbą, o rudi jo plaukai lyg stagarai stirksojo į visas 


puses. Jis piktai spigino akimis į brolį. 

— Aš puikiai galiu jai tarnauti! Aš užtektinai žinau, kad užsidirb- 
čiau duonai. 

— Kozimai, dabar ji - prancūzų princesė. Visokių žolininkų ir 
mokslinčių ji turi dešimtis! 

— Pala! - aš pamojau Kozimui prieiti. Jis sunkiai vilko kilimu ko- 
jas ir ėjo papūtęs lūpas — visai kaip tada, kai mačiau jį dar murziną 
berniūkštį. Aš pripyliau vyno ir padaviau jam lėkštę su valgiu. Jis 
klestelėjo ant žemės ir ėmė kimšti kaip žmogus, kuriam teko nema- 
žai badauti. Kai baigė, tariau: - Nagi, pasakok, ką sumanei. 

— Aš galiu būti tavo vaistininkas, — išdrožė jis, dar kartą piktai 
dėbtelėjęs į Karlą. - Moku gaminti kvepalus, pavilgus ir vaistus nuo 
visokių ligų. Jau nemažai išmanau apie žoles, o ko nežinau, galiu 
išmokti. 

— Mat kaip, — nutęsiau. Jo rimtumas mane kiek juokino. — Aš 
lyg tyčia neturiu patyrusio vaistininko, bet rūmuose, deja, irgi nėra 
tokio, kurio mokiniu galėtum tapti. 

Kozimas tylėdamas atsistojo ir nuėjo atgal į miegamąjį. Kai grįžo, 
rankose laikė iš abiejų galų surištą išblukusios odos ryšulį. Pastūmęs 
šalin mano lėkštę, jis padėjo savo nešulį priešais mane, atrišo ir iš- 
traukė visą krūvą keistais ženklais išmargintų pergamentų. 

Mudviejų akys susitiko. 

- Šie raštai — tėvelio. Tyrinėjau juos daugelį mėnesių, kaskart, kai 
tik nutverdavau laisvą valandėlę. Čia surašyta daugybė paslapčių, 
magijos ir dieviškų dalykų. Galiu išmokti visko, ko tik prireiks. Man 
nereikia jokių kitų mokytojų. 

Kambaryje tvyrojo tokia tyla, kad girdėjau vien ėmusią smarkiau 
daužytis savo širdį. Galvoje suskambo Maestro žodžiai: Tu įgyven- 
dinsi tai, kas tau lemta. Nors pati gal ir ne tokio likimo norėtum, 
bet nuo lemties nepabėgsi. Karlas nieko nesuprasdamas ir nustebęs 
kad jis žino. Jo galia gaubė mus abu, nors niekas kitas to neįstengė 
pajusti. 

— Aš galiu tau padėti, - išgirdau jį sakant, nors lūpos nė nekrus- 
telėjo. — Galiu padaryti taip, kad vyras tave pamiltų. 

Staiga paslaptis išsisklaidė. Aš susivaldžiau neėmusi trintis ran- 
kų, mat visa oda buvo pašiurpusi lyg žąsies — jis pažadino mano 
pačios galias. Kozimas irgi turėjo tokią pat dovaną. Tačiau aš kaip 
įmanydama stengiausi jos nepaisyti, o jis visa esybe troško kuo ge- 
riau įvaldyti savo gebėjimą. Kažin, ko galėčiau tikėtis, turėdama jį 
šalia? Gal kartu mums būtų lengviau pasiekti, kad Henrikas grįžtų į 
mano guolį ir aš pagaliau pastočiau? Aš toli gražu netroškau vėl pa- 
tirti tą skausmą ir pažeminimą, tačiau žinojau privalanti susilaukti 
vaikų, kad dvariškiai nelaikytų manęs bergždžia. 

Kozimas nusisuko. Jis vėl atrodė tik suskurdęs ir niekuo neišsi- 
skiriantis paauglys. Kol jis rankiojo pergamentus, Karlas paklausė: 

— Negi jis ir vėl? Negi jis bandė sujaukti jums sielą? 

— Taip, —- atsakiau nustebusi, kad jis vis dėlto pastebėjo. - O iš 
kur tu žinai? 

— Jis nuolat taip daro. Jam reikėtų būti aktoriumi, o ne žolininku. 

— Jis tikrai nepaprastas. Paskirsiu jį savo asmeniniu astrologu 
ir nupirksiu jam namą Paryžiuje, kur galės nekliudomas atsidėti 
mokslams. — Aš pažvelgiau į Kozimą. Iš murzino jo veidelio į mane 
sužiuro skvarbios akys. Tada kreipiausi į Karlą: - O tu, mano drau- 
ge, galėsi tarnauti laivyne po jo didenybės vėliava. Rytoj pati pasikal- 
bėsiu su karalium ir paprašysiu jo priimti tave į tarnybą, — pakiliai 
užbaigiau, o Karlas, stvėręs mano ranką, apipylė ją bučiniais. 

Paskui aš priguliau pailsėti. Tačiau net per sienas ir uždarytas 
duris jaučiau, kad Kozimui manęs reikia. Tas jausmas buvo šiurpus, 
grėsmingas, tačiau be galo viliojantis... 


Išrūpinau Karlui tarnybą karaliaus laivyne ir pavedžiau Biražo slap- 
ta nupirkti Kozimui namą Senos pakrantėje su atskira prieplauka. 
Man tuo metu buvo septyniolika. Aš sėkmingai ištvėriau savo 
pirmąjį rimtą išbandymą Prancūzijoje. Niekas, išskyrus Biražo ir 
Lukreciją, nežinojo, kad paslapčiomis lankau Kozimą. Aš naudojau 
visokius kvepalus ir pavilgus, kurie, kaip jis tikino, turėjo privilioti 
mano vyrą, ir skaičiau knygas apie žolininkystę, pati mokiausi trinti 

žolynų lapelius ir žiedlapius į kvapnią košelę, kurią paskui kaitinda- 
vau su aromatiniais aliejais virš gorės su žarijomis. 

Margarita pasišovė man talkinti. Ištisas valandas ašarojančiomis 
nuo gorės dūmų akimis palinkusios viršum burbuliuojančio prikais- 
tuvio, mes vargome su per greit tirštėjančiais pavilgais ir smirdan- 
čiais kvepalais, kurių dvokas kartu su dūmais sklisdavo per atdarus 
langus. Nė pati nebežinau, kiek kartų mūsų veidai ir gerklės liko 
nuplikyti, nupleiskanoję ir suskirdę; Margarita tepė ir trynė mane 
visokiomis mikstūromis, kol kartą mišinys užsiliepsnojo ir jai teko 
bėgti šlapių rankšluosčių ir valyti nuo manęs tą bjaurastį, kol nepa- 
virtau fakelu. Vis dėlto ji nė neįtarė, jog kaskart, kai mums nepavyk- 
davo sukurti mano taip trokštamo afrodiziako, aš kone klykdavau 
iš nevilties. Kai mano odą nusėdavo pūslės, ji laikydavo mane už 
rankų, o aš kartodavau, kad ir vėl visą savaitę teks nešioti uždaras 
sukneles. Paskui ji sakydavo: 

— Gal pamėginkim dar kartą, tik pridėkim daugiau levandų, - ir 
mudvi vėl palinkdavome prie prikaistuvio. 

Iš kur galėjau žinoti, kad joks rožės žiedlapių ekstraktas neatneš 
man taip trokštamos meilės? 


Po daugelio savaičių bergždžių eksperimentų aš vieną vakarą sėdė- 
jau pokylyje niūriai tylėdama, raukta apykakle pridengusi naujausią 
nudegimą. Dvariškiai linksminosi, storžieviškas jų kvatojimas rėžė 
man ausį; pavydėjau jiems pasipūtimo, kvailų jų tarpusavio varžy- 
mųsi ir tuštybės, nes pati tą akimirką galėjau įsivaizduoti tik savęs 
laukiantį liūdesį ir nykumą. Nekantravau, kad puota kuo greičiau 
baigtųsi ir aš galėčiau užsidaryti savo kambaryje ir staugti, žiūrėda- 
ma į plikas sienas. 

Staiga menė nuščiuvo. Puotautojai palinko vienas prie kito, kaž- 
kas garsiai aiktelėjo, paskui viskas nutilo. Aš sustingau. 

Laiptų, vedančių į menę, viršuje pasirodė Henrikas. Jis vilkėjo 
įspūdingu juodos ir sidabrinės spalvos kostiumu. Mačiau keliaraiš- 


čius ant raumeningų jo kojų, paskui mano žvilgsnis slystelėjo aukš- 

tyn, pro kilpinę iki krūtinės, kurią puošė brangakmeniais nusagstyta 
sagė, vaizduojanti pusmėnulį, sukryžiuotą su lanku. 

Karalius ir kunigaikštienė vaikščiojo, kalbėdamiesi su svečiais. 
Pamatęs sūnų, Pranciškus stabtelėjo ir lyg nustebo, kad Henrikas 
bent kartą prideramai apsirengė. Mano širdis ėmė pašėlusiai dau- 
Žytis: jutau artėjančią nelaimę - kažkur mano akių gelmėje tarytum 
juodas debesis būtų susikaupęs. Siekiau savo taurės, bet nesugrai- 
biusi apverčiau. Tada staigiai pašokau ir suglobiau sijonus, kad ne- 
apvarvėtų išsipylęs gėrimas. 

Tą akimirką Henrikui iš už nugaros išniro moteris. Kartu jiedu 
nusileido laiptais į menę - neliesdami vienas kito, tačiau judėdami 
taip sutartinai, lyg būtų vienas žmogus. 

Ji žengė taip lengvai, tarsi nė nesiekdama kojomis žemės, pilkšvai 
sidabriniai jos plaukai buvo sukelti viršum siauros kaktos, o daili figū- 
ra atrodė tiesiog tobula; ji vilkėjo akį traukiančia juodos ir baltos spal- 
vos suknele, priderinta prie Henriko apdaro. Ji nesegėjo jokių brange- 
nybių, išskyrus tokią pačią pusmėnulio sagę ant krūtinės, bet, kai pri- 
ėjusi atsistojo šalia mano vyro, visų dvariškių akys iškart nukrypo į ją. 

Aš irgi siaubo apimta nenuleidau nuo jos žvilgsnio. Ji atrodė lyg 
atgijusi marmurinė statula; tai buvo brandaus amžiaus moteris, pui- 
kiai suvokianti savo galią ir savo poveikį aplinkiniams. Ligi tol aš 
įsivaizdavau putlutę, linksmą guvernantę, ištvirkėlę pomada storai 
nuteptomis lūpomis ir šviesiai dažytais plaukais. Staiga, tarsi išgir- 
dusi mano mintis, toji moteris pakėlė akis ir pažvelgė į mane. Jos 
lūpas iškreipė šypsena. Tokios šypsenos aš dar nebuvau mačiusi: ji 
sykiu tyčiojosi ir triumfavo, visu baisumu atverdama tą juodą gelmę 
mano sieloje, kur viešpatavo baimė ir pavydas. 

Susigriebusi rankomis sijonus, aš išlėkiau iš menės. Nė nestabte- 
lėjusi nubėgau ligi pat savo apartamentų ir su trenksmu įsiveržiau 
pro duris - mano damos aiktelėjusios net pašoko nuo kėdžių. 

Lukrecija pripuolė prie manęs. 

— Mano ponia, kas jums? Atrodot lyg vaiduoklį išvydusi! 

— Tai... ta moteris. Diana de Puatjė. Ji čia, menėje, —- tardama jos 
vardą, pajutau burnoje tulžies skonį; atrodė, kad niekad jo neatsikra- 

tysiu. - Dio Mio, ji visai ne sena! Ir ne bjauri... - Suspaudžiau delnais 
savo pirštus dažytais nagais. Tada pakėliau akis į veidrodį - į mane 
žvelgė svetimas veidas: pasipūtusi italė, išsiterliojusi prancūziškais 
dažais ir gyvenanti iš karaliaus malonės. 

— Lauk, - sušnibždėjau. - Išeikit visos. Palikit mane! 

Mažoji Ana Marija paskubom iškurnėjo pro duris. Bet Lukrecija 
nesijudino. 

— Jūs negalite leisti jai šitaip su jumis elgtis. Jūs - Kotryna Medi- 
či, Orleano kunigaikštienė. O kas ji tokia? Jūsų vyro kekšė, daugiau 
nieko! 

Aš trūksmingai įkvėpiau oro, iš paskutiniųjų stengdamasi suval- 
dyti apėmusį įniršį. 

— O, taip, — išgirdau save sakant visiškai nepažįstamu balsu. — 
Kas ji tokia, a? Niekas! Kažkokio seno valdininko našlė, buvusi gu- 
vernantė. O mano prosenelis buvo Lorencas Medičis, Florencijos 
valdovas; ir mano giminės atstovai sėdėjo šv. Petro soste! 

Aš atsigręžiau į Lukreciją. 

— Tačiau ji drįsta rodytis šitame dvare, ir jai užtenka įžūlumo 
greta mano vyro įžengti į menę ir žiūrėti į mane lyg į kokią tarnaitę! 
— Gal ji paprasčiausiai bijo. Juk suvokia, kiek daug gali netekti! 

— Bijo? — aš karčiai nusijuokiau. - Ko jai bijoti? Manęs? 

— Žinoma. Jūs esate jo žmona, kada nors būsite jo sūnų motina. 
O ji nieko negali jam pasiūlyti, tik savo kūną, ir pati supranta, kad 
tai ilgai netruks. Gal ji ir atrodo jauna, tačiau tokia nėra, ir visiškai 
priklauso nuo jo atsidavimo. Tokios padėties moteris labai greit gali 
visko netekti. Taip būna kiekvieną dieną. 

Aš tylėjau. Kažkaip apie tai nebuvau susimąsčiusi. Toji moteris, 
kurią mačiau, tikrai jau perkopė ketvirtąją dešimtį; šiaip ar taip, ji 
turi vaikų ir spėjo tapti našle. Be to, ji negali nežinoti, kad karalius 
man palankus; juk nepaisydamas to, jog esu bekraitė, Pranciškus 
nesutiko išsiųsti manęs atgal. Ar ne todėl ji sumanė pasirodyti vie- 
šai, vilkėdama panašiai kaip Henrikas, - nelyginant kokie riteris ir 
jo dama iš senų istorijų? Gal ji pagaliau suvokė, kad turės šiek tiek 
nusileisti, antraip gali prarasti viską? 

— Taip ir yra, - kvėptelėjau. - Karalius iškvietė Henriką į dvarą, 
tai ji nusprendė vykti drauge. Ji žino, kad Henrikas daugiau nebegali 
vengti savo pareigų — net ir dėl jos. Jai nebeliko kitos išeities, — aš 
mostelėjau ranka. - Greičiau, padėk man persirengti! Jis netrukus 
bus čia. 

Lukrecija išlaisvino mane iš suknelės ir aprengė naktiniais marš- 
kiniais. Tada ji išėjo pasergėti į gretimą kambarį, o aš stvėriau plau- 
kų šepetį ir tol kedenau savo šukuoseną, kol pavyko ant pečių laisvai 
paleisti juodas vešlias garbanas - mano plaukai buvo tokio ilgumo, 
kad siekė žemiau juostos. Praskleidusi marškinius, aš suėmiau del- 
nais savo krūtis, jausdama jų sunkumą, ir paglamonėjau cinamono 
spalvos spenelius, kad sustandėtų. Aš apžiūrinėjau savo kūną lyg 
prekę turguje: įvertinau ilgas kojas, nuo jodinėjimo sutvirtėjusias 
blauzdas, tvirtas, tačiau ne per daug putlias čiurnas, plačias dailios 
formos šlaunis. 

Žiūrėdama į savo atvaizdą, nusišypsojau. Gal aš ir nepanaši į 
marmurinę statulą, padabintą atlasu, kaip ji, tačiau esu tvirta ir jau- 
na. Ji iš paskutiniųjų kabinasi į savo jaunystės likučius, tuo tarpu 
manoji driekiasi priešais mane lyg derlingas laukas. 

Į duris pabeldė. Aš greit susirišau marškinių raištelius ir nutai- 
siau vylingą šypsnį. Vidun įžengė Henrikas. Jis stabtelėjo tarsi nebū- 
damas tikras, ar bus palankiai sutiktas. 

— Mano vyre, koks malonus netikėtumas! — Aš lėtai priėjau prie 
šoninio stalelio, kur stovėjo vyno grafinas. Padaviau jam taurę, kurią 
jis paėmė taip nerangiai, kad vos susivaldžiau nesukikenusi. 

Jis atsikrenkštė. 

— Mums reikia pasikalbėti, — prabilo. Aš linktelėjau ir įsitaisiau 
krėsle. Jis ilgokai žiūrėjo į mane, o tada paskubom išbėrė: — Tėvas 
man atsiuntė laišką. Jis reikalauja, kad mudu pradėtume sūnų. Pa- 
sak jo, tai nepaprastai svarbu, turint omenyje mano brolio dofino 
sveikatą. 

Aš nustebau, nors stengiausi neišsiduoti. Nors jis išties atėjo pas 
mane, kaip aš ir vyliausi, bet nebuvau girdėjusi, kad dofinui taip blo- 
gai, nors ir žinojau, kad jo silpni plaučiai - kaip ir Madeleinės. Mat 

dofinas niekada nesirodydavo dvare, gyveno atskirai ir nedalyvau- 
davo mūsų pramogose, taigi aš kartais išvis pamiršdavau, kad jis yra. 

Gniauždamas rankoje taurę, Henrikas ėmė žingsniuoti po kambarį. 

— Tėvo gydytojai mano, kad brolis ilgai negyvens, tad mudviem 
tenka priedermė užtikrinti dinastijos tąsą. 

Jis gerokai gurkštelėjo vyno, tada priėjo prie grafino įsipilti dar. 
Mačiau, kad jo ranka dreba. 

Aš sėdėjau tylėdama ir stengiausi neišsiduoti, kokia esu sukrės- 
ta. Jei dofinas mirs, Henrikas turės paveldėti sostą. Ateis diena, kai 
mudu būsime karalius ir karalienė. Man galvoje viskas susijaukė. Aš 
savo reikalais, kad nė nesusimąsčiau, dėl kokių priežasčių Pranciš- 
kus taip atkakliai mane saugo ir gina. Nejau jis mato mane kaip bū- 
simąją Prancūzijos valdovę? 

Staiga mano gyvenimą supusi siena griuvo, ir aš atsidūriau be- 
kraštėje nežinomybėje. 

Išgirdau, kad Henrikas kažką sako, ir iš paskutiniųjų pamėginau 
susiimti. Jis sustojo priešais mane. 

— Pažadu šįkart būti švelnesnis, - pasakė jis, ir mudviejų žvilgs- 
niai susitiko. Jis bandė nusišypsoti, ir aš staiga supratau, kad jam 
gėda. Praeitą kartą jis tyčia buvo man toks žiaurus — norėjo savotiš- 
kai nubausti. 

Aš pakilau ir nuėjau į miegamąjį. Na, kad ir skaudės, - tikinau 
save, - bet juk ilgai netruks. Ir šįkart aš būtinai pastosiu - įrodysiu, 
ko esu verta. Tačiau lįsdama po apklotais išsigandau ir suvokiau, 
kad bijau ne to, ką Henrikas ketina daryti. O ką, jeigu tai - ne jo 
kaltė? Kas bus, jei paaiškės, kad tai, ką dvariškiai šnabždasi man už 
nugaros, — tiesa? 

Kas, jei aš tikrai bergždžia? 

Lukrecija kažkuriuo metu buvo spėjusi įsmukti pro šonines du- 
ris ir paruošti mums kambarį. Šalia lovos degė žvakė, užuolaidos 
buvo atitrauktos. Palubėje šokčiojo šešėliai. Išgirdusi sau už nugaros 
atvarstomus ir numetamus drabužius, aš drebančiomis rankomis 


pamėginau atsirišti marškinius. 

— Kotryna, - prikišęs lūpas man prie ausies, sušnibždėjo jis. Tada 
suėmė už pečių ir atsuko mane veidu į save. Jis buvo daug aukštesnis 
už mane, plati krūtinė apžėlusi tamsiais gyvaplaukiais, o rankos ir 
kojos — tvirtos ir raumeningos. Jis mūvėjo tik apatinėm kelnaitėm. 
Po plona linine medžiaga mačiau jo erekciją. 

Netikėtai mane užliejo karštis. Kaip įmanydama stengiausi už- 
gniaužti tą aistrą. Man nieku gyvu nesinorėjo trokšti vyro, kuriam 
tesu tiktai indas sėklai supilti; aš nenorėjau jo mylėti. Pamėginau vėl 
sužadinti savyje tą pyktį ir neapykantą, kuriuos jutau, pamačiusi jį 
su savo kekše, bandžiau pasitelkti panieką, tiek sykių gelbėjusią man 
ištverti jo padarytas nuoskaudas. Tačiau visa tai nepadėjo; jis pa- 
guldė mane ant lovos aukštielninką ir man beliko virpančiai žiūrėti, 
kaip jis nuvelka man naktinius, pamažu atidengdamas krūtis ir visą 
mano nuogumą. 

— Kokia jūs graži, —- sušnibždėjo tarsi nustebęs ir žvilgsniu susi- 
rado mano akis. Pirmąkart po savo vedybų pajutau, kad jis iš tiesų 
mato mane tokią, kokia esu, o ne vien tik žmoną, kurios niekada 
netroško. Jis skubiai siekė rankomis savo kelnaičių raištelių, tarsi jau 
nekantraudamas kuo greičiau iš jų išsivaduoti. 

Jis atrodė nežmoniškai didelis. Tačiau įėjo į mane taip švelniai ir 
atsargiai, kad mano akys priplūdo ašarų, - džiaugiausi, kad virpčio- 
janti žvakės šviesa pusiau paslepia man veidą. 

Šįkart aš jau beveik šaukiau iš skausmo, sumišusio su begaliniu 
malonumu: jis pripildė mane visą, ir visa mano būtybė, regis, virto 
vieninteliu pojūčiu, - kaip jis juda mano viduje, vis greičiau ir grei- 
čiau, trūksmingai alsuodamas tiesiai man į veidą; aš išsiriečiau lan- 
ku, klubais gaudydama jo judesius, o mano rankos glamonėjo jam 
krūtinę ir taršė šiurkščius plaukus. 

Staiga jis sudrebėjo. Pajutau, kad jis dar labiau padidėjo, ir pa- 
šnibždom ištariau jo vardą. Jis sustingo, visas įsitempė, lyg iš pasku- 
tiniųjų stengdamasis kažką sulaikyti, o tada tyliai riktelėjo ir smigo 
gilyn į mane, perverdamas tokiu karščiu, kad visame mano kūne 
pasklido tūkstančiai švytinčių ratilų, ir aš taip pat jau šaukiau, spau- 
džiau jį rankomis ir tvirtai jo liemenį apsivijusiomis kojomis. 

Sunkiai gaudydamas kvapą, jis nuvirto šalia manęs. Aš stengiausi 
įtempti raumenis, kad tik jo sėkla prigytų manyje. Paskui atsisukau 
į jį, virpėdama visu kūnu, bet jis jau pakilo iš lovos. Susigraibęs dra- 
bužius, jis taip sparčiai ėmė mautis kelnes ir vilktis švarką, kad man 
net skruostai užkaito iš gėdos. 

— Pasilikit šiąnakt su manim, - sušnibždėjau. 

— Ne, negaliu, - irgi patyliukais atsakė jis. 

— Kodėl? - aš net pašokau. - Ar aš jums neįtikau? 

Jis nudelbė akis. 

— Kąjjūs... žinoma, įtikote. Ir įtinkate. Bet manęs laukia kitur. 

Aš nebeįstengiau suvaldyti pykčio, prasimušusio mano balse. 

— Tai vis toji moteris, ar ne? Tai dėl jos jūs mane paliekate. Ar ji 
taip daug jums reiškia, kad leidžiate sau žeminti mane viso dvaro 
akivaizdoje? 

— Taip, ji reiškia viską, — jis pažvelgė man į akis, ir jo veidas at- 
rodė apniukęs, kone liūdnas. - Aš nenorėjau jūsų užgauti. Tačiau 
jums teks išmokti suprasti, ką aš galiu ir ko negaliu jums duoti. Kai 
susilauksite vaiko, jums taip labai neberūpės. Turėsite mūsų sūnų ir 
galėsite jį mylėti. 

Aš nejučia stvėriausi rankomis sau už pilvo —- jo žodžiai taip 
įskaudino, kad pasijutau lyg gavusi smūgį. Man norėjosi rėkti, kad 
man šitai visuomet rūpės. Juk tai aš nusipelniau jo meilės, o ne toji 
statula, kuri laiko jį pavergusi. Tačiau nutylėjau, nes tą akimirką aiš- 
kiai suvokiau tai, ko net pati sau ligi tol nenorėjau pripažinti: sa- 
viapgaulę, kuri akino mane nepasiduoti ir tikėtis, neva aš pajėgsiu 
atmainyti jo širdį. 

Jeigu ne ji, atsiras kita. Tačiau ne aš. Tai niekuomet nebūsiu aš. 

Aš nusisukau. 

— Tai eikit. Eikit pas ją. 

Jis daugiau netaręs nė žodžio išėjo ir patyliukais uždarė paskui 
save duris. 

Po trijų mėnesių aš pabudau varstoma baisingų pilvo spazmų. Šiaip 
taip iššliaužiau iš lovos ir nuslinkau prie kampe stovinčio kibiro. Su- 
nerimau, kad man vėl prasidėjo mėnesinės. Pastaruoju metu mano 
apetitas buvo žvėriškas, tad jau ėmiau slapčia tikėtis, kad gal būsiu 
pastojusi, nes ir ankstesnės mano mėnesinės buvo vos juntamos, nė 
iš tolo nebe tokios gausios, kaip anksčiau. Tačiau dabar, kai Lukreci- 
ja įpuolė į kambarį man padėti, pajutau, kaip visą pilvą lyg smarkus 
mėšlungis sutraukė ir po naktiniais pliūptelėjo tiršta kraujo srovė. 
Sustingau lyg stabo ištikta ir padėrusi žiūrėjau į bjaurią kruviną 
masę sau po kojomis. Tada man pakirto kelius ir dusliai aiktelėjusi 
sukniubau. 

Lukrecija pervilko kruvinus mano marškinius ir pasodino mane 
į krėslą. Aš dejavau, spausdama sau juosmenį, ir susirietusi lingavau 
pirmyn atgal. 

— One! Dėl Dievo, ne! 
skudurus sumetė į židinį. Tada sušnibždėjau: 

— Šito niekas neturi sužinoti. Antraip man galas. 

Lukrecija linktelėjo. 

— Aš viską sudeginsiu, ir marškinius. O dabar pailsėkit. 

— Kaipgi man ilsėtis? — sudejavau, drebėdama visu kūnu. - Dau- 
giau kaip gyva nebegalėsiu nė bluosto sudėti. Aš praradau jo vaiką. 
Ką man dabar daryti? Kaip man gyventi? 

— Ištversit, - Lukrecija pažvelgė man į akis. - Jūs jauna. Daugelis 
moterų netenka pirmojo kūdikio. Jis atėjo pas jus tada, ateis ir vėl. 
Jam reikia sūnaus ne mažiau nei jums. 

Mano akys paplūdo ašaromis, o ji tuo tarpu pakurstė ugnį ir 
užmetė daugiau malkų, kad įsidegusios liepsnos pelenais paverstų 
mano įsčių negandą liudijančius įkalčius. 


Po dviejų dienų mirė dofinas. 


DEVYNI 


ASA 


ISAS DVARAS VILKĖJO BALTAI. 

V Drauge su princesėmis sėdėdama karališkojoje Sen Deni 
bazilikos kriptoje, aš žiūrėjau, kaip siauras dofino karstas leidžia- 
mas į požemius. Nors vyriausiasis karaliaus sūnus nuo gimimo buvo 
silpnos sveikatos, jis mirė nesulaukęs nė dvidešimties, ir Pranciškus 
atrodė lyg pamišęs iš sielvarto: išsekęs ir išblyškęs jis priklaupė pa- 
bučiuoti raižytos marmurinės plokštės, po kuria atgulė jo vyriau- 
siojo sūnaus palaikai, o tada sunkiai žengė bažnyčios nava, lydimas 
Henriko. Vyro mano pusėn iš padilbų mestame žvilgsnyje išskai- 
čiau, koks jis priblokštas ir sutrikęs, kad taip staiga tapo tėvo įpėdi- 
niu, ir man net silpna pasidarė nuo minties, jog dabar visas dvaras 
labiau nei bet kada varstys mane akimis, ieškodami ženklų, kad jau 
nešioju išsvajotąjį sūnų. 

Princesės pakilo. Aš jau norėjau pirmą praleisti Madeleinę, bet 
staiga ji sumurmėjo: 

— Ne, jūs privalote eiti pirma. Dabar jūs esate dofino žmona. 

Aš pažvelgiau į Margaritą. Ji liūdnai linktelėjo. Tada panarinau 
galvą ir žengiau pirma jų. 

Žingsniuodama nava girdėjau, kaip dvariškiai ėmė šnibždėtis. 

Keturiasdešimt gedulo dienų man be galo prailgo. Karalius tūnojo 
užsidaręs, jokių pramogų nebeliko, ir iš neturėjimo ką veikti mane 
apniko visos ankstesnės baimės — kamuojama minčių apie tai, jog 
netrukus būsiu ištremta, naktimis aš beveik neįstengdavau užmig- 
ti. Henrikas, kuris irgi privalėjo gedėti brolio, daugiau į mano lovą 
nebeatėjo; o per pirmąjį oficialų mudviejų pasirodymą pasibaigus 
gedului, kai į Prancūziją atvyko Škotijos karalius Jokūbas V, kuris 
tikėjosi sustiprinti abiejų šalių sąjungą vesdamas prancūzę, abu su- 
stingę sėdėjome greta vienas kito, lyg būtume iš medžio ištašyti. 

Ir kas būtų galėjęs numatyti, kad iš daugybės damų, pristatytų 
karaliui Jokūbui V, jo širdį pavilios būtent drovioji Madeleinė! Žino- 
ma, tai buvo nepriekaištinga sąjunga, tad ėmiau spėlioti, ar Pranciš- 
kus, kad ir kaip sielvartaudamas, nebus suplanavęs tų vestuvių: juk 
jis puikiai nutuokė, kaip įnirš karingasis Anglijos valdovas Henrikas 
VIII, kai sužinos, kad jo kaimynas Škotijoje įsitaisė naują karalienę 
prancūzę. 

Praėjus vos kelioms savaitėms po Jokūbo atvykimo, mes jau visos 
spietėmės Madeleinės apartamentuose, o jos damos lakstė pirmyn 
atgal vis šį tą pataisydamos jos vestuviniuose apdaruose. Kilstelėjusi 
nuo diademos žemyn krintantį ilgą šydą, aš atgręžiau ją į veidrodį. 
Ji dirstelėjo į save. 

— Ak, Kotryna, kokia aš išblyškusi! Gal pasitepti tais skaistalais, 
kurių man dovanojote? 

— Tik ne šiandien, - atsakiau. - Nuotakai priklauso būti išbalusiai. 

Ji suėmė mano rankas. 

— Na, argi ne keista, kaip greit mainosi gyvenimas! Tik pažvelkit į 
mus - rodos, dar vakar visos kartu sėdėjome pamokose. O dabar jūs 
esate dofinė, o aš tuoj tapsiu Škotijos karaliene, - ji dar sykį nužvel- 
gė save veidrodyje. - Aš taip tikiuosi, kad sugebėsiu būti jam gera 
žmona. Gydytojai tikina, kad aš sustiprėjau, — tai tarusi, ji pasitrynė 
rankovę. Buvau mačiusi mėlynes jai ant rankos, likusias po aną sa- 
vaitę gydytojų paskirtų kraujo nuleidimų. — Tačiau, kiek žinau, žie- 
mos Škotijoje atšiaurios, ir tai labai negerai plaučiams, — pridūrė 
ji. - O manieji juk visuomet buvo silpni... 

— Jokūbui netrūksta pilių, kuriose jums bus šilta, - pasakiau, at- 
plėšdama jos pirštus nuo kitos rankos alkūnės. — Nagi, liaukitės dre- 
bėjusi. Juk šiandien jūsų vestuvės! 

Moterys sukliko — vidun įžengė Pranciškus, spinduliuodamas 
auksinio brokato apdaru. 

— Tėti, taip negalima! —- ėmė priekaištauti jam Margarita. - Vy- 
rams nereikėtų matyti nuotakos, kol ji neįžengė į katedrą. Tai neša 
nesėkmę! 

— Cha! Gal vyrui ir negalima, bet tėvui — anaiptol! - Jis žengė prie 
Madeleinės. - Jaunikis jau laukia. Jūs pasirengusi, brangioji? 

Kai ji įsikibo jam į parankę, valdovas išgąstingai dirstelėjo į mane. 
Jo veide tebebuvo matyti sielvarto žymės, paliktos vyriausiojo sū- 
naus netekties, ir supratau, kad jam neramu dėl dukters. Škotija gar- 
sėjo atšiauriu klimatu ir atžagariais didikais; tad kaipgi mieloji mūsų 
Madeleinė ištvers taip toli, likusi be įprastos prancūziškos praban- 
gos ir patogumų? 

— Jos šviesybė ką tik prisipažino mums, kokia ji laiminga, - pasa- 
kiau. - Neabejoju, jūsų didenybe, kad šiandien - ypač džiugi diena 
visai Prancūzijai. 

— Taip, tikrai, — burbtelėjo jis, - kaip ir toji, kai pati atvykote pas 
mus, mano mergyte. — O tada plačiai šypsodamasis jis atsigręžė į 
Madeleinę: — Na, tai į Dievo Motinos katedrą! 


Vestuvių šventė truko kelias savaites, o paskui mes palydėjome jau- 
navedžius iki Kalė, iš kur jie turėjo išplaukti į Škotiją. Tada visas 
dvaras grįžo į Fontenblo, ir čia Pranciškus netikėtai apsirgo. 

Visus iškart sukaustė baimė. Dvariškiai šnibždėjosi, kad užsitę- 
susios linksmybės išsekino karaliaus jėgas, ir jam vėl atsivėrė žaizda 
ant lyties organų, kuri trukdanti šlapintis. Ištisas savaites jis kama- 
vosi užsidaręs ir nuo visų atsiskyręs, vieną po kito bandydamas vi- 
sokius neva stebuklingus vaistus, nuo kurių tik prarasdavo orienta- 
ciją ir vis labiau silpo. 

Aš kartu su kitomis jo svitos damomis budėjau prie valdovo durų. 
Vidun mums patekti buvo užginta, tad ponia d'Etamp be paliovos 

pirmyn atgal žingsniavo koridoriais, niekuo neįstengdama pagelbėti 
vyrui, nuo kurio priklausė visas jos gyvenimas. Kai buvo pranešta, 
kad Pranciškaus sveikata kiek pagerėjo, ji išsipustė prabangiausiais 
šilkais ir brangakmeniais ir ėmė laukti, kada ją pakvies į vidų. 

Mudviejų abiejų nuostabai, Pranciškus pakvietė mane. 

Gulėdamas lovoje, jis atmerkė karščiuojančias akis. 

— Ak, mano mergyt, jūs pakeitėt kvepalus... 

— Šituos pati sumaišiau, — aš prikišau jam prie veido riešą. - Tai 
jazminai, ambra ir rožės. 

Jis blausiai šyptelėjo. 

— Išties prancūziška! Jei jau ko nors imatės, jūs niekad nepasi- 
duodate. Žaviuosi jūsų atkaklumu! Tikiuosi, netrukus jums pavyks 
padovanoti man ir vaikaitį, ką? 

— Taip, - sušnibždėjau. Stengiausi nuslėpti išgąstį, nors supratau, 
kad tie žodžiai reiškia perspėjimą. Ateis diena, kai jis mirs, o aš lik- 
siu viena šitame priešiškame dvare. Mano pareiga - užtikrinti Valua 
giminės tęstinumą ir įrodyti, kad esu verta būti karalienė. 

Aš laikiau jo ranką, kol jis užsnūdo. Turėjau išties sielvartauti ma- 
tydama, kaip ši įspūdinga griuvena, likusi iš žmogaus, gynusio mane 
nuo visų negandų, artėja prie savo gyvenimo galo. Tačiau įstengiau 
mąstyti tik apie tai, kokia neįveikiama užduotis manęs laukia. 


Apie vasaros vidurį Pranciškus pasveiko, ir prasidėjo karas su Habs- 
burgų imperatoriumi Karoliu V dėl ginčijamos Milano kunigaikš- 
tystės. Šįkart mūsų kariuomenės puolimui vadovavo konetablis, 
jo sūnėnas Kolinji ir mano vyras, o visas dvaras liko apsistojęs Sen 
Žermene, šalia Paryžiaus, kur buvo saugiau. 

Vos nutaikiusi tinkamą progą, aš ištrūkau viena pati aplankyti 
Kozimo. Jis be galo apsidžiaugė mane pamatęs ir iškart nusivedė į 
viršų, kur buvo pilnas kambarys lentynų su buteliukais, indeliais ir 
knygomis — panašiai kaip kadaise jo tėvo kabinete Florencijoje; nuo 
sijų palubėje kabojo narveliai su gyvais paukščiais. 

— Mano ponia, — perdėtai nusižeminęs nusilenkė man Kozi- 
mas, - jūsų vizitas man - didžiulė garbė. 

Aš įdėmiai jį nužvelgiau. 

— Kozimai, atrodai taip, lyg ištisas savaites būtum nevalgęs ir ne- 
matęs saulės šviesos. Viliuosi, kad nesėdi kiauras dienas čia užsida- 
ręs? Negali juk būti gyvas vien magija! 

Kol jis kažką murmėjo teisindamasis, o sunykęs jo veidas švy- 
tėjo noru man įtikti, aš ėmiau svarstyti, ar tikrai deramai elgiuo- 
si, čionai atvykusi. Šiaip ar taip, juk jis yra mano išlaikomas tarnas. 
Argi gali žinoti, ką man tenka patirti? Nuo pat to klaikaus ryto, kai 
persileidau, nepaisydama Lukrecijos tikinimų, kad daugeliui mote- 
rų pirmasis nėštumas baigiasi nesėkmingai, aš gyvenau nuolatinėje 
baimėje, kamuojama minties, kad būsiu ištremta iš Prancūzijos už 
tai, kad nesugebu pagimdyti savo vyrui įpėdinio. 

— Jus kažkas slegia, mano ponia, —- pasakė jis. — Jus čia atvijo 
baimė. Galite manim pasitikėti. Aš greičiau mirsiu, nei jus išduosiu. 

Perverta jo įžvalgių akių, aš krūptelėjau: prisiminiau tą kraujo ir 
raudonos košės pliūpsnį, tuos kruvinus skudurus ir naktinius, virs- 
tančius plėnimis židinyje. Man širdį tartum kumštis sugniaužė. 

— Aš... nebegaliu vėl apsigauti, —- galiausiai sušnibždėjau. —- Aš 
turiu susilaukti vaiko. 

Jis supratingai linktelėjo. 

— Mes sykiu perskaitysime likimo ženklus. 

Ištraukęs iš vieno narvelio palubėje balandį, jis įgudusiu judesiu 
nusuko jam sprandą. Tada dar trūkčiojantį baltaplunksnį paukš- 
tį padėjo ant stalo ir išsitraukęs durklą perskrodė jam vidurius. Aš 
loštelėjau, pajutusi į šnerves trenkiantį paleistų žarnų dvoką ir ma- 
tydama tamsų kraują, nudažiusį Kozimo rankas, kai jis apžiūrinėjo 
paukščio vidaus organus. Atidžiai viską ištyrinėjęs, jis šypsodamasis 
pakėlė į mane akis ir paskelbė: 

— Nematau jokių kliūčių jums susilaukti vaikų. 

Mane užplūdo toks palengvėjimas, kad net keliai sulinko. Atsi- 
dususi įsikibau rankomis į stalą. O tada išgirdau, kaip jis pridūrė: 

— Jei netekote vieno, dar nereiškia, kad neturėsit kitų. 

Aš nustėrau. Paskui iš lėto pakėliau akis. 

— Tai tu... tu Žinai? Tu matei? 

Jis gūžtelėjo. 

— Aš tai sugebu. Matau dalykus, kurie kitiems neįžvelgiami. Bet 
privalau jus įspėti, mano ponia, kad apsišarvuotumėt kantrybe, nes 
jūsų laikas dar neatėjo. 

Aš karčiai nusijuokiau. 

— Kiek dar man prireiks kantrybės? Praleidau Prancūzijoje jau 
septynerius metus ir neturiu ko parodyti. Dėl visko kalta toji mote- 
ris; ji žino, kaip kankinuosi, ir tuo mėgaujasi! Dievaži, ji turi mirti! — 
Aš išsitraukiau iš po drabužių ant krūtinės nešiojamą buteliuką. — 
Štai čia turiu tam priemonę, kurią prieš daugelį metų man davė tavo 
tėvas. Belieka tik nutaikyti progą! 

Jis kilstelėjo antakius. 

— Negalite to daryti. Visi iškart jus įtartų. 

— O man nerūpi! Gal Henrikas kurį laiką ir paliūdės, o paskui 
susitaikys. Bet aš padarysiu tam galą! 

— Arba prisiklausęs kalbų jis daugiau nė artyn nebeis prie jūsų. 
Prancūzai jau ir taip įtarinėja, kad visi italai - užsislėpę nuodytojai. 
Negana to, jūsų buteliuko turinys gali palikti pėdsakų. Ne, mano po- 
nia. Kad ir kaip geidžiate jos mirties, šitas būdas netinkamas. 

Aš vos valdžiausi neaprėkusi jo iš pykčio: ne todėl, kad būčiau iš 
tiesų ketinusi nunuodyti Dianą, o todėl, kad jis drįso nurodyti man 
pasekmes to, ką žūtbūt norėjau tikėti galinti atlikti. Aš taip sielvarta- 
vau netekusi kūdikio, apie kurio buvimą niekam negalėjau nė užsi- 
minti, kad apkaltinau ją. Aš įtikėjau, kad ji tyčia sulaiko Henriką nuo 
mano guolio; o apimta pačios juodžiausios nevilties netgi spėlioda- 
vau, ar ji nebus pasirašiusi sutarties su velniu, kad jis pašalintų tą 
beformį padarėlį iš mano įsčių ir tokiu būdu padarytų mane visiškai 
priklausomą nuo jos. 

— Ką gi, - apmaudžiai burbtelėjau. - Tai pasiūlyk ką nors geres- 
nio. Tik greičiau! Negaliu čia trūnyti visą dieną! 

Kozimas greit nuėjo prie vienos lentynėlės ir paėmė nuo jos me- 
dinę dėžutę. 

— Ta moteris nieko jums nereiškia, - pasakė jis, atverdamas dė- 


žutės dangtelį. - Duosiu jums šešis apsauginius amuletus dėvėti po 

drabužiais, kad apsisaugotumėt nuo piktos jos įtakos, ir pavilgo odai 
įtrinti, kad priviliotumėt jį. Kai jis vėl jus aplankys, atsiųsiu jums 
eliksyro: pusę išgersite pati, o kitą pusę sugirdysit jam. Bet svarbiau- 
sia, nepraraskit vilties. 

— Jei viltis būtų vyriška sėkla, - tariau, imdama jam iš rankų siū- 
lomus daiktus, — tai būčiau jau ištisos tautos motina. 

Jis šyptelėjo. 

— Pamatysit, vieną dieną taip ir bus. 


Aš sąžiningai tryniau odą pavilgu, o metalinius amuletus prisiuvau 
prie apatinių savo sijonų. Aš geležinėmis žnyplėmis tiesinau plau- 
kus ir dešimtimis siūdinausi naujas sukneles, nekantriai laukdama 
Henriko grįžtant iš karo ir be paliovos kamantinėdama kunigaikš- 
tienę, gal ji kartais žinanti kokių naujienų. Bet mus pasiekiančios 
žinios buvo tokios pat, kaip ir iš bet kurio karo: imperatoriaus kariai 
lindėjo įtvirtinimuose, o mūsiškiai daužė juos, šaudydami iš patran- 
kų. Aš kuo toliau, tuo labiau nekantravau, laukdama Henriko - man 
baisiai magėjo išbandyti Kozimo žadėtą eliksyrą. 

Tada mus ištiko dar vienas likimo smūgis. 

Švelnioji Madeleinė mirė, tapusi atšiauraus klimato ir savo pa- 
čios silpnų plaučių auka. Pranciškus užsirakino savo kambaryje ir 
nebenorėjo nieko matyti. Aš ištisas dienas leidau su Margarita ir 
guodžiau ją kaip įmanydama. Mes vėl turėjome gedėti, tačiau Pran- 
ciškui neliko nieko kito, kaip patenkinti Jokūbo V reikalavimą rasti 
jam naują žmoną. Sąjunga su Škotija buvo mums gyvybiškai būtina, 
ir Gizai negaišdami pasiūlė savo dukterį Mariją. Tai, kad ji toje ša- 
lyje irgi gali prarasti gyvybę, niekam buvo nė motais, palyginti su 
galimybe išaukštinti savo giminę. Vedybos įvyko pagal įgaliojimą, o 
netrukus, išvarginti karo, kurio nė vienas neįstengė laimėti, Karolis 
V su Pranciškum sudarė taikos sutartį. 

Henrikui teko grįžti namo. 

Aš Fontenblo pilyje ruošiausi jo sutiktuvėms. Jau ištisas savaites 
griežtai pagal grafiką gėriau visokias žoleles ir dabinau savo kam- 
barius. O dabar neramiai žirgliojau pirmyn atgal, apsivilkusi purpu- 
rine suknia ir pasipuošusi rubinais, ir įtempusi ausis klausiausi, kas 
girdėti už durų. Buvau pasiuntusi Aną Mariją sužinoti, kur jis yra, o 
pati nusprendžiau oficialioje pasitikimo ceremonijoje nedalyvauti. 
Man tikrai nesinorėjo pasirodyti kuoktelėjusia iš ilgesio žmona, kuri 
pirmoji puola kartis vyrui ant kaklo, vos tas spėja įjoti į kiemą. 

Jausdama, kad mano damos nenuleidžia nuo manęs akių - kaip 
visuomet, kai pajusdavo mano nerimą, aš kyštelėjau ranką į kiše- 
nę. Užčiuopusi nedidelį Kozimo atsiųstą buteliuką, nusišypsojau. Jis 
pažadėjo, kad, siurbtelėjęs šito galingo gėrimo, Henrikas galvos tik 
apie mane. Pusę aš pati jau išgėriau šį rytą. Beliko tik supilti likusią 
pusę jam į vyną. O tada, kai būsim padarę viską, kas nuo mūsų pri- 
klauso, beliks pasikliauti gamtos galia. 

Mano damos siuvo. Nuo tada, kai sužinojau apie Henriko grį- 
žimą, aš buvau tikras nervų kamuolys. Jau rengiausi atsiprašyti dėl 
savo elgesio, kai išgirdau kulniukų kaukšėjimą ir visa įsitempiau. 

Į vidų įlėkė Ana Marija. 

— Jo šviesybė ateina! Bet galerijoje nugirdau, kad... 

Tačiau aš nenorėjau klausytis. 

— Paskalos palauks. Sėskis. Tegu Henrikas mano, kad jo nesiti- 
kėjome. 

— Bet jūsų šviesybei reikia... 

— Paskui! — aš nekantriai parodžiau jai sėstis. Metusi nevilties 
kupiną žvilgsnį į kitas damas, ji nenorom atsisėdo. 

Nerimas mane graužte graužė. Nuo paskutinio mudviejų susiti- 
kimo praėjo net aštuoni ilgi mėnesiai. Ar aš jam dar patiksiu? Ar tas 
eliksyras suveiks? Ar sugebėsiu vėl pastoti? 

Pasigirdo triukšmingas juokas, o tada vidun sugužėjo visas vyrų 
pulkas. Tarp jų pastebėjau ir artimiausią Henriko bičiulį bei bendra- 
žygį Pranciškų de Gizą. Jis tebebuvo toks pat neįtikėtinai aukštas ir 
liesas, tačiau kampuotus jo bruožus, kurie būtų atrodę patrauklūs, 
jei ne perdėtas jo griežtumas, dabar bjaurojo nesenas randas, einan- 

tis išilgai viso skruosto ir iškreipiantis kairiąją jo veido pusę, kuri 
virto nuolatine pašaipia grimasa. 

— Mano ponai, - širdingai pasveikinau juos, — kaip džiugu paga- 
liau jūsų sulaukti. Sveiki sugrįžę namo)! 

Visi jo palydovai žemai nusilenkė, o Henrikas žengė pirmyn. Aš 
vos jį bepažinau. Vilkėjo paprastu rudu švarku be jokių papuošimų, 
sulysusį veidą ligi pusės dengė tanki barzda, o akys spindėjo tamsio- 
se akiduobėse. Iškilnioje jo laikysenoje išvydau brandą, tikriausiai 
įgytą ilgus mėnesius stebint, kaip jo kariai ir bendražygiai žūsta už 
Prancūziją. Mano vyras išvyko į karą ir grįžo amžinai paženklintas 
jo žyme. 

— Gal malonėsit išgerti vyno? — paklausiau, kai jis trumpai pakš- 
telėjo man į skruostą. 

— Vyno aš nebegeriu, - atrėžė jis. 

Aš žioptelėjau. Jei jis nebegeria vyno, tai kaip aš sugirdysiu jam 
eliksyrą? Jis kartaus skonio, tad sumaišius su vandeniu kartumas 
jausis. Kol mėginau rasti būdą, kaip vis dėlto įsiūlyti jam vyno, aš 
pamačiau, jog akimirką jųdviejų su Gizu akys susidūrė. O tada Hen- 
rikas vėl bejausmiu žvilgsniu pažvelgė į mane, ir man širdis nukrito 
į kulnus. 

Aš sugriebiau jo ranką. 

— Kaip aš džiaugiuosi, kad grįžote, - pasakiau. - Labai jūsų il- 
gėjausi. Jei norite, galim šįvakar drauge pavakarieniauti. Turiu tiek 
visko jums papasakoti! 

— Bijau, kad tai neįmanoma, - jis ištraukė ranką ir žengė prie 
savo vyrų. Tikinau save, kad jis nepasakė „ne“, tad gal vis dėlto vėliau 
ateis. Eliksyras juk negenda; palauksiu. 

Tik jiems išėjus aš prisiminiau, kad Ana Marija veržėsi man kaž- 
ką pasakyti. 

— Na, tai ką ten taip nekantravai man papasakoti? — paklausiau 
jos, sunkiai klestelėjusi į krėslą. 

— Tai tik gandai, - įsiterpė Lukrecija, matyt, jau spėjusi kažkaip 
išgirsti iš Anos Marijos naujieną. 

Aš nutilau. Apžvelgiau visas savo damas. O paskui mostu liepiau 
joms pasišalinti — išskyrus Lukreciją. 

— Tai vėl Henrikas, tiesa? — puoliau kvosti ją. - Nagi, klok! Ką jis 
dabar padarė? 

Rengiausi išgirsti dar ką nors apie jo parsidavėliškumą Dianai. 
Tačiau Lukrecija prabilo apie ką kita: 

— Kiek girdėjau, per karą jo šviesybė... na, jis pasielgė nederamai. 
Tos ilgos valandos fronte... kaip ir kiekvienas vyras, jis troško užsi- 
miršimo. Kalbama, kad jis rado valstietę merginą, kurią kelissyk ap- 
lankė. Viskas tuo būtų ir pasibaigę, tačiau dabar ji laukiasi. Ir tikina, 
kad vaikas - jo. 

Mano rankos mėšlungiškai sugniaužė suknelę; kažkas negarsiai 
trakštelėjo, ir šlaunimi pajutau drėgmę. Eliksyras! Sutraiškiau kiše- 
nėje buteliuką. 

— Ojjis... Jis pripažįsta, kad tai tiesa? — šiaip taip išdaužiau. 

— Taip, - Lukrecija patylėjo. - Deja, čia dar ne viskas, - ji pakėlė 
į mane akis. - Senešalė pareikalavo, kad jeigu gimsiąs berniukas, jis 
turįs būti perduotas jai, kad ji galėtų tinkamai jį išauklėti. 

Man jau ėmė atrodyti, kad tas šleikštulys iš manęs vis dėlto išsi- 
verš. Mostelėjusi Lukrecijai eiti, susiriečiau krėsle dvilinka, o skran- 
dis baisiai spazmavo. Tačiau aš nieko neišvėmiau. Burnoje jutau 
šlykštų skonį, tačiau atrodė, kad visas tas siaubas ir neviltis, kuriuos 
patyriau, bus tapę neatskiriama mano esybės dalimi. 

Žinojau, kad dabar, norėdama išgyventi, turėsiu paaukoti viską. 


1538-ųjų rugpjūtį toji valstietė mergina pagimdė mergaitę. Jai pa- 
skyrė išlaikymą ir leido pasilikti dukterį, nes Dianai mergaitės auklė- 
jimas nerūpėjo. Tačiau, nors mano vyro meilužei šį kartą ir neišdegė 
gauti jo vaiko, nusiraminti aš negalėjau. Jau vien tai, kad Henrikui 
pavyko pradėti pavainikį, sukėlė dvare dar aršesnes kalbas, neva aš 
esanti nevaisinga, nes dabar jau nebeliko abejonių, kas kaltas, kad 
mūsų santuoka ligi šiol bevaikė. 

Sulig kiekviena diena tai, kas neišvengiama, vis labiau artėjo. 
Henrikas ne tik nesirodė mano miegamajame, bet netgi po kelias 
dienas iš eilės su manimi nesimatydavo, tad ėmiau įtarti, jog Dia- 

na aktyviai nuteikinėja jį prieš mane, kad tik sunaikintų paskutinę 
malonumo kruopelę, kurią mudu su Henriku dar galėtume patirti iš 
savo santuokos. Vienintelė mano paguoda ir apsauga buvo karalius, 
kuris kaip ir anksčiau rodė man begalinę meilę. 

Kai man sukako dvidešimt treji ir buvo prabėgę jau aštuoneri 
metai nuo tos dienos, kai atvykau į Prancūziją, Pranciškus persikėlė 
į Ambuazo pilį. Pastatyta kyšulyje viršum Luaros, ši pilis garsėjo di- 
džiuliu parku su dailia kaldintos geležies tvora; tai buvo mėgstama 
Pranciškaus rezidencija, kuriai puoselėti jis paskyrė daugelį metų. 
Čia jis paskelbė sugalvojęs naują planą, kaip iš Karolio V paveržti 
Milano kunigaikštystę. 

— Konetablio nuomone, aš turėčiau pasiūlyti savo dvylikametę 
dukterėčią Žaną d'Albrė, Navaros karaliaus ir mano sesers Marga- 
ritos dukterį, į žmonas Karolio V įpėdiniui, Ispanijos karaliui Pi- 
lypui, — išklojo jis man, kai vaikščiojome parke. Iš kito parko galo 
girdėjosi duslus riaumojimas ir buvo justi gaižus kvapas — ten nar- 
vuose buvo laikomi trys uždaryti liūtai, padovanoti turkų sultono, 
su kuriais Pranciškus nelabai žinojo, ką daryti. 

— O mainais, — toliau dėstė karalius, - Karolis galėtų man per- 
leisti Milaną, nes Žana Pilypui kraičio atneš Navaros karalystę, ku- 
rią paveldės. Karolis veikiausiai noriai sutiks: jis įsitikinęs, kad toji 
karalystė teisėtai priklauso jo giminei, Habsburgams, tuo tarpu da- 
bartiniai valdovai d'Albrė yra uzurpatoriai. Mano sesuo Margarita 
yra Navaros karaliaus našlė; jai toli gražu nepatiks pasiūlymas išleis- 
ti savo dukterį į Ispaniją. Tačiau iš tiesų aš neketinu leisti Karoliui 
pasilaikyti Navaros. Tiktai noriu, kad jis taip manytų, o aš tuo tarpu 
gaučiau Milaną, - jis kumštelėjo man. - Na, ką pasakysit, mergyt? 
Ar pavyks mums apsukti tą Habsburgų smauglį? 

— Kodėl gi ne, manau, jog puikiausiai, - pasakiau. - Labai gudrus 
planas, ir jūsų sesuo turėtų jus suprasti. 

Jis atsiduso. 

— Ak, jūs nepažįstat Margaritos. Kadaise mudu puikiai sutarėm, 
bet ištekėjusi ir persikėlusi į Navarą ji smarkiai pasikeitė. Velionis 
jos vyras, Navaros karalius, rėmė hugenotus, tad ji irgi užsidegė pa- 

laikyti vadinamąjį jų reikalą. — Jo lūpos persikreipė; tai buvo pirmas 
kartas, kai išgirdau jį garsiai minint nelemtąjį protestantų tikėji- 
mą. — Kurį laiką ji globojo tą antikristą Kalviną; kalbama, kad net 
savo dukterį išauklėjo hugenote, neduok tu Dieve! - jis patylėjo. — 
Jūs galėsite man padėti, mergyt. Aš pakviečiau Žaną paviešėti; gal 
jums pavyks įtikinti ją tapti gera katalike. Šiaip ar taip, nemanau, 
kad dvylikametė mergaitė suvoktų skirtumą. 

— Man bus garbė, - linktelėjau, o pati sau pamaniau, kad man 
visai neblogai būtų bent kiek įsitraukti į politiką. 

Žana atvyko po mėnesio. Ji buvo smulkutė ir labai liesa, turėjo 
ilgą Valua nosį ir siauras žalias migdolo formos akis; tiktai šviesiai 
rudų plaukų kupeta ir veidą nusėjusios strazdanos buvo paveldėtos 
iš tėvo. Ji sustingo ant mano slenksčio atkišusi smailą smakriuką, 
nuo galvos iki kojų apsivilkusi nedailiais juodais drabužiais. 

Aš iškart žengiau jos pasitikti. 

— Mielas vaikeli, prašom užeiti! Kaip džiugu jus matyti! 

Bet Žana įsistebeilijo į maldyklėlę mano kambaryje. 

— Negaliu, - spigiu balsu pro nosį pareiškė ji. Ir bedė pirštu į Ma- 
rijos statulėlę, stovinčią ant mažučio kambarinio mano altoriaus. — 
Jūs garbinat stabą! 

Aš nusijuokiau. 

— Aš išpažįstu Romos katalikų tikėjimą, taip mes garbiname Dievą. 

— Na, o aš išpažįstu reformatų tikėjimą, ir mums draudžiama 
žiūrėti į stabus. 

— Tai ne stabas, - patikinau, matydama, kaip mano moša Marga- 
rita visa įsitempė. - Tai Asyžiaus madona, garbinama už gailestin- 
gumą luošiams ir kitiems nelaimėliams. 

— Tai statula. O Kalvinas sako, kad šventųjų kultą ir statulų garbi- 
nimą būtina panaikinti, nes Išganytojas mus mokė ne to. 

O Dieve gailestingas, toji mažylė, pasirodo, užkietėjusi eretikė! 
Aš vėl ėmiau juoktis, bandydama nuslėpti nerimą ir išgąstį, sukel- 
tus ne tiek jos žodžių — kažko panašaus aš ir tikėjausi, - kiek už jų 
slypinčio gilaus įsitikinimo. Ką gi, po galais, karalienė Margarita bus 
įkalusi dukteriai į galvą? Ir kaip man tai įveikti? 

— Kristaus motina buvo moteris iš kūno ir kraujo, kaip ir bet kuri 
kita, — toliau varė savo Žana. - Ojos garbinimas yra senų pagoniškų 
papročių tąsa. 

Margarita įsiutusi pašoko. 

— Kaip jūs drįstate taip piktžodžiauti! 

Žana įsižeidusi patempė apatinę lūpą. Aš nejaukiai nusijuokiau. 

— Ji tik kartoja tai, ko yra išmokyta, lygiai kaip mes cituotume 
Brantomą. Ji nė pusės viso to nesupranta. 

— Suprantu, — Žana prisimerkė. — Ir žinau, kam aš čia. Jūs norit iš- 
tekinti mane už popiežininko ispano, bet aš greičiau jau mirsiu. Aš esu 
Dievo vaikas, o jūs visi — kvailiai, keliaklupsčiaujantys priešais kryžių. 

Mano damos visos choru aiktelėjo, o aš tvirtai suėmiau liesą jos 
petį. 

— Pakaks. Verčiau daugiau apie tikėjimą nebekalbėkim, gerai? 

Aš kone tempte nutempiau ją per kambarį ir pasisodinau į krėslą 
greta savęs. Mano damos atšlijo, tarsi bijodamos apsikrėsti. O Mar- 
garita, pervėrusi ją žudančiu žvilgsniu, demonstratyviai išdrožė iš 
kambario. 

Nesitikėjau, kad mano moša pasirodys tokia atsidavusi katalikė. 
Vis dėlto Margarita, matyt, neturėjo noro ir neketino taikstytis su 
kalviniste. Aš taip karštai nereagavau, nes aiškiai mačiau, kaip toji 
mergytė mėgaujasi savo kitiems daromu poveikiu; šiaip ar taip, kol 
kamavausi, bandydama bent kiek palenkti Žaną, aš įgijau vertingų 
žinių apie tą naująjį tikėjimą, kurio daugelis katalikų taip nekenčia 
ir bijo. 

Vos perpratusi pagrindinius jų doktrinos nukrypimus aš su di- 
dele nuostaba suvokiau, kad tas hugenotų tikėjimas ne taip jau labai 
ir skiriasi nuo maniškio. Tačiau Žana atkakliai įsikibusi jo laikėsi, 
ir aš nė per nago juodymą nepasistūmėjau, mėgindama ją atversti. 
Tačiau mano pastangos, šiaip ar taip, neturėjo reikšmės, nes, vos 
išgirdęs iš savo pasiuntinio, kokia ji esanti, Karolis V atsisakė net 
svarstyti jos kandidatūrą į savo marčias. 

Įsiutęs Pranciškus tučtuojau išsiuntė Žaną atgal į Navarą, o pats 
nugrimzdo į juodą neviltį ir nenorėjo nieko matyti. Aš savo ruožtu 

jaučiau, kaip spąstai man už nugaros užsitrenkia. Turint omeny da- 
bartines karaliaus nuotaikas, ilgai netruks, kol koks nors pasalūnas 
dvariškis pamėtės jam mintį, kad kelią į Milaną greičiausiai galėtų 
nutiesti radęs Henrikui naują žmoną. 

Mano laikas baigėsi, daugiau išsisukinėti nebegalėjau. Turėjau 
sudaryti sutartį su asmeniniu savo velniu. 


Susitariau dėl susitikimo su ja naktį savo apartamentuose. Bijojau, 
kad Diana atsisakys ateiti arba pavers savo pasirodymą įspūdingu 
spektakliu, tačiau ji atvyko be triukšmo. Vos prieš minutę aš įnir- 
tingai blaškiausi po kambarį, repetuodama žodžius, kurie burnoje 
vėlėsi lyg suodžiai, o štai durys jau atsivėrė, ir ji, įsisukusi į apsiaustą 
su gobtuvu, išdygo ant slenksčio. Kilstelėjusi baltutėlę ranką, ji at- 
metė gobtuvą, atidengdama savąjį sfinkso veidą. Ji vilkėjo tamsiai 
mėlyna suknele, o baltą lyg alebastras kaklą puošė brangių juodųjų 
perlų vėrinys. 

Ji prabilo mandagiai, lyg prityrusi dvariškė: 

— Nesitikėjau jūsų kvietimo. 

Mano lūpas iškreipė dygi šypsena. 

— Mat kaip! Tikiuosi, vis dėlto žinojote, kad aš egzistuoju, ponia? 

Ji linktelėjo. 

— Ką gi, jūsų atvirumas žavi. 

— Puiku. Tuomet, jei leisite, būsiu dar atviresnė. Manau, mums 
metas geriau vienai kitą pažinti, kad jau jūs tokia artima mano vyrui. 

Ji sužaibavo akimis. Akimirką jų gelmėse įžvelgiau kažką juoda 
ir negyva. Tiesiai prieš save regėdama tą neįtikėtinai glotnią odą ir 
tas ledines mėlynas akis nejučia ėmiau svarstyti, kaip tokia į roplį 
panaši būtybė galėjo šitaip užvaldyti mano vyrą. 

— Bijau, kad jūs klystate, - atsargiai ištarė ji. - Nors aš tikrai turiu 
garbės laikyti jo šviesybę savo draugu, patikėkite, kitais atžvilgiais 
mudu nesame itin artimi. 

Aš net sudrebėjau iš džiugaus jaudulio, tai išgirdusi: kad ir ko- 
kie buvo jų tarpusavio santykiai, ji akivaizdžiai netroško viešai nu- 

sižengti padorumui. Pamaniau, kad turbūt būsiu ją pervertinusi. Ji 
anaiptol nebuvo tokia savimi pasitikinti, kaip atrodė. Kaip ir aš, ji 
vaikščiojo peilio ašmenimis. Ji puikiai suprato, kad Henrikui tapus 
karaliumi, jai teks arba pasitraukti į šešėlį, arba viešai tapti mano 
varžove. 

Aš akimirką patylėjau, o paskui nutariau nepaisyti jos išsisukinė- 
jimų ir eiti tiesiai prie tikslo. 

— Pasikviečiau jus todėl, kad manau, jog suprasite, kas mane sle- 
gia. Matote, turiu pagrindo bijoti, kad jo didenybei greit nebeliks 
kitos išeities, kaip paskelbti mano santuoką negaliojančia. 

Gyslelė jos smilkinyje sutrūkčiojo. 

— Negali būti! Girdėjau, kad karalius nepaprastai jus myli. 

— Ak, jo meile galiu neabejoti, - atšoviau dargi atžariau, nei bū- 
čiau norėjusi. - Deja, kad ir kiek jos sulaukčiau, tai neišvaduos ma- 
nęs nuo prakeiksmo, kuriam, daugelio nuomone, esu pasmerkta, — 
aš nutilau, prisiminusi paslaptį, saugomą vos keli žingsniai nuo mūsų 
rusenančio židinio. - Kalbu apie tai, kad esu bevaikė, ponia, - pridū- 
riau. — Nors jo didenybė išties mane myli, net ir jis nepajėgs amžinai 
manęs ginti. Juk, šiaip ar taip, aš privalau pagimdyti sūnų. O jei to 
nesugebu, tai visiems bus geriau, jeigu aš pasitrauksiu į kokį vienuo- 
lyną, kur tokiai likimo nuskriaustai moteriai, kaip aš, ir dera būti. 

Ji prisimerkė. Aš aiškiai užčiuopiau jautrią vietą — gal net vie- 
nintelę jos šarvuose. Ji neįstengs amžinai dėtis jauna; savo siekiams 
įgyvendinti ji nebeturi daug laiko ir jai reikia manęs - nuolankios ir 
paklusnios žmonos. Kokia kita gali pasirodyti ne tokia sukalbama ir 
pamėginti užkirsti jai kelią. 

— Apgailestauju, kad šis rūpestis taip jus slegia, — ištarė ji ir, gra- 
cingai pakilusi, nuplaukė į nišą prie lango, kur įsitaisiusi paplekš- 
nojo per pagalvėlę, tarsi aš būčiau jos augintinis. Aš prisėdau greta; 
neužuodžiau jokio jos kvapo - lyg būtų buvusi marmurinė. 

— Patikėkite, taip kartais pasitaiko, - pasakė ji. - Aš pati ištekė- 
jau už velionio savo vyro dar būdama paauglė, o mūsų pirmagimę 
pagimdžiau jau perkopusi dvidešimtmetį. Kai kurioms moterims 
reikia laiko subręsti. 

Mano rankos skreite susigniaužė. 

— Šiaip ar taip, — toliau kalbėjo ji, - kadangi reikalas toks delika- 
tus, gal suteiktumėt man garbę išsklaidyti jūsų rūpesčius? 

Man norėjosi iš visų jėgų sugniaužti tą alebastrinę jos gerklę. Vis 
dėlto ji manęs pasigailėjo ir išvadavo nuo būtinybės visiškai nusiže- 
minti. 

— Būčiau dėkinga, - šiaip taip išspaudžiau. 

Ji paplekšnojo man per ranką, atsistojo ir nuplaukė durų link, bet 
prie slenksčio stabtelėjo ir pažvelgė per petį. 

— Girdėjau kalbant, kad jūs kliaujatės amuletais, stebuklingais 
gėrimais ir panašiai. Patikėkit, viso to jums nebeprireiks. Palikite 
viską man, ir pažadu, kad netrukus jūs pagimdysite Henrikui vaiką. 
Man regis, ta diena tikrai visiems mums bus didelė šventė. 

Ji išpleveno laukan, palikusi mane smaugiamą pykčio ir panie- 


kos, bet vis dėlto suteikusi ir tam tikrą nerimą keliantį palengvėjimą. 


— Ponia dofinė laukiasi! - Ši žinia akimirksniu pasklido po Fonten- 
blo, ir visos senos matronos bei našlės, tai išgirdusios, pašoko ant 
kojų taip žvaliai, kaip jau daugelį metų nesugebėjo, ir nulėkė jos pa- 
šnibždėti savo dukterims ir marčioms, kurios savo ruožtu išskubėjo 
į parką apšviesti savo vyrų ir meilužių. 

— Ponia dofinė nėščia! Toji Mediči pagaliau pastojo! 

Aš žiūrėjau į juos visus pro langą. Jau ištisas savaites dvaras sma- 
ginosi paskalomis, kad Henrikas kas naktį skuba į mano kambarius; 
tačiau jie nežinojo, kad viskam vadovavo Diana. Ji užsakė ypatingų 
gydalų mano kraujui ir jo vyriškoms galioms sustiprinti ir parūpino 
mums piešinių, vaizduojančių pozas, labiausiai tinkamas pastojimui. 
Aš turėjau apžergti Henriką ir privesti jį iki viršūnės, o tada gultis 
ant nugaros, aukštai iškėlusi kojas, kad jis į mane įeitų. Jis imdavo 
mane ir iš šono, ir kniūbsčią ant kelių, mudu išmėginome viską, ką 
kadaise buvau mačiusi toje draudžiamoje knygoje, kurią Margarita 


slapta nugvelbė iš karaliaus bibliotekos, ir aš kiek įmanydama visu 

tuo mėgavausi — vaidinau vyrui ir sąvadautoją, ir jo meilužę, nes 
Diana buvo sakiusi, kad tik aistros įkarštis subrandins mano įsčias. 

Bet kaskart, kai Henrikas smigdavo į mane ir aš šaukdavau iš ma- 
lonumo, stengdavausi nežiūrėti į šešėlį lovūgalyje, kur stovėdavo ji, 
įsmeigusi į mudu akis, ir diriguodavo mudviem staigiais, kampuo- 
tais pirštų judesiais... 

Kai jau įtariau, kad mūsų pastangos davė vaisių, dar palaukiau, 
kol praeis kelios pykinimo ir negalavimų savaitės, ir tik tada pra- 
nešiau Dianai. Ji atsiuntė pribuvėją manęs apžiūrėti, ši ilgai mane 
čiupinėjo ir baksnojo, o tada pareiškė, kad esu nėščia ir sveika. 

Netrukus pas mane įpuolė karalius ir net dusdamas iš jaudulio 
paklausė: 

— Ar tai tiesa, dukrele? 

Aš nusišypsojau, giliai sieloje slėpdama pasidygėjimą tuo, kam 
turėjau ryžtis, kad sulaukčiau šios akimirkos. 

— Taip, tiesa. Aš laukiuosi vaikelio. 

— Žinojau, kad manęs nenuvilsit! Žinokit, jums nieko netrūks. 
Prašykit bet ko ir gausit. 

Vos jam išėjus, vidun įžengė Henrikas su Diana. Aš nenuleidau 
nuo jos akių, kol jis negrabiai mane pabučiavo ir užleido jai vietą. Ji 
plačiai nusišypsojo. Jai ant krūtinės kabojo nematytas neįtikėtino 
didumo deimantas. 

— Mes taip džiaugiamės, — pasakė ji ir apvyniojo man kaklą kaž- 
kuo vėsiu. 

Aš kilstelėjau ranką ir apčiuopiau. Tai buvo jos juodieji perlai. 


DEŠIMT 


ARA 


ISA ŽEMĖ APLINK FONTENBLO BUVO SUKAUSTYTA SAUSIO 
Vi ir ledo; tačiau viduje, mano kambaryje, buvo karšta lyg 
pragare nuo visu smarkumu liepsnojančių židinių ir gorių. 

Pirmuosius sąrėmius aš pajutau dar ankstyvą popietę, ir nuo tada 
mano gimdymo kambarys, išdrapiruotas sunkiais gobelenais, tapo 
atskiru pasauliu — moterų viešpatija. Aš raičiausi ant kėdės su iš- 
pjauta didele skyle, kamuojama skausmų ir nekreipdama dėmesio į 
savo pačios kraujo ir šlapimo kvapą. 

— Stumkit, jūsų šviesybe, — man į ausį šnypštė Diana, - stumkit! 

Norėjau ką nors pasakyti, liepti jai nešdintis, tačiau skausmas vėl 
užgriuvo su tokia jėga, kad atrodė, jog tuoj plyšiu pusiau. Sustau- 
giau. Staiga pajutau viduje didžiulę tuštumą. Iš manęs vėl plūstelėjo 
kažkas skysta ir pamačiau tarp kojų pakištą dubenį, skirtą placentai 
pagauti. 

Per prakaito rūką įsistebeilijau į Dianą. Ji kažką tarėsi su pribu- 
vėjomis. Kurį laiką stojo spengianti tyla. Pamėginau stotis, bet visas 
kūnas virpėjo. 

— Ar... kaip mano vaikas? 

Diana atsisuko. Rankose ji laikė inkščiantį kūdikį, susuktą į baltą 


aksomą. 

— Berniukas, — sumurkė ji ir, prispaudusi prie krūtinės mano 
naujagimį, Henriko įpėdinį, išplasnojo iš kambario. 

Aš parkritau ant pagalvių. Pagaliau galėjau jaustis saugi. Aš pa- 
gimdžiau savo išgelbėtoją. 


Dveji vėlesni metai buvo pilni išbandymų. Mes įsivėlėm į karą, kurio 
nebuvo įmanoma laimėti ir kuris nustekeno karalystės iždą ir sukir- 
šino žmones. Su kiekvienu naujai įvestu mokesčiu, skirtu kariuome- 
nei išlaikyti, kildavo riaušės, ir kur bepasisukdamas Pranciškus be 
paliovos gaudavo pranešimų, kad iš Nyderlandų jo karalystėn besi- 
skverbiantys pamokslininkai kursto jo pavaldinius atvangos ir pa- 
guodos ieškoti protestantų tikėjime. Galutinai nuskurdęs ir pašliju- 
sios sveikatos, jis pagaliau pasirašė paliaubas su Karoliu V. 

Tuo tarpu aš, gyvendama dvare, laukiau, kuo baigsis mano an- 
trasis nėštumas. Nuo tada, kai pagimdžiau pirmagimį, kurį senelio 
garbei pakrikštijome Pranciškumi, Henrikas Dianos nurodymu re- 
guliariai lankėsi mano miegamajame. Kūniški mūsų santykiai ir to- 
liau buvo beaistriai, tačiau, lyg kokį mazgą atrišus, to sykiu praleisto 
laiko užteko antrajam kūdikiui pradėti. 

Nors ir žinojau pardavusi sielą velniui, dabar aš bent jau buvau 
rami dėl ateities. 


1545 metų balandį po vos tris valandas trukusio gimdymo aš susi- 
laukiau dukters Elžbietos. Jos gimimas nuvylė laukusius antro sū- 
naus, tačiau aš be galo ja džiaugiausi ir užsispyriau pirmaisiais jos 
gyvenimo mėnesiais pati ja rūpintis. 

Ji buvo tikra tobulybė: daili kaip tikra Valua giminės atstovė, 
su spindinčiomis juodomis akimis. Aš ištisas valandas rymodavau 
prie jos, čiūčiuodama ir žadėdama jai viską, ko pati niekada netu- 
rėjau: saugumą, prabangą, visuomet ją mylėsiančius tėvus; kol ji 
snausdavo mano glėbyje, aš jaučiausi toli nuo aplinkinio pasaulio 
šurmulio. 

Anksti užgriuvusios pūgos privertė tiek sniego, kad palaidojo 
ištisus kaimus, o pūlinys, kamavęs Pranciškų nuo pat Madeleinės 
vestuvių, pratrūko iš naujo. Jis atgulė į lovą, o aš savo apartamen- 
tuose irgi susisukau savotišką gūžtą, kurioje įsikūriau su abiem savo 
mažyliais. 

Aš pagaliau gavau progą pabūti su savo dvimečiu sūnumi. Varg- 
šelis mažasis Pranciškus sirgo baisiu ausies uždegimu, tad be palio- 
vos klykė ištisas dienas, kol mūsų daktarai prigirdė jį opijaus. Diana 
buvo prasimetusi silpna jo sveikata kaip dingstimi gauti sau išskir- 
tinę vaiko globą, tačiau žiemą ji visuomet persikeldavo į savo pilį 
Anet, stengdamasi apsaugoti gležną savo odą nuo žiemos speigo ir 
žvarbos, tad aš vyliausi, kol jos nebus, pati prisipratinti sūnelį. Ta- 
čiau, kad ir kaip džiaugdamasi auksinėmis jo garbanomis ir prigim- 
tiniu grakštumu, gavau gerokai nusivilti suvokusi, kad jis net nežino, 
kai suėmusi jį už smakriuko atgręžiau į save ir pasakiau: 

— Mama. Aš esu tavo mama. 

Tada parodžiau į Elžbietą, kurią sūpavo Lukrecija: 

— O čia — tavo sesutė Elžbieta. 

Berniukas susiraukė ir pravirko: 

— Diaaaana! Noriu Diaaaanos! 

Aš užsikimšau ausis, kad negirdėčiau to klyksmo, ir kaip įmany- 
dama kenčiau vaiko kaprizus - juk jis buvo mano kūnas ir kraujas, 
mano sūnus. 

Vieną speiguotą vakarą, kai laikydama glėbyje Elžbietą sėdėjau 
ralius norįs mane matyti. Nuėjusi į Pranciškaus apartamentus, pa- 
stebėjau, kad ugnis didžiuliame židinyje vos rusena, o ant stalo prie 
lovos pilna nenuneštų lėkščių su senu maistu ir taurių su gėrimo 
likučiais. Kažkas aiškiai buvo labai negerai. Jis niekad nepakęsdavo 
tarnų aplaidumo. 

O tada užuodžiau kvapą. 

Jis sėdėjo prie lango, ir juodas aksomo drabužis tik dar labiau pa- 
brėžė, koks jis sunykęs. Kai atsisuko į mane, barkštelėjo antspaudai 
ant pergamento, kurį laikė rankose. 


120 „ C.W. GORTNER 


— Henrikas Tiudoras mirė, — tarė jis ir numetė pergamentą ant 
grindų. — Pasidavė prieš trejetą dienų — ta piktžaizdė ant kojos jį 
gyvą suėdė. Buvo išstorėjęs kaip dramblys, vieną po kito galabijo 
dvasininkus, o namiškius ir bičiulius keitė lyg kojines. Šeštoji jo 
žmona — paskutinė, jai pavyko jį pergyventi, - karaliaus lūpas iš- 
kreipė kartėlio sklidina šypsena. - Dešimtmetį jo sūnų karūnavo 
Edvardu VI. Mūsų laukia sunkūs laikai: girdėjau, kad Edvardo dėdės 
iš motinos pusės jau spėjo susirieti, katras taps regentu ir valdys jo 
vardu. 

Aš pagarbiai kluptelėjau, išgirdusi apie valdovo mirtį, nors pati 
sau pagalvojau, kad pasaulis be Henriko VIII tikrai bus geresnis — 
niekingas jo gyvenimo būdas jau daugiau nei dešimtmetį kėlė mums 
siaubą ir pasišlykštėjimą. 

— Jam buvo penkiasdešimt penkeri, - toliau kalbėjo Pranciškus. — 
Taigi trejais metais vyresnis už mane. Pamenu, kaip prieš daugelį 
metų mudu pirmąsyk susitikom. Jis buvo aukštas, auksaplaukis ir 
turtingas lyg Krezas, būtų patį velnią iš peklos apžavėjęs, - jis su- 
kikeno. —- Užtat ta sena gyvatė Karolis baisiai gudrus. Jis nė už ką 
nenori gyvas supūti soste, kaip mes visi, ir sako, kad tuomet, kai pa- 
sijusiąs per silpnas valdyti, eisiąs į vienuolyną, o imperiją padalysiąs 
savo broliui Ferdinandui ir sūnui Pilypui: Austrija ir vokiečių kuni- 
gaikštystės - Ferdinandui, o Ispanija, Naujasis Pasaulis ir Nyderlan- 
dai — Pilypui. Žavus vaizdelis, tyčia sugalvotas taip, kad sukeltų man 
kuo didesnį galvos skausmą; nors jis turbūt bus girdėjęs, jog ir man 
nebedaug beliko. 

Aš žengtelėjau artyn. 

— Nekalbėkite taip. Jums tereikia tik šiek tiek pailsėti ir atgauti 
jėgas. 

Jis kilstelėjo ranką. 

— Jūs man niekuomet nemelavote. Nemeluokit ir dabar. Aš mirš- 
tu. Pats žinau, ir jūs žinot. Jūs gi puikiai jaučiate tokius dalykus. 

Aš nudelbiau akis. Priėjus arčiau prie jo, kvapas pasidarė dar sti- 
presnis ir skaudžiai liudijo man tai, apie ką neįstengiau nė pagalvoti. 
Kaip reikės gyventi pasaulyje, kai jo nebebus? 

— Ko gi nudelbėt akis, dukrele? - švelniai paklausė jis. 

— Nes... nes man skaudu girdėti jus taip kalbant, — aš užsikir- 
tau. - Jūs nemirsit. 

— O, žinoma, mirsiu, ir veikiausiai jau greit, - caktelėjo liežuviu 
jis. — Pala, neašarokit. Noriu jums kai ką pasakyti. 

Aš nusišluosčiau akis ir prisėdau greta jo. 

— Henrikas taps karaliumi, - prabilo jis, - o jūs būsit karalienė. 
Taip jau sutvarkytas gyvenimas: saulė leidžiasi, mėnulis teka. Tik- 
tai kokiam mėnuliui turėsiu palikti Prancūziją! Kai pagalvoju, kad iš 
visų mano sūnų kaip tik tas, kuris į mane nepanašiausias, kurio aš 
niekad nesugebėjau suprasti, paveldės mano sostą... Tiesiog sunku 
patikėti! 

— Neabejoju, kad Henrikas jus myli, - pasakiau. - Jūs juk jo tė- 
vas. Kaipgi kitaip? 

Jis atsiduso. 

— Ak, ištikimoji Kotryna, ar taip amžinai jį ir ginsit? Žinau, tai 
jūsų pareiga, jūsų priedermė, kaip jo žmonos. Tačiau aš neapsi- 
metinėsiu ir nevaidinsiu, ko nejaučiu, - jis patylėjo. — Vis dėlto gal 
kartais Henrikui ir pavyks tapti geru valdovu, jei jūs būsit greta. Vi- 
sus tuos metus aš jus stebėjau ir žinau, kad jūs niekad nesitaikstot 
su pralaimėjimu. Jūs turit valdovės širdį, Kotryna Mediči, ir man 
gėda prisiminti tuos laikus, kai aš vos nenusileidau Tarybos įtikinė- 
jimams jūsų nusikratyti. 

— Jūsų didenybė pasielgėt taip, kaip jums atrodė geriausia, - su- 
murmėjau, galvodama apie tai, kaip arti buvau atsidūrusi prie pra- 
rajos ir ko man teko griebtis, kad jos išvengčiau. - Aš nebūčiau prie- 
šinusis. 

— Žinau. Ir dar žinau, kad mano sūnus nenusipelnė tokios atsida- 
vusios žmonos. Belieka tikėtis, kad vieną dieną jis įrodys esąs jūsų 
vertas, — Pranciškus įsmeigė į mane akis. - Tačiau nesileiskit apaki- 
nama žmonos ištikimybės. Saugokitės tos jo moters, tos Senešalės. 
Jei leisitės, jinai viską iš jūsų atims. Pavers jus veisline kumele, o pati 
tuo tarpu valdys ir Henriką, ir visą dvarą. 

Tai buvo pirmas kartas, kai jis užsiminė apie Dianą. Jos vardas jo 
lūpose nuskambėjo kaip nešvankybė. 

— O dar tie jo bičiuliai Gizai, - toliau kalbėjo karalius. - Nenu- 
leiskit akių ir nuo jų. Jie būtinai pasinaudos Henriku, kad gautų kuo 
daugiau valdžios. Ta giminė aukštai taiko; nenustebčiau, jei vieną 
dieną jie įsigeistų valdyti visą Prancūziją. - Jis palinko prie savo sta- 
lo, paėmė kažkokį raštą ir padavė man. - Imkit, čia jums. 

Aš išvyniojau popierių. Tada netikėdama savo akimis pažvelgiau 
įji 

— Prieš metus konfiskavau ją iš skolininko, - pasakė jis. - Nė 
nebepamenu, kuo tas bėdžius buvo vardu. Aš taip ir neprisiruošiau 
jos sutvarkyti, nors vieta ten puiki. Pilis stovi ant Šero kranto, ap- 
linkui — parkas ir seni vynuogynai. Ji vadinasi Šenonso. Nuo šiol 
ji - jūsų, elkitės su ja kaip tinkama. 

Nuosava mano pilis, padovanota žmogaus, kurį pamilau kaip ti- 
krą tėvą! Staiga mane nusmelkė šiurpus suvokimas: jis iš tiesų mirš- 
ta. Netrukus jo nebeliks, ir aš niekad daugiau jo nebematysiu. Mudu 
niekad drauge nebesijuoksim, niekad greta vienas kito nebejosim 
medžioti, niekad drauge aistringai nebesigėrėsim paveikslais, muzi- 
ka, architektūra... Jo nebebus, o aš liksiu viena ir beglobė. 

Skausmas buvo toks stiprus, kad man net atėmė žadįą. 

— Aš neverta, - sušnibždėjau. 

Jis ištiesė liesas rankas ir suėmė mano veidą. 

— Jūs verta. Niekad to nepamirškit. Ir prisiminkit mane, Kotryna, 
visada prisiminkit. Kol būsiu gyvas jūsų atmintyje, aš liksiu nemir- 
tingas. 


Karaliui labai pablogėjo, jis karščiavo ir sunyko tartum šešėlis. Teko 
pranešti Henrikui, kuris buvo išvykęs medžioti. Aš įtariau ir vėl 
esanti nėščia, tačiau nebuvo kaip net jam pasakyti, nes, vos jis atjojo, 
mudu drauge nuėjome į Pranciškaus apartamentus. 

Ligonis savo purpurinėje lovoje atrodė panašus į skeletą, jį vos 
begalėjai atpažinti: kaulai tiesiog lindo pro odą. Mūsų karališkasis 
gydytojas, daktaras Ambrozijus Parė, pamojo Henrikui prieiti. Aš 
likau stovėti atokiau nišoje, laikydama Margaritą už rankos. 

Pranciškus ištiesė sūnui ranką; Henrikas krūptelėjo. Pažvelgus į 
tėvą, jo veide atsispindėjo neviltis. Jiedu kurį laiką pusbalsiu pasi- 
šnekėjo, paskui Henrikas klupdamas išsvyravo lauk. Kai ėjo pro šalį, 
aš pirmąkart aiškiai išvydau, kokia baisi našta jį slegia: jis tiek metų 
nekentė tėvo, kad dabar jau nebėra kaip to išpirkti. 

Pranciškus nusišypsojo Margaritai: 

— Dukrele... 

Dusdama nuo ašarų, Margarita pabučiavo jį į kaktą, suspaudė 
jam ranką, o paskui išlėkė iš kambario lyg vėjo gūsio nešama. Aš 
likau viena. Jis tyliai paprašė: 

— Pasėdėkit su manim, mano mergyt... - Aš prisėdau ant lovos 
krašto ir suėmiau ledinę jo ranką. Jis užsimerkė ir sušnibždėjo: — 
Ak, kaip gera... 

Vidurnaktį jis prarado sąmonę ir daktaras Parė su dvariškiais už- 
ėmė mano vietą. Aš likau tūnoti prieškambaryje, apie antrą valandą 
nakties jų raudojimas pažadino mane iš snaudulio. 

Aš leisgyvė išslinkau į ištuštėjusią galeriją. Iš prietemos pasienyje 
pasirodė figūra; sielvarto išvagotą jos veidą rėmino susitaršę vario 
spalvos plaukai. Jai iš paskos sunkiai sliūkino dar pora išblyškusių, 
juodai apsirengusių damų. Tai buvo paskutiniai menki karaliaus svi- 
tos likučiai. 

— Arjis?.. - žioptelėjo ponia d'Etamp. Aš linktelėjau. Ji suspaudė 
rankomis smilkinius ir prapliupo širdį draskančia rauda. Abi damos 
bandė nuvesti ją į šoną, tačiau ji dar pasisuko į mane ir lediniais 
pirštais sugriebė mano ranką. - Dabar - jūsų eilė. Nepamirškit, ko 
išmokote; atminkit, kad, kol vyrai atvirai kaunasi vienas su kitu mū- 
šio lauke, mums tenka grumtis asmeniniuose, slaptuose mūšiuose. 
Jūsų kova dar tik prasideda, tačiau jūs — karalienė. Be jūsų ji būtų 
niekas. 
mas baigėsi; ji viešpatavo dvare ir taip prikaustė prie savęs karaliaus 
meilę ir dėmesį, kad nė teisėta jo žmona, karalienė Eleanora, ne- 
galėjo prie jo prieiti; ja žavėjosi, ją keikė, jos bijojo. Bet dabar jos 
laukė vienišas ir nykus gyvenimas iš moters, kuri netrukus užims 

jos vietą, malonės. Man buvo neramu dėl jos. Bijojau, ką Diana gali 
jai padaryti. 

Grįžusi į savo apartamentus, aš užtraukiau ant langų užuolaidas 
ir atsisėdau ant lovos. Laukiau, kol užplūs nenumaldomo sielvarto 
banga. Juk mylėjau Pranciškų labiau nei bet ką kitą — su visu jo ne- 
saikingumu ir kvailystėmis, didybe ir silpnybėmis; tačiau užvis la- 
biausiai mylėjau jį todėl, kad jis mylėjo mane. 

Tačiau aš neverkiau, neišliejau nė ašarėlės. Dabar mano gyveni- 
mas įgijo tikslą, kad ir koks miglotas jis kol kas atrodė: aš turėjau 
tapti karaliene. Sėdėdama kone girdėjau Pranciškaus juoką: jo dva- 
sia tebebuvo gyva ir linksminosi matydama, ką mums pavyko pa- 
siekti. Tą akimirką supratau, kad iš tiesų jis niekad nemirs; tai buvo 
paskutinė jo dovana, ir jis pasirūpino, kad iki dienų galo nešiočiausi 
ją su savim. 

Mane, o ne ką kitą, jis pasirinko begalinės savo meilės Prancūzi- 
jai paveldėtoja. 


III DALIS 


1547-1559 

V 


Sviesa ir ramybė 


VIENUOLIKA 


ARA 


Dinos KETURIASDEŠIMTIES DIENŲ GEDULUI, MUDU SU 
Henriku pirmąkart viešai pasirodėme kaip karalius ir karalienė. 

Man vis dar buvo sunku patikėti, kad mano šešuro nebėra, kad 
visas pasaulis apvirto aukštyn kojom ir dabar aš esu karalienė. Ap- 
sivilkau gedulingą baltą suknelę, užsidėjau vainiką ir šydą, o tada, 
kaip dažnai nutinka sunkiu metu, ėmiau nervintis dėl nereikšmingų 
dalykų: kad vilkėdama baltai ir pati atrodysiu išblyškusi. Mano nėš- 
tumas jau buvo matyti, tad jutau į save įsmeigtas viso dvaro akis: 
dvariškiai vertino mano tinkamumą kartu su Valua kraujo karaliumi 
sėsti į sostą. 

Skirtingai nei aš, Henrikas atrodė ramus. Balta spalva nuosta- 
biai jam tiko, išryškindama gintarinį akių ir tamsių plaukų spindesį. 
Sidabrinės gijos barzdoje teikė trisdešimtmečiam vyrui solidumo, 
ir jis kantriai bei oriai bendravo su entuziastingai mūsų pasveikinti 
besiveržiančiais dvariškiais. Aš irgi gavau kiekvienam iš jų pratarti 
bent po kelis žodžius, ir netrukus man užgėlė sprandą belinkčiojant 
iš dėkingumo už jų tuščius svaičiojimus. O kai jau buvau su palen- 
gvėjimu beatsidūstanti, paskutiniam sveikintojui prieš mus nusi- 
lenkus, netyčia pakėliau akis ir pažvelgiau į menės duris — ir iškart 
smilkiniuose sutvinksėjo kraujas. 

Vedamas Pranciškaus, po tėvo mirties paveldėjusio kunigaikščio 
de Gizo titulą ir praminto /e Balafrė, Randuotuoju, dėl veidą sužalo- 
jusio sužeidimo, į vidų viesulu įsiveržė Gizų klanas. Vos juos pamatęs, 
Henrikas iškart pakilo ir nulipo nuo mūsų pakylos. Aš netikėdama 
tarsi su sau lygiais nuėjo sveikintis su ta gauja. Draugiškai paplekšno- 
jęs Randuotajam per petį, jis pasilenkė pabučiuoti rankos kunigaikš- 
čio broliui, kardinolui de Gizui, kuris man niekada nepatiko. 

Monsinjoras, nors dar tik įpusėjęs trečiąją dešimtį, buvo jau 
patyręs diplomatas, atstovavęs prancūzų dvasininkijos interesams 
Romoje. Lygiai kaip jo broliai, jis buvo didžiulių turtų paveldėto- 
jas ir elgėsi taip, tarsi niekada nieko kito ir nebūtų tikėjęsis. Savo 
šnarančia raudono šilko sutana ir kepuraite, romiomis lyg veršiuko 
akimis, putliomis lūpomis ir dailiomis rankomis jis priminė man ve- 
lionį dėdę popiežių. Jis aiškiai buvo nuo mažumės pripratintas prie 
prabangos, tačiau už elegantiškos išorės slypėjo tokios žvėriškos 
ambicijos, kad man jau labiau prie širdies atrodė paniurėlis jo bro- 
lis Randuotasis, kuris nė nemėgino slėpti begalinės savo paniekos 
kiekvienam, kas nėra prancūzas, kilmingasis ir katalikas. 

— Tik pažiūrėkite į juos, - patyliukais tarstelėjau savo mošai Mar- 
garitai, — elgiasi taip, tarsi karalius jiems priklausytų! 

Margarita savo ruožtu karštai sušnibždėjo: 

— Susidūręs su ta šeima, mano brolis tarsi apanka, o jie puikiai 
moka jį išnaudoti. Jūs labai išmintinga, kad jais nepasitikit. Gizai 
įsivaizduoja, kad visa Prancūzija turėtų prieš juos keliaklupsčiauti, 
nors patys teturi tik kunigaikštystę, kurią gavo iš mano tėvo. 

Jos žodžiai nejučiom priminė man velionio šešuro perspėjimus. 
Aš kilstelėjau smakrą, norėdama nuslėpti susirūpinimą, kai Henri- 
kas, apsuptas Gizų, kreipėsi į dvariškius. 

— Mano tėvo, Pranciškaus I, nebėra tarp gyvųjų, - paskelbė jis. - 
Kad ir gedėdamas dėl jo netekties, dabar turiu pats sėsti į sostą. Aš 
būsiu naujojo amžiaus karalius, atkursiu sutryptą Prancūzijos gar- 
bę, kad visi galėtume gyventi taikoje, nebijodami jokių priešų ir iš- 
pažindami vienintelį tikrą tikėjimą. 

Pasigirdo karšti plojimai. Nė pati nesupratau, ko man taip nejau- 
ku, tačiau netrukus Henrikas pridūrė: 

— Taigi priešais save jūs matote valdovą, kuris neabejoja dėl savo 
teisės ir vietos, tačiau stokoja valstybės valdymo patirties. Todėl pir- 
miausia aš ketinu pertvarkyti savo Tarybą ir paskirti, — jis ištiesė 
ranką į kardinolą, - monsinjorą - Tarybos pirmininku, o jo brolį 
Pranciškų, kunigaikštį de Gizą, - vyriausiuoju savo patarėju. 

Šįkart jo žodžius palydėjo nuostabos kupina tyla. 

— Be to, konetablis Monmorensis, - toliau kalbėjo Henrikas, — 
kuris taip ištikimai tarnavo mano tėvui, bus paskirtas Tarybos gar- 
bės nariu, o jo sūnėnas Gasparas de Kolinji gaus admirolo titulą ir 
taps atsakingas už visų karalystės uostų gynybą. 

Man kiek atlėgo, paminėjus Kolinji ir jo dėdės konetablio vardus. 
Jau daugelį metų nemačiau Kolinji, kuris retai lankydavosi dvare, 
tačiau visuomet laikiau jį savo draugu, į kurį prireikus būčiau galė- 
jusi kreiptis; tuo tarpu konetablis garsėjo savo neapykanta Dianai 
ir Gizams. Gal Monmorensis pajėgs jiems sukliudyti, - pagalvojau, 
bet netrukus išvydau išdavikišką šypsenėlę, žaidžiančią putliose 
kardinolo lūpose. Na, žinoma, konetablio paskyrimas buvo jo idė- 
ja - juk žymiai protingiau potencialų priešą laikyti prie savęs, dvare, 
nei leisti jam drumsti vandenį kur nors kitur. 

Vadinasi, Henrikas įvykdė visus Gizų reikalavimus. 

O dabar, tarsi pagal komandą, pasirodė ir ji — visa švytinti šer- 
muonėlio kailio rankovėmis padabintu rausvai violetinio brokato 
drabužiu. Jai ant krūtinės spindėjo milžiniškas safyras. Aš net su- 
drebėjau: paskutinė, kurią mačiau pasipuošusią tuo brangakmeniu, 
buvo Etampo kunigaikštienė. Tas papuošalas priklausė prie karališ- 
kųjų brangenybių, kuriomis karalienė Eleanora, šiuo „metu jau ke- 
liaujanti namo į Austriją, niekad taip ir neturėjo progos pasidžiaug- 
ti. Šįvakar prisisegdama tą brangakmenį, Diana aiškiai darė tam ti- 
krą pareiškimą, kurio niekas, o ypač aš, negalėjo nepaisyti. 

Praslydusi pro besišnabždančių dvariškių minią, Diana ėmė ar- 
tintis prie pakylos; ko gero, ji tikėjosi savo abejingumu visus juos 
užčiaupti. Kai sustojusi priešais mane ji padarė reveransą, tą pačią 

akimirką pakėlė į mane akis, ir jos žvilgsnyje aš iškart perskaičiau 
įspėjimą. Ponia d'Etamp jau sulaukė žiauraus keršto, o pati Diana, 
skirtingai nei jos pirmtakė, nė neketino paisyti jai deramos vietos. 

— Ponia de Puatjė, - paskelbė Henrikas, - Normandijos senešalo 
našlė. Atsidėkodamas už jos atsidavimą mano žmonai, karalienei, aš 
suteikiu jai Valentinua kunigaikštienės titulą. 

Aš iškart prisiminiau tas naktis, kai ji stovėdavo prie mūsų lovos, 
diriguodama mudviejų poravimuisi, tarsi būtume jos naminiai gy- 
vuliai; dabar, kai mano įsčios jau buvo „atrakintos“, ji daugiau mano 
miegamajame nebesirodė, tačiau pamaniau, kad tai, ko gero, būtų 
buvę priimtiniau už šį viešą pažeminimą. Jau norėjau stotis ir, nu- 
sispjovusi į protokolo reikalavimus, demonstratyviai išdrožti lauk, 
tačiau pajutau ant peties Margaritos ranką. Įsiūtis aptemdė man 
protą, o burnoje jaučiau geležies skonį. Tuomet galvoje suskambo 
melodingas popiežiaus Klemenso balsas: Meilė - klastingas jaus- 
mas. Kur kas geriau apsieiti be jo. Mums, Medičiams, tai visada pa- 
vykdavo. 


Kad ir būdama karalienė, aš gyvenau Dianos valdomame pasauly- 
je. Kaip ir bijojau, ji išties žiauriai atkeršijo Etampo kunigaikštienei, 
atėmė jos valdas ir visiškai ją sužlugdė. Pati įsikūrusi nuostabiuose 
naujuose apartamentuose, Diana perėmė mano sūnaus Pranciškaus 
namų ūkį, pasiskelbė esanti oficiali jo guvernantė ir paskyrė visus jo 
šeimynykščius. 

Mano vyras jai viską leido, tad niekas nė nepasidomėjo, ką jaučiu 
ir manau aš. Visuotiniu įsitikinimu, aš tebuvau karališkoji veislinė 
kumelė ir negalėjau tikėtis nieko daugiau. Kaip ir daugelis ankstes- 
nių karalienių, aš privalėjau kasmet gimdyti po vaiką ir nuolankiai 
taikstytis su vyro neištikimybe. 

Žodžiu, aš nieko negalėjau jai padaryti - nebent nužudyti. 

Šita galimybė be perstojo ėdė mane lyg kokia piktžaizdė; padėtį 
dar sunkino tai, kad buvau nėščia ir todėl nuolat jausdavausi pa- 


vargusi, suirzusi ir antrarūšė. Kaskart, išgirdusi apie vaišes, kurias 

jiedu su Henriku surengė, ar medžioklę, į kurią abu susiruošė, aš 
taip įsiusdavau, jog turėdavau sutelkti visą valią ir savitvardą, kad at- 
sispirčiau pagundai atsukti savąjį nuodų buteliuką ir jos atsikratyti, 
o paskui jau kas bus, tebūnie. Nuo karaliaus Pranciškaus mirties ne- 
praėjus nė metams, aš jau nė žingsnio negalėjau išeiti iš savo apar- 
tamentų, kur nors nepamačiusi sujungtų jos ir Henriko inicialų - jų 
buvo pilna visur: ant apmušalų, ant karnizų - lyg grybų po lietaus. 
Neduok Dieve, jei Diana kada būtų įsigeidusi ko nors, kas priklausė 
man: vargu ar būčiau įstengusi apsiginti. 

Šitai labai aiškiai suvokiau po istorijos su Šenonso. 

Tai nutiko rudenį, vos keli mėnesiai po Henriko karūnavimo. Oras 
buvo šiltas, laukai tebežaliavo, o medžiai švytėjo auksu ir raudoniu. 
Pranciškus mėgdavo kartoti, kad Luara įspūdingiausiai atrodo ru- 
denį, tad aš nutariau aplankyti savo pilį, kol dar neprasidėjo žiema. 
Nelaimei, šiais savo ketinimais aš pasidalijau vieną vakarą per vaka- 
rienę, ir tarsi pagal komandą kitos dienos rytą į mano apartamentus 
įplaukė Diana, visa švytinti juodo damasto ir audinių kailių apdaru, 
o marmuro spalvos plaukus susikėlusi į graikiško stiliaus šukuoseną, 
turinčią atspindėti jos pasiryžimą tapti antikinio grožio etalonu. 

Ji tikrai atrodė lyg eikliakojė Diana, o aš — tarsi žemiškoji Juno- 
na: septynis mėnesius nėščia, ištinusiomis rankomis ir kojomis bei 
skaudančia nugara. Aišku, aš anaiptol neapsidžiaugiau išvydusi ją 
tokį ankstyvą metą. Ji vos pastebimai linktelėjo galvą, atiduodama 
privalomą duoklę etiketo reikalavimams. 

— Kaip supratau, jūsų malonybė ketinate keliauti prie Luaros. Jo 
didenybė paprašė manęs jus lydėti, kad nieko blogo nenutiktų. 

— Tai nebūtina, —- atsakiau. - Aš jau pakviečiau architektą Filibe- 
rą de L'Ormą mane lydėti ir patarti pilies atnaujinimo klausimais, 
o ir palydos turiu daugiau nei užtektinai, tad man nieko nenutiks. 

— Na, bet tokios atsidavusios kompanionės kaip aš tikrai neturi- 
te. - Ji įžūliai įbedė akis į mano atsikišusį pilvą. Mielai būčiau tėškusi 
jai antausį. Viskas buvo nuspręsta. Mudvi iškeliavome Luaros link. 

Kad ir baisiai apleista, Šenonso pilis vis tiek pakerėjo savo grožiu. 
Parką buvo nuniokoję miško žvėrys, o vynuogynai skurdo neprižiū- 

rimi, tačiau pilis puikavosi smailiais bokšteliais ir balkonais, iš kurių 
buvo matyti Šero tėkmė; tai buvo tikras šedevras iš perlų ir rūko, 
tarsi specialiai sutvertas moteriai. 

Aš įsimylėjau tą pilį vos tik pamačiusi. Diana - irgi. Ji ilgai vaikš- 
tinėjo po tuščius kambarius, o tas kretinas de LOrmas, kuris puikiai 
suprato, katra iš mudviejų gali suteikti didesnį postūmį jo karjerai, 
lyg šuniukas liuoksėjo paskui ją, klusniai užsirašinėdamas nerūpes- 
tingai žarstomus jos pasiūlymus. Tuo tarpu aš buvau palikta sėdė- 
ti ant kėdės menėje ir galėjau ilgai grožėtis žavingais įžambiais jos 
skliautais. 

Kai grįžome, po kelių dienų vieną vakarą pas mane užsuko Hen- 
rikas. Kai jis pasakė, kad Diana užsigeidusi mano pilies, nustebusi 
įsispoksojau į jį taip, tarsi jis būtų pareikalavęs, kad jos malonumui 
išsirengčiau nuoga ir taip palakstyčiau po dvarą. 

— Tačiau pilis priklauso man, - tariau. - Jūsų tėvas man ją pado- 
vanojo. 

Jis treptelėjo koja. Atrodė tikras valdovo įsikūnijimas: apsirengęs 
juodo brokato kostiumu, su ant rankovių išsiuvinėtu jos simboliu — 
sidabriniu pusmėnuliu. Jo barzda buvo vešli ir minkšta — lygiai to- 
kia, kokią savo vestuvių naktį tikėjausi ją būsiant. Mudviem daugiau 
nebereikėjo Dianos, kad atliktume savo santuokinę pareigą, ir netgi 
dabar, sėdėdama priešais jį, aš ryškiai įsivaizdavau jo rankas, liečian- 
čias mano kūną. Tačiau tuoj nuvijau tą mintį, pasidygėjusi savo sil- 
pnumu ir tuo, kad taip geidžiu kūniško suartėjimo, kuris mudviem 
tebuvo vien būdas giminei pratęsti. 

— Ji perleis jums Šomoną, - pareiškė jis. - Tai dosnus pasiūlymas. 

— Kurgi ne, tas pats, kaip išmainyti lūšną į piramides! Negi jai 
negana Anet pilies? 

Šito man nereikėjo sakyti. Anet buvo jųdviejų prieglobstis pa- 
bėgti nuo dvaro ir nuo manęs; jo balse suskambo pyktis. 

— Anet yra jos nuosavybė. Ji gali su ja elgtis kaip tinkama. 

— Tai tegu ir man palieka tokią pat teisę! - Aš drąsiai pažvelgiau į 
jį leisdama suprasti, kad prireikus esu nusiteikusi kovoti. - Perduo- 
kit jai, kad Šenonso neatsisakysiu netgi mainais į patį Luvrą! 


KOTRYNOS MEDIČI IŠPAŽINTIS +» 133 


Henrikas niršiai suspaudė lūpas. 

— Dar neaišku, ar mano tėvas teisėtai įsigijo Šenonso... 

— Kaip tai? Juk konfiskuoti turtą už skolas - sena ir garbinga val- 
dovo teisė. 

— Ir vis dėlto, - mano nuostabai, išdrožė jis, - aš perduosiu šitą 
reikalą aiškintis tribunolui. 

Tai taręs, jis išdrožė lauk, o tramdomą pyktį dėl mano užsispyri- 
mo išreiškė tik smarkiai trenkdamas durimis. 

Tribunolas nusprendė, kad karaliaus Pranciškaus veiksmai buvę 
neteisėti. Šenonso turėjo būti parduota iš varžytinių, kuriose aš, bū- 
dama karalienė, dalyvauti negalėjau. Pasiūlymas per jas tebuvo tik 
vienas: už niekingą penkiasdešimties livrų sumą Diana nusipirko 
visą mano pilį — nuo kraigo iki apsauginio griovio. 

Neva atsilygindama už šį praradimą, ji perleido man Šomoną — 
„kaip dovaną“. Degdama iš gėdos ir apmaudo, kad leidausi šitaip ap- 
kvailinama, aš užsispyriau sumokėti jai už Šomoną, - kad paskui 
niekas negalėtų sakyti, jog gavau iš jos ką nors veltui. O tada išlėkiau 
apžiūrėti naujosios savo pilies. 

Šomonas pasirodė baisiai senoviškas ir verkiant reikalingas re- 
monto. Pilį iš visų pusių supo tankus pušynas, dėl kurio mūrinės 
jos sienos nuolat būdavo drėgnos. Vienintelis šios pilies privalumas 
buvo gražus vaizdas į Luarą. Visa tai pamačiusi, aš apsiverkiau ir 
pareikalavau, kad mane tučtuojau vežtų atgal į dvarą, o grįžusi ne- 
tverdama pykčiu įsiveržiau į savo apartamentus ir ėmiau siautėti, 
svaidydama į sienas viską, kas pakliuvo po ranka. 

Daviau sau žodį daugiau į Šomoną nebegrįžti. Tačiau pagimdžiu- 
si trečiąjį savo vaiką — dukterį Klaudiją, vis dėlto dar kartą tenai iš- 
važiavau. Tik šįsyk su savimi pasiėmiau Kozimą Rudžjerį. Jis tarsi 
apsvaigo pamatęs tą pilį ir taip susižavėjo galimybe joje įrengti ob- 
servatoriją, kad aš iškart įteikiau jam raktus. Jis uždarė savo namus 
Paryžiuje ir persikėlė į Šomoną. O aš tuo tarpu daugiau apie tą pilį 
nenorėjau nė girdėti. 

Aš tebemaniau, kad savigarba — vienintelė prabanga, kurią dar 


galėjau sau leisti. 

IANA NE TIKTAI PERĖMĖ VISUS MANO SŪNAUS REIKALUS, BET 
iš esmės tapo atsakinga už mano atžalų auklėjimą. Vis dėlto aš suge- 
bėjau šiek tiek atsverti jos įtaką, skirdama oficialiais savo vaikų guver- 
neriais poną ir ponią d Humierus - kilmingą ir labai patyrusią porą, 
kurių dėka galėjau ir pati daryti bent šiokią tokią įtaką jų ugdymui. 

Negana to, būdama apsigimusi veidmainė, Diana ųžsispyrė, kad 
mudvi vaizduotume bendradarbiaujančias, ir įvedė tvarką rytais 
rengti pasitarimus su manimi, per kuriuos aptartume vaikų porei- 
kius. Praėjus keletui mėnesių nuo tada, kai ji pagrobė iš manęs Še- 
nonso, Diana pasirodžiusi pareiškė turinti labai skubų reikalą. 

— Mudu su monsinjoru kardinolu kalbėjomės apie būsimą jo 
šviesybės santuoką, — išdėstė ji, braukdama delnais per mano stalus, 
tarsi tikrindama, ar jie švarūs. 

— Mat kaip? — burbtelėjau aš, pakėlusi akis nuo siuvinio ir nuo- 
širdžiai trokšdama, kad prasivėrusi žemė prarytų ją skradžiai. — 
O ar ne per anksti dar tokioms kalboms? Pranciškui juk dar nėra 
nė šešerių. 

— Bet jis dofinas, sosto įpėdinis. Niekad ne per anksti pradėti 
galvoti, kas gimdys jo sūnus. Kardinolo nuomone, su kuria jūsų 

didenybė veikiausiai sutiks, jo šviesybei į nuotakas geriausiai tiktų 
princesė Marija Stiuart, Škotijos valdovė. 

Aš nusijuokiau. 

— Betgi ji taip pat dar visai vaikas - mergytė karalienė, prižiūri- 
ma našlės motinos... - Staiga aš nutilau. Po Jokūbo V mirties Škoti- 
ją valdė regentė Marija de Giz; princesė Marija ir pati buvo pusiau 
Gizų kraujo. Taigi šie maitvanagiai žiūri toli į ateitį ir nori užsiti- 
krinti, kad mano sūnui tapus karaliumi, mano vietą soste užimtų 
jų giminės atstovė. Gal būčiau net pasijutusi pamaloninta, kad jie 
įžvelgia manyje tokią grėsmę, jei ne įsiūtis, kad jie taip begėdiškai 
naudojasi mano sūnumi savo siekiams įgyvendinti. 

— Galime surengti sužadėtuves, - pridūrė Diana. — O vestuvės 
įvyks, kai jie abu sulauks tinkamo amžiaus. 

— Suprantu, — nutęsiau aš. Ir iš tiesų supratau. - Norėčiau šiek 
tiek laiko viskam apgalvoti. - O kai ji jau gręžėsi eiti, paklausiau: — 
Tikiuosi, jo didenybė mano vyras jau žino apie šį sumanymą? 

Ji akimirką sustingo, o paskui atsargiai paaiškino: 

- Jo didenybė labai užsiėmęs būsimu monsinjoro vizitu į Romą. — 
Ji pakėlė balsą: - Bet esu tikra, kad jis neprieštaraus. Sąjunga su Ško- 
tija gyvybiškai svarbi karalystės saugumui. 

— Neabejoju. Tačiau turbūt visgi reikėtų atsiklausti jo nuomonės, 
ar ne? Gal rytoj, po Tarybos posėdžio?.. 

Diana išlėkė iš mano kambario lyg šunų vejama. 

Aš atsilošiau krėsle ir dusliai nusijuokiau. Galėjau prisiekti, kad 
šįsyk nebus jos viršus. 


Rytojaus dieną abu su Henriku turėjome ilgai klausytis, kaip kardi- 
nolas aukština sužadėtuvių su Škotijos valdove privalumus. Pasida- 
binusi dramblio kaulo spalvos aksomo suknele, Diana sėdėjo šalia 
minkštu audeklu apmuštame krėsle. Aš irgi pasirūpinau karališkai 
išsipuošti, bet vis tiek su savo perlais siuvinėta mėlyna suknia šalia 
šitos grakščios gulbės jaučiausi lyg antis, o korsetas gniaužė man 


liemenį lyg replės. 

— Jūsų didenybės, - melodingu balsu postringavo monsinjoras, 
tuo pat metu išraiškingai gestikuliuodamas rankomis, — sužadėda- 
mi Škotijos karalienę su jo šviesybe, mes išsaugotume sąjungą su 
Škotija, paremtume mano seserį Mariją — tos šalies regentę, ir aiš- 
kiai perspėtume jos protestantus didikus, kad nepakęsime tolesnių 
vaidų, bet užvis svarbiausia, mes įgytume pirmumo teisę preten- 
duoti į Anglijos sostą. 

Pastebėjusi, kaip Diana linktelėjo, nusprendžiau įsiterpti. 

— Kokiu būdu? Kiek žinau, minėtasis sostas jau užimtas. 

Monsinjoras pritilo, akivaizdžiai nemaloniai nustebęs. Jis tikrai 
nesitikėjo, kad aš galiu turėti savo nuomonę, 0 juo labiau - ją pa- 
reikšti. 

— Taip, jūsų malonybe, tiesa, tačiau Edvardas Tiudoras yra ereti- 
kas protestantas, be to, gana silpnos sveikatos. 

— Galbūt, — neatlyžau aš, mėgaudamasi galimybe jį paerzinti, — 
bet jis turi dvi seseris, ir vyresnioji Marija, kiek žinau, yra atsidavusi 
katalikė. 

Kardinolas nekantriai atsiduso kaip mokytojas, kuriam tenka 
vargti su neišmanėliu mokiniu. 

— Taip, ji katalikė, tačiau jos motinos santuokos paskelbimas 
neteisėta kelia abejonių dėl jos įpėdinystės. Tuo tarpu kita sesuo, 
Elžbieta, yra tos raganos Anos Bolein, Henriko VIII nukirsdintos 
už paleistuvystę, duktė. Daugelis tikina, kad Elžbieta netgi nėra ka- 
raliaus vaikas. Taigi nė viena iš seserų netinka paveldėti karūnos. 

Henrikas ligi tol tylėjo, o kai prabilo, jo balse aiškiai buvo girdėti 
nekantravimas. 

— Mudu su jos malonybe puikiai žinome Henriko Tiudoro san- 
tuokinio gyvenimo nesklandumus. Taip pat aišku, kad jūsų dukterė- 
čia Marija Stiuart per savo senelę iš tėvo pusės, Henriko VIII seserį, 
gali pretenduoti į Anglijos sostą. Vis dėlto aš, kaip ir mano žmona, la- 
bai abejoju, ar siūloma mano sūnaus santuoka būtų deramas dalykas. 

Diana atsistojo. 

— Ar leisite prabilti, jūsų didenybe? — Jis linktelėjo. — Škotijos 


karalienė yra pora metų vyresnė už jo šviesybę. Po tėvo mirties tiek 

ji, tiek jos karalystė tapo lengvu grobiu anglams. Todėl mudu su 
monsinjoru ketinome pasiūlyti pasikviesti ją čionai, kad sudarytų 
draugiją jo šviesybei ir kad jiedu galėtų išsiugdyti abipusį prisiriši- 
mą, kuris atsiranda, nuo pat vaikystės kartu augant. 

— Ak, štai kaip? - mano apmaudui, Henrikas tuo susidomėjo. — 
O ką šiuo klausimu mano Škotijos valdovės motina? Turbūt ji anaip- 
tol nenorės skirtis su savo vienturte? 

Dabar jau įsikišo kardinolas. 

— Mano sesuo labai baiminasi dėl savo dukters saugumo. Ji irgi 
prašo jūsų didenybės leidimo atsiųsti Mariją Stiuart čionai, kad ji 
galėtų augti jūsų globojama. 

Jie viską apskaičiavo! Mano vyras žavėjosi senamadiškais riterys- 
tės principais, tad galimybė apsaugoti vargšę bejėgę Škotijos kara- 
lienę nuo anglų negalėjo jo nesujaudinti. Diana su kardinolu puikiai 
tai numanė. 

Henrikas atsigręžė į mane. 

— Ką pasakysit, Kotryna? 

Man norėjosi išrėkti, jog veikiau sutikčiau, kad mano sūnus ves- 
tų pačią Jezabelę, nei pasiguldytų į guolį nuotaką Gizę, tačiau tiesa 
buvo ta, jog aš nebeturėjau rimtos priežasties prieštarauti, išskyrus 
tai, kad nepasitikėjau Gizais, o Marija Stiuart buvo Gizų kraujo. Vi- 
sais kitais atžvilgiais tai išties buvo tobula sąjunga, kuri neišardomai 
susietų Škotiją ir Prancūziją ir sustiprintų mūsų padėtį Europoje. 

Tie manipuliacijų meistrai aiškiai mane pranoko, tad man beliko 
nusileisti taip oriai, kaip tik begalėjau. 

— Ką gi čia bepasakysi? — atsakiau šyptelėjusi. - Kaip suprantu, 
teks išskėstomis rankomis sutikti mažąją Mariją Stiuart. 

— Puiku, vadinasi, nutarta. - Henrikas timptelėjo savo švarką, 
nekantraudamas greičiau persirengti popietės pratyboms. - Pasirū- 
pinkite išsiųsti laivų palydą Škotijos karalienei atgabenti, - nurodė 
jis kardinolui, - ir mano vardu patikinkite savo seserį, kad jos duktė 
čia sulauks deramos pagarbos. 

Kardinolas nusilenkė. Henrikas kreipėsi į Dianą: 

— Ar nesutiktumėt sužaisti su manimi teniso partijos? 

Ji nusišypsojo. 

— Bijau, kad žaisti negalėsiu, bet su malonumu pasižiūrėčiau. — 
Tada ji linktelėjo man ir išplasnojo drauge su mano vyru, o aš likau 
viena. 


Rugpjūčio pradžioje mudu su Henriku turėjome vykti į Lioną ir 
įžengti į miestą kaip karališkoji pora. Dianai nebūtų derėję mus ly- 
dėti, tad ji nenoromis pasiliko kartu su vaikais, o aš galėjau džiaugtis 
reta proga pasirodyti esanti teisėta Henriko žmona ir karalienė. 

Ištisas dešimt laimingų dienų mudu gyvenome po vienu stogu 
be jos: priiminėjome prašytojus, vaikštinėjome parke ir sykiu su to 
krašto didžiūnais pietavome menėje. Netgi vakarais žaisdavome 
kortomis. Henrikas, regis, pasidarė švelnesnis, atlaidesnis: jis šyp- 
sojosi ir buvo iš tiesų dėmesingas man kaip asmenybei. Aš ėmiau 
suvokti, kad ištrauktas iš klastingos meilužės nagų jis širdies gilu- 
moje yra paprastas žmogus, vertinantis dvasios ramybę, ir netgi ga- 
vau pasiskonėti tuo, koks galėtų būti mūsų gyvenimas. Tačiau vieną 
vakarą atvyko kurjeris su skubiu pranešimu. 

Lauždamas antspaudą, Henrikas nekantriai pavartė akis. 

— Jau imu abejoti, ar ponas kardinolas išvis kada nors miega? 
Greičiausiai jis dieną naktį nepaleidžia iš rankų plunksnos! 

Aš nusijuokiau ir, kol jis skaitė, išmaišiau kortas. Staiga jis trenkė 
kumščiu į stalą. 

— Dieve šventas, to betrūko, kad tie valkatos eretikai kartųsi man 
ant sprando! 

Aš padėjau kortas į šalį. Mačiau, kaip jis nirčiai sukando dantis. 

— Ar leisit užmesti akį? —- paklausiau. 

Jis susiraukė. Aš niekad nesikišdavau į valstybės reikalus, o ypač 
į tuos, kurie priklausė kardinolo kompetencijai. Tačiau monsinjorui 
neseniai pavyko laimėti ir prastumti mano sūnaus sužadėtuves su 
Marija Stiuart, o aš nebuvau linkusi nusileisti jam dar sykį. 

— Gal kartais galėsiu kuo padėti, — pridūriau. 

Henrikas padavė man laišką. Viskas atrodė paprasta: hugenotai 
reikalavo lygių teisių savo tikėjimui, agituodami už tai Paryžiuje, — 

kaip darė ir mano šešuro valdymo laikais, tik šįkart monsinjoras pa- 
geidavo teisės juos suiminėti ir deginti ant laužo. 

Aš pakėliau akis. 

- Išskyrus asmeninę monsinjoro nuomonę, nematau čia jokių 
įrodymų, kad tie hugenotai liptų jums ant sprando. O turint omeny 
mūsų pono kardinolo uolumą, neverta stebėtis, jei jam ties kiekvie- 
nu kampu vaidenasi išdavikai. 

Henrikas ilgokai tylėjo, pirštais barbendamas į stalą. Tada tyliai 
iškošė: 

— Gali būti. Jis jau reikalavo leisti jam įsteigti čia inkviziciją... — 
Paskui jis prisimerkęs sužiuro į mane. - O jūs niekad neišsidavėt 
žinanti apie hugenotus! 

Aš šiaip taip užgniaužiau atodūsį. Kiek daug jis apie mane nežino! 

— Juk girdžiu, kas kalbama dvare, - pasakiau, - ir stengiuosi nu- 
simanyti apie reikalus, kurie galėtų būti jums svarbūs. Tai žmonos 
priedermė. 

Mačiau, kaip įtarumas jo žvilgsnyje sutirpo. Jis buvo tvirtas ka- 
talikas, mano galva, net kiek per daug santūrus; tačiau staiga, mano 
nustebimui, jis nusikvatojo: 

— Vadinasi, imtumėtės man patarti, remdamasi dvaro paskalomis? 

— Kąjūs, man nė į galvą nešautų. Bet Makiavelis rašo, kad kiekvie- 
nos valstybės pamatas yra geri įstatymai. Nemanau, kad inkvizicijos 
įsteigimas Prancūzijoje būtų geras dalykas. Kad ir kokie pasiklydę, 
hugenotai vis dėlto taip pat yra jūsų valdiniai. O persekiojimas tiktai 
sustiprintų jų pasipriešinimą. 

— Sakot, Makiavelis? - Henrikas mąsliai mane nužvelgė. - Įdo- 
mu... Vis dėlto tuos hugenotų susirinkimus reikėtų kaip nors apri- 
boti. Juk ne Kalvinas čia karalius! 

— Tuomet padarykite tai neskausmingai. Taip, Kalvinas nėra ka- 
ralius, bet kardinolas - irgi ne. 

Tai pasakiusi, aš pritilau svarstydama, ar nenuėjau per toli. Hen- 
rikas paėmė taurę ir per jos kraštą dėbtelėjo į mane. 

— Regis, aš jūsų neįvertinau, - ištarė jis. Tada ištiesė ranką ir pa- 
plekšnojo per maniškę. - Ačiū, žmonele; sveikas protas — reta savy- 


140 „ C.W.GORTNER 


bė. O dabar padalykit kortas. Ketinu atsilošti viską, ką vakar jums 
prakišau, kai lošėme kauliukais. 

Mudu kortavome iki vėlumos. Aš džiaugiausi lig tol nepatirta 
jo pagarba ir tuo, kad jis daugiau nebekreipė dėmesio į kardinolo 
laišką. 

Kai jis pabučiavo mane prieš naktį, aš mielai paleidau jį miego- 
ti vieną. Nedrįsau tikėtis, kad mūsų santykiai itin mudu suartintų, 
tačiau atmintyje man neišdilo šešuro prieš mirtį pasakyti žodžiai, 
todėl pamaniau, jog mano patariamas Henrikas tikrai galėtų tapti 


geru karaliumi. 


TRYLIKA 


AREA 


OS GRĮŽOME Į PARYŽIŲ, Aš NEDELSDAMA NUVYKAU Į SEN 
Va kur buvo įkurdinti mano vaikai. Dar tebeviešėdama 
Lione išgirdau, kad atvyko Marija Stiuart, tad norėjau neoficialioje 
aplinkoje susipažinti su būsimąja savo marčia. Aš anaiptol nepagei- 
davau, kad mūsų susitikime dalyvautų ir Gizai bei Diana su Henri- 
ku: tuomet būčiau buvusi priversta ištisas valandas sėdėti ant kietos 
kėdės su aukštu atlošu ir klausytis, kaip vaikai groja liutnia, o kažkur 
užpakalyje jų tarsi kokie vanagai budriai viską stebėtų ponas ir po- 
nia d Humierai. 

Taigi aš viena patraukiau į rūmų sparną, kur gyveno vaikai. Atsi- 
dūrusi prie jų kambario durų, išgirdau ginčą. 

— Pranciškus bus riteris, o aš būsiu princesė, - kapota prancūzų 
kalba pareiškė šaižus balselis. - O tu būsi piktoji karalienė. 

— Kodėl? Tu gi ir taip karalienė, - užginčijo mano duktė. 

— Taip, bet tu - tamsesnio gymio. Todėl tu turi vaidinti karalienę. 

Aš prislinkau arčiau ir paslapčiom dirstelėjau vidun. Marija Stiu- 
art stovėjo į mane nugara. Jai buvo septyneri ir ji visa galva buvo 
aukštesnė už mano sūnų Pranciškų, kuris spoksojo į ją su baime ir 
pagarba. Ji buvo nuo galvos iki kojų aprengta baltu atlasu, o vešlūs 
pilkšvai auksiniai plaukai lyg žirgo karčiai siekė liauną vaikišką juos- 

menį. Viena ranka įsisprendusi į šoną, antrąja ji karštai mostagavo, 
ginčydamasi su Elžbieta. Keturmetė mano duktė žiūrėjo į Mariją lyg 
į kokį vaiduoklį — ir dar nelabai draugišką. 

— Aš nenoriu būti karalienė, - užsispyrusi pakartojo Elžbieta. 

— Na, jei ne tu, tai kas tada? — atšovė Marija. 

Tą akimirką aš įžengiau pro duris. 

— Aš būsiu karalienė, - pasakiau. 

Vaikai nustėro. Tiksliau, abu maniškiai nustėro. O Marija greit 
atsisuko į mane: 

— O kasjūs tokia? 

Ji išties darė įspūdį. Buvo tvirto sudėjimo, švytinčia, kone per- 
matoma oda ir migdolo formos akimis. Nosis buvo ilga, kaip ir visų 
Gizų, o burnoje rikiavosi tobuli balti dantukai. Liauname jos kūne- 
lyje slypėjo guvumas ir puiki sveikata. Man pasirodžius, ji visa įsi- 
tempė. 

Aš nusijuokiau. 

— Veikiau aš turėčiau paklausti, mieloji, kas jūs tokia? 

Ji išdidžiai pakėlė į mane akis: 

— Tai aišku, kas: aš esu Škotijos ir jos salų valdovė! 

— Mat kaip! O ką, jeigu aš pasakyčiau, Škotijos ir jos salų valdove, 
kad aš irgi esu karalienė? 

Ji vyptelėjo: 

— Negali būti! Aš jau susipažinau su jo didenybe ir jos malonybe! 

Mano šypsena išblėso. Diana! Ji palaikė Dianą karaliene. 

Mano vaikai nenuleido nuo manęs akių, bet aš žengiau prie 
Marijos. 

— Vadinasi, tu jau matei karalių ir karalienę. Tuomet pasakyk, 
mieloji, kaip jie tau patiko? 

- Jie labai gražūs, kokie ir turi būti karalius su karaliene. 

— Tikrai? — aš pažvelgiau į sūnų. - Kaip manote, mano prince, ar 
Prancūzijos karalienė išties labai graži? 

Jis susigūžė ir sušnibždėjo: 

— Marija... Ši ponia... ji... 

Tą akimirką vidun įpuolė išsitaršiusi jauna moteris. Nuo jos dvel- 
kė šviežiai nušienauta žole ir rožėmis, ryškūs, kone raudoni plaukai 

gaubė įraudusį veidą, o putli figūra buvo įsprausta į gerokai per ryš- 
kią žydrą suknelę. Mane pamačiusi, ji sustojo kaip įbesta, žioptelėjo 
ir tūptelėjusi padarė gilų reveransą. 

Marija nutilo. 

— Prašom stotis, - pasakiau. — Kaip suprantu, jūs - Džanetė Fle- 
ming, mūsų mielosios Škotijos karalienės guvernantė? 

Džanetė Fleming pakilo. 

— Taip, jūsų malonybe, - sumurmėjo ji. - Nuolanki jūsų tarnaitė, 
jūsų malonybe... 

Marija nustėrusi įsistebeilijo į mane. 

— Tai jūs... jūs esate?.. 

Aš linktelėjau ir apkabinau ją. 

— Štai dabar, — šnibžtelėjau jai į ausį, - jūs išties matote Prancū- 
zijos karalienę. 

Ji suvirpėjo mano rankose. Aš atšlijau. 

— Tęskite, — pasakiau jiems. — Galit žaisti toliau, - aš žengiau prie 
durų, bet dar stabtelėjau. - Tiesa, jūs neatsakėte į mano klausimą, 
mieloji. 

— Į kokį klausimą, jūsų malonybe? 

Net nustebau, kaip greit ji atgavo savitvardą. 

— Aš prašiau pasakyti, ar esu tokia graži, kaip ir dera karalienei? 

Ji tučtuojau išpyškino: 

— O, taip! Visos karalienės gražios. 

Tai buvo suktas atsakymas, bet aš vis tiek pasijutau pamaloninta. 


Paskesniais metais aš pagimdžiau ketvirtąjį vaiką ir antrąjį sūnų — 
Karolį. Pernešiojau visą mėnesį, bet gimė jis visai mažiukas ir buvo 
neįtikėtinai tylus. Tačiau nuo pat mažumės atrodė nepaprastai pana- 
šus į tėvą, ir mano vyras, kuris paprastai vengdavo vaikų kambario, 
akimirksniu prisirišo prie Karolio ir nepaprastai žavėjosi linksmu 
kūdikio gurguliavimu, kai šis jį pamatydavo. Tačiau Henriko meilė 
mažajam mūsų sūneliui neišvengiamai reiškė, kad Diana netruko 
įsikišti ir perimti visą Karolio priežiūrą: ji užsispyrė, kad jam reikią 

dviejų žindyvių, nes jis esąs toks mažiukas, ir dar dviejų papildomų 
auklių. Aš ir vėl pasijutau nustumta į šalį, nors buvau ką tik pagim- 
džiusi. Neapykanta Dianai mane tiesiog dusino. 

Tačiau, kaip ir aš, netrukus ji sužinojo, kad už viską tenka mokėti. 


Vieną vakarą aš anksčiau nei paprastai išėjau iš pokylių salės ir jau 
sėdėjau priešais tualetinį staliuką, o Lukrecija šukavo man plaukus. 
Tarpduryje pasirodė Ana Marija. 

— Jūsų didenybe, pas jus atėjo ponia de Valentinua, — dar spėjo 
ištarti ji, bet Diana, nelaukdama mano leidimo, nustūmė ją ir įsiver- 
žė vidun. 

— Palikite mus, - paliepiau aš savo damoms ir atsisukau į ją. — 
Ponia, aš jau ketinau eiti ilsėtis! 

Jos lūpos virpėjo. 

— Būtinai turėjau pasimatyti su jūsų malonybe! Tai siaubinga... 
Siaubinga! 

Aš iškart pašokau. 

— Kas nutiko? Kas mano vaikams? 

Ji papurtė galvą. 

— Ne, jiems viskas gerai. Ką tik buvau jų kambariuose: visi miega 
kaip angelėliai. Atėjau pas jus ne dėl jų, o dėl tos šliundros, kuri juos 

Aš patylėjau. Koks netikėtas posūkis! 

— Ką jūs turite omenyje: ponią d Humier ar ledi Fleming? 

- Žinoma, kad ledi Fleming. Ką tik sužinojau, kad jiedu su kone- 
tabliu — meilužiai! 

Aš nesusilaikiau nenusikvatojusi. 

— Pripažįstu, toji Fleming ne iš kelmo spirta, tačiau net ir ji nepa- 
siguldytų į lovą vyro, amžiumi tinkančio jai į senelius! 

Ji nė nepastebėjo dygios mano užuominos į amžiaus skirtumą. 
Aš nutylėjau, kad Džanetė Fleming man visai patinka, o vaikai ją 
tiesiog dievina, nes ji visada mielai žaidžia su jais slėpynių, pasikai- 
šiusi sijonus, ir nesibjauri prireikus ropomis šliaužioti po grindis ir 
ieškoti pamesto žaislo. 

— Bet tai tiesa! - sušnypštė Diana. - Džanetė Fleming su juo san- 
guliauja. Mano draugai, labai patikimi žmonės, matė ją slapčia lan- 
džiojant į jo apartamentus. Taip negali tęstis! Tik pagalvokit, koks 
bus skandalas, jeigu jos paleistuvystė iškils aikštėn! 

Kad ir kaip man nesinorėjo pripažinti, jos žodžiai nebuvo visai 
be pagrindo. Lytinio pobūdžio nuklydimai šiame dvare neretai tu- 
rėdavo skaudžių pasekmių. Kiekvienas, kas griežė dantį ant Gizų 
(o tokių buvo daugybė), galėjo pasinaudoti šiuo gėdingu epizodu ir 
mesti šešėlį ant Marijos Stiuart - būsimos mano marčios. Neabejo- 
jau, kad Džanetės Fleming istorijos Diana nebus išlaužusi iš piršto: 
šiaip ar taip, ji visur turėjo savo akių ir ausų, o aš ir pati buvau pa- 
tyrusi, kaip jai smagu stebėti, kas vyksta svetimame miegamajame; 
tačiau negalėjau patikėti, kad čia būtų įsipainiojęs Monmorensis. 

Vis dėlto aš nutylėjau apie savo dvejones ir tik patyliukais juo- 
kiausi iš to, kaip ji nertėja, piktindamasi kitos moters nedorybėmis. 

— Mes turime tai nutraukti! O Monmorensį reikia išsiųsti iš 
rūmų! 

— Na, toks elgesys būdingas vyrų prigimčiai, ponia, - aš įdėmiai 
tyrinėjau savo nagus. - Manau, nesitikite, kad imsiu priekaištauti 
jam dėl diskretiškumo stokos? 

Ji mostelėjo ranka. 

— O, ne! Tą užduotį paliksime monsinjorui. Tiktai jam su broliu 
Randuotuoju teks gauti jo didenybės sutikimą, kad išsiųstų Mon- 
morensį, bet... 

— Kas? — aš pakėliau akis. 

— Na, jo didenybei pirmiausia teks įrodyti, koks tai rimtas nusi- 
žengimas. 

— Norite, kad aš jam praneščiau? Jei taip, turiu jums priminti, kad 
negalėsiu to padaryti, kol pati savo akimis neįsitikinsiu, jog ši istori- 
ja - ne prasimanymas. Bet apie tai, savaime suprantama, negali būti 
nė kalbos... 

Ji palinko arčiau, iššiepusi dantis. 

— Kodėl gi ne, anaiptol. Jiedu ir šiąnakt susitinka Monmorensio 


kambaryje. Žinau, kaip netikėtai juos užklupti. 

Pasijutau lyg apspjauta rūgštimi. Jau norėjau liepti jai nešdintis. 
Tačiau susitvardžiau pagalvojusi, kad, jeigu ledi Fleming rezga ro- 
maną, aš turiu tai žinoti. Mano sūnaus nuotaka privalo būti be men- 
kiausios dėmelės. Be to, jeigu aš teisi ir Monmorensis čia niekuo 
dėtas, turėsiu puikią progą parodyti Dianai, kad ji apsikvailino. Bent 
kartą ji taps mano skolininke, o aš jau pasistengsiu nenusipiginti. 

— Ką gi, puiku, - linktelėjau. — Tik duokit man valandėlę persi- 
rengti. 


Mudvi nusliūkinome koridoriais lyg kokios neklaužados mokinu- 
kės. Jei mudvi kas nors pastebės šitaip sėlinančias per rūmus, ryte 
jau visas dvaras ūžte ūš, - pamaniau; vien nuo tokios minties mane 
suėmė juokas. Diana vis dar nepakentė bet kokio viešumo ir ofici- 
aliai vaizdavo esanti dorybinga karaliaus patarėja ir ištikima mano 
palydovė, nors jai už nugaros dvariškiai vadino ją tiesiog karaliaus 
kekše. 

Ji atšovė duris, vedančias į kažkokį tuščią kambarį, pridvisusį 
dūmų ir dulkių kvapo. Nutykinusi į nišą, ji priklaupė; mėnesienoje 
jos veidas atrodė baltutėlis. Atvertusi kilimo kraštą, ji parodė man 
grindyse praurbintą skylę. Apačioje esančiame kambaryje degė 
šviesa. Mūsų ausis pasiekė duslus kažkieno juokas; ji mostelėjo man 
pasilenkti. Išgirdau vyrišką balsą. Neįstengdama įveikti smalsumo, 
atsiklaupiau, atsirėmiau rankomis į grindis ir prikišau akį prie skylės 
grindyse. 

Apačioje šmėstelėjo moteris — tikriausiai ledi Fleming. Taip, tai 
buvo ji: aš aiškiai pamačiau, kaip ji priėjo prie greta lovos degančios 
žvakės ir krestelėjusi paleido ant pečių kupetą ugniaspalvių škotės 
plaukų. Tada ėmė vylingai varstyti korsažo raištelius. Į šviesos ratą 
kyštelėjo kažkieno ranka ir ryžtingai nuplėšė nuo jos korsažą. Tas 
šiurkštus gestas liudijo tokį aistringą nekantrumą, kad net aš pajutau 
peršulį strėnose ir apsalusi žiūrėjau į atidengtas putlias jos krūtis. 

Paskui užkaitusi mačiau, kaip Džanetė Fleming kyštelėjo sau į 


burną pirštą ir sudrėkinusi jį seilėmis ėmė žaisti savo speneliais. Tai 

buvo geidulys. Šito aš niekada nepatyriau su Henriku. Tą akimirką 
man tikrai norėjosi būti jos vietoje ir pamiršti viską, išskyrus savo 
pačios malonumą. 

— Eikš čia, —- nuo geismo pridususiu balsu pašaukė ją vyriškis. 

— Matote juos? — sušnypštė man į ausį Diana. 

Aš papurčiau galvą. Džanetė pasislinko ir dingo man iš akių. Gir- 
dėjau, kaip šlama nusimetami drabužiai, kaip trinasi kūnai. Kažkas 
sudejavo. Tada Džanetė, aukštai iškėlusi kojas, šlumštelėjo ant Io- 
vos. Virš jos palinko vyriškis; mačiau, kaip trūkčioja raumeningi jo 
sėdmenys. Tas dailus, sportiškas kūnas tikrai negalėjo būti Monmo- 
rensio, jau senokai įžengusio į šeštąją dešimtį; o kai vyriškis suėmė 
Džanetę už čiurnų ir trūktelėjo arčiau savęs, aš staiga pažinau jį. 

Užgniaužusi aiktelėjimą, atšokau. 

Diana susiraukė ir pati prisikišo prie skylės. Tada neįstengdama 
susivaldyti pratisai sustugo. Nemanau, kad tie du apačioje būtų ją 
išgirdę: jie tuo metu padūkusiai mylėjosi. Kai Diana pakėlė galvą ir 
pažvelgė į mane, jos veidas man priminė plikai nugrandytą kaukolę. 

Padūkęs meilužis pasirodė besąs ne kas kitas, o mūsų mielasis 
Henrikas. 


Nepraėjus nė kelioms dienoms, Biražo man perdavė po dvarą sklan- 
dančius gandus. Aš pati į tolesnes rietenas nesikišau ir dabar sma- 
ginausi klausydama Biražo pasakojimo apie tai, kad visas dvaras tik 
ir spėlioja, jog greičiausiai pats Monmorensis, pastebėjęs, kur link 
krypsta Henriko akys, kai jis užsuka į vaikų kambarį aplankyti Karo- 
lio, pamėgino palaužti Dianos įtaką karaliui suteikdamas prieglobstį 
slaptiems jo pasimatymams su Džanete Fleming. Diana jau buvo pa- 
tyrusi panašų išbandymą su pjemontiete ir sugebėjo labai taktiškai 
išsisukti. Tačiau dabar ji buvo dar penkeriais metais vyresnė; skais- 
čios jųdviejų draugystės su Henriku aureolė jau seniai buvo sutepta, 
ir ji nurodė visiems savo šnipams nertis iš kailio, kad išsiaiškintų 
kiekvieną niekingą šito romano smulkmeną. Todėl visa istorija tapo 
neįtikėtinai vieša. Negana to, ji dar pareikalavo, kad Džanetė grįžtų 

į Škotiją. Henrikas, sugėdintas ir išbartas, nebesipriešino. Tada Di- 
ana išliejo įtūžį ant Monmorensio, kuris triukšmingai pasitraukė iš 
dvaro pareiškęs, kad nesileis šokdinamas „prostitutės“. 

Visa tai girdėdama, aš juokiausi, kol net šonai paskaudo, nors 
ir pati jaučiau nemenką pavydą, kad Henrikas šitaip leidosi suvi- 
liojamas putliosios guvernantės škotės. Jo neištikimybė manęs visai 
nedžiugino, bet faktas, kad Dianai tai dar labiau nepatiko, buvo jau 
šioks toks atlygis. 

Paskui vieną vakarą Henrikas pats atėjo pas mane. Mano nuosta- 
bai, jis nė nemėgino nuduoti, neva nieko neįvyko; priešingai - kone 
iškart ėmė skųstis ir piktintis, kad buvo išstatytas pajuokai lyg koks 
kvailys. 

— Aš gi nesuteikiau jai titulo ar panašiai! Pakvailiojom, ir tiek. 
Dievas mato, mano tėvas savo laiku dar ne taip pasiautėdavo, ir nie- 
kas jam dėl to nė pusės žodžio nepasakė! - Jis nutilo ir pažvelgė į 
mane. - Ašjus įskaudinau? 

Aš atsitiesiau kėdėje; tai buvo pirmas kartas, kai jam išvis dingte- 
lėjo pasidomėti, ką aš jaučiu. Bijojau net pagalvoti, kaip jis reaguotų, 
sužinojęs apie mano vaidmenį šitoje istorijoje, tačiau supratau, kad 
to niekada nebus, nes Diana - šitokia veidmainė! — nieku gyvu jam 
neprasitars. Ji net kankinama neprisipažintų puolusi taip žemai, kad 
šnipinėjo jį pro skylę grindyse! 

— Ne, — ištariau patylėjusi. - Tačiau įskaudinote vaikus. Jie taip 
mylėjo Džanetę Fleming! 

Jis atsiduso. 

— Taip, apie vaikus aš nepagalvojau. - Jis dar valandėlę patylė- 
jo. - Tai jūs tikrai nepykstate? 

Aš jau seniai susitaikiau su tuo, kad jis niekad neperpras mano 
širdies ir viso to bejėgiško pavydo, apmaudo ir skausmo, kuriuos 
jaučiu suvokdama, jog manęs jis niekad taip negriebs už čiurnų. 

Taigi prisiverčiau gūžtelėti, dėdamasi esanti abejinga. 

Jis pastatė taurę. Buvo nusivilkęs švarką, po laisvai suvarstytais 
marškiniais mačiau juoduojant ant krūtinės plaukus. Nudelbiau 
akis į savo siuvinį, o tada išgirdau jį sakant: 

— Ak, Kotryna, kaip norėčiau, kad ir kiti būtų tokie supratingi, 
kaip jūs! 

Jis suėmė mane už smakro, pasilenkė ir prispaudė barzda apžė- 
lusias lūpas prie manųjų. Dar niekad nebuvo manęs šitaip bučiavęs: 
toks karštas mudviejų lūpų susijungimas nutvilkė mane ugnimi ligi 
pat kojų pirštų. Pasijutau sunkiai gaudanti orą, nes jo liežuvis gla- 
monėjosi su manuoju, o rankos nuslydo man prie krūtų; jis atvarstė 
man drabužius ir apnuogino pečius. Nespėjau nė aiktelėti, o jis čiu- 
po mane į glėbį ir nusinešė į lovą, tada švelniai lyg vakaro vėjo gūsis 
paguldė mane ant čiužinio. 

Paskui nusivilko drabužius ir nuogas stojo priešais mane. Nie- 
kad nebuvau jo tokio mačiusi — viso, kaip tąsyk, ir niekad daugiau 
nebemačiau. Tačiau tą vienintelį kartą jis buvo toks, kokį visuomet 
svajojau regėti: išdidus, aukštas, su metais kiek sušvelnėjęs, bet vis 
dar stiprus ir raumeningas. 

Jis sušnibždėjo: 

— Šiąnakt noriu pasimylėti su savo žmona. 

Tą naktį aš patyriau aistrą, kokia ji gali ir turi būti. Mudviejų 
nebeslėgė jokie įpareigojimai, šalia nebuvo jokių įkyrių meilužių, 
mudu nebesijautėme esą nepažįstami ir svetimi, bet privalą atlikti 
patį intymiausią dalyką pasaulyje. Buvome tik mudu; ir tąkart mu- 
dviejų geismas susidūrė, susiliejo ir tapo vienas. Keletą svaiginančių 
aistros valandų aš jaučiausi visai kaip Džanetė Fleming — moteris 
visomis šio žodžio prasmėmis. Jis liko su manim per naktį ir laikė 
mane glėbyje, o aš miegojau, padėjusi galvą jam ant krūtinės, užliū- 
liuota ramaus jo širdies plakimo. 

Buvo pats gruodžio vidurys. Taąnakt mudu pradėjome mylimiau- 
sią mano kūdikį. 


KETURIOLIKA 


ARKA 


OS PO KELIŲ TRUMPŲ GIMDYMO VALANDŲ MŪSŲ NUOSTA- 
biojoje Fontenblo pilyje aš jau laikiau ant rankų savo trečiąjį 
sūnų — Henriką Aleksandrą, būsimąjį Anžu kunigaikštį. 

Aš dievinau jį nuo pat pirmosios akimirkos, kai paėmiau į glėbį. 
Ir ne vien todėl, kad jis aiškiai buvo atsigimęs į Medičius - turėjo 
juodas akis ilgomis blakstienomis ir gelsvą odą. Mus jungė kur kas 
daugiau - kažkoks ypatingas ryšys, kuris nenutrūko, jam išslydus 
iš mano įsčių. Aš čiūčiuodavau jį ištisas valandas ir, savo damų pa- 
sipiktinimui, netgi duodavau žįsti krūtį, nors jis ir turėjo žindyvę. 
Lukrecijai atrodė nederamas daiktas, kad mane kas nors gali pama- 
tyti lyg kokią valstietę kišant vaikui krūtį, tačiau man jos priekaištai 
buvo nė motais. 

Norėjau tiktai būti su sūnumi. 

Paskesni metai buvo vieni iš laimingiausių, kokius tik atsimenu, 
nors 1552-aisiais vėl įsiplieskė karas: prasidėję rimti konfliktai dėl 
Milano privertė mus dar sykį telkti kariuomenę ir ginti Italiją nuo 
Habsburgų imperatoriaus Karolio V. Tačiau šįkart, prieš išvykdamas 
į frontą, Henrikas menėje visų dvariškių akivaizdoje paėmė mane už 
rankos ir paskelbė: 

— Kol manęs nebus, pavedu savo žmonai, karalienei, tvarkyti vi- 
sus karalystės reikalus. Ji bus jūsų valdovė, ir jos valią bei sprendi- 
mus privalote vykdyti ir gerbti kaip mano. 

Man akys priplūdo ašarų, kai paskui jis atsigręžė į mane ir paty- 
liukais pridūrė: 

— Jūs to nusipelnėte, mano žmona. 

Tokią garbę reta kuri Prancūzijos karalienė ligi šiol buvo patyru- 
si, ir pažvelgusi jam per petį į susirinkusius dvariškius aš pastebėjau 
Dianą, kuri sustingusi stovėjo už savo stalo, o jos veidas buvo išblyš- 
kęs kaip mirtis. Greta jos stypsančio monsinjoro akys svaidėsi žai- 
bais. Dabar jie abu aiškiai suprato, kad manęs nebegalima įžeidinėti, 
ir šis netikėtas triumfas tapo man atlygiu už visus tuos niekšybių ir 
pažeminimų metus, kuriuos teko ištverti. 

Tą vakarą mano kambaryje Henrikas išaiškino man būsimas par- 
eigas: 

— Kliaukitės Tarybos patarimais, bet nepamirškite, kad jūs esate 
regentė, o nejie. Būkit tvirta, Kotryna, - pridūrė jis šypsodamasis, — 
kokia dažniausiai esate su manimi. 

O tada jis pasiguldė mane į lovą ir mudu pasimylėjome kaip seni 


geri bičiuliai. 


Aš rimtai žiūrėjau į regentės pareigas. Nuolatos posėdžiavau Ta- 
ryboje, priiminėjau pasiuntinius, o dykinėjančias rūmų damas pri- 
stačiau rūpintis kariuomenei būtinais dalykais. Naktimis rašydavau 
Henrikui laiškus ir smulkiai viską pasakodavau - net ir tada, kai taip 
viltingai prasidėjusi karinė kampanija pakrypo netikusia linkme. 
Milaniečiai, neseniai prašę mūsų pagalbos, dabar jau priešinosi 
kariuomenės įsiveržimui, o Karolis V drauge su sūnumi, Ispanijos 
valdovu Pilypu, subūrė galingą kariauną, ir netrukus Milano žemė 
gausiai prisigėrė prancūzų kraujo. 

Tepraėjus vos trims mėnesiams nuo tos dienos, kai didelės ka- 


riuomenės priešakyje išjojo vaduoti Milano iš imperijos jungo, Hen- 

rikas grįžo į Prancūziją visai išsekęs ir sulysęs. Daugiau nei pusė su 
juo išvykusių vyrų buvo žuvę arba sužeisti, o mūsų iždas — visiškai 
ištuštėjęs. 

— Teks maldauti taikos, - pasakė jis man. - Antraip Karolis su 
Pilypu mus pribaigs. Man nepavyko. Milanas jau niekada nebebus 
mūsų. 

Aš prisėdau greta. 

— Elkitės taip, kaip geriausia Prancūzijai. 

Jis liūdnai linktelėjo ir išsiuntė į Habsburgų dvarą mūsų pasiun- 
tinius. Kol derėjomės dėl sąlygų, pasklido žinia, kad Karolis V, kan- 
kinamas podagros, nusprendė atsisakyti sosto ir perleido valdyti 
Austriją, Flandriją ir Vokietijos žemes savo jaunesniajam broliui, o 
Ispanija, Nyderlandai ir Naujasis Pasaulis atiteko jo sūnui Pilypui II, 
kuris vedė velionio Anglijos karaliaus seserį Mariją Tiudor. 

Per kitus dvejus metus aš pagimdžiau dar du jauniausius savo vai- 
kus. 1553 metų gegužę pasaulį išvydo mano duktė Margo, o dar po 
metų - mano ketvirtasis ir paskutinysis sūnus Herkulis. Abu jie gimė 
po Jaučio ženklu, įkūnijančiu ir galingas aistras, ir baisias niekšybes. 


Būdama trisdešimt šešerių, aš pirmąkart sutikau Mišelį de Nostra- 
damą. 

Prancūzijos pietus niokojo badas ir sausros, negana to, dar pra- 
trūko ir maro epidemija, tad į miestus plūstelėjo didelis iš kaimų bė- 
gančių valstiečių srautas. Aš nuolatos skaičiau kraują stingdančius 
merų pranešimus apie tai, kad ištisi miestai ginklavosi, siekdami su- 
stabdyti maro plitimą, o jų viduje apsiausti miestiečiai iš bado plėši- 
kaudavo kur įmanydami; žmonės buvo pulkais laidojami didžiulėse 
duobėse. 

Man, kaip ir visiems, vien pagalvojus apie marą kraujas stingo 
gyslose; nors nuo tada, kai atvykau į Prancūziją, dvare niekas nebu- 
vo juo susirgęs, būtų užtekę ir vieno apsikrėtusiojo. Žinojau atve- 
jų, kai maras sunaikino ištisas dinastijas, tad vaikų apartamentuose 
prisakiau kuo griežčiausiai laikytis švaros: grindys visur turėjo būti 


KOTRYNOS MEDIČI IŠPAŽINTIS + 153 


uždengtos kilimais, o ne nuklotos sausa žole, o skalbinius buvo pri- 
valoma keisti ir virinti triskart per savaitę. Įtariau, kad marui plisti 
padeda nešvara; mane ypač gąsdino žiurkės, tad nemažai pinigų iš- 
leidau tam, kad virtuvėse, arklidėse ir kituose ūkiniuose pastatuose 
būtų įkurdintos katės. 

Kai mano ausis pasiekė gandai apie gydytoją, keliavusį po maro 
siaubiamas sritis ir gydžiusį ligonius vaistais, paties pagamintais iš 
rožių žiedlapių, aš tučtuojau juo susidomėjau. Sužinojau, kad tai — 
Mišelis de Nostradamas, pasikrikštijęs žydas, kuris išleido traktatą 
apie maro gydymą. Jis buvo palaidojęs žmoną ir dabar įsikūręs Pro- 
vanse; mano nuostabai, jis garsėjo ir kaip nepaprastas aiškiaregys. 

Nusprendžiau pasikalbėti su Henriku. 

— Norėčiau pasikviesti jį į dvarą, - pasakiau vyrui. 

Jis sėdėjo atsilošęs ant sofos, o rūmų gydytojas Ambrozijus Parė 
tvarstė jam šlaunį, sužeistą per pratybas kapojantis kardais. Žaizda, 
kad ir nesunki, karščiavo. Mano vyras iš skausmo sukando dantis, 
kai Parė uždėjo ant žaizdos karštą kompresą ir ėmė vynioti šlaunį 
švariu tvarsčiu. 

— Mišelis de Nostradamas yra gydytojas, - pridūriau. - Jis pagel- 
bėtų daktarui Parė gydyti jūsų koją. 

Parė dirstelėjo į mane pavargusiu, bet dėkingu žvilgsniu. Henri- 
kas tikrai nebuvo klusnus pacientas. Jis nenustygo nieko neveikda- 
mas ir jau dukart privertė iš naujo atsiverti užsitraukusią žaizdą, per 
anksti sėdęs ant arklio. 

Mano vyras susiraukė. 

- Jei jis gali padėti, tai kvieskit. Man taip atsibodo visi tie raiščiai 
ir kompresai! 

— Ačiū! - aš pakštelėjau jam į kaktą ir nuskubėjau išsiųsti kvie- 


timo. 


Atsakymo nesulaukiau ištisas savaites. Atėjus rudeniui mes kaip 
įprasta persikėlėme į Blua pilį Luaros slėnyje, sumūrytą iš raudonų 
plytų ir akmenų. Savo apartamentus čia aš buvau atnaujinusi iškal- 

dama medžiu ir medžiaginiais apmušalais. Gyvendama šioje pilyje, 
aš daugelį valandų praleisdavau rūpindamasi ūkio reikalais. 

Vieną popietę pas mane netikėtai įžengė Mišelis de Nostradamas. 

Pakėliau akis ir sustingau. Jis buvo aukštas, bet šiaip iš pirmo 
žvilgsnio lyg ir niekuo neišsiskyrė. Vilkėjo juodais gydytojo drabu- 
žiais, o ant galvos mūvėjo kepurę su snapeliu; išsišovusių bruožų jo 
veidą ligi pusės dengė žilstelėjusi barzda. Kai nusilenkė man, atrodė 
panašus į kelionės išvargintą pirklį. Tačiau pažvelgusi jam į akis pa- 
mačiau, kokios jos rudos, skvarbios ir liūdnos, - jose slypėjo begali- 
nė išmintis ir mįslingas švelnumas. 

— Atvykau iš Fontenblo, jūsų malonybe, —- sodriu balsu prabilo 
jis. - Man pasakė, kad jūs čia. 

Nors jis niekuo neparodė nepasitenkinimo, buvo aišku, kad aš 
priverčiau jį keliauti toliau, nei jis galėjo sau leisti. Aš maloniai jam 
nusišypsojau, iškart supratusi, kad apsimetinėjimu jo užglostyti ne- 
pavyks. 

— Apgailestauju dėl nepatogumų, tačiau jūs neatsakėte į mano 
laišką. Kaip galėjau žinoti, kad visgi ketinate pas mane atvykti? 

Jis ir toliau ramiai žiūrėjo man į akis. 

— Kaip supratau, jūs norėjote susitikti su manimi kuo greičiau. 
Minėjote, kad jo didenybę jūsų vyrą kankina negyjanti žaizda; pa- 
maniau, kad neturime laiko laiškams, - jis patylėjo. - Ar ta žaizda 
vis dar neužgijo? 

Aš linktelėjau; smalsus mano žvilgsnis užkliuvo už kone kiaurai 
nudėvėtų jo rankovių, gaubiančių stambius, kaulėtus riešus. Iš pa- 
žiūros atrodė, kad su tais pačiais rūbais jis bus pėsčiomis atkeliavęs 
iki pat Blua. 

— Jūs neturite jokių daiktų? —- paklausiau. 

— Atsinešiau krepšį. Palikau lauke sargybiniui. Ar tuoj pat eisime 
pas karalių? 

Aš linktelėjau ir jau buvau besistojanti, bet kambarys aplinkui 
staiga lyg ištirpo. Tą akimirką prabudo tiek ilgai snaudęs mano slap- 
tasis gebėjimas. Ištiesiau rankas, norėdama įsitverti stalo krašto, ir 
išgirdau jį sakant: 

— Jūs žinote, ko aš atkeliavau. 

Mudviejų akys susidūrė. Jis stovėjo ramiai, nejudėdamas, tarsi 
viskas taip ir turėtų būti. Šis keistas žmogus atvyko į dvarą man kaž- 
ko pranešti. 

— Mes netrukus aplankysime jo didenybę, — pasakiau ir moste- 
lėjau savo damoms išeiti, nors tai buvo labai neįprasta. Juk aš buvau 
karalienė, o šį žmogų mačiau pirmąkart. Iš kur galėjau žinoti — o gal 
jis pamišęs?! 

Nusivedžiau jį į asmeninį savo kabinetą - mažą kambarėlį su įsti- 
klintu langu, paauksuotu stalu, kėdėmis ir židiniu. Kambario sienas 
buvau įsakiusi iškalti kvapnia kedro mediena ir padabinti auksiniais 
savo ir Henriko inicialais. Mano kabinetas Blua pilyje buvo viena iš 
nedaugelio vietų Prancūzijoje, kur nesimatė sukryžiuotų H ir D rai- 
džių. Kas nors kitas gal ir būtų stabtelėjęs apsidairyti ar net slapčia 
šyptelėjęs. 

Bet Nostradamas, regis, nė nepastebėjo, kur atsidūrė. Jis atsisėdo 
ant mano nurodytos kėdės, atsisakė mano pasiūlyto vyno ir tarė: 

— Jūsų malonybės laiškas mane gerokai nustebino. Aš daugelį 
metų ir pats vis jums rašiau, bet jūs nė sykio neatsakėte. 

— Jūs man rašėte? Bet aš ničnieko negavau! Patikėkit, jei būčiau 
gavusi, aš tikrai... - užsikirtau, nes jau norėjau meluoti. - Matot, iš 
tiesų aš gaunu šimtus visokių prašymų. Mano sekretorius atrenka 
tiktai pačius svarbiausius arba asmeninio pobūdžio laiškus, o visų, 
žinoma, aš neįstengiu perskaityti. 

— Aišku. Vadinasi, mano laiškai nebuvo svarbūs. 

— O, ne! Jie tiesiog praslydo pro akis. 

— Ne. Jie nebuvo svarbūs. 

Jis nenorėjo pasakyti, kad aš palaikiau jo laiškus nesvarbiais ar 
kad... 

— Jie ir neturėjo jūsų pasiekti, - pasakė jis ir pirmąkart nusišyp- 
sojo, parodydamas kreivus dantis. - Dievas rodo mums kelią. Jūs tai 
žinote; jūs irgi regite tai, kas nematoma. 

Mano pilve kažkas suvirpėjo: tai ypatingasis mano gebėjimas tie- 


sė seniai pamirštus čiuptuvėlius. 

— Kotryna, — vos girdimai ištariau aš. — Prašom vadinti mane 
Kotryna. 

— Taip nedera. Jūs esate mano karalienė. 

Stojo tyla. 

— Kodėl jūs man rašėte? - paklausiau. 

— Todėl, kad patyriau regėjimų, — atsakė jis. — Mačiau jus ir 
ateitį, — jis maktelėjo smakru durų link. — Užrašiau juos dar prieš 
daugelį metų iki jums atvykstant į Prancūziją. Tie užrašai yra mano 
krepšyje. Jei leisite, dabar pakartosiu jums tai, kas svarbiausia. Ma- 
tot, tie regėjimai ateina... - jis nutilo, ieškodamas tinkamų žodžių. — 
Jie užklumpa mane netikėtai. Dauguma jų taip ir lieka neaiškūs. 

— Taip, - tyliai ištariau aš, - suprantu. 

— Taip ir maniau, - jis sukryžiavo ant krūtinės rankas. - Tai, ką 
pasakysiu, išklausyti jums bus nelengva. 

Aš tai žinojau. Jutau nuo jo sklindančią keistą jėgą, besirandančią 
kažkokioje tamsioje jo sielos gelmėje, nieko bendro neturinčioje su 
žmogiškuoju pavidalu. 

— Aš esu tik indas, - toliau kalbėjo jis. - Pirmąkart šį gebėjimą 
pajutau dar būdamas paauglys. Dar vaikystėje aš jau suvokiau esąs 
kitoks nei visi, tačiau aiškiai šį savo skirtingumą supratau tik būda- 
mas gerokai vyresnis. Iš pradžių bandžiau su tuo kovoti. Nenorėjau 
būti tos galios valdomas. Bet laikui bėgant turėjau su tuo susitaikyti. 
Nežinau, dėl kokių priežasčių Dievas mane pasirinko, neverta nė 
vaizduotis, kad galiu tai suprasti. Didžiumą to, ką matau, aš išgul- 
dau eilėmis. Poezija - kaip muzika. Klausytojas joje girdi tai, ką nori 
girdėti. 

Jis užsimerkė ir giliai atsiduso - atodūsis lyg dūmų stulpas pakilo 
aukštyn. Paskui jo veidas sutrūkčiojo, o aš įsitempiau ir sustingau. 
Sėdėjau nejudėdama ir laukiau, nors tylai, atrodė, nebus galo. 

Pagaliau jis prabilo: 

— „Jaunasis liūtas kovoje įveiks senį. Auksiniam narve jis per- 
durs jam akį. Dvi žaizdos iškart, ir senis liūtas gaus galą baisiose 


kančiose“ 

Aš suraukiau antakius. Apie ką jis čia? Liūtai, žinoma, yra kara- 
liaus simbolis, bet simboliai gali reikšti daugelį dalykų, o jis minėjo 
kovą ir narvus. 

Nostradamo vokai suvirpėjo. Jis apsilaižė lūpas. 

— „Moteris valdys viena, jos įstabusis vyras mirs, būdamas pir- 
mas kovoje dėl garbės. Septynerius metus raudojusi, ji valdys dar 
ilgai: 

Mane užliejo begalinė neviltis. Baigęs kalbėti, jis ilgai sėdėjo ty- 
lėdamas, tarsi klausydamasis savo žodžių aido. Paskui atsimerkė ir 
sumurmėjo: 

— Dabar jau eisiu. Padariau, kam buvau pašauktas, - jis jau no- 
rėjo stotis. 

— Ne! - surikau, ir kambario tyloje mano balsas tiesiog rėžė ausį. 
Pritilusi trūksmingai įkvėpiau. - Aš... aš nesuprantu. Kokios čia pra- 
našystės... Ką gi jos reiškia? 

Jis nieko neatsakė, tik ilgai žiūrėjo man į akis. Jo žvilgsnis buvo 
liūdnas, kone apgailestaujantis. 

— Jūs turite man pasakyti, - pridūriau. - Maldauju! Ar tai reiškia, 
kad aš... kad aš pergyvensiu savo vyrą? 

Jis palinko prie manęs. Nors mudviejų kūnai nesilietė, jo artumą 
pajutau kaip glamonę. 

— „Ateities neįmanoma tiksliai atspėti: 

Aš krūptelėjau. 

— Sykį tai jau girdėjau, dar vaikystėje. Iš kur jūs žinote? 

— Tai mėgstamas aiškiaregių posakis, - jis patylėjo. - Ar dar ko 
nors norite manęs paklausti? 

Aš atsispyriau pagundai reikalauti, kad jis viską smulkiai išaiš- 
kintų. Jis atrodė baisiai išvargęs. Vėliau, - pamaniau sau. Kai geriau 
susipažinsime, jis viską man paaiškins. 

— Dabar reikėtų eiti aplankyti mano vyro, - pasakiau. - Jam per- 
kirsta šlaunis. Ir mano vaikai... Būčiau dėkinga, jei sudarytumėte jų 
horoskopus. Už visas paslaugas jums bus dosniai atlyginta. 

Nostradamas linktelėjo. 

— Padarysiu ką galėdamas. Tačiau pabūsiu čia neilgai. 

Daktaro Parė nuostabai, Nostradamas pagydė Henriko žaizdą 
paprasčiausiu pleistru su mėtomis ir pelėsiais. Tada sudarė mūsų 
vaikų horoskopus. Jų brėžiniuose, laimei, nebuvo matyti nieko per- 
nelyg neįprasto. Tačiau jis vis tiek akimirksniu tapo dvaro įžymy- 
be —- naujas aiškiaregys visada būna be galo populiarus, kol nesu- 
klysta. Nostradamo garbei reikia pasakyti, kad jis nesišaipė nei iš 
moterų, kurios iškart apspito jį klausinėdamos apie savo meilės rei- 
kalus, nei iš turto ištroškusių puošeivų. Tačiau dvariškiams jis greit 
pakyrėjo — kaip ir visos naujovės, kurių jie neįstengė suvokti; jis taip 
pat nuo jų pavargo. 

Aš pasisiūliau palydėti jį per Luaros slėnį ir kartu užsukti į Šomo- 
ną pas Rudžjerį. Vos įžengęs į pilį, Nostradamas sustingo. Rudžjeris 
nulėkė laiptais žemyn mūsų pasitikti, vilkėdamas brangiu raudono 
aksomo drabužiu, siuvinėtu žvaigždėmis, ir puolė bučiuoti man 
rankos. Atrodė perkaręs kaip visada, pasišiaušęs ir karščiuojančio- 
mis akimis. Jis nušvito, pamatęs senąjį aiškiaregį: 

— O, aš jau tiek girdėjau apie jus! 

— Tikrai? —- sausai burbtelėjo Nostradamas. 

Vakarienei valgėme keptų putpelių. Tada Rudžjeris nusivedė 
mus į observatoriją per savo stiklą pažiūrėti į žvaigždes. Kai jis ėmė 
primygtinai siūlyti mums apsinakvoti, Nostradamas kilstelėjo ranką 
ir tepasakė: 

— Ne, negaliu. 

Rudžjeris įsižeidė. Nostradamas tuo tarpu apsisuko ir visiško- 
je tamsoje ėmė leistis laiptais žemyn. Išsigandusi, kad jis parkris ir 
nusisuks sprandą, aš stvėriau žvakę ir, liepusi Kozimui niekur neiti, 
nulėkiau jam iš paskos. Kol pasiekiau prieangį, buvau jau visai uždu- 
susi ir aplipusi voratinkliais. 

Nostradamas tuo metu nužingsniavo per kiemą prie mano neš- 
tuvų; pasiėmė iš jų savo krepšį ir užsimetė ant galvos gobtuvą. 

— Senjore! — puoliau prie jo. - Ką visa tai reiškia? Rudžjeris - iš- 
tikimas mano bičiulis dar nuo mažumės. Kodėl taip paniekinote jo 
vaišingumą? 


Jis atsigręžė į mane; veido po gobtuvu visai nebuvo matyti. 

— Aš nepaniekinau jo vaišingumo, aš jo atsisakiau. Negaliu čia 
pasilikti. Man čia negera. 

— Na, ir man ne itin patogu. Čia ne Blua pilis, bet patikėkit, pata- 
lai čia švarūs, o grindys iššluotos. 

— Ne, - atkirto jis. - Man negera su juo. Aš privalau keliauti. 

Aš apstulbau. 

— Arjis jus įžeidė? 

— Ne. Bet jis įskaudins jus. Jis jus išduos. 

Aš tik nervingai nusijuokiau. 

— Liaukitės! Nedvejodama patikėčiau Kozimui savo gyvybę. Jūs 
tiesiog pavargęs. Eime vidun! Išgersim karšto vyno ir... 

— Nuojauta manęs niekada neapgauna, - jis žengė artyn. - Jis 
užsiima blogais dalykais. Blogai ir baigs. Toks jo likimas. 

Aš stvėriausi sau už gerklės. 

— Nejau tikrai manot, kad Kozimas... 

— Aš visuomet sakau tiesą, kad ir kokia skaudi ji būtų. Jei dar 
norėsite mane pamatyti, atsiųskite žinią į mano namus Salone, - jis 
blausiai šyptelėjo. - Arba aš pats pas jus atvyksiu, jei reikės. 

Nežinodama, ką jam atsakyti, aš tik pamaniau, kad jei jis su visais 
taip kalba, tai rizikuoja atsidurti Bažnyčios teisme arba dar blogiau. 
Todėl nusimoviau nuo piršto žiedą su jaspio akute, ant kurio buvo 
mano antspaudas. 

— Jeigu jums grėstų koks pavojus, pasakykite, kad jus globoja 
Prancūzijos karalienė. 

Jis įsidėjo žiedą į kišenę. Likau stovėti mėnulio nušviestame kie- 
leidosi į kelią. Netikėjau, kad dar kada nors jį pamatysiu, ir net 
nebuvau tikra, ar norėčiau. Kad ir koks užburiantis buvo, jis už- 
gavo manyje slaptą stygą, kurios skambesio aš anaiptol netroškau 
girdėti. 


PENKIOLIKA 


AARC 


IRMĄJĄ DAUGIAU NEI PO IŠTISO DEŠIMTMEČIO ŠVENČIAMĄ 

dofino vestuvių dieną Paryžiaus dangaus netemdė joks debesė- 
lis. Išsipusčiusių didžiūnų puošmenose atsispindėjo žvakių šviesa, o 
pro katedros duris dvelkiantis lengvas vėjelis kilsnojo iškabintas šil- 
kines vėliavas. Kad ir koks nuskurdintas buvo karalystės iždas, tokia 
svarbia proga iškilmėms nepašykštėjome. 

Kai Pranciškus su savo nuotaka priklaupė priešais altorių, man 
širdį suspaudė nerimas ir baimė. Iš pradžių aš atkakliai priešinausi 
toms vestuvėms. Mano sūnui jau sukako keturiolika - tokio am- 
žiaus daugumą princų ima kamuoti kūno geiduliai, tačiau jį ir to- 
liau kankino baisūs ausų uždegimai, kurių niekaip nebuvo įmanoma 
pagydyti, ir dabar su savo brangakmeniais nusagstytais apdarais jis 
atrodė smulkutis ir nugeibęs. Kad ir būdamas įsimylėjęs Mariją, jis 
manymu, geras pasismaginimas lovoje buvo kaip tik tai, ko reikėjo 
mūsų sūnui, tačiau aš įtariau, kad Pranciškus tam dar nesubrendęs, 
ir kaltinau Dianą, kad nė akimirką nepaleisdama jo iš akių nedavė 
jam laisvės suaugti. Jinai laikė jį amžinu vaiku ir be saiko lepino, kad 
tik išlaikytų visiškoje savo valioje. 

Šiaip ar taip, šios vedybos sujungė Škotiją su Prancūzija, ir su- 
kryžiuoti Valua bei Stiuartų giminių herbai puošė neštuvus, kuriais 

mes visi grįžome į Luvrą puotauti prie stalų, užtiestų staltiesėmis, 
išsiuvinėtomis susipynusiais dagių ir lelijų žiedais. 

Marija su mano vyru pradėjo šokius, o aš, sėdėdama ant pakylos, 
prisiminiau tą dieną, kai pati buvau nuotaka ir pirmąsyk turėjau vie- 
šai pasirodyti greta savo šešuro. 

Henrikas vilkėjo perlais siuvinėtą tamsiai violetinio aksomo dra- 
bužį. Eidamas trisdešimt devintuosius metus jis vis labiau panašėjo 
į savo tėvą, tiktai elgėsi kur kas santūriau, nė akimirkos neleisdamas 
sau pamiršti, kas esąs. Tuo tarpu jo tėvas Pranciškus mėgdavo gar- 
siai juoktis ir per daug gerti. Henrikas tik retsykiais vos suvilgydavo 
lūpas vynu, o jei ir šypsodavosi, tai jo šypseną po vešlia barzda sun- 
kiai galėdavai įžiūrėti. 

O nuotaka - nepalyginsi su ta naivia mergyte, kokia buvau aš! Su 
žemiau juosmens siekiančiais rusvais plaukais ir aplink dailų kaklą 
apsuktu mano septynių pilkųjų perlų vėriniu ji atvirai didžiavosi savo 
grožiu ir begėdiškai koketavo su Henriku. Pavydėdama jai nerūpes- 
tingos jaunystės ir gyvumo, aš nukreipiau žvilgsnį į vestuvių svečius. 

Prie Lotaringijos Gizų stalo sėdėjo pagyvenusi našlė kunigaikš- 
tienė, apsupta mylimiausios savo marčios - Randuotojo žmonos ir 
kelių pusseserių lotaringiečių; ji tiesiog pūtėsi iš pasididžiavimo, 
žiūrėdama į karališkąją savo vaikaitę. Jų giminės atžalos, įsitaisę prie 
vaikų stalo, maišėsi su maniškiais. 

Tarp vaikų akį labiausiai traukė Randuotojo sūnus Henrikas — 
tikras angelėlis švytinčiais auksiniais plaukais ir tobulais veido 
bruožais. Jis sėdėjo greta mano sūnaus, septynmečio Henriko, ku- 
ris sukiojo rankose mano dovanotą pakabutį su brangakmenių; jo 
akyse aiškiai buvo matyti nekantravimas: jis puikiai šoko ir tiesiog 
nenustygo laukdamas, kada galės visiems parodyti savo grakštu- 
mą. Jaunikis Pranciškus nenuleido akių nuo savo nuotakos Marijos, 
nors antrasis mano sūnus, beveik aštuonerių metų sulaukęs Karo- 
lis, kažką šnabždėjo jam į ausį. Netoliese sėdinti vyriausioji mano 
dukra Elžbieta atrodė labai romi su savo karneolio spalvos suknia; 

mažiausias, ketverių metų Herkulis, išdykavo žaisdamas su maistu. 

Visi jie, kaip ir Pranciškus, vieną dieną ves arba ištekės ir paliks 
mane, - pagalvojau. Privalau rūpintis jais, kol galiu, ir nutiesti jiems 
kelius į ateitį, kad būtų laimingi. 

Aš atsilošiau krėsle ir paėmiau vyno taurę. Staiga mano akis už- 
kliuvo už rūstaus pavidalo - prie stalo į dešinę nuo pakylos sėdėjo 
karalienė Žana Navarietė. Ji šaltai ir nepakančiai žvelgė į mane - 
visai kaip tada, prieš daugelį metų, kai atvykusi į Ambuazą išpeikė 
mano katalikų tikėjimą. Jos motina, Pranciškaus I sesuo Margarita, 
mirė prieš keletą metų, neilgai trukus po Žanos ir princo Antua- 
no de Burbono vestuvių. Burbonai buvo kilę iš tryliktojo amžiaus 
didikų, tai buvo karališko kraujo Prancūzijos katalikų giminė, kuri 
turėjo teises į sostą — iškart po mano pačios sūnų. Žana ir Antuanas 
buvo įžymi pora, tačiau įtariau, kad ne itin laiminga. Antuanas buvo 
išvaizdus storžievis, amžinai besišlaistantis atlapu švarku ir be saiko 
maukiantis vyną; štai ir dabar jis išsitaršiusiais šviesiais plaukais ir 
įraudusiu veidu smagiai flirtavo su kažkokia išsidažiusia dvaro ko- 
kete, nors jo žmona, apsivilkusi juoda suknia be jokių puošmenų, 
kaip reikalavo jos kalvinų tikėjimas, sėdėjo vos per kelias kėdes ats- 
tu. Buvau girdėjusi, kad ji bandė atversti Antuaną į protestantizmą, 
tačiau veltui; matydama, kaip jis prisikišęs trinasi tai kekšytei į ka- 
klą, pajutau gailestį ir užuojautą Žanai. Buvo aišku, kad Antuanui 
nusispjauti ne tik į religiją, bet ir į viską, kas nesusiję su jo paties 
malonumais. 

Deja, ji buvo pernelyg šalta ir neprieinama, tad aš vargais negalais 
tesugebėjau pasakyti jai tik kokius trejetą žodžių, ir kol bergždžiai 
stengiausi sugalvoti, apie ką ją dar pakalbinus, mano akis užkliuvo 
už jos sūnaus — mažojo Henriko, būsimojo Navaros karaliaus. Tai 
buvo kresnas strazdanotas berniukas, paveldėjęs rudus Žanos plau- 
kus ir žalias savo tėvo akis bei melancholiškus jo veido bruožus. Jis 
buvo šešerių — metais vyresnis už Margo; kol svarsčiau, kodėl jis 
nesėdi kartu su kitais vaikais, jis atsisuko ir įsistebeilijo į mane. 

To vaiko akys mane tiesiog užbūrė. Smalsiame jo žvilgsnyje, ku- 
rio kol kas dar nedrumstė amžius ir patirtis, aš pažinau save, ko- 
kia buvau vaikystėje: subrendusi ne pagal metus, bet nė neįsivaiz- 

duojanti, kaip smarkiai ir greit gali pasikeisti aplinkinis pasaulis. 
Mane užplūdo gailestis ir atjauta pagalvojus, kaip šitą vaiką turėtų 
gluminti visas aplinkui tvyrantis šventės triukšmas ir spindesys, tai- 
gi pamojau jam prieiti. Žana krūptelėjo ir pasilenkusi ėmė kažką 
šnibždėti berniukui į ausį; akimirką jis sudvejojo, bet paskui pakilo 
ir žengė prie manęs. 

Priėjęs jis iškilmingai nusilenkė, atrodė nerangus ir sukaustytas 
puošnių savo apdarų, o neklusnūs plaukai tartum šluotos virbai į 
visas puses styrojo jam ant galvos. Jis gimė po Avino ženklu, - pa- 
galvojau, prisiminusi Žanos atsiųstą pranešimą apie sūnaus gimimą 
ir sidabrinį krikšto dubenį, kurį savo ruožtu nusiunčiau dovanų. 

— Vaikeli, - švelniai kreipiausi į jį, - ar žinai, kas aš? 

— Taip, - nudelbęs akis į išblizgintus savo batus, atsakė jis. - Jūs 
esate teta Kotryna. 

— Teisingai. Aš esu tavo teta Kotryna. Eikš, leisk man tave apka- 
binti! 

Jis bailiai dirstelėjo į savo motiną, o aš tuo tarpu nulipau nuo 
pakylos ir apglėbiau jį; stamantrus vaiko kūnelis nė nevirptelėjo, kai 
priglaudžiau jį prie savęs. 

Staiga mane ištiko regėjimas. Nuo pat vaikystės nieko panašaus 
nebuvau patyrusi, o dabar tas įspūdis buvo toks galingas, kad viskas 
aplinkui akimirksniu išnyko ir aš likau viena tamsoje. 

Kažkur toli griaudžia patrankos, jų dundesys aidi per visą ilgą 
slėnį, gaubiamą dūmų kamuolių. Ant sviedinių sužalotų medžių 
aplinkui kabo vien graudūs sudraskytų rudens lapų skivytai. Ma- 
tau vyrą, raitą ant galingo juodo karo žirgo: tamsią jo kepurę puo- 
šia balta plunksna, vešli vario spalvos barzda dengia vėjo ir saulės 
nugairintą veidą, jo nosis ilga, o lūpos putlios. Platūs skruostikau- 
liai ir arti viena kitos įsodintos akys liudija ryžtą, atrodo, kad jam 
paklūsta net oras, kuriuo jis kvėpuoja. Ant žirgo jis sėdi taip tvir- 
tai, lyg būtų gimęs balne, ir valdo neramiai trypiantį gyvulį vien 
keliais. 

Prie jo pribėga jaunas pažas, vilkintis žalia livrėja su nematyta 


emblema. 

— Jie nepasiduoda, - šnopuoja pažas, ir raitelis nekantriai dėbteli 
į jį. Tada jis atmeta galvą ir garsiai nusikvatoja. Pasako kažką, ko 
neišgirstu; aš bandau prie jo priartėti, kad girdėčiau, ką jis sako, bet 
jis kažkur pradingsta, vaizdas išsisklaido lyg dūmai, ir... 

Aiktelėjusi atsikvošėjau vėl esanti menėje; kol bandžiau susivokti 
ir atgauti savitvardą, pajutau kylantį pykinimą, o kūną po suknele iš- 
pylė šaltas prakaitas. Berniukas kilstelėjo rankutę ir perbraukė man 
per skruostą. 

— Teta Kotryna! - sumurmėjo jis. Pažvelgusi jam į veidą, aš iškart 
suvokiau, kad ką tik būsiu regėjusi, koks jis taps. 

Žana atidrožė prie mūsų ir ryžtingai išplėšė sūnų man iš glėbio. 

— Pakaks, ponia, — išrėžė ji, žaibuodama akimis į kryželį iš rubi- 
nų ir perlų, prisegtą man prie suknelės, - jaunosios mano marčios 
dovaną. 

— Ji nieko man nepadarė, - tarė motinai mažasis Navarietis. - Ji 
taip skaniai kvepia! 

— Tai stabmeldystės kvapas, - atšovė Žana. 

Kad ir kokia jaučiausi išsekusi (kaip visada, kai patirdavau savo 
regėjimus), man dar užteko jėgų nusijuokti. 

— Kaip matau, kai kurie dalykai nekinta. Norėjau tik pasvei- 
kinti berniuką ir paklausti, gal jam patiktų sėdėti su kitais vaikais. 
Jei nepamiršote, jis juk perpus Valua; šios giminės kraujas teka ir 
jūsų gyslomis. - Žana susiraukė; nekreipdama į ją dėmesio, pa- 
klausiau vaiko: —- Ar norėtum susipažinti su savo pusbroliais ir 
pusseserėmis? 

Navarietis pažvelgė į vaikų stalą. Maniau, kad jau atsisakys ir įsi- 
kibs motinos sijono, - juk ji sergėjo kiekvieną jo žingsnį. Bet, mano 
nuostabai, jis ryžtingai atstatė smakriuką. 

— Taip, norėčiau. Ar galima, mama? — paklausė, pakėlęs akis į 
Žaną. 

Kas jai beliko daryti? Šaltai linktelėjusi, ji sekė akimis, kaip pa- 
ėmiau jį už rankos, — nors buvo gana kresnas, bet rankutes turėjo 
mažas, — ir nusivedžiau prie stalo, kur pristačiau mažajam Gizui 
(tas nusižiovavo) ir savo pačios vaikams. 

— Čia jūsų pusbrolis iš Navaros, - pasakiau jiems. — Jis neseniai 
atvyko į rūmus. Pasistenkit, kad jam pas mus būtų smagu. 

Margo nusišypsojo. 

— Tavo vardas Margarita, — išpyškino Navarietis, o ji koketiškai 
krestelėjo garbanas. 

— Tai jau ne, pusbroli! Visi vadina mane Margo. 

Mano sūnus išdidžiai atkišo smakrą ir tarė: 

— O aš esu Henrikas, Anžu kunigaikštis. 

- Gerai jau, gerai, — šyptelėjau aš. - Elkitės maloniai. Kai suaugu- 
sieji pašoks, ateis ir jūsų eilė, gerai? - Tada pažvelgiau į pakeltas Na- 
variečio akis. — Labai tikiuosi, kad tau pas mus patiks, - pasakiau, 
vėl pajutusi širdyje krustelint nepaaiškinamą artumą šiam vaikui. 

Jis man nusišypsojo, o tai pamatęs manasis sūnus Henrikas susi- 
raukė. Aš linktelėjau Žanai, ir ši atsitraukė į savo vietą kaip įniršusi 
liūtė, iš kurios ką tik pagrobė jauniklį. 

Ankstesniojo mano regėjimo poveikis pamažu ėmė blėsti, bet aš 
visą likusį vakarą tyli ir susikaupusi prasėdėjau ant pakylos stebė- 
dama, kaip mažasis Navarietis nerangiai žengė į šokių aikštelę su 
Margo, kuri lyg kokia laumė sukosi aplink. Štai kur, — pamaniau, — 
dėmesio vertas princas! 


Po vestuvių mes grįžome į Fontenblo grožį ir ramybę. Galima buvo 
patikėti, kad pasaulis tarsi stabtelėjo dėl mano sūnaus vedybų, ta- 
čiau, kaip parodė paskutinieji kardinolo pranešimai, toli gražu ne. 

Henrikas pasikvietė mane į savo kabinetą. Radau jį sėdintį prie 
stalo su pamėlusiais iš nuovargio paakiais. 

— Marija Tiudor miršta, - pasakė jis. - Pasak mūsų pasiuntinio 
Anglijoje, tas kūdikis, kurio ji neva laukiasi, yra auglys pilve. Ji ne- 
paiso savo gydytojų nurodymų ir kiauras dienas verkauja Pilypo, ku- 
ris paliko ją ir grįžo į Ispaniją, vos tik išgirdęs, kad ji nėščia. 

— Vargšė moteris! Nelengvas gyvenimas jai teko! 

— Tai jau tikrai. O kai ji mirs, ir mums bus nelengva, - jis permetė 
akimis popierių, kurį laikė rankose. - Anglai siekia karaliene pa- 

skelbti jos seserį Elžbietą, nors Marija laiko ją įkalintą namuose, - jis 
rūgščiai šyptelėjo. — Elžbietos neapkaltinsi jokiais sąmokslais prieš 
Mariją, nors visi žino, kad ji - užkietėjusi eretikė. Jeigu gaus sostą, ji 
atsigręš prieš mus, — jis numetė pranešimą į šalį ir liūdnai pažvelgė 
į mane. - Monsinjoras sako, kad vos Marijai Tiudor mirus turime 
pasiūlyti Pilypui kitą nuotaką. 

Viskas aplinkui tarsi išnyko. Ausyse man liko skambėti tik vienas 
žodis. 

— Nuotaką? - pakartojau. 

— Taip. Jei jau Elžbieta nusitaikė į Anglijos sostą, mums teks vie- 
nytis su ispanais. 

Skaisčioje saulės šviesoje sūkuriavo auksinės dulkelės; viskas 
aplink atrodė nepakenčiamai ryšku. Henrikas atsiduso. 

— Kotryna, aš to nedaryčiau, jeigu tik būtų iš ko rinktis. Bet kito 
kelio nėra. Tiktai viena iš mūsų dukterų jau yra tinkamo amžiaus 
tekėti. 

— Tačiau Elžbietai dar tik keturiolika, o Ispanija šitaip toli! 

- Ji princesė ir privalo atlikti savo pareigą, kaip ir mes kadaise, — 
jis paėmė mane už rankos. - Juk suprantate, tiesa? 

Aš linktelėjau. 

— Taip. Tačiau pažadėkit man, kad pati galėsiu jai pasakyti. Tą 
žinią ji turi išgirsti iš manęs. 

— Duodu jums žodį, - tarė jis ir pabučiavo man į skruostą. 


Likę tų metų mėnesiai pralėkė lyg vėjo nuplėštų lapų sūkurys prieš 
pirmąją žiemos pūgą. Konetablis ir jo sūnėnas Kolinji, kurio jau 
daug metų nemačiau, išvyko į Pilypo II dvarą Briuselyje derėtis dėl 
būsimų vedybų sutarties. Netrukus pasklido kalbos, kad keliauda- 
mas per Nyderlandus Kolinji susidomėjęs protestantų tikėjimu. 
Tačiau man gandai nerūpėjo. Buvau pernelyg susikrimtusi dėl 
to, kad netrukus turėsiu atsisveikinti ne su viena, o su dviem duk- 
terimis, nes, vos išgirdęs, kad Henrikas pritarė Elžbietos santuokai 
su Ispanijos Pilypu, kardinolas nedelsdamas išpiršo mano dukterį 


KOTRYNOS MEDIČI IŠPAŽINTIS «+ 167 


Klaudiją Lotaringijos kunigaikščiui - Gizų giminaičiui. Aš karš- 
tai priešinausi toms vedyboms ir įrodinėjau, kad Klaudija dar per 
maža — jai tebuvo vienuolika. Tačiau, visų nuostabai, Klaudija pati 
netikėtai parodė tvirtą būdą. Ji buvo mažo ūgio ir kresna, mat pavel- 
dėjo nepatraukliausius abiejų mūsų giminių bruožus. Vieną dieną ji 
atidrožė pas mane ir pareiškė: 

— Mudu su Lotaringijos kunigaikščiu pažįstami nuo mažumės. 
Geresnio vyro už jį aš nė negalėčiau tikėtis! 

— Bet, vaikeli mano, kaip galite būti tuo tikra? Juk jums dar tik 
vienuolika! — Aš žiūrėjau į ją su pagarba ir liūdesiu. Nelabai kada 
kreipiau dėmesį į šią savo dukterį, tad dabar tiesiog apstulbau su- 
pratusi, kad ji jau beveik subrendusi moteris, - jei dar ne kūnu, tai 
bent protu ir kalba. 

— Aš žinau, — pakartojo ji. - Ir nematau reikalo atidėlioti suža- 
dėtuves. Nenoriu sulaukti tokio likimo, kaip mano pusseserė Žana 
Navarietė, kurią ištekino už kažkokio princo, su kuriuo ji neturi nie- 
ko bendro! 

Jos žodžiams nebuvo kaip prieštarauti. Klaudijos apsisprendimas 
buvo toks tvirtas ir pagrįstas, kad gavau sutikti su sužadėtuvėmis, 
bet su sąlyga, kad Lotaringietis pasižadės su ja negulėti, kol jai ne- 
sukaks keturiolikos. 

Lapkritį Marija Tiudor mirė. Jos įseserė, kurią ji laikė įkalintą ir 
vos nenukirto jai galvos už menamą išdavystę, įžengė į sostą ir tapo 
Anglijos karaliene Elžbieta I. 

Po kelių dienų Ispanijos karalius Pilypas priėmė mūsų vedybų 
pasiūlymą. 


1559 metų sausio mėnesį Klaudija ištekėjo už Lotaringijos kuni- 
gaikščio. O vasario mėnesį admirolas de Kolinji ir konetablis galu- 
tinai sutarė dėl sąlygų, kuriomis Henrikas turėjo atiduoti Elžbietą 
Pilypui II į žmonas, o savo paskutinę likusią seserį, mano brangiąją 
Margaritą, ištekinti už Filberto iš Savojos — vieno iš didžiausių Pily- 
po sąjungininkų. Po kelių dešimtmečių karų mes pagaliau sudarėme 

taiką su Ispanija, ir Henrikas, kaip buvo žadėjęs, leido man pranešti 
dukteriai žinią apie būsimas vedybas. 

Radau Elžbietą vaikų kambaryje sėdinčią prie lango. 

Diena buvo puiki ir giedra. Vėjelis nešė mums balsus iš lauko. 
Priėjusi artyn prie Elžbietos, pamačiau parke pulkelį jaunimo. Viena 
mergaitė ypač krito į akis - ji purtė plaukus visai kaip nenustygstan- 
tis žirgas, kurio vadžias ji laikė, karčius. Aš net nustėrau, pamačiusi 
ant žirgo Pranciškų: jis laikėsi įsikirtęs balno gugos, o Marija varė 
gyvulį ratu. Man kiek atlėgo pastebėjus, kad greta stoviniuoja visas 
būrys arklininkų. 

— Atrodo, Marija Stiuart užsibrėžė padėti Pranciškui įveikti ar- 
klių baimę, — dygokai burbtelėjau. 

— Jis daro pažangą, - atsakė Elžbieta. - Netrukus jau galės pir- 
mąkart joti į medžioklę. 

Aš atkreipiau dėmesį į krūvelę senų sąsiuvinių, kuriuos Elžbieta 
laikė susikrovusi šalia savęs. Ko gero, bus išvertusi ne vieną skrynią, 
kol surankiojo šituos vaikystės prisiminimus. 

— O kodėl jūs ne su jais? — paklausiau, traukdama sąsiuvinius į 
šoną, kad galėčiau atsisėsti. 

Ji pakėlė į mane liūdnas akis. Dailiose rankose laikė atverstą kny- 
gą. Ant pirštų ji nemūvėjo nė vieno žiedo, nors tokio amžiaus jau 
būtų galėjusi jais puoštis. Tamsūs plaukai gaubė jos veidą, kuriame 
gyvenimas dar tik turėjo įbrėžti skaudžiausių pamokų žymes. 

— Norėjau prisiminti lotynų kalbą. 

— Prisiminti? — aš perdėtai linksmai nusikvatojau. - Negi būtu- 
mėt spėjusi ją pamiršti, vaikeli? Jūs gi visuomet geriausiai mokėjote 
lotynų. Niekas neįstengdavo jūsų pranokti! 

— Verčiau pasitikrinti, - ji pakėlė akis. - Ispanijos rūmuose man 
ji pravers. Juk jūs to ir atėjote, tiesa? Pranešti man, kad turėsiu tekėti 
už Pilypo II? 

Mane pervėrė baisus skausmas. 

— Kas jums pasakė? 

— Ponia Senešalė. Tačiau nebarkite jos; aš ir pati jau kuris laikas 
įtariau. Suprantu, kiek daug skausmo ji jums suteikė, mama, tačiau 

dėl šito jos nekaltinkite. Mano pareiga tekėti, už ko bus liepta, o ji tik 
patvirtino tai, ką aš jau ir taip žinojau. 

Ji viską suprato. Elžbieta matė, kaip Diana mane skaudina, nors 
mano varžovė buvo jai lyg antroji motina ir nuolat sukiodavosi greta 
jos tėvo. Jos suvokimas, kaip kankinuosi savo vyro meilužės šešėlyje, 
privertė mane pasijusti taip, lyg slėpčiausi už perregimo stiklo: visos 
mano paslaptys buvo viešos. 

— Ar Pilypas irgi turi meilužę? — vis taip pat ramiai paklausė ji. 

— Ne, - atsakiau nedvejodama. - Jis garsėja dorybingumu. 

— Bet vis dėlto jis karalius. Ir daug vyresnis, jau našlys. Be to, jis 
jau turi sūnų iš pirmosios santuokos. — Aš be žado spoksojau į ją. 
Elžbieta pridūrė: - Klausiu tik todėl, kad tokiomis aplinkybėmis no- 
rėčiau mokėti elgtis taip pat oriai, kaip jūs. 

Širdyje atsivėrė baisi tuštuma. Aš suspaudžiau jos ranką. 

— Jis tikrai jus mylės! Kaip galėtų nemylėti? Juk jūs tokia jauna 
ir graži; ko dar galėtų trokšti karalius? - Tą akimirką nė pati neži- 
nojau, ar mano žodžiai skirti jai, ar savo neišsipildžiusiai svajonei, 
tačiau duktė nusišypsojo ir užvertė sąsiuvinį. Atrodė, kad sugebėjau 
ją nuraminti. 

— O mano vestuvės įvyks čia ar Ispanijoje? —- paklausė ji. 

— Čia, — tarsi kažkas kitas kalbėjo mano balsu. - Mes viską pa- 
rengsime. 

— Puiku! Norėčiau, kad seserys ir Marija būtų mano pamergės, — 
ji palinko prie manęs. - Suprantu, kad pats Pilypas neatvyks manęs 
pasiimti, tačiau jo atstovą noriu sutikti taip, kaip dera būsimai ka- 
ralienei. 

— Taip ir bus, - mano balsas užlūžo. - Prižadu... 

Ji ištiesė rankas ir apsikabino mane - gyvas Medičių giminės 
kraujas. 

— Ačiū, mama, - sušnibždėjo. 


v Nd 


SESIOLIKA 

LŽBIETOS VESTUVĖS BUVO NUMATYTOS BIRŽELĮ IR TURĖJO 
| su Henriko sesers Margaritos ir Filberto iš Savojos jung- 
tuvėmis - šis, priešingai nei Pilypas II, ketino pats atvykti į Paryžių. 
Pilypas pranešė atsiųsiąs vyriausiąjį savo kariuomenės vadą, grės- 
mingąjį Albos kunigaikštį, kuris bus jo atstovas. 

Ruošti dukteriai kraitį turėtų būti smagus užsiėmimas, tačiau 
prižiūrėdama visą būrį siuvėjų, audėjų ir batsiuvių, turinčių ją 
išpuošti, ir stebėdama į skrynias kraunamas suknias, apsiaustus, 
batus ir kailines movas (nes girdėjau, kad Kastilijos žiemos gana 
atšiaurios), aš jaučiausi taip, tarsi kiekvienas iš tų daiktų būtų 
akmuo, kuriuo grindžiamas kelias, netrukus nuvesiantis ją šalin 
nuo manęs. 

Pilypas buvo išreiškęs pageidavimą, kad po vestuvių Elžbieta 
nedelsdama išvyktų pas jį. Būdamas jau trisdešimt dvejų jis aiškiai 
nekantravo susilaukti dar vieno sosto įpėdinio. Vien pagalvojusi 
apie savo vaiką toje niūrioje jo karalystėje, aš negalėdavau užmigti 
naktimis. Mano sielvartą dar didino ir tai, kad netrukus turėjau at- 
sisveikinti su savo moša, kuri, neskaitant mano damų, visą laiką lig 
šiol buvo ištikimiausia mano draugė ir palydovė. Tiesa, Margarita 
nuolankiai sutiko tekėti už Filberto. Sulaukus trisdešimt šešerių, jos 

jaunatviškas kietakaktiškumas buvo gerokai sušvelnėjęs ir ji troško 
pastovesnio gyvenimo nei karališko kraujo senmergės likimas. 

— Priešgyniavimu amžinai gyva nebūsi, - pasakė ji man. - Tu- 
riu pripažinti, kad jau beveik laukiu būsimo gyvenimo Savojoje, kur 
bent jau galėsiu jaustis tikra moteris. 

Aš palinkėjau jai laimės, nors tokio amžiaus ir sunku buvo tikė- 
tis, kad ji susilauktų vaikų. Atvykęs Filbertas atrodė visai patenkin- 
tas būsimąja savo nuotaka. Jiedu buvo keistoka pora, ir aš šyptelėjau 
pagalvojusi, ką pasakytų pašaipusis mano šešuras Pranciškus, pa- 
matęs prakaulią savo dukterį greta tokio apkūnaus jaunikio. 

Birželis užgriuvo mus kažkaip netikėtai, o sykiu su juo - ir ispa- 
nų svita. 

Aukštas, ištįsęs ir liesas Albos kunigaikštis sutiko Elžbietą didžio- 
joje Luvro menėje, ant kaklo užsikabinęs auksinę grandinę su negy- 
vu avinuku — Aukso Vilnos ordino kavalieriaus ženklu. Aš iškart pa- 
stebėjau nuostabą išgeltusiame jo veide. Mano duktė vilkėjo blyškiai 
rožinę suknią su brangakmeniais, o sveikinimo kalbą išdrožė tobula 
ispanų kalba; jai baigus, Alba pagerbė ją manieringa šypsena, kurią 
pamačiusi visa ispanų svita pratrūko plojimais ir šūksniais: 

— Hermosa! Gražuolė! 

Iškilmės tęsėsi. Nors buvome kiaurai prasiskolinę ir net už dra- 
bužius, kuriuos vilkėjome, mokėjome skolintais pinigais, tačiau pa- 
sirūpinome, kad grįžę namo ispanai nesiskųstų, jog buvo nevyku- 
siai priimti. Prieš vestuves aš palydėjau Elžbietą į jos kambarį ir pati 
iššukavau jai plaukus. Mudvi nesikalbėjome. Jokie žodžiai nebūtų 
galėję apmalšinti mudvi apėmusio liūdesio. 

Ji ištiesė ranką ir tylomis suėmė manąją. 

O po dviejų dienų man teko žiūrėti, kaip klūpėdama Paryžiaus 
katedroje greta Albos kunigaikščio ji prisiekė Pilypui II. Kai Alba 
užmovė jai ant piršto žiedą, užsimerkiau. Ji tebebuvo Prancūzijoje 
ir visuomet turėjo likti mano dukterimi, tačiau tą akimirką ji man 
nebepriklausė. 

Dabar ji atiteko Ispanijai. 

Mūsų dar laukė iškilmingas riterių turnyras bei Filberto ir Marga- 
ritos jungtuvės. Karališkos vestuvės — ilgas reikalas, tad Henrikas 
nusprendė, jog būsią per daug vargo vienas po kitų rengti dvejas 
iškilmes. Todėl buvo sumanyta pirmiausia surengti turnyrą Elžbie- 
tos garbei; Henrikas, apsivilkęs naujus paauksuotus šarvus, turėjo 
susigrumti su jo nugalėtoju. 

Aš savo ruožtu gavau rūpintis vaikais. Pirmiausia reikėjo nura- 
minti Pranciškų, kuris įsikalė į galvą turįs kovoti turnyre kaip ir jo 
tėvas. Negalėjau nė įsivaizduoti, kad apsišarvavęs ir raitas per patį 
vidurdienio karštį jis kratytųsi ant arklio! Buvo neseniai persirgęs 
ausies uždegimu ir dar nespėjęs atsigauti; turėjau atkalbėti jį nuo 
tos kvailystės. Paskui nudrožiau tiesiai pas Elžbietą, kurios raudono 
brokato sukniai paskutinę minutę kažko pritrūko, o tada dar laukė 
Margo, Karolis, Henrikas ir mažasis Herkulis. Vidurnaktį jau buvau 
visiškai nusivariusi nuo kojų. Vargais negalais parsvyravau į savo 
kambarį, lyg apsvaigusi nusirengiau ir griuvau į lovą. Tanakt susa- 
pnavau sapną. 

Plaukiu kažkokiu tamsiu tuneliu. Negaliu užčiuopti nieko tvir- 
to, o aplinkui tamsu, nors į akį durk, lyg kraupiame juodame kape. 
Mane dusina, kad nieko negaliu paliesti ar pajusti; aš noriu rėkti, 
bet negaliu išspausti nė garso — balsas manęs neklauso. Tolumoje 
dega ugnis. Jos šviesa traukia mane artyn, ji liepsnoja vis skaisčiau, 
aš artėju, artėju, jaučiu, kad netrukus įvyks kažkas neišvengiama, 
kažkas... 

Pabudau —- mane purtė Lukrecija. 

— Ponia, ponia! 

Gulėjau įsipainiojusi į sujauktas, prakaitu permirkusias paklo- 
des; mane marino alpulys ir blogumas. Pažinau šitą jausmą: pasku- 
tinįsyk taip pasijutau, apkabinusi mažąjį Navaros princą. Tai buvo 
mano paslaptingasis gebėjimas. Staiga man ausyse suskambo Nos- 
tradamo balsas — tarsi jis būtų buvęs čia pat, mano kambaryje: Aš 
visuomet sakau tiesą... 

Pašokusi nustūmiau susirūpinusią savo damą. 

— Kur mano laiškai?! 

Ant stalo priekaištingai kūpsojo visa jų krūva. Praeitas savaites 
buvau tokia užsiėmusi, kad neradau laiko jokiam susirašinėjimui. 
Lukrecija užžiebė žvakes, o aš prisitraukiau kėdę ir ėmiau vieną po 
kito sklaidyti laiškus: vos užmetusi akį, sviesdavau popierius sau po 
basomis kojomis. Jis turėjo čia būti — aš jaučiau. Dabar man nerū- 
pėjo sričių valdytojų pranešimai nei labdaros prašymai; nubloškiau 
šalin ir žinias iš Venecijos bei Florencijos. Ieškojau toliau, o mano 
nerimas vis augo, kol vos begalėjau atgauti kvapą. 

Ir tada pamačiau voką, užantspauduotą mano pačios žiedu. Jo 
laiškas! 

Aš tučtuojau jį atplėšiau. Ten buvo vos keletas žodžių: Pasisaugo- 
kit, jūsų malonybe! Atminkite pranašystę. 

Jis mane perspėjo. 

— O Dieve! - pakėliau akis į Lukreciją. - Netrukus nutiks kažkas 
siaubinga! — Laiškas išsprūdo man iš rankų. - Bet aš neatsimenu 
tos pranašystės! Kai pirmąsyk susitikom, Nostradamas net kelias jų 
man pasakė. Aš net neturiu su savim tos jo duotos knygos. Ji Blua, 
mano kabinete. Aš ją ten palikau. 

Ligi ryto nebegalėjau nė bluosto sudėti ir blaškiausi iš kampo į 
kampą, o mano damos sėdėjo nenuleisdamos nuo manęs apsiblau- 
susių akių. Vos prašvitus išlėkiau į koridorių. Daug kur ant grindų 
ir nišose drybsojo vienas kitas žemiausio rango dvariškis, o rūmų 
katės menėse medžiojo graužikus. 

Mudviejų su Henriku kambariai buvo skirtinguose rūmų spar- 
nuose. Kartais pas jį vis dar užsukdavo Diana, tad aš niekuomet 
neidavau pasimatyti su vyru nepranešusi. Tačiau buvau tikra, kad 
šįryt jos ten nebus. Kai mes atsidurdavome dėmesio centre, ji vi- 
sada stengdavosi laikytis atokiau — net ir po šitiek metų liko tokia 
pati veidmainė. Savo vyrą vis dėlto radau ne vieną — aplinkui sukosi 
visas pulkas sekretorių ir pažų, o jis pats vien su lininėmis kelnaitė- 
mis stovėjo ant suoliuko: prie krūtinės jau buvo pritvirtintas naujų- 
jų šarvų antkrūtinis, o rūbininkas raišiojo antblauzdžius. Šalia ant 
kėdės, išsitiesęs ir atkišęs į priekį ilgas kojas, drybsojo Randuotasis. 
Pamačius mane, randas jo liesame veide sutvinkčiojo. Mudu abu 


174 „ C.W.GORTNER 


jautėme vienas kitam neapykantą; nuo pat pirmosios dienos, kai at- 
vykau į Prancūziją, jis nuolat rodė man panieką. 

Dabar aš nekreipiau į jį dėmesio, priversdama stotis ir nusilenkti. 

Henrikas atrodė išvargęs, barzda nebeįstengė paslėpti nukarusių 
skruostų. 

— Kas nutiko, Kotryna? - ramiai paklausė jis, tarsi mano įsiverži- 
mas į jo kambarį be perspėjimo būtų pats kasdieniškiausias dalykas 
pasaulyje. 

— Mano pone, - tariau, - ar negalėtume pasikalbėti vienu du? 

Jis mostelėjo ranka aplinkui. 

— Bet matote, aš užsiėmęs. Gal galima palaukti? 

— Ne, - jaučiau į save įsmeigtą Gizo žvilgsnį. - Bijau, kad reikalas 
labai svarbus. 

— Kaip ir visa kita, — atsiduso Henrikas ir mostelėjo rūbininkui 
pasitraukti. Vienas iš jo antblauzdžių buvo per mažas. Jis nulipo nuo 
suoliuko. 

— Negana, kad jau kelintą kartą esu priverstas matuotis tuos šar- 
vus, — pasakė jis, visiems pasišalinus, — tai dar turiu pasirašyti krūvą 
popierių, priimti Anglijos pasiuntinį, susitikti su Alba, peržiūrėti 
turnyro dalyvių sąrašus. Ar tikrai jūsų reikalas toks svarbus? 

— Taip. Atėjau todėl, kad manau... jog mums gresia pavojus. 

Jis susiraukė. 

— Pavojus? Iš kur? 

— Nežinau, - maldaujamai sudėjusi rankas, aš kalbėjau toliau, 
pati suprasdama, kaip kvailai jam turėtų skambėti mano žodžiai. — 
Šiąnakt susapnavau sapną ir... —- mano balsas užlūžo. Jo žvilgsnyje 
išvydau didžiulę nuostabą. Puoliau prie jo. - Maldauju, išklausykite 
mane! Bijau dėl mūsų artimiausių žmonių, gal net dėl mūsų šeimos. 

Jis susmuko ant kėdės prie stalo ir ištiesė ranką atpalaiduoti ant- 
blauzdžio. Tas barkštelėjo nukritęs ant grindų. Tačiau antkrūtinis 
liko pritvirtintas ir trukdė Henrikui atsilošti, tad jis turėjo sėdėti lyg 
mietą prarijęs. 

— Ką gi, klausau. Tačiau mano sekretorius netrukus sugrįš ir aš 
negalėsiu antrąkart jo išvyti. Jis visą rytą neduoda man ramybės. 

Papasakojau jam apie savo sapną ir apie Nostradamo laišką. Vos 
susivaldžiau neišplepėjusi apie ankstesnes savo vizijas, nes lig tol 
nieko nebuvau jam sakiusi apie savo gebėjimą ir įtariau, kad Hen- 
rikas neapsidžiaugs sužinojęs, jog turi žmoną, pasižyminčią magiš- 
komis galiomis. 

Kai baigiau, jis sukryžiavo sau po smakru rankas. 

- Ir jūs manote, kad tas sapnas ir Nostradamo laiškas pranašauja 
mums kažkokią nelaimę? 

— Taip, - man palengvėjo, kad jo balse nebuvo girdėti pašaipos. — 
Jei pamenate, jis išties sugebėjo pagydyti jūsų koją. Ir jis man sakė 
pranešiąs, jei kiltų grėsmė. 

— Kotryna, — vis dar rimtai ir nesišaipydamas prabilo jis, - juk 
tai kvailystė. Jūs pernelyg sudirgusi, kad teks skirtis su Elžbieta. Ji 
netrukus turės išvykti Ispanijon, ir jums dėl jos neramu. 

— Ne, jūs nesuprantate. Tas laiškas išsiųstas prieš kelias savaites. 
Aš puoliau jo ieškoti tik todėl, kad susapnavau tą sapną. Tai perspė- 
jimas. Savo pranašystes jis surašė į knygą, kurią padovanojo man, 
atvykęs į Blua. Tačiau aš palikau ją ten, savo kabinete. Būtinai turi- 
me ką nors pasiųsti, kad ją atgabentų. 

Jis žiūrėjo į mane taip, tarsi būčiau proto netekusi. 

— Siųsti pasiuntinį knygos? Juk greičiau nei po trijų valandų prasi- 
deda turnyras mūsų dukters jungtuvių su Ispanijos karaliumi garbei! 

— Turnyrui tai nekliudys. Tiesiog pasiųskime kokį patikimą žmo- 
gų prie Luaros, kad... 

— Kotryna, - jis vis dar nekėlė balso, tačiau pajutau, kad neten- 
ka kantrybės. - Blua pilis šiuo metu uždaryta, pati žinote. Mūsų 
kambarių raktus turi mano rūmų valdytojas, o jis dabar per daug 
užsiėmęs, kad siųsčiau jį vėjų gaudyti. 

— Tai ne vėjai... 

Jis kilstelėjo ranką. 

— Jūs prašote manęs siųsti patikimą tarną į Blua. Iki ten — ma- 
žiausiai visa diena raitomis. Jis turi atnešti jums knygą, kurios nė 
akyse nematė. Juk jūsų kabinete - šimtai knygų! Kaip, po galais, jis 
atrinks tą, kurios jums reikia? 

Apie tai aš nepagalvojau. Man nė nedingtelėjo, kad gali kilti tokių 
sunkumų, tačiau nenorėjau to prisipažinti. Tik atsitiesiau ir pakėliau 
galvą, grumdamasi su nenusakoma neviltimi. 

— Gerai, josiu pati. Gaukit man raktus, o aš pasiimsiu Lukreciją ir 
vieną sargybinį. Grįšiu iki sutemstant. 

— Ir praleisite turnyrą, kuriame turėsiu grumtis su nugalėtoju? — 
Jis prisimerkęs pažvelgė į mane. - Gal juokaujate? Tai juk tik sapnas, 
Kotryna! Nieko neatsitiks, jei ir negausit tos knygos. 

Staiga aš ir pati ėmiau savim abejoti. Jis teisus: aš viso labo susa- 
pnavau košmarą. Tai buvo tik sapnas ir dar - mįslingas laiškas nuo 
žmogaus, kurio aš beveik nepažįstu ir kurio pranašystės dar niekad 
nepasitvirtino. 

Bet aš vis tiek žinojau. 

— Suprantu, kad skamba beprotiškai, Henrikai, bet aš tai jaučiu 
giliai širdyje. O ką, jei pavojus gresia Elžbietai? Mes tiek daug iš jos 
reikalaujame, o ji tokia pavargusi! Kas bus, jei ji susirgs? 

— Mes visi pavargę. Išvarginti Anglijos ir Ispanijos, eretikų, rei- 
kalaujančių sau tikėjimo teisės, prasto derliaus ir skurdo. Kiekvienas 
turim savo naštą. Elžbieta irgi kaip galėdama neš savąją. Aš juk siun- 
čiu ją svetur ne todėl, kad norėčiau, o todėl, kad privalau. 

— Aš žinau. Niekas jūsų ir nekaltina. Galbūt tai ne dėl jos. Gal tai 
perspėjimas dėl ko nors kito, dėl kitų mūsų vaikų. 

— Kotryna, nėra jokių perspėjimų ir jokių pranašysčių. Jūs per- 
vargusi kaip ir mes visi, nors ir nenorite to pripažinti. Jūs jaudinatės 
dėl Elžbietos, nes esate rūpestinga motina. - Jis patylėjo ir pridūrė 
jau kur kas švelniau: — Pilypas nori, kad lapkritį ji jau būtų Madride 
ir dalyvautų rūmų kalėdinėse iškilmėse. Jūs turėtumėt pasistengti 
per likusį laiką labiau ją palaikyti, o ne lyg galvos netekusi lėkti prie 
Luaros vien dėl to, kad tas žmogus prieš kelerius metus jums kažką 
pasakė. 

— Henrikai, nereikia... - Aš pažvelgiau į jį ir daviau valią ašaroms. 

Jis pakilo ir apkabino mane. Prispausta jam prie krūtinės, ausim 
prisiglaudusi prie šaltos antkrūtinio plokštės, jaučiau, kaip jis glosto 
man plaukus. 

— Nieko, nieko, - murmėjo jis. Paskui suėmė mane už smakro ir 
pakėlė į save mano veidą. —- Verkti - ne nuodėmė. — Iš prieškamba- 
rio pasigirdo balsai, liudijantys, kad ta jo gauja sugrįžo, ir jis apmau- 
džiai šyptelėjo. — Ištverkim šiandien tą nelemtą turnyrą ir, jei rytoj 
vis dar to norėsite, pažiūrėsim, ką galima padaryti, gerai? Jei reikės, 
abu kartu nuvažiuosim į Blua. 

Aš lengviau atsikvėpiau. 

— Ačiū. Aš... aš jus myliu. 

Ištariau tuos žodžius nė nespėjusi susivokti, ir jis tarsi sustingo. 
Paskui dar tvirčiau mane apkabino. 

— Ir aš jus myliu, - sušnibždėjo. 

Daugiau jis nieko nebespėjo pasakyti — į kambarį įsiveržė tarnai. 
Tačiau išeidama aš suvokiau pagaliau gavusi iš jo tai, ko visuomet 
norėjau. 


Ateities neįmanoma tiksliai atspėti. 

Skubėdama atgal į savo apartamentus, aš kartojau šį maestro Ru- 
džjerio posakį tikindama save, kad jis reiškia, jog nelaimės galima 
išvengti, jeigu esi perspėtas. Rytoj būtinai nusiųsiu ką nors atgabenti 
Nostradamo knygos, o gal ir patį aiškiaregį pasikviesiu, jeigu pri- 
reiks, kad viską man paaiškintų. Viena diena nieko nepakeis. 

Buvo jau vėlyvas rytas, kai apsivilkau iškilmėms skirta suknele, 
pasipuošiau deimantais, susirinkau visus mažesniuosius vaikus ir 
savo palydą. Aidint trimitams, mes įžengėme į Šv. Kventino gatvę. 
Lydima savo damų, užlipau ant pakylos, kur po baldakimu jau sėdė- 
jo Elžbieta, Marija ir Pranciškus. Karolis, Henrikas ir Margo įsitaisė 
žemiau ant pagalvėlių. Aš atsisėdau į savo krėslą, paėmiau iš pažo 
taurę vyno ir nusiteikiau čia praleisti popietę. Visas tas žirgų kanopų 
dundesys, lūžtančių iečių traškėjimas ir minios riksmai man visuo- 
met atrodė pernelyg triukšmingi. 

Šiandieniniame turnyre turėjo pasirodyti keturi kovotojai, o 
Henriko laukė kova su laimėtoju. Minia pratrūko audringai šaukti, 
kai į areną raitas ant galingo balto karo žirgo išlėkė mielasis Henriko 

bičiulis Randuotasis. Kai jam kone iškart pavyko išversti iš balno 
pirmąjį varžovą, Marija staigiai pašoko ant kojų: 

— Perskelkit jam makaulę, dėde! 

Aš timptelėjau ją už sijono. 

— Sėskit! Kas jūs - pagonė, kad šitaip siautėjat? 

Ji išdidžiai krestelėjo galvą. Jos dėdė Gizas laimėjo dar tris kovas. 
Randuotasis dar susigrūmė su Namiūro kunigaikščiu ir nugalėjo. Aš 
jau nė nebesistengiau tramdyti Marijos, klykiančios iš džiaugsmo 
kartu su visa minia, kai Gizas išdidžiai šuoliavo per areną išraudusiu 
nuo jaudulio randuotu veidu. 

— Kas stos į kovą su manim? - iškėlęs pirštinę, šaukė Randuota- 
sis. — Kas drįs kautis su nugalėtoju? 

Į priekį žengė Montgomeris, škotų gvardijos kapitonas: 

— Aš kausiuos. 

Kilo dar didesnis triukšmas. Montgomeris priklausė privilegi- 
juotam būriui —- asmeninei mano vyro apsaugai, tačiau jis vis dėlto 
buvo škotas. Randuotasis nudelbė jį akimis ir linktelėjo. Jis nenorėjo 
pasirodyti bailys ir atmesti iššūkį — tegu net ir žemesnio už save. 

Montgomeris užsėdo ant balto eržilo. Abu su Gizu nujojo į prie- 
šingus arenos galus ir leidosi vienas prieš kitą. Mikliai užsimojęs 
ietimi, Montgomeris smogė Gizui į skydą ir išvertė kunigaikštį iš 
balno tiesiai į dulkes. 

— Negarbinga! — šaukė žiūrovai. - Iš naujo! 

Tačiau kovos kartoti nebebuvo galima. Randuotasis išlėkė iš bal- 
no ir išsyk nuaidėję trimitai paskelbė, kad dabar mano vyras, kara- 
lius, stos į kovą su nugalėtoju. 

Aš palinkau į priekį. Jeigu čia būtų buvęs Koliziejus, Montgomerį 
tikriausiai būtų užpjudę liūtais. Tačiau Henrikas buvo tvirtas karys 
ir davė ženklą kovosiąs su kapitonu. 

Apsitaisęs paauksuotais šarvais, jis išjojo į areną raitas ant 
savo obuolmušio. Jis atrodė stiprus ir daug jaunesnis nei keturias- 
dešimties. Nujojęs į arenos galą, jis nuleido antveidį. Stojo tyla. 
Heroldams davus ženklą, karalius ir kapitonas pasileido vienas 
prieš kitą. 

Tą akimirką man ausyse suskambo prieš ketverius metus Blua 
pilyje ištarti žodžiai. 

Jaunasis liūtas kovoje įveiks senį. 

Aš pamažu ėmiau stotis. Viskas aplinkui tarsi sulėtėjo: aiškiai 
mačiau žirgams iš po kanopų žyrančius žemės grumstus, girdėjau 
šarvų girgždesį, jutau ore tvyrantį nekantrumą ir įtampą. Aš prasi- 
žiojau. Tačiau mano riksmą nustelbė trenksmas - ietis kurtinančiai 
rėžėsi į metalą. 

Pasigirdę plojimai akimirksniu liovėsi. Henrikas pakilo į orą, o 
jo ietis iškritusi atsimušė į žemę. Arklininkai puolė prie jo, ir aš ma- 
čiau, kaip jo koja įstrigo balnakilpėje, nors pats jis išslydo iš balno. 
Tarnai pagavo jį krintantį. Stojo kraupi tyla. 

Pirmoji sukliko Marija - ji tiesiog staugė iš siaubo, atrodė, niekad 
nesiliaus. Aš paknopstom nusiropščiau nuo pakylos, stumdydama 
išsižiojusius dvariškius, tarsi priaugusius prie savo pagalvėlių. Kai 
uždususi ir sunkiai gaudydama orą išlėkiau į areną, didikai jau nešė 
Henriką prie manęs. Jis vis dar buvo su šalmu, nors antveidis žemiau 
kaktos buvo prakirstas. Paguldę jį ant suolo, jie mėgino numauti šal- 
mą. Aš žvilgtelėjau į areną. Montgomeris stovėjo sustingęs, rankoje 
tebelaikydamas sulaužytą ietį. 

Kai šalmą pagaliau numovė, Henrikas dusliai sudejavo. Aš ran- 
komis stvėriausi sau už burnos, kad nuslopinčiau iš gerklės besiver- 
žiantį siaubingą klyksmą. 

Auksiniam narve jis perdurs jam akį. 

Mano vyro veidas buvo kraupiai išbalęs; kraujo beveik nesimatė. 

Iš dešiniosios jo akies styrojo sulaužytos Montgomerio ieties 
atplaiša. 


SEPTYNIOLIKA 

Mi PARNEŠĖME JĮ ATGAL Į RŪMUS, KUR DAKTARAS PARĖ AP- 


rado sąmonę, o jo veidas taip išblyško, kad po oda galėjai įžiūrėti 
kiekvieną melsvą gyslelę. Parė sutaisė aguonų pleistrą ir uždėjo ant 
sužalotos akies, o paskui atsargiai apvyniojo stirksančią ieties nuo- 
laužą drobe. Paskui jis pamojo man ir monsinjorui kardinolui kartu 
su juo išeiti į prieškambarį. 

— Na? - vamptelėjo monsinjoras; paprastai toks santūrus jo bal- 
sas dabar rėžė ausį. - Ar jis gyvens? 

Aš atsisukau kaip įgelta. 

— Kaip jūs drįstate? Kalbate kaip išdavikas! 

Jis paniekinamai nudelbė mane akimis, ligi galo atskleisdamas 
tikrąją savo prigimtį. 

— Ponia, - iškošė paskui, - reikia mąstyti apie valstybės ateitį. 
Jo didenybės žaizda gali būti mirtina, - jis kalbėjo taip abejingai, 
lyg Henrikas būtų buvęs koks valkata, pakliuvęs po jo karietos 
ratais. 

Įsiūtis, kuris visuomet imdavo kunkuliuoti, susidūrus su Gizais, 
dabar tiesiog dusino mane. Jau norėjau liepti jam nešdintis, bet 
Parė tarė: 

— Taip, monsinjore, žaizda tikrai sunki, bet nebūtinai mirtina. 
Pirmiausia turime pašalinti ieties nuolaužą, o tada bus galima spręs- 
ti, kokia padaryta žala. 

Mane stingdė šaltis. Aš nujaučiau grėsmę, bet nė neįsivaizdavau, 
kad ji palies Henriką. Nusigręžiau, kad nematyčiau sukto monsin- 
joro žvilgsnio. 

— Reikia padaryti viską, kas įmanoma, - kreipiausi į Parė neva- 
lingai iš baimės virpančiu balsu. — Jo didenybės gyvybė — mūsų ran- 
kose. Gal man pakviesti Nostradamą? Jis jau yra pagelbėjęs mano 
vyrui! 

— Tai tebuvo perkirsta koja, — švelniai atrėmė Parė. - Taip, 
Nostradamas patyręs gydytojas, tačiau ne chirurgas. Be to, kol jis 
atvyks, praeis nemažai laiko, o tą skeveldrą reikia pašalinti kuo 
greičiau, kol žaizda neužsikrėtė. Esu daręs panašių operacijų mū- 
šio lauke, bet dabar man pirmiausia reikėtų modelio, kad galėčiau 
išbandyti, kas bus, - jis patylėjo. - Man reikia galvų, jūsų malonybe. 
Ir kuo daugiau. 

— Nubauskite mirti dešimt kalinių ir atneškit daktarui jų gal- 
vas, - paliepiau monsinjorui. 

— Jei galima, norėčiau pasiūlyti, kad viena iš tų galvų būtų kapi- 
tono Montgomerio, —- nutęsė kardinolas. 

— Juk jis netyčia! — pasišiaušiau aš. - Negalima žudyti žmonių už 
neatsargumą! 

— Montgomeris - hugenotas. Ne veltui jis pirmiausia iškvietė ko- 
von mano brolį. Jo didenybė seniai yra hugenotų priešas; štai jie ir 
atkeršijo! 

Aš žengiau artyn ir priėjau prie pat jo - net užuodžiau jam nuo 
drabužių dvelkiantį brangaus muskuso kvapą. Jis mane siutino — 
mu, po kuriuo slėpė pabaisos prigimtį. 

— Nebebandykit mano kantrybės, - pagrasinau. — Eikit ir dary- 
kit, kaip liepiau. Tučtuojau! 

Montgomerio likimas man nerūpėjo, tačiau nenorėjau, jog jis 
mirtų vien tam, kad patenkintų monsinjoro užgaidą. Kardinolas 

šmurkštelėjo pro duris į galeriją, kur girdėjau šurmuliuojant naujie- 
nų laukiančius dvariškius. Parė liūdnai dirstelėjo į mane. Negalėjau 
žiūrėti į jo persigandusį ir sutrikusį veidą, todėl apsisukau ir grįžau 
į Henriko kambarį. Prisitraukiau prie lovos kėdę, atsisėdau ir suė- 
miau vyro ranką. 

Jis gyvens. Jis privalo gyventi! 


Nukirstos galvos aiškių atsakymų nepateikė, ir Parė nusprendė pir- 
ma patrumpinti nuolaužą, kad būtų lengviau gydyti žaizdą. Audi- 
niai aplink sužeistą akį atrodė baisiai - žaizda karščiavo, ir aš, bai- 
mindamasi, kad neprasidėtų užkrėtimas, skubiai išsiunčiau laišką 
Nostradamui į Saloną, prašydama pagalbos. O belaukdama atsaky- 
mo beveik nebesitraukiau nuo Henriko lovos; draugiją man palaikė 
jo sesuo Margarita ir manoji Elžbieta. Jis tai atgaudavo, tai vėl pra- 
rasdavo sąmonę, bet kaskart atsipeikėjęs šalia išvysdavo mane. Aš 
ploviau jam veidą ir kaklą rozmarinų nuoviru, šypsojausi ir kalbėjau 
kaip įmanydama linksmiau. Nieku gyvu neleidau jam pajusti savo 
baimės ir to siaubo, kuris veržėsi aplink mane lyg kilpa. 

Trečią dieną jis ėmė smarkiai karščiuoti ir blaškytis, o jo oda tapo 
smėlio spalvos. Nostradamas man pranešė atvyksiąs, jeigu man jo 
reikia, bet, kaip Parė ir buvo sakęs, pridūrė apgailestaująs, kad nėra 
chirurgas ir padėti galįs nebent patarimais. Laiške dar buvo kom- 
preso receptas, kuris, jo nuomone, galėtų praversti. Henriko akis 
dabar jau buvo virtusi išputusia klampyne, ir tarnams tekdavo jėga 
jį laikyti, kad Parė galėtų pakeisti permirkusius tvarsčius ir uždėti 
kompresą. Kad ir kaip buvo pasiryžusi nepalikti manęs vienos, Elž- 
bieta atrodė leisgyvė, ir aš išsiunčiau juodvi su Margarita, liepusi 
būtinai pailsėti. 

Vos paguldžiusi mano dukterį į lovą, Margarita iškart sugrįžo. 
Parė kaip tik baigė perrišimą, ir dubenyje jam prie kojų kūpsojo krū- 
va permirkusių tvarsčių. Užuodus koktų jų kvapą, man net plaukai 
ant sprando pasišiaušė — jie dvokė pūliais, o tai reiškė, kad žaizda 
užsikrėtė. Henriko kaktą išmušė šaltas prakaitas. Ką tik blaškęsis ir 

iš skausmo staugęs lyg žvėris, dabar jis gulėjo nė nekrustelėdamas, 
ir aš ėmiau baimintis blogiausio. 

— Jis beveik nebejuda, - šnibžtelėjau daktarui Parė. - Negi nieko 
negalima padaryti? 

Jis saumurmėjo: 

— Bijau, kad ta nuolauža perdūrė jo didenybei akį ir pažeidė ap- 
sauginį smegenų apvalkalą. Kompresas gali padėti numalšinti išo- 
rinį karščiavimą, bet jei pažeidimas gilesnis... - Jis nutilo, nebaigęs 
sakinio. Stojo sunki tyla. 

— O kaip operacija? — nerimau aš. — Kai tik patinimas atslūgs, jūs 
ištrauksite skeveldrą, juk taip? 

Jis papurtė galvą. 

— Tam tektų pergręžti kaukolę, o jo didenybė šiuo metu per sil- 
pnas. Jeigu kompresai bent kiek padės, gal ir galėsime to imtis, o gal 
to neprireiks. Jis ir šiaip gali atsigauti... 

— Su skeveldra aky? - aš įsistebeilijau į jį. - Negi tikrai kitos išei- 
ties nėra? 

Parė niūriai nudelbė galvą. Aš atsigręžiau į savo vyrą. Kraujas 
ir pūliai jau buvo spėję permerkti ir šviežią tvarstį. Kai paėmiau jo 
ranką, jo sveikoji akis staiga atsimerkė — aš net krūptelėjau. Tada 
prisikišau artyn prie sukepusių jo lūpų. 

— Margarita... - sušnibždėjo jis, - pasirūpinkit... jos... vestu- 
vėmis... 

Išgirdau, kaip man už nugaros graudžiai sukūkčiojo Margarita. 
Nė nepažvelgusi į ją jaučiau, kad ji jau irgi pasidavė nevilčiai. 


Vidurnaktį monsinjoras sutuokė Filbertą iš Savojos su Margarita. 
Jokių iškilmių nebuvo. Aš juos abu apkabinau, liūdnai pasveikinau 
ir iškart grįžau pas Henriką. 

Anapus jo kambario durų jau prasidėjo pjautynės dėl valdžios. 
Aš žinojau, kas vyksta. Buvau tikra, jog Gizai ir jų palaižūnai be 
paliovos slapta rengia susitikimus ir rezga planus bei sąjungas, kad 
išsaugotų galią. Man jų sąmokslai kol kas buvo nė motais: ne to- 

dėl, kad būčiau to nepaisiusi ar kad viduje nebūčiau šiurpusi nuo jų 
žiaurumo, o todėl, kad ko! kas niekaip negalėjau užkirsti tam kelio, 
net jeigu ir būčiau radusi savyje jėgų. 

Mano vyras, su kuriuo gyvenau dvidešimt šešerius metus, netru- 
kus turėjo mane palikti. O man teko tik bejėgiškai stebėti - niekaip 
negalėjau apginti jo nei nuo vidaus, nei nuo išorės grėsmių. 

Visi vienas po kito ėjo su juo atsisveikinti. Į kambarį įžengė mūsų 
sūnus Pranciškus, įsikibęs į Marijos ranką, - dar toli gražu nesu- 
brendęs penkiolikmetis berniukas ir septyniolikmetė mergina, ku- 
rių saugus ir nerūpestingas gyvenimas ką tik sudužo į šipulius. Visas 
apsipylęs ašaromis Pranciškus ėmė vapėti nenorįs būti karaliumi; 
jis nenorėjo, kad tėvas mirtų. Marija apkabino jį ir priglaudė prie 
krūtinės, o pati su nebyliu siaubu akyse pažvelgė į mane. Kažin, - 
pamaniau, — ar Gizai jau spėjo prilįsti prie jos ir prigąsdinti, vardin- 
dami jos, kaip būsimos karalienės, priedermes ir įtikinėdami, kad 
pirmiausia ji privalanti dėl visko atsiklausti jų, o ne manęs? 

Išbalusi, bet rami Elžbieta atsisveikindama pabučiavo Henriką ir 
išėjo pabūti su mažaisiais mūsų vaikais, kuriuos paliepiau atgabenti 
į Luvrą. Karolis verkė ir prašėsi pas tėvelį; jis nesileido paguodžia- 
mas, tik įsikibęs laikė glėbyje medžioklinį šuniuką, kurį Henrikas 
buvo jam padovanojęs. Aš nė pagalvoti negalėjau, kad jie išvys tėvą, 
staugiantį ir besiblaškantį agonijoje; apšaukiau Parė ir priverčiau su- 
girdyti Henrikui tiek opijaus, kad būtų pakakę net arkliui. 

Tačiau jis vis dar nemirė. 

Jis kovojo kaip tikras karys — koks visada buvo, nors karščia- 
vo vis labiau. Kartais, sutelkęs visas jėgas, jis bandydavo keltis ir 
šaukdavo, jog tučtuojau turįs būti išplatintas pranešimas, kad sostą 
paveldi jo sūnus Pranciškus II. Tokiomis akimirkomis aš mylėjau jį 
labiau nei bet kada gyvenime. Jis gyveno kaip tikras karalius ir no- 
rėjo mirti kaip dera karaliui - pasirūpinęs, kad Prancūzija nežlugtų 
kartu su juo. 

Aš likau prie jo ligi pat pabaigos — ligi pat tos įstabaus grožio 
liepos mėnesio popietės. Jis visą laiką klejojo ir kažką be ryšio mur- 
mėjo. Aš atsiklaupiau greta jo lovos, ir jis akimirką atsigręžė ir visai 

sąmoningai pažvelgė į mane: karštis trumpam atslūgo, kad siela pas- 
kutinįkart galėtų grįžti į kūną. 

Suskilusios jo lūpos krustelėjo. Jis ištarė vienintelį žodį: 

— Kotryna... 

O tada užsimerkė. Ir paliko mane. 


Atidaviau jo kūną balzamuotojams, kurie turėjo išimti širdį ir įdėti 
į alebastro karstą nebaigtoje mūsų kriptoje Sen Deni. Palikau jį rau- 
dantiems tarnams, patarnavusiems jam daugelį metų, ir konetabliui 
Monmorensiui, stojusiam sargybon prie jo mirties patalo, bei Gi- 
zams, kurie turėjo pasirūpinti laidotuvėmis ir jau spėjo persirengti 
baltais gedulo darbužiais. 

Grįžau į savo kambarius, eidama koridoriais, kuriuose tebeskam- 
bėjo jo žingsnių aidas. Mano damos visos sykiu pakilo - jų akys 
buvo raudonos nuo ašarų. Lukrecija puolė prie manęs, bet, išvydusi 
mano žvilgsnį, sustojo. Turbūt ji suprato, kad, jei mane palies, jei 
bent kas mane palies, aš subyrėsiu. 

Aš viena pati nuėjau į miegamąjį. Jaučiausi taip, tarsi nebuvau 
čia šimtą metų. Visi mano daiktai tebebuvo čia: Venecijos sidabro 
šepečiai su mūsų abiejų inicialais ant rankenėlių, kvepalų ir visokių 
tepalų buteliukai, vaikų portretai ant sienų. Aš viską mačiau, suvo- 
kiau, bet vis tiek jaučiausi tarsi atsidūrusi svetimame pasaulyje. 

Ašaros aptemdė man akis ir aš delnu užspaudžiau sau burną. 

Staiga kažkas sušlamėjo, sukaukšėjo kulniukai ir atsigręžusi aš iš- 
vydau ją išnyrant iš šešėlio prie lovos. Jeigu ji būtų sviedusi į mane 
durklą, būčiau nė nekrustelėjusi. Diana įsistebeilijo man į akis. Jai ant 
krūtinės tebekrūpčiojo didžiulis deimantas, kuriuo buvo susegtas pe- 
čius gaubiantis juodas apsiaustas. Rankose ji laikė sidabrinę dėžutę. 

— Atnešiau juos jums, - ištarė ji ir padėjo dėžutę ant mano tuale- 
tinio staliuko, o tada ceremoningai nukėlė dangtelį. Viduje ant pur- 
purinio aksomo puikavosi sudėti deimantiniai pakabučiai, žiedai, 
perlų auskarai, sagės su rubinais ir smaragdų vėriniai. —- Grąžinu, 
kad perduotumėt Prancūzijos karalienei. 

— Šliundra! — Aš iš visų jėgų trenkiau jai antausį. Ji žengtelėjo 
atatupsta, o skruostas nuo mano smūgio akimirksniu pamėlo. 

Ji kilstelėjo smakrą. 

— Esu tikra, kad daugelį metų apie tai svajojote. Džiaugiuosi, ga- 
lėdama paskutinįsyk jums pasitarnauti. 

Aš sunkiai gaudžiau kvapą, o rankos nevalingai gniaužėsi — keti- 
nau išties padaryti tai, apie ką ilgai svajojau: nagais nuplėšti tą dan- 
giškos ramybės kaukę jai nuo veido ir pažiūrėti, ar bėgs kraujas kaip 
eilinei mirtingajai. 

— Jūs galite mane suimti, - pridūrė ji, - bet abejoju, ar jo dideny- 
bei tai patiktų. 

— Nedrįskit tarti jo vardo! 

— Kalbu ne apie Henriką. Kalbu apie naująjį mūsų valdovą Pran- 
ciškų II. Buvau jam kaip motina. Prireikus jis tikrai mane apgins. 

Tą akimirką, kai Henriko kūnas dar tebebuvo balzamuojamas, ji 
jau drįso šokti man į akis ir skelbti savo neliečiamybę, tarsi tai būtų 
didžiausia dorybė. Štai kada aš suvokiau, kad ji niekuomet jo nemy- 
lėjo. Ji išvis nesugebėjo mylėti. Buvo tokia pat akmeninė, kaip tas jos 
panteonas Anet pilyje. 

— Ponia, - tyliai ištariau aš, - galiu įsakyti dar šią valandą pamau- 
ti jus ant ilgiausio baslio, ir niekas, netgi mano sūnus, nedrįs man 
sukliudyti. 

Ji išpūtė akis. Jose išvydau tai, ką seniai troškau pamatyti, - bai- 
mę. Ji manęs išsigando. Staiga visas mano pyktis, neapykanta ir troš- 
kimas ją nužudyti kažkur išgaravo. Ji man dabar jau buvo niekas. 

Aš žengiau atgal. 

— Tačiau to nedarysiu. Bet įsakau jums tučtuojau išvykti iš rūmų. 

— Aš tikrai neketinau likti. 

Ji žengė pro mane - net sužlugdyta laikėsi karališkai. Tačiau ži- 
nojau, kad ir mirdama jaus ant skruosto mano pirštus. Žymė greit 
išnyks, tačiau skausmas liks ir primins jai, kad aš irgi atsimokėjau 
su kaupu. 


Prie durų ji stabtelėjo. 

— Norėčiau padaryti jums dar vieną paslaugą, kurią, manau, įver- 
tinsite. Palieku jums visas rūmų intrigas ir sąmokslus, kyšius ir pad- 
laižiavimą, amžinas ambicijas ir saugumo siekimą. Jūs to nusipelnė- 
te labiau nei bet kas, ir niekas geriau už jus nesugebės su visu tuo 
susidoroti, — jos lūpas iškreipė ledinė šypsena. — Tačiau tai nėra taip 
lengva, kaip jūs manote. Vieniša moteris šiame pasaulyje privalo pa- 
sitelkti viską, ką gali, visą savo jėgą ir ištvermę. Nė pati nejausdama 
turėsite plėšyti save gabalais, kol suvoksite, kad tą pat akimirką tu- 
rite ir viską, ir nieko. Visa tai dabar jūsų laukia — darykite, ką norite. 

Ji buvo jau beišeinanti. 

— Ponia, - ištariau aš. - Aš neleidau jums eiti. 

Jos ranka sustingo, įsikibusi į durų rankeną. 

— Kartą jūs pagrobėte iš manęs tai, ką labai branginau. Dabar 
reikalauju grąžinti. 

— Jo nebėra, - sušnypštė ji. - Aš negaliu prikelti mirusiųjų! 

— Nesusireikšminkite! Jis visuomet buvo ir bus mano. Palaidosiu 
jį mūsų bendrame rūsyje, kur vieną dieną ir pati atgulsiu greta jo, 
kaip dera žmonai ir karalienei. O jūs, deja, taip ir liksite niekas. To- 
dėl nebandykit mano kantrybės. Aš esu karalienė motina. Tereikia 
man tarti žodį, ir jums baigsis kur kas prasčiau nei jūsų varžovėms! 

Ji sužaibavo akimis. 

— Tai ko gi jūs norite? Sakykite ir leiskit man eiti. Aš jau pavargau 
nuo jūsų žaidimų. 

— Šenonso. Prieš išvykdama perleisite pilį man. 

Ji nusikvatojo. 

— Tik tiek? Imkit sau. Galėsite ten įsitaisyti palaimintą našlių 
prieglaudą. Aš tebeturiu Anet. Ji liko man po pirmosios santuokos, 
o Henrikas dar sykį man ją užrašė tam atvejui, jei išauštų tokia die- 
na kaip šiandien. Aš juk puikiai jus pažįstu, ponia. Jūs esate pirklio 
duktė, tokia ir liksite. 

Ji atšovė duris, kaip visada būdama įsitikinusi, kad paskutinis žo- 
dis priklauso jai. 

Staiga mane pagavo įkvėpimas. Atplėšusi savo tualetinio staliuko 
stalčių, ištraukiau kapšelį su monetomis ir sviedžiau jai po kojų. 

— Štai jums užmokestis! Pamatysit, kad nemažai uždirbot. Juk 
nauda - vienintelis dalykas, kuris jums visada rūpėjo! 

Ji pažvelgė į mane, paskui pakėlė nuo grindų kapšelį. O tada ne- 
atsigręždama išėjo. 

Staiga aš pajutau nebejstengianti įkvėpti. Kelius man pakirto ir 
susmukau ant žemės. 

O tada, užsidengusi rankomis veidą, pratrūkau raudoti kaip tikra 


florentietė. 

pos KAI MIRŠTA KAS NORS IŠ ARTIMŲJŲ, KELIAMOS 
puotos: sukviečiami giminės, kaimynai ir draugai, visi drauge 
vaišinasi ir prisimena kartu su velioniu praleistus laikus. Dalijamasi 
prisiminimais — ir linksmais, ir liūdnais, bet visa tai leidžia dar kurį 
laiką išlaikyti išėjusį žmogų gyvą. Ši gyvybės puota padeda numal- 
šinti artimųjų skausmą ir suteikia jiems jėgų gyventi toliau. 

Čia man nieko panašaus nebuvo leista. Kai tik Randuotasis sy- 
kiu su monsinjoru oficialiai paskelbė keturiasdešimties dienų gedu- 
lo pradžią, man teko užsidaryti Kliuni vienuolyne - senuose griu- 
vėsiuose, kur karališkos giminės našlės akis į akį susiduria su savo 
gyvenimo beprasmybe. Tai labai senas paprotys, skirtas įsitikinti, 
ar karalienė nėra nėščia, nes tokiu atveju nustatyta sosto paveldė- 
jimo tvarka galėtų apvirsti aukštyn kojomis — ypač jei gimtų sūnus. 
Mudu su Henriku jau daugelį savaičių iki jo mirties nebuvome su- 
artėję; negana to, aš žinojau, kad mano vaisingas amžius eina prie 
pabaigos, bet visa tai niekam buvo nė motais. Gizų nurodymu aš 
privalėjau laikytis papročio ir negalėjau nepaklusti. 

Įkalinta nuo lubų iki žemės baltai drapiruotuose kambariuose aš 
tyčia apsivilkau juodai — tai buvo gedulo spalva Italijoje, o sulaužy- 
tą ietį pasiėmiau sau kaip simbolį, nors žinojau, kad apie kiekvieną 

mano krustelėjimą Gizams praneša monsinjoro atrinkti tarnai. Pri- 
valėjau verkti, raudoti ir priekaištauti likimui, priešintis Viešpaties 
valiai ir aimanuoti dėl savo pačios bejėgiškumo, kol galiausiai, pa- 
laužta sielvarto, pasiduoti neišvengiamai lemčiai ir užsidaryti ko- 
kiame nors tinkamai parinktame vienuolyne ar užkampio pilyje. 
Šiaip ar taip, aš daugiau nebebuvau karalienė. Marija Stiuart užėmė 
mano vietą; buvau tikra, jog nuo sienų jau daužomi mano herbai, 
kad atsirastų vietos jos emblemoms. Man buvo skirta pensija ir pa- 
stogė; kaip ir kitos karalių našlės, dabar jau turėjau pasitraukti į šalį 
ir daugiau nesikišti į valstybės reikalus. 

Niekas nieko kito iš manęs ir nesitikėjo. 

Aš ir pati ilgai ir nuodugniai svarsčiau tokią galimybę. Taip pasi- 
elgti būtų buvę lengviausia. Juk atgavau Šenonso. Galėjau sau ramiai 
senti tarp vynuogynų ir vaismedžių ir nebesidairyti atgal. Kodėl ne- 
pasimėgauti man dar likusiais ramybės ir laimės trupinėliais? Ar dar 
mažai paaukojau, vykdydama savo priedermes? Skirtingai nei Etam- 
po kunigaikštienė, kuri Dianos valia mirė skurde, ar karalienė Ele- 
anora, po mano šešuro mirties išvykusi iš Prancūzijos, kur niekas 
jos nemylėjo ir nepasigedo, aš galėjau išdidžiai pasitraukti iš rūmų 
ir susikurti sau naują gyvenimą, nebesiveldama į pjautynes, kurios 
daugiau manęs nebelietė. 

Tačiau vien mintis apie Gizų valdžios troškimą ir apie tai, kaip jie 
puls lyg žvėrelį pjudyti mano sūnų, nebežinantį, ko griebtis iš bai- 
mės, suteikė man jėgų. Aš nutariau netūnoti kažkur ramiai ir abe- 
jingai kaip našlė, kol jie mano vaiko vardu valdys Prancūziją. Jau ir 
taip ilgai kenčiau jų niekingą viešpatavimą; dabar atėjo metas man 
stoti šalia savo sūnaus - naujojo karaliaus. 

Jeigu aš dėl jo nekovosiu, tai kas kovos? 

Aš pakilau ir atmečiau gedulo šydą. Po kelių savaičių išvydusios 
mano veidą, visos damos sustingo. Vienintelė asmeninė man likusi 
patarnautoja, Lukrecija, šyptelėjo. 

— Jūsų malonybe, - išlemeno kažkuri iš jų, - gal kartais nesvei- 
kuojate? 

— Priešingai, - kimiu nuo ilgo tylėjimo balsu sugergždžiau aš. — 
Jaučiuosi puikiai ir noriu valgyti. Prašom pasirūpinti, kad šiandien 
man patiektų mėsos. Labai jos užsigeidžiau. 

— Mėsos? — žioptelėjo ta. Našlėms derėjo tenkintis vien duo- 
na, sultiniu ir sūriu; našlės privalėjo būti leisgyvės, o mėsa stiprina 
kraują. 

— Taip. Ir paskubėkite. Kol pavalgysiu, prašom sukrauti mano 
daiktus ir paruošti juos pervežti į Luvrą. Pasiųskite pasiuntinį pra- 
nešti mano sūnui karaliui, kad netrukus atvyksiu. Būčiau netikusi 
motina, jei tokiu sunkiu metu jo nepaguosčiau. 

Šitaip aš sutrumpinau oficialų savo gedulo laiką ir ištrūkau iš 


Kliuni vienuolyno. 


Pasaulis pasikeitė. Turnelio pilis su visais savo vaiduokliais pernakt 
liko pamiršta, užtat Luvras švytėjo daugybe prie fasado pritvirtintų 
deglų, auksine šviesa užliejusių kvatojančius dvariškius, kurie, regis, 
vos prieš kelias dienas dar skendėjo sielvarte. Šventė aiškiai buvo 
įsisiūbavusi. 

Mudvi su Lukrecija skynėmės kelią per minią. Mane, apsigobusią 
apsiaustu, mažai kas ir pastebėjo, bet, kol užlipau į savo apartamen- 
tus antrajame aukšte, kur laukė mano namiškiai, muzika tiesiog už- 
trenkė ausis. Ana Marija pripuolė manęs apkabinti; Biražo švelniai 
paėmė man už parankės ir nuvedė prie stalo. Nors su savo ryškiai 
raudonu florentietiškos mados drabužiu jis atrodė dar labiau sulysęs 
nei paprastai, o rūpestis dėl manęs niaukė jam kaktą, tačiau jį išvy- 
dusi aš su palengvėjimu pasijutau vis dar tebeturinti draugų. 

Paskui, kol vakarieniavome, jis papasakojo, kad monsinjoras kar- 
dinolas su savo broliu Randuotuoju užgrobė valstybės valdymą: da- 
bar nuojų valios priklauso ir Taryba, ir iždas, ir kariuomenė; negana 
to, jie atvirai tą skelbia siuntinėdami pranešimus. Faktiškai, tegu dar 
ir neoficialiai, jie jau pasirūpino tapti regentais ir pasisavino mano 


sūnaus teisę karaliauti. 

— Tačiau Pranciškui juk penkiolika, - nusistebėjau. — Teisiškai 
tokio amžiaus jis jau gali valdyti. Kaip jiems tai pavyko? 

— Jis pats jiems leido, - atsakė Biražo. - Jis pasirašė dokumentą, 
suteikiantį jiems galių kontroliuoti jo administraciją, nors greičiau- 
siai nė nesuvokė, ką pasirašo, — jis pritilo ir akivaizdžiai sumišęs 
nudelbė žemėn akis. - Randuotasis pasikvietė juodu su Marija į Lu- 
aros slėnį pamedžioti. Jis tikina, kad jiems pravartu atsikvėpti nuo 
dvaro. 

Aš sėdėjau nustėrusi, ranka mėšlungiškai gniauždama taurę. No- 
rėjosi sviesti ją tiesiai į sieną. Man nieku gyvu nereikėjo užsidaryti 
tame vienuolyne: dabar pati suteikiau Gizams progą tapti faktiniais 
karalystės valdovais. Pranciškus — bailus ir lengvai paveikiamas; aiš- 
ku, kad jis mielai pasirašė dokumentą ir perdavė jiems valdžią. Jis 
nieko neišmano apie šalies valdymą, o Gizai pasirūpino, kad jam ir 
netektų to mokytis. 

— Ir dar vienas dalykas, - toliau itališkai kalbėjo Biražo - taip jis 
darydavo prireikus man pranešti ką nors itin asmeniška. Man buvo 
gera klausytis puikios gimtosios kalbos, skambančios jo lūpose, nors 
naujienos toli gražu nebuvo malonios. - Monsinjoras išleido įsaką, 
nukreiptą prieš hugenotus. Nors konetablis ir bandė tam priešin- 
tis sakydamas, kad tėvynainių prancūzų deginimas sužlugdys gerą 
karaliaus vardą, tačiau kardinolas nė nemanė jo paisyti ir net išvijo 
iš dvaro. Jo sūnėnas Kolinji taip pat išvyko, dar man pasakęs, kad 
tikisi, jog sugrįžusi teiksitės jį priimti. 

Man buvo apmaudu, kad Monmorensis išvyko, nes norėjau su- 
telkti visus Gizų priešininkus. Be to, gerokai nustebau, kad Kolinji 
atspėjo, jog grįšiu. Per šitiek metų jis, matyt, manęs nepamiršo. Ka- 
žin, ar jis dar prisimena tą popietę Fontenblo, kai abu kalbėjomės 
apie Makiavelį ir hugenotus? Tuomet jis man pasirodė besąs vie- 
nas iš tų žmonių, kurie pasaulį mato be apgaulingos didybės. Gal jis 
galėtų būti tas sąjungininkas, kurio man taip reikia siekiant atimti 
valdžią iš Gizų? 

— Mielai su juo pasimatysiu, — pasakiau ilgokai tylėjusi. - Ar Ži- 
note, kaip su juo susisiekti? 

— Galima apsikeisti laiškais, tačiau turiu jus perspėti, kad sklinda 
gandai, jog Kolinji palaiko hugenotus, lankosi jų pamaldose ir skaito 
jų knygas. Kai kas netgi tikina, kad jis atsivertė į jų tikėjimą. 

— Na, gandai - nebūtinai teisybė. - Aš dar įsipyliau vyno. Keista, 
bet nejaučiau nė menkiausios baimės, nors viskas dėjosi taip, kaip 
ir įtariau, tad manęs laukė mirtina kova su Gizais dėl įtakos Pran- 
ciškui. Nieko, man jau yra tekę kovoti, - raminausi. Juk šitiek metų 
grūmiausi su Diana! O Gizai, kaip ir ji, nė nenutuokia, kam galiu 
ryžtis, norėdama apsaugoti savo vaikus. 

Pavakarieniavusi surašiau laišką ir patikėjau jį Biražo. 

— Nusiųskite jį, o tada išplatinkit žinią, kad vykstu į Sen Žermeną 
aplankyti savo vaikų, kaip ir dera mylinčiai motinai. 

Supratingai šypsodamasis Biražo linktelėjo. 


»-w-0- oo 


d Humierai — ir mano moša Margarita, netrukus išvyksianti į Sa- 
voją. Mudvi abi kartu pavakarieniavome atsisveikindamos, o tada 
aš padovanojau jai apdaužytą gorę, ant kurios kadaise virdavome 
stebuklingus mano nuovirus. 

— Imkit ir kaskart, kai smilkysite levandas, prisiminkit mane, — 
pasakiau, o tada abi apsikabinome. 

Henriko mirtis ir Dianos dingimas (o ji, šiaip ar taip, nuolat šmė- 
žuodavo jiems prieš akis) nepaveikė mano vaikų taip labai, kaip bai- 
minausi. Herkulį su Margo radau smagiai žaidžiančius ir, regis, nė 
nebeprisimenančius tos siaubingos tragedijos, dėl kurios vyresnysis 
jų brolis tapo karaliumi. Netgi mano aštuonmetis Henrikas atrodė 
visiškai ramus ir iškart užsimanė parodyti man paties neseniai iš- 
tapytą kortų malką. Jo mokytojas mane patikino, kad mokslai jam 
sekasi puikiai, kaip ir kūno pratybos. Žvelgdama į jo liekną, dailų 
kūną nejučiomis pagalvojau, kad likimas iškirto žiaurų pokštą, pir- 
magimiu man atsiųsdamas Pranciškų. Henrikas mažiausiai patyrė 
pražūtingos Dianos įtakos ir, kad ir kokio jauno amžiaus būdamas, 
tikrai būtų tapęs geresniu karaliumi. 

Deja, devynmetis Karolis kur kas mažiau mane džiugino. Jis ne- 
paprastai skaudžiai išgyveno tėvo netektį ir taip nepaguodžiamai 
verkė, kad man teko nuryti savas ašaras ir imtis jį tikinti, jog tėve- 
lis dabar yra danguje ir mus mato. Karolis atrodė pernelyg liesas ir 
išgeltęs, tad gavau gerokai pakeisti jo mitybą, kad daugiau valgytų 
raudonos mėsos ir ankštinių. 

Elžbieta irgi buvo išblyškusi ir liesa, tačiau ji nepalūžo iš sielvar- 
to. Ji man pranešė susitikusi su ispanų delegacija ir pažadėjusi jiems, 
kad gruodį išvyks į Ispaniją. Ji daug laiko praleido su Klaudija, dabar 
jau - Lotaringijos kunigaikščio žmona, ir juodvi guodė viena kitą. 
Manęs anaiptol nedžiugino būtinybė vos po kelių mėnesių atsisvei- 
kinti su Elžbieta, tačiau ji buvo įsitikinusi, jog tėvas norėtų, kad ji 
išvyktų. 

Kad pabėgčiau nuo liūdesio, jog netrukus ją prarasiu, aš panirau 
į savo planus. Praėjus keletui dienų po mano atvykimo į Sen Žerme- 
ną, sulaukiau atsako į savo laišką. Jame tebuvo vos trys trumpos ei- 
lutės: Po dviejų dienų, kai sutems, parke. Jei sutemus nepasirodysiu, 
pasitraukit. Aš susisieksiu. 

— Gerai, - tarstelėjau Biražo. - Praneškit jam, kad ateisiu. 


Stovėjau rūmų šešėlyje, o nusileidusios saulės gaisai krauju dažė va- 
karo dangų. Vėjo gūsiai daužėsi į Sen Žermeno bokštus ir jau bai- 
gė išsklaidyti Paryžių dengiantį dūmų debesį. Monsinjoras nepaisė 
mano nepritarimo, ir jo įsakas prieš hugenotus jau įsigaliojo: nepra- 
ėjus nė porai savaičių daugiau kaip šimtas hugenotų Paryžiuje baigė 
dienas liepsnose. 

Prasidėjo teroras. Iš Biražo pranešimų žinojau, kad šimtai hu- 
genotų jau spruko į pietus, kur buvo šiek tiek saugiau, kaip įma- 
nydami saugodamiesi kardinolo šnipų, genančių juos lyg gyvulius į 
skerdyklą. Delsti nebuvo kada. Jeigu jų nesustabdysiu, monsinjoras 
su Randuotuoju galutinai pavers Prancūziją savo asmenine valda, 
be gailesčio žudydami mūsų pavaldinius ir užkimšdami burną bet 
kuriam didikui, drįsusiam mesti jiems iššūkį. 

Aš nervingai stebeilijausi į guobų guotą tolumoje ir staiga pama- 
čiau jį ateinant taku. 

Jis ėjo savimi pasitikėdamas; buvo vidutinio ūgio, apsivilkęs 
juodu švarku, o rusvai auksinė barzda gaubė jo burną. Buvo mano 
amžiaus — keturiasdešimtmetis, tačiau, kai nusilenkė man, iš veido 
išraiškos atrodė gerokai vyresnis. 

— Jūsų malonybe, ar priimsite kuo nuoširdžiausią mano užuojautą? 

— Dėkoju, senjore. Džiaugiuosi, kad galėjote atvykti. 

Staiga aš skaudžiai pajutau savo antsvorį, atkreipiau dėmesį į 
žilstančių plaukų sruogas, vėjo taršomas man apie veidą. Ligi šiol 
aš niekad neleisdavau kintančiam vaizdui veidrodyje gadinti sau 
nuotaikos; kaip ir daugelis žmonų, aš pernelyg anksti pasidaviau ir 
su viskuo susitaikiau. Bet dabar mane netikėtai pagavo noras būti 
matomai ir vertinamai kaip moteriai — net susigėdau dėl to. Juk nuo 
mano vyro mirties nepraėjo dar nė mėnuo! Tai kodėl dabar man 
staiga parūpo atrodyti patraukliai vyriškiui, kurį per visą gyvenimą 
esu mačiusi vos kelis kartus? 

— Ponia, tai aš turėčiau džiaugtis, - atsiliepė jis. — Bijojau, kad 
nenorėsite manęs matyti. 

Aš suraukiau antakius. 

— Mes juk draugai, tiesa? Žinoma, nemažai laiko prabėgo, tačiau 
aš nepamiršau, koks malonus man buvote, kai tik atvykau į šią šalį, 
ir kiek daug per tuos metus nusipelnėte mano vyrui. 

Jis šyptelėjo. 

— Tuomet buvome dar tokie jauni... 

Nustebau, jo balse išgirdusi keistą gaidelę — tarytum savotišką 
priekaištą. Ar jis liko Paryžiuje, norėdamas su manim pasimatyti? 

— Kiek pamenu, pone, būtent jūs, o ne aš, nusprendėte laikytis 
atokiai, — priminiau jam. — Aš visuomet priimdavau jus dvare. 

Jis nulenkė galvą. 

— Teisybė. Tačiau jūsų malonybė žino, kad aš niekada nemėgau 
dvaro. 

— Taip, žinau, — aš patylėjau. - Bet vis dėlto jūs čia, — vėl stojo 


tyla, o aš nenuleidau nuo jo akių. 

Jis pasikeitė, jo išvaizdoje atsirado tam tikro sunkiai nusakomo 
tvirtumo. Elgėsi santūriai ir apdairiai kaip žmogus, ne sykį pasimo- 
kęs, kad jausmų verčiau atvirai nerodyti. Tačiau vis tiek buvo pa- 
trauklus — tiesą sakant, dargi labiau nei jaunystėje, nes brandus am- 
žius geriau derėjo su įgimtu rimtumu ir teikė jam orumo. 

Tačiau slaptasis mano gebėjimas nė nekrustelėjo. Visiškai nieko 
iš jo nepajutau. 

Staiga mane pagavo abejonės. Ką gi aš sau galvoju, slapta su juo 
susitikdama? Jei sužinos Gizai, neteksiu paskutinių savo įtakos liku- 
čių ir būsiu apkaltinta rezganti sąmokslą su įtariamu eretiku. 

Tarsi perskaitęs mano mintis, jis tarė: 

- Jeigu turite bent menkiausią priežastį gailėtis dėl savo sprendi- 
mo, aš tučtuojau pasišalinsiu, ir niekieno garbė nenukentės. 

— Man neramu dėl jūsų, - pasakiau, viduje krūptelėjusi, kad jis 
mato mane kiaurai. - Kiek žinau, monsinjoras kardinolas įsakė jus 
sekti. 

— Taip, tiesa. Kai mano dėdė pasitraukė iš dvaro, monsinjoro įta- 
rinėjimai nukrypo į mane. Šįvakar man pavyko atsikratyti jo vyrų, 
nors esu tikras, kad jie ir apie tai jam praneš. Be jokios abejonės, jie 
visąlaik mane stebi. 

— Bet ar jie?.. — aš giliai įkvėpiau. - Ar jie turi pagrindo jus įtarti? 

— Mano nesutarimai su Gizais nėra paslaptis, - nėmaž nedvejo- 
damas ir atvirai žvelgdamas man į akis, prabilo jis. Jau buvau įpra- 
tusi, kad dvariškiai paprastai vengia akių žvilgsnio, tad jo laikysena 
man buvo netikėta ir kėlė šiokį tokį sumišimą. — Jie nedvejodami 
savo tikslams naudojasi jūsų sūnumi. Jie jau pasistengė Prancūzijoje 
įsteigti inkviziciją, nors nekaltųjų persekiojimas suterš mūsų suve- 
reno vardą. 

Jis kalbėjo tai, ką aš ir norėjau girdėti, - tarsi iš rašto. Man no- 
rėjosi juo pasitikėti, bet vis tiek svyravau. Baiminausi nerti į pačią 
reikalo esmę. 

— Daugelis hugenotų pastorių deda viltis į jus, - pridūrė jis, lyg 
nujausdamas mano dvejonę. - Jie žino, kad įkvėpėte velioniui kara- 
liui pakantumo, ir prašė manęs dar kartą kreiptis į jūsų teisingą širdį. 

— Iš kur jie žino? —- nustėrau. 

Jis šyptelėjo. 

— Rūmuose beveik nieko neįmanoma nuslėpti. Netrūksta čia ir 
naujojo tikėjimo sekėjų, nors greitai jų nebeliks, jei bus monsinjoro 
valia. 

Pasijutau beginklė. Staiga suvokiau, kad ligi šiol beveik nieko ne- 
Žinau nei apie šį naują tikėjimą, kurį kardinolas žūtbūt užsispyrė 
sunaikinti, nei apie jį išpažįstančius žmones. 

— Malonu girdėti, - pasakiau, - tačiau vyrui mirus aš likau bejė- 
gė. Be to, pati esu katalikė. Vis dėlto, skirtingai nei Gizai, aš nema- 
nau, kad prievarta ir persekiojimas ką nors išspręstų. 

Jis pasisuko šonu; vakarėjančio dangaus fone aiškiai mačiau tam- 
sų jo profilį. 

— Persekiojimas, — tyliai ištarė jis, - neša sumaištį. 

Išgirdusi jo balse aistros gaidelę, aš akimirksniu suvokiau, kodėl 
Gizai taip atidžiai jį stebi. Jis tapo tuo, kuo ir turėjo tapti, — iš pri- 
gimties buvo vadas. Gavęs tinkamą progą, jis bus didis — ir be galo 
pavojingas. 

Jis vėl atsigręžė į mane. 

— Remdamiesi kardinolo įsaku, katalikai visoje šalyje pasiuto žu- 
dyti ir plėšti. Gal mes ir neišpažįstam Romos tikėjimo, bet vis dėlto 
esam prancūzai. Jūs vienintelė galite įtikinti karalių atšaukti tą įsaką, 
kad mes galėtume ramiai gyventi ir melstis. 

Mes... 

Tas klausimas deginte degino man lūpas. Privalėjau jį užduoti; 
dabar nebebuvo kur trauktis. 

— Ar todėl ginate hugenotus, senjore, kad ir pats esate vienas 
iš jų? 

Jis atsakė nė nemirktelėjęs. 

— Aš atsiverčiau prieš kelerius metus. Nedariau iš to paslapties, 
tačiau per daug garsiai ir nesiskelbiau, - jis dar plačiau nusišypsojo, 
ir veidas įgavo padaužišką išraišką. — Tikriausiai žinote, kad norėjau 
užimti atsilaisvinusią savo dėdės vietą Taryboje, tačiau man buvo 


atsakyta. Monsinjoras su broliu nieku gyvu nesėstų su manim prie 

vieno stalo. Taigi man nebelieka nieko kito, kaip apsigyventi savo 
namuose Šatijone su žmona ir sūnumi. 

Su žmona... Jis turi žmoną. Žmoną ir sūnų - šeimą... 

— Atleiskite, - sumurmėjau. —- Nė nežinojau, kad jūs vedęs. 

— Mudu su Šarlote susituokėme prieš porą metų. Buvome susi- 
žadėję nuo vaikystės, tačiau tik neseniai nusprendėme tuoktis. Su 
amžiumi žmogus pradeda labiau vertinti paprastus dalykus. O šei- 
ma - pati paprasčiausia ir didžiausia brangenybė. 

— Suprantu, — nutęsiau aš, nors nėmaž nesupratau. Šeima vi- 
suomet buvo pats svarbiausias ir didžiausias mano rūpestis, tačiau 
šeimos gyvenimas — nei Medičių, nei Valua namuose - toli gražu 
niekuomet nebuvo paprastas. 

— Jūs laimingas su ja? 

— O, taip. Atidėjau grįžimą namo vien todėl, kad norėjau susitikti 
su jūsų malonybe. 

— Prašom vadinti mane Kotryna, - pasakiau, žvelgdama jam į 
akis. Jos atrodė tokios gilios ir sykiu — tokios neįžvelgiamos, kaip 
ledo sukaustyti ežerai. Jis tikrai galėtų būti mano taip trokštamas 
sąjungininkas, padėtų man nuversti Gizus ir atgauti valdžią karalys- 
tėje. Tačiau ne dabar. Kol kas aš esu pernelyg silpna, o jis - pernelyg 
pažeidžiamas. 

— Žinokite, kad išvykstu ne savo valia, - pridūrė jis, - ir kad am- 
žinai išvykęs nebūsiu. 

— Žinau, - atsakiau šypsodamasi. - Ir pažadu padaryti viską, ką 
tik galėsiu, kad įsakas būtų atšauktas, ir kuo greičiau vėl pasodinti 
jus Taryboje. Tikiu, kad drauge mudu nuveiktume daug gero. 

Jis paėmė mano ranką ir pakėlė sau prie lūpų. Jos buvo sausos. 

— Jeigu jums manęs prireiks anksčiau, nesvarbu, dėl kokios prie- 
žasties, nedelsdama duokite žinią. Aš tučtuojau atvyksiu. 

Aš sekiau jį akimis, kol nuėjo taku, pranyko tarp medžių ir dingo 
naktyje. 

Nors ne viskas klojosi taip, kaip tikėjausi, bet pirmąsyk po Hen- 


riko mirties man sušvito viltis. 

UGSĖJĮ MANO SŪNUS SU ŽMONA GRĮŽO Iš SAVO UŽSITĘSUSIOS 

medžioklės. Laukiau jų rūmų kieme, vilkėdama juoda suknele, 
kuri tapo man nelyginant šarvais; greta iš vienos pusės stovėjo Elž- 
bieta, iš kitos —- Klaudija. 

Aš labai nekantravau pamatyti Pranciškų. Jis turbūt skaudžiai iš- 
gyvena tėvo netektį: juk yra pats vyriausias, ir Henrikas su Diana 
skyrė jam daugybę dėmesio. Nors per nuolatinį Dianos budrumą ir 
įkyrumą ligi šiol mudviem nepavyko užmegzti artimo ryšio, tačiau 
dabar turėjau tam progą. Sulaukęs penkiolikos, mano sūnus įstaty- 
miškai jau laikomas suaugusiu vyru, tačiau emociškai jis yra kur kas 
jaunesnis. Jam tikrai reikės, kad suteikčiau jėgų ir padėčiau išvengti 
visų pavojingų seklumų, į kurias Gizai pasistengs nukreipti jo laivą. 

Tačiau mano viltims nebuvo lemta išsipildyti. Jis atvyko į rūmus 
uždaruose neštuvuose, lydimas Randuotojo ir naujosios mūsų kara- 
lienės Marijos. 

— Jo didenybė serga. Duokit kelią! - amtelėjo Randuotasis ir nu- 
tempė mano sūnų, įsuktą į kailius, pro mus tiesiai į vidų. Išsigandusi 
ir nusiminusi Marija jau norėjo bėgti iš paskos. Aš stvėriau ją už 
rankos. 

— Kas nutiko? — paklausiau, išgąsdinta jos blyškumo. 

— Ak, vargšelis Pranciškus, - sunkiai gaudydama kvapą, žiopte- 
lėjo ji. - Jam prasidėjo ausies uždegimas, o tada dar — karštinė, - ji 
ištraukė iš manęs ranką. — Aš turiu būti su juo, ponia, - pridūrė ji ir 
paliko mane stovėti kaip įkaltą. 

Ant grindinio akmenų ėmė teškėti lietaus lašai. Elžbieta paėmė 
mane už rankos. Klaudija sumišusi žiūrėjo į mane: kaip Lotaringie- 
čio žmona, ji privalėjo lydėti Mariją. 

— Eikit, - tariau jai, — ir darykit, kas pridera. Bet paskui užsuksit 
pas mane ir papasakosit apie brolio sveikatą. Ar aišku? 

Klaudija linktelėjo ir nusiskubino į vidų. Būdama tokia kresna ir 
vilkėdama balto aksomo suknele atrodė kaip perekšlė. 

— Eime į vidų, mama, - tyliai paragino mane Elžbieta. - Jau šalta. 


Iškart po Pranciškaus karūnavimo - dėl silpnos jo sveikatos iškilmės 
buvo kuklios — atvyko ispanų palyda išgabenti Elžbietos į Ispaniją. 

Aš užsispyriau lydėti ją visą kelią iki pat snieguotojo Šatelro. Su- 
stojusi prie užšalusios upės, Elžbieta atsigręžė į savo damas, paėmė 
iš jų kažkokį krutantį ryšulį ir švelniai padavė man. Nudengusi ap- 
šerkšnijusio vilnonio audeklo kraštą, išvydau dvi juodas žibančias 
akutes, spoksančias į mane iš balto pūkuoto snukelio. 

— Dar nesugalvojau jai vardo, - pasakė Elžbieta. - Kol kas ji dar 
jauniklė, bet daug didesnė nei dabar vargu ar užaugs. Kiek žinau, 
šitos veislės šunys gyvena ilgai ir būna prisirišę prie vienintelio šei- 
mininko. 

Kalytė suinkštė ir ėmė muistytis mano glėbyje, bandydama iš- 
sivaduoti iš aprišalo ir siekdama lyžtelėti man veidą. Aš bejėgiškai 
tylėdama stebeilijausi į Elžbietą. 

— Atrodo, ji triukšmadarė, - nusijuokė mano duktė. —- Garsiai 
aplos visus, kurių nepažįsta, ir puikiausiai saugos jūsų duris. 

— Ji labai miela, - pasakiau. - Pavadinsiu ją Miujė - tylene, nes ji 
tokia skardžiabalsė. 

— Myliu jus, mama, - sušnibždėjo Elžbieta. - Aš kasdien jums 
rašysiu. 

Mudvi apsikabinome, o Miujė įnirtingai vizgėjo tarp mūsų. Pas- 
kui paleidau Elžbietą iš glėbio ir atidaviau jos palydai, laukiančiai ant 
upės kranto, ir ji leidosi kilti į kalnus. Per Pirėnus kasmet keliaudavo 
daugybė žmonių, Ispanija buvo visai arti - už sienos. Panorėjusios 
mudvi galėjome kad ir kasmet matytis. 

Ir vis dėlto aš dar ilgai nejudėdama stovėjau, kai ji jau pranyko 
man iš akių, uosdama nuo kalytės kailio dvelkiantį švelnų dukters 
kvepalų aromatą. 


Dvaras persikėlė į Blua, o Pranciškus ir vėl susirgo: veikiausiai nuo 
įtampos per karūnavimą, kai buvo priverstas ištisas valandas styp- 
soti ir klūpėti ledinėje katedroje ir dar apnuoginti krūtinę patepi- 
mui. Jis niekad nebuvo itin tvirtas, tačiau, išvydusi lovoje tysantį 
klaikiai perkarusį paauglį įdubusiomis ir nuo opijaus bei karščio ži- 
bančiomis akimis, aš jį vos pažinau. 

Aš kaip mokėdama stengiausi nuraminti ir padrąsinti Pranciškų. 
Viriau jam ypatingus nuovirus iš rabarbarų ir ramunėlių; sėdėjau ir 
skaičiau jam. Bet jei tik užsimindavau apie Gizus ir kardinolo įsaką, 
jis imdavo vaitoti ir nusigręždavo nuo manęs tikindamas, kad nie- 
kuomet nenorėjęs būti karaliumi. 

Marijai, regis, irgi ne itin patiko būti karaliene. Ji buvo liesa ir 
atrodė baisiai susikrimtusi; ji taip nerimavo dėl Pranciškaus, kad 
ėmiau įkalbinėti ją susirasti kokių nors pramogų. Mudvi kartu ei- 
davome pasivaikščioti po aptvertą Blua pilies parką, grojome liutnia 
ir siuvinėjome; tačiau tarp mudviejų susiklostęs šioks toks artumas 
vieną popietę besėdint mano kambaryje pažiro į šipulius. 

— Tie hugenotai - nususę šunys, — staiga nei iš šio, nei iš to iš- 
drožė ji. - Jie nepaiso mano dėdės monsinjoro įsako ir visur miestų 
aikštėse jį nuplėšė, nors tai ir draudžia įstatymas. Deginti ant laužo 
juos maža! Reikėtų prigirdyti ir ketvirčiuoti, o kūnų dalis palikti pūti 
ant miestų vartų. Mano dėdė sakė, kad jie užkalbėjimais ir burtais 
susargdino vargšelį Pranciškų. Dar jis sakė, kad jie nuodija šulinius 
ir naikina derlių, todėl mūsų žmonės turi kęsti troškulį ir badą. 

Aš pakėliau akis nuo siuvinio. Dar nebuvau girdėjusi iš jos šito- 
kios nuodingos prakalbos. 

— Mieloji, jūsų dėdė perdeda. Patikėkit, jie nėra pabaisos. Be to, 
netikiu, kad jų yra tiek daug, kad sukeltų mums šitokias nelaimes. 

Jos pilkos akys tiesiog išsprogo sunykusiame veidelyje. 

— Tai negi nežinote, kad eretikų pilna net ir po šituo stogu? Visa- 
me dvare jų knibždėte knibžda! 

Miujė suurzgė kamputyje ant pagalvėlės. Lukrecija priėjo įpilti 
mums dar vyno. Aš vienu mauku ištuštinau taurę. 

— Jums nederėtų švaistytis tokiais žodžiais, — ištariau griežčiau, 
nei būčiau norėjusi. - Pranciškų tie ausų uždegimai kamuoja jau 
seniai, o nederlius ir gausūs lietūs taip pat kartojasi metai iš metų. 
Būdama karalienė, turėtumėt išmokti būti pakantesnė visiems savo 
valdiniams. 

Ji žioptelėjo. 

— Jūs... tai jūs tikrai juos ginate?.. 

— Aš tik užstoju nekaltus, — tai tarusi įbedžiau į ją akis.- Aš no- 
riu, kad Prancūzijoje viešpatautų taika ir visuotinė gerovė. Čia ne 
Ispanija: mes Žmonių už kitokias pažiūras nedeginame! - Ji buvo 
beprieštaraujanti, bet aš nutildžiau: — Taip, tai tėra tik kitokios pa- 
žiūros. Kiek žinau, ir jie, ir mes garbiname tą patį Kristų. 

Ji pašoko visa drebėdama, o jos siuvinys susiraizgęs nukrito po 
kojų. 

— Vadinasi, tai tiesa. Jūs... jūs tikrai... - Ji užsikirto tarsi pasprin- 
gusi tuo žodžiu. 

Aš greit dirstelėjau į Lukreciją, kuri sustingusi stovėjo su vyno 
grafinu rankoje. Tada prisiverčiau nusijuokti. 

— Ka? Kas - tikrai? Dėl Dievo, nejau jūs manote, kad aš, karaliaus 
motina, esu eretikė?! 

Ji nė nekrustelėjo ir nepažvelgė man į akis. Jos tylėjimas buvo 
pakankamai iškalbingas. Aš atsidusau. 

— Jūs mane liūdinate. Aš gimiau Romos katalikų tikėjimo ir, pa- 
tikėkite, tokio pat tikėjimo mirsiu. O tai, kad pasisakau už pakantu- 
mą, dar nereiškia, kad pati išpažįstu kitokį tikėjimą. Kaip ir jūs, aš 

beveik nieko nežinau apie tuos hugenotus, tačiau esu tikra dėl vieno 
dalyko: jie mūsų nepersekioja! 

— Bet jūs juos ginate! - sušuko Marija. O tada staigiai apsigręžė 
ir išdrožė iš kambario. 

Aš apmaudžiai pavarčiau akis ir kreipiausi į Lukreciją: 

— Ar kada girdėjot tokias nesąmones? Dabar jau ir mano marti 
galvoja, kad susidėjau su protestantais! Ir kaip toks neįtikėtinas da- 
lykas išvis šovė jai į galvą? 

Kad ir dėdamasi pasipiktinusi, aš dar prieš Lukrecijai prabylant 
jau Žinojau, ką ji pasakys. 

— O kaip kitaip? — burbtelėjo ji. - Pasisaugokit, mano ponia, kad 
neduotumėt monsinjorui dingsties pasiųsti jus ant laužo! Panašu, 
kad siekdamas savo tikslų jis pasiryžęs viskam. 


Praėjus penketui dienų, naktį mane pažadino smarkus beldimas į 
duris. Kol sugraibiau užžiebti žvakę, vidun įpuolė Lukrecija. 

— Mano ponia, kelkitės! Privalome tuoj pat išvykti! 

Aš šokau iš lovos; greta pristatomoje lovelėje miegojusi Ana Ma- 
rija nustebusi dairėsi aplink. Dar po kelių akimirkų pasirodė Biražo. 

— Švenčiausioji Mergele, kas čia dabar dedasi? — paklausiau, 
gaubdamasi ant pečių šalį. 

— Gizai tvirtina, kad prieš mus žygiuoja hugenotų maištininkai. 
Monsinjoras įsakė visiems skubiai vykti į Ambuazą. Daiktų krautis 
nėra kada. Privalome keliauti kaip stovime. 

Prisiminusi savo susikirtimą su Marija, panorau ką nors sudau- 
žyti. Bet tik įdėmiai įsistebeilijau Biražo į veidą. 

— Ar tai tiesa? Ar jūs ką nors žinote? 

Jis atrodė pavargęs, o liesas jo veidas — išsekintas begalinių dienų 
ir naktų, kai turėdavo man šnipinėti ilgose rūmų galerijose ir kori- 
doriuose, klausytis, ar nenugirs kokios vertingos informacijos. 

— Aš tik žinau, kad Gizų žvalgų būrys miške užklupo maištinin- 
kus ir vieną iš jų sugavo. Tas prisipažino, neva hugenotai ketina ap- 
supti Blua ir paimti jų didenybes įkaitais, - jis pritildė balsą. - Gizai 

visur turi savo šnipų. Neįsivaizduoju, kaip iki šiol jie nieko apie tai 
nežinojo. Šiaip ar taip, mūsų jau laukia rūmų kieme. Aš, jumis dėtas, 
negaišuočiau. 

Aš apsirengiau, pasiėmiau savo brangenybių dėžutę ir, spausda- 
ma glėbyje apsnūdusią Miujė, išskubėjau iš savo apartamentų. Iš 
visų pusių jau bėgo dvariškiai, tempdami nebaigtus krauti krepšius, 
ir persigandę paknopstomis dundėjo laiptais žemyn. Pagautos to le- 
kiančių žmonių srauto, aš su savo damomis netrukus uždususios ir 
išsitaršiusios atsidūrėme rūmų kieme. 

Prie geležinių rūmų vartų stovėjo sargybinių kuopa. Arklininkai 
lakstė nešini deglais, kurie rūkdami apšvietė moteris, besigrūdan- 
čias į vežimus, paprastai skiriamus baldams vežti. Vyrai vienas po 
kito šoko ant arklių. Randuotojo palydovai raiti blaškėsi po kiemą, 
kažką rėkaudami ir keldami dar didesnę sumaištį. Vidurnakčio oras 
atrodė pritvinkęs baimės. 

Pastebėjau Randuotąjį, sodinantį į karietą Mariją ir Pranciškų. 
Skubiai įbrukusi savo dėžutę ir Miujė į rankas Lukrecijai, aš rikte- 
lėjau jai susirasti vežimą, o pati kiek įkabindama nulėkiau per kie- 
mą. Kai prišokau prie Randuotojo, širdis man jau lipo per gerklę. 
Sėdėdamas ant balto eržilo jis grėsmingai išsiviepė, pamatęs mane; 
stamantrus jo kūnas buvo nuo galvos iki kojų apkaustytas šarvais. 

— Kaip matau, jūsų malonybė pakluso mūsų perspėjimui! Galite 
važiuoti kartu su jų didenybėmis. 

Aš įsiropščiau į minkštu audeklu išmuštą karietą. Kai pakėliau 
akis, Marija pervėrė mane žudančiu žvilgsniu. Pranciškus, įsuktas į 
kailius, aimanavo: 

— Ir ko gi jie laukia? Negi nori, kad mus sučiuptų ir nužudytų? 

Aš ėmiau ranka smarkiai daužyti į karietos stogą. 

— Važiuokit! Tuoj pat! Karaliaus įsakymas! 

Karieta trūktelėjo pirmyn, nubildėjo stačiu keliu iš pilies ir pasi- 
leido į naktį. 

— Kaip galite vadinti tai sukilimu? — užsipuoliau monsinjorą ir Ran- 
duotąjį, sėdinčius blausiai apšviestame kabinete Ambuazo pilyje — 
prabangiuose rūmuose, išdabintuose dar mano velionio šešuro, kur 
aš pirmąsyk sudariau sandėrį su Diana. Dabar aš kaip įmanydama 
bandžiau sudaryti kitą sandėrį — jau daugelį dienų reikalavau šito 
susitikimo ir tol nedaviau ramybės monsinjoro sekretoriui, kol tas 
pagaliau teikėsi mane priimti. - Privertėt mus lyg galvas pametusius 
bėgti iš Blua, nors puikiai žinojot, kad tie žmonės visiškai neorga- 
nizuoti ir bejėgiai. Jie leidosi apsupami lyg avys - mat tik norėjo 
stoti prieš karalių ir prašyti jo užtarimo! Jie išbadėję ir įsibaiminę; 
jūs savo įsaku uždraudėt jiems verslauti, ir jie nebeturi iš ko gyventi. 
Tai ar galite juos kaltinti, kad siekia teisingumo? 

Monsinjoras sėdėjo įsitaisęs už savo stalo, o jo putlūs nupenėti 
žandai net liepsnojo iš pykčio. Jo brolis Randuotasis lyg koks grani- 
to stulpas stūksojo greta, įbedęs į mane nemirksinčias pilkai mels- 
vas akis. 

— Mes turime parodyti pavyzdį, - kartojo kardinolas. - Tie varg- 
šai žmonės, kaip jūs sakote, yra išdavikai. Jie ketino užpulti karaliaus 
pilį, — jis pakėlė balsą, kad neprieštaraučiau. - Mes galime doku- 
mentais įrodyti, kad jie buvo susitelkę ir norėjo pakenkti jų dide- 
nybėms. Jie siekė paimti juos įkaitais, o mane su broliu —- nužudyti. 

— Negana to, jie ketino įteisinti hugenotų tikėjimą, o savo vadus 
susodinti Taryboje, - sududeno Randuotasis tokiu pat lygiu ir be- 
jausmiu, kaip ir paauksuotas kardas jam prie šono, balsu. Jis vypte- 
lėjo, ir papurtęs randas iškreipė jam lūpas. - Tai mes čia siekiame 
teisingumo, ponia, ir kai tik galėsime, pričiupsime jų vadus - visus 
iki vieno, įskaitant ir admirolą de Kolinji. 

Aš tylėdama atrėmiau jo žvilgsnį ir prisiverčiau sėdėti ramiai su- 
vokdama, kad dabar turiu kovoti už kur kas daugiau - nebe tik už 
nežinomų žmonių, pakliuvusių į Gizų nagus, gyvybes. 

— O kuo... kuo Kolinji čia dėtas? 

— Jis yra jų įkvėpėjas, — pareiškė monsinjoras. — Vienas iš suimtų- 
jų turėjo laišką, perduodantį Kolinji nurodymus įkalinti karalių. Tai 
jo planas! Jis didesnis eretikas už patį Šėtoną! 

— Jei tai tiesa, — ramiai atrėmiau aš, — tai kodėl prieš mus jis pa- 
siuntė tokią apgailėtiną šutvę? - aš nužvelgiau Randuotąjį. - Jūs esa- 
te karys, mano pone. Jūs kovėtės greta mano vyro ir puikiai žinote, 
kad Ženevoje ir Nyderlanduose pilna samdinių už pinigus. Esu ti- 
kra, kad ir Kolinji galėjo nusamdyti kareivių. 

Randuotasis nieko neatsakė, užtat kardinolo kumštis ant stalo 
piktai susigniaužė. 

— Ponia, mes kantriai jūsų klausėmės, - burbtelėjo jis, - o dabar 
pasiūlysiu jums verčiau užsiimti ūkio reikalais. Tie žmonės — maiš- 
tininkai. Jie bus nubausti mirties bausme, ir mes išleisime orderį su- 
imti Kolinji. 

— Dieve brangus, - atsidusau. - Jūs beprotis! Negalima žudyti tų 
žmonių. Tai reikštų karą su hugenotais! O Kolinji - kilmingas didi- 
kas, konetablio sūnėnas. Jūs negalite... 

— Galim! - sugriaudėjo Randuotasis ir, milžiniška letena su išsi- 
šovusiomis gyslomis gniauždamas kardo rankeną, žengė prie ma- 
nęs. — Ir nemokykit mūsų valdyti šalį! Mes esame Gizai ir mūsų 
kraujas toks senas, kad jūs verčiau gėdykitės savo pirkliškos kilmės! 
Velionis mūsų karalius negalėjo pasipriešinti, kai jį sutuokė su ju- 
mis — apsimetėlio popiežiaus dukterėčia, neturinčia nei kilmės, nei 
turto; bet mes su tuo nesitaikstysime. Kas, kad jūs — jo didenybės 
motina, dar žodis, ir būsit ištremta iki gyvos galvos, Mediči! 

Jis spjovė mano vardą tarsi didžiausią šlykštynę. Akimirką širdis 
man liovėsi plakusi, negalėjau nė krustelėti. Išvydusi įniršio sklidi- 
ną jo žvilgsnį, aš pamačiau jame tokį pasišlykštėjimą, kokio jis dar 
niekad iki šiol nebuvo parodęs: jis bjaurėjosi mano kilme, lytim, visa 
mano esybe. Net pašiurpau pagalvojusi, kad visus tuos dvidešimt 
šešerius metus, kol gyvenau su Henriku, šitas žmogus puoselėjo 
man tokią siaubingą neapykantą. Tačiau dar labiau mane išgąsdino 
jo visagalybės pojūtis ir nesvyruojantis tikėjimas savo teisumu - vi- 
sur ir visuomet, vien todėl, kad jis - Gizas. 

Monsinjoras priglaudė lanksčias rankas sau prie lūpų, bergždžiai 
stengdamasis nuslėpti šypseną. 

— Atrodot išblyškusi, ponia. Gal verčiau eikite pailsėti. 

Aš pasisukau eiti, nors net nejaučiau kilimo po kojomis. 

— Kai paskirsime egzekucijos dieną, privalėsite dalyvauti, — 
burbtelėjo Randuotasis. - Kaip ir visas dvaras. Nebus jokių išimčių, 
nebent karalienei ir jų šviesybėms. 

Aš savo ruožtu įsispitrėjau į jį. 

— Nieku gyvu to nepraleisiu, - pasakiau, o tada išdrožiau, paliku- 
si juos stovėti prisimerkusius ir svarstyti, ką turėjau omenyje. Tiktai 
uždariusi jų kabineto duris aš leidau sau iki galo pajusti visą siaubą 
ir įniršį, tarsi nuodai srūvančius mano gyslomis. 


Visi susirinko vidiniame Ambuazo pilies kieme. Mano veidą dengė 
šydas ir aš sėdėjau atskirai, vienintelė vilkėdama juodai; tuo tarpu 
visi dvariškiai išsipustę susispietė ant pakopomis kylančios paky- 
los — tarsi pažiūrėti turnyro. Kažkur tolumoje, Ambuazo žvėryne, 
girdėjosi duslus narvuose uždarytų liūtų riaumojimas. 

Monsinjoras išvedė į priekį Pranciškų, išpuoštą iškilmių rūbais 
ir su karūna, ir pasodino į krėslą po baldakimu; per didelė mano 
sūnaus skrybėlė dengė vaško spalvos jo veidą. Jis atrodė dar labiau 
pasiligojęs nei paprastai, ir aš jau norėjau stotis, tačiau Randuotasis 
žengė artyn manęs sulaikyti. 

— Jo didenybė atėjo čionai savo akimis pamatyti, kaip eretikai ir 
išdavikai mirtimi sumokės už savo nusikaltimus. 

— Tada mano vieta - šalia jo, - pasakiau. Mačiau, kaip monsinjo- 
ras linktelėjo, pakėlęs prie nosies sausų kvepalų dėžutę. Aš vos pri- 
siverčiau į jį pažiūrėti. Įsitaisiusi greta Pranciškaus pastebėjau, kaip 
šis mėšlungiškai gniaužia krėslo ranktūrius — net krumpliai buvo 
pabalę nuo įtampos. 

Sargybiniai atvedė pirmuosius dešimt kalinių už nugarų virve 
surištomis rankomis. Iš savo vietos nelabai galėjau įžiūrėti jų veidus, 
bet mačiau, kad jie dar jauni. Suspausta širdimi spėliojau, kas jie 
tokie — žemvaldžiai, valstiečiai ar prekybininkai; ko gero, dar visai 
neseniai tie žmonės ramiai gyveno savo kaimuose ir miesteliuose, 
mylėjo savo žmonas ir vaikus ir stengėsi perprasti šito nesuvokiamo 
pasaulio prasmę kliaudamiesi nauju tikėjimu, žadančiu jiems tai, ko 


mūsiškis nepajėgė duoti. 

Nuteistiems išdavikams nebuvo leista kalbėti, tačiau kai pirmas 
jaunuolis pastebėjo mus sėdinčius viršuje — lyg kokį šmėklų sambū- 
rį, - jis pratrūko šaukti: 

— Pasigailėkit, jūsų didenybe! Maldauju, pasigailėkit!.. 

Jis nebaigė. Budelis švystelėjo kardu, ir jaunuolio galva nuskrie- 
jo oru. Antras pasmerktasis susvyravo, paslydęs ant savo pirmtako 
kraujo. Jį parklupdė. Nukirsta jo galva nusirito į rankas odiniais rū- 
bais vilkintiems parankiniams, laukiantiems ešafoto apačioje. 

Paskui ėjo trečias, ketvirtas... Ešafotą užliejo kraujas, jis lašėjo 
ant grindinio akmenų ir srovele tekėjo link bokšto, kuriame įkalinti 
giedojo likusieji: kol mirė jų bendražygiai, jie traukė ne liūdnas ka- 
talikų giesmes, o energingas protestantų psalmes. Tačiau nukirstų 
galvų krūva vis augo, kiemo oras perdviso šlapimo, išmatų ir kraujo 
smarve, ir giedojimas liovėsi - temstant sargybiniai jau tempė mirti 
paskutinius rėkiančius ir besiskeryčiojančius kalinius iš penkiasde- 
šimt dviejų pasmerktųjų būrio. 

Aš nė karto per tą laiką nenusigręžiau. Nė akimirką neužsimer- 
kiau. Virpančia širdimi ir tulžies pilna gerkle prisiverčiau žiūrėti, 
kad galėčiau būti nežabotos Gizų beprotybės liudininke. Būtent per 
tas valandas iki atslenkant nakčiai, kai kardinolo lūpos pamažu įga- 
vo žalsvą atspalvį, o didikai vienas po kito svyruodami ėmė slink- 
ti iš kiemo, ir tik vienas Randuotasis liko vis toks pats surambėjęs 
kietaširdis ir su karišku tikslumu vadovavo budeliams, mano pačios 
ryžtas tapo nepajudinamas. 

Aš sunaikinsiu Gizus. Neturėsiu ramybės tol, kol amžiams neiš- 
laisvinsiu Prancūzijos nuo šitos grėsmės. 

Kai nuvargęs budelis pagaliau sukapojo į gabalus paskutinį ka- 
linį, mano sūnus kimiai sudejavo. Pajutau, kaip lediniai jo pirštai 
sugniaužė man ranką, ir išgirdau jį šnabždant: 

— Tegul Dievas jiems atleidžia... 

Supratau, kad jis turi omenyje Gizus. Taip, Dievas gal ir atleis, 
bet aš — nieku gyvu. 

O jeigu man pavyks, tai ir hugenotai neatleis. 


DVIDEŠIMT 


AREA 


IEPSNOJANTYS DEGLAI NUŠVIETĖ NAKTĮ, VILIODAMI SMAL- 
Li jonvabalius, būriais zujančius gaiviame pavasario ore. Kaž- 
kur girdėjosi pavanos garsai — jie priminė Florenciją. Lygiu Šero 
paviršiumi slydo baldakimais dengtos baržos, paverstos fantastiš- 
komis gulbėmis ar plėšriais paukščiais, o jų spalvoti irklai drumstė 
sidabrinį upės vandenį. Vienoje iš tų baržų plaukiojo ir Pranciškus 
su Marija bei grupele rinktinių palydovų - laikėsi susikibę už rankų 
ir mėgavosi savotišku iliuziniu prieglobsčiu po plonyčio gazo drapi- 
ruotėmis. Kiti mano vaikai - Margo, Karolis ir Henrikas —- su savo 
guverneriais sėdėjo kitoje baržoje; jų galvelių nedrumstė nė men- 
kiausias rūpestėlis. 

Po egzekucijos man šiaip taip pavyko juos visus išsivežti iš 
Ambuazo, - bet tik tada, kai nuo pūvančių galvų, sukabintų ant 
baliustrados, dvoko Marija nualpo, o įsiutusių Žmonių minios 
ėmė rinktis ir daužyti vartus; kažkas netgi metė į kardinolo karie- 
tą pastipusį šunį, kai monsinjoras pabandė išvykti iš pilies. Kaip 
ir tikėjausi, Gizai šiuo savo veiksmu pasirodė besą Žiaurūs tiro- 
nai, ir visi, išskyrus nebent pačius konservatyviausius katalikus, 
atsigręžė prieš juos: kiekvienas suprato, kad jei jau kardinolas su 
broliu įstengė išskersti penkiasdešimt du žmones netgi be teismo, 

tai niekam, kas sugalvotų stoti jiems skersai kelio, geruoju tikrai 
nesibaigs. 

Galiausiai monsinjoras nusileido mano prašymams pakeisti 
aplinką. Jiedviem su Randuotuoju teko likti Ambuaze ir atkurti bent 
jau išorinę tvarką, tačiau jis anaiptol nenorėjo, kad jo mylimiausioji 
dukterėčia Marija Stiuart arba Pranciškus apsirgtų. Aš ta proga pa- 
sistengiau atsikratyti ir didžiumos dvariškių — mano pilis juk buvo 
visai nedidelė. Vos tiktai persikėlėme į Šenonso, aš iškart išsiunčiau 
kvietimą. Dabar pranašumas buvo mano pusėje; kol kas, stovėdama 
prie lango, stebėjau praplaukiančią baržą, kurioje sėdėjo mano sū- 
nus ir jaunoji karalienė. 

Į mano kabineto duris kažkas pabeldė. 

— Jis čia, - pranešė Lukrecija ir patylėjusi pridūrė: — Ar jūs tikrai 
žinote, ką darote? 

— Žinoma. Nebijokit, - šypsodamasi padrąsinau ją, o pati pasiė- 
miau aplanką su dokumentu, kurį abu su Biražo buvome surašę. — 
Aš po minutės ateisiu. Žiūrėkit, kad vakarienė būtų paruošta. 

Ji purkštelėjo ir dingo. Aš nužvelgiau save veidrodyje. Buvau ap- 
sivilkusi naują juodo damasto suknią aukšta apykakle. Ausyse se- 
gėjau perlų auskarus; skalaudama riešutmedžio sultimis su chna 
atgaivinau ankstesnę kaštoninę plaukų spalvą - dabar jie buvo su- 
sukti ant pakaušio ir suimti auksiniu tinkleliu. Kas rytą po valandą 
jodinėdama ir mažiau valgydama taip mėgstamos duonos atsikra- 
čiau nemažai svorio. Žodžiu, atvaizdas veidrodyje aiškiai liudijo, 
kad man pavyko bent iš dalies atkurti panašumą į tą mergaitę, kurią 
jis kadaise sutiko Fontenblo. Žūtbūt turėjau pasirodyti esanti gyvy- 
binga ir stipri. 

Laikydama rankose aplanką, stumtelėjau duris, vedančias iš ka- 
bineto į gretimą kambarį. 

Biražo ir Kolinji stovėjo prie židinio su vyno taurėmis rankose. 
Jis gėrė mano vyną ir buvo nusimetęs apsiaustą - tai geri ženklai. 
Išgirdęs mane įeinant, jis atsisuko. Krūpčiojančioje žvakių šviesoje 
nė kiek neatrodė pasenęs. 

— Sveiki atvykę, — pasakiau. Jis pastatė į šalį taurę ir palinko prie 
mano rankos. Biražo iškart atsisveikino ir paliko mus vienus. Nuo 

Kolinji trenkė arklių prakaitu — jis keletą valandų jojo čionai. Staiga 
kažko sunerimusi iškart mostelėjau jam sėstis prie stalo. 

Pasirinkau šį kambarį dėl jaukumo ir nuošalumo; dabar paste- 
bėjau, kad Lukrecija, nors ir abejodama mūsų susitikimo tikslingu- 
mu, buvo pasistengusi kaip niekad. Ant pristumiamo stalo spindėjo 
nublizginti auksiniai indai, vazoje ant židinio buvo primerkta lelijų, 
o ant valgomojo stalo puikavosi manasis Limožo porcelianas ir Mu- 
rano stiklo taurės. 

Kolinji stabtelėjo prie savo krėslo; tarp antakių jam įsirėžė gili 
raukšlė. Jo barzda atrodė dar vešlesnė ir dar labiau švytėjo variu, 
tarsi būtų buvusi ištepta pomada. Vis dėlto žvakių šviesa pasirodė 
besanti apgaulinga: dabar aiškiai mačiau jo akių kampučiuose susi- 
metusias naujas raukšleles, be to, jis buvo gerokai sulysęs. 

— Mano pone, - pasakiau, - jūs tikriausiai išalkote. Prašom sėstis. 

— Pirmiausia privalau jūsų paklausti, kas nutiko Ambuaze. Hu- 
genotų pastoriai pasibaisėję, visa mūsų brolija — irgi. Aš... aš turiu 
žinoti. 

Aš lyg įgelta atsisukau į jį. 
liejamas nekaltų žmonių kraujas? Ar šitaip apie mane galvojate? 

Laimei, jis nė akimirką nesudvejojo: 

— Ne. Priešingai, aš manau, kad jūs kaip įmanydama stengėtės 
užkirsti tam kelią. 

— Taip. Biražo turbūt jums pasakė, kad sukliudžiau jiems išduoti 
jūsų arešto orderį. Laimei, ko! kas jie nesiryš jo skelbti, nes monsin- 
joras jau ir pats suvokė, kokią siaubingą klaidą jie padarė. 

— Per vėlu, - tyliai ištarė jis. Man beliko pritarti. 

— Taip, tiems vargšams žmonėms jau per vėlu, bet tikiuosi, kad 
mums visiems — dar ne. Tai ar dabar su manim pavakarieniausite? 

Mudu susėdome vienas priešais kitą. Lukrecija įnešė pirmąjį pa- 
tiekalą — keptą žąsį su artišokais iš mano daržo. Jis nustebo, tad pa- 
aiškinau: 

— Atsivežiau iš Toskanos jų sėklų. Florentietiški artišokai — patys 


geriausi. 

— Nuostabu, - žavėjosi jis ragaudamas. — Tikras naminis maistas! 

— Čia ir yra mano namai, - pasakiau, pildama jam dar klareto. — 
Nekenčiu dvaro valgių! Kol ilgiausiais koridoriais atneša maistą, jis 
jau būna spėjęs atšalti, be to, dažniausiai jame būna prikišta tiek 
prieskonių ir pripilta tiek padažų, kad nė nežinai, ką valgai. Kai ne- 
būnu dvare, visada maitinuosi tuo, kas savo išauginta. Šita žąsis irgi 
čia užauginta ir papjauta, netgi šis vynas — iš manojo vynuogių der- 
liaus. 

Jis kilstelėjo taurę: 

- Į jūsų malonybės sveikatą! 

— Kotryna, - pasakiau, susidauždama su juo taurėmis. — Vadin- 
kite mane Kotryna. 

Mudu tylėdami kibome į kitą patiekalą — vištieną su pankoliais. 
Jis valgė godžiai ir pasigardžiuodamas; man buvo smagu matyti, kad 
prie stalo jis elgiasi gana prasčiokiškai — širdyje taip ir liko kaimo 
vaikis. Tai buvo viena iš priežasčių, kodėl jis man patiko. Po dau- 
gybės metų bendravimo su veidmainiais dvariškiais ir klastingomis 
meilužėmis, palaižūnais dvasininkais ir pasipūtusiais didikais man 
jis įkūnijo visa, kas Prancūzijoje dar tebebuvo likę šaunu ir tikra. 

Pagaliau aš nutraukiau tylą. 

— Norėčiau, kad žinotumėte, jog mano sūnus labai gailisi dėl to, 
kas nutiko Ambuaze. Jis tikrai neįsivaizdavo, koks siaubingas bus 
Gizų kerštas. 

Jis įsistebeilijo į mane. 

— Bet argi ne jo didenybė pasirašė įsakymą vykdyti egzekuciją? 

Aš sunkiai nurijau seiles. 

— Taip. Tačiau Pranciškus tuo metu sirgo, ir Gizai kone prievarta 
išgavo jo parašą. Jis nė nesuvokė, ką daro. Aš savo akimis mačiau, 
kaip baisiai jis jautėsi, stebėdamas tų žmonių mirtį. 

— Tikrai ne taip baisiai, kaip jų našlės ir vaikai! - Kolinji atsilošė 
kėdėje, o Lukrecija tuo tarpu įėjo nurinkti mūsų indų. - Jūsų ma- 
lonybe... tai yra Kotryna... Bijau, kad šis baisus dalykas hugenotų 
vadovų širdyse pasėjo didelį nepasitikėjimą. Dabar jie laiko karalių 
tokiu pačiu kraugeriu tironu kaip Ispanijos Pilypas, kurio valdose 
protestantai skerdžiami tūkstančiais. 

Jis neįstengė nuslėpti pykčio balse. Jo pasitikėjimas manimi buvo 
pakirstas; kai ištuštinau savo taurę ir prisipyliau dar vyno, pama- 
čiau, kad mano rankos dreba. 

— Suprantu, kaip žemai mano sūnus krito jūsų akyse, — tariau, — 
ir kad bus dar blogiau, jei nieko nedarysime. Mane šiek tiek guodžia 
nebent tai, kad Gizų vardas tariamas su dar didesne neapykanta, — 
aš pasiekiau greta gulintį aplanką ir pastūmiau jam. — Čia yra įsakas, 
kurį ketinu siūlyti parlamentui patvirtinti; juo hugenotams suteikia- 
ma sąžinės laisvė. Mes galim nuversti Gizus ir išgelbėti jūsų broliją, 
tik man prireiks jūsų pagalbos. 

Niūriai tylėdamas, jis ilgai skaitė mano įsaką, kurį rengdama su- 
gaišau ne vieną dieną. Atrodė, praėjo ištisa amžinybė. Tada jis burb- 
telėjo: 

— Ką jūs vadinate „sąžinės laisve“? Čia sakoma, kad hugenotai 
nebus persekiojami, jeigu laikysis įstatymų. Tačiau dabartinis įsta- 
tymas draudžia bet kokius religinius susibūrimus! 

— Tas įstatymas turės būti pakeistas. Pagal mano įsaką, skriau- 
džiami hugenotai įgis teisę kreiptis į karalių ir laikyti pamaldas tam 
tikslui paskirtose šventovėse. 

Jis linktelėjo. 

— Sumanus žingsnis! Jis panaikintų Gizų įsaką dėl persekioji- 
mo, - jis atidėjo dokumentą į šalį. - Ir jūs manote, kad karalius jį 
pasirašys? 

— Pranciškus dabar yra mano globoje. Jis supranta, kad reikia 
kuo skubiau ko nors imtis. 

Kolinji pakėlė prie lūpų taurę. Žvakių šviesa, atsimušusi į rantytą 
stiklą, aukso kibirkštimis nužėrė gelsvais plaukeliais apžėlusias jo 
rankas. 

— Ar jūs ketinate legalizuoti hugenotų tikėjimą? — paklausė jis, 
įbedęs į mane žvilgsnį. - Tokiu atveju susidurtumėt su daugybės 
kilmingų katalikų šeimų pasipriešinimu, o ką jau kalbėti apie Romą 
ir Ispaniją. Niekam nereikia dviejų tikėjimų sambūvio! 

Iš pradžių norėjau išsisukti nuo atsakymo, nes taip toli dar nebu- 
vau įžvelgusi; bet paskui suvokiau, kad geriausia bus nuo pat pirmų- 


jų žingsnių elgtis sąžiningai. 

— Aš negaliu pasakyti, nei kada, nei ar išvis galėsiu legalizuoti 
jūsų tikėjimą. Kaip pats ką tik sakėte, tam yra daugybė kliūčių, ir aš 
negaliu sau leisti pyktis su Roma ar Ispanija. Tačiau man svarbiau- 
sia, — kad šioje karalystėje viešpatautų taika. Antraip netektys gali 
būti pernelyg skaudžios. 

Jis gurkšnojo vyną, vis dar nenuleisdamas nuo manęs akių. Kurį 
laiką jis nieko nesakė, ir aš jau išsigandau, ar nebūsiu per daug išsi- 
tarusi. Šiaip ar taip, aš juk vis dar taip menkai jį pažįstu! 

— Kuo aš galiu padėti? - pagaliau paklausė jis. 

Aš išdrįsau nusišypsoti. 

— Jūs bendraujate su hugenotų pastoriais ir kitais vadovais, tie- 
sa? Papasakokit jiems apie mano įsaką. Tegul jie pasikalba su savo 
bendruomenėmis ir įtikina žmones elgtis santūriai; kol paveiksiu 
parlamentą, neturi būti jokių neramumų, - aš kalbėjau ugningai, 
mintyse jau matydama šalį išlaisvintą nuo Gizų smurto. - Suprantu, 
kad hugenotai trokšta keršto, tačiau privalome visi būti kantrūs, kad 
išgyventume. 

— O kaip Gizai? Hugenotų vadai reikalauja nušalinti juos nuo val- 
džios. Gizai jiems — šaltakraujai žudikai, kurie privalo atsakyti už 
tai, ką padarė. 

— Sutinku. Tačiau negaliu jėga jų nušalinti - dar ne. Vis dėlto aš 
tikiu šiuo savo sumanymu labiau nei bet kuo ir suvokiu, kad Pran- 
cūzijoje niekad nebus taikos, kol Gizai valdžioje. 

Jis atsilošė ir persibraukė ranka per trumpai kirptus savo 
plaukus. 

— Manau, kad išreikšiu daugumos mūsų vadovų nuomonę pasa- 
kydamas, kad mes taip pat norime taikos. Tačiau ne kiekvieną gali- 
ma priversti klausyti proto balso. 

— Mat kaip? Paaiškinkit plačiau, - paprašiau iš anksto žinodama, 
kad man nepatiks tai, ką išgirsiu. Bet privalėjau išklausyti. Turėjau 
žinoti ir pasirengti įveikti kliūtis, kad ir kokios jos būtų. 

— Paprastai kalbant, žudynės Ambuaze suskaldė mūsų broliją į 
dvi dalis. Vieni tik nori galimybės gyventi be baimės. Kiti irgi nori 
to paties, bet jiems dar labai svarbu nušalinti Gizus ir įsitvirtinti vy- 

riausybėje. Negana to, yra žmonių, kurie pagal aplinkybes šliejasi tai 
prie vienos, tai prie kitos pusės. Jei žmogus tik nori laisvai garbinti 
Dievą, bet užgriuvę Gizų kariai sudegina jo namą, ištrypia javus ir 
išžagina dukteris, savaime suprantama, kad jo požiūris keičiasi. 

— Vadinasi, privalome išspręsti ir religinius, ir politinius klausi- 
mus. - Pastebėjusi persimainiusį jo žvilgsnį, pridūriau: - Mano sie- 
kis - įtraukti įtakingus hugenotus į Tarybą. Mano galva, mūsų skir- 
tingumai nereiškia, kad negalėtume sutarti dėl pamatinių dalykų. 

Jis pasirėmė ranka smakrą. 

— Kai tas laikas ateis, — ištarė, — aš mielai sugrįšiu į dvarą. Turime 
veikti kartu, kad grąžintume Prancūzijai ankstesnę jos šlovę, - jo 
veidą nušvietė nuoširdi šypsena - pirmoji per visą vakarą. - Tikiu, 
kad rūpinatės mūsų visų gerove. Todėl pasikalbėsiu su bendruome- 
nės vadovais ir pastoriais ir pasirūpinsiu, kad niekas nesumanytų 
keršyti už Ambuazą. Tačiau tai ilgokai užtruks. Jie labai išsibarstę, 
nes šiais grėsmingais laikais niekas nedrįsta rinktis. Turėsiu su kiek- 
vienu bendrauti asmeniškai. 

— Aš nieko daugiau ir neprašau. - Dabar aš pirmąkart per dau- 
gelį savaičių patikėjau, kad man iš tiesų gali pavykti nuversti Gizus. 
Paėmiau grafiną ir tariau: - Viliuosi, kad jums patiks kambarys, kurį 
jums parengiau. Jis nedidelis, bet nelabai ką geriau turiu pasiūlyti: 
kol mano vaikai čia, esam gana susispaudę. 

— Esu tikras, kad jis puikus, - atsakė Kolinji. - Deja, turiu atsisa- 
kyti malonaus jūsų pasiūlymo. 

Viskas aplinkui iškart apniuko. Aš spėjau prikąsti liežuvį ir ne- 
prieštaravau. Na, žinoma, jis negali pasilikti. Nors aš ir laikiau Še- 
nonso saugiu prieglobsčiu, nė vienas iš mudviejų negalėjome būti 
tikras, kad kur nors netyko Gizų šnipai. Be to, jis turbūt galvojo ir 
apie savo šeimą, kurią paliko, vykdamas pas mane. 

— Suprantu, - atsakiau, slėpdama nusivylimą. - Kvaila buvo ma- 
nyti kitaip. 

— Ne, - užginčijo jis. - Aš mielai likčiau, bet negaliu. Mano žmo- 
na... ji serga. 

— Dieve mano! Tikiuosi, kad nieko rimto? 

— Bijau, kad liga sunki, — jis nudelbė akis, vengdamas mano 
žvilgsnio. — Šarlotė miršta. Prieš kelis mėnesius ji pagimdė dukry- 
tę, - dabar jis kalbėjo taip tyliai, kad gavau pasilenkti, norėdama iš- 
girsti, ką sako. - Gimdymas buvo sunkus, bet kūdikis gimė sveikas. 
Tada Šarlotei dingo pienas, ji negalėjo maitinti mažylės. Negana 
to, ji visiškai prarado apetitą. Iš pradžių manėme, kad ji tiesiog su- 
karščiavo, bet laikas bėgo, o jos sveikata nesitaisė. Tada pasamdėme 
daktarą, ir jis nustatė... - jis sunkiai nurijo seiles. - Jai krūtyje - au- 
glys. Ji gęsta tiesiog akyse, ir aš nieko negaliu padaryti. 

Aš puikiai žinojau, ką reiškia bejėgiškai žiūrėti, kaip miršta tavo 
sutuoktinis, ir melsti stebuklo, kurio nesitiki sulaukti. Aš ištiesiau 
ranką ir suspaudžiau ant stalo gulinčią jo plaštaką. 

— Aš iškviesiu iš dvaro karališkąjį mūsų gydytoją, daktarą Parė. 
Jei kas ir gali ją pagydyti, tai nebent jis. 

Kolinji nutilo, paskui ištraukė ranką ir atsistojo. 

— Ne. Jau per vėlu. 

Tas trumpas mudviejų rankų susilietimas mane tiesiog degino. 
Jam iš paskos aš priėjau prie lango, žvelgiančio į nakties apgaubtą 
parką, kur mimai blizgančioje pavėsinėje linksmino Mariją ir Pran- 
ciškų. 

— Gal ją dar galima išgelbėti! Niekuomet nereikia prarasti vilties. 

Jis taip staigiai atsigręžė, kad mes ko nesusidūrėme kaktomuša. 
Mačiau net tamsius taškelius žydrose jo akyse, smulkias raukšleles, 
susimetusias jų kampučiuose, ir viršum kuplios barzdos išsišovu- 
sius skruostikaulius. Jis buvo šiek tiek už mane aukštesnis; ant kak- 
tos jutau vynu dvelkiantį šiltą jo alsavimą. 

— Jūs tokia panaši į ją, — ištarė jis. - Tokia pat drąsi ir užsispyrusi. 

Širdis ėmė smarkiai daužytis man po suknele. 

— Bet aš... aš —- neji, - sušnibždėjau. 

Jo ranka slystelėjo ir atsidūrė man ant liemens. 

— Ne, tikrai ne. Ji neturi jūsų tvirtumo ir jėgos. Jūs — pati stipriau- 
sia moteris, kokią tik pažįstu, Kotryna Mediči. 


Išgirdus jo lūpose savo vardą, mane užliejo karščio banga. Dar 

tokios tvirtybės, kaip jis. Man rodėsi, kad tirpstu jo akių žvilgsny- 
je, — jis tarsi atvėrė manyje tą gilią slėptuvę, kur buvau seniausiai 
užrakinusi sutryptą savo jaunystę ir sudaužytas svajones - viską, ką 
gyvenimas laikui bėgant spėjo iš manęs atimti. 

Tą akimirką suvokiau, kaip trokštu šio vyro. Aš visada jo troškau. 

Geismas užsiplieskė manyje lyg sprogusi saulė; jis buvo toks ga- 
lingas, kad net atšlijau. Tačiau jis manęs nepaleido. Prisitraukė artyn 
ir savo lūpomis įsisiurbė į manąsias - man net kvapą užgniaužė. 
Netekau nuovokos, nebejaučiau pati savęs — tiesiog skendau tame 
karštyje palaimingai suvokdama, kad pirmąsyk esu geidžiama tokia, 
kokia esu. 

Išgirdau, kaip jis sumurmėjo: 

— Tik šiąnakt, — ir man to pakako. Daugiau nieko nė nereikėjo. 

Per tamsią pilį nusivedžiau jį prie laiptų. Per atvirus langus vidun 
veržėsi gaivus pavasario oras, sumišęs su muzikos ir juoko garsais. 
Mano vaikai ir Marija Stiuart smagiai pramogavo; bent kartą jie at- 
rodė tiesiog vaikai. 

Lukrecija pakilo nuo kėdutės; pro vidlotėmis pridengtą lan- 
gą įspindusioje švelnioje lyg šilkas mėnesienoje jos akys švystelėjo 
lyg žaibai. Aš mostelėjau jai ranka. Netarusi nė žodžio, ji pasičiupo 
Miujė į glėbį ir dingo už durų. 

Miegamajame viskas buvo paruošta: paklotos saulėje balinto lino 
paklodės, o atlasinė lovatiesė, kurią pati savo rankomis išsiuvinėjau, 
gražiai atlenkta. Ana Marija linksminosi drauge su vaikais. Išgirdusi 
sau už nugaros trinktelint uždaromas duris, aš lyg per sapną žengiau 
prie staliuko, ant kurio degė žvakė, norėdama ją užpūsti. 

— Ne, - paprieštaravo jis. - Leiskit man į jus pažiūrėti. 

Jaučiausi taip, tarsi pirmąją naktį su Henriku — visai nežinojau, 
ką daryti. Vos pati iš savęs nenusikvatojau. Man jau keturiasde- 
šimt vieneri! Esu juk buvusi su vyru. Žinau, kuo užsiima poros, 
likę dviese. 

Tarsi kaip visuomet perskaitęs mano mintis, Kolinji tarė: 

— Nebijokit... 

Jis atvarstė man rankoves, nuvilko korsažo priekį ir liemenę, nu- 
traukė sijonus, ir pagaliau visi drabužiai lyg putos liko pasklidę man 
po kojų, o pati stovėjau vienmarškinė ir drebėjau, - bet ne nuo šalčio. 

Per ilgus santuokos metus išugdyto instinkto paakinta, apsisukau 
gulti į lovą. Tada išgirdau ant grindų nusimetamus drabužius — gar- 
siai dzingtelėjo metalinė sagtis. Atsigręžusi išvydau jį nuogą — tvirtą 
ir blyškų siluetą kambario prietemoje. 

Negalėjau atitraukti akių. Jis buvo gražus, tiktai kūnas — visiš- 
kai kitoks nei Henriko: nieko panašaus į plačiapetę gauruotą figūrą, 
prie kokios buvau pratusi. Šis vyras buvo žemesnis, bet stamantrus 
ir tvirtas, raumenys - lyg prilipę prie kaulų. Jis atrodė toks savim 
kojas pakirto. Jo vyriškumas stovėjo stačias, išlindęs iš bronzinių 
plaukų kuokšto, o giliai kvėpuojant po oda išryškėdavo šonkauliai. 
Jis kilstelėjo gyslotas rankas atsegti auksinio tinklelio, vis dar tebe- 
laikančio mano plaukus, ir paleido mano garbanas, kurios plačiai 
pasklido ant pečių. 

— Kokia tamsi jūra, —- sušnibždėjo jis, visu kūnu glausdamasis 
prie manęs ir guldydamas mane ant lovos, o pats tuo tarpu kita ran- 
ka man per galvą traukdamas marškinius. Vos jam mane palietus, 
visos dvejonės akimirksniu išgaravo — kažkokiu stebuklingu būdu 
jos pavirto į nepaprastą, vos pakeliamą malonumą. Jis švelniai erzi- 
no mane, jaudindamas lūpomis ir liežuviu, o kai ėmiau visa virpėti 
ir jis įėjo į mane, iš lūpų man išsiveržė toks riksmas, kaip dar niekad 
nebuvau šaukusi: tai buvo netikėtas džiugesys ir nevaržoma palai- 
ma, išlaisvinusi visą mano sielą. 


Pabudau dar prieš aušrą. Jis apsirengęs stovėjo prie lango. Kai atsi- 
suko, jam už nugaros lyg vėliava plačiai išsiskleidė dangus. 

— Man metas, - ištarė jis ir prisėdęs prie manęs švelniai nubrau- 
kė man nuo veido susitaršiusius plaukus. Tada liūdnai pažvelgė į 
mane ir tyliai tarė: - Jokių atsiprašymų. 

Jo veide buvo matyti švelnumas, bet sykiu — ir rimtis; jis vėl tapo 
santūriu dvariškiu. 

— Negalim niekam apie tai prasitarti, - pasakiau, ranka braukda- 
ma jam per skruostą. - Niekas nesuprastų. Reikia atsikovoti daugy- 
bę dalykų, o žmonės... visi sakys, kad taikos su hugenotais noriu tik 
todėl, kad priėmiau jus į savo lovą. - Kalbėdama pirmąkart po mūsų 
kartu praleistos nakties suvirpėjau nuo žvarbos, ir staiga mane nu- 
smelkė baimė, ar nebūsiu kartais paaukojusi kažko, ko paskui labai 
gailėsiuosi. 

— Aš niekam neprasitarsiu, - pažadėjo jis. - Tik nepamirškit, kad 
esate Dievo plano dalis. Be jūsų ši karalystė suskiltų į gabalus. Jūs 
galite išgelbėti Prancūziją, bet nenuvertinkit ir jų. Atminkit, kad net 
tada, kai jau manysit juos pažabojusi, jie vis tiek liks tigrai, o tigrai 
sulaukia tinkamos akimirkos ir vėl puola. 

Jis pabučiavo mane. 

— Kai tik galėsiu, atsiųsiu žinią. O iki tol nerizikuokite — net ir 
dėl manęs. 

Aš suėmiau rankomis jo veidą, stengdamasi įsiminti jį ilgam. 

— Su Dievo padėjimu, Gasparai, - sušnibždėjau. 

Jis pasiėmė apsiaustą ir išėjo per duris. 

Oaš priglaudžiau rankas sau prie veido ir traukiau į pirštus tarsi 
lietus įsigėrusį jo kvapą. 


DVIDEŠIMT VIENAS 


ARA 


Š ŠENONSO IŠVAŽIAVOME VĖLŲ RUDENĮ, KAŠTONŲ LAPAMS PA- 

keitus spalvą ir laukinėms gulbėms suskridus į Šerą paieškoti dar 
kokio nors maisto. Ligi tol turėjau užtektinai laiko pasidžiaugti savo 
paslaptimi ir kasnakt vis iš naujo atgaivinti viską atmintyje; taip pat 
jodinėjau su Marija ir rūpinausi Pranciškaus sveikata. Daugybę lai- 
jų mokslus ir rūpinausi jų gerove. 

Dešimties sulaukęs Karolis atrodė stulbinamai panašus į tėvą. 
Buvo toks pats aukštas, koks buvo Henrikas, turėjo gilias Valua 
akis ir erelišką nosį. Ir mėgo tą patį, ką ir tėvas: jodinėti, šaudyti, 
fechtuotis ir medžioti su sakalais; turėjo netgi specialiai jam pa- 
dirbdintą lanką, kad galėtų ugdyti taiklumą. Septynmetė Margo jau 
darėsi tikra gražuolė: turėjo kupetą rusvų plaukų ir katės akis, pro 
kurias, atrodė, niekas nepraslysdavo. Tačiau ji buvo gana tingi ir 
užvis labiausiai mėgo staipytis prieš veidrodį; aš gerokai apribojau 
jos mitybą, nes, kaip ir aš, ji buvo linkusi priaugti svorio. Devynme- 
tis Henrikas, priešingai, buvo liesas kaip skustuvo ašmenys, turė- 
jo mano gelsvą odą ir tamsias akis juodomis blakstienomis, kurios 
švytėjo nuovokumu. Jis vienintelis iš visų vaikų pajuto manyje įvy- 
kusią permainą. 

Aš džiaugiausi kiekviena akimirka, praleista su vaikais, tačiau 
tokia idilė negalėjo ilgai trukti. Kai Gizai pranešė, kad dvaras jau 
apsistojo Orleane ir pradeda ruoštis Kalėdoms, mes susikrovėme 
daiktus ir išvykome. Pakeliui vaikai džiugiai čiauškėjo, o aš rengiausi 
dar sykį susigrumti su Gizais. 

Tačiau atvykę sužinojome apie tragediją. 

Mirė Marija de Giz, ilgai valdžiusi Škotiją savo dukters vardu 
ir daugelį metų kovojusi su protestantų lordais, kurie dabar valdė 
karalystę, — kol Marija Stiuart grįš namo arba paskirs kitą regentą. 
Mano marti ničnieko nenutuokė apie politinius vaidus, draskančius 
jos šalį, ji tik be galo sielvartavo netekusi motinos, kurios beveik 
nė neprisiminė, ir nors Gizai paskelbė dvare gedulą, jie irgi supra- 
to, kad, neturėdami kaip išsaugoti Škotijos, savo sąjungą su ja gali- 
me laikyti vien popierine. Gizų šlovė buvo smukusi kaip niekad: iš 
šventėms į dvarą kviestų didikų vos vienas kitas teikėsi pasirodyti, o 
mieste tolydžio įsiplieksdavo neramumai ir kiekvienam kampe buvo 
prikabinėta plakatų, smerkiančių Gizus - kraugerius ir tironus. Jie 
akivaizdžiai nebeįstengė išlaikyti savo gniaužtuose Prancūzijos. 

Man vėl teko rūpintis vaikais ir Marija. Jos liūdesys sukėlė baisų 
sielvartą Pranciškui, kuris nepajėgė matyti jos nusiminusios. Viskas 
sykiu — jos skausmas, slaptos dvaro intrigos ir kasdieniniai mon- 
sinjoro apsilankymai —- Pranciškui pasidarė nepakeliama, ir jis vėl 
susirgo. 

Šįkart liga smogė negailestingai. Per kelias dienas jo kairėje ausy- 
je susidarė milžiniška fistulė ir Pranciškus tiesiog raitėsi iš skausmo, 
plūsdamas pūliais, karščiuodamas ir visas permirkęs prakaitu. Aš 
apsigyvenau jo kambaryje ir laikydavau glėbyje klykiantį, kol dakta- 
rai ginčijosi, ar verta jam skirti didesnę opijaus dozę. 

— Kvailiai! - surikau neištvėrusi. - Ar nematot, kas darosi? Tuč- 
tuojau duokit jam skausmą malšinančiųjų, arba, dievaži, pareikalau- 
siu jūsų galvų! 

Marija irgi tūnodavo netoliese. Aš beveik norėjau ją išsiųsti ma- 
nydama, kad ją matydamas Pranciškus dar labiau kankinsis, bet sykį 
ji tyliai prisliūkino prie jo lovos ir paėmė jam už rankos. Aš su nuo- 

mininkui paglosčius. Jinai geriau už bet kokius vaistus lengvino jam 
skausmus, tad aš palikau Mariją juo rūpintis, o pati ėmiausi malšinti 
dvare įsivyravusią įtampą. 

Kaskart, kai išeidavau iš Pranciškaus kambario persirengti ar 
ko nors užkąsti, pastebėdavau galerijose susispietusius pulkus be- 
sišnabždančių dvariškių ir skvarbiaakių pasiuntinių, mėginančių 
mano veide įskaityti, ar mirtis dar nesirengia pasiglemžti mano sū- 
naus. Pranciškus buvo bevaikis, po jo sostą turėjo paveldėti kitas 
mano sūnus - dešimtmetis Karolis. Aš kone girdėjau plėšrius dvaro 
šnabždesius - visi suuodė, kad galios pusiausvyra gali netrukus ap- 
siversti; užtat pradėjau į savo kambarius sliūkinti slaptais užpakali- 
niais koridoriais ir grįždavau ten tik trumpam atgauti jėgų. 

Vieną naktį, vos gyva iš nuovargio po ilgo budėjimo prie sūnaus 
lovos, aš lyg apdujusi įžengiau į savo apartamentus. Eidama pro 
nišą, pajutau ten kažką esant ir staigiai atsisukau. Nejučia aiktelė- 
jau — tarsi iš po žemės priešais mane išdygo Nostradamas. 

— Jūs mirtinai mane išgąsdinot! Kaip jūs čia patekot? 

— Pro duris, - atsakė jis. - Manęs niekas nepastebėjo. 

Jis vilkėjo paprastu juodu drabužiu su aukšta uždara apykakle. 
Rankose gniaužė lazdą ir atrodė savotiškai įsitempęs — kaip pagyve- 
nęs žmogus, visgi jo balse pagavau savotišką pašaipą: 

— Nustebtumėt, kiek nedaug žmonėms rūpi kažkoks senis! — 
paskui švelnesniu tonu pridūrė: - Labai užjaučiu dėl visų jums teku- 
sių išbandymų, mano ponia. Nebūčiau keliavęs tokį kelią dar labiau 
jūsų varginti, bet pajutau, kad esu reikalingas. 

Aš žengtelėjau atgal. 

— Ne! Tik nieko nesakykit... 

Jis pakreipė galvą. 

— Jeigu nesakysiu, kaip jūs sužinosit? 

— O aš nenoriu nieko žinoti! - mano balsas užlūžo. - Mano sū- 
nus miršta! Jei jums bent kiek manęs gaila, verčiau neužsiminkit 
man apie tolesnes kančias. Aš — tai ne jūs! Aš neištversiu, žinodama 
ateitį. 

— Vis dėlto jums teks sužinoti, nes regėjau jus vandenyje, - jo 
balsas pasidarė duslus. - „Vyriausia atšaka mirs, nesulaukusi aštuo- 
niolikos ir neišleidusi lapų, o dvi salas draskys nesantaika. Jaunesnis 
medelis viešpataus ilgiau ir įveiks tuos, kas neša karalystei kraują ir 
rietenas. 

Mane tarsi juoda banga būtų užplūdusi. 

— Ką... ką tai reiškia? 

Jis papurtė galvą. 

— Klausiat manęs, nors pati puikiai žinot, - jis kilstelėjo ranką. — 
Negaliu duoti jums to, ko pats neturiu. Aš neturiu rakto. Jį turite jūs, 
nes tai - jūsų kelias. 

Jis apsisuko ir išėjo, po savęs palikdamas tuštumą. Norėjau rikte- 
lėti, kad sugrįžtų. Kokia nauda iš aiškiaregio, kuris kalba mįslėmis ir 
dingsta kaip rūkas?! Ir kuo gi painios jo pranašystės šįsyk gali man 
praversti? 

Staiga man tarsi akys atsivėrė — aš viską supratau. 

Pranciškus — mano vyriausiasis; jis bevaikis. Nesantaikos dras- 
komos salos — tai dvi religijos. O kitas mano sūnus, Karolis, pavel- 
dės sostą. Jis valdys ilgiau ir įveiks tuos, kas linki mums blogo. Aš 
puikiai žinojau, kas jie; tai - Gizai, mirtini mano priešai. Man teks 
kovoti. Karoliui manęs reikės kur kas labiau nei Pranciškui; man 
teks apginti jo teises ir atsilaikyti prieš tuos, kas norėtų viešpatauti 
jo vardu ir nugramzdinti Prancūziją į dar baisesnę sumaištį. 

Nepamirškit, kad esate Dievo plano dalis. Be jūsų ši karalystė su- 
skiltų į gabalus. 

Netrukus turėjau prarasti sūnų. Užtat gavau progą išgelbėti jo 
karalystę. 

Nedelsdama išsikviečiau Biražo. 

— Išsiųskite laiškus su mano asmeniniu antspaudu, — paliepiau 
kone pašnibždomis. — Parašykit konetabliui ir visiems didikams, 
kurie trokšta Gizų žlugimo. Praneškite jiems, kad karalienė motina 
skubiai reikalauja prisistatyti į dvarą. Įtikinkite, kad tai gyvybės ar 
mirties klausimas. 

Jis linktelėjo. 

— Tai jo didenybė... 
— Netrukus, - sušnibždėjau. - Turime būti pasirengę. 


Praėjus dar penkioms dienoms aš gniaužiau sunykusią savo sūnaus 

ranką, jam iš vienos pusės raudojo Marija, o iš kitos — niūrūs stūk- 

sojo Gizai. Taip mano sūnus Pranciškus II išleido paskutinį atodūsį. 
Jam dar nebuvo suėję nė septyniolikos. 


V DALIS 


1560-1570 


DVIDEŠIMT DU 


ARA 


AN NEBUVO KADA GEDĖTI. 

Paskui mano sūnaus palaikus mes grįžome į Paryžių, kur 
jo kūnas buvo perduotas balzamuotojams, o Marija, mūsų našlė ka- 
ralienė, savo giminaičių Gizų buvo nuvežta į Kliuni vienuolyną. Per 
naktį Paryžių apgaubė šalčiu spengianti tyla ir ramybė - ji užklojo 
miestą nelyginant gruodžio pūgų supustyta sniego antklodė. 

Aš iškart ėmiausi priemonių apsaugoti Karolį ir kitus savo vai- 
kus. Be mano leidimo niekas negalėjo su jais matytis, o labiausiai — 
Gizai. Paskelbus dvare oficialų gedulą, aš perėjau prie antrosios savo 
plano dalies. 

— Jūsų kviesti didikai rytoj bus čia, - pranešė Biražo, kai naktį, 
išvargę po dienos rūpesčių, abu susėdome mano kambaryje. — Is- 
panijos karaliui Pilypui ir Anglijos karalienei Elžbietai, Vokietijos 
ir Nyderlandų valdovams taip pat parašiau ir informavau juos apie 
padėtį. 

— Puiku, - aš atvarsčiau apykaklę, nusiėmiau ir numečiau šalin. — 
Ar yra kokių žinių iš karalienės Žanos Navarietės? 

Jis atsiduso. 

— Taip. Ji atrašė, kad apsvarstys jūsų pasiūlymą ją priimti, tačiau 
abejoja, ar ištvertų sunkią kelių savaičių trukmės kelionę per visą 
Prancūziją pačiame žiemos viduryje. 


230 „ C.W.GORTNER 


— Mat kaip! - prunkštelėjau. — Ką gi, puiku! Aš irgi neturiu jokio 
noro taikstytis su ja ar su tuo jos šmikiu vyreliu Burbonu. Pasiūliau 
vien iš mandagumo, ne daugiau. 

Biražo persibraukė ranka plinkantį savo pakaušį. Baigdamas 
penktąją dešimtį, jis buvo jau netekęs kone visų plaukų, ir plika kak- 
ta dar labiau išryškino aštrius veido bruožus ir giliai įsodintas akis — 
visuomet budrias ir skvarbias lyg plėšraus paukščio. 

— Madama, man nemalonu tai sakyti, bet manau, kad neturė- 
tume per greit nurašyti Antuano de Burbono. Pagal įstatymą, kol 
Karolis sulauks pilnametystės, jam turi būti skirtas regentas. Antu- 
anas — karališko kraujo; jis —- sosto įpėdinis po jūsų sūnų. Be to, jis 
irgi — katalikas, tad gali su jumis varžytis dėl regentystės. 

Aš prisiverčiau nusijuokti ir sunkiai sudribau į krėslą. Kojas man 
gėlė nuo visą senąjį Luvro pastatą persmelkusio šalčio, kurio nė 
karščiausia židinių ugnis nepajėgė įveikti. 

— Kiek žinau, vienintelė Antuano išpažįstama religija —- tai vynas 
ir paleistuvystės. Nemanau, kad toks plevėsa keltų mums grėsmę. 

— Kai pakvimpa valdžia, net didžiausi nusidėjėliai grįžta į doros 
kelią. 

— Kitaip tariant, jis gali tapti ginklu Gizų rankose, - aš susimąs- 
čiau. - Na, kol kas galim manyti, kad Žana nenusiteikusi išleisti An- 
tuano į dvarą. Kaip ir mes, ji turbūt suvokia, kad jis turi teisę tapti 
regentu, oji mažiausiai nori, kad jos vyras ir jos sūnaus tėvas susidė- 
tų su Gizais, kurių ji nekenčia kaip tikra valdovė hugenotė. Manau, 
mums neverta dėl jo sukti galvos, - aš patylėjau. —- Kas girdėti iš 
Kolinji? 

Tai sakydama, aš iš paskutiniųjų stengiausi kalbėti abejingai, 
kad mano balse nesigirdėtų padūkusios vilties, kurią jutau. Biražo 
atsakė: 

— Jis pranešė, kad hugenotų vadovai sutinka susilaikyti nuo toles- 
nių veiksmų, kol paaiškės jūsų malonybės įsako likimas. 

— O kaip dėl reikalavimo prisistatyti į dvarą?.. 

— Jis kol kas negali. Jo žmona sunkiai serga ir jis sako turįs būti 
su ja. 

Aš prikandau lūpą - džiugesys kaipmat virto nusivylimu. Vis 
dėlto, kad ir kaip jo ilgėjausi, nieko kito ir negalėjau tikėtis. 

— Ką gi, — atsidusau, — teks veikti be jo. Kai tik didikai atvyks, 
sušaukite Tarybos posėdį. Duosim Gizams pamoką, kurios jie seniai 
nusipelnė! 


Susirinkusius didikus pasitikau sėdėdama plataus ąžuolinio stalo 
gale. Kiekvienam iš eilės nusišypsojau; atkreipiau dėmesį į energin- 
gą konetablio linktelėjimą ir šilkinę monsinjoro šypseną. Kad ir ne- 
būdamas labai patenkintas atsidūręs senų savo priešų apsuptyje, jis 
anaiptol neatrodė pasirengęs lengvai pasiduoti. 

— O kurgi jūsų brolis Randuotasis, monsinjore? - paklausiau. 

Jis atsakė: 

— Mano brolis labai apgailestauja, tačiau jis privalėjo pranešti 
parlamentui mūsų patvarkymus dėl velionio karaliaus laidotuvių. 

— O! - aš lygiai taip pat maloniai jam nusišypsojau. - Jam vertė- 
jo pirmiau atsiklausti. Aš jau prieš kelias dienas išsiunčiau apie tai 
pranešimą. 

Dailūs kardinolo bruožai sustingo, susitaikėliška jo kaukė nusly- 
do, atidengdama po ja slypintį despotą. Būdamas ligi kaulų smege- 
nų dvariškis išlavintais, išgyventi padedančiais instinktais jis puikiai 
suvokė, kas jam gresia. 

Kiti tylėdami laukė. Biražo įsitaisė greta manęs, rankose laikyda- 
mas savo odinį aplanką. Tada aš prabilau: 

— Aš labai liūdžiu dėl savo sūnaus Pranciškaus. Dievo valia jo 
netekome, ir karalystė liko nepilnamečiam monarchui, mūsų nau- 
jajam karaliui Karoliui IX, - aš nutilau. Burna man perdžiūvo, tad 
gurkštelėjau vandeniu skiesto vyno iš savo taurės. — Išmokti tinka- 
mai valdyti šalį reikia laiko, o Prancūzijai, kaip mano ponai žino, 
nedelsiant būtina tvirta ranka. Todėl siūlau paskelbti mane regente, 
kol Karolis taps pilnametis. 

Vėjų nugairintame konetablio veide išvydau piktdžiugišką prita- 
rimą: jis aiškiai manė, kad už Gizų suorganizuotą jo tremtį po mano 

vyro mirties dabar jau atkeršyta. Visi kiti sėdėjo tylėdami, kone su- 
stingę, tačiau jie man nerūpėjo. Žiūrėjau tik į monsinjorą. Kad ir 
įvarytas į kampą, jis tebeturėjo aštrias iltis. 

Jis vyptelėjo. 

— Tikiuosi, jūsų malonybė ketina išsaugoti šią Tarybą? 

— Taip, su vienu pakeitimu. Kai bus tinkamas metas, prie mūsų 
prisijungs admirolas de Kolinji. 

— Atleiskite, - suniurzgė monsinjoras, - betgi jis eretikas! 

— Mano sūnėnas tiek pat vertas būti Taryboje, kaip ir bet kuris iš 
šių ponų, — atšovė Monmorensis. 

— Aš neabejoju dėl jo vertumo, - neatlyžo monsinjoras, — tiktai 
dėl jo vaidmens ir priešiškumo mums. 

— Dabar aš sprendžiu, — įsiterpiau. — Karaliui pritarus, Kolinji 
gaus vietą Taryboje. - Žvilgsniu apmetusi visus kitus, didesnio pa- 
sipriešinimo nepastebėjau. Taip, apie Kolinji ereziją sklido gandai, 
tačiau jis viešai nepaskelbė pakeitęs tikėjimą. 

Monsinjoras susidėjo ilgus pirštus sau prieš nosį. Stojo tyla. Tada 
Biražo išsitraukė iš aplanko dokumentus. 

— Ponai, - kreipėsi jis, - turiu čia oficialų pranešimą apie jos ma- 
lonybės regentystę. Norėčiau, kad pasirašytumėte. 


Po kelių valandų aš pagaliau radau laiko šaltai vakarienei. Dar prieš 
Biražo įžengiant į mano kambarį, spėjau sušveisti viską iki pasku- 
tinio kąsnelio. Lukrecija nurinko indus, ir mudu įsitaisėme prie ži- 
dinio. 

— Madama, šiandien mes laimėjome, bet toli gražu dar nesame 
saugūs, — jis ištiesė kojas prie židinio. - Mano šnipai praneša, kad 
Randuotasis taip ir nepasirodė parlamente. Jis išvyko į Šampanę, į 
Gizų tėvoniją — Žuanvilį, kur turi daugybę šalininkų. Bijau, kad jis 
rezga sąmokslą prieš jus. 

— Nieko kito aš ir nesitikiu. Tačiau nuo Paryžiaus iki Žuanvilio — 
mažiausiai savaitė kelio raitomis. Kad ir ką jie ten rezga, jei sumanys 


telkti kariuomenę, mes vis tiek pirma sužinosim, ar ne? 

— Taip, žinoma, - linktelėjo Biražo. — Šnipų aš turiu kone tiek 
pat, kiek Gizas — šalininkų, — jis patylėjo. - Žinau, kaip labai jūs 
vertinate Kolinji, madama, tačiau įtraukti jį į Tarybą — vargu ar iš- 
mintingas sprendimas. Katalikai didžiūnai kol kas nesipriešina jūsų 
regentystei, nes jie nebepasitiki Gizais, tačiau, jei Kolinji tikėjimas 
išaiškės, jie nebebus tokie sukalbami. 

Stojo tyla; girdėjau anapus rūmų sienų stūgaujantį vėją. Biražo 
žinojo. Mano kambariai - Lukrecijos viešpatystė, o ji matė, kaip Ko- 
linji parlydėjo mane į miegamąjį. Aš jos nekaltinau. Veikiausiai ji 
susirūpino ir norėjo mane apsaugoti, todėl ir pasipasakojo Biražo — 
mano patarėjui. 

— Kolinji turi didelę įtaką hugenotų vadovams, - galų gale suge- 
bėjau išspausti. - Mums reikės jų paramos, kad prastumtume mano 
įsaką. 

Biražo pažvelgė tiesiai man į akis. 

— Suprantu. Visgi privalau jūsų paprašyti, kad pernelyg juo nepa- 
sitikėtumėt, kol jis neįrodys esąs to vertas. 

— Taip, - sumurmėjau, - žinoma. Dėkui už atvirumą. 

Biražo išėjo. Paėmusi į glėbį Miujė, patraukiau į miegamąjį. Prieš 
guldamasi mintyse vėl glamonėjau tvirtą jo kūną, jaučiau jo rankas, 
sklaidančias man plaukus, jo lūpas sau ant krūtinės... 

Tą naktį taip ir neužmigau. 


Kalėdos buvo niūrios. Marija tebebuvo uždaryta vienuolyne, ir ty- 
lus laidotuvių kortežas nugabeno mus prie mano sūnaus kapo Sen 
Deni, o paskui aš grįžau į Luvrą rūpintis Karolio reikalais. 

Po Naujųjų metų man gerokai palengvėjo, nes monsinjoras, ne- 
tekęs visų savo galių, išskyrus vietą Taryboje, priėmė kvietimą vykti 
į Bažnyčios susirinkimą Romoje, kur buvo ketinama aptarti erezijos 
plitimą Europoje. Kardinolui išvykus, kaip vyliausi, į keletą mėnesių 
truksiančius teologinius debatus, o Randuotajam kažkuo užsiėmus 
Žuanvilyje, man niekas nebetrukdė pagal savo skonį pertvarkyti 
dvarą ir Karolio vardu įvesti naują tvarką valstybėje. 

Lygiai kaip ir anksčiau Pranciškus, mano dešimtmetis sūnus buvo 
priblokštas savo karališkojo statuso. Jam kilo tūkstančiai klausimų — 
labiausiai apie tai, ar smarkiai pasikeis ligšiolinis jo gyvenimas. 

— Ar aš vis dar galėsiu medžioti ir šaudyti, kada panorėjęs? — pa- 
klausė jis manęs, kai abu stovėjome jo auksu ir purpuru drapiruota- 
me kambaryje. 

— Be abejo, - atsakiau. —- Saugokit pirštus! - Jis penėjo mėsos 
kąsneliais naująjį sakalą keleivį, tupintį ant laktos prie jo lovos. 
Paukštį neseniai dovanų iš Ispanijos jam atsiuntė sesuo Elžbieta. Aš 
nubraukiau vaikui nuo kaktos susitaršiusias garbanas. - Medžioti ir 
šaudyti - puiku, mano sūnau, tačiau dabar jūs esate karalius. Turė- 
sit išmokti valdyti šalį. Biražo jums padės; Florencijoje jis studijavo 
teisę ir gali pamokyti, kaip teisingai tvarkytis valstybėje. 

Karolis susiraukė. 

— Pranciškus vis kartodavo, kad nenori būti karaliumi. Jis man 
pasakojo, kad Gizai nei dieną, nei naktį neduoda jam ramybės, kad 
jis nė minutės negali pabūti vienas. Jie jo netgi klausinėdavo, ar daž- 
nai jis miega su Marija, ir siusdavo, jei jis pasakydavo, kad ji jam — 
kaip sesuo. Biražo su manim taip nesielgs, tiesa? 

Mane skaudžiai nusmelkė kaltės jausmas supratus, kaip menkai 
aš teįstengiau apsaugoti velionį savo sūnų. Pranciškus buvo mano 
pirmagimis, mano triumfas po daugybės bergždžių metų; aš vis dar 
prisiminiau, koks žavus jis buvo kūdikystėje — švelnus ir jautrus lyg 
miškų dvasia, ir kaip jis verkdavo šaukdamasis Dianos, kai būdavo 
paliktas su manimi. Iš visko, ką ji man padarė, pagrobti iš manęs 
sūnų buvo pats žiauriausias dalykas. Šitaip pasielgdama, ji atėmė iš 
manęs galimybę parodyti Pranciškui, kaip jį myliu. 

Dabar aš prisiverčiau nusišypsoti, žiūrėdama į Karolį. Jo kūdikys- 
tę taip pat temdė Dianos šešėlis, tačiau dabar jis - mano. Pasirūpin- 
siu, kad jis būtų sveikas ir stiprus - toks, koks ir turi būti karalius. 

— Gizai daugiau nebeturi čia galių, - pasakiau jam. —- Jums nėra 
ko rūpintis. 

Jis gūžtelėjo, kur kas labiau susidomėjęs savo sakalu. O tada su 
netikėtu įžvalgumu, kokiu kartais pasižymi vaikai, paklausė: 

— Jeigu jūs būsit mano regentė, tai kodėl jūs negalit manęs mo- 
kyti? 

Aš nusijuokiau. 

— Nes aš ir pati dar daug ko turiu išmokti. O dabar pabaikit šerti 
tą paukštį; Biražo jau laukia jūsų klasėje. 

Pasilenkiau pabučiuoti jam į skruostą, ir jis mane apsikabino. 

— Myliu jus, mama, - tyliai saumurmėjo. - Ar pažadat, kad Gizai 
daugiau nebegalės mūsų skriausti? 

Iš visų mano vaikų Karolis buvo pats santūriausias, bet buvau 
mačiusi, kaip baisiai jis sielvartavo, mirus tėvui, ir žinojau, koks jis 
jautrus. Aš tvirtai priglaudžiau jį prie savęs. 

— Pažadu, - sušnibždėjau. — Jie daugiau mūsų nebeskriaus. Nie- 
kad. Kol aš gyva! 

Palikusi jį, nuėjau aplankyti Herkulio, kuriam truputį skaudėjo 
riems buvau sudariusi griežtą mokymosi planą, grįžau valdyti vals- 
tybės. 

Aš nemelavau sakydama, kad ir pati dar daug ko turiu išmokti. 
Savo vyro Henriko valdymo metais, nors ir būdama karaliaus su- 
tuoktinė, aš neturėjau jokių galių, išskyrus trumpą regentystę per 
Milano karą. O dabar susidūriau su pustuščiu iždu, maištaujančia 
liaudimi ir susiskaldžiusia vyriausybe. Daugelyje Prancūzijos sri- 
čių siautėjo badas - kelių iš eilės žvarbių žiemų ir lietingų vasarų 
pasekmė, tad man teko atidaryti karališkuosius sandėlius ir imtis 
skirstyti žmonėms grūdus. Biražo siūlė reformuoti mokesčių siste- 
mą ir didesnę naštą užkrauti kilmingiesiems, o ne pirkliams, tačiau 
pirmiausia reikėjo užbaigti diskusijas parlamente, kuris karštai gin- 
čijosi, svarstydamas mano pateiktą sąžinės laisvės aktą. Galų gale 
menkute balsų persvara tas įsakas buvo patvirtintas, ir hugenotai 
vėl galėjo imtis verslų ir ramiai garbinti Dievą. 

Tai buvo pirmas didelis mano kaip regentės laimėjimas, ir perga- 
lei atšvęsti sumanėme oficialiai pristatyti Karolį dvare. 

Pinigų iškilmėms mes beveik neturėjome, tad teko verstis, kaip 
išmanėme. Lukrecija, Ana Marija ir aš kone apžlibome ir kaip rei- 

kiant susibadėme pirštus, bandydamos taip persiūti karališkuosius 
iškilmių rūbus, kad tiktų smulkučiam Karoliui. Kitus savo vaikus aš 
taip pat išpuošiau rūpestingai. Henrikas, kaip naujasis sosto įpė- 
dinis, vilkėjo sidabru ataustą švarką ir sau būdinga neprilygstama 
maniera dar pasipuošė perlų auskarais. Margo pasidabino raudono 
atlaso suknele, o Herkulį apvilkome mėlyno aksomo rūbais ir užmo- 
vėme šaunią kepurę. 

Marija Stiuart irgi pasirodė iškilmėse, apsigaubusi baltu šydu ir 
vilkėdama gedulingą baltą suknelę. Nors jos įkalinimas vienuolyne 
baigėsi, ir vaikai, ją pamatę, džiugiai šurmuliavo aplink, man ji at- 
rodė labai sutrikusi - lyg dvasia be vietos. Bijojau ir pagalvoti, kaip 
teks spręsti painų klausimą dėl jos ateities, tačiau puikiai supratau 
privalanti jo imtis, kol Gizai to nepadarė už mane. Todėl jau kitą 
dieną parašiau Kozimui Rudžjeriui, prašydama sudaryti astrologinį 
žvaigždėlapį - vyliausi žvaigždėse išskaityti mane užgriuvusių sun- 
kumų sprendimą. 

Jau ilgokai buvau apleidusi Kozimą ir palikusi jį vieną rūpintis 
savais reikalais Šomono pilyje, tad dabar, jam atvykus, tiesiog nu- 
stėrau pamačiusi, koks jis perkaręs. Atrodė taip, tarsi ištisas savaites 
nebūtų žmoniškai valgęs: iš veido likusi vien prie kaulų pridžiūvusi 
oda, tik juodos akys — tokios pat milžiniškos ir degančios. 

Vos mane pamatęs, jis išraiškingai atsiduso. 

— Stengiausi kiek begalėdamas, tačiau bijau, kad aš - ne didysis 
Nostradamas. Nemoku dubenyje su vandeniu pamatyti ateities. 

Aš susiturėjau neėmusi vartyti akių. Nieko sau pradžia! 

— Ar matai čia kur nors Nostradamą, a? Nagi, verčiau sakyk, ar 
atsivežei žvaigždėlapį? Ką iš jo galima spręsti? 

Aš įbedžiau akis į sudėtingą brėžinį, kurį jis išsitraukė iš odinio 
dėklo ir išskleidė priešais mane. Jis nuvedė pirštu vieną liniją. 

— Matot? Štai šis Liūto užtemimas reiškia karą. 

— Karą? — aš išgąstingai pakėliau akis — jo balsas skambėjo labai 
užtikrintai. —- Ar tikrai? 

— Taip. Karas jau visai ant slenksčio. Žvaigždės nemeluoja. 

Aš nutylėjau neatšovusi, kad jo tėvas nebūtų su tuo sutikęs. Ma- 
estro man buvo sakęs, kad ateities neįmanoma tiksliai atspėti. O jei 

nieko tikro nėra, tai turint atitinkamų žinių galima užbėgti negan- 
doms už akių. 

— Kai tik pailsėsi, prašyčiau grįžti į Šomoną, - pasakiau. - Man 
reikia žinoti, kaip ir dėl ko kils šis karas. Noriu vardų, datų, vietų... — 
Jau buvau beliepianti jam eiti, bet prisiminiau priežastį, dėl kurios jį 
kviečiausi. —- Ar žvaigždės ką nors sako apie Mariją Stiuart? 
regis, užėmė visą sulysusį veidą. 

— Mačiau jos laukiančias vedybas, kurios atneš didelių negan- 
dų, - jis pritilo. - Ar Don Karlo vardas jums ką nors reiškia? 

Aš sustingau. Don Karlas buvo Ispanijos princas, Pilypo II sūnus. 

Kitą dieną nuėjau į Marijos apartamentus. Ji atrodė kiek geriau, 
skruostai buvo atgavę spalvą, o plaukai ir vėl gražiai blizgėjo. Jai net- 
gi pavyko šiek tiek priaugti svorio, kad nebeatrodytų tokia liesa. 

— Užsukau pažiūrėti, kaip laikotės, brangioji, - pasakiau, kai 
pasibučiavome į skruostus. - Tame vienuolyne nelengva, bet, kaip 
matau, jūs visai neblogai ten ištvėrėte. 

— Jie buvo įsitikinę, kad aš galiu būti nėščia, - ji nusišypsojo. 
Nors garsiai to nė viena nepripažinome, bet mudvi abi žinojome, 
kad mano sūnus neįgyvendino jųdviejų sąjungos. - Dabar man sa- 
koma, kad galiu grįžti į dvarą. Tačiau Pranciškaus nebėra, ir aš jau- 
čiuosi nebeturinti čia vietos. 

Aš nutilau. Staiga suvokiau, kaip viskas pasikeitė: išpaikinta 
mūsų karalienė paragavo našlės duonos - kaip ir aš. Pati puikiai Ži- 
nodama, koks nelengvas tas apmąstymų metas, aš paskubėjau už- 
gniaužti užplūdusį gailestį jai. Privalėjau atlikti tai, ko čionai atėjau, 
o paskui - kas bus, tas. 

— Brangioji, - prabilau švelniai, - bijau, kad turiu jums blogų 
naujienų. Jūsų dėdės Gizai... Turiu pagrindo manyti, kad jie siekia 
ištekinti jus už Don Karlo, Ispanijos karaliaus Pilypo įpėdinio. 

Ji sumirksėjo. 

— Betgi jis — beprotis! Jis net negali viešai rodytis. Visi tai žino! 

— Bijau, kad jo dvasinė negalia jūsų dėdėms — ne kliūtis. 


Jos akys sužaibavo pykčiu. 

— Aš ką tik netekau savojo Pranciškaus! Negi jie mano, kad su- 
tiksiu? - Mudvi abi sužiurome į duris, beveik tikėdamosi, kad vidun 
tuoj sugužės jos damos. Tačiau jos nesirodė, ir ji virpančiu balsu 
paklausė: - Ką man daryti, kad užkirsčiau tam kelią? 

Aš vėl pasijutau užklupta netikėtai. Kai paskutinįsyk mudvi ilgė- 
liau kalbėjomės, ji apkaltino mane erezija. Aš sukryžiavau rankas. 

— Jūs tebesate Škotijos karalienė, tiesa? 

Ji linktelėjo, suraukusi antakius. Paskui staiga sustingo: 

— Tai manote, kad man verta?.. 

Aš pažvelgiau jai į akis, nors ir nelengva buvo atlaikyti jų žvilgs- 
nį. Aš pati iš paskutiniųjų grūmiausi, kad tik likčiau Prancūzijoje, ir 
sugebėjau pasiekti savo. Tikėjausi ir iš jos to paties; tiesą pasakius, 
to laukiau, nes ji, skirtingai nei aš, turėjo ir kitokių galimybių. Jei 
atsisakys tekėti už Don Karlo, jos dėdulės Gizai gali imti piršti ją 
į žmonas Karoliui, ir tada aš pakliūčiau į spąstus. Štai kodėl reikėjo 
veikti ryžtingai. Kito kelio nebuvo. 

— Aš nė nebeprisimenu Škotijos, — ištarė ji, tarsi kalbėdamasi 
pati su savim arba su vėjyje plevenančiomis lango užuolaidomis. — 
Tačiau tai - mano karalystė. - Ji perbraukė ranka sau per veidą - ant 
plonyčio balto piršto nebebuvo vestuvinio žiedo. Tada atsigręžė į 
mane. — Gal kartais Škotijoje aš ir vėl pasijusčiau laiminga? 

Aš vos laikiausi neapsiašarojusi, nes puikiai supratau, kad savo- 
jo princo netektis paliko jos sieloje tokią tuštumą, kurios niekad ir 
niekuo nebepavyks užpildyti. Nepaisant visų Pranciškaus trūkumų, 
jo mirtis Marijai reiškė jos palaimingos naivios vaikystės pabaigą. 

— Galbūt, - atsakiau, - jei tik to trokštate. 

Ji nusišypsojo, ir man suspaudė širdį. 

— Aš jau turėjau tai, ko troškau. O dabar privalau atlikti savo 
pareigą. 

Aš ją apkabinau. Mudvi niekad nebuvome artimos, bet dabar aš 
patyliukais prašiau Dievo ją saugoti. 

Ji buvo teisi: mudvi abi privalėjome atlikti savo pareigą. Tokia 


buvo mūsų išskirtinės padėties, mūsų karališkojo vaidmens kaina. 

Mūsų šalys visuomet buvo svarbiau už viską, o visi patogumai, viltys 
ir svajonės — tik paskui. 


Vasarą pakeitė ruduo. 

Aš nedalyvavau, kai Marija pranešė savo giminaičiams Gizams, 
ką nusprendusi, bet puikiai galėjau įsivaizduoti kilusį triukšmą. Ta- 
čiau viešumoje tebuvo pademonstruota tik griežta šeimos vienybė, 
kai Marija priėmė Škotijos lordus, atvykusius palydėti jos namo. 

Tą dieną, kai ji išvyko, žemę užklojo rūkas, migloje paskandin- 
damas jos gurguolės vežimus ir karietas. Keliskart pliaukštelėjo bi- 
zūnai, ir visa virtinė pajudėjo keliu į Kalė, kur laukė laivai, turintys 
nuplukdyti ją į Škotiją. 

Prieš jos karietai dingstant mums iš akių, Marija pasilenkė per 


langą ir atsisveikindama kilstelėjo pirštinėtą ranką. 


DVIDEŠIMT TRYS 


ABC 


O MĖNESIO SULAUKIAU ŽINIOS Iš KOLINJI — TAI BUVO TRUM- 
| laiškelis, jame jis siūlė mudviem susitikti mažame miestely- 
je, kuris vadinosi Vasi. 

— Tai visai arti Gizų valdų, - perspėjo mane Biražo. - Nuo Pary- 
žiaus iki Vasi - keturių ar penkių dienų kelias. Kodėl jis jus ten kvie- 
čiasi? 

— Nežinau, - aš dar sykį dirstelėjau į popierių, kurį laikiau ranko- 
je, o tada pažvelgiau į sunerimusį Biražo. - Tikriausiai turi pranešti 
ką nors labai svarbaus. 

— Tada gali pats atvykti čia. Jums pernelyg pavojinga ir neišmin- 
tinga ten vykti. Kas bus, jeigu apie tai kas nors sužinos? Jis juk dar 
net neprisistatė į dvarą, ir daugelis katalikų įsitikinę, kad jis įsivėlęs 
į tą skandalą Ambuaze. 

Aš negalėjau jam atskleisti, kad tada, kai paskutinįsyk mačiausi 
su Kolinji, jis prašė manęs nerizikuoti, todėl veikiausiai dabar nesiū- 
lytų man kažkur vykti, jeigu tai nebūtų saugu. 

— Dėl Ambuazo jis niekuo dėtas, - atsakiau. - Ir nemanau, kad 
šioje kelionėje man grėstų koks nors pavojus. Bet dėl viso pikto 
laikykime mano kelionę paslaptyje: galim sakyti, kad nuspren- 
džiau aplankyti savo dukterį Klaudiją Lotaringijoje. Šiaip ar taip, 

ji dabar laukiasi pirmagimio, tad visai suprantama, kad noriu ją 
pamatyti. 

—- Madama, pagalvokite, ką darote, — dar bandė maldauti Biražo, 
bet jokie jo prašymai negalėjo manęs paveikti. Aš nekantravau bent 
kuriam laikui ištrūkti iš dvaro ir pailsėti nuo visų jo rietenų ir intri- 
gų. Troškau ir vėl pasijusti moterimi, o ne valdžios ir įsipareigojimų 
kaustoma būtybe. 

Kad ir kaip murmėdamas, Biražo parūpino man gerą sargybą; 
tad auštant žvarbokam pavasario rytui aš iškeliavau iš Luvro, įsi- 
sukusi į apsiaustą su gobtuvu, o krepšį su daiktais prisirišusi prie 
balno. 

Aš jojau tvirta ir ramia kumele; padūkusios medžioklės su ka- 
raliumi jau seniai liko praeityje. Kai išjojome per Paryžiaus vartus 
ir atsidūrėme ant plataus kelio, kurio atskiri ruožai vis dar buvo 
grįsti romėnų laikų akmenimis, aš džiaugiausi veidą kandžiojančia 
žvarba su tebejuntamu sniego gaivumu, į tolius besidriekiančiais ly- 
giais pūdymais ir vaiskia dangaus skliauto mėlyne - tokia būdinga 
Prancūzijai. Aš tiek ilgai lindėjau užsidariusi, kad net pamiršau, kaip 
gera būti gryname ore. Tačiau kuo toliau mes jojome, protarpiais 
sustodami iš anksto numatytuose užeigos namuose, tuo ryškiau į 
akis krito religinės nesantaikos palikti sumaišties ženklai. Viename 
miestelyje pastebėjau apgriautą katalikų bažnyčią, o joje saugotos 
relikvijos ir varpas gulėjo sudaužyti ant žemės; kitur pamačiau hu- 
genotų šventyklą, nesunkiai atpažįstamą iš keistos formos kryžiaus 
su balandžiu apačioje, - ji buvo išniekinta, o skersai sulaužytų durų 
raudonais dažais ištepliotas užrašas: ERETIKAI. Ore tebetvyrojo 
kraujo ir dūmų kvapas. 

Negana to, krašte dar siautėjo badas, ypač juntamas už miestų 
sienų — kaimuose, kur likimo valiai palikti valstiečiai turėjo manytis 
kaip galėdami ir permirkusiuose laukuose ieškotis ko nors valgo- 
mo; perkarę gyvuliai ligi kulkšnių mirko purve, o skarmaluoti vaikai 
ikritusiais skruostais ir žaizdotomis kojomis rausėsi atliekų krūvo- 
se. Tai matydama prisiminiau Florencijos apgultį ir visą beprasmį 
niokojimą ir griuvėsius, kuriuos palieka karai. Mintyse man vėl su- 

skambo grėsmingi Kozimo žodžiai, tad pasigailėjau, kam prieš iš- 
vykdama dar kartą nesusitikau su juo — reikėjo pareikalauti atiduoti 
tą žvaigždėlapį, kurį buvau užsakiusi. 

Kai merkiant negailestingam lietui mes pagaliau prijojome Vasi, 
jaučiausi prislėgta ir kupina didesnio nei bet kada ryžto nieku gyvu 
neleisti, kad tai, ką valdant mano sūnui Pranciškui sukėlė Gizai, dar 
sykį pasikartotų. 

Apsistojau Biražo šnipų tinklo pasiūlytuose nakvynės namuose; 
tąnakt turėjau sau didelį atskirą kambarį — švarų ir parengtą asme- 
niškai man. Atvykęs Kolinji rado mane įsitaisiusią minkštame krėsle 
priešais akmeninį židinį. 

Jis sustojo ant slenksčio; jam nuo rūbų varvėjo vanduo. Kai nu- 
simetė tamsaus apsiausto gobtuvą ir pamačiau švytinčias jo akis, 
nusijuokiau: 

- Turbūt nesitikėjot, kad atvyksiu! 

— Priešingai, buvau tikras, kad pasirodysit. 

Jis žengė prie manęs, apgaubdamas šlapios vilnos kvapu. Jo ran- 
kos akimirksniu mane apkabino, o lūpos įsisiurbė į manąsias su to- 
kiu goduliu, kad visas mano nuovargis dingo kaip dūmas. Daugiau 
netardamas nė žodžio jis nuvilko man rūbus, paguldė į lovą ir pa- 
mylėjo su tokiu karščiu, kad abu likome be žado ir gulėjome susipy- 
nę lyg bangos jūroje. 

Paskui aš ištraukiau iš krepšio dar likusį sūrį, figas ir duoną, at- 
sinešiau viską į lovą ir mes abu pavalgėme, imdami maistą pirštais, 
sėdėdami sukryžiavę kojas ir tolydžio liesdami vienas kitą. Aš glos- 
čiau jo barzdą - dar vešlesnę ir dar labiau sužėlusią, žavėdamasi 
susivijusiais stangriais plaukeliais; pagaliau, kai jis vėl išsitiesė aukš- 
tielninkas ant pagalvių ir sukryžiavo po galva rankas, paklausiau: 

— Taigi, ko mane čia atsikvietėt? Koks tas svarbus reikalas, kad 
negalėjot pats atvykti į dvarą ir man pranešti? 

Jis ištiesė man ranką. 

— Eikšekit! — O kai įsitaisiau jo alkūnės linkyje, traukdama į save 
muskusinį jo kvapą, sušnibždėjo: - Norėjau, kad savo akimis pama- 
tytumėt, kokį stebuklą padarėte! 

Jo balsas skambėjo aistringai, visa jo esybė kone pulsavo džiaugs- 
mu, jaučiau nuo jo sklindančią kaitrą. 

— Nagi! - kumštelėjau jam į šoną. - Pasakokit! 

— Ne! - jis suspaudė mane kaulėtomis blauzdomis. — Luktelkit, 
rytoj viską pati pamatysite. 

— Bet aš noriu žinoti dabar... - mėginau prieštarauti, bet jo lūpos 
vėl susirado manąsias ir aš iškart pamiršau, ko norėjusi. Pamiršau 
viską pasaulyje ir jutau tiktai jį, judantį manyje. 

Kitą rytą jis nusivedė mane už Vasi sienų į miško laukymėje sto- 
vinčią daržinę; kai prisiartinome, išgirdau jos viduje kažką giedant. 
Atsisukau į jį. 

— Tai... čia juk pamaldos! 

Jis linktelėjo ir įsivedė mane į priplėkusio pastato vidų. Sustojau 
už nugarų visam pulkui vyrų, moterų ir vaikų - jie giedojo, pakėlę 
akis į viršų. Ligi tol tebuvau girdėjusi vien lotyniškas psalmes ir lan- 
kiusis vien brangenybėmis išdabintose katalikų bažnyčiose. Dabar 
sustingau, apstulbinta šių pamaldų paprastumo: ore dvelkė galvijų ir 
šiaudų kvapas, aukštai ant sijų tupėjo balandžiai, o giesmė skambėjo 
prancūziškai - ji buvo tokia aistringa ir gyva, kad nė iš tolo neprimi- 
nė tų rimtų ir nesuprantamų lotyniškų giedojimų, prie kurių buvau 
pripratusi nuo vaikystės. 

Kolinji šypsojosi. 

— Štai čia — hugenotų šventykla. Mes meldžiamės ten, kur gali- 
me, ir Dievo ieškome ne apeigose ir smilkaluose, o per gyvą jo Žodį. 
Tik jūsų dėka šitai tapo įmanoma. Jūsų įsakas atnešė mums taiką. 

Aš užspaudžiau rankomis sau burną, o akyse telkėsi ašaros. 

— Kai baigsis pamaldos, — pridūrė jis, — šie žmonės norėtų su 
jumis susitikti, kad galėtų jums padėkoti. 

— Tai... jie žino, kad aš čia? 

— Sužinos, jei pageidausit, - jis vyptelėjo. - Jums nėra ko bijoti. 
Galėsit pati įsitikinti, kad mes — ne kokie velniai ar išdavikai, tykan- 
tys sudraskyti karalystę į gabalus. Mes — tiesiog eiliniai valdiniai, 
labai dėkingi jums ir jūsų sūnui Karoliui už suteiktą... 

Lauke sukaukšėjo žirgų kanopos; akimirksniu apsigręžėme. Be- 
simeldžiantieji nieko negirdėjo — jie toliau susikaupę giedojo, ta- 

čiau Kolinji stvėrė mane už rankos ir nutempė prie šoninių durų 
netoliese. 

— Bėkit! — sušnibždėjo jis. - Greičiau! Pasistenkit kuo skubiau 
dingti iš čia! 

Jis išstūmė mane pro duris, už kurių jau laukė sargybinis, laiky- 
damas už vadelių mano žirgą. 

— Paskubėkite, jūsų malonybe! 

Besidaužančia širdimi aš užsiropščiau ant arklio, nenuleisdama 
akių nuo daržinės, kurioje girdėjau skambant Kolinji balsą. Sukliko 
moteris. Sargybinis tebelaikė mano vadeles; jis nutempė mano arklį į 
sąvašyną, kur buvo paslėpęs savo eržilą. Pakeliui dar spėjau pamatyti 
virtinę raitelių grandeliniais šarvais, kurie supo daržinę iš kitos pusės. 

— Palauk, - riktelėjau; nors tai turėjo būti įsakymas, iš lūpų man 
išsiveržė tik duslus švogždesys. 

— Tai Gizų vyrai, - pasakė sargybinis. - Jūsų malonybe, maldau- 
ju! Aš prisiekiau jus apsaugoti. 

— Ne! - aš įtempiau vadžias. Pamačiau iš daržinės pasipylusius 
žmones, tarp kurių buvo ir juodu apsiaustu apsigaubęs Kolinji. Kai 
kurie pasileido į tankmę netoliese, bandydami gelbėtis, o kiti susto- 
jo, nustėrę iš siaubo, priešais daržinę jau apsupusius raitelius. Šie 
nuleido žemyn ietis ir puolė žmones. Vienas iš jų dar švystelėjo pro 
duris į daržinę liepsnojantį deglą, ir viduje akimirksniu užsiplieskė 
ugnis; mano ausis pasiekė klaikūs klyksmai — supratau, kad viduje 
dar buvo likę žmonių, kurie degė gyvi. Iš siaubo negalėdama patikėti 
hugenotai: aštrios ietys kapojo jiems galvas, kojas, rankas — visur 
tryško kraujas. Man ausis draskė aukų klyksmai ir beviltiški malda- 
vimai pasigailėti; pagaliau išvydau išsiskiriančią figūrą ant milžiniš- 
ko balto karo žirgo — didžiulis randas jo veide buvo matyti net šalmo 
šešėlyje, jis švaistėsi į visas puses lyg kraujo ištroškęs šėtonas. Dabar 
aš nirčiai suraginau kulnais kumelę. 

Romus gyvulys pašoko piestu ir vos manęs nenumetė. Atsisukau 
balne ieškodama savo sargybinio ir šalia išvydau raitą Kolinji; piršti- 
nėta ranka jis tvirtai suėmė mano kumelės uodegą. 

— Juk žadėjau, kad būsit saugi. — Jis pažvelgė man į akis; jo veide 
mačiau skausmą ir liūdesį, o ir pati norėjau klykti iš nevilties. Jis pa- 
mojo mano sargybiniui. - Palydėkit ją atgal į Paryžių! - O tada už- 
simetė ant galvos gobtuvą ir suragino savo žirgą. Jis nulėkė pro Gizų 
karius ir patį Randuotąjį — šie ir toliau buvo užsiėmę skerdynėmis, 
aplinkui aidėjo koktus jų žvengimas. 

Niekas nepastebėjo, kaip lydima sargybinio aš nujojau į miško 
tankmę. 


— Kiek žuvusių? — Aš stovėjau savo apartamentuose Luvre, tebevil- 
kėdama purviną suknelę, su kuria nesustodama parlėkiau visą ke- 
lią iki Paryžiaus. Plaukai išsitaršę karojo man apie veidą; Lukrecija 
bandė į suskirdusias nuo vadžių mano rankas įsprausti taurę sidro 
su prieskoniais. 

Biražo užmetė akį į pranešimą, gautą iš savo informatorių, kol aš 
tebebuvau kelyje. 

— Mažiausiai šimtas, gal ir daugiau. Randuotajam pašaukus, su- 
kilo visi iki vieno Vasi katalikai. Jie karia pastorius ant šakų ir degina 
hugenotų namus ir dirbtuves, - jis pakėlė į mane liūdesio sklidiną 
žvilgsnį. — Įvyko tai, ko ir bijojom. Kunigaikštis de Gizas paskelbė 
karą hugenotams ir jums. Atleiskite, aš susimoviau. Mano šnipai ne- 
pranešė, kad jis turi tokių planų. 

— Ne, tai ne jūsų kaltė. Iš kur jūs galėjote žinoti? — Aš lėtai, sunkiai 
nuslinkau prie kėdės. - Šito neįmanoma buvo numatyti. — Aš tru- 
putį nugėriau iš taurės, o paskui įsiutusi tėškiau ją į sieną; ji džergž- 
telėjo atsimušusi. - Ten buvo pilna moterų ir vaikų, - sušnibždėjau 
virpančiu balsu. - Nekaltų būtybių, kurie nieko blogo nepadarė! Jei- 
gu jo nesutramdysim, nė vieno hugenoto nebeliks gyvo! Aš išleidau 
įsaką, garantuojantį jiems teisę nekliudomai melstis, o jis jį sulaužė. 
Aš įsakysiu jį suimti. Dėl Dievo, jis privalo už tai sumokėti! 

- Jei išleisite jo arešto orderį, — tyliai prabilo Biražo, — jis visą 


Prancūziją paskandins liepsnose. 

— Na ir tegu! — aš drąsiai atrėmiau Biražo žvilgsnį. — Jis — išda- 
vikas! Ir privalo karaliui atsakyti už savo nusikaltimus — vienas pats 
ir beginklis. Paruoškite orderį! Metas tiems Gizams suprasti, kad su 
manim juokauti nevalia. 


Garsiai aidint šūksniams: „Tegyvuoja Randuotasis!“ — į rūmų kiemą 
įjojo begalinė virtinė ietimis ginkluotų karių ir apsiginklavusių paly- 
dos vyrų; jų priešakyje jojo vadas sidabriniais šarvais. 

Aš stovėjau balkone ir stebėjau apačioje, kieme, besibūriuojančią 
ginkluotų vyrų minią. Net ir sukvietusi visą karališkąją mūsų apsau- 
gą nesurinkčiau nė pusės tiek. Per sukąstus dantis iškošiau, kreip- 
damasi į Biražo: 

— O kur konetablis Monmorensis? Išsiuntėme jį su arešto orde- 
riu. Kur jis ir visi sykiu su juo išvykę didikai? 

— Va kur, - bedė pirštu žemyn Biražo. 

Aš pasekiau akimis, kur jis rodė. Konetablis apdaužytais šarvais 
jojo greta kitų katalikų kilmingųjų. Ant vieno iš jų ieties kadaravo 
suplėšytas pergamentas - arešto orderis. 

— Aš grąžinau tą seną krieną Monmorensį į Tarybą, - įdūkau. — 
Gizai juk buvo jį išmetę, o aš paskyriau jam garbingą vietą prie mūsų 
stalo. Kaip jis gali šitaip mus išduoti? 

— Juk žinojom, kuo rizikuojame, - atrėmė Biražo, kaip visuomet 
neišvengiamos krizės akivaizdoje ramus ir šaltas it ledas. - O dabar 
teks derėtis. Karolis - jūsų sūnus ir jų suverenas. Randuotajam rei- 
kia iškelti sąlygas, kurios būtų mums naudingos. 

— Taip, skubiai atveskite Karolį! 

Biražo išėjus, aš savo damų lydima nusileidau į didžiąją menę. 
Vos spėjau atsidurti ant pakylos, kur po baldakimu stovėjo sostai, 
Biražo įvedė Karolį. Mano sūnus atrodė persigandęs ir išbalęs; jam 
iš šonų žengė asmens sargybiniai - menkutė saujelė, palyginti su 
ištisa minia maištaujančių katalikų, kurie vos po kelių akimirkų su- 
griuvo į menę. Jiems prasiskyrus, į priekį išėjo Randuotasis - jis ryž- 
tingai Žengė prie mūsų. 

Vos metusi akį į grėsmingą jo pavidalą aš įsitempiau ir pasiren- 
giau kovai. 

Biražo kumštelėjo mano sūnų. Su gerklėje įstrigusiu gumulu aš 
stebėjau Karolį: jis atsitiesė visu savo liesu kūneliu ir netikėtai aiškiai 
ir griežtai tarė: 

— Pone kunigaikšti, jums buvo įsakyta atvykti neginkluotam. 
Prašom išsiųsti šituos vyrus! 

Randuotasis pašaipiai nusilenkė. Jis nė nedirstelėjo į mane - akis 
laikė įbedęs į mano vienuolikametį sūnų. 

— Jūsų didenybe, bijau, kad negaliu to padaryti. Prancūzija skęsta 
erezijoje, ir aš, būdamas katalikas, privalau ginti mus nuo šio užkra- 
to, - jeigu prireiks, ir ginklu. 

Jis skėstelėjo rankomis; tarp jo karininkų sušmėžavo konetablis, 
kuris žengė į priekį. Aš nejučiom aiktelėjau, šalia jo išvydusi išsitar- 
šiusį vyrą — purvinų auksinių plaukų kupeta dengė melancholiškai 
išsiviepusią fizionomiją. 

Tai buvo Žanos Navarietės vyras, Antuanas de Burbonas. Maty- 
dama pasipūtusį jo žvilgsnį, aš suvokiau, kokią baisią klaidą pada- 
riau. Juk Biražo mane perspėjo, kad šitas plevėsa gali kelti grėsmę; ir 
štai — Gizų atitemptas katalikas princas, nusiteikęs išplėšti iš manęs 
regentystę. 

Aš sugniaužiau kumščius. Ir kaip galėjau taip kvailai manyti, kad 
Žana įstengs sulaikyti namie savo palaidūną vyrą, pasikišusi jį po 
sijonu? 

Tarsi perskaitęs mano mintis, Randuotasis nudelbė mane lediniu 
žvilgsniu. Tada jis pareiškė: 

— Todėl dabar skelbiu šventąjį triumviratą, kurio pareiga — ginti 
ir saugoti Romos katalikų tikėjimą. Aš, ponas konetablis ir Antua- 
nas de Burbonas nuo šiol rūpinsimės karalystės gynyba. Kiekvienas, 
kas ne su mumis, yra prieš mus ir turės už tai sumokėti! 

Antuanas rėžė kumščiu sau į krūtinę. 

— Aš turiu būti regentas! Jūs pagrobėt iš manęs regentystę, bet ji 


mano, ir aš ją atgausiu! 

Pajutau, kaip greta stovintis Karolis visas įsitempė. Juk buvau 
jam žadėjusi, kad neleisiu Gizams mūsų skriausti! Nė pati nespėjusi 
susivokti, ką daranti, atšoviau: 

— Mes neklausysim girto kvailio grasinimų! 

Randuotojo balsas kirto lyg kardo ašmenys: 

— Jūs nesupratote. Princui Burbonui nereikia jūsų leidimo, kad 
taptų regentu. O dabar, ponia, ar malonėsite jį pagerbti ir nubausit 
eretikus taip, kaip jie nusipelnė, ar aš turėsiu to imtis? 

Karolis kažką dusliai sugargė; paskui, staiga pratrūkęs, visa ger- 
kle išrėkė: 

— Aš jus užmušiu! Jūs atsiimsit už tai! Aš jus pakarsiu ir sukapo- 
siu į gabalus, kol išleisit paskutinį kvapą. Aš paleisiu jums vidurius! 

Aš priglaudžiau jį prie savęs; jis visas drebėjo. 

— Jūs neturite teisės, - pareiškiau Randuotajam, viena ranka 
glostydama Karoliui galvą, - raminau jį tarsi persigandusį žvėrelį. — 
Tai išdavystė! Jūs esate išdavikas. 

— Aš tiktai nuolankus valdinys, trokštantis apsaugoti Prancūzi- 
ją, - atrėmė Randuotasis. O tada spragtelėjo pirštais, ir jo vyrai ėmė 


artintis prie mūsų. 


— Ką tai reiškia - suburs kariuomenę? 

Apvarvėjusi žvakė metė ant sienų kreivus šešėlius. Aš kalbėjau 
pašnibždomis, kad nepažadinčiau gretimame kambaryje miegančio 
Karolio. Mano apartamentai dabar buvo visas mūsų pasaulis; tapusi 
įkaite savo pilyje aš džiaugiausi nors tuo, kad prieš užgriūvant Ran- 
duotajam spėjau išsiųsti kitus savo vaikus į Sen Žermeną: apsupti 
savo guvernerių ir sargybos ten jie bent buvo saugūs. 

— Taip praneša mano informatoriai, - atsiliepė Biražo. - Huge- 
notai jau žygiuoja į kovą prieš triumviratą. 

Man užgniaužė gerklę — vos begalėjau įkvėpti. 

— Dio Mio, Kozimas mane perspėjo, kad bus karas! — aš patylė- 


jau, bandydama nusiraminti. - Kiek hugenotai turi karių? 

— Jei pranešimai teisingi, paskutiniais duomenimis - apie penkis 
tūkstančius. 

— Negali būti! Iš kur jie gavo pinigų tokiam skaičiui suburti, ir dar 
per tokį trumpą laiką? 

— Iš tiesų! Mano žiniomis, jie sulaukė paramos iš kalvinų banki- 
ninkų Ženevoje. Aišku, lėšų šaltinio nenustatysi. Tačiau šitai buvo 
planuojama jau kelis mėnesius. Tokių derybų per vieną naktį nesu- 
rengsi. 

Viskas aplink mane aptemo. 

— Ir Kolinji?.. 

— Ne, - nudelbė akis Biražo. - Mano šnipai dar ties Vasi pametė 
jo pėdsakus. 

Turėjau ko nors imtis. Negalėjau sėdėti rankas sudėjusi ir laukti, 
kol viskas, dėl ko taip stengiausi, pavirs pelenais. 

— Na, juk galima ką nors padaryti! - aš susimąsčiau. - Ar galime 
perduoti jiems žinią? 

Jis linktelėjo. 

— Tuomet taip ir padarykit, - paliepiau. - O aš pasikalbėsiu su 
Randuotuoju. Pasakysiu, kad pirmiausia noriu su jais derėtis. Ir pri- 
minsiu, kad prieš stodamas į mūšį jis privalo gauti karaliaus leidimą. 

Tačiau susitikęs su manim Gizas nusikvatojo tiesiai man į akis. 

— Nejau tikitės sustabdyti šventąjį karą, ponia? Dėl Dievo meilės, 
pamėginkit. Jie žygiuoja į Sen Deni, ten aš netrukus pastosiu jiems 
kelią. Galit vykti ten su mano palyda, nors aš puikiai žinau, kad tie 
eretikai nieku gyvu nesiderės ir nesudės ginklų - nei dėl jūsų, nei dėl 
karaliaus, nei dėl paties Dievo. 

Jo pažadėtą palydą sudarė vos penki kareiviai ir konetablis - to- 
kia vargana apsauga akivaizdžiai rodė, kiek menkai Randuotajam 
rūpėjo mano saugumas. Karštą ir giedrą rytmetį aš raita, lydima 
Lukrecijos, išjojau į lygumą už Paryžiaus sienų, kur hugenotų vadai 
pranešė norintys su manim susitikti. 

Staiga aš sustojau. Priešais nusidriekusiuose laukuose išties sto- 
vyklavo tūkstančiai vyrų: ryškioje saulės šviesoje mirguliavo daugy- 
bė palapinių ir ištisas arsenalas ginklų — patrankų, arkebuzų, iečių, 

taranų sienoms daužyti, skydų. Viso to būtų užtekę Paryžiaus sie- 
noms nuversti. 

Aš netekau žado, visa tai išvydusi. Ligi šiol laikiau hugenotus per- 
sekiojama mažuma, kurią privalėjau globoti. Bet štai priešais save 
mačiau kariuomenę, toli pranokstančią mano karališkąją gvardiją. 

— Tie kalvinai ne veltui išleido pinigus, - sumurmėjau Lukrecijai. 
Greta jojęs konetablis su pasibjaurėjimu drėbė: 

— Tik pažiūrėkit į šituos valkatas eretikus! 

Aš paniekinamai dėbtelėjau į jį, patylomis stebėdamasi, kaip jis 
dar negriūva negyvas tokiame karštyje, įsispraudęs į savo kalinėtus 
šarvus. Negalėjau patikėti, kad jo ir Kolinji gyslomis teka tas pats 
kraujas! 

— Jie - taip pat žmonės ir karaliaus valdiniai, - priminiau jam. 

Jis įbedė į mane akis iš po žilstelėjusių antakių. 

— Žmonės? Tą dieną, kai į savo širdis įsileido Kalviną, jie virto 
velnio išperomis! 

Užuot atsakiusi, aš suraginau kumelę ir nušuoliavau prie baltos 
palapinės su raudonu kryžiumi - kryžininkų ženklu, perimtu huge- 
notų. Mano palyda risnojo iš paskos; tyloje buvo girdėti vien kama- 
nų skimbčiojimas ir kanopų taukšėjimas. Tolumoje pasirodė dulkių 
debesis - mūsų link jojo būrelis raitelių. Aš vėl sustojau. 

— Tai gali būti pasala, — išsigandusi sušnibždėjo Lukrecija. -— 
O jeigu jie paims jus įkaite?.. 

— Kvailystė! - aš pakėliau nuo veido šydą. - Jei jau Randuotajam 
aš atrodau niekam verta, vargu ar šiems žmonėms toptelėtų kitaip. 

Artėjantį hugenotų būrelį vedė šaunus jaunikaitis. Jis vilkėjo 
grandeliniais šarvais, o baltą berankovę tuniką per liemenį buvo 
persijuosęs diržu. Jo palydovai buvo apsirengę panašiai; permečiau 
visus akimis, tačiau Kolinji tarp jų neišvydau. Sustabdęs savo žirgą, 
jaunuolis pašaipiai nužvelgė konetablį ir mano palydą. Tada kreipėsi 
į Mane: 

— Leiskit pasveikinti jūsų malonybę Šventosios Kristaus brolijos, 


tikrojo tikėjimo gynėjų, vardu. 

Vadinasi, katalikai turi šventąjį triumviratą, o hugenotai — savo 
broliją. Kažin, ką Kolinji pasakytų apie visą šį maivymąsi? — pagal- 
vojau. O tada ėmiau spėlioti, kur jis. 

— Kur galėčiau susitikti su jūsų vadais? —- paklausiau. 

— Antai ten, palapinėje, - mostelėjo jaunuolis. - Bet jūsų malo- 
nybė turėsit ten eiti viena. 

— Jos malonybė viena niekur neis, - suurzgė konetablis. - Man 
įsakyta pranešti viską, apie ką kalbėsitės. 

— Tada derybų nebus. Galite grįžti į Paryžių. 

Monmorensis jau siekė kardo, bet aš įsiterpiau: 

— Jūsų vadai garantavo man saugumą, - pasakiau jaunuoliui. — 
Arjų žodis tebegalioja? 

Jis pašaipiai vyptelėjo. 

— Jei konetablis kuo nors abejoja, tegul verčiau rūpinasi savimi. 
Mes moterų ir vaikų gyvų nedeginam ir dvasininkų ant šakų neka- 
riam! 

Nelaukdama, kol čia pat tarp jų užvirs karas, aš viena nusiskubi- 
nau į priekį, į hugenotų stovyklą. 


Didžiulė medžiaginė palapinė šiek tiek saugojo nuo alinančios kai- 
tros. Jaunuolis padavė man taurę vandens. O po kelių akimirkų, 
mano nuostabai, vidun įžengė Kolinji. Jis vilkėjo tokia pačia balta 
tunika. Buvo gerokai sulysęs. Ištisos dienos ant arklio saulės kaitroje 
auksu nudažė jo plaukus, dar labiau išryškindamos veido bruožus. 
Dabar aš aiškiai pamačiau jo panašumą su mane atlydėjusiu jaunuo- 
liu, kuris iškart nusilenkė ir dingo. Mudu su Kolinji likom dviese. 

- Jis - jūsų brolis? — paklausiau. 

Jis linktelėjo. 

— Jauniausias. 

— Vadinasi, - pasakiau, - čia - šeimos reikalas? 

Negalėjau apsimesti pernelyg nustebusi. Juk kažkur giliai širdyje 
aš žinojau. Toks žmogus, kaip jis, negali bejėgiškai taikstytis su savo 
tikėjimo brolių persekiojimu. Tačiau kodėl jis man nieko nesakė? 

Kodėl įtikino mane esąs vien tik tarpininkas, neturintis jokių galių? 
Visi šie neištarti klausimai deginte degino man lūpas; vis dėlto ne- 
norėjau žeminti mūsų draugystės įtarinėjimais. 

Aš pastačiau nuzulintą sidabro taurę į šoną. 

— Atvykau jūsų perspėti, kad nelaimėsit. Kunigaikštis de Gizas 
su savo triumviratu turi dvigubai tiek karių. Jums teks nusiginkluoti 
ir derėtis. 

Jis liūdnai pažvelgė mane. 

— Jūs geriau nei kas kitas turėtumėt suprasti, kad šįsyk mes pri- 
valome sulaukti teisingumo! 

— Kokio teisingumo?! - šūktelėjau. - Tai karas! - tada nutilau ir 
prisiverčiau kalbėti ramiau. - Būčiau privertusi Randuotąjį atsiimti 
už tai, ką padarė. 

Barzdos dengiamas jo lūpas iškreipė nelinksma šypsena. Jis žen- 
gė prie žemėlapiais užversto stalo. 

— Kotryna, — ištarė ilgai tylėjęs, - jis juk įjojo į Paryžių lydimas 
viso legiono, jis laiko jus ir karalių įkaitais, o pats uždarė visą miestą. 
Kaipgi ketinote jį sustabdyti, pati neturėdama nė vieno kareivio? 

Nesumojau, ką atsakyti. Neįžvelgiau jo elgesyje jokios veidmai- 
nystės ar apsimetinėjimo. Jame glūdėjusi jėga pagaliau rado tikslą. 
Dabar jis vadas, hugenotų vadas. 

— Kodėl nieko man nesakėt? — sušnibždėjau. - Negi manim ne- 
pasitikit? 

— Pasitikėjimas čia niekuo dėtas, — jis žengė artyn, atsiklaupė 
priešais mane ir suėmė delnais mano rankas. —- Jūs nesuprantate, 
nes nesuvokiat, kaip valdžia gadina žmones. Jūs vis dar tikite, kad 
galima logiškai viską išspręsti ir kad Žmonės turi paklusti protui, nes 
galų gale visi mes esame lygūs Dievo akyse, - jis tvirčiau sugniaužė 
rankas. —- Tačiau Gizai ir jūsų Bažnyčia laiko mus kenkėjais. Ir mūsų 
kančios nesibaigs tol, kol jiems neparodysim, kad negalima lyg nie- 
kur nieko mūsų žudyti ir plėšti. Jie nepaliko mums kitos išeities. 

Aš pažvelgiau į tvirtas, įrudusias jo rankas, kurios laikė manąsias. 

— Aš tikiu Dievą, — pasakiau. - Tikiu, kad esama daug kelių į 
šviesą, ne vien tas, kurį nurodo Roma. Bet aš jau esu mačiusi karą, 

dar kai buvau maža, ir netikiu, kad jis gali ką nors išspręsti. Nema- 
nau, jog Dievui rūpėtų, kiek žmonių mes nužudysime, kad įrodytu- 
me savo tiesą. 

Jis nieko neatsakė. 

— Mes vis dar galime rasti taikią išeitį, —- pridūriau, padrąsinta 
jo tylos. - Mano įsakas tebegalioja. Karaliaus valdžia vis dar gina 
hugenotus. Jei vyksite su manim į rūmus, aš skirsiu jums vietą Ta- 
ryboje ir... 

— Ne, - jis atsitraukė nuo manęs ir atsistojo. Jo veidas pasidarė 
rūstus, ir mano viltys pradėjo aižėti. - Su kunigaikščiu de Gizu aš 
susitiksiu tik mūšio lauke. Kalbų laikas baigėsi. 

Aš pralaimėjau. Jau mačiau manęs laukiančią kraupią ateitį: re- 
liginių karų nualinta karalystė, mano naujoji tėvynė, pavirs griuvė- 
siais — suniokotų kaimų ir ištryptų pasėlių, gedinčių našlių ir rau- 
dančių našlaičių kraštu. 

Aš atsistojau ir įsmeigiau į jį akis. Tolesni mano žodžiai išsiliejo 
kaip nevilties sklidina malda: 

— Jei renkatės karą, aš daugiau nebegalėsiu jūsų ginti. Pran- 
cūzija — katalikiškas kraštas ir kol kas privalo tokia likti. Karalius 
jūsų neremia, jūs būsit laikomas išdaviku, o aš būsiu priversta stoti 
triumvirato pusėn — prieš jus. 

— Žinau, — su širdį draskančiu liūdesiu ištarė jis. - Nieko kito ir 
nesitikiu; gana, kad čia atvykote. Dabar grįžkit ir ginkit savo sūnų — 
karalių. 

Aš nebeištvėriau. 

— Tai bent atsitraukit! Išsirinkit kitą vietą kautynėms. Randuota- 
sis sau už nugaros turi pastiprinimui visą Paryžių. Jis jus sudaužys! 
Jūs visi Žūsit! 

Jis žengė artyn ir ištiesė ranką, bet aš jį sustabdžiau. 

— Ne! Aš to neištversiu. Tik ne dabar... 

Jis švelniai linktelėjo. 

— Suprantu. Aš atsižvelgsiu į jūsų perspėjimą. O kol kas, mano 
Kotryna, melskitės už Prancūziją. 

Man nespėjus nieko atsakyti, jis apsigręžė ir išėjo iš palapinės. 

Randuotasis laukė manęs Luvro kieme. Perliejęs žvilgsniu mano žir- 
gą, jis išsiviepė. | 

— Jūsų balnakrepšiai subliūškę, nepanašu, kad juose pūpsotų hu- 
genotų galvos! 

Aš įbedžiau į jį tokį pat negailestingą žvilgsnį. 

— Jūs tučtuojau išlaisvinsit mane ir karalių. Tiktai tada gausite lei- 
dimą stoti į šį karą, kurio taip trokštate. Ir turėsite kautis taip, kaip 
įsakysime: be jokių nepateisinamų plėšikavimų ir žudynių. O admi- 
rolo de Kolinji turite neliesti. Ar aišku? Jeigu jis pateks į nelaisvę, 
atgabensite jį į rūmus, kur jis sulauks teisingumo. 

— Supratau, - drėbė jis ir, kai žengiau pro šalį, paniekinamai nu- 
sikvatojo, nepalikdamas man jokių abejonių, kad, jei Kolinji pateks 
jam į nagus, mano mylimojo gyvybė nebus verta nė sudilusio ska- 
tiko. 


DVIDEŠIMT KETURI 


ARA 


| ARTU SU KAROLIU IR VAIKAIS AŠ PASITRAUKIAU Į SEN ŽER- 
A Vasarai pamažu pereinant į rudenį, man beliko iš tolo 
stebėti, kaip mūsų kariuomenė, vedama Randuotojo ir konetablio, 
medžioja Kolinji, kuris visgi paklausė mano patarimo ir atsitraukė: 
užuot stojęs į atvirą kovą, jis dabar užiminėjo kiekvieną pakeliui pa- 
sitaikiusią tvirtovę, jei tik joje buvo užtektinai didelė persvara huge- 
notų, pasirengusių jam padėti. 

Rugsėjo pradžioje hugenotai jau turėjo trisdešimt tvirtovių, o 
mūšyje prie Orleano paėmė į nelaisvę konetablį. Randuotasis tie- 
siog pasiuto. Drauge su naujuoju mūsų regentu Antuanu de Burbo- 
nu jis apsiautė miestą ir ėmė per sienas mėtyti akmenis; negana to, 
jis nupjovė aplinkui visus javus ir pripylė druskos į kiekvieną šulinį. 
Mieste apsiausti hugenotai badavo, bet vis tiek vertė ant savo prie- 
šų karštą dervą ir iš pasalų pyškino į juos, kol prasidėjusios pūgos 
sniegu užpustė pasieniais pūvančius lavonus, o abiejų pusių atsar- 
gos kone visiškai išseko. 

Sulig kiekvienu gautu pranešimu mano sąmonėje vis iš naujo at- 
gimdavo vaikystėje patirti siaubai. Aš niekad lig šiol iš tiesų nebuvau 
tokia dievobaiminga, kokia dėjausi, tačiau tais siaubingais mėnesiais 
kas vakarą prieš guldama ir kas rytą vos atsikėlusi ilgiausiai klūpė- 

davau savo maldykloje, prašydama Viešpaties išgelbėti Kolinji ir su- 
naikinti Randuotąjį. 

Gruodžio mėnesį mus pasiekė žinia, kad Antuanas de Burbonas, 
Navaros karalienės sutuoktinis, žuvo per Orleano apsiaustį. Tapusi 
našle, Žana Navarietė dargi atsiuntė man priekaištingą laišką, ku- 
riame drįso kaltinti mane, kam leidau kunigaikščiui de Gizui įstum- 
ti Antuaną į pavojų. Aš žado netekau iš nuostabos, tai skaitydama. 
Ji nudavė, tarsi aš būčiau kalta, kad pati nesugebėjo neleisti savo 
kvaišai vyreliui prisivirti košės! Vis dėlto aš supratau jos skausmą ir 
nusiunčiau jai vyro palaikus palaidoti, sykiu pridėjusi griežtą per- 
spėjimą, kad nesugalvotų remti hugenotų ginklais ar pinigais. Ne- 
galėjau leisti, kad dar ir ji įsiveltų į šį konfliktą. Ji buvo karalienė, tad 
jos parama būtų suteikusi hugenotų kovai teisėtumo įspūdį, o ji pati 
būtų užsitraukusi Randuotojo pyktį. Vis dėlto, dienoms trumpėjant 
neramiai blaškydamasi po kambarius ir laukdama žinių iš karo, aš 
nejučia pagavau save mąstant apie stipruolį jos sūnų - tą mažą ber- 
niuką, kuris per velionio mano sūnaus vestuves taip giliai krito man 
į širdį. Dabar jis liko našlaitis, kaip ir mano vaikai, tad mintis apie jo 
išgyvenamą netektį tol nedavė man ramybės, kol vieną vakarą prisė- 
dusi aš parašiau jam laišką, siūlydama savo užuojautą. 

Užantspaudavusi suabejojau, ar Žana leis sūnui jį perskaityti. 

Netrukus po Naujųjų metų Randuotasis nusprendė iš naujo pul- 
ti Orleane apsiaustus hugenotus. Aš kas rytą siųsdavau Lukreciją į 
rūmų kiemą pasitikti žygūno, kol vieną žvarbią sausio dieną ji net 
pūškuodama užlėkė laiptais aukštyn, rankoje nešdama laišką. 

Perskaičiusi aš, ko gero, nesugebėjau nuslėpti sukrėtimo, nes 
prie stalo kaip kas rytą su Biražo sėdėjęs ir mokęsis Karolis įtariai 
sužiuro į mane. 

— Mama, kas yra? Kas nutiko? 

Jam jau buvo suėję dvylika - keistas tarpsnis tarp vaiko ir paau- 
glio. Jis smarkokai tįstelėjo, bet pasidarė itin jautrus ir labai liesas, o 
pastaruoju metu dar ir prastai miegodavo. Jo kambariai buvo visai 
greta manųjų, tad galėjau nenuleisti nuo jo akių. Dabar, išvydusi jo 
veide išgąstį, suėmiau save į rankas ir su apsimestine ramybe tariau: 

— Tai dėl Randuotojo. Jis sužeistas. 

Karolis prisimerkė. 

— Arjis mirs? — Man nespėjus nieko atsakyti, jis pripuolęs ištrau- 
kė man iš rankų laišką. - „Kunigaikštis de Gizas pašautas, - garsiai 
perskaitė. - Žudikas prisipažino, kad jį pasamdė Kolinji. Jūsų malo- 
nybė turite nedelsdama atvykti“ — Iš jo lūpų išsiveržė piktdžiugiškas 
kikenimas. — Kolinji sumokėjo už Randuotojo nužudymą. Šaunuo- 
lis! Duosiu jam už tai medalį! 

— Ne! - skubiai subariau sūnų, išsigandusi dėl tokio karštakošiš- 
kumo. - Negalima taip kalbėti! Kolinji nieku gyvu nesamdytų žudi- 
ko. Be to, kol kas Randuotasis dar gyvas. 

Karolis suglamžė laišką. 

— Duok Dieve, nebeilgai. Tai kada važiuojam į Orleaną? Labai 
noriu dar pamatyti šaunųjį mūsų kunigaikštį prieš mirtį, kad galė- 
čiau spjauti jam į veidą! 

Aš ir pati neįstengiau užgniaužti nervingo juoko. Vis dėlto atė- 
miau iš jo sulamdytą laišką ir pakedenau jam plaukus. 

— Jūs pernelyg karštai reaguojate, sūnau. Privalote išmokti val- 
dytis, - aš pagrasinau jam pirštu. — Ir jūs liksite čia. Aš pati šituo 
pasirūpinsiu. 


Vos įžengusią į medžiaginę palapinę mūšio lauke mane pasitiko to- 
kia pūlių ir kraujo smarvė, kad vos nesusmukau. Šiaip taip nuvijusi 
prisiminimus apie savo vyro mirtį, aš priėjau prie kunigaikščio lovos 
springdamas savo paties krauju - dešinįjį jo plautį buvo perskrodusi 
kulka. Jis kliedėjo ir nematė manęs; šalia lovos ant kėdutės rymo- 
jo jo žmona, kurios įspūdingą grožį jau temdė netolimos našlystės 
nuojauta. Ji spaudė auksaplaukio sūnaus rankutę; vaikas buvo ne ką 
vyresnis už mano Karolį ir netrukus turėjo paveldėti iš tėvo kuni- 
gaikščio de Gizo titulą. Dailų jo veidą, kuriame ryškiai švietė mąs- 
lios safyro mėlynumo Gizų akys, iškreipė skausmo grimasa, gydyto- 


jui tyliai sumurmėjus: 

— Bijau, kad jau nebedaug beliko... 

Jaunasis Gizas pažvelgė į mane: sielvarto sklidiname jo žvilgsnyje 
pamačiau, kaip sunkiai jam sekasi sukaupti šią akimirką privalomą 
savitvardą ir dar kažką pikto ir visiškai nebūdingo tokiam mažam 
vaikui. 

— Jūsų malonybe, ar negalėtumėte trumpam palikti mūsų vienų 
atsisveikinti su tėvu? — iš skausmo lūžtančiu balsu ištarė jis. 

— Taip, žinoma, - tariau aš ir pasitraukiau. Jaučiausi esanti įsi- 
brovėlė. Jutau į save įsmeigtas jų akis — sielvartaujanti motina su 
sūnumi žinojo, kaip baisiai aš nekenčiau kunigaikščio ir kaip troš- 
kau jo mirties. Jiems ši netektis reiškė juodą prarają. Man - laisvę. — 
Praneškite man, jeigu... - nedrąsiai pridūriau, tačiau ponia de Giz 
piktai sušnypštė: 

— Verčiau pasirūpinkit, kad tas niekšas Kolinji atsiimtų už savo 
nusikaltimą! 

Aš nužingsniavau į netoliese pastatytą audeklu dengtą pavėnę, 
kur Lukrecija jau buvo paruošusi mums vyno su prieskoniais. Ji pati 
nuėjo pabudėti prie įėjimo, o aš paklausiau Biražo: 

— Ar ką nors sužinojote? 

Jis atsiduso. 

— Visi traukia tą pačią giesmelę. Randuotajam šovė į nugarą. Tai 
padarė vienas iš jo paties padėjėjų, toks Poltro de Mėrė, perbėgėlis 
hugenotas, kuris išvertė kailį ir prisijungė prie mūsų pajėgų. Kanki- 
namas jis prisipažino, kad Kolinji nusamdė jį ir pavedė įsiskverbti į 
mūsų gretas nužudyti Randuotojo. 

Aš tvirčiau sugniaužiau taurę. 

— Kiek tuo prisipažinimu galima tikėti? 

— Kaip ir kitais panašiais. Mėrė buvo plakamas taip, kad mėsos 
nuo jo kūno krito gabalais. Geriausiu atveju jis liks gyvas tik tol, 
kol patirs galutinį pažeminimą - gėdingą egzekuciją. Juk jūs neke- 
tinate... 

— Na, žinoma, ne. Jis nušovė Randuotąjį ir turi už tai mirti, — aš 
patylėjau. — O kitų įrodymų nėra? 

— Jei turite omenyje liudininkus ar susirašinėjimą, tai ne. O Ko- 
linji irgi neigia esąs kaip nors įsivėlęs. Jis jau paskelbė pareiškimą, 
esą Mėrė veikė vienas. 

— Ačiū Dievui, — nejučiom sukuždėjau. Tik pamačiusi surauktus 
Biražo antakius, paskubėjau pridurti: - Mėrė - išverstakailis; jis gali 
būti ir melagis, siekiantis įklampinti Kolinji. Juo negalima tikėti. 

Biražo nelinksmai šyptelėjo. 

— Toks netikėtas naivumas jums nebūdingas! 

Taip jis pirmąkart leido man suprasti žinąs mano paslaptį, ir aš 
net atšlijau nustėrusi. Man anaiptol nesinorėjo klausytis jo kaltini- 
mų. Neketinau leisti, kad mano taip branginamą artumą su Kolinji 
temdytų nemalonūs jo išvedžiojimai. 

— Jūs pernelyg daug sau leidžiate, — iškošiau. - Aš nesu naivi. 
Tiesiog žinau, kad Kolinji šitaip nepasielgtų. Jis - garbingas žmogus 
ir nors hugenotas, bet ne nusikaltėlis. O šauti į nugarą gali tik bailys! 

Biražo atsiduso. 

— Apsiaustis jau ėjo į pabaigą, hugenotai buvo įvaryti į kampą. 
Randuotasis pateikė jiems pasidavimo sąlygas. Kolinji sutiko, o kitą 
rytą Randuotąjį pašovė. Mano galva, tai — tikrai ne sutapimas. Ko- 
linji buvo beprarandąs viską, dėl ko kovojo. 

Aš drąsiai atlaikiau jo žvilgsnį. 

— Netikiu. Tik ne jis. Tai ne jo būdui. 

— Jūs nebegalite žinoti, koks jo būdas, madama, - Biražo prisi- 
slinko arčiau. - Jis stojo į kovą hugenotų pusėje ir paskelbė mums 
karą. Jūs privalote nuo jo atsiriboti. Negalima jo priimti, kol jis ne- 
bus visiškai išteisintas. O jei to nesulauksime, turėsite laikyti jį išda- 
viku ir vykdyti teisingumą. 

Man nieku gyvu nesinorėjo šito klausytis, visa mano esybė šiau- 
šėsi prieš jo žodžius. Aš atsistojau ir likau stovėti sustingusi, kol 
tarpduryje budėjusi Lukrecija netikėtai atsigręžė ir sušnibždėjo: 

— Ponia, artinasi sargybinis. 

— Atleiskite, - sumurmėjau Biražo. - Pasikalbėsim vėliau, gerai? 

Nusigręžusi nuo visažinio jo žvilgsnio, aš žengiau į naktį, tvir- 
čiau siausdamasi į apsiaustą. Man nė nereikėjo klausytis, ką praneš 

sargybinis: žinojau ir taip. Didžiausias mano priešas — Randuota- 
sis, kuris nuo pat atvykimo į Prancūziją nepaliovė manęs žeminęs ir 
įžeidinėjęs, mirė. Katalikybės gynėjai neteko vado. O aš ir vėl galė- 
jau atgauti valdžią. 

Nužingsniavau per suniokotus laukus, traukdama į save dūmų 
ir ant stovyklos laužų kepamos mėsos kvapą. Tolumoje mačiau ap- 
griautus Orleano bokštus, lyg kokie išdaužyti dantys styrančius ho- 
rizonte. Stabtelėjusi įkvėpiau žvarbaus oro ir pakėliau akis į migla 
apsisiautusį mėnulį. 

Ir tik tada leidau sau pagalvoti neįsivaizduojamą dalyką: o jeigu 
tai — tiesa? Nejau Kolinji, apimtas nevilties dėl neišvengiamo pralai- 
mėjimo, išties puolė taip žemai, kad griebėsi žmogžudystės? Nejau 
gelbėdamas tikėjimą jis paaukojo savo idealus ir tą įgimtą dorybin- 
gumą, kuris mane visuomet taip žavėjo? 

Mano kūnu perbėgo drebulys. Aš neįstengiau tuo patikėti. Pri- 
siminiau, kokiu išdidumu švytėjo jo veidas, kai vedėsi mane į tą 
daržinę Vasi, ir koks pyktis ir siaubas degė jame, matant žudomus 
nekaltus žmones, tačiau negalėjau patikėti, kad tie žvėriškumai ga- 
lėjo šitaip baisiai sužaloti jo dvasią. Mudu juk kartu siekėme taikos, 
visuomet vienijomės tik dėl tokio tikslo. Jeigu dabar paaiškės, kad jis 
kaltas dėl Randuotojo nužudymo, jo geras vardas bus amžiams su- 
terštas, o katalikai su hugenotais įsivels į nepabaigiamas pjautynes. 
Man atrodė neįmanoma, kad žmogus, kurį pažinojau, toks atsargus 
ir protingas, taip rizikingai viską statytų ant kortos. 

Ir vis dėlto, stovėdama tame karo nualintame lauke, turėjau pri- 
pažinti karčią tiesą, kad Biražo patarimas vertas dėmesio. 

Galbūt to žmogaus, kurį pažinojau, daugiau nebėra. 

Kai mane nusmelkė ši mintis, suvokiau, kad laukia išties siaubin- 
gas pasirinkimas. Jeigu grąžinsiu Kolinji vietą rūmuose, nuteiksiu 
prieš save visą pasaulį, kurį taip siekiau išsaugoti vientisą ir perduoti 
savo sūnui. Kad ir kaip nekęsdama Randuotojo, aš puikiai įsivaiz- 
davau, kokį triukšmą ši naujiena sukeltų tarp mūsų šalies katalikų 
ir Ispanijos Pilypo rūmuose, - vien šito užtektų pasėti baisiai ne- 


santaikai, kuri suplėšytų Prancūziją į gabalus. Juk vien įtarimai jau 

metė Kolinji ir jo kovai tokį juodą šešėlį, kurio netgi aš nepajėgiau 
išsklaidyti. Mūsų svajonei — galas. Dabar turiu klausyti Biražo ir gel- 
bėti Prancūziją. 

Pasiduoti jausmams dabar ne metas; negaliu sau leisti tokios pra- 
bangos. 

Man reikia ginti savo karalystę. 


1563 metų gegužės 13 dieną man sukako keturiasdešimt ketveri. 

Po Randuotojo mirties buvau taip paskendusi darbuose ir rū- 
pesčiuose, kad beveik pamiršau savo gimtadienį. Paryžiečiai ištisas 
valandas stypsojo žvarbiame vėjyje, kad palydėtų jo karstą, verkė ir 
raudojo jo tarsi kankinio. Visi bent kiek vertesni kilmingieji susirin- 
ko į fantastiškas Gizo laidotuves Paryžiaus katedroje. Nebuvo tik 
vieno didiko — aš įsakiau Kolinji nekelti kojos iš savo dvaro Šatijo- 
ne, kol nesibaigs kunigaikščio nužudymo tyrimas. Kad numaldyčiau 
aistringiausius katalikus, reikalaujančius jo galvos, aš leidau žudiką 
Mėrė viešai sudraskyti į gabalus, pririštą tarp arklių Grevo aikštėje. 
Tai buvo šlykštus reginys, kuriame pati atsisakiau dalyvauti. 

Karas baigėsi. Antuanui iš Navaros ir Randuotajam žuvus, trium- 
viratas buvo įveiktas ir aš vėl įtvirtinau savo regentystę ir grąžinau 
savąjį įsaką dėl religinio pakantumo. Bet supratau privalanti pada- 
ryti daugiau. Mūsų konfliktas labai nualino Prancūziją; man reikėjo 
iš naujo įgyti hugenotų pasitikėjimą savąja pakantumo politika, o 
katalikai turėjo įprasti gerbti mano valią. 

— O ką, jeigu leistumės į kelionę po šalį? —- paklausiau Biražo, 
kai abu sėdėjome prie stalo tvarkydami korespondenciją. — Karoliui 
kitąmet sukaks keturiolika, bus jau beveik tinkamo amžiaus užsidėti 
karūną. Tiek hugenotams, tiek katalikams reikėtų pamatyti, kad jie 
turi gerą karalių. Aplankytume visus miestus, kur buvo kilę nera- 
mum), ir užtikrintume, kad mano įsako laikomasi. 

Jis linktelėjo. 

— Puikus sumanymas, nors tai reikš daugelį mėnesių kelionės ir 


nemenkas išlaidas. Iš kokių lėšų už tai sumokėsime? 

— Skolinsimės, žinoma. Florencijos bankai nuolat siunčia man 
paskolos siūlymus. Pasiimsiu kartu vaikus ir visą dvarą. Ką Žinai, 
gal net pavyks prisikviesti Ispanijos Pilypą ir mano dukterį Elžbietą, 
kad atvyktų prie sienos su mumis susitikti. Nemačiau jos jau ketve- 
rius metus. Pasimatyti mums visiems būtų ne pro šalį. Be to, metas 
pradėti dairytis nuotakos Karoliui; netrukus jam teks vesti, o Pilypo 
pusseserė iš Habsburgų, Izabelė Austrė, būtų puiki nuotaka. 

— Be to, ji sutvirtintų mūsų sąjungą su imperatoriškąja Habsbur- 
gų šeima, - jis šyptelėjo. - Būtų puikus žingsnis! Vis dėlto karaliaus 
sužadėtuvės su katalike princese tuoj pat po šio karo gali sukelti hu- 
genotų nerimą. Juk puikiai žinote, kaip atkakliai Pilypas ragino savo 
sūnėną, erchercogą Maksimilijaną, savo valdose Austrijoje perse- 
kioti ir deginti liuteronus. O Izabelė - Maksimilijano duktė ir nea- 
bejotinai bus persiėmusi savo šeimos nepakanta. 

— Teisybė... - aš kurį laiką pamąsčiau. - Ką gi, tuomet viešai ne- 
skelbsim vedybų pasiūlymo, ko! dar nieko nesutarta. Pavesiu kone- 
tabliui rūpintis mūsų kelione. Kaip teisingai pastebėjote, ji truks ne 
vieną mėnesį, o jis - paskutinysis likęs iš triumvirato. Nepaliksiu jo 
čia, kad nepridarytų kokios bėdos. 

Trumpam stojo tyla. Tada Biražo paklausė: 

— O ką nusprendėte dėl Kolinji? 

Aš nudelbiau akis. 

— Juk girdėjote, kaip baigėsi tyrimas, - tyliai pasakiau. - Nepai- 
sant dosnių Gizų kyšių, nė vienam iš teisėjų nepavyko rasti įrody- 
mų, kad Mėrė būtų buvęs nusamdytas nužudyti Randuotojo. Tačiau 
jeigu klausiate, ar kviesiu jį prisijungti prie mūsų, tai nemanau, kad 
šiuo metu tai būtų protingas žingsnis. 

Išgirdau, kaip jis su palengvėjimu atsiduso ir vėl pasilenkė prie 
popierių. Reikia palaukti, — pasakiau sau. Laikui bėgant aš sugal- 
vosiu, ką daryti su juo. Tačiau tik ne dabar; man dar reikėjo kurį 
laiką pabūti atstu nuo jo įtakos ir nuo tos aistros, kuri mudu jungė. 
Turėjau ir pati susigaudyti painiuose savo jausmuose po visko, kas 
tarp mudviejų įvyko. 


Biražo balsas grąžino mane į tikrovę. 

— Kada norėsite leistis į kelionę? 

— Kitų metų pradžioje, - nutariau. - Paklausiu Kozimo, kokia 
būtų tinkamiausia diena. O dabar baikim tvarkytis su šitais laiškais 
ir sukvieskime Tarybą. Prieš pradėdama kaulyti pinigų, turiu gauti 
jos pritarimą. 


Kalėdas atšventėme Fontenblo, ir aš nepagailėjau pinigų iškilmėms, 
norėdama visiems parodyti savo didybę. Karolis linksmai kikeno 
žiūrėdamas, kaip viršum girliandomis išdabintų stalų kyla sakalai su 
parištais po kaklu varpeliais, o Herkulis gavo ligi soties prisikimšti 
saldumynų. Iš Prancūzijos šiaurės rytuose esančios savo vyro val- 
domos Lotaringijos kunigaikštystės pasisvečiuoti pas mus atvyko 
mano duktė Klaudija; ji buvo apsunkusi nuo nėštumo ir atrodė to- 
kia patenkinta, kokios retai būna ištekėjusios moterys. Ji sėdėjo ir 
romiai šypsodamasi žiūrėjo, kaip Henrikas su Margo pradeda dvaro 
šokius. 

Deglų šviesoje glotni ir švytinti Margo oda nuostabiai derėjo prie 
katiniško Henriko grakštumo. Žiūrint į juos, man į akis nejučiom 
priplūdo ašarų: Margo elegancijoje ir savo sūnaus subtilume aš aiš- 
kiai mačiau jų tėvą ir senelį. Tą vakarą jaučiausi be galo laiminga ir 
dėkinga likimui, kad išgyvenome karą ir kad pavyko juos apsaugoti 
nuo didžiausių baisybių. Jie augo sveiki ir guvūs; tai buvo Valua atei- 
tis. Visa, ką dariau, aš dariau dėl jų ir dėl ateities, kai manęs nebebus 
ir nebegalėsiu jų saugoti ir vesti pirmyn. 

Apakinta motiniškos aistros ir išdidumo, aš vis dar tikėjau galinti 


nulemti ateitį. 


DVIDEŠIMT PENKI 


APLA 


AVASARĮ MES IŠKELIAVOME Iš LUAROS SLĖNIO. 

p Paskutinę akimirką man teko palikti mažąjį Herkulį Hu- 
mierų globai, nes jis neseniai buvo persirgęs raupais. Jis jau taisėsi, 
bet, gydytojų manymu, dar buvo per silpnas ilgai kelionei ištverti. 
visiškai pasveiks, nors nuo pūlinių gali likti randai, o dėl patirto 
karščiavimo jis gali lėčiau augti. Jaučiausi kalta, kad jį palieku, ir 
pasamdžiau jam papildomai gydytojų ir tarnų, kuriems buvo griež- 
čiausiai prisakyta, jei tik nutiktų kas netikėta, tučtuojau man pra- 
nešti. 

Margo ir Henrikas keliavo su mumis, taip pat Biražo ir visos 
mano damos. Aš netgi turėjau padirbdintą naują karietą su įspausta 
ant durelių auksine savo monograma ir tvirtais apmušalais, kurio- 
je keliaudama galėjau tvarkyti valstybės reikalus. Kartu gabenomės 
visa, ko tik galėjo prireikti: baldų, stalo reikmenų, arklių, mulų, gy- 
vulių ir tarnų. Atrodėme tarsi visa klajoklių gentis. 
girdau, kad Pilypas pareiškė, jog svarsto mano pasiūlymą susitikti. 
Neabejojau, kad jis galiausiai sutiks, ir džiūgavau netrukus vėl pa- 
matysianti Elžbietą. 

Mes aplankėme daugybę miestų: nuo pat uolėtų Normandijos 
krantų keliavome per Burgundijos vynuogynus ir auksinius Over- 
nės laukus. Vėlyvą rudenį apsistojome tyliame Provanso miestelyje 
Salone. Nors apie savo atvykimą aš iš anksto nepranešiau, tačiau 
Nostradamas pasitiko mane ant savo namų slenksčio taip, tarsi jau 
kelias savaites būtų manęs laukęs. Jis buvo gerokai susenęs, ir tam- 
sus rūbas dar labiau pabrėžė žilą barzdą ir plikę, tačiau veriantis 
akių skvarbumas išliko — dabar jos švytėjo aiškios ir skaidrios lyg 
deimantai. 

Jis nusilenkė, laikydamasis įsikibęs nugludintos savo lazdos, kuri 
buvo tokia pat tiesi, koks jis - sukumpęs, ir mudu suėjome į pa- 
veikslais papuoštą jo namų prieškambarį. Linksma ir judri lyg ku- 
rapka moteriškė tuoj pribėgo paimti mano apsiausto. 

— Jūsų malonybė suteikė mums didžiulę garbę, - pasakė ji ir čia 
pat apsisukusi pagrasė vyrui pirštu: - Žiūrėk, nesugalvok jos vestis 
į tą savo kabinetą viršuje, pirma nė nepasiūlęs atsigerti! Aš palikau 
ant stalo grafiną alaus ir labai tikiuosi dar prieš penkias sulaukti ju- 
dviejų abiejų vakarienės. 

— Ačiū, nebūtina, — paprieštaravau. — Pavalgysiu ir vėliau, su 
dvariškiais. 

— Nieku gyvu! Jūsų malonybė privalo pasilikti. Jokiu būdu jūsų 
neišleisime. Eime, mieloji, - pasišaukė ji Lukreciją. - Virtuvėje turiu 
paruošusi mudviem dailų ąsotėlį... 

Mane ji prajuokino, bet susiturėjau nieko nepasakiusi. Ligi šiol 
man nė į galvą nešovė, kad Nostradamas gali turėti tokią energingą 
būtybę, kuri taip dalykiškai tvarko jo asmeninį gyvenimą. 

— Ponia Sen-Ter laiko mane savo nuosavybe, - pasiguodė jis, ves- 
damas mane laiptais aukštyn. Šie laiptai iškart man gyvai priminė 
kitus, kuriais kadaise kopiau kitoje šalyje, kur oras buvo lygiai taip 
pat prisigėręs alchemijos kvapo. Nostradamo kabinetas pasirodė 
besąs erdvi palėpė, kurios viduryje stūksojo įspūdingas teleskopas, 
užkeltas ant trikojo, o pasieniais lentynose buvo pilna knygų ir per- 
gamento ritinių. Tai galėjo būti bet kokio pasiturinčio mokslininko, 


šiek tiek besidominčio astronomija, darbo vieta. 

— Aš jūsų laukiau, - tarė man Nostradamas, sunkiai šlubčioda- 
mas prie šone pastatyto staliuko su grafinu. - Mačiau jus vandenyje. 
Jums prieš akis ilga kelionė. 

Aš nužvelgiau ant jo stalo padėtą seną varinį dubenį. 

— O čia kas dabar? 

— Jame aš regiu savo vizijas, - jis patylėjo stebėdamas, kaip rea- 
guosiu. - Atrodot nustebusi. Nejau tikėjotės pamatyti auksinį katilą 
ar panašiai? — jis nusijuokė. - Į jį galima pripilti vandens, o man 
nieko daugiau ir nereikia. 

Jis padavė man taurę. Kol paskui rausėsi savo popieriuose, aš pri- 
slinkusi dėbtelėjau į dubenį. Mano nusivylimui, jis pasirodė besąs 
tuščias. 

— Malonėkit prisėsti. Turiu jums šį tą parodyti. 

Jis padavė man susuktą ritinį. Išvyniojusi išvydau brėžinį, kuria- 
me buvo pavaizduotas planetų judėjimas, kažkokios painios sche- 
mos ir matematiniai skaičiavimai. Oras aplinkui pasidarė kažkoks 
klampus. Įdomu, gal Nostradamas kartais sugeba veikti atmosferą 
aplink save, panašiai kaip druska keičia skysčio savybes? — pagal- 
vojau. 

- Šiame brėžinyje, - pasakė jis, - bendrais bruožais pavaizduoti 
artimiausi dešimt jūsų gyvenimo metų. Čia esama svarbių įvykių, 
kurie lems jūsų likimą. Juk to čia ir atkeliavote, tiesa? Patikrinti, ar 
mano pranašystės teisingos? 

Man per nugarą perbėgo šiurpuliukas. Ligi šiol aš nė pati nesu- 
pratau, koks mano apsilankymo tikslas. 

Jis pliaukštelėjo liežuviu. 

— Jūs vis dar manim nepasitikit! O argi ne aš išpranašavau jūsų 
vyro mirtį? Argi nesakiau jums, kad valdysite valstybę, ir štai - esate 
savo sūnaus Karolio regentė! 

Aš įsistebeilijau į jį. 

— Man regis, sakėte, kad nė pats nesuprantate savo pranašysčių... 

— Paprastai taip ir būna, bent tuo metu. Tiktai tada, kai išprana- 
šautas įvykis nutinka, viskas pasidaro aišku. 

A... — aš pasidėjau brėžinį ant jo stalo. Man nesinorėjo klausytis 
dar daugiau pranašavimų, ypač jei ir vėl teks pačiai vienai aiškintis 
jų prasmę. 

— Kaip suprantu, jūs vis dar naudojatės maestro Rudžjerio pa- 
slaugomis? — paklausė Nostradamas. - Jis galės jums išaiškinti šį 
brėžinį. Čia nėra nieko neįprasto — tiesiog mano įžvalgos, pagrįstos 
daugelio metų žvaigždžių stebėjimais ir jų padėtimi jūsų gimimo 
dieną ir valandą. 

Jo balse neišgirdau nė menkiausio priekaišto, bet mane vis tiek 
užliejo gėda, kad nepaklausiau jo perspėjimo dėl savo astrologo. 

— Rudžjerio su savim neatsivežiau, - pasakiau. - Gal galit man 
pats pasakyti, ką šitas brėžinys reiškia? 

— Tai pernelyg ilgai truktų. Pasakysiu tik tiek, kad privalote ap- 
saugoti Navaros princą. 

Man suspaudė skrandį. Akyse gyvai iškilo berniukas, kurį tada 
apkabinau, ir ta vizija, kurioje mačiau paskesnį jo gyvenimą: koks 
išdidus ir savim pasitikintis jis jojo ant juodo karo žirgo su balta 
plunksna kepurėje!.. 

— Nepaleiskit jo iš akių, — tarsi perskaitęs mano mintis pridūrė 
Nostradamas. — Judu - lyg dvi puselės. Judviem reikia vienam kito, 
kad abu įgyvendintumėte tai, kas jums lemta. 

— Tačiau tam vaikui dar tik dvylika, ir jį prižiūri mama, - prabi- 
lau, o paskui giliai įkvėpiau ir pirmąsyk ryžausi jo paklausti: - Žana 
valdo Navarą taip, tarsi tai būtų atskiras pasaulis. Galima sakyti, 
kad taip ir yra, nes ta karalystė įsiterpusi Pirėnuose tarp Prancū- 
zijos ir Ispanijos, kalnai saugo ją nuo mums tenkančių išbandymų. 
Sūnus kada nors paveldės jos šalį. Kokiu būdu jis gali būti man toks 
svarbus? 

— Taip yra, ir tiek, - atsakė Nostradamas taip užtikrintai, kad su- 
irzau suvokusi, jog išsamesnių paaiškinimų neverta tikėtis. — Šiaip 
ar taip, mūsų ateitis — taki lyg upė. Jeigu ji būtų tvirtai apibrėžta, 
nebūtų prasmės gyventi. 

Na, ir kodėl gi jis niekad nieko aiškiai nepasako?! Tačiau jeigu jis 


numatė mano ateitį... Paėmiau taurę ir gurkštelėjau iš jos. 

— O kaip mano sūnūs? - paklausiau, nors pačią iškart nusmelkė 
kaustanti baimė. Mano vyriausiasis, Pranciškus, mirė dar visai jau- 
nas. Nejau ir kitų mano sūnų laukia trumpas gyvenimas? 

— Likę jūsų vaikai visi sulauks pilnametystės, — atsakė jis, ir man 
akimirksniu atlėgo. Tada Nostradamas susuko brėžinį ir įdėjo į odi- 
nį dėklą. - Kad nenukentėtų kelionėje, - pridūrė. Paskui ištiesė man 
ranką. - O dabar eime vakarieniauti. Ponia Sen-Ter moka nuosta- 
biai iškepti ėriuką. 

Sočiai ir smagiai pavakarieniavusios, mudvi su Lukrecija atsi- 
sveikinome. Paskui susisukome į apsiautus ir tylėdamos grįžome 
atgal į stovyklą. Grįžus Lukrecija padėjo man nusirengti ir paguldė 
į lovą. Negalėdama užmigti, aš ilgai žiūrėjau į lubomis keliaujančią 
mėnesieną. Negalėjau atsikratyti keisto jausmo, kad mudu su Nos- 
tradamu daugiau niekad nebepasimatysim ir kad tas brėžinys - tai 
jo paskutinė dovana man, rodanti kelią į ateitį, kurią pačiai teks su- 
sikurti. 

Paskui nejučiomis užmigau. Ir susapnavau sapną. 

Aš bėgu akmeniniu koridorium. Kažkur toli aidi varpas. Aš visa 
permirkusi prakaitu. Karšta kaip pragare. Pro mane skuba kiti - 
matau tik pamėkliškus, persigandusius pavidalus. Širdyje auga ir 
plečiasi baimė: žinau, kad dedasi kažkas klaikaus, ko niekaip nega- 
lių išvengti. Staiga tamsą perskrodžia klyksmas. Tada pasigirsta dar 
vienas, ir dar; kažkas be paliovos klykia iš siaubo. Aplinkui dunda 
žingsniai. Aš suklumpu ir ko neparpuolu; skėstelėjusi rankom, delnu 
paliečiu šlapią sieną ir iškart atšoku. Grindys po kojom slidžios. Pa- 
žvelgusi žemyn, pamatau, kad akmenys kruvini. Kraujas varva per 
sienas — jo srovelės tįsta lyg kaspinai ir raitosi lyg gyvačiukės. Visur 
pilna kraujo. Staiga išgirstu nevilties sklidiną klyksmą: „Ne, tik ne 
jis!“ - ir suvokiu, kad klykiu pati... 

Pabudau žiopčiodama, susipainiojusi prakaitu permirkusiose 
paklodėse. Naktis buvo rami, aplinkui tvyrojo stingdanti tyla, bet 
jutau ore lyg ir kokį virpėjimą, tarsi kažkas rastųsi, formuotųsi, ban- 
dytų įgyti pavidalą... 


Lukrecija pakilo iš guolio. 

— Mano ponia, gal negaluojate? Ar pakviesti gydytoją? 

— Ne. Aš tik susapnavau sapną... baisų sapną, — ir papasakojau 
jai, ką mačiusi. — Viskas atrodė taip tikra! Aš vis dar jaučiu tą kraują 
po kojomis... Aš bandžiau išgelbėti kažkam gyvybę. 

Ji atidžiai nudelbė mane akimis. 

— Ar žinote, kam? 

Aš sustingau. Juk numačiau mirtį prieš vyrui patiriant nelaimę, 
nors ir nesusigaudžiau, kad pavojus gresia būtent jam. Šis sapnas 
buvo lygiai toks pat grėsmingas ir dvelkė tokia pat siaubinga neiš- 
vengiamybe. Aš pažvelgiau Lukrecijai į akis. 

— Nežinau, bet, man regis... Man regis, tai buvo Navarietis. 

— Hugenotų karalienės sūnus? - ji pavartė akis. - Juk žinote, kad 
ji sergsti jį pikčiau nei vanagas. Jūs nuo nieko negalėtumėt jo apsau- 
goti, nes greta pirmiausia atsirastų ji. Verčiau eikit dar pamiegoti. 
Jūs pavargusi, o aiškiaregio namuose mudvi per daug prisivalgėm. 
Be to, jūs nerimaujate, ar Ispanijos Pilypas leis jums pasimatyti su 
dukterimi. Štai įtempti nervai ir krečia jums pokštus! 

— Taip, - atsidusau. — Veikiausiai tu teisi. Aš tiesiog pervargusi ir 
susinervinusi, tik tiek. 

Ji grįžo į savo guolį. Aš irgi įlindau tarp paklodžių ir iki pat kaklo 
užsitraukiau antklodę. Tačiau gulėjau nemiegodama ištisas valan- 
das, mintyse be paliovos grįždama į sapno vaizdus. Pamaniau, kad 
turėčiau pasitarti su Nostradamu, bet pati suvokiau, kad to neda- 
rysiu. Jis jau pasakė man viską, ką galėjo, ir vargu ar turi dar kartą 
patvirtinti, kad būtinai privalau kaip nors į savo dvarą prisikviesti 
jaunąjį Henriką Navarietį. 


Paskui dar daugelį dienų tas sapnas neišėjo man iš galvos, tačiau 
visi mano laiškai karalienei Žanai Navarietei nedavė vaisių. Ji nieku 
gyvu nesutiko atsiųsti man savo vaiko, be kita ko, nurodydama, kad 
mano ketinimas susitikti su Ispanijos Pilypu, kurio vykdomi pro- 
testantų persekiojimai kėlė jai siaubą, yra „gėdingas“. Jai netgi užte- 
ko įžūlumo man pranešti, kad po Randuotojo nužudymo apleidusi 

admirolą de Kolinji, nors šis ir buvo išteisintas, aš hugenotų akyse 
pelniau ponios Gyvatės pravardę, tad ji nieku gyvu nepatikėsianti 
man savo sūnaus ir įpėdinio, nors jis eilėje į Prancūzijos sostą eina 
iškart po mano sūnų. 

Jos įžeidimai mane įsiutino. Užsisklendusi savo kalnų tvirtovė- 
je ir atsiribojusi nuo priešpriešos ir skerdynių, kurios vos nepražu- 
dė Prancūzijos, ji nė nenutuokė, su kokiais sunkumais man tenka 
susidurti. O dėl Ispanijos Pilypo, aš ir pati vis dar nežinojau, ar jis 
apskritai teiksis susitikti, bet nemačiau reikalo jai apie tai pasakoti. 
Nuo tos dienos, kai mano šešurui kilo mintis pasitelkus ją pamėginti 
atgauti Milaną, Žana elgėsi taip, tarsi dėl visų jos negandų būčiau 
kalta vien tik aš. 

Susikrovę mantą, mes leidomės dar toliau į pietus, kur tyvuliavo 
skaisčiai mėlyni šilti Viduržemio jūros vandenys, o čiobrelių ir roz- 
marinų kvapas maloniai glostė vėjų nugairintas mūsų nosis. Paga- 
liau, kai sustojome pailsėti tarp baltų Marselio mūrų, kur prieš tris- 
dešimt dvejus metus aš pirmąkart įkėliau koją į Prancūzijos žemę, 
sulaukėme žinių iš Madrido. Prasimetęs eiliniu flamandų liutero- 
nų sukilimu ir kitomis savo plačiai išsidriekusios imperijos negan- 
domis, Pilypas apgailestaudamas pranešė negalėsiąs prisidėti prie 
mūsų. Aš kone šokinėjau iš džiaugsmo, kad vis dėlto gausiu pasima- 
tyti su dukterimi, nors ir reikės pasitenkinti tuo, jog Karolio vedybų 
pasiūlymą turėsiu aptarti su Albos kunigaikščiu, kurį Pilypas žadėjo 
atsiųsti vietoj savęs. 

Staiga visu savo pragarišku karščiu mus užgriuvo vasara; nuo 
kaitros visi tapome nekantrūs ir sudirgę. Mums visiems jau negyvai 
pakyrėjo prastas maistas, apkartęs vanduo ir skurdžios gyvenimo 
sąlygos. Pakeliui į Bajoną Karolis pradėjo karščiuoti ir gavo persėsti 
pas mane į karietą, o tada visą kelią bambėjo. Kai pagaliau apsistojo- 
me nakčiai dideliame mums rekvizuotame dvare, jis jau primygtinai 
reikalavo, kad grįžtume į Paryžių. 

Aš pritariau. Ir pati labiau už viską būčiau norėjusi grįžti, tačiau 


priminiau jam, kad atvažiavome čia susitikti su Elžbieta. Nurodžiau 

dvariškiams pasipuošti prabangiausiais apdarais, o pati ėmiau apy- 
linkėse dairytis tinkamos vietos šventiškam sutikimui surengti. 

Išsirinkau kalvelę prie Bidasoa upės, plukdančios drumzlinus 
vandenis Ispanijos link. Ten ir susirinkome, kepinami saulės, kurios 
spinduliai, rodės, deginte degino net ir per ištiestus virš galvų balda- 
kimus. Karolis sėdėjo su savo karališkąja mantija ir karūnėle, o pra- 
kaitas varvėte varvėjo per jo pečius siekiančius kaštoninius plaukus. 
Nusilpęs po ką tik persirgtos karštinės, jis nepajėgė nieko daugiau, 
tik rodyti grimasas Margo su Henriku, kurie žaidė šachmatais ir ku- 
riems kaitra iš pažiūros buvo nė motais. Būdami viena dvylikos, o 
kitas — keturiolikos metų, jiedu pasižymėjo tokiu neįtikėtinu gyvy- 
bingumu, kad nesunkiai ištverdavo ir balno nuospaudas, ir apsinuo- 
dijimus maistu, ir kitokias bėdas, kurios kamavo mus visus. Gurkš- 
nodama šaltą vyną aš dairiausi ton pusėn, iš kur turėjo pasirodyti 
Elžbieta. Ochros spalvos aksominė suknelė nuo karščio tarsi kailis 
buvo prilipusi man prie kūno, ir jau ėmiau svarstyti, ar laikui atėjus 
dar įstengsiu atsistoti, ar paprasčiausiai sutirpsiu ir virsiu balute po 
savo dukters kojomis. 

Tolumoje pasigirdo trimitai, ir aš suklusau. Mostelėjusi visiems 
stotis, pati žengiau į žudančią popietės saulėkaitą. Netrukus išvy- 
jojančias dvi figūras, pasikaišiusi sijonus bėgte leidausi jų pasitikti. 

Vilkstinė sustojo. Mačiau, kaip liesas lyg vaiduoklis Alba nulipo 
nuo arklio ir padėjo nusėsti žemėn mano dukteriai. Ji kurį laiką pa- 
stovėjo tarsi dvejodama, ką daryti. Jai iš už nugaros išniro dar viena 
figūra — lieknas vyras, nuo galvos iki kojų apsirengęs juodai ir užsi- 
maukšlinęs keistą aukštą skrybėlę su juodmedžio spalvos plunksna. 

Jis paėmė Elžbietą už parankės ir abu žengė prie manęs. 

Raudona jos suknia buvo ispaniško stiliaus: kieti sijonai užtempti 
ant siauro karkaso, kokie Prancūzijoje jau prieš daugelį metų buvo 
išėję iš mados, o kaštoninės garbanos susuktos ir subruktos po dei- 
mantais papuošta kepurėle. Kai prisiartinau, sunkiai pūtuodama 
nuo bėgimo, pastebėjau, kokios įdubusios jos akys, įtemptos lūpos 
ir įkritę skruostai. Elžbieta atrodė lyg sunkiai sirgtų. 

Šalia žengiantis vyras žvelgė į ją be jokios išraiškos. Jo oda pri- 
minė poliruotą dramblio kaulą, o trumpai kirpta sidabro atspal- 
vio šviesi barzdelė dengė atsikišusį smakrą. Aš pažinau tą smakrą: 
buvau daugybę sykių mačiusi jį portretuose, kuriuos į mūsų dvarą 
siuntė imperatoriškoji Habsburgų šeima. Ko nealpdama aš tūpte- 
lėjau ir padariau negrabų reveransą. Buvau visiškai nepasirengusi 
šiam susitikimui. 

— Mama, norėčiau jums pristatyti jo didenybę karalių Pilypą II, 
savo vyrą, — kreipėsi į mane Elžbieta. 

Pilypas santūriai linktelėjo. 

— Ponia Mediči, malonu jus matyti, - visiškai ramiai ir abejingai 
pasisveikino jis. Pažvelgusi jam į veidą išvydau šaltas pilkšvas akis, 
kiek dengiamas skrybėlės krašto. 

Elžbieta leidosi apkabinama Karolio, o Henrikas su Margo irgi 
nenuleido nuo jos smalsių akių. Kai ji išvyko, jiedu buvo dar visai 
maži, tad dabar, regis, gerokai sumišo ir nustebo, išvydę šią santūrią 
svetimšalę. 

Mes puotavome lauke. Prie stalo stebėjau Pilypą ir mačiau, kaip 
plonais lyg voro kojos pirštais jis nekantriai barbena sau per šlaunį 
kaskart, kai priešais jį atsiduria dar viena lėkštė su keptu fazanu, el- 
niena ar antiena. Jis valgė nedaug ir nėmaž neparodydamas, ar gar- 
dus jo ragaujamas patiekalas. 

Visas dvaras nenuleido nuo jo akių. Juk tai buvo baisingasis Is- 
panijos valdovas - gyva katalikų legenda! Jis kalbėjo ir rengėsi be 
galo santūriai, buvo kur kas žemesnio ūgio, nei vaizdavausi, turėjo 
smulkias rankas ir atrodė kone moteriškai drovus — tarsi nepratęs 
prie tokio dėmesio. Vis dėlto matant, kaip jo akys lyg kokio plėšraus 
paukščio tolydžio krypsta į Elžbietą, mane apėmė nemaloni nuojau- 
ta, kad jo pasirodymas turi ir kitokį tikslą — ne vien tik susitikti su 
giminėmis. 

Žinojau, kad Ispanijoje įprasta, jog karalienė viešai beveik nieko 
nekalba, bet man vis tiek nepatiko blausios mano dukters akys - ji 
atrodė tarsi būtų kažkur toli nuo čia. Mūsų pokalbis buvo šaltas, 
tarsi dviejų svetimų žmonių; vis dėlto, toliau tęsiantis linksmybėms 

(vakarais — maskaradai ir puotos, dienomis - medžioklės ar pasi- 
plaukiojimai upe), man pavyko ištaikyti valandėlę pabūti su ja dvie- 
se, — kai Karolis, Henrikas ir mūsų dvariškiai pakvietė Pilypą ir jo 
palydą pamedžioti su sakalais. 

Nusivedžiau Elžbietą į ilgą galeriją vidlotėmis pridengtais lan- 
gais, žvelgiančiais į upę. Paskui mus atsekė mudviejų palydos da- 
mos, šunys ir Margo, kuri piktai šiūravo žeme kojas niršdama, kad 
neišleidau jos medžioti kartu su vyrais. 

Vos spėjau pasiteirauti, kaip ji jaučiasi, Elžbieta staiga išpoškino: 

— Mano vyras reikalauja, kad visi religinio pakantumo įsakai būtų 
atšaukti, o katalikybė paskelbta vienintele tikra Prancūzijos religija. 
Visi, kas sutiks atsiversti, turės melsti nuodėmių atleidimo. O kas 
nesutiks, turės mirti. 

Tebestovėdama priešais ją, aš tiesiog sustingau ir nužvelgiau ją 
nuo galvos iki kojų. 

— O kodėl jis pats man to nepasakė? Juk vieši čia jau kelias savai- 
tes ir valgo prie mano stalo. Ar jūs privalote būti jo patikėtinė? 

— Aš esu jo žmona ir karalienė. Mano pareiga pasikalbėti su jumis. 

— Vadinasi, jūs drįstate mokyti mane, savo motiną, kaip man 
tvarkytis savo karalystėje? 

— Tai nėra jūsų karalystė. Mano brolis Karolis yra Prancūzijos 
karalius. 

Aš mostelėjau Lukrecijai, kuri skubiai nuvedė Margo ir rūmų da- 
mas atokiau, kad jos negirdėtų mūsų pokalbio. Valandėlę patylėjusi, 
aš tariau: 

— Nuo pat tos dienos, kai išvykote, aš kasdien svajojau pasima- 
tyti su jumis. Man labai skaudu, jeigu manote, kad padariau ką nors 
nederama. 

— Jūs leidote Prancūzijoje įsišaknyti erezijai. Tai ir yra nederamas 
dalykas! 

Aš sumišusi įsistebeilijau į ją. 

— Švenčiausioji Mergele, - sušnibždėjau, - ką jis jums padarė? 

— Jei turite omenyje mano vyrą, tai jis labai man atsidavęs, — ji 
nutilo. Paskui pajutau, kaip paėmė mane už rankos. Jos pirštai buvo 

lediniai. — Privalote manęs paklausyti. - Ji dirstelėjo sau per petį į 
damas, kurios susispietė pasienyje pažaisti su šunimis. — Pilypas ne- 
sutiks su jokiomis išlygomis. Jo nuomone, jūs neįstengiate padaryti 
galo hugenotų maištams. Kai Randuotasis paėmė judu su Karoliu 
nelaisvėn, jei nebūčiau įsikišusi, jis būtų pasiuntęs kariuomenę Gi- 
zams į pagalbą. 

— Tai jūs... jį perkalbėjot? 

— Nenorėjau, kad dar pablogintų padėtį. Tačiau kitąsyk man gali 
nebepavykti, — ji pažvelgė man į akis. Dabar pirmąkart nuo savo 
atvykimo atrodė tokia, kokią ją prisiminiau. - Prieš pusmetį aš paty- 
riau persileidimą. Tada vos nenumiriau. Štai kodėl Pilypas taip ilgai 
delsė atsakyti, ar šis susitikimas įvyks. Jis baiminosi, kad dar nebūsiu 
gana sustiprėjusi leistis į kelionę. 

Aš nė nekrustelėjau. Tik akys priplūdo ašarų. 

— Po to suvokiau, kad gal ilgai nebegyvensiu, - pridūrė ji. - Užtat 
nutariau padaryti viską, ką galiu, kad tarp mūsų šalių būtų taika. 
Pilypą pasiekia įvairiausios žinios, ir jis anaiptol nebuvo patenkin- 
tas sužinojęs, kad paleidote į laisvę Kolinji, užsakiusį Randuotojo 
nužudymą. 

Ji bežadę nusivedė mane prie lango. Vis dar neatsigavusi, kleste- 
lėjau greta jos ant pagalvėlės lango nišoje. 

— Mama, būkit gera, - ištarė ji. - Ar girdite, ką sakau? 

— Taip, - sušnibždėjau. - Girdžiu. Atleiskite man! Gaila, kad nie- 
ko nežinojau. Būčiau iškart atvykusi pas jus. 

— Kad netekau kūdikio, tai Dievo valia. Bet klausiu apie Kolinji. Jį 
reikėjo nubausti mirties bausme. Kodėl to nepadarėte? 

— Jis... jis buvo išteisintas, — aš atgalia ranka nusibraukiau akis. — 
Aš įsakiau viską nuodugniai ištirti, bet niekas negalėjo įrodyti, kad 
jis kaip nors prisidėjęs prie nusikaltimo. 

— Koks skirtumas! Nė vienas katalikas Europoje netiki jo nekal- 
tumu. Jeigu ir ne jis įsakė nužudyti Randuotąjį, tai vis tiek troško jo 
mirties ir sukėlė maištą prieš savo karalių. 

— Ne prieš karalių, —- užginčijau. - Jis pasipriešino Gizams. Vai- 
keli mano, jūs nė neįsivaizduojate, kokių baisybių jie pridarė ir ką 

dar būtų padarę, jei Randuotasis būtų likęs gyvas. Mudu su jūsų 
broliu veikiausiai tebebūtume jo belaisviai, o jiedu su monsinjoru 
valdytų Prancūziją. 

— Kaip ten bebūtų, jūs negalėsite amžinai remti abiejų pusių. 
Galų gale vis tiek turėsite rinktis. 

Vaizduotės akimis aš staiga išvydau jį tokį, koks buvo Šenonso 
pilyje: vien gyslos ir kaulai, ir karštas alsavimas, kai palinko virš ma- 
nęs... Balsas užlūžo man gerklėje: 

— Nejau nesuprantate? Juk jis viską darė dėl Prancūzijos! Negaliu 
jo bausti už tai, ką ir pati būčiau padariusi, tik neturėjau galimybės! 

— Tuomet jūs smarkiai rizikuojate. Jis juk surinko ištisą kariuo- 
menę. Kodėl manote, kad ir vėl to paties nepadarys? - Kalbėdama ji 
nenuleido nuo manęs akių ir tarsi sluoksnis po sluoksnio lupo man 
odą, atskleisdama giliai širdyje slepiamą paslaptį. Staiga ji aiktelėjo 
ir pašoko ant kojų. — O Dieve, jūs jį mylite!.. 

Aš stvėriau ją už rankos. 

— Ne, - išgirdau save sakant. Melas sklandžiai nuslydo man nuo 
liežuvio. - Aš rūpinuosi juo, nes sunkiausiais Gizų siautėjimo laikais 
jis man pagelbėjo. Jūs klystate! 

Ji tarsi sustingo. 

— Jis eretikas. Jis nevertas, kad juo rūpintumėtės. Kol jis ir į jį pa- 
našūs bus gyvi, neverta tikėtis taikos. Jūs privalote visiems laikams 
išvaduoti nuo jų Prancūziją. 

— Tai sakote, kad vien todėl, jog yra kito tikėjimo, privalau 
pasmerkti juos mirčiai? Juk jie irgi žmonės, Elžbieta, žmonės, 
o ne pabaisos! Negaliu išžudyti tūkstančių Prancūzijos karūnos 
valdinių! 

— Jie pasmerkti, — ji ištraukė iš mano rankų savąją. — Jūs turite 
ginti Prancūziją nuo tų, kas ją teršia. Pilypas teisus: jūs praradot ti- 
kėjimą! Melskite Dievą, kad jus sustiprintų. 

— Ojjūs tapote tikra ispanė! — piktai atšoviau. — Pamiršot, kad 
Prancūzijoje žmonės nežudomi be priežasties! 

— Argi gali būti rimtesnė priežastis nei erezija, maištas ir būtiny- 


bė ginti šventąją mūsų Bažnyčią? Jūs turite... 

Staiga ji nutilo. Atsisukusi pamačiau galerija mūsų link žings- 
niuojantį Pilypą; jis ėjo vienas. 

— Medžioti per karšta, - pasakė priėjęs. - Nusprendžiau verčiau 
grįžti, kad galėtume pasikalbėti. Ligi šiol neturėjome laiko pokal- 
biui, ponia, o reikia aptarti daugelį svarbių dalykų. 

Elžbietos akyse aš įskaičiau perspėjimą, tačiau, žvelgdama į dai- 
lią išpuoselėtą jos vyro figūrą ir galvodama apie dogmas, kurių jis 
prikimšo mano dukteriai į galvą, buvau linkusi į tai numoti ranka. 

— Jūsų žmona man jau nemažai prišnekėjo, mano pone. Taip, tie- 
sa, mums reikia pasikalbėti. Norėčiau jūsų nuomonę išgirsti iš jūsų 
paties lūpų. 

Mums prie kojų smigo kaitrios vidurdienio saulės spinduliai. At- 
sistojau ir mudu ėmėme vaikštinėti galerija, ant nublizgintų medi- 
nių grindų mesdami susipynusius šešėlius. 

— Jūs per daug iš manęs norite, - pasakiau be jokių įžangų. 

— O? - jo balse suskambo pašaipa ir nustebimas. - Betgi visuo- 
met skelbėtės esanti atsidavusi katalikė! Štai dabar turite progą pa- 
tvirtinti savo žodžius. 

— Ašir esu atsidavusi katalikė, - atšoviau. - Tik niekad neketinau 
skelbti šventojo karo hugenotams. 

Jis sustojo lyg įkaltas. Ledinėse jo akyse pamačiau švystelint ugnį. 

— Šventasis karas jau prasidėjo. Klausimas tik toks, kas laimės. 
Žinodamas, kas stovi kitoje pusėje, aš norėčiau, kad laimėtumėt jūs. 

Aš nudelbiau jį akimis. 

— Matau, kad mėgstate atvirumą. - Tada pasisukau ir leidausi 
žingsniuoti toliau, priversdama jį sekti iš paskos. Galerija priešais 
buvo tuščia; mano duktė ir damos jau išėjo. - Leiskit nušviesti jums 
padėtį, - tariau. - Prancūzijoje šiuo metu taika. Prieš kurį laiką buvo 
sunkumų, tačiau dabar viskas baigta, ir manau, kad galime džiaug- 
tis. Šiaip ar taip, juk jums irgi svarbi mūsų gerovė, tiesa? 

— Čia ne paaiškinimas, ponia. Čia atsikalbinėjimas. Jūs nelaimė- 
jote taikos, tik atidėjote tai, kas neišvengiama. 


Aš vėl sustojau. 


KOTRYNOS MEDIČI IŠPAŽINTIS « 277 


— Pasakykite, mano pone, ką jūs pats darytumėt, jei pusė jūsų 
šalies didikų būtų eretikai, o kita pusė — apsėsti kraujo troškimo? 
Patikėkite, tokia padėtis ne iš lengvųjų. 

Jis kone mechaniškai nusišypsojo — vos vos kilstelėjo bekraujų 
lūpų kampučiai. 

— Jūs puikiai žinote, ką aš daryčiau, - jis palinko artyn; nuo jo 
dvelkė česnakais. - Kelios lašišos vertesnės už tūkstantį varlių. Iš- 
naikinkite hugenotus, ir galėsit ramiai gyventi taikoje. 

Aš įsistebeilijau į jį. 

— Nejau siūlote man surengti skerdynes? 

— Aš siūlau jums panaudoti tas priemones, kurių turi visi valdo- 
vai. Jūs esate Mediči. Turbūt galite rasti žmonių, kurie sutiktų jums 
patarnauti už pinigus? 

Aš žengtelėjau atatupsta. 

— Tai štai kaip jūs elgiatės su savo valdiniais Ispanijoje? 

Jis prisimerkė. 

— Savo valdiniams aš niekada neleisčiau įsisiautėti taip, kaip jū- 
siškiai. Taigi norėčiau žinoti, ką ketinate daryti toliau. Tai vienintelė 
priežastis, dėl kurios nusprendžiau pats atlydėti čionai savo žmoną. 

— Taip, aš jau įsitikinau, kokią milžinišką įtaką jūs darote mano 
dukteriai, - atrėžiau, nespėjusi prikąsti liežuvio. - Ir manau, kad jau 
pasakėme vienas kitam viską, ką norėjome. Jei hugenotai dar kartą 
mus išduos, aš sykiu su savo sūnumi, mūsų karaliumi, nuspręsiu, 
kaip elgtis, ir galite būti ramūs, kad daugiau maištų mes nepakęsi- 
me. Tačiau tai, ką jūs siūlote, yra neįsivaizduojamas dalykas. 

Aš apsisukau eiti, bet jis stvėrė man už rankos. Atsigręžusi išvy- 
dau žmogų, kurį žinojau slepiantis po ramybės kauke: sklidiną pyk- 
čio ir nepakantumo, lyg kaulai slypinčių po glotnia oda. 

— Nukapokit jiems galvas, - sušnypštė jis, — ir aš ištekinsiu savo 
pusseserę Austrę už jūsų sūnaus, rasiu princeses ir kitiems jūsų vai- 
kams, niekas neliks nuskriaustas. Aš tikrai būsiu dosnus! Tačiau jei 
mane nuvilsite, ponia Mediči, jūs skaudžiai pasigailėsite. 

Aš dėbtelėjau į jo ranką. Jis iškart atitraukė ją lyg nuplikytas. 

— Pirma atsiųskite mums savo pusseserę, —- pareiškiau, — o tada 
pažiūrėsim. Kol kas linkiu jums geros dienos, mano pone. 

Tai tarusi, aš nudrožiau galerija, jausdama sau į nugarą lyg ietis 
įsmeigtas jo akis. 

Gyvenime buvau mačiusi daugybę žiaurių žmonių - žudikų, ku- 
rie mėgavosi aukos kančiomis, kuriems svetimo kraujo troškimas 
buvo tarsi įgimtas ir kurie negalėjo gyventi be skerdynių, - tačiau nė 
vienas iš jų manęs taip nepašiurpino, kaip Pilypas II. Jis įkūnijo visa, 
prieš ką buvau pasiryžusi kovoti. Jame tarsi susivienijo mano dėdė 
popiežius Klemensas, Randuotasis ir monsinjoras - visi žiaurūs do- 
gmatikai, nepripažįstantys kito požiūrio, tik savo pačių, kurių sielos 
skendėjo tamsoje, bet jie manė - ne, jie reikalavo! - kad paklusčiau 
jiems vien todėl, kad esu moteris. 

Nieku gyvu, - pažadėjau sau, eidama iš galerijos. Aš daugiau nie- 
kad nebebūsiu žaisliuku vyro rankose! 

Ir valdysiu Prancūziją taip, kaip manysiu esant teisinga, o kas 
bus - tebūnie. 


Mes ir vėl visi stovėjome ant Bidasoa kranto, o padangėmis blaškė- 
si smarkūs vėjo gūsiai. Nors buvo tik liepos pabaiga, karštis staiga 
užleido vietą vėjuotam, ankstyvam rudeniui. Aš apkabinau besiruo- 
šiančią išvykti Elžbietą. 

— Rūpinkitės savimi, - pasakiau, prisiminusi laikus, kai pati nete- 
kau kūdikio ir viską nuslėpiau. - Atminkit, daugelis moterų, patyru- 
sių persileidimus, paskui vis tiek pagimdo sveikus vaikus. 

— Taip, mama. 

Ji dirstelėjo į Pilypą, kuris jau sėdėjo ant žirgo, apsuptas savo pa- 
lydos vyrų. Elžbieta lyg žiojosi dar kažko sakyti, bet jos balsą užgožė 
garsus karkimas. Mudvi abi sužiurome į netoliese augančią liepą. 
Ant apatinės jos šakos tupėjo du varnai ir garsiai kranksėjo. 

Paskui paukščiai staiga nutilo ir juodomis akutėmis piktai sužiu- 
ro į mus. 

— Tai ženklas, — sušnibždėjo Elžbieta. Aš jau norėjau prieštarauti 
manydama, jog prietaringumas — dar vienas bjaurus dalykas, ku- 

riuo ji persiėmė Ispanijoje, tačiau jos veidas buvo toks rimtas, kad 
nutylėjau. 

— Ar pagalvosite apie tai, ką mudvi kalbėjomės? - paklausė ji. 

Aš susiturėjau nieko jai neatšovusi. Nenorėjau dar labiau kartinti 
mūsų atsisveikinimo. 

— Gerai, —- pažadėjau. 

Tada ji pirmąkart per visą šį laiką nuoširdžiai man nusišypsojo. 
Akimirką rūsčioji karalienė kažkur dingo, ir ji vėl buvo mano vaikas, 
mano duktė, kurią taip mylėjau. 

— Myliu jus, Elžbieta, - pasakiau. — Jeigu jums manęs prireiks, 
žinokit, jog net ir pėsčia perkopsiu per Pirėnus, kad tik būčiau su 
jumis. 

Mudvi apsikabinome, o tada ji užsėdo ant arklio. Vėjas negailes- 
tingai plaikstė jos apsiaustą. 

Aš stovėjau ant upės kranto, kol jų vilkstinė dingo iš akių. 

— Viskas, išvyko, - burbtelėjo Karolis. - Ar galim jau eiti vidun? 
Mirštu iš alkio! 

Aš linktelėjau ir sielvarto spaudžiama širdimi nusigręžiau. 

Man už nugaros varnai pakilo į audros niaukiamą dangų ir nu- 
plasnojo šalin. 


DVIDEŠIMT ŠEŠI 


ARA 


ES LEIDOMĖS Į ILGĄ KELIONĘ NAMŲ LINK, O MŪSŲ ŽYGIO 
Mis blanko ir luposi lyg paauksuoti mano inicialai ant ka- 
rietos durelių. Žvelgdama pro langą į pro šalį slenkančius laukus, aš 
nemačiau nei derlių imančių valstiečių, nei basakojų moterų ir vai- 
kų, bėgančių abipus kelio ir linksmai šūkalojančių mums pravažiuo- 
jant. Ausyse man skambėjo mano dukters balsas - kietas ir skaidrus 
lyg deimantas. 

Jūs negalėsite amžinai remti abiejų pusių. Galų gale vis tiek tu- 
rėsite rinktis. 

Bet aš jau pasirinkau. Rinkausi aukojimąsi vietoj patogumo, sunku- 
mus vietoj malonumų, pareigą vietoj aistros. Ką dar turėčiau rinktis? 

Mano rankos skreite nejučiomis gniaužėsi į kumščius. Aš ne- 
pabūgsiu Ispanijos Pilypo grasinimų! Neleisiu jam nurodinėti, kaip 
man elgtis. Aš ir toliau sieksiu taikos, kad ir kokias kliūtis tektų 
įveikti. Nepaliksiu savo sūnums paveldėti sumaištyje skendinčios 
karalystės ir nepasiųsiu tūkstančių prancūzų — vyrų ir moterų - į 
mirtį liepsnose vien tik dėl jų tikėjimo. 

Negana to, aš neišduosiu Kolinji. Jau ir taip pernelyg ilgai skriau- 
džiau jį — ir save. 

Blua mes pasiekėme pirmajam sniegui krintant. Kai dvaras įsikūrė, 
aš paskelbiau atsišaukimą, dar sykį patvirtindama savo ankstesnę 
nuostatą siekti taikaus sugyvenimo tarp skirtingų tikėjimų ir kvies- 
dama diduomenę būtinai susirinkti į dvarą per Kalėdas. 

Kvietimas buvo išsiųstas ir Kolinji. 


Mudu su Karoliu, sėdėdami ant pakylos Blua pilies iškilmių menėje, 
sveikinome atvykusius svečius: didikai su savo damomis vorele ėjo 
prie mūsų. Menė buvo dailiai išdrapiruota, apšviesta brangių kve- 
piančių žvakių; aš labai stengiausi sukurti šventinę nuotaiką: me- 
nėje buvo prikabinėta girliandų, o nuo piliastrų sviro blizgančios 
medžių šakos. Tačiau sulig kiekvienu pasisveikinti priėjusiu didiku 
mane vis labiau graužė nerimas ir rūpestis. 

— Jie visi dėvi baltus kaspinus arba auksinius kryžius, - patyliu- 
kais šnibžtelėjau Biražo. - Čia kas — nauja mada? 

— Hugenotams kaspinai, katalikams kryžiai, — atsakė jis, surau- 
kęs antakius. 

Aš prisiminiau tą naktį kadaise Fontenblo, kai veltui stengiausi 
nustatyti, kas iš aplink esančiųjų yra hugenotai. Tada aplinkui tvis- 
kėjo tik spindintys brangakmeniai ir prašmatnūs drabužiai, buvo 
girdėti juokas ir sąmojis. O dabar atrodė, kad ore tvyrančią įtampą 
galima kone peiliu pjaustyti; susirinkusiųjų menėje veidai irgi buvo 
paniurę. 

— Nuo kada šitame dvare privaloma viešai skelbti savo religinius 
įsitikinimus? — burbtelėjau, visai pamiršusi greta sėdintį Karolį. — 
Tai nepriimtina! | 

— Tai išleiskit tuo klausimu dekretą, - nelinksmai nusijuokė Ka- 
rolis. —- Tik paskubėkit, kol nekilo dar vienas karas. O, štai, žiūrė- 
kit - mūsų ponai katalikai pasirodė! 

Aš visa įsitempiau. Menėn įžengė Gizų klanas. Randuotojo našlė 
buvo apsigobusi šydu, o jos penkiolikametis sūnus, jaunasis kuni- 
gaikštis de Gizas, vilkėjo baltutėlaičio atlaso švarką. Kitų Gizų gi- 
minės atstovų priešakyje žengė monsinjoras kardinolas. Vos dirs- 

telėjusi į piktdžiugišką jo šypsenėlę galėjau neabejoti, kas sugalvojo 
šį teatrališką pasirodymą, turintį mums priminti, kad jie niekuomet 
nepamirš Randuotojo. 

— Nežinojau, kad jūs jau grįžote iš Romos, - pasakiau, kai kardi- 
nolas mums nusilenkė ir pabučiavo Karoliui ranką. - Tikiuosi, Baž- 
nyčios susirinkimas praėjo gerai? 

— Puikiai, - atsakė jis. - Jo šventenybė visus eretikus atskyrė nuo 
Bažnyčios. 

Karolis sužaibavo akimis. 

— Jėzau Kristau, - suniurzgė jis, nė nesivargindamas pritildyti 
balso, - ir kodėl jums amžinai reikia viską sugadinti? 

Aš nervingai nusijuokiau ir jau ketinau priminti jam, kad Gizai — 
mūsų svečiai, bet pastebėjau prie mūsų besiartinančią dar vieną fi- 
gurą. 

Menėje stojo spengianti tyla. 

Jis irgi buvo apsirengęs baltai. Jo kaktoje ir abipus anksčiau to- 
kių judrių lūpų buvo įsirėžusios gilios raukšlės, o praretėjusiuose 
plaukuose buvo matyti sidabro gijos. Jo žvilgsnis buvo pabrėžtinai 
santūrus, o akys - giliai įdubusios. 

— Sveiki atvykę, pone Kolinji, - tyliai pasveikinau jį. - Jūs gedite? 

— Taip. Mano žmona Šarlotė pasimirė po ilgos ir sunkios ligos. 

— Amžiną jai atilsį, - sušnibždėjau. Kol kamavausi, dusinama 
kaltės jausmo ir naujai atgimusių vilčių, jis kreipėsi į Karolį: 

— Mano žmona mirė taip ir nesulaukusi, kada bus panaikinti man 
mesti baisūs kaltinimai. Jūsų didenybė pagerbėte jos atminimą, vėl 
pakviesdamas mane į savo dvarą, kad galėčiau užimti deramą vietą 
ir apginti gerą savo vardą. 

Aš nustėrau, išgirdusi jo žodžiuose slypintį priekaištą. Nejau jis 
kaltina mane dėl savo tremties? Aš juk taip nekantraudama laukiau, 
kada galėsiu vėl jį pamatyti ir atnaujinti mudviejų draugystę; nieko 
daugiau ir netroškau suprasdama, kad būtų pernelyg rizikinga gai- 
vinti tai, ką esame praradę. Tačiau aš nesitikėjau tokio šaltumo ir 
oficialumo, kai jis ceremoningai kreipėsi į mano sūnų, tarsi manęs 
šalia nė nebūtų. 

Man nespėjus nieko padaryti, Karolis nulipo nuo pakylos ir atsi- 
stojo greta Kolinji. 

— Malonu jus matyti tarp mūsų, - išgirdau jį sakant. Tada jis atsi- 
gręžė į dvariškius, ištiesė liesus petukus. Buvau sukūrusi jam kalbą, 
tačiau vietoj mano žodžių jis prabilo savais, ir jo balse suskambo 
toks tvirtumas ir ryžtas, kad aš tiesiog netekau amo. - Norėčiau, 
kad šis šventinis laikas būtų paženklintas gera valia ir susitaikymu 
tarp mano karalystės kilmingų šeimų, nes juk visi mes esame broliai 
Kristuje. — Jis vėl atsisuko į Kolinji, uždėjo rankas jam ant pečių ir 
pabučiavo tiesiai į lūpas. Kol žadą praradusi spoksojau, jis mostelėjo 
ranka, kviesdamas Gizus. — Ateikit ir pasveikinkit savo brolį! 

Kolinji stovėjo nė nekrustelėdamas. Nors Karolio elgesys buvo 
visiškai netikėtas, atrodė, lyg Kolinji visą gyvenimą būtų šito laukęs. 
Aš dirstelėjau į Biražo, pamačiau, kad jis taip pat nustėręs, ir paju- 
tau širdy sykiu baimę ir išdidumą. Žinoma, mano sūnus siekė elgtis 
kaip tikras karalius, tačiau jam būtų nekenkę pasitarti su Biražo ar 
manim, prieš renkantis tokią progą ir būdą. 

— Aš reikalauju, - pakartojo Karolis. Stebint apstulbusių akių jū- 
rai, monsinjoras žengė į priekį ir pakštelėjo Kolinji į skruostą. Ku- 
nigaikštienė sekė iš paskos. Aš kone tikėjausi, kad ji nusimes šydą ir 
suvarys jam tarp šonkaulių peilį, bet ji tik santūriai linktelėjo, leidosi 
jo pabučiuojama ir pasitraukė į šoną. 

Tačiau jaunasis Gizas nesijudino. Kolinji jau norėjo žengti prie 
jo, bet jaunuolis tik piktai sušnypštė: 

— Žudike! Prisiekiu, tu atsiimsi už mano tėvo mirtį! — jis staigiai 
atsigręžė į Karolį. - Jūsų didenybe, bijau, kad turiu išeiti. 

Karolio veidą užliejo raudonis, o Gizas tik linktelėjo ir išdrožė 
lauk. Aš pakilau iš savo vietos. 

— Nereikia, - sušnibždėjau. — Tegu jis eina. Jūs jau pasakėte, ką 
norėjote. O dabar kalbėkite, ką jums parašiau. 

Karolis visas sustingo. 

— Nenurodinėkite man, ką daryti, - suniurzgė jis ir kreipėsi į dva- 
riškius: — Šiuose rūmuose nenoriu daugiau girdėti jokių kalbų apie 
eretikus. Mes visi pirmiausia esame prancūzai! —- Kai jau maniau, 


284 „ C.W.GORTNER 


kad jis visai nepaisys mano prašymo, jis tarė Kolinji: - Mano pone, 
mes atleidžiame jums visus ligšiolinius nusižengimus ir tikimės, kad 
nuo šiol ištikimai mums tarnausite. Todėl skiriame jums vietą mūsų 
Taryboje, kad galėtumėt patarti mums karalystės valdymo reikalais. 

Kolinji nusilenkė. 

— Jūsų didenybė pagerbė mane labiau, nei esu vertas. 

Karolis šyptelėjo ir patraukė į puotos salę. Dvariškiai nugužėjo 
jam iš paskos. 

Kolinji pažvelgė į mane. 

— Atvykau tik susigrąžinti gero vardo. Šito nesitikėjau! 

Aš ką tik stebėjau pirmą savo sūnaus savarankiškumo proveržį 
ir dabar dar mėginau suvokti jo pasekmes. Staiga mane persmelkė 
nepasitikėjimas šituo žmogumi, kuris vien savo pasirodymu, regis, 
sėjo aplinkui nesantaiką. 

— Juk esu sakiusi, kad grąžinsiu jus į Tarybą, - vargais negalais 
ištariau. 

— Taip, sakėte, - jis patylėjo. - Turiu prašyti jūsų atleidimo. 

Aš pažvelgiau jam į akis, kurios atrodė labiausiai pasikeitusios. 

— Nereikia, - pasakiau, - jokių atsiprašinėjimų. Palikime praeitį! 

— Nepavyks. Teks su ja susidurti, antraip ramybės nebus. 

Aš nesupratau, apie ką jis kalba, ir nenorėjau gilintis. Suvokiau 
padariusi klaidą. Man norėjosi, kad jis dingtų ir iš šio dvaro, ir iš 
mano gyvenimo. O prisiminimai to, kas mudu vienas kitam buvome 
ir kas nutiko tarp mūsų, prislėgė mano pečius tokia sunkia našta, 
kad vos bepajėgiau įkvėpti. 

— Aš nusikaltau jums, prislėgtas sielvarto dėl savo žmonos, - pa- 
sakė jis. - Buvau sutrikęs, bijojau, todėl ir išdaviau jūsų pasitikėjimą. 
Tikrai nenorėjau jūsų įskaudinti. Jeigu nepageidaujate, aš čia nepa- 
siliksiu. 

Aš negalėjau patikėti savo ausimis. 

— Nejau ir dabar sakote, kad aš galiu rinktis? Aš? Po visko, kas 
buvo, jūs vis tiek verčiate man tą naštą? Man regis, jūs pamiršote, 
nuo ko viskas prasidėjo ir kaip buvo sugriauta. Juk ne aš pirmoji 
griebiausi ginklų; ne aš buvau ta, kuri... - Aš nutilau, nebaigusi sa- 

kinio. Iš jo veido, iš kietai sukąstų žandikaulių mačiau, kad jis viską 
suprato. 

— Man metas, - sumurmėjo jis, bet, kai jau ketino nusilenkti at- 
sisveikindamas, aš pasakiau: 

— Ne! 

Jis sustingo. 

— Ne, - pakartojau aš. - Mano sūnus pasiūlė jums tarnybą. Tai 
jo sprendimas, ir aš jam neprieštarausiu, - aš kilstelėjau smakrą. — 
Prašėte atleidimo. Aš jums atleidžiu. 

— Tuomet, — pasakė jis, —- aš padarysiu viską, kad įrodyčiau esąs 
šito vertas. 

Jis ištiesė man ranką. Užgniaužusi ašaras, suprasdama, kad tai, 
kas tarp mūsų buvo, dabar jau prarasta amžiams, aš uždėjau ranką 
jam ant dilbio ir leidau palydėti mane į puotos salę. 


Esama daug būdų išduoti savo širdį. 

Man sukako keturiasdešimt septyneri. Buvau patyrusi nusivyli- 
mą ir dar daug sunkesnių netekčių, tad neketinau graužtis dėl to, 
ko nė negalėjo būti. Ir taip ilgai gyvenau iliuzijomis, kaip didžiau- 
sią brangenybę nešiojausi jas širdyje, o dabar tik sušlaviau šukes ir 
nugrūdau jas į tolimiausią sielos kampą. Žiemai baigiantis ir prasi- 
dedant pavasariui aš pamažu susitaikiau su tuo, kad mudu su Ko- 
linji vienas kitam nereiškiame nieko daugiau, nei gali sieti karaliaus 
motiną ir jo patarėją. Mudu kasdien susitikdavome Taryboje, pra- 
silenkdavome. pokyliuose vakarais, tačiau vengėme žiūrėti vienas 
kitam į akis ir kalbėdavomės tik apie valstybės reikalus. Žinojau, 
kad jis dažnai išvyksta iš dvaro ir keliauja į Šatijoną pasimatyti su 
vaikais. Manęs nė neatsiklausęs Biražo papirko vieną Kolinji namų 
tarną, kad pranešinėtų, ką jis veikia. Nors viena mano esybės dalis 
atkakliai nepritarė Biražo įsitikinimui, kad Kolinji reikia stebėti, vis 
dėlto aš jaučiausi ramiau žinodama, jog jis yra sekamas. 

Ne jį vienintelį man teko nurašyti praeičiai. Vieną liepos popietę, 
citrinmedžiais kvepiančiam vėjeliui lengvai dvelkiant pro mano lan- 
gą Fontenblo pilyje, aš gavau žinią iš Salono. 

Nostradamas mirė. 

Negalėjau įsivaizduoti, kad jo nebėra. Jo neįtikėtina išmintis, jo 
gebėjimas žvelgti į retai kam pasiekiamas gelmes atrodė nepaval- 
dūs mirčiai. Nuoširdžiai nusiminusi dėl šios netekties aš pavėluotai 
prisiminiau, kad vis dar tebeturiu paskutinę jo dovaną, įkištą į odinį 
dėklą. Nusiunčiau brėžinį į Šomoną, prašydama Kozimo jį išsiaiš- 
kinti ir žadėdama atvykti pas jį, kai tik galėsiu. 

Užtat žinia apie dar vieną mirtį manęs nėmaž nenuliūdino. Su- 
laukusi šešiasdešimt šešerių Diana de Puatjė išleido dvasią Anet pi- 
lyje, kurioje daugelį metų gyveno užsidariusi. Sužinojau apie tai iš 
mokesčių rinkėjo laiško. Akimirką mane užplūdo prisiminimai apie 
paskutinį mudviejų susitikimą — kaip ji šaltai ir santūriai priėmė 
savo galių netekimą; dabar galėjau nuoširdžiai pasidžiaugti, kad vis 
dėlto aš likau laimėtoja. Aš pergyvenau ją ir sutelkiau savo rankose 
tokią valdžią, kokios ji nė nesapnavo. Parašiau mokesčių rinkėjui, 
nurodydama išparduoti visą likusį jos turtą, ir galutinai užverčiau šį 
skausmingą savo gyvenimo skyrių. 

Rugpjūtį sulaukiau žinios, kad mano duktė Elžbieta pagimdė 
dvynukes. Aš tiesiog pašėlau iš džiaugsmo - kaip ir Pilypas, suren- 
gęs Madride kelių savaičių trukmės linksmybes. Nusiunčiau jiems 
dovanų vienodas auksines taures su išgraviruotais mergaičių var- 
dais. Net susigraudinau, kad jie nusprendė vieną mergytę pavadinti 
Katalina mano garbei. Pridėjau dar ilgiausią laišką Elžbietai su dau- 
gybe patarimų ir visokių žolelių, turinčių jai padėti greičiau atsigauti 
po gimdymo. 

Kaip ir kasmet, netrukus mes persikėlėme į Ambuazą, kur apžiū- 
rėjau senstelėjusius liūtus, čia įkurdintus dar Pranciškaus I. Vargšai 
žvėrys buvo tokie apleisti, kad liepiau dvaro architektui įrengti jiems 
gražų naują voljerą su aptvaru, kad galėtų palakstyti. Karolis baisiai 
pamėgo liūtus ir galėdavo ištisas valandas klausytis kurtinančio jų 
riaumojimo. Kiek sunerimau, kai jis užsimanė užpjudyti jais lokį, ir 
pasiūliau jam verčiau padėti prižiūrėtojams šerti žvėris: didžiuliai 
gabalai elnienos buvo šakėmis metami į aptvarą, ir plėšrūnai urgz- 
dami iš malonumo juos draskydavo. 

Karolis vėl buvo toks kaip seniau. Jam jau sukako šešiolika — am- 
žius, kai galėjo savarankiškai valdyti. Aš jau nebebuvau oficiali jo 
regentė, tačiau jis nė iš tolo daugiau nerodė noro pakartoti tą sava- 
rankiškumo proveržį, kokį stebėjome Blua. Jis vis dar kasdien lankė 
pamokas ir dalyvavo Tarybos posėdžiuose, o likusį laisvą laiką skir- 
davo savo sakalams ir ginklams. Ambuaze jiedu su Henriku net įsi- 
taisė savą ginklų kalvę, kur abu kaldavo geležį ir bronzą. Tokia veikla 
stiprino ir jų raumenis, ir draugystę, nors Margo ir purkšdavo, kad 
jiedu dvokia lyg kaimo kalviai, o dvylikametis Herkulis amžinai pai- 
niodavosi jiems po kojų ir vis nusidegindavo. 

Grįžusi aš baisiai nusiminiau sužinojusi, kad jaunėlis mano sū- 
nus liko negrįžtamai sužalotas raupų. Visas jo veidas buvo subjauro- 
tas gilių randų, o nosis — kreiva; negana to, liga sustabdė jo augimą, 
ir jis liko beveik tokio pat ūgio, koks buvęs, nors stuburas išsikreipė 
ir jis beveik jau metėsi į kuprą. Daktaras Parė mane perspėjo, kad 
gerai prižiūrimas jis turėtų kiek pasitaisyti, tačiau vargu ar kada ga- 
lės susilaukti vaikų, nes tokiame amžiuje persirgti raupai pažeidžia 
sėklidžių brendimą. Aš nevalingai žiūrėjau į jį lyg į kokį laumiuką: 
šiurkštūs plaukai, paršiuko akys ir nykštuko kūnas; jis vis dar sun- 
kiai mokėsi skaityti, nors būdami tokio amžiaus jo broliai ir seserys 
jau laisvai vertė iš lotynų į graikų. Mano manymu, raupai buvo sulė- 
tinę ir protinę jo raidą, tad paprašiau Margo padėti jam mokytis, nes 
jai vienintelei iš mūsų visų jis jautė šiokį tokį prieraišumą. Kaip ir 
dėl visko, kas buvo susiję su Herkuliu, mane graužė kaltės jausmas. 
Būdamas pagrandukas, jis labiau nei kiti kentė dėl mano dėmesio ir 
laiko stokos, ir nors dabar visaip bandžiau patraukti jo dėmesį, jis, 
regis, nė kiek nesidomėjo manimi nei kaip motina, nei kaip žmogu- 
mi apskritai. Jis kur kas mieliau būdavo su Margo arba klibikščiuo- 
damas sekiodavo paskui brolius, lyg norėdamas įrodyti esąs nė kiek 
ne prastesnis už juos. Karolis šlykštėjosi juo kaip iškrypėliu, tačiau 
Henriką Herkulis linksmino, ir šis leisdavo jam drauge žaisti gin- 
klų kalvėje. Vis dėlto Herkulis irgi buvo Valua kraujo princas; laikui 
bėgant ir skiriant reikiamą dėmesį, iš jo buvo galima išugdyti šiokį 
tokį mūsų politikos ramstį, nes niekas nesitikėjo, kad jis kada nors 


paveldės sostą. 

Taigi aš be paliovos rūpinausi vaikų ir karalystės reikalais, visiš- 
kai nenujausdama, kad pasaulis, kurio labui triūsiau, netrukus su- 


byrės į gabalus. 


— Mano ponia! - Lukrecija kyštelėjo ranką pro užtrauktas lovos 
užuolaidas ir papurtė mane už peties. 

Lovos tamsoje aš vargais negalais kračiausi stingulio. Visą dieną 
vadovavau žemutinės Ambuazo parko dalies pertvarkymui, tad bu- 
vau pervargusi. Miujė, gulinti man prie kojų, piktai suurzgė. 

— Kas yra? - aš pasikėliau ant pagalvių. 

Lukrecija paėmė iš manęs Miujė. 

— Pas jus atėjo ponas Biražo ir monsinjoras. Jie sako, kad reikalas 
labai skubus. 

— Tokiu metu?! 

Aš dejuodama įsispyriau į šlepetes, apsisiaučiau Anos Marijos 
paduotu chalatu, suėmiau plaukus į kuodą ant pakaušio ir prispau- 
džiau šukomis. Tada nušlubčiojau į priimamąjį - dešinę koją vėrė 
bjaurus skausmas. Skaudėti pradėjo dar prieš kelias dienas; įtariau, 
kad tai išialgija. Vyliausi, kad gerai išsimiegojus ir išgėrus aguonų 
čiau dabar matydama, kaip šlubčioju, pamaniau, kad ir man netru- 
kus prireiks lazdos kaip vargšeliui Nostradamui. 

— Na? - Aš nudelbiau akimis monsinjorą, išsipusčiusį lyg per iš- 
kilmes — su raudonais rūbais ir kepuraite. Dvare aš kaip įmanydama 
stengdavausi nekreipti į jį dėmesio, nors jis tebeturėjo vietą Tarybo- 
je kaip aukščiausiasis Prancūzijos dvasininkas. Aš anaiptol neapsi- 
džiaugiau vidury nakties išvydusi jį savo apartamentuose. 

Biražo veidas buvo pilkas lyg pelenai. 

— Tai Kolinji. Jis... veda prieš mus kariuomenę! 

— Ką? — nustėrau aš. — Gal abu išprotėjot? 

— Gerai būtų, - kone patenkintas sumurkė monsinjoras. - Šįkart 
net ir jums nepavyks jo išgelbėti. 

— Nesamonės! — Aš čiupau Lukrecijos paduotą taurę šalto van- 
dens ir kreipiausi į Biražo: — Betgi jūs turite jo pilyje informatorių, 
tiesa? Juk jis būtų pranešęs... 

— Panašu, kad tas žmogus niekam vertas, - įsiterpė monsinjo- 
ras, o Biražo tik grąžė rankas. Tai pamačius, man net širdis liovėsi 
plakusi. 

— Bet kuriems galams jam prireikė kariuomenės? 

— Kaip žinote, ponia, Taryboje mes neseniai susikirtome dėl Is- 
panijos Pilypo sprendimo siųsti kariuomenę į Nyderlandus, - ėmė 
dėstyti monsinjoras, griežtu tonu duodamas man suprasti, kaip 
kvailai eikvojau laiką raudama piktžoles parke, užuot rūpinusis vals- 
tybės reikalais. 

Aš nekantriai linktelėjau. 

— Taip, žinau. Ir, kaip jūs žinote, aš atsisakiau duoti Pilypo ka- 
riams leidimą žygiuoti per Prancūziją. Todėl jiems teko sukti per 
Savoją. Bet kas čia bendro? 

— Viskas, — Biražo apsilaižė suskirdusias lūpas. - Madama, 
atleiskit man! Tuo metu aš pamaniau, kad Kolinji protestuoja dėl 
tariamai pernelyg švelnaus mūsų požiūrio į planuojamas represijas 
Nyderlanduose tik todėl, kad jis apskritai nusiteikęs prieš žiaurią Is- 
panijos politiką. Tačiau aš klydau. Jis... jis mano, jog mes nesiprieši- 
name Pilypui dėl to, kad ir čia ketiname padaryti tą patį. 

Aš likau stovėti lyg suakmenėjusi ir išsižiojusi iš nuostabos. 

Monsinjoras išsitraukė iš užančio voką. 

— Aš irgi turiu savų šaltinių, ponia. Aš prikaišiojau šnipų tarp 
eretikų, kad stebėtų Kolinji susitikimus su kitais hugenotų vadais. 
Jis paskelbė šaukimą prie ginklų, užsitikrino Žanos Navarietės para- 
mą ir priprašė Anglijos karalienę Elžbietą finansuoti jo kariuomenę: 
hugenotų uostas La Rošelis jau pilnas prikrautas karinių atsargų. Be 
kita ko, jis kaltina jus siekiant glaudesnės sąjungos su Ispanija ap- 
vesdinant karalių ir pasirengimu vykdyti Pilypo valią — sunaikinti 
jo tikėjimą. Jei nieko nesiimsim, netrukus visi Prancūzijos eretikai 
jau stovės prie jūsų slenksčio. Daugiau nebegalite apsimetinėti, kad 


jis - jūsų draugas. 

— Jūs... Jūs visa tai žinojote? Žinojote ir nieko man nesakėt? 

Kardinolas gūžtelėjo. 

— Negi būtumėt manim patikėjusi, jeigu nebūčiau pateikęs įro- 
dymų? Man reikėjo nepaneigiamų įkalčių, nes jūs kaskart vis malo- 
nėjate suabejoti piktais Kolinji kėslais. O šįkart jis buvo labai atsar- 
gus: vien jau perimti jo susirašinėjimą mums buvo tikras vargas. Jis 
naudoja lig šiol nematytus kodus... Tačiau galiausiai mūsų įtarimai 
pasitvirtino: jis jau ištisus mėnesius rezga sąmokslą. Jo manymu, jei- 
gu jie nesmogs pirmi, tai smogsime mes. 

Mano galvoje suskambo Pilypo žodžiai: Kelios lašišos vertesnės 
už tūkstantį varlių. 

Aš akimirksniu suvokiau, kad čia - jo darbas. Jis juk perspėjo, 
kad skaudžiai pasigailėsiu, jeigu priešinsiuos jo valiai. Kažkaip jam 
pavyko įsiskverbti į hugenotų gretas ir sukelti paniką. 

Tarsi perskaitęs mano mintis, monsinjoras pridūrė: 

— Šiame voke jūs rasite ir laišką iš Ispanijos, kuriame smulkiai 
aprašytas jūsų susitikimas Bajonoje ir siūloma hugenotams ruoštis 
mirčiai. Nė nemaniau, kad judu su Pilypu taip nuoširdžiai pasišne- 
kėjote. Gaila, kad negalėjau dalyvauti! 

— Mes kalbėjomės tik kartą. Vieną vienintelį! Ir aš atsisakiau vyk- 
dyti bet kokius jo reikalavimus. Aš nieko jam nepažadėjau! 

Monsinjoras atsiduso. Biražo paėmė iš jo voką ir tarė: 

— Tai mano kaltė, madama. Aš turėjau žinoti, turėjau elgtis kaip 
monsinjoras. Aš... Mane apgavo. Mano informatorius pasirodė 
besąs dvigubas agentas: jo siųstuose pranešimuose nebuvo nieko 
įdomaus. 

— Dabar tai nebesvarbu, - iškošiau pro sukąstus dantis. - Kolinji 
žino, kad mes neišgalime laikyti nuolatinės kariuomenės. Nejau jis 
puls mus žinodamas, kad esame beginkliai? 

— Tikrai ne, jei mudu su monsinjoru pajėgsime jam sutrukdy- 
ti, — pasakė Biražo. — Mes jau išsiuntėme konetablį Monmorensį 
į Paryžių telkti mūsų vasalų ir paskelbėme visiems kilmingiesiems 
katalikams šaukimą prie ginklų. Kolinji turi surinkęs dešimtį tūks- 
tančių. Remdamiesi visomis savo pajėgomis, galime jį sumušti. 

Aš norėjau rėkte išrėkti, kad jį suimtų. Aš juk jam atleidau! Pa- 
sirūpinau, kad jį išteisintų dėl didiko nužudymo, sugrąžinau į dva- 
rą, jis netgi gavo vietą mano sūnaus Taryboje! Aš taip sielvartavau 
dėl mūsų išblėsusios ankstesnės aistros... Ir štai dabar sulaukiau dar 
vieno hugenotų maišto, kuriam ir vėl vadovauja Kolinji! Jis mieliau 
patikėjo ispanų melu, nei atėjo pas mane. Kaip ir anksčiau, jis ne- 
pasitikėjo manim ir, užlindęs man už nugaros, slapta kėlė sumaištį. 

Akivaizdu, jis pasiryžęs mus visus sunaikinti. 

Aš sugriežiau dantimis. Nebejutau net kojos skausmo. 

— Mes tučtuojau vykstame į Paryžių! Jeigu jis nori karo, tai, die- 
važi, karą ir gaus! 


DVIDEŠIMT SEPTYNI 


ARIA 


ITUS ŠEŠIS MĖNESIUS MES BE PALIOVOS KOVĖMĖS SU HUGE- 
K tykojome jų apsemtose pakrantėse ir atokiuose kalnų 
šlaituose, puolėme ir gynėmės. Kai jie užpuldavo katalikų mies- 
tus, pirmiausia kentėdavo mūsų moterys, kurias vaikų akivaizdoje 
prievartaudavo ir kapodavo į gabalus. Bažnyčias degino, relikvijas 
grobstė, o kunigus skrudindavo ant laužų, parodijuodami inkvizici- 
ją. Tačiau mes buvome tokie pat žiaurūs: užėmę hugenotų valdytus 
miestus, mūsų kareiviai su malonumu smaigstė juos ant iečių ir gal- 
vas bei kūnų dalis kabindavo ant miestų vartų. 

Aš beveik lioviausi miegojusi; nuolat rūpinausi vaikais ir nieko 
nesusigaudančiu Karoliu, kuris niekaip nesuvokė, kodėl ir vėl turi- 
me kariauti. Prancūzija tuo tarpu virto pamėklišku išdegintų laukų, 
nusiaubtų kaimų ir apleistų gyvenviečių kraštu, kuriame bebuvo 
likę kone vien našlės ir našlaičiai. 

Apmalšus mano pirmajam įsiūčiui dėl Kolinji išdavystės, ėmiau 
ieškoti kompromiso. Aš vieną po kito siunčiau jam laiškus, prašyda- 
ma susitikti, primindama jam mūsų susitarimus ir žadėdama visiš- 
kai atleisti, jeigu tik jis sudės ginklus ir prisistatys į dvarą išdėstyti 
savo nusiskundimų. 


Tačiau visos mano pastangos buvo veltui. 

Hugenotai savo apgriautuose miestuose platino pamfletus, iš- 
leistus už anglų pinigus, o išspausdintus Ženevoje. Biražo informa- 
toriai vieną man gavo. Ponia Gyvatė ir jos sūnus karalius Raupsuo- 
tasis, - buvo parašyta, ir aš net sudrebėjau iš pykčio, matydama savo 
sūnų pavaizduotą kaip ištvirkusį, luošą valdovą, besimaudantį vaikų 
kraujyje, o save - kaip storą ir plėšrią bobą, kėpsančią soste ir vieną 
koją pasidėjusią ant nukirstų hugenotų galvų krūvos. 

Netrukus man pranešė, kad šalies pietvakariuose esančiame uos- 
te tvirtovėje La Rošelyje Kolinji susitiko su Žana Navariete. Žana in- 
kognito pervažiavo per mūsų karo draskomą šalį sykiu su savo ketu- 
riolikmečiu sūnumi; paėmusi jį už rankos, ji užkopė ant La Rošelio 
pylimų ir jo vardu paragino hugenotus kautis su mumis iki mirties. 
Tada Kolinji aukštai iškėlė Navaros princo vėliavą ir sušuko: 

— Štai tikrasis Prancūzijos gelbėtojas! Kai Henrikas Navarietis 
taps karaliumi, mes išsivaduosim nuo Valua tironijos! 

Aš tiesiog ėjau iš proto: viena vertus, mane persekiojo Nostra- 
damo nurodymas visais įmanomais būdais saugoti ir ginti jaunąjį 
Navarietį, o, kita vertus, aš niekaip nepajėgiau suvirškinti to, kad 
jis tapo hugenotų ateities viltimi, ir jo teisės į sostą laikomos aukš- 
tesnėmis nei mano sūnų. Žana šiuo savo žygiu pelnė amžiną mano 
neapykantą, tačiau didžiausią pasipiktinimą ir juodžiausią įniršį aš 
nukreipiau į Kolinji. Jis išdavė mano pasitikėjimą ir stojo prieš mane 
į karą, o dabar dar įvykdė ir patį baisiausią nusikaltimą: pasikėsino į 
mano vaikus —- mano kūną ir kraują. 

Šįkart aš troškau keršto. 

Aš paskelbiau dešimties tūkstančių livrų atlygį už jo galvą ir įsa- 
kiau mūsų kariuomenei apgulti La Rošelį. Aš net neprieštaravau, 
kai Henrikas užsimanė irgi eiti į karą, vadovaujamas konetablio. Jis 
jau buvo beveik šešiolikos, tvirtas ir dailus; karališko kraujo princo 
dalyvavimas pakels mūsų karių dvasią, o Monmorensis pasirūpins 
jo saugumu. Užsakiau jam nukalti paauksuotus šarvus, o jis savo 
ruožtu man pažadėjo, kad pagavęs Kolinji atsiųs man jo galvą be 
jokio atlygio. Aš tik nusijuokiau iš tokio įkarščio — buvau tikra, kad 
prie Kolinji jis nė arti neprieis. Kiek vėliau jis parašė man iš karo 

stovyklos ir ėmė pasakoti užmezgęs draugystę su jaunuoju Gizu — 
šis buvo metais už jį vyresnis ir jiedu nei dieną, nei naktį nebesiskir- 
davo. 

Artinosi ruduo, La Rošelis niekaip nepasidavė, ir aš vėl išsiunčiau 
paliaubų siūlymą. Mums baisiai stigo pinigų. Aš atsisakiau priimti 
Pilypo siūlomą paramą iš Ispanijos, tuo tarpu hugenotai turėjo ne- 
išsenkamą finansavimo šaltinį - Angliją. 

Anglijos karalienė Elžbieta tapo rimta žaidėja, nulėmusia mūsų 
karo baigtį. Ji laikė nelaisvėje Mariją Stiuart; kai Marija itin nesė- 
kmingai antrąkart ištekėjo, o jos vyras mirė įtartinomis aplinkybė- 
mis, protestantai škotų lordai sukėlė prieš ją maištą. Marija pabėgo į 
Angliją ir atsidavė Elžbietos malonei; ši persigandusi įsakė ją įkalin- 
ti. Aš neįstengiau pernelyg gailėtis buvusios savo marčios, nes Mari- 
ja pati buvo kalta dėl savo likimo. Vis dėlto, matydama, kad Elžbieta 
dosniai remia Kolinji, ir norėdama priversti ją liautis, aš parašiau 
jai ir priminiau, kad Marija vis dar yra pateptoji karalienė. Vyliausi, 
kad Elžbieta susipras verčiau rūpintis savo karalystės bėdomis, o ne 
padėti išdavikams Prancūzijoje. Mano taktika suveikė. Jau po kelių 
dienų jos pasiuntinys, mojuodamas Elžbietos vėliava, pasiūlė pa- 
liaubas ir dargi pareikalavo, kad surasčiau Anglijos karalienei tinka- 
mą jaunikį. Aš šyptelėjau. Ji puikiai žinojo, kad tokios diplomatinės 
piršlybos gali trukti metų metus, o kur dar didžiulis amžiaus skir- 
tumas tarp jos ir mano sūnų. Ji ilgai svarstytų siūlomą kandidatūrą, 
mielai priimtų mano dovanas ir meilikavimus, o Kolinji skryniose 
angliškas auksas netruktų išsekti. 

Aš skubiai sušaukiau Tarybos posėdį. Tikėjausi sulaukti mon- 
sinjoro įkalbinėjimų verčiau priimti Ispanijos paramą, nei mergin- 
tis Anglijos valdovei eretikei; jiems atremti turėjau paruošusi laišką 
nuo savo bankininkų iš Florencijos. 

Tačiau, vos įžengusi į posėdžių kambarį, radau laukiančius Ka- 
rolį ir Biražo. Nustebusi įsistebeilijau į juos. Karolis užsikirsdamas 
prabilo: 

— Mama, gavome žinią iš Ispanijos. Mano sesuo Elžbieta, ji... ji 
patyrė persileidimą ir... 

Aš pakėliau ranką, ir jis nutilo. Netardama nė žodžio nusvyravau 
atgal į savo apartamentus, nutviekstus ryškios saulės. Suklupau prie 
maldyklos, nusvarinau galvą ir ėmiau laukti ašarų tvano. 

Nesulaukiau. Neišriedėjo nė ašarėlė. 

Įstengiau galvoti tik apie pirmąsias valandas po Elžbietos gi- 
mimo, kai laikiau ją glėbyje ir lyg apkerėta regėjau į save įsmeigtas 
didžiules jos akis: dukrelė žiūrėjo į mane taip, tarsi nieko daugiau 
pasaulyje nenorėtų matyti. Aš vis dar jutau nuostabaus švelnumo 
jos odą, užuodžiau jos mielą kūdikio kvapą, mintyse sklaisčiau len- 
gvutes jos tamsių, iš Medičių paveldėtų plaukų garbanėles... 

Raudonomis nuo ašarų akimis prie manęs priėjo Lukrecija. 

— Jo didenybė prašė jums pranešti, kad atšaukia Tarybos posėdį 
ir skelbia keturiasdešimties dienų gedulą, - pasakė ji. 

— Ne! — Aš prisiverčiau atsistoti. Jai už nugaros mačiau kamba- 
ryje į išskleistą nosinę raudančią savo nykštukę Aną Mariją. - Ne, — 
sušnibždėjau. - Pasakyk jam, kad tuoj ateisiu. Aš tik valandėlę... 

Staiga aš prisiminiau tuos Bajonos varnus. Elžbieta suprato, kad 
tai ženklas, ir ji buvo teisi. Ji pagimdė Pilypui dvi dukteris, o sū- 
naus - ne. 

Kai grįžau į Tarybos kambarį, čia jau buvo pilna žmonių. Didikai 
visi kaip vienas atsistojo. Tik vos truputį virpančiu balsu aš krei- 
piausi į juos: 

— Dievo valia netekome mano dukters. Tačiau mūsų priešams 
nevertėtų pernelyg dėl to džiaugtis arba manyti, kad mano pyktis 
dėl jų išdavystės apmalš. Ispanijos karalius Pilypas tapo našliu, jis 
sielvartauja lygiai kaip ir mes, tačiau jam reikia naujos Žmonos, nes 
jis privalo rūpintis įpėdinystės reikalais. 

Aš atsigręžiau į monsinjorą. Pasalūniškame jo veide buvo matyti 
piktdžiuga: jis, aišku, laukė šios dienos ir tikėjosi, kad palaužta bai- 
sios netekties aš atiduosiu Karolį ir karalystę jam į nagus. Nors jis ir 
nerimavo dėl dukterėčią ištikusio likimo, tačiau Marija vis tiek buvo 
puiki nuotaka ir galėjo atnešti Škotijos karūną bet kuriam katalikui 
valdovui, kuris tik ryžtųsi ją išvaduoti. Tas valdovas neturi būti Pily- 


pas! Jis privalo likti susijęs su mumis, kad, gink Dieve, nenuspręstų 

esąs per akis sotus mano atsikalbinėjimų ir nesugalvotų pulti ir taip 
jau karo nualinto mūsų krašto. 

Kad ir kaip būčiau troškusi, pasiduoti aš negalėjau. 

— Noriu, kad mano duktė Margo užimtų sesers vietą, — pareiš- 
kiau. — Ir jūs, monsinjore, asmeniškai perduosite karaliui Pilypui šį 
mano pasiūlymą. O kad įrodyčiau savo ištikimybę, aš priimsiu ketu- 
rių tūkstančių jo vyrų paramą kare su hugenotais. Tačiau tai — vie- 
nintelė mano nuolaida. 

Aš prisitraukiau kėdę. 

— O dabar, ponai, turime rasti būdą, kaip sulyginti La Rošelį su 
žeme. 


Tą vakarą aš užpūčiau visas žvakes, o pati atsisėdau ant grindų. Lau- 
kiau ilgai, regis, ištisą amžinybę, tačiau sielvartas kaip visada paga- 
liau rado kelią į mano širdį. 
- Viskas aplinkui aptemo. Aš nieko daugiau nemačiau ir nebejau- 
čiau. 
O tada išvydau regėjimą. 


DVIDEŠIMT AŠTUONI 


ADR 


Bio VYRAS ŠUOLIAIS JOJA PER IŠDEGINTĄ PLYNĘ, KUR 
tyso daugybė mirštančių ir sužeistų karių. Mūšis jau artėja į pa- 
baigą; klaikūs riksmai drebina juodą dangų. Raitelio žirgas sunkiai 
šnopuoja, jo šonais drimba putos. Žvilgtelėjęs sau per petį, jis dar 
smarkiau suragina gyvulį pentinais. Išsiveržęs iš grumtynių maiša- 
ties jam iš paskos atlekia kitas raitelis, pasidabinęs aukso šarvais; 
ranka su šarvine pirštine jis spaudžia švytintį lyg skustuvas kardą. 
Jis be paliovos kapoja žmones baltomis tunikomis. Jo ginklas, regis, 
smogia iškart į tūkstantį vietų: vienam nukerta galvą, kitam per- 
veria krūtinę, trečiam sužeidžia žirgą, ir jojikas kūlvirsčia drebiasi 
žemėn. Tačiau jam rūpi tik tas, kuris sprunka nuo jo ir jau netrukus 
dings tolumoje. 

— Išdavike! - rėkia raitelis aukso šarvais. - Tu mirsi! Mirsi dėl 
Prancūzijos! 

Aš sunkiai praplėšiau sukepusius akių vokus. Tada pamačiau 
pulką kažkokių šešėlių, susispietusių prie mano lovos. Kažkieno 
ranka pridėjo man prie kaktos ramunėlių nuoviru suvilgytą audeklą; 
aš šiaip taip prasižiojau ir pamėginau ką nors pasakyti. Bet mano 
balsas tik švogždė ir gergždė. 

— Vandens... Aš noriu gerti... 

— Dieve padėk, ji pagaliau prabilo! - prie manęs palinko Lukre- 
cija. 

— Aišku, aš kalbu, - sumurmėjau. - Negi manėt, kad numiriau? 

Pamažu pradėjau atpažinti aplink lovą stovinčius žmones: Aną 
Mariją, kurios galva vos siekė mano dukteriai Margo ligi juosmens. 
Aplink mėlynai žalias dukters akis juodavo tamsūs ratilai — atrodė, 
kad ji kelias savaites nemiegojo. 

— Atrodot siaubingai, - sumurmėjau. 

Margo vangiai šyptelėjo. 

— Ojūs pradedat atsigauti! 

Mano nuostabai, Lukrecija staiga pravirko. 

— Jau manėme, kad jūsų netekome, - sušnibždėjo ji, abiem ran- 
kom spausdama mano ranką. 

Aš suraukiau kaktą. Ana Marija linktelėjo; staiga visu baisumu 
mane užgriuvo prisiminimas apie Elžbietos mirtį. Akimirką panū- 
dau užsimerkti ir vėl nugrimzti į užmarštį. Tačiau negalėjau: reikėjo 
rengti naują La Rošelio puolimą, priimti pasiuntinius ir ambasado- 
rius, kurių pulkai, rodės, nuolat sekiojo man iš paskos. Reikėjo... 

Žiūrėdama į liūdnus jų veidus, aš staiga nustėrau. 

— Kiek laiko aš šitaip gulėjau? 

Lukrecija priglaudė man prie lūpų puodelį su vandeniu. 

— Daugiau nei mėnesį. 

— Mėnesį! - Aš nustūmiau jos ranką. - Negali būti! Kas nutiko? 

— Jūs karščiavote. —- Lukrecija patraukė puodelį ir sumirkė man 
nuo kaktos nuslydusį audeklą greta lovos padėtame dubenėlyje. 
Paskui vėl uždėjo kompresą man ant kaktos; pajutau vėsą, o suskir- 
dusia nosimi užuodžiau švelnų žolelių kvapą. - Jus krėtė drugys. 
Radome jus ant grindų jūsų kambaryje. Gydytojai nieko negalėjo 
padaryti. Jie nuleido jums kraują, bet vis tiek neatsipeikėjote. Mes 
pakaitomis jus slaugėme. Ak, mano ponia, prakaitas iš jūsų bėgo 
upeliais ir buvo šaltas kaip ledas! Bet jūs nė nekrustelėjote. Atrodėt 
kaip gyvas lavonas! O kai neseniai ėmėt kažką kalbėti klejodama... 
manėm, kad jau galas. 

— Ką aš sakiau? 

— Kalbėjot apie kažkokį mūšį, apie sprunkantį raitelį ir vyrą su 
aukso šarvais. Skambėjo lyg... - Ji nutilo. 

Jaučiau ant rankos likusius rėžius, kur man leido kraują. Nesa- 
kiau joms, kad aš ne šiaip sukarščiavau; vėl pasireiškė mano vaikys- 
tės laikų liga. O sykiu - ir mano ypatingasis gebėjimas. 

Durys triukšmingai atsidarė; visos moterys krūptelėjo. 

— Ar ji pabudo? Jau kalba? — Prie mano lovos pripuolė Karolis; 
jam ant kaktos dar buvo likę suodžių iš neseniai Luvre įsirengtos 
kalvės. Kai jis palinko prie manęs, užuodžiau nuo jo sklindantį aitrų 
dūmų kvapą. - Mama, ar tai tiesa? Jūs viską regėjote? 

Žvilgtelėjusi jam per petį pamačiau į mane žiūrinčią Margo. Ko 
gero, ji patyliukais išsmuko jo pakviesti. 

— Ką, - prabilau, — aš turėjau regėti? 

— Mūsų pergalę! - džiugiai šūktelėjo jis. - Mes puolėme La Roše- 
lį. Kol jūs sirgote, mudu su Biražo viskam vadovavome. Mus parėmė 
Pilypo ispanai. Mes užblokavome miestą ir prirėmėm hugenotus. 
Jie gavo sprukti kiek įkabindami! 

— Aukso šarvai, - sušnibždėjau. - Henrikas buvo su aukso šar- 
vais. Aš pati jam padovanojau. Dio Mio, ar jis... 

- Jis sveikas ir gyvas. Jis vijosi Kolinji; raitas sekė jam iš paskos 
ištisas mylias. Sakė Gizui, kad pažadėjo jums jo galvą. Tačiau Ko- 
linji išnešė kudašių, - Karolis nutilo ir sužiuro į mane. - Juk jūs tai 
regėjote, tiesa? O konetablį irgi matėte? Jis žuvo. Krito mūšio lauke, 
saugodamas Henriką. Mes palaidojom jį Sen Deni, greta tėčio. Ko- 
netablis juk taip mylėjo tėtį! Juk aš teisingai pasielgiau, jį ten palai- 
dodamas, tiesa? 

Monmorensis, Kolinji dėdė... Prisiminiau, kokį pamačiau jį vos 
atvykusi į Marselį - milžiną, užstojantį saulę. Paskui jis buvo man 
ir draugas, ir priešas, pergyveno tris karalius ir visada tvirtai gynė 
mūsų tikėjimą, kurį laikė svarbesniu už save. O dabar ir jo nebėra, 
kaip daugybės kitų... Nebūčiau galėjusi pasakyti, kad baisiai nusimi- 
niau dėl jo mirties, - tik ne po to, kai jis prisidėjo prie triumvirato; 
tačiau staiga kaip niekad ligi tol pajutau metų naštą. Atrodė, kad vi- 
sos mano gijos su praeitimi nutrauktos ir aš likau viena su daugybe 


prisiminimų, kurių nebėra su kuo pasidalinti. 

Vėl priveikta nuovargio, atsakiau: 

— Taip, pasielgėte teisingai. Aš jo neregėjau. Aš nieko nežino- 
jau. - Pasijutau ir vėl grimztanti į tamsą — šįkart į miegą be sapnų. — 
Dovanokit... Aš baisiai pavargusi... 

Karolis pabučiavo man į skruostą. 

— Tai pailsėkit ir dėl nieko nesijaudinkit. Karas baigtas. Netrukus 
galėsim skelbti malonę ir vėl gyventi kaip gyvenę, - jis paplekšnojo 
man per ranką. - Oi, vos nepamiršau. Su gimtadieniu, mama! At- 
švęsim, kai sustiprėsite, - jis apsisuko ir išdrožė lauk. 
baime. 

— Mano gimtadienis, - nutęsiau, - penkiasdešimtas... 

Grimzdama į miegus, nė pati nebežinojau, džiaugtis ar liūdėti, 
kad Kolinji vis dar gyvas. 


Kai pakilau iš lovos, paskelbėme amnestiją. Hugenotams buvo leis- 
ta išpažinti savo tikėjimą tam tikruose nurodytuose miesteliuose ir 
užimti keturis miestus, įskaitant La Rošelį. Sykiu buvo dovanota vi- 
siems sukilimo vadams. Iškilmių proga nusprendžiau viešai įvertinti 
Biražo pastangas ir suteikiau jam kanclerio titulą. 

O tada paleidau mūsų kariuomenę. Mano sūnus Henrikas grį- 
žo iš fronto. Atrodė tvirtas kaip visuomet ir labai išdidus dėl savo 
pirmojo žygio į krauju permirkusį vyrų pasaulį. Jį parlydėjo Gizas — 
plačiapetis ir auksaplaukis lyg dievas. Jiedu atrodė lyg skirtingos tos 
pačios monetos pusės: vienas - tamsus, kitas - šviesus, bet abu įsi- 
veržė į dvarą lyg kometos - be paliovos triukšmaudami, kvailiodami 
ir krėsdami išdaigas. 

Jaučiausi patenkinta. Kol sirgau, mano sūnūs patys ėmėsi atsa- 
komybės ir nepadarė gėdos Valua giminei. Dabar visi pamatė, kokie 
puikūs Prancūzijos princai! 

Tik niekas nežinojo, kur pasislėpė Kolinji. Aš neatšaukiau žadėto 
atlygio už jo galvą, bet leidau suprasti, kad visuotinė amnestija ga- 
lioja ir jam, jei tik jis susilaikys nuo kitų išdavysčių. Kad ir sumuštas, 

jis tebebuvo gerbiamas savo brolijoje, ir aš daugiau nebenorėjau su- 
laukti iš jo pusės nemalonumų. 


Pati tuo tarpu ėmiausi kurti ateitį, kurioje jam nebeliko vietos. 


— Pilypas atmetė pasiūlymą vesti Margo, - aš žvilgtelėjau į rankoje 
laikomą pranešimą. — Monsinjoras tikina kaip įmanydamas sten- 
gęsis jį įkalbėti, bet, atrodo, Pilypas pernelyg sielvartauja netekęs 
Elžbietos ir kol kas nenori galvoti apie kitas vedybas. Tačiau jis 
neprieštarauja Karolio sužadėtuvėms su jo šešiolikmete pussesere 
Izabele Austre, — aš išdidžiai pažvelgiau į Biražo. — Ispanija tebelie- 
ka sąjungoje su Prancūzija! Mūsų pasiuntinys iš Austrijos atsiuntė 
Karoliui jo būsimosios nuotakos portretą. Manau, su juo apie tai jau 
kalbėjote? 

Biražo pasirausė atlasinėje dėžutėje, gulinčioje ant mano stalo. 
Ant įdubusios jo krūtinės kabojo auksinė kanclerio grandinė, kuri 
teikė valdingumo kaulėtam veidui, paženklintam ilgametės nenu- 
trūkstamos tarnybos rūpesčių. Žiūrint, kaip jis laiko rankose nedi- 
delį portretą aukso rėmeliais, staiga mane ėmė graužti sąžinė. Šis 
geležinis italas juk nė akimirką nesitraukė nuo manęs ir nemažai už 
tai sumokėjo! Aš dažniausiai pamiršdavau, kad jis taip ir liko neve- 
dęs, ir nieko nenutuokiau apie asmeninį jo gyvenimą. Man atrodė, 
kad visa jo kasdienybė - tai nuolatinis skrebenimas plunksna, ne- 
paliaujamas pareigų vykdymas ir didžiulio šnipų ir žvalgybininkų 
tinklo priežiūra, kurios tikslas — rūpintis mano ir Prancūzijos sau- 
gumu. 

— Kokia baltaodė ir šviesiaplaukė, - nutęsė Biražo. — Daili bus 
nuotaka! 

— Tai jau tikrai, - mestelėjau. - Na, kai apvesdinsim Karolį, gal 
vertėtų ir jums paieškoti nuotakos, kaip manote? Turbūt yra kokia 
dvaro dama, patraukusi jūsų akį? 

Jis šyptelėjo, parodydamas rudus dantis. 

— Bijau, kad aš tam jau per senas. - Jo balse pagavau liūdesio 
gaidelę, bet, nespėjus man nieko daugiau pridurti, jis tarė: — Taip, 

aš kalbėjau su Karoliu apie būsimas vedybas, ir jis iškėlė tik vieną 
esminę sąlygą: kad nuotaka būtų kukli. Kitaip tariant, pasak jo, — 
nepanaši į jo seserį Margo. 

Aš nusikvatojau. 

— Karolis dievina Margo, bet pritariu: tokios, kaip ji, iki kaklo 
gana ir vienos! O Izabelė, pasak mūsų pasiuntinio, tikrai atitinka 
jo norą. Ji - pati tikriausia Habsburgų giminės atžala, dorybinga ir 
pamaldi. Dėl jos nebus jokio vargo ir, tikiuosi, su Dievo palaima ji 
pagimdys jam daug sveikų sūnų. 

Biražo padėjo Izabelės portretą atgal į atlasinę dėžutę ir nukrei- 
pė žvilgsnį už lango į Tiuilri, kur darbininkai tuščią plynę baigė 
paversti itališka grota. Iš Kliuni pusės girdėjosi kūjų taukšėjimas: 
aš įsakiau nugriauti vienuolyno pastatą ir vietoj jo pastatyti naujus 
karalienės rūmus. Statybos buvo didžiausia mano pastarojo meto 
aistra. Pasveikusi po ligos, pasijutau jos lyg apsėsta. Biražo sakė, 
kad architektūra sutaurina sielą, tačiau aš pati maniau, jog iš tikrųjų 
tai tiesiog buvo apčiuopiama veikla ir būdas akivaizdžiai parodyti 
savo galią. 

— O ką darysime su princese Margo? — paklausė Biražo ir atsi- 
tiesdamas kiek susiraukė iš skausmo. — Gaila, kad Pilypas jos atsisa- 
kė, tačiau juk galima rasti jai kitą porą. 

Aš linktelėjau ir priėjau prie savo krėslo paglostyti senutės Miujė, 
kuri, net ir sulaukusi dvylikos metų, tebebuvo dar gana guvi. Kol 
ji nosimi baksnojo man ranką, atmintyje išplaukė Nostradamo žo- 
džiai: Judu — lyg dvi puselės. Judviem reikia vienam kito, kad abu 
įgyvendintumėte tai, kas jums lemta. 

Aš sustingau. Širdis sunkiai dunkstelėjo krūtinėje. 

— O jeigu... Navarietis? - Aš pažvelgiau į Biražo, kuris dėbsojo 
į Mane taip, tarsi staiga būčiau prabilusi nesuprantama kalba. Sus 
sijaudinusi kalbėjau toliau: — Jiems abiem su Margo netrukus bus 
po aštuoniolika. Jiedu puikiai vienas kitam tiktų! Po Žanos mirties 
jis taps Navaros valdovu, o nepamirškit, kad Kolinji įvardijo jį kaip 
hugenotų ateities viltį. Jeigu sutuoktume jį su Margo, jis nebegalėtų 


stoti prieš mus, ir jų asmeninė sąjunga suvienytų katalikus ir huge- 

notus. Šiaip ar taip, juk jiedu — pusbrolis ir pusseserė; abiejų gyslo- 
mis teka Valua kraujas, nes Žanos motina buvo Pranciškaus I sesuo, 
o Margo pagimdytų jam Valua įpėdinių. 

Biražo susimąstęs pasitrynė smakrą. 

— Įdomus sumanymas, tačiau abejoju, ar mūsų ponai katalikai ir 
Roma tam pritars. Pasak monsinjoro, jo šventenybė popiežius taip 
užsidegęs išnaikinti ereziją, kad yra pasiryžęs ekskomunikuoti visus 
protestantų valdovus, tarp jų — ir Žaną Navarietę. Ištekinti Margo 
už Žanos sūnaus vargu ar būtų tikrai katalikei karalienei deramas 
poelgis, - jis pašaipiai man mirktelėjo. - O jus jau ir taip nesyk kal- 
tino pamaldumo stoka! 

— Ai! - aš numojau ranka. — Man nerūpi, ką apie mane sako! 
O jei Navarietis sutiktų, kad visi iš santuokos su Margo gimę vai- 
kai būtų auklėjami katalikiškai? — Aš kuo toliau, tuo labiau įtikėjau 
savo sumanymu, kuris švietė man lyg švyturys. Tikriausiai būtent 
tai ir turėjo mintyje Nostradamas! Jei Navarietis taptų mano žentu, 
aš galėčiau ir saugoti jį, ir tinkamai nukreipti, taip atimčiau iš huge- 
notų juos telkiančio valdovo figūrą ir priversčiau abi šalis sudaryti 
ilgalaikę taiką. 

— Laikui bėgant, - aiškinau, — turbūt ir patį Navarietį įkalbėtume 
atsiversti. Jis jaunas ir paveikiamas; o jei abu su Margo apsigyventų 
čia, dvare, kartu su mumis, kas žino, ko galėtume pasiekti? Bent jau 
Navara nesugalvotų stoti prieš mus! 

— Visa tai puiku, - atsiliepė Biražo, — tik kaip Kolinji? Nejau ma- 
note, kad jis sutiks? 

Vos paminėjus tą vardą, mano nuotaika išsyk subjuro. 

— O koks skirtumas, ar jis sutiks, ar ne! Kam rūpi jo nuomonė? — 
išdrožiau, bet, nepaisydama pabrėžtinio atsainumo, beveik jau žino- 
jau, ką Biražo atsakys. 

— Netgi labai rūpi, — ištarė jis. — Ir jūs puikiai tai žinote. Taip, 
jis nuvainikuotas ir išvytas iš dvaro, tačiau tebėra didžiai vertina- 
mas hugenotų ir neišvengiamai priešinsis bet kokiems bandymams 
palenkti Navarą katalikų pusėn. Negana to, jis turi milžinišką įtaką 
karalienei Žanai, o jos pritarimo vedyboms jums tikrai reikės. 

Ko jau ko, o priminimo, kad nesu visagalė, aš tikrai nemėgau gir- 
dėti. 

— Palikit ją man, — atšoviau. — O dėl Kolinji nerimauti neverta: 
kiekvienas Prancūzijos katalikas mielai užsidirbtų atlygį, pažadėtą 
už jo galvą, - tereikia man tik švilptelėti. Jis neturi galių man pasi- 
priešinti. Jo gyvybė mano valioje. 

— Smagu girdėti. Bijojau, kad tebejaučiate jam palankumą. - Jis 
pažvelgė man į akis taip supratingai, kad nebežinojau, kur dėtis. — 
Šiaip ar taip, juk dar visai neseniai judu buvote... bičiuliai. 

— Taip, kol jis dar nebuvo sulaužęs žodžio ir kone nustūmęs mūsų 
ant pražūties slenksčio. Nuo tada visi mano šilti jausmai jam išga- 
ravo! — pareiškiau kur kas tvirčiau, nei pačiai atrodė. Žinojau, kad 
visada išsaugosiu kibirkštėlę jausmo, jungusio mane su Kolinji; tai 
buvo neišvengiama — mudu pernelyg daug kas siejo. Tačiau buvau 
tikra, kad daugiau niekad nebeleisiu aistrai užtemdyti man proto. 

Brūkštelėjau rankomis sau per sijoną, nekantraudama kuo grei- 
čiau imtis vykdyti savo sumanymą. 

— Kol kas niekam nesakysim, išskyrus Karolį. Žinoma, man rei- 
kės jo pritarimo, bet nenoriu, kad ta žinia pasklistų, kol nesugrįšiu 
iš Šomono. Ar aišku? 

— Taip, madama. Tyliu kaip nebylys! 

Jis net nepaklausė, kodėl užsimaniau pasitarti su Kozimu. 


— Ar tikrai? Juk turi ten kas nors būti! 

Aš pirmyn atgal blaškiausi po observatoriją Šomone, o Kozimas 
tuo tarpu tyrinėjo Nostradamo brėžinį. Skrandis man gurgė iš alkio, 
o nugarą ir šlaunis gėlė nuo ilgo sėdėjimo karietoje visą kelią iš Čary- 
žiaus. Tenorėjau tiktai sukirsti keptą fazaną, užgerti jį taure klareto 
ir ištiesti kaulus man jau paruoštame miegamajame. 

— Matau tik vedybas su Austre, - Kozimas pakėlė išvargu- 
sias akis. 

Perkopęs ketvirtąją dešimtį, jis atrodė visiškai išsekęs ir vaikš- 
čiojo tyliai vilkdamas kojas kaip tikras atsiskyrėlis. Negana to, jis 

dar įsitaisė keistą tiką: kairysis jo petys mėšlungiškai trūkčiojo kar- 
tu su virpčiojančiu skruostu. Pati pilis irgi buvo siaubingai apleista: 
dauguma kambarių ir menių užkalta, o tarnai, kuriuos buvau jam 
nusamdžiusi, atleisti. Visur tvyrojo toks aitrus pelėsių kvapas, kad 
Lukrecija iškart ėmėsi kurti židinius ir valyti dulkes, o aš tuo tar- 
pu užkopiau laiptais į observatoriją, kur Kozimas leisdavo ištisas 
dienas. 

— Kozimai, — pasakiau, tramdydama nekantrumą, - Nostrada- 
mas sakė, kad šiame brėžinyje pavaizduota dešimt būsimo mano 
gyvenimo metų; dar užsiminė, kad privalau saugoti Navarietį. Apie 
Austrę aš jau žinau. O daugiau vedybų čia nematyti? 

Aš žiūrėjau į brėžinį, kuriame pynėsi keistos spalvotos linijos 
ir planetų piešiniai, kurių nė gyvybę gelbėdama nebūčiau pajėgusi 
perprasti. Nejučiom pradėjau manyti, kad vargu ar verta šiuo po- 
žiūriu pasikliauti Kozimu. Šiaip ar taip, ar jis turi kokių nors galių, 
ar tiktai sugeba aiškinti keistus ženklus ir numatyti tinkamas ka- 
rūnavimo dienas? Ar jam būna netikėtų nušvitimo akimirkų, kai 
anapus šio staiga atsiveria kitas pasaulis? Kadangi pažinojau Nos- 
tradamą, Kozimo elgesys man vis labiau kėlė įtarimų: jis tarsi sten- 
gėsi atitikti keistą personažą, - koks, jo įsivaizdavimu, turėjo būti 
aiškiaregys. 

Jis sušnarpštė. 

— Tas brėžinys nesuprantamas! Nostradamas aiškiai nesimokė 
Italijoje... 

— Žinoma, ne! Ar bent matai Margo - saulės ženklą? Ji yra Jautis. 

— Pažiūrėkim... — jis nuvedė pirštu liniją. — Taip, jos gyvenimo 
kelias kerta šį kvadrantą, — jis pastukseno į popierių. — Čia išeina, 
kad ji ištekės už Šaulio. 

Aš aiktelėjau. 

— Henrikas Navarietis - Šaulys! 

Kozimo skruostas sutrūkčiojo. 

— Aš kalbėjau apie kelią, o ne apie sąjungą. O štai šis užtemimas 
Skorpiono ženkle pranašauja nelaimę. 

— Nelaimę? - aš patylėjau. - Kokią? 

— Neaišku, - jis papūtė lūpas. — Kaip jau sakiau, šį brėžinį suda- 
ręs Žmogus neišmanė tokių dalykų. Jei pasakytumėt, ką norite suži- 
noti, tikiuosi, galėčiau geriau jums padėti. 

Aš giliai įkvėpiau. Gal verčiau viską jam iškloti, antraip gaišime 
čia per naktį. 

— Man rūpi, ar verta planuoti Margo ir Henriko Navariečio ve- 
dybas. Man reikia rasti, kaip taikiai sudaryti sąjungą tarp katalikų ir 
hugenotų. Manau, kad čia — tinkamas būdas. 
keistą pakabutį sau ant kaklo. Pastebėjau tą papuošalą vos tik at- 
vykusi: tai buvo sidabrinis amuletas, vaizduojantis kažkokį raguotą 
padarą su perdurta per vidurį skyle. 

— Galit ištekinti Margo už šio princo, - ištarė jis. - Bet taikos taip 
lengvai nepasieksite. 

— Žinoma, ne! Aš žinau, kad vienos vedybos visko neišspręs. Ta- 
čiau, jei man pavyktų, hugenotai turėtų bent kuriam laikui sudėti 
ginklus. Navarietis taptų vienu iš mūsų, ir jie nebeturėtų valdovo, 
įkūnijančio jų tikslus. Man tik reikia, kad Kolinji ir Žana tam pri- 
tartų. 

— Ojjūs to tikitės? - paklausė Kozimas. 

Aš prunkštelėjau. 

— Manau, jie greičiau mirs! 

— Tai gal tegu verčiau taip ir būna. - Kozimas nusisuko į šalia 
stovinčią spintelę ir ištraukė iš jos pailgą lakinę dėžutę, kurią padėjo 
priešais mane. Joje nelyginant du lavonėliai ant juodo aksomo gu- 
lėjo dvi dailaus darbo figūrėlės: vyras ir moteris su itin išryškintais 
lyties organais. Kilstelėjau vyrišką lėlę ir pažvelgiau į ją žavėdamasi 
ir šlykštėdamasi; ji atrodė beveik kaip gyva. . 

— Čiajis ir ji, - pasakė Kozimas. - Turėdama šias figūras, galėsite 
priversti Kolinji ir Žaną Navarietę jums paklusti ir daryti viską, ko 
norite. - Kozimas ištraukė iš dėžutės medžiaginį maišelį su sidabro 
smeigtukais ir paėmė vieną. —- Tik pirmiausia reikia įasmeninti, pri- 
tvirtinti kokį tam žmogui priklausantį dalyką: plaukų sruogą, dra- 
bužio skiautę — bet ką, kas yra jų. Tada sukaupkite valią. Tai kaip 

malda. Galite dar užžiebti žvakes: raudona — viešpatavimas, bal- 
ta — apvalymas, geltona - pergalė. Kai norėsite įvykdyti savo valią, 
smeikite šiuos smeigtukus lėlėms į kūną. Taip galėsite sukelti jiems 
skausmą, ligą, suluošinti. Net numarinti. 

Užkišęs ploną ilgą pirštą, jis atvertė aksominį dėžutės apmušalą 
ir parodė man slaptą skyrelį. Atšovęs mažytį skląstį, ištraukė nedi- 
delį buteliuką su baltais milteliais - panašų į tą, kurį man Florenci- 
joje buvo davęs jo tėvas. 

Žvakės šviesoje liesą lyg giltinės jo veidą dengė kreivi šešėliai. 

— Čia vadinamoji cantarella - aršeniko ir kitų slaptų ingredientų 
mišinys. Kiek Žinau, tai buvo mėgstamiausi Bordžijų nuodai. Ne- 
daug kas moka juos pagaminti. Jie gali sukelti ligą, pamišimą, net 
mirtį. Įmaišyti į maistą ar vyną nepalieka pėdsakų. Niekas nieko ne- 
sužinos... 

Aš susidūriau su nemirksinčių jo akių žvilgsniu. Vyriška figūrėlė 
išsprūdo man iš rankos ir nukrito į dėžutę. Ji šleptelėjo ant moteriš- 
kosios — abi liko tysoti lyg kokie makabriški besiporuojantys žaislai. 
Aš skubiai taukštelėjau dangtelį ir uždariau dėžutę tarsi bijodama, 
kad jie neiššoktų. 

— Dabar, - sušnibždėjo Kozimas, - turite viską, ko reikia. Jums 
turi pavykti! — Jis nusiėmė sau nuo kaklo amuletą, prislinko artyn ir 
užmetė jį man per galvą. Amuletas liko kaboti man ant krūtinės; jis 
buvo sunkesnis, nei maniau. 

— Blogis prieš blogį, - pridūrė Kozimas. - Čia tam, jeigu jie irgi 
mėgintų jums kenkti. 

Įsivaizdavusi, kaip Kolinji griebiasi juodosios magijos, aš vos nu- 
slėpiau šypseną. Kozimo žvilgsnis kėlė baimę; jis rimtai siūlė man 
pasitelkti burtus ir net pamėginti nunuodyti savo priešininkus. Kaž- 
kodėl atrodė, kad verčiau priimti tas keistas jo dovanas. Kad ir ką jis 
veikė šioje šalyje, tai, matyt, pakenkė jo smegeninei; jis atsidūrė ten, 
kur neturėjau jokio noro jį sekti. 

— Pasisaugok, - pasakiau, benorėdama tik užvalgyti ir greičiau 
dingti iš čia. - Jei tave kas nugirstų, būtum suimtas ir teisiamas už 

Jo juokas buvo spigus ir trūkčiojantis. 

— Kas gi dar gali mane girdėti, išskyrus jus, mano ponia?! 

Aš linktelėjau ir paėmiau iš jo dėžutę. Jis išvedė mane į deglo 
nušviestą laiptų aikštelę. 

— Rytoj vos prašvitus išvyksiu, —- pasakiau. — Jei tame brėžinyje 

Jo žvilgsnis, rodės, vėrė mane kiaurai: jis aiškiai pajuto nebylų 
mano susvetimėjimą. 

— Aš labai atidžiai jį ištyrinėsiu. 

Aš neatsigręždama nulipau laiptais, jausdama į nugarą įsmeigtą 
deginantį jo žvilgsnį. 


— Atrodote nuostabiai! —- Aš pasitraukiau į šalį, leisdama jaunajai 
savo marčiai visu ūgiu apžiūrėti save veidrodyje. Izabelė Austrė at- 
vyko vos prieš savaitę. Surengėme jai prašmatnų priėmimą, kurį ji 
didvyriškai ištvėrė, netgi rodydama šiokį tokį dėkingumą, nors jos 
akys buvo įkritusios, o rankoje ji gniaužė nosinę ir kas kelios minu- 
tės kilnojo ją sau prie nosies čiaudėdama. Kelionėje ji buvo pasiga- 
vusi bjaurią slogą, bet, kai pasiūliau atidėti vedybas, ko! pasveiks, tik 
papurtė galvą. 

— Ne, - atsakė ji savo keistu akcentu. — Turiu kuo greičiau ištekė- 
ti. O tada pagimdyti sūnų. 

Ji atrodė labai pasitikinti savimi. Stebėjau, kaip ji apžiūrinėja savo 
atvaizdą — be menkiausios tuštybės; tik kiek suraukė šviesius anta- 
kius, taisydamasi ant tamsiai auksinių plaukų diademą. Ji nebuvo 
tokia graži kaip portrete. Jos veido ovalą kiek gadino atsikišęs Habs- 
burgų smakras, o mėlynos akys buvo mažokos ir pernelyg rimtos. 
Jeigu ir jautėsi kiek išsigandusi ar sutrikusi, tai nė iš tolo neparodė. 
Pagal jos išraišką galėjai pamanyti, kad tiesiog rengiasi eiti į vienas 
iš savo trejų kasdieninių mišių. 

Margo, visa tviskanti su tamsraudonio brokato suknia, iki pado- 
rumo ribos apnuoginančia krūtinę, ir brangenybėmis inkrustuotų 
šukų prikaišiotais vešliais plaukais, garsiai sušuko: 

— Oho, kaip gražiai atrodot! — tarsi tai būtų didžiausias netikė- 
tumas. 

Aš mečiau į ją stingdantį žvilgsnį. Sulaukusi aštuoniolikos, mano 
duktė nusikratė paskutinių vaikystės likučių ir tapo iš koto verčian- 
čia gražuole; įkypos jos akys, regis, atspindėjo bet kokio dėvimo 
drabužio spalvą, o rusvai auksinio atspalvio plaukai kėlė visų dvaro 
damų pavydą. Ji buvo tapusi mūsų oficialia mūza, kuriai poetai skyrė 
jūras manieringų eilių. Žiūrėdama, kaip vyriškiai marširuoja prie- 
šais ją menėse, siauromis kelnėmis apsitempę raumeningas šlaunis 
ir atstatę išsipūtusias kilpines, aš pagavau dukters akyse plėšrų švy- 
tėjimą, ir man tai nepatiko. Margo privalėjo likti nekalta, tad buvau 
prisakiusi jos damoms nė per žingsnį nuo jos nesitraukti. Negana to, 
aš nuolat tikrinau, ką ji veikia, ir žinojau, kad ji stropiai mokosi šokti, 
muzikuoti ir eiliuoti, kantriai pozuoja portretams ir ištveria bega- 
linius suknelių primatavimus; visa tai ir privalėjo daryti princesė. 
Tačiau Margo gyvenimo godulys priminė man jos senelį Pranciškų 
I ir kėlė baimę, kad, nepaisant visų mano atsargumo priemonių, ji 
ras kaip pasotinti šį apetitą, nors jokių įrodymų aš kol kas neturėjau. 

— Ar ši suknelė... - Izabelė timptelėjo sijoną, — ar ji ne... kaip pa- 
sakyti... per puošni? 

Margo sukikeno. Kita mano duktė Klaudija, - mažutė ir stora su 
savo violetinio aksomo suknia ir besilaukianti antrojo vaiko, - baks- 
telėjo jai alkūne. 

— Ji tobula. - Aš išlyginau Izabelės sidabru ataustą sijoną su per- 
lais išsiuvinėtomis lelijomis. — Ir nuostabiai jums tinka. Jūsų tokia 
puiki oda, mieloji! Ar ne, Margo? 

Margo pro lūpų kampą išpūtė orą. 

— Taip, tikriausiai, - burbtelėjo ji ir prišoko prie tualetinio sta- 
liuko apžiūrėti Izabelės brangenybių. - O, kokie puikūs! - sušuko, 
nusitvėrusi auskarus su rubinais. - Tik pažiūrėkit, kaip jie tinka prie 
mano suknelės. Raudona — mano spalva! Visi taip sako. 

— Tai pasiimkit juos, - man nespėjus įsiterpti, pasiūlė Izabelė. 

Margo kaipmat išsitraukė iš ausų auskarus su opalais ir įsisegė 
rubinus. Kai atsistojo priešais veidrodį, pagalvojau, kad jos - lyg du 

kraštutinumai: Margo tiesiog narciziškai žavėjosi savimi, o Izabelė 
atrodė pabrėžtinai abejinga. Tarsi kokiai piktai dvasiai pašnibždė- 
jus, pasijutau visiškai tikra, kad vilkėti raudonai Margo patarė vie- 
nas ypatingas gerbėjas. 

— Negi nė nepadėkosit? — papriekaištavau Margo, ir ji pakštelėjo 
Izabelei į skruostą. 

— Ačiū, mieloji sesut! Auskarai žavingi! 

Kai ji nustraksėjo pas Klaudiją pasipuikuoti savo grobiu, aš pasi- 
lenkiau nuvalyti dėmės, Margo batelio paliktos ant Izabelės sijono 
apačios. Izabelė palietė man petį; aš pakėliau akis. 

— Tai nesvarbu, - pasakė ji. - Ant nuotakos purvo nesimato, juk 
taip? 

Šiais žodžiais ji galutinai mane papirko: jie liudijo sveiką protą, 
išsiugdytą sukiojantis karališkojoje nuotakų mugėje. 

— Tikrai, - pasakiau aš ir susiraukiau iš skausmo atsitiesdama. 
Mano suknelė buvo pernelyg kietai suvarstyta. Nereikėjo man pra- 
šyti Lukrecijos, kad suveržtų dar per vieną kilpelę, bet vis ta tuščia 
viltis bent kiek atgauti prarastą savo dailumą! 

— Jūs irgi labai gražiai atrodote, - mostelėjusi į mano atvaizdą, 
pasakė Izabelė. 

Man nieko kito neliko, kaip ir pačiai pažvelgti į savo atspindį. Iš- 
vydau neaukštą, kresną moteriškę tamsiai violetinio - kone juodo — 
aksomo suknia, po smailiu gobtuvu sukištais plaukais ir tamsių akių 
kampučiuose susimetusiomis raukšlelėmis. Į ausis buvau įsivėrusi 
prabangius smaragdus, pakaklėje prisisegusi sagę su oniksu ir už- 
sikabinusi juodųjų perlų karolius. Tačiau niekas pasaulyje negalėjo 
grąžinti mano jaunystės, tad greitai nusisukau. 

Suskambo varpai. Izabelės veidą vėl paslėpė karališkos rimties 
kaukė. 

— Jau metas, - pasakiau aš ir, paėmusi už rankos, išsivedžiau ją iš 
kambario - tekėti už mano sūnaus. 

Po aukštais katedros skliautais mes užėmėme vietas karališkuosiuo- 
se klauptuose: Henrikas su Herkuliu — man iš dešinės, o Margo ir 
Klaudija su savo vyru - iš kairės. Koplyčia pilnutėlė prisigrūdo dva- 
riškių ir didikų; svaigus kvepalų aromatas maišėsi su aitriu sietynų 
ir prie sienų pritvirtintų deglų dūmų kvapu, tarpais nosį suriesdavo 
ir arklio mėšlo, į kurį veikiausiai įmynė koks nors ponas, smarvė. 
Karolis, pasipuošęs karūna ir iškilmių apdarais, priešais altorių klū- 
pėjo greta Izabelės, o monsinjoras kardinolas vadovavo begalinei 
ceremonijai. 

Aš akies kampučiu stebėjau Margo ir netrukau pamatyti, kad 
jos akys vis krypsta Gizų klaupto link. Jaunasis Gizas išties traukė 
dėmesį savo ryškiai raudonu švarku, puikiai pabrėžiančiu tamsiai 
mėlynas akis ir šviesius auksinius plaukus. Buvo užsiželdinęs ūsus ir 
barzdą, kurie jaunam jo veidui teikė rimtumo; akimirką širdis man 
liovėsi plakusi - pamaniau matanti sakališką jo velionio tėvo, Ran- 
duotojo, profilį ir visa net pašiurpau. 

Jiedu abu su Margo vilkėjo raudonai. 

Staiga sau prie ausies pajutau Henriko lūpas: 

— Oho, su mumis yra vaiduoklis! Žiūrėkit, Kolinji irgi čia! 

Aš nustėrau. 

- Jis... Negali būti! 

— Bet yra. Negi nejaučiat? Net ir dabar jis nenuleidžia nuo jūsų 
akių. 

Kraujas mušė man į galvą. Nieko nebegirdėjau ir nebemačiau. 
Šito negali būti! Aš tam nepasiruošusi. Žinojau, kad tokia diena at- 
eis, bet norėjau viską parengti taip, kaip man patogu, ir tik tada, kai 
įgyvendinsiu planą ištekinti Margo už Navariečio. O kol kas dar ne 
visi žaidėjai buvo savo vietose! Karalienė Žana vis dar manęs vengė: 
kviečiau ją į dvarą atšvęsti Karolio vestuvių, tačiau ji atrašė apgai- 
lestaujanti ir pranešė, kad serga. Buvau tikra, kad ir Kolinji nepasi- 
rodys, nes dar nebuvau atšaukusi atlygio už jo galvą. Jis nerizikuotų 
savo saugumu. Henrikas turbūt suklydo. 

Aš išdrįsau žvilgtelėti sau per petį. Už nuobodžiaujančių dvariš- 
kių, laukiančių, kada gi pagaliau baigsis iškilmės ir prasidės links- 

mybės, už besišnabždančių damų ir matronų, net ir bažnyčios žvar- 
boje mosuojančių vėduoklėmis, įsižiūrėjau į prietemoje skendinčius 
užkampius, kur tamsavo dar kelios figūros. 

Ten stovėjo ir jis - degančiomis lyg šiaurės pašvaistė akimis su- 
vargusiame veide. 

— Matot? — šnibžtelėjo Henrikas. — Juk sakiau! Negyvėliai su- 
grįžta!.. 


— Kaip jūs galėjote? - užsipuoliau Karolį, persirengiantį puotai. - Jis 
negavo oficialaus atleidimo! Kaip galėjote čia jį pakviesti? 

Mano sūnus staigiai atsigręžė, parmušdamas pažą, kuris priklau- 
pęs movė jam brangakmeniais padabintas kurpes. 

— Juk sakėt, kad jūsų amnestija galioja visiems hugenotų vadams! 

— Tai kas kita. Jie veikė jo vadovaujami, o jų vadai tik vykdė jo 
nurodymus. 

— Nematau skirtumo. Atleidot — vadinasi, atleidot. Savo karališ- 
ko žodžio aš nelaužysiu. Pasikviečiau jį į savo vestuves ir noriu, kad 
žinotų, jog pykčio jam nelaikome. 

Aš likau stovėti išsižiojusi ir tokia priblokšta, kad nebežinojau, 
nė ką daryti. Viskas labai priminė tą dieną Blua: vos pasirodo Kolin- 
ji, mano sūnus persimaino ir virsta kažkuo kitu. Mačiau jame savo 
pačios silpnybę — jis buvo patiklus kaip aš kadaise. Žinojau, kokia 
įtaiga pasižymi Kolinji, kaip jis moka patraukti ir įtikinti kitus, nes 
ir pati buvau patyrusi jo jėgą. Aš vis dar ją jutau. Tiktai dabar jau 
buvau protingesnė. 

— Ar jis jums rašė? — paklausiau, ir Karolis nustebęs sužiuro į 
mane. 

— Taip, jis man parašė, - mestelėjo paskui. - Na, ir kas? Aš jam 
atsakiau. Atšaukiau atlygį už jo galvą ir garantavau savo globą ir ap- 
saugą. Ir aš nejuokauju. Karas baigėsi. Aš noriu taikos ir pasisteng- 
siu, kad ji būtų. 

— Jei norite taikos, turite pats jį iš čia pašalinti. Jūsų žmona - ka- 
talikė, Ispanijos karaliaus Pilypo pusseserė. Ji negali jo priimti! 

— Priims, jeigu aš liepsiu. — Pažas skubiai pasišalino jam iš ke- 
lio. - Man jau mirtinai nusibodo šita religinė priešprieša! Kolinji yra 
Prancūzijos peras; jis turi teisę būti dvare. O dabar - puikus laikas 
pagaliau sudaryti tvirtą taiką, — jis nutilo ir prisimerkęs įsistebeilijo 
į mane; ta išraiška labai priminė jo tėvą. - Jūs prašėte manęs niekam 
neprasitarti apie vedybas su Navariečiu, ir aš sutikau. Ką, nejau ap- 
sigalvojote? Gal norite, kad ir toliau žudytume vieni kitus? 

— Žinoma, kad ne, - atsakiau, neįstengdama nuslėpti įtūžio. — 
Bet juk žinote, kad būtent Kolinji sukėlė prieš mus karą. Ir atsisakė 
net derėtis, kol nebeliko kitos išeities. 

— Tas karas nebuvo nukreiptas prieš mane. Juk ne aš sudariau 
sutartį su Ispanija! 

Aš vos susivaldžiau nestvėrusi jo už apykaklės ir neėmusi purtyti, 
kad įgautų bent kiek proto. Nebeturėjau jam jokių galių; jis jau buvo 
sulaukęs dvidešimties ir tapęs tikru valdovu. Laikiau jį savo globoje 
tol, kol galėjau. Ir tik dabar suvokiau, kad taip elgdamasi nejučia 
įkvėpiau jam norą priešintis. Teko sušvelninti toną. 

— Mano sūnau, pritariu jūsų jausmams, bet dabar jiems netinka- 
mas laikas ir vieta. Turite jį iš čia išsiųsti dėl jo paties saugumo. Juk 
Gizai čia! Jūs rizikuojate jo gyvybe. | 

- Jei Gizas ar kas nors kitas palies bent plaukelį jam ant galvos, 
turės reikalą su manim, - jis išplėšė iš persigandusio pažo rankų 
skrybėlę. - Kolinji liks. Negana to, aš vėl skirsiu jam vietą Taryboje. 
Galės patarinėti man dėl hugenotų reikalų, kaip kad buvo iki to pra- 
keikto karo. Susitiksim menėje! - metė jis ir išlėkė pro duris. 


Iškart po vaišių Karolis kažkur dingo, palikęs mudvi su Izabele va- 
dovauti vestuvių linksmybėms. Pamaniau, gal vėl nuėjo persirengti, 
nes baisiai nemėgo prašmatnių apdarų. Sėdėdama ant pakylos greta 
Izabelės, aš stebėjau Margo, įraudusią nuo vyno ir meilikaujančių 
vyriškių komplimentų. Ji, rodės, visai pamiršo Gizą, įsitaisiusį greta 
Henriko. Jeigu jis savo ruožtu irgi ją stebėjo, tai puikiai mokėjo ne- 
išsiduoti: šypsojosi ir linkčiojo Henrikui, kuris kažką šnibždėjo jam 

į ausį, o dvaro kekšelė kaskart nutaikiusi progą vis pylė jiems vyno. 
Išties, Gizas iš pažiūros dėmesingai klausėsi Henriko kalbų, nė ne- 
įtardamas, kad jį savo ruožtu atidžiai stebi dailus ispanas Antonijas 
de Guastas, per karą tarnavęs Henrikui, o dabar tapęs jo asmens 
sargybiniu. 

Juodas ispano žvilgsnis mane privertė krūptelėti. Buvau tokį ma- 
čiusi tūkstančius kartų. Dažniausiai taip žiūrėdavo moterys, verti- 
nančios viena kitą lyg varžovai arenoje; tame žvilgsnyje slypėjo gei- 
dulys ir pavydas, tad ėmiau svarstyti, kokie gi iš tiesų ispano santy- 
kiai su mano sūnumi. 

Spigus riksmas privertė mane atkreipti dėmesį į Herkulį, jau su- 
sitaršiusį ir ištepliojusį naujus drabužius. Jis dūmė per menę, stvars- 
tydamas skanėstus iš pakeliui pasitaikiusių lėkščių, o pulkelis mote- 
rų — irgi jau gerokai įkaušusių —- sekiojo jam iš paskos, plunksnuoto- 
mis vėduoklėmis pliaukšėdamos jam per sėdynę. Herkulis jau buvo 
beveik šešiolikos ir tikra nelaimė. Nepaisant visų Margo pastangų, 
nei jo mokslai, nei elgesys nė kiek nepagerėjo. Pamačiusi, kad Izabe- 
lė suraukusi antakius stebi jo siautėjimą, aš nepatenkinta vyptelėjau. 

Negalėjau jos kaltinti. Juk čia - jos vestuvių puota, jos įvesdi- 
nimas į mūsų dvarą, o vos išstumdžius stalus dingo net paskutinė 
padorumo iliuzija. Dvariškiai poromis lindo už piliastrų glamonė- 
tis, muzikantų litaurai ir dūdos nebeįstengė užgožti klyksmų ir gir- 
to juoko, šokėjams plaikstantis po visą menę. Mano šešuro laikais 
toks elgesys būtų buvęs neįsivaizduojamas; jo dvare irgi nestigo nei 
linksmybių, nei pramogų, tačiau moterų suknelės niekad neslysda- 
vo joms nuo pečių, apnuogindamos net krūtų spenelius, o vyrai ne- 
leisdavo sau gašliai į jas dėbsoti ir prisisiurbti iki žemės graibymo lyg 
kokiame viešnamyje. 

Paėmiau grafiną ir įpyliau Izabelei dar vyno. 

— Mūsų dvare, — pradėjau aiškinti, —- jau senokai nebuvo jokių 
švenčių. Ilgai vyko karas, užtat dabar jie taip džiūgauja... - Aš staiga 
nutilau pamačiusi, kad ir taip blyškus jos veidas staiga mirtinai išba- 
lo, oji lyg stabo ištikta žiūri kažkur į priekį. 

Aš pasekiau jos žvilgsnį. Juokas ir triukšmas aplinkui staiga ap- 
malšo ir visai nutilo. 

Prie mūsų pakylos sparčiu žingsniu artinosi Karolis. Ilgi jo plau- 
kai laisvai krito ant pečių, o išsipūtusios marškinių rankovės buvo 
iki alkūnių atraitytos, atidengdamos saulėje įrudusius dilbius. Greta 
jo ėjo Kolinji. 

Mano sūnus skardžiu balsu paskelbė: 

— Admirolas de Kolinji norėtų pasveikinti mano karalienę! 

Kolinji nusilenkė. Paskutinįsyk taip arti mačiau jį prieš penkerius 
metus. Mano nuostabai, dabar jis atrodė smulkesnis, nei atsiminiau, 
o aštrūs bruožai buvo paženklinti vargo ir nepriteklių. Tačiau akys 
spindėjo tokios pat šviesios ir skvarbios; vis dėlto jis atrodė gerokai 
prislėgtas visko, ką regėjo ir padarė savo tikėjimo labui. Tai buvo 
žmogus, dėl doktrinos paaukojęs savo idealus. 

Jis sensta, - pamaniau. Jis jau silpnas, pusamžis vyriškis. Man 
nebėra ko bijoti. 

— Sveiki atvykę į dvarą, senjore, - pasveikinau jį. 

— Dėkoju. Jūsų malonybė puikiai atrodote. Tikiuosi, jūs... 

— Taip, viskas gerai. Norėčiau jums pristatyti savo jaunąją mar- 
čią, jos malonybę karalienę Izabelę. 

Jis jau buvo benusilenkiąs, tačiau Izabelė pašoko, šnarėdama si- 
jonais. Ji palenkė galvą į šoną, priversdama jį atsitraukti per žingsnį, 
kad pati galėtų nulipti nuo pakylos. Vos pastebimai linktelėjusi Ka- 
roliui, ji išdrožė iš menės. Man norėjosi ploti. Turbūt jos nervai iš 
tiesų plieniniai! 

— Jos didenybė dar prieš jums pasirodant skundėsi galvos skaus- 
mu, - pasakiau, išvydusi gėdos raudonį Karolio skruostuose. — Die- 
na buvo sunki, tad jai reikia pailsėti. 

— Taip, žinoma, - linktelėjo Kolinji. - Aš suprantu. 

— Admirolas sutiko grįžti į tarnybą dvare, - įžūliai atkišęs sma- 
krą, pranešė man Karolis. - Jis sako laikysiąs garbe vėl užimti vietą 
Taryboje ir padėti mums užtikrinti taiką. 

— Mat kaip? - aš prisiverčiau nusišypsoti. — Gal pirmiau pasi- 
stenkit susitaikyti su savo nuotaka? Juk šiandien — jūsų vestuvių 
naktis! 

Aš tikėjausi įžūlaus atkirčio, bet Karolis tik sumurmėjo: 

— Taip, žinoma. Turiu skirti jai dėmesio, - jis pliaukštelėjo Kolin- 
ji per petį. - Liepiau paruošti jūsų senuosius apartamentus. Galite 
nekliudomai ten melstis ir priimti savo bičiulius hugenotus. 

— Jūsų didenybė be galo malonus, - nulenkė galvą Kolinji. 

— Gerai. O rytoj rytą drauge pamedžiosime. 

Karolis jau rengėsi sekti paskui Izabelę; aš stvėriau jam už parankės. 

— Leiskit jus palydėti, - tada dirstelėjau į Kolinji. - Pasikalbėsim 
vėliau, senjore. Gal kartais rytoj, po medžioklės? 

Jo veidas atrodė neįžvelgiamas. 

— Kaip pageidausite. 

Aš nusigręžiau ir sykiu su Karoliu žengiau per dvariškių minią. 
Palydėjusi jį į Izabelės apartamentus, aš nuėjau į savuosius. 

— Tai tiesa? — puolė klausinėti Lukrecija. - Jis vėl čia? 

— Taip. - Aš nudrožiau tiesiai į savo miegamąjį ir uždariau duris. 
Tada žvakės šviesoje išėmiau palaidą grindų lentą po lova ir ištrau- 
kiau Kozimo duotą dėžutę. Vis dėlto jos neatidariau. 

Bet galvojau apie tai. Labai ilgai galvojau. 


Kitą dieną popiet laukiau jo savo kabinete, įsitaisiusi prie didžiulio 
stalo su slaptais svertais, kuriuos nuspaudus atsidarydavo nemato- 
mi stalčiai - juose laikiau svarbiausius dokumentus. Ant stalo vir- 
šaus aš pasidėjau aplanką ir karališkąjį antspaudą — savo valdžios 
simbolius. 

Jis įėjo, vilkėdamas paprastu juodu švarku, prigludusiu prie lie- 
kno kūno. Figūrą buvo išsaugojęs, ir vos jį pamačius man užėmė 
kvapą. Mudu nebuvome pasilikę vieni nuo Blua laikų. 

Jis prabilo pirmas. 

— Žinau, kad ant manęs pykstate. 

Aš šaltai nudelbiau jį. 

— Nejau galite mane dėl to kaltinti? 

— Ne. Tačiau jums nėra ko baimintis. Daugiau karui aš nebesi- 
ryšiu, net jei ir galėčiau. Joks žmogus pasaulyje labiau už mane ne- 


trokšta taikos. 

— Jau esu tai girdėjusi, — aš įbedžiau į jį skvarbų žvilgsnį. - Tačiau 
paskui jūs vis vien patikėjote bjauriausiais apie mane skleidžiamais 
melais. Kodėl turėčiau manyti, kad dabar kas nors pasikeitė? 

— Aš nieko ir nesitikiu. Tik prašau leisti man darbais įrodyti savo 
žodžius. 

— Įrodyti? Kiek pamenu, turėjote tam ne vieną progą, tačiau ti- 
kriausiai nutarėte, kad neverta vargintis. Jei ne mano pakantumas, 
dabar būtumėte medžiojamas ant kiekvieno kampo! 

Jo akyse blykstelėjo kibirkštėlė. Jau buvau ir pamiršusi, koks san- 
tūrus ir neįžvelgiamas jis moka būti. Dabar, matydama jį priešais 
save, aš vėl atpažinau tą jo gebėjimą valdyti jausmus - šį talentą aš 
tik dabar pradėjau vertinti. Bendraujant su šiuo žmogumi, niekas 
neiškildavo į paviršių. Viskas vyko kažkur gelmėse. 

Aš palinkau į priekį savo krėsle. 

— Aš jau kartą jums atleidau. Galiu atleisti ir vėl. Priešingai nei 
galbūt manote, aš anaiptol netrokštu persekioti jūsų tikėjimo. Ir nie- 
kad netroškau. Iš tiesų aš viliuosi netrukus apvesdinti hugenotą su 
katalike. Ką manote? 

— Mano tikėjimas niekad neprieštaravo tokioms sąjungoms. Ta- 
čiau apie jūsiškį, kiek žinau, to nepasakysi. 

— Taip, tačiau tai būtų neeilinės vestuvės. Aš noriu ištekinti Mar- 
go už Navaros princo. 

Ne tokia įdėmi akis veikiausiai nebūtų nieko pastebėjusi - jis nė 
nekrustelėjo. Tačiau aš atkreipiau dėmesį, kaip jis vos juntamai įsi- 
tempė. 

— Nesuprantu, kuo aš čia dėtas. 

— Tuoj pasakysiu. Jūs turit didelę įtaką Žanai Navarietei, tiesa? — 
aš patylėjau. - Ir sakote, kad norite įrodyti, jog galiu jumis pasitikėti. 
Puiku! Tuomet pasirašykite šį laišką, kuriame jos prašoma drauge 
su sūnumi atvykti pas mus į dvarą. Tada ji pamatys, kad jūs galvoja- 
te, jog mūsų tikėjimų priešpriešą įmanoma įveikti taikiai, ir remiate 
mano vedybinį pasiūlymą jos sūnui. 

Šįkart jis jau išsidavė: aš aiškiai pamačiau po neįžvelgiama išore 
glūdintį įtarumą. 

— Bijau, kad jos malonybė Navaros valdovė pastaruoju metu ge- 
rokai negaluoja. Jai sunku būtų leistis į kelią. 

— Tačiau ji įstengė atvykti į La Rošelį, - priminiau, nepajėgdama 
nuslėpti vėl apėmusio įtūžio. Kuo jis mane laiko — kvaile? - Tikrai 
nemanau, kad kelionė į Paryžių gali per daug ją nuvarginti. Jeigu 
neklystu, jai tikrai džiugu bus pamatyti, kad atgavote deramą vietą 
dvare; be to, ji turėtų paremti sumanymą užbaigti mūsų tikėjimų 
priešpriešą. Šiaip ar taip, - pridūriau, - jos sūnus yra vienas iš gali- 
mų mūsų sosto paveldėtojų, tačiau nesunkiai gali netekti šios teisės. 
Popiežius jau prakeikė visus protestantus ir gali ekskomunikuoti 
Žaną Navarietę, pasmerkdamas jos karalystę katalikiškų valstybių 
invazijai. Prireikus aš galėčiau įtikinti jo šventenybę apsigalvoti... 

Oras aplink mus tarsi sutirštėjo. Giliai širdyje aš netikėjau, kad 
Navarietis keltų rimtą grėsmę mūsų dinastijai: jeigu Karolis, gink 
Dieve, net ir mirtų bevaikis, aš turėjau dar kitų sūnų. Tačiau, jei 
Žana būtų ekskomunikuota, jos karalystė taptų lengvu grobiu arti- 
miausiems kaimynams - mums arba Ispanijai. Aš anaiptol neketi- 
nau švaistyti jėgų jai užimti, tačiau Pilypas tikrai susigundytų, ir Ko- 
linji žinojo pats savo karais prie to prisidėjęs. Kažin, —- spėliojau, — 
ar jis kada apgailestavo dėl to, ką padarė, ar troško ištrinti iš savo 
gyvenimo tą dieną, kai išdavė mūsų sąjungą, patikėjęs Pilypo melu? 

Jeigu ir taip, jis to neketino man pasakyti. Tačiau šįsyk turėjau 
bet kokia kaina priversti jį nusileisti. Pažadų tikrai nebeužteks. Jis 
turi parodyti galįs pripažinti aukštesnę valią nei savo. 

— Ir tai viskas? — ištarė jis pagaliau. - Tik tiek man siūlote — kyšį? 

Aš nelinksmai nusijuokiau. 

— Na jau, prašau tik draugiškos paslaugos. Juk kadaise buvom 
draugai, tiesa? 

Jis praleido pro ausis mano žodžius. 

— Jūs tikitės, kad Navaros princas atsivers į katalikybę? 

Aš nustėrau. Iš kur jis žino?! 

— Jo tikėjimas — jo sąžinės reikalas, — ištariau atsargiai. —- Tačiau, 
jeigu žmonėms parodysim, kad net skirtingų tikėjimų valdovai gali 
gražiai sugyventi, gal jie paseks tokiu pavyzdžiu? 

Jis nieko neatsakė. Aš paėmiau aplanką ir ištraukiau parengtą 
laišką. 

— Tiesiog pasirašykit. Daugiau nieko jūsų neprašysiu. Jei Žana 
atsisakys, tebūnie. 

Padažiau plunksną į rašalą ir ištiesiau jam. Jis dar padvejojo, bet 
laiško neskaitė. Tada palinko ir suraitė parašą. Buvo priėjęs taip arti, 
kad būčiau galėjusi prisiliesti. 

Pabarsčiau laišką smėliu. 

— Šiemet Kalėdas švęsime Paryžiuje, maloniai prašom pasilikti. 
Kitas Tarybos posėdis bus tik po Naujųjų metų. 

— Jei neprieštarausit, ketinu Kalėdas švęsti Šatijone kartu su 
žmona ir vaikais, - jo lūpas iškreipė kažkas panašaus į šypseną. - La 
Rošelyje aš antrąkart vedžiau. Dievas malonėjo gyvenimo pabaigoje 
dar kartą suteikti man šią malonę. 

Aš neįstengiau pakelti akių. 

— Sveikinu, - išgirdau save sakant. — Tikiuosi, kad abu būsite la- 
bai laimingi. Sudie, pone. 

Jis nusilenkė. Vos jam išėjus, prispaudžiau sau prie lūpų virpan- 
čią ranką. Vidun įsliūkino Biražo. 

- Jis pasirašė, - pasakiau. - Bet noriu, kad jį stebėtumėt. Aš... aš 
juo nepasitikiu. 

Biražo išėjo ir tyliai uždarė paskui save duris. 

Aš pažvelgiau į laišką, po kuriuo smulkia rašysena buvo suraity- 
tas jo parašas, ir pajutau širdį draskantį skausmą —- iš manęs veržėsi 
kažkas panašaus į staugimą. 

AIŠKAS PAVEIKĖ: ŽANA PARAŠĖ ATVYKSTANTI, IR AŠ NUĖJAU 
LS Margo. 

Ji ilgai sėdėjo žiūrėdama į mane taip, lyg būčiau drėbtelėjusi ko- 
kią nešvankybę, o tada sušnypštė: 

— Jei čia pokštas, tai labai nevykęs! 

— Galit būti tikra, tai ne pokštas. Karalienė Žana su sūnum at- 
vyks gegužę. Pasitiksime juos Šenonso. Jei viskas vyks pagal planą, 
rugpjūtį judu su Navariečiu susituoksit. 

Ji pašoko. 

— Tai jau ne! Jis - hugenotas, eretikas! Jis manęs nevertas... 

Aš žiūrėjau į ją tebesėdėdama; neįstengiau atsistoti, nes vėl at- 
sinaujino kojos skausmas. Man anaiptol nepatiko šitaip su ja elg- 
tis: nors išoriškai jau visai subrendusi, man Margo tebebuvo vaikas, 
kurį turėjau paaukoti dėl karalystės gerovės. Tačiau kuri iš mūsų 
teka iš meilės? Būdamos karališko kraujo, mes turime vykdyti par- 
eigą. Margo dargi pasisekė labiau nei daugumai, nes jai neteks vykti 
į svetimą šalį. 

— Pamirštate, kad jis - karališko kraujo princas, - pasakiau švel- 
niai, bet tvirtai, — ir vieną dieną taps Navaros karaliumi. Todėl jis 
tikrai yra vertas jūsų ir netgi daugiau. - Užbėgdama už akių jos atsi- 

kalbinėjimams, pridūriau: - O jei ketinate lėkti pagalbos pas Karolį, 
tai žinokite, kad jis jau davė sutikimą. Jis irgi mano, kad jūsų vedy- 
bos turėtų sutaikyti katalikus ir hugenotus. 

Ji išpūtė akis. 

— Nejau jūs išties tikite, kad tai gali mus sutaikyti? 

— O kodėl ne? Gal judu ir ne vieno tikėjimo, tačiau jūs pagimdy- 
site jam sūnų, ir... 

- Jūs tikitės, kad jis atsivers, - įsiterpė ji. - Čia ne susitaikymas; jūs 
tiesiog trokštate atsikeršyti Kolinji. Norite pribaigti jį mano įsčiomis! 

Jos įžvalgumas trumpam atėmė man žadą, nors to reikėjo tikėtis. 
Turėjau įtikinti ją, atskleisdama šių vedybų tikslus. 

— Žana Navarietė sunkiai serga, — pasakiau. — Jai mirus, jos sū- 
nus taps protestantu karaliumi, valdančiu protestantų valstybę. 
Hugenotai laiko jį savo vadu. Neleisiu jam panardinti Prancūzijos į 
sumaištį! Turime atvesti jį į savo prieglobstį. O niekas to nepadarys 
geriau užjus! 

— Mat kaip paprasta, - atsainiai burbtelėjo ji. - Taip bus, nes jūs 
to norite, tiesa? Įdomu, kas nutiks, kai Žana sužinos jūsų kėslus? Įta- 
riu, kad ji tikrai neapsidžiaugs, o ir pats Navarietis veikiausiai turės 
ką pasakyti — juk jis turbūt gerbia savo tikėjimą! 

— Kąjis išmano apie tikėjimą? Juk buvo dar visai mažas, kai Žana 
ėmė kimšti jam į galvą tas hugenotų nesąmones! Manau, jis netruks 
suprasti, kad vienos mišios niekuo ne prastesnės už kitas. 

Ji nusijuokė, lyg netikėdama savo ausimis. 

— Negi jūs išties taip galvojate? Juk žinote, kad Žana kūnu ir siela 
atsidavusi savo tikėjimui. Ji ir sūnų šitaip išauklėjo! Po šitiek metų 
karo jūs vis vien nesupratote, kad jų Dievo garbinimo būdas jiems 
toks pat svarbus, kaip mums - mūsiškis! 

— Mes garbinam tą patį Dievą, - atšoviau, kiek įgelta jos pastabos. 
Aš anaiptol ne šito iš jos tikėjausi. Nuo kada mano duktė taip nuo- 
dugniai domisi skirtingų tikėjimų doktrinomis? Taip, ji buvo gera 
katalikė, bet aš visuomet maniau, kad jos požiūris į tikėjimą kiek 
panašus į maniškį: religija —- tai privaloma institucija, kuriai turime 


priklausyti, kad nenugrimztume į visišką sumaištį ir nežinomybę. 

— Jūs esate Valua kraujo princesė, - pridūriau. - Tapusi Nava- 
ros karaliene, galėsite jį ir jo tikėjimą tvirčiau susieti su mumis. 
Tokia jūsų pareiga, ir tai palyginti nedidelė kaina sumokėti už tai- 
kią ateitį. 

Jos veidas persimainė. Gal aš pagaliau pažadinau jos išdidumą? 
Aišku, Navarietis — toli gražu ne jos vyro idealas, bet ji negali atmes- 
ti galimybės suvaidinti esminį vaidmenį užtikrinant mūsų gerovę. 

Mūsų akys susidūrė. Aš su apmaudu mačiau, kad vis dar jos neį- 
tikinau. Duktė žiūrėjo į mane, tarsi pirmąkart išvydusi ir visai nepa- 
tenkinta tuo, ką mato. Galiausiai ji tyliai ištarė: 

— Ka gi, gerai. Aš padarysiu, ko prašote. Tačiau neverskite manęs 
jo pamilti. 

— Kur kas geriau apsieiti be meilės. Mums, Medičiams, tai visada 
pavykdavo. 

Aš iškart pasigailėjau, ištarusi šiuos žodžius. Aš tiksliai atsimi- 
niau šią popiežiaus Klemenso frazę ir pasakiau ją tokiu pat kokčiu 
tikslu. Pamačiau, kaip Margo suvirpėjo ir žengė atatupsta. Man no- 
rėjosi ją paguosti, kaip nors sušvelninti negailestingus savo žodžius. 
Tačiau nebuvo kaip. Aš negalėjau meluoti, kad jai keliama užduotis 
yra kas nors kita, nei prievartinis reikalavimas paklusti ir veikiau- 
siai — atsižadėti visų jaunystės svajų. 

— Pradėkite krautis daiktus kelionei į Šenonso, — pasakiau. Ji 
tūptelėjo, apsisuko ir išėjo, o aš likau sėdėti su baisiu maudžiančiu 
skausmu kažkur giliai viduje. 


Tanakt atsigulusi miegoti aš ištisas valandas neramiai varčiausi. 

Aš mylėjau Margo. Iš visų mano vaikų jiedu su Henriku buvo 
protingiausi, juose geriausiai derėjo šauniausi Medičių ir Valua 
bruožai. Tai kodėl dabar nutariau pasmerkti ją sąjungai be meilės, 
nors pati puikiai žinau, kiek skausmo ji teikia? Nejau pastarieji karo 
ir kančių metai taip sukietino man širdį, kad nė nesudvejojusi paau- 
kojau jos būsimą laimę? O gal šiai santuokai nelemta įvykti? Aš dar 
galėjau viską sustabdyti, tereikėjo nueiti pas Karolį ir... 

Į mano duris kažkas garsiai pabeldė. Žvilgtelėjau į degančią žva- 
kę; jos šone įrėžtos valandos buvo virtusios ištirpusio vaško balute. 
Lankytojams jau per vėlus metas. Tada pasigirdo Lukrecijos balsas: 

— Jūsų malonybe, pas jus atėjo viena Margo dama. Ji sako, kad jos 
šviesybei gresia pavojus! 


Aš paskubomis nuklibikščiavau tamsiomis galerijomis vakariniame 
Luvro sparne, kurį buvau uždariusi remontui. Kai abi su Lukreci- 
ja pagaliau atsidūrėme priešais praviras duris, aš sunkiai gaudžiau 
kvapą, o koja tiesiog tvinkčiojo iš skausmo. 

— Šliundra! — išgirdau garsų riksmą. — Aš tau gyvai kailį nudirsiu! 

Pliaukštelėjo rimbas, ir aš, pamiršusi skausmą, pastūmiau duris 
ir įpuoliau į vidų. Margo gūžėsi šalia kažkokios skrynios, raudonas 
jos korsažas buvo virtęs skutais, o sučaižytomis rankomis ji dengė- 
si veidą. Priešais ją su medžiokliniu rimbu rankoje stovėjo Karolis. 
Henrikas prie uždaro lango laikė prirėmęs ne ką kitą, o jaunąjį Gizą, 
ir prikišęs jam prie gerklės durklą. Išsprogusios jaunuolio akys iš- 
kart įsisiurbė į manąsias, o mano sūnus tvirčiau prispaudė jam prie 
kaklo ginklo smaigalį, ir ištryškęs kraujas srovele nubėgo per tvirtą 
baltą pakaklę. 

— Gal man jį pribaigti? - sušnypštė Henrikas. - Vienu Gizu dau- 
giau ar mažiau —- man jokio skirtumo! 

— Ne! Palik jį ramybėj! - sukliko Margo. - Jis čia nekaltas. Aš pati 
pakviečiau jį susitikti! 

Aš tik tada pastebėjau, kad jiedu su Gizu ir vėl abu vilki raudo- 
nai. Ir staiga suvokiau tai, nuo ko mane beveik supykino. Margo ir 
Gizas — meilužiai, ir jų ryšys trunka jau ne vieną mėnesį. Tas spalvų 
pasirinkimas buvo akivaizdus - tokio prikišamo ženklo, regis, buvo 
neįmanoma nepastebėti. 

Karolis dar sykį užsimojo rimbu ir skaudžiai kirto jai per pečius. 
Jos klyksmas išjudino mane iš stingulio. Puoliau pirmyn ir išplėšiau 
sūnui iš rankos rimbą. Jis staigiai atsigręžė į mane, urgzdamas lyg 


vienas iš jo medžioklinių šunų. Sūnaus akyse aš išvydau kažką siau- 

binga — į mane tarsi spoksojo kažkoks demonas, tad atsitraukiau, 
tuo pat metu paliepusi Henrikui: 

— Paleiskit Gizą! 

Henrikas patraukė durklą. Gizas visas sudrebėjo ir ėmė kratytis. 

— Ponia, - ištarė jis man, - mane neteisingai apkaltino! 

Jo žvilgsnis nukrypo į Henriką; šio veidas apniuko. 

— Tai aš turėčiau įsižeisti, - drebančiu balsu ištarė Henrikas; to- 
kios aistros jo žodžiuose aš dar nebuvau girdėjusi. - Jūs mane ap- 
kvailinot, ir aš to niekad nepamiršiu! 

— Aš nenorėjau, - tyliai atsakė Gizas, — tačiau jūs tikėjotės iš ma- 
nęs to, ko aš negaliu duoti. 

Henrikas jau vėl norėjo jį pulti, bet aš įsakmiai sudraudžiau: 

— Ne! - tada kreipiausi į Gizą: - Jūs tučtuojau išvyksite iš dvaro. 
Grįžkit į savo tėvoniją Žuanvilyje ir likit ten. 

Jis nusilenkė ir ėmė skubiai sagstytis švarką. Prieš išeidamas dar 
metė žvilgsnį į Margo. 

— Jei dar kada nutversiu su savo seserimi, - jam iš paskos riktelė- 
jo Henrikas, — aš tave pribaigsiu! 

Aš daviau ženklą Lukrecijai uždaryti duris ir saugoti, kad niekas 
nejeitų. Tebelaikydama rankoje rimbą, atsisukau į sūnus. 

— Kas jums abiem pasidarė? Ji juk jūsų sesuo! Kaip jūs galėjot?.. 

— Margo - kekšė, - nusispjovė Karolis. Iš apatinės lūpos jam 
sunkėsi kraujas - matyt, pats buvo suleidęs dantis. - Nors netrukus 
susižadės su Navariečiu, ji slapta nuo mūsų dulkina Gizą! 

Aš su slepiamu siaubu žvelgiau į persikreipusį jo veidą ir plačius 
pečius, sutvirtėjusius nuo kasdienių darbų kalvėje, ir kietą sprandą. 

— Eikit, - pasakiau. —- Aš susitvarkysiu. 

„— O taip, - vyptelėjo Henrikas, - tegu mamytė viskuo pasirūpi- 
na! Manau, Gizas daugiau kaip gyvas nebesiartins prie Margo! 

Karolis piktai nusikvatojo. 

— Ir prie tavęs taip pat, brolau! Neabejoju, kad tavo dailusis sar- 
gybinis Guastas baisiai apsidžiaugs! 

Henrikas nustėro. Tada stvėrė Karolį už rankos ir ištempė lauk. 
Aš likau viena su Margo. Ji vargais negalais atsistojo. Ant pečių iš- 
drikusių jos plaukų kuokštai buvo permirkę krauju. 

— Ar tai tiesa? — paklausiau. - Ar tikrai leidot tam išperai Gizui 
nuplėšti jums garbę? 

— Ne, - ji jau nevaldomai drebėjo. — Aš... aš tik norėjau jį pa- 
matyti... tik atsisveikinti... — ji pratrūko raudoti ir užsidengė veidą 
rankomis. - Aš jį myliu! Myliu visa širdimi, o dabar amžiams jo ne- 
tekau — per jus! 

Aš neįstengiau nė krustelėti. Ji vos nesugriovė visų mano planų 
atsiduodama jaunuoliui iš šeimos, kurie buvo didžiausi mano prie- 
šai; tačiau negalėjau jos dėl to smerkti, nes ir pati buvau kalta. Aš 
neįvertinau, kokia galinga jos aistra, nė neįsivaizdavau, kokia grės- 
minga ji gali tapti. Vyrui šitokia galinga prigimtis nekliudytų, dargi 
būtų verta susižavėjimo; tačiau netekėjusią moterį, o ypač princesę, 
lengvai galėjo pražudyti. 

— Daugiau neturite teisės su juo matytis, — išgirdau save sakant 
bejausmiu, šaltu balsu. - Ar supratot? Niekad. Nuo šiol Gizas jums 
miręs. Kaip ir jūs - jam. 

Ji pakėlė į mane plačias ašarotas akis, sklidinas tokios kančios, 
kad negalėjau žiūrėti. Aš ištiesiau jai ranką. 

— Eime, sutvarkysime tas žaizdas. Ar pajėgsit eiti? 

Ji linktelėjo, ir mudvi abi su Lukrecija parvedėm ją į jos aparta- 
mentus. 

Kitą dieną parašiau kunigaikštienei de Giz ir pranešiau, kad ne- 
seniai našle tapusi ponia Porcein puikiai tiktų jos sūnui į žmonas. 
Toji našlė iš tikrųjų buvo dvigubai už jį vyresnė, bet aš neabejojau, 
kad jis bus prisipažinęs savo šeimai, į kokią keblią padėtį pakliuvo, 
tad sunkumų nekils. Jų ir nekilo. Gizas jau kitą savaitę paskubomis 
vedė nurodytą nuotaką. 

Aš nuėjau pasakyti Margo. Gizas nė nemėgino dėl jos grumtis, 
nė nebandė tvirtinti, kad ji - vienintelė tikra jo meilė. Priblokštos 
bežadės Margo veidas man viską pasakė. 

— O dabar, - priminiau, - jums niekas daugiau nekliudys atsidėti 
vien Navariečiui. Ištekėsit už jo, priversite pereiti katalikybėn ir pa- 
gimdysite jam sūnų, kuriuos išauklėsit kaip dera katalikų princams. 
Toks jūsų likimas. 

— Mano likimas, — pakartojo ji. Tada šiurpiai nusišypsojo. - Tai 
šitaip jūs vadinate? Judu su Karoliu viską iš manęs atėmėt. Jūs man 
sugriovėt gyvenimą. Nekenčiu jūsų abiejų. Trokštu jums mirties! 

Aš nužvelgiau ją, sėdinčią įsitempusią ant lovos, panašią į sužeis- 
tą žvėrelį, vis tiek dar bandantį pulti. 

— Ką padarysi, — burbtelėjau, atidarydama duris. - Bet kad ir 
kokie būtų jūsų jausmai, turėsite paklusti mano valiai. 


Viršum Šenonso pilies telkėsi juodi audros debesys. Kol laukėme 
pasirodant karalienės Žanos su palyda, pikti vėjo šuorai plaikstė 
mūsų vėliavas ir drabužius. 

Mano rankos lūšies kailiu pamuštose pirštinėse vis tiek sustingo. 
Margo už kelių žingsnių stovėjo apsivilkusi šviesiai geltona atlaso 
suknia, o sabalų kailio gobtuvas jai ant galvos buvo nusmukęs ir per- 
sikreipęs lyg nuplėštas šydas. Randai užgijo, tačiau ji liovėsi su mu- 
mis kalbėtis, o jos veidas virto akmenine bejausme kauke. 

Pasigirdo skardūs šauklių trimitai. Dar po kelių akimirkų išvydo- 
me iš lėto artėjančią Navaros vilkstinę. Aš nužvelgiau palydą — ka- 
rietą lydėjo nedidelis būrelis juodai apsirengusių raitelių. Žengiau į 
priekį ir atidariau dureles. 

— Ponia, man labai malonu pasveikinti... 

Aš užsikirtau, nebaigusi sveikinimo. 

Karalienė Žana kiūtojo nugrimzdusi į pagalves, susisukusi į kai- 
linį apsiaustą. Ji atrodė vien oda ir kaulai; vario spalvos jos plaukai 
buvo sulipę ir nutįsę, o akis gaubė tamsūs ratilai. 

Vienas iš jos palydovų privertė mane pasitraukti, kad padėtų jai 
išlipti. Atsirėmusi į jo ranką, ji pažvelgė man į akis. Atrodė tokia pa- 
liegusi ir sulysusi, kad buvo baisu, jog vėjas nupūs. Bet, kad ir kokia 
nusilpusi, tebebuvo vis tokia pat įžūli. Šiurpiai vyptelėjusi, ji iškošė: 

— Jei dar nesupratote, ponia Mediči, tai turiu jums pranešti: ne, 


mano sūnus neatvažiuos. 

Žana tiesi lyg styga sėdėjo erdviame mėlynu atlasu išmuštame kam- 
baryje, kurį jai paskyriau. Iš to kambario ji neišėjo jau kelias savaites; 
bijojau, kad ji numirs, mudviem taip ir nespėjus dėl nieko susitarti, 
tad liepiau ja rūpintis savo gydytojams. Dabar ji atrodė kiek geriau, 
išblyškę skruostai truputį atgavo spalvą, nors nei sausas jos kosulys, 
nei iš proto varantis užsispyrimas nėmaž neapmalšo. 

— Juk sakiau, kad ne. Neleisiu savo sūnui vykti čionai, kol pati 
nebūsiu viskuo patenkinta. 

Mano kantrybė baigėsi. 

— Tai ko dar iš manęs norite? - sušukau, blaškydamasi po kamba- 
rį. —- Iš pradžių reikalavote, kad vestuvių ceremonija nei apeigomis, 
nei išore nebūtų katalikiška. Aš sakiau, kad jie gali tuoktis priešais 
Paryžiaus katedrą, o tada jūsų sūnus su palyda galės vykti į huge- 
notų pamaldas, o mes eisime į mišias. Tada pareikalavote, kad tuo 
atveju, jei Ispanija grasintų Navarai, mes turime įsipareigoti ginklu 
ją ginti, ir aš sutikau. Pagaliau užsimanėte, kad Kolinji pritartų šiai 
santuokai, ir aš patikinau jus, kad jis ją remia, kaip pati matėte iš jo 
laiško. 

— Taip, po laišku buvo jo parašas. Bet kaip man žinoti, kad laiškas 
tikrai nuo jo? 

— Na, žinoma, kad nuo jo! —- Aš patylėjau ir kiek ramiau pridū- 
riau: - Ašjūsų tikrai neapgaudinėju. Juk sakiau jums ne kartą: mūsų 
vaikai turi susituokti. Jiedu puikiausiai vienas kitam tinka, o sykiu 
parodytų pasauliui, kad, nors mūsų tikėjimas ir skirtingas, dėl jo ne- 
būtina pradėti karo. 

— Nuo kada nusprendėte, kad galime gyventi taikiai? — pašaipiai 
mestelėjo ji. —- Ar po to, kai paskyrėte atlygį už Kolinji galvą ir su- 
griovėte hugenotų tvirtovę La Rošelyje? Ar tada, kai prieš mus į pa- 
galbą pasikvietėt ispanus? 

Aš sugniaužiau sau prie šonų kumščius. 

— Negi tokį kelią važiavote tik su manim pasibarti?! 

Ji kimiai nusijuokė. Tada žioptelėjo ir prispaudė sau prie burnos 
nosinę. Kai atitraukė, ant balto audinio liko kraujo dėmė. Bet Žana 
lyg niekur nieko susikišo nosinę į rankovę. 

— Norėjau dar kartą jus pamatyti, - atsakė. - Norėjau savo akim 
pasižiūrėti į garsiąją Kotryną Mediči ir įsitikinti, ar tiesa tai, ką žmo- 
nės apie jus sako: jie vadina jus ponia Gyvate, nes kaip gyvatė nuo- 
dais žudote savo priešus. 

Mane užliejo karštis. Kaip ji drįsta sėdėti čia, apsitaisiusi savo 
hugenotų apdarais ir kaltinti mane nebūtais dalykais, kai pati be- 
atodairiškai rėmė mūsų priešus? Aš žengiau prie jos; akimirką man 
pasidarė nebesvarbu, ar ji pritars sūnaus vedyboms, ar čia pat kris 
negyva man po kojų. Ji staiga susigūžė kėdėje. 

Aš sustojau. Nustebau išvydusi, kaip ji susitraukė ir kaip mėš- 
lungiškai gniaužia rankomis sijoną. Pagavusi jos išsiplėtusių akių 
žvilgsnį, aš staiga supratau, kad ji bijo. Bijo manęs. Ji išties laikė 
mane pabaisa — tokia, kokia buvau vaizduojama hugenotų pamfle- 
tuose. Ji tikėjo gandais ir prasimanymais, nors pati puikiausiai žino- 
jo, ką moteriai reiškia likti vienai ir privalėti apginti ir karalystę, ir 
savo vaikus. 

Mano pyktį nusvėrė sarkastiškas kandumas. Pradėjau kikenti ir 
paklausiau: 

— Na, pamatėte mane. Ir ką, ar aš tikrai tokia baisi, kaip žmonės 
šneka? 

— Jau vien tai, kad sugebate iš to šaipytis, viską patvirtina, — at- 
šovė ji. 

— Tai galvokit, ką norit! Man tas pats. Aš siūlau jūsų sūnui ka- 
rališko kraujo nuotaką, o jūsų karalystei - apsaugą nuo Ispanijos. 
Niekas kitas jums tiek neduos. 

Ji tylėdama nužvelgė mane. Tada atkišo smakrą ir išdrožė: 

— Nedrįskit vedžioti manęs už nosies! Aš nekviesiu čia savo sū- 
naus ir neduosiu jums savo sutikimo, kol neleisit man susitikti ir 
pasikalbėti su jūsų dukterimi - dviese, akis į akį. 

Aš susimąsčiau. Aišku, Margo buvo čia pat. Bet ar galėjau ja pa- 
sitikėti? Dabar apgailestavau atskleidusi jai savo planus, nes tapau 
nuo jos priklausoma. O Žana neketino nusileisti; ji buvo pasiryžu- 
si surašyti sūnui dar kelias paklodes kraują stingdančių perspėjimų 
ir gyva pasilaidoti savo pilyje. Mano viltys užbaigti dviejų tikėjimų 

priešpriešą grasino subyrėti į šipulius. Netrukus vėl prasidės karas, 
kaip jau ne sykį yra buvę, o man ir vėl teks valdyti karalystę, kuri ėda 
pati save. 

Nebent... Ta mintis tyliai lyg katė įsėlino man į sąmonę. Aš juk 
tebeturiu Kozimo dovanas! 

— Gerai, — linktelėjau Žanai. — Šiandien popiet atsiųsiu jums 
Margo. 

Aš nulipau laiptais į savo kabinetą. Iš vidaus užsirakinau duris ir 
ištraukiau dėžutę, paslėptą sienoje įtaisytoje spintelėje. Kilstelėjusi 
jos dangtelį, išvydau abi lėles, gulinčias ant minkšto aksomo. 

Paėmiau moters figūrėlę. 

Tik pirmiausia reikia įasmeninti, pritvirtinti kokį tam žmogui 
priklausantį dalyką. 

Man tereikėjo kuokštelio Margo plaukų. 


Nors Margo niršo ant manęs ir didžiumą laiko nuobodžiaudama be 
tikslo šlaistėsi po pilį, ji vis tiek trykšte tryško sveikata, jos skruostai 
švytėjo raudoniu, nes ištisas dienas ji leido parke, o plaukai atrodė 
lyg didžiulė saulės nuauksintų garbanų kupeta. 

— Atrodote nuostabiai, - pasakiau jai. Ji primerkė turkio spalvos 
akis ir įtariai dėbtelėjo, kai pamėginau pataisyti išsitaršiusią sruoge- 
lę. - Atminkit, kad turite atsakyti į visus jos klausimus, bet pernelyg 
daug neatskleisti. Nereikia perkrauti jai galvos, - aš suėmiau dukterį 
už smakro. — Aišku? 

Ji vyptelėjo. 

— Taip. Būsiu tiesiog tobula, paklusni būsimoji marti ir kalbėsiu 
kiek galima mažiau. 

— Teisingai, - aš nutempiau ją prie laiptų. - Lauksiu jūsų savo 
kabinete. 

Margo pasikėlė sijoną ir ėmė kopti laiptais, o aš rankoje sugniau- 
žiau sruogelę jos plaukų. 

Grįžusi į kabinetą, užtraukiau užuolaidas, pasidėjau ant stalo dvi 
žvakes ir lėlę. Atrodė absurdiška tvirtinti prie lėlės dukters plaukus, 

kad palenkčiau ją vykdyti mano valią. Bet suėmiau save į nagą ir 
sugniaužiau lėlę. Tada užžiebiau žvakes ir sudvejojau: o ką daryti 
toliau? Turėjau smeigtukų. Ar reikia smeigtuku durti lėlei, kad per- 
duočiau savo valią? Ne, juk gali skaudėti. Taip ir įsivaizdavau, kaip 
Margo, šnekėdamasi su Žana, staiga ima aikčioti iš skausmo. 

Gal atsiklaupti? Ar tai būtų šventvagystė? Turbūt. Geriau nesi- 
klaupsiu. 

Aš ištiesiau rankas viršum degančių žvakių. Užmerkiau akis ir 
sušnibždėjau: 

— Aš, Kotryna Mediči, įkvepiu tau, Margarita de Valua, savo 
troškimą. Tu neturi savo valios, tik mano. Todėl pasakysi Žanai Na- 
varietei viską, ką ji nori girdėti, ir nieko, kas sukeltų jai abejonių. 

Aš pramerkiau akį. Nejutau ore jokio virpėjimo, jokios įtampos, 
net mano oda nepašiurpo, kaip būdavo kaskart, sužadinus savo ge- 
bėjimą ar susitikus su Nostradamu. Jei aš ir turėjau kokių magiš- 
kų galių, jų iš pažiūros nesimatė. Aš vėl pakėliau lėlę, suėmiau ją 
rankomis ir pakartojau savo užkalbėjimą. Dar prisiminiau kažkur 
skaičiusi, kad buriant labai svarbu kraujas. Todėl pravėriau dėžutę, 
ištraukiau smeigtuką ir bakstelėjau sau į pirštą. Ištryško tamsus rau- 
donas lašelis. Žiūrėjau, kaip jis sunkiasi pro nagą ir užtykšta lėlei ant 
veido. Sustingau ir ėmiau įtempusi ausis klausytis, ar neišgirsiu sau 
virš galvos duslaus dunkstelėjimo, kuris reikštų, kad Margo staiga 
apalpusi parkrito ant grindų. 

Nieko. 

Aš vėl pakartojau užkalbėjimą, išsitraukiau iš po korsažo amule- 
tą ir prispaudžiau jį prie lėlės. Blogis prieš blogį, - buvo sakęs Kozi- 
mas. Tada ėmiau laukti nusprendusi, kad burtams, lygiai kaip kve- 
palams ir vaistams, reikia laiko prisitraukti, susimaišyti ir padaryti 
trokštamą poveikį. Praėjus, kaip man atrodė, užtektinai laiko, aš už- 
pūčiau žvakes, viską susirinkau ir paslėpiau. Paskutinę minutę apė- 
męs kaltės jausmas paakino mane nusiimti nuo kaklo amuletą ir taip 
pat įdėti jį į dėžutę greta maestro Rudžjerio duoto nuodų buteliuko. 
Tada atitraukiau užuolaidas ir atvėriau langą. Pati atsisėdau prie sta- 
lo, išsitraukiau švarų pergamentą ir padažiau plunksną į rašalą. 

Štai tą akimirką aš ir pradėjau rašyti šią savo išpažintį. 

Praėjo bent kelios valandos, kol aš mintyse klaidžiojau po praeitį 
ir vieną lapą po kito marginau savo prisiminimais. Kai Margo pabel- 
dė į duris, aš lyg apdujusi pakėliau akis. 

— Karalienė nori jus matyti, - įėjusi pasakė mano duktė. 

Aš sukišau savo užrašus į aplanką. Keistai rami ir susikaupusi 
užlipau į Žanos kambarį. Radau ją sėdinčią prie paauksuoto stalo 
su plunksna rankoje. Buvo pasipuošusi mėlyna suknele ir perlų vė- 
riniu — negirdėta ekstravagancija! Ji atsisuko į mane. Veidas atrodė 
ramus ir giedras, lyg būtų išgėrusi kokio jauninamojo gėrimo. Jei čia 
mano burtai taip veikia, tai pasekmės išties netikėtos. 

— Ponia, neįsivaizduoju, kaip jums pavyko taip ją išauklėti, tačiau 
jūsų duktė — turbūt dorybingiausia princesė, kokią man kada yra 
tekusi garbė matyti, - ji ištiesė man prirašytą lapą. - Štai mano suti- 
kimas. Jei tik įvykdysite anksčiau aptartas sąlygas, manau, kad jūsų 
duktė bus puiki žmona mano sūnui. Ji mane patikino neįsivaizduo- 
janti didesnės garbės, nei tapti Navaros karaliene ir gyventi mūsų 
karalystėje. 

Neįtikėtina, bet, regis, mano burtai suveikė! Tik kaip toks nesu- 
prantamas ritualas galėjo įgyvendinti neįmanomą dalyką? Vis dėlto 
atrodė, kad būtent taip ir nutiko, nors aš turbūt visko aiškiai neiš- 
dėsčiau. Norėjau, kad Margo su Navariečiu gyventų Prancūzijoje; aš 
nieku gyvu negalėjau leisti, kad jis grįžtų į savo šalį, kur jį vėl apsup- 
tų priešiškai mums nusiteikę protestantai. 

- Ji sakė negalinti priimti mano tikėjimo, — toliau kalbėjo Žana, — 
tačiau, kai pranešiau, kad mano sūnus norės vaikus auklėti protes- 
tantiškai, ji atsakė, jog būdama jo žmona privalėsianti paklusti. 

Aš gavau prikąsti lūpą, kad neimčiau pašaipiai kvatotis. Margo 
buvo tikra mano duktė! Ji pasistengė nekelti Žanai įtarimų, tačiau 
įsigudrino pažadėti jai dalykų, kurių, kaip puikiai žinojo, aš nie- 
kuomet neleisiu. Gizo praradimas tebedegino jai širdį, ir ji aiškiai 
būtų ryžusis bet kam, kad tik man pakenktų, tačiau vedybos su 
Navariečiu netrukus įvyks, o tada jis neišvengiamai atsidurs mano 
valioje. 

— Važiuosiu su jumis į Paryžių, — mano nuostabai, pridūrė 
Žana. - Margo prašė padėti jai ruošti kraitį. Ir parašysiu savo sūnui. 
Sakėt, kad norėtumėt, jog vestuvės įvyktų rugpjūtį? 

Aš linktelėjau, atidžiai tyrinėdama jos veidą, ar neišvysiu slepia- 
mos apgaulės. Bet nieko nepamačiau. Ji juk niekad ir nemokėjo ap- 
simetinėti. 

— Taip, rugpjūtį, - patvirtinau ir lengviau atsikvėpiau. - Sureng- 
sim puikiausias vestuves Prancūzijos istorijoje! 

— Tik nepersistenkit, - šyptelėjo ji. - Mano tikėjimas vertina pa- 
prastumą. O dabar turiu pailsėti. Rytoj viską smulkiai aptarsim. Ga- 
lim kartu papietauti a/... Kaip ten itališkai sakoma? 

— Alfresco, - pasakiau. - Taip, būtų puiku. 

Išėjusi iš jos pagalvojau, kad likimas — tikrai neprilygstamas 
juokdarys: suvesti draugėn dvi šitokias uošvę ir anytą! 


TRISDEŠIMT 


ANSBLA 


Ą eyes MANOKĄ TIK UŽBAIGTUOSE STATYTI KARALIE- 
nės rūmuose, Žana tarsi pasveiko nuo visų ligų ir stačia galva 
nėrė į pasiruošimus vedyboms. Ji be paliovos tampėsi mane po visą 
Paryžių apžiūrėti tai kokios audinio atraižos, tai poros žvakidžių ar 
stalo įrankių. Vienoje kairiojo Senos kranto parduotuvėlėje ji taip 
susižavėjo pora minkštų itališkų pirštinių su auksiniais krašteliais, 
kad aš jas jai nupirkau. Ji priėmė dovaną taip vaikiškai džiūgauda- 
ma, kad aš pamačiau, jog ir jai tuštybė nesvetima. Man įdomu buvo 
stebėti, kaip joje prabunda moteris, kokia ji būtų galėjusi tapti, jei 
religinės dogmos nebūtų surakinusios jai širdies. 

Vos sužinojome, kad jos sūnus jau išvyko iš Nerako, aš įsakiau vi- 
soje karalystėje iškabinti skelbimus, kviečiančius žmones į Paryžių 
dalyvauti nepaprastose iškilmėse. Viskas vyko pagal planą, kol vieną 
vakarą išgirdau, kad Žana netikėtai nualpo. 

Mudvi su Margo per tirštą šaltą rūką iškart nuskubėjome pas ją. 
Rūmų, kuriuose ji buvo apsistojusi, apačioje jau buvo pilna prisirin- 
kę vyrų juodais drabužiais - hugenotų. Jie visi kaip susitarę atsigrę- 
žė į mus ir šaltai nusilenkė. 

Išsiskyręs iš jų būrio, pirmyn išėjo Kolinji. 

Jis atrodė sveikesnis nei tada, kai paskutinįsyk jį mačiau, veidas 
buvo apvalesnis ir kiek atsigavęs, liaunas kūnas truputį pastambė- 

jęs, o akys budrios ir skvarbios. Laikas, praleistas Šatijone su naująja 
žmona, regis, paveikė jį tiesiog stebuklingai. Bet, kai jis mums nusi- 
lenkė, mane staiga sukaustė ledinė baimė. 

— Nė nežinojau, kad grįžote, - pasakiau. - Galėjote pranešti, 
pone. 

— Dovanokite. Atvykau ką tik ir, vos spėjęs įsikurti savo namuose 
mieste, išgirdau, kad jos malonybė Navaros valdovė labai negaluo- 
ja. Tad ir nusprendžiau pirmiausia skubėti čia - gal būsiu kuo nors 
naudingas. 

Jo balse pagavau kažkokią keistą gaidelę, kurios niekaip neįsten- 
giau perprasti. Kiek rimtas šitas Žanos nualpimas? Nejaugi dar nė 
nesulaukę atvykstant jos sūnaus turėsime skelbti gedulą? 

Kolinji, tarsi perskaitęs mano mintis, pridūrė: 

— Ji tokia silpna, kad neįstengia nusileisti į apačią. 

— Tuomet mes eisim pas ją, - pasakiau ir mostelėjau Margo. Ko- 
linji nuvedė mus per hugenotų minią - visi pabrėžtinai tyliai ir san- 
tūriai persiskyrė. Aš vis labiau nervinausi. Žana buvo mano viešnia. 
Nejau jie mano, kad aš kaip nors galėjau jai pakenkti? 

Žana gulėjo miegamajame, paramstyta pagalvėmis, o jos veidas 
buvo baltesnis už paklodes. Ta gyvenimo aistra, kurios pagauta ji 
blaškėsi po Paryžių, atėmė jai paskutines jėgas. 

— Mano valanda artėja, ponia, - sumurmėjo ji. 

— Niekai, —- pasakiau ir paplekšnojau jai per ranką. Jos delnas 
buvo šaltas ir kaulėtas. - Jūs tiesiog pervargote. Tuoj vėl atsistosit 
ant kojų. Juk turime rengtis vestuvėms, nepamiršot? 

Jos žvilgsnis nukrypo į Margo. 

— Pasilenkit arčiau, mieloji. Turiu jums kai ką pasakyti. 

Margo palinko prie bespalvių jos lūpų. Išgirdau Žaną tyliai 
šnabždant. Mano duktė linktelėjo. 

— Taip, - pasakė ji, - būtinai. Pažadu. 

Žana atsiduso. Jos išvargusios akys užsimerkė, ir iš nišos kamba- 
rio gilumoje pasirodė keletas pastorių. Jau gręždamasi į miegamojo 
duris išeiti, aš pastebėjau tas pirštines auksiniais krašteliais, kurias 
buvau jai dovanojusi, - jos gulėjo numestos ant staliuko prie židi- 
nio. Tačiau pirštinės buvo išverstos, o pirštų galiukai - nukirpti. 

— Atsiųsiu jos apžiūrėti rūmų gydytoją, daktarą Parė, - pasakiau 
Kolinji, išėjusi iš kambario. — Jis puikus specialistas ir... 

— Dovanokit, tačiau visai nebūtina, - abejingai, tarsi kreipdama- 
sis į įkyrią prašalaitę, pasakė jis. - Aš jau iškviečiau patyrusį gydyto- 
ją. Dar prieš sutemstant jis bus čia. 

Priblokšta jo tono, aš tik linktelėjau ir išėjau. O vos grįžusi į Luv- 
rą puoliau kvosti Margo. 

— Ji paprašė manęs saugoti jos sūnų, - atsakė ta. 

— Saugoti? —- aš suraukiau antakius atsiminusi, kad tą patį man 
buvo sakęs ir Nostradamas. - Nuo ko? 

Margo pakėlė akis. 

— Argi dar nesupratote iš jų veidų, iš to, kaip Kolinji su jumis 
kalbėjo? 

Aš nustėrau. Taip, štai ką aš girdėjau Kolinji balse, tik iškart ne- 
sumojau atpažinti: įtarimą. Jie mane įtaria! 

— Turbūt juokauji, - pasakiau, nervingai juokdamasi. - Žana jau 
daug metų serga; visi tai žino. Kolinji ir pats man taip sakė. 

— Bet pastaruoju metu ji atrodė gana sveika, - Margo tiesiog grę- 
žė mane akimis. - Ar jūs nupirkote jai tas pirštines? Kuriems galams 
jie nukirpo joms pirštų galus? 

Aš žinojau, kuriems galams. Tai buvo senas Bordžijų išradimas: 
nuodais ištepti pirštinės vidų. Ją mūvintis žmogus nieko neįtardavo, 
kol būdavo jau per vėlu. O pirštų galus jie nukirpo, norėdami ištirti. 

— Dio Mio, - sušukau drebančiu balsu, - gal jie visi kuoktelėjo? 
Kodėl jie mano, kad turėčiau jai kenkti? 

— Jūs esate Mediči, ir jie niekad netikėjo jūsų nuoširdumu. 

— Ar ir jūs manim netikit? — paklausiau ir sulaikiau kvapą, su 
siaubu laukdama, ką ji atsakys. 

— Tikiu, - tyliai ištarė Margo. - Bet aš - ne hugenotė. 


Žana Navarietė mirė kitos dienos popietę. Aš paklausiaū Margo pa- 
tarimo ir nusiunčiau Parė padaryti jos palaikų skrodimo. Jis nustatė, 
kad jos plaučiai buvo labai nesveiki, ir patvirtino, kad ji mirė nuo 

įsisenėjusios ligos. Kiek padvejojusi (mat bijojau, kad dėl motinos 
mirties jis atšauks mūsų susitarimą) aš parašiau jos sūnui, reikšda- 
ma užuojautą, o Žanos kūną atidaviau balzamuoti ir išsiunčiau į Na- 
varą palaidoti. 

Mano džiaugsmui, Navarietis atsakė neatidėliosiąs išvykimo, ir 
išties, spiginant kaitriai vasaros saulei, liepos viduryje jis įžengė į 
Paryžių. 

Negailestinga kaitra baigė mus visus nukamuoti; žmonės miego- 
davo ant namų stogų arba spietėsi Senos pakrantėse, ieškodami nors 
šiokios tokios atvangos. Tuo tarpu gausybė plėšikų, elgetų ir vagių 
mielai naudojosi visa ta maišatimi, tvyrančia mieste, į kurį pamatyti 
vestuvių suplūdo tūkstančiai hugenotų ir katalikų iš visos Prancūzi- 
jos. Pasirodžius Navariečiui su hugenotų palyda, jo tikėjimo broliai 
puolė taip griausmingai jį sveikinti, kad saujelės katalikų, mėginusių 
kažką užgauliai rėkauti, balsai tiesiog paskendo tame gausme. Atro- 
dė, kad visas Paryžius net dreba iš džiaugsmo, jį matydamas. 

Aš stebėjau jo pasirodymą iš balkono. Baisiai nekantravau kuo 
greičiau jo sulaukti, kad savo akimis įsitikinčiau, ar jis išties išaugo 
ir tapo tokiu išdidžiu valdovu, kokį kadaise buvau regėjusi savo vi- 
zijoje. Įjojęs į kiemą, jis nulipo nuo žirgo. Išvydau neaukštą, tvirtą 
vyruką juodais drabužiais ir pamojau Margo, kuri atrodė tyra kaip 
debesėlis su savo šviesiai žydro šilko suknele ir perlų vėriniu, įpintu 
į plaukus ir apsuktu aplink kaklą. 

Mes nusileidome į menę. Čia jau buvo pilna prisirinkę dvariškių; 
jų rėksmingame margumyne lyg juodos gedulingos dėmės tamsavo 
atvykėliai iš Navaros. Perbėgusi akimis didikus hugenotus, Kolinji 
tarp jų neišvydau. Man palengvėjo. Užvis mažiausiai norėjau, kad 
rūstus jo pavidalas sugadintų man svečio sutikimą. 

Navarietis stovėjo greta pakylos drauge su Karoliu ir Herkuliu; 
pirmasis buvo pasipuošęs ryškiu auksiniu švarku ir plunksnuota 
skrybėle, o antrasis vilkėjo karneolio spalvos atlaso drabužiais. Ka- 
rolis kažką karštai aiškino savo pusbroliui Burbonui, o septyniolik- 
metis Herkulis, kuris su prašmatniais apdarais atrodė visiškas neūž- 


auga, smalsiai spoksojo į Navarietį. 

Išgirdau garsų Karolio balsą: 

— Sakau jums, tai buvo geriausia medžioklė mano gyvenime! Aš 
vienu šūviu patiesiau šerną. Vienu šūviu! Net Kolinji sakė niekad 
nieko panašaus nematęs. Tiesa, Herkuli? 

Mano jaunėlis tik gūžtelėjo. Pamačiau, kaip Navarietis atmetė 
galvą ir linksmai nusikvatojo, o neklusnūs ugnies raudonumo jo 
plaukai, išsitaršę į visas puses, rėmino saulėje įraudusį veidą. Mu- 
dviem su Margo prisiartinus, jis atsisuko į mus. 

Aš kone suakmenėjau iš nuostabos. 

Jis atrodė visai toks, kokį jį įsivaizdavau prieš daugelį metų, ma- 
tydama dar berniuką, — netgi juokas ir arti viena kitos susodintos 
žalios akys! 

Jo palydos vyrai susispietė arčiau. Iškart jiems už nugarų paste- 
bėjau savo sūnų Henriką, itin prašmatniai išsipusčiusį rausvai viole- 
tinio aksomo apdarais, ant pečių paleidusį vešlius karčius ir vienoje 
ausyje įsivėrusį perlą. Jo lūpose žaidė pašaipi šypsena, o vieną ranką 
jis laikė atsainiai užmetęs savo bičiuliui Guastui ant peties. 

Aš ištiesiau rankas Navariečiui. 

— Vaikeli mano, kaip jūs užaugote! 

— Teta Kotryna, - pasakė jis, nulenkdamas galvą. - Seniai nesi- 
matėm! 

Aš prispaudžiau jį sau prie krūtinės. Kresnas jo kūnas buvo tvir- 
tas ir stamantrus; nuo jo trenkė prakaitu. Juodas jo švarkas buvo 
išblukęs ir nebemadingas, be jokių papuošimų ar įkarpų; tačiau ati- 
blakstienomis, valingą smakrą ir išraiškingas lūpas, tą neklusnių 
plaukų sąvašyną ir įspūdingus plačius pečius, aš nusprendžiau, kad 
jis turi savotiško kaimiško vyriškumo, kuris mūsų pamaivoms pran- 
cūzams visiškai nebūdingas. 

- Jūs tiesiog tobulas karalius, - pasakiau. - Man širdis džiaugia- 
si, į jus Žiūrint! 

— Aš mieliau būčiau likęs princu, kad tik motina tebebūtų gyva, — 


atsakė jis. 

— O taip, žinoma. Vargšelė, ji taip jumis didžiavosi! Esu tikra, 
kad šią akimirką ji šypsosi, žiūrėdama į mus iš aukštybių. Eikšekit, 
pasisveikinkit su Margo! 

Aš pasitraukiau į šoną. Atsidūrusi priešais Navarietį, Margo pri- 
mynė savo sijoną ir kluptelėjo. Pastebėjau, kaip ji išraudo ir sušnibž- 
dėjo: 

— Pusbroli! - O tada pasilenkė pakštelėti jo į apžėlusį skruostą. 

— Jūs Margo, tiesa? Ne Margarita, - tyliai pasakė jis nusišypso- 
jęs. - O gal viskas pasikeitė nuo tada, kai jus mačiau? Verčiau išsiaiš- 
kinkim nuo pat pradžių, gerai? Juk mums prieš akis — visas bendras 
gyvenimas! 

Ji akimirką sumišo. Turbūt nesitikėjo, kad jis turės humoro jausmą. 

— Galit vadinti Margo, - šaltai atrėžė paskui. - Arba kaip norit. 
Vargu ar galiu rinktis! 

Aš garsiai nusijuokiau. 

— Kokie jie žavingi! - pasakiau, kreipdamasi į žiopsančius dva- 
riškius. 

Visi puolė ploti. 

— Išgerkim! — sušuko Karolis ir stvėrė iš pažo dvi taures. Bruk- 
damas vieną Navariečiui, išliejo klaretą ant žemės. Kitą taurę jis 
padavė Margo, o aš turėjau pasiimti pati. Herkulis puolė čiupti pa- 
skutinės taurės ir beskubėdamas vos neapvertė ir padėklo, ir pažo. 
Henrikas dar plačiau nusišypsojo, bet nesijudino iš vietos. 

Karolis iškėlė taurę. 

— Į mano pusbrolio Navariečio ir sesers Margo sveikatą! - Jis vie- 
nu mauku susipylė vyną. Visi pasekė jo pavyzdžiu. - O dabar - prie 
vaišių! 

Plevėsuodamas ryškiaspalvio švarko skvernais, Karolis apsisuko 
pirmas žengti į vaišių salę. Aš iškart įsikibau Navariečiui į parankę, 
ketindama pasisodinti jį greta. O Margo staiga tarė: 

— Atleiskit, mano pone, bet man labai skauda galvą. Eisiu į savo 
kambarį. 

Aš piktai sužaibavau akimis, tačiau ji nekreipė į mane jokio dė- 
mesio, tūptelėjo priešais Navarietį ir išėjo iš salės, lydima nusiminu- 

sių savo damų, kurios privalėjo sekti jai iš paskos. Navarietis nuste- 
bęs kilstelėjo antakius; aš nusijuokiau. 

— Tai tik būsimos jaunamartės nervingumas, nieko baisiaus! Ji 
kiek pervargo. 

Vos baigus valgyti, Karolis kaip visuomet iškart pakilo ir išė- 
jo. Mudu su Navariečiu beveik negavome progos pasišnekėti, nes 
Karolis plepėjo neužsičiaupdamas: klausinėjo Navarietį visko, kas 
tik atėjo į galvą, - pradedant klimatu jo karalystėje ir baigiant jo 
mėgstamiausiais medžioklės būdais. Pastebėjau, kad Navarietis 
atsakinėjo maloniai, tačiau nė sykio neatskleidė daugiau, nei buvo 
klausiamas; negana to, nors išgėrė tiek, kad rodėsi beveik neįmano- 
ma vienam žmogui, jis vis tiek iš pažiūros buvo blaivas ir išsipleikęs 
kėdėje smalsiai stebėjo dvaro linksmybes. Henrikas, likęs kiurksoti 
greta tuščio Karolio sosto, sidabriniu krapštuku rakinėjosi dantis, o 
Herkulis baigė susikimšti visą dubenį cukruotų migdolų. 

Netrukus turėjo prasidėti šokiai. Dvariškiai jau rikiavosi saltare- 
lui - linksmam šokiui, kurio metu damos gaudavo progą pasipui- 
kuoti dailiomis kojomis, o vyrai - jėga ir vikrumu. Grupelė išsida- 
žiusių moterų - profesionalių kurtizanių milžiniškomis iškirptėmis 
ir ryškiai raudonai nuteptomis lūpomis — tingiai slankiojo priešais 
mūsų pakylą; viena įžūli gražuolė su prilipintu prie skruosto dei- 
mantu šelmiškai mirktelėjo. 

Navarietis kaipmat išsitiesė ir įsitempė; net Herkulis liovėsi 
šlamštęs migdolus. 

— Kas šios damos? —- paklausė manęs Navarietis, apgirtęs tingiai 
tęsdamas žodžius. 

— Šiaip, dvariškės, — atsakiau. 

— Gal jos kartais tarnauja jums? Girdėjau, kad samdotės pačias 
šauniausias moteris; jas vadina Skrajojančiu eskadronu, nes jodinė- 
ja ir šaudo kaip amazonės, - spindinčiomis akimis dėstė jis. - Aš 
mėgstu medžioti. Labai! 

Akies kampučiu pastebėjau, kaip Henrikas, slėpdamas juoką, 
ranka užsispaudė sau burną. 

Iš teisybės aš nieko nebuvau girdėjusi apie jokį Skrajojantį es- 
kadroną, tačiau daugybė dvaro moterų pelnėsi iš vyrų, tad jei tas 

vardas tinka, kam prieštarauti? Tegu mūsų svečias jaučiasi kaip 
namie! 

— Gal prieikit prie jų, - pasiūliau. - Jos labai mėgsta naujus žmo- 
nes, su kuriais gali medžioti. 

Jis pakilo ir perbraukė rankomis suglamžytą švarką. Susidūrusi 
su Henriko žvilgsniu, aš ko nepratrūkau kvatoti. Žana veikiausiai 
buvo prikišusi sūnui į galvą įvairiausių šlykščių istorijų apie mūsų 
pasileidimą, tačiau visa tai tik žadino jo smalsumą, ir dabar jis į 
nės elnienos kepsniai, kurių jam baisiai maga paragauti. 

Spragtelėjusi pirštais, aš paliepiau Herkuliui: 

— Palydėkite savo pusbrolį! 

Herkulis iškart atsidūrė prie jo šono. Vos jiedu nulipo nuo paky- 
los, prostitutės kaipmat juos apspito ir, įsikibusios raudonais dažy- 
tais nagučiais, nusitempė su savim. 

Aš atsilošiau krėsle. Henrikas prisislinko arčiau. 

— Skrajojantis eskadronas? Nieko sau pavadinimas! Spėju, kad 
jūs sugalvojot, tiesa? 

— Kažin! —- aš žnybtelėjau jam į skruostą. - Nežinia, kokių dar 
baisybių Žana jam apie mane pripasakojo! Tačiau jis neseniai neteko 
motinos, ir jei dabar pasigenda moteriško švelnumo, negi galime 
jam atsakyti? 

— Na, tos kekšelės mielai jį paguos, tiktai kažin, ką pagalvos Margo? 

— Manau, jai nė motais, — atvirai atsakiau, keldama taurę. - Juk 
matei, kaip ji išdrožė iš menės - lyg kankinė su erškėčių vainiku! 
Galėtum pamanyti, kad užsimaniau ištekinti ją už paties Šėtono! 

- Ji tebeliūdi Gizo, - jis prisimerkęs nužvelgė salę. - O tas - jos. 
Girdėjau, jis baisiai pasipiktino, kad norime išleisti Margo už ereti- 
ko, ir ketina užprotestuoti vedybas. 

Aš piktai žybtelėjau akimis. 

— Geriau tegu nė nebando! Juk uždraudžiau jam rodytis dvare, 
kol pakviesim. O jei dar kels neramumus, bus uždarytas savo pilyje 
iki gyvenimo galo! 

— Tarsi Gizai kada paisė mūsų nurodymų, — vyptelėjo jis. — Jie 
šiuo atžvilgiu nė kiek ne geresni už Kolinji. 

Pamačiusi, kaip apniuko jo veidas, aš sunerimau. Staigi jo ne- 
apykanta Gizui kėlė man baimę, nes iki to lemtingo susikirtimo dėl 
Margo jiedu buvo draugai. Anaip man labiau būtų patikę, nes tikrai 
nenorėjau palikti Gizo be priežiūros: šiaip ar taip, jis juk buvo Ran- 
duotojo sūnus! 

— Na, aš neleisiu nei Gizui, nei kam kitam gadinti mums šven- 
tės, - pasakiau. — Žiūrėkit, ar ten tik ne jūsų bičiulis Guastas su tais 
jaunuoliais? Gal norit pas jį? 

— Aš pavargau nuo Guasto. Jis nepasotinamas - nuolat ko nors iš 
manęs reikalauja. Dabar užsimanė beždžionėlės, tarsi aš savo kam- 
baryje jas veisčiau! 

— Gal pasiūlykit jam savo broliuką Herkulį, - pašmaikštavau, ir 
Henrikas nusikvatojo. 

— Oi, mama, kokia jūs nedora! - Jis pasilenkė, pabučiavo mane, o 
tada nudrožė pas savo nepasotinamą bičiulį. 

Atsidusau. Koją bjauriai gėlė. Man norėjosi į lovą. Atsistojau, 
perėjau per dvariškių minią ir pasukau prie laiptų. Bet paskutinę 
minutę man šovė mintis pažiūrėti, kaip laikosi Margo. Pasibeldžiau 
į jos duris; viena iš jos damų mane įleido. 

Pro langą švietė mėnulis. Mano duktė sėdėjo jo šviesoje. Ji vis dar 
buvo su suknele, ir pamėkliška mėnesiena žybčiojo perluose, įpin- 
tuose jai į plaukus. Pamačius ją, man sugrudo širdis. Margo atrodė 
tokia mažutė ir vieniša. Pagalvojau, kad jai dar tik devyniolika, ir 
daugeliu požiūrių ji tebėra vaikas... 

— Jei neišsimiegosit, rytoj atrodysit pavargusi, - perspėjau. 

— Koks skirtumas, kaip aš atrodysiu! Jei nenoriu miego, tai ir ne- 
gulsiu. Ar jūs ir tai man uždrausite? 

Aš priėjau prie jos. 

— Vaikeli, jums prieš akis dar visas gyvenimas. Pasistenkit per 
anksti netapti viskuo nusivylusi ir pagiežinga. Žinau tas pirmos mei- 
lės kančias, bet jos praeis. Mūsų jausmai ilgainiui silpsta ir pasimiršta. 

— Iš kur jūs žinote? Juk niekad nieko nemylėjot! 

— Netiesa, — atsakiau ir staiga pasijutau baisiai sena ir pavargu- 
si. — Manot, kad mane pažįstate, tačiau anaiptol. Aš tiesiog supra- 

tau, kad reikia arba priimti tai, ką siūlo gyvenimas, arba teks mirti. 
Viskas paprasta. 

— Tuomet verčiau mirti. 

— Jūs nemirsite. - Aš pasilenkiau prie jos, sustingusios kėdėje, ir 
priglaudžiau lūpas prie sauso jos skruosto. — Jūs gyvensite. Kitaip 
negalite. Nes jūs - mano duktė. 


Artinosi vestuvių diena. Biražo šnipų dėka aš sekiau kiekvieną Na- 
variečio žingsnį ir džiaugiausi girdėdama, kad jis smagiai nėrė į Pa- 
ryžiaus pramogas ir linksmybes. Jeigu jis ir gedėjo savo motinos, tai 
puikiai sugebėjo to neparodyti. Kartu su savo bičiuliais hugenotais 
jis iki paryčių girtuokliaudavo mūsų tavernose ir nepraleisdavo ne- 
užvertęs nė vienos kekšės. O užvis labiausiai mane džiugino tai, kad 
jis visiškai nebendravo su Kolinji. Tačiau sykį pas mane atskubėjo 
Biražo. 

— Aš dėl jo didenybės, - pasakė jis, radęs mane prie stalo, atsa- 
kinėjančią į nesibaigiančius laiškus. - Vienas mano samdytas žmo- 
gus matė, kaip jis išsliūkino pro tarnų duris, susisukęs į apsiaustą 
su gobtuvu. Jis dažnai taip slapčia išeina pasilinksminti, tai kol kas 
niekas nekreipė į tai dėmesio. Bet kai prieš porą dienų vėl jį pamatė, 
mano žmogus atėjo man pasakyti. 

— Arjis jį pasekė? - paklausiau. 

— Taip. Jo didenybė susitiko su Navariečiu ir jie abu... - Jis sumi- 
šęs kostelėjo. 

— Įsivaizduoju, - šaltai mestelėjau. - Tikiuosi, bent jau pasirinko 
padoresnį viešnamį! 

— Ne, madama! - Biražo pakėlė į mane nerimo sklidinas akis. — 
Jie nėjo į viešnamį. Jie patraukė į Kolinji namus Betisi gatvėje. 

Aš kurį laiką sėdėjau tylėdama. Tada paklausiau: 

— Ar žinote, ką jie ten veikė? 

— Deja, ne. Mano šnipai nekvaili, bet į Kolinji kambarius įsi- 
skverbti man nepavyko. Papirkau tik virėją, bet tas, aišku, nieko ne- 

Staiga man pasidarė per sunku įkvėpti. 

— Kiek sykių jie matėsi? 

Jis sumirksėjo pavandenijusiomis akimis. 

— Mažiausiai du. Kai Kolinji atsisakė gyventi dvare, Karolis nu- 
sprendė pats pas jį lankytis. Kolinji tikino, kad jam patogiau gyventi 
mieste, nes jis prikvietęs į vestuves daug svečių, kuriuos gali ten sy- 
kiu įkurdinti. 

— Svečių... — pakartojau aš. Prisiminiau veidus tų vyrų, kuriuos 
mačiau, nuėjusi aplankyti Žanos prieš mirtį. Tarp jų atpažinau ir 
kelis žinomus didikus hugenotus, bet tuo metu ir tokiomis aplinky- 
bėmis neatkreipiau į juos dėmesio. 

— Išsiaiškinkit viską, ką galite, - pasakiau Biražo. - Sužinokit, 
kiek tų jo draugų tuose namuose susirinkę ir ką jie rezga. Nes jie 
būtinai ką nors rezga, neabejoju! 

— Gerai, madama. O kaip dėl Karolio? Gal man su juo pasi- 
kalbėti? 

— Ne. Palikit tai man. 

Biražo linktelėjęs išėjo. Pajutusi aštrų skausmą rankoje, aš pa- 
žvelgiau, kas atsitiko. 

Gniauždama buvau į šipulius sutrynusi plunksną, kuria rašiau. 


Nuėjau tiesiai į savo sūnaus apartamentus. Jo kambariuose tvyrojo 
baisi netvarka: visur buvo primėtyta drabužių ir visokių medžioklės 
reikmenų, šuo ant žemės graužė kaulą, o Karolis prie pat durų pa- 
skubomis vilkosi apsiaustą. Jei būčiau bent minutę sudelsusi, būčiau 
jo neberadusi. 

Jis staigiai atsigręžė. Veidas išblyško. 

— Ką... ko jums čia reikia? 

— Užsukau jūsų aplankyti. Bet turbūt trukdau? Jūs kažkur susi- 
ruošėte? 

— Aš... Aš norėjau... Venseno miške pasirodė nauja elnių banda, 
ir mudu su Navariečiu ketinom.... 


Aš kaip įkalta sustojau prie durų. 


KOTRYNOS MEDIČI IŠPAŽINTIS + 347 


— Tik nemeluokit. Juk susirengėte pas Kolinji, ar ne? 

Jis susigūžė, o veide sustingo neapsakoma baimė ir suglumimas. 
Paskui jis nedrąsiai išlemeno: 

— Kolinji? Iš kur jūs ištraukėte? Aš neisiu pas jį. Jis jau kuris laikas 
nebemedžioja! 

— Elnių gal ir nemedžioja, - šyptelėjau. — Bet žinau, kad su juo 
matotės. Žinau, kad sykiu su Navariečiu slapta buvot nuėję į jo na- 
mus. — Aš nutilau. Jo akys baisiausiai išsiplėtė, o burna kažką be- 
jėgiškai vėpčiojo, jam bergždžiai stengiantis rasti pasiteisinimą. — 
Nėra reikalo nuo manęs slėpti, - pridūriau. - Juk jau davėte man 
suprasti, kad ketinate valdyti savarankiškai — taip, kaip pats nusprę- 
site. Tik pasakykite man tiesą, ir aš šiandien pat išvyksiu iš dvaro. 

— Jūs... jūs negalit išvykti, — suvapėjo jis. - Juk dar laukia Margo 
ir Navariečio vestuvės... 

Aš piktai nusijuokiau. 

— Kokios vestuvės?! Jei užsimanėt sudaryti sandėrį su Kolinji, jūs 
viskuo rizikuojate. Tada bent jau malonėkite neversti manęs į visa 
tai žiūrėti! 

Jo veidas ištįso. 

— Jokių sandėrių aš nesudariau! Aš tik klausiausi. Prisiekiu! 

— Ko klausėtės? 
tokia klaikia baime ir nuostaba, jog akimirką pradėjau svarstyti, kur 
aš būsiu suklydusi ir kodėl nesuvokiau, kad mano nuolatinis rūpi- 
nimasis juo niekaip nepajėgs atsverti tokio žmogaus kaip Kolinji 
įtakos. Mano sūnus visą laiką buvo labai pažeidžiamas: jis mažas 
neteko tėvo, paskui turėjo stebėti, kaip Gizai nukamavo vyresnįjį jo 
brolį, ir kęsti nesibaigiančius karus. Tada, kai rimbu čaižė Margo, aš 
pajutau, kad jo sieloje kažkas palūžę. O dabar Kolinji aiškiai naudo- 
josi jo silpnumu, jo karštu ilgalaikės taikos troškimu ir ambicija būti 
karaliumi, nepriklausomu nuo motinos valios. 

— Kojis iš jūsų nori? - paklausiau. - Prisiekiu, aš jūsų nekalti- 
nu. Puikiai suprantu, kaip jaučiatės. Pati žinau, kaip jis moka įtikinti 

Jis nervingai gniaužė rankose apsiaustą, o akys įnirtingai lakstė 
aplink, tarsi ieškodamos, kur pabėgti. 

— Jis... jis... - Karolis sunkiai nurijo seiles. - Jis nori, kad ištrem- 
čiau jus iš Prancūzijos, — išbėrė jis. - Pasak jo, jūs viską sužlugdysite, 
nes jūs nunuodijot Žaną Navarietę ir užsimojot priversti jos sūnų 
pereiti katalikybėn. Jis sako, kad, jei taip nutiks, Navaros hugenotai 
bus priversti gintis, ir vėl kils karas. 

Aš pajutau krūtinėje kunkuliuojantį pyktį, bet pasistengiau jį už- 
gniaužti ir bejausmiu balsu, tarsi visai nenustebusi dėl to, ką išgir- 
dau, paklausiau: 

— Jis pats jums taip sakė, tiesa? 

— Taip! Bet mes nepatikėjom. Navarietis tiesiai jam išrėžė: „Aš 
vesiu Margo, bet prisiekiu, kad niekas šioje žemėje neprivers manęs 
tapti kataliku!“ — Karolis staiga puolė prie manęs ir stvėrė už ran- 
kų. - Dovanokit man! Jis prašė su manim susitikti, ir aš negalėjau 
atsisakyti. Bet pats suprantu, kad nereikėjo leisti jam taip kalbėti! 

Aš nužvelgiau jo pirštus, karštligiškai susipynusius su maniškiais. 

— Tačiau jūs ir vėl ketinote eiti pas jį, - išgirdau save sakančią 
ir net pati nusistebėjau, kaip sugebu nuslėpti baimę ir įniršį, sykiu 
draskančius man krūtinę. 

— Tik tam, kad atsisakyčiau. Aš ketinau jam pranešti, kad nieku 
gyvu jūsų neištremsiu. 

Aš išplėšiau savo rankas iš jo gniaužtų ir demonstratyviai žen- 
giau atatupsta. Jis žioptelėjo tarsi gavęs antausį. 

— Ne, nepalikit manęs, - sušnibždėjo. - Mama, maldauju, neišei- 
kit! Aš... aš jo bijau. Jis man aiškina, kad jūsų neklausyčiau, kad jūs 
kreipiat mane šunkeliais, - jis sudrebėjo. - Man taip norisi tikėti, 
kai jis sako, kad aš galiu būti didis valdovas, bet jis taip keistai į mane 
žiūri, lyg nematydamas... Jis žada padėti atnešti Prancūzijai taiką ir 
šlovę, bet kažkaip neatrodo, kad jis ketina padėti būtent man. 

Vargšas mano sūnus! Kolinji jį apkerėjo, apraizgė melais ir ap- 
gavystėm. Tačiau Karolis pasirodė įžvalgesnis už mane kadaise. Jis 
jau suvokė tesąs tiktai įrankis tikslui pasiekti. Kolinji mano sūnus 
nėmaž nerūpi! Jis trokšta išaukštinti Navarietį — savo šventąjį prin- 

cą, savo mirusios karalienės įpėdinį; Navarietį, kuris irgi yra karališ- 
ko kraujo ir gali paveldėti sostą. Jis trokšta, kad Navarietis perimtų 
Prancūziją. Štai kodėl jis pasirašė tą laišką Žanai, sykiu nepaliauda- 
mas man kenkti. Jeigu jam pavyktų mane pašalinti, hugenotai su- 
keltų karą ir nenurimtų tol, kol nebeliktų kam priešintis Navariečio 
karūnavimui. 

- Karoli, - paliečiau sūnui petį. - Pažadėkit man niekad daugiau 
su juo nebesimatyti. Jam jūs tikrai nė motais. Jis meluoja. Jis visada 
buvo melagis ir išdavikas. 

Jo lūpos suvirpėjo, o akys priplūdo ašarų. 

— Pažadu, — sušnibždėjo jis, - tikrai! 

Aš prisitraukiau jį prie savęs. 

— Neverkit, - sušnibždėjau. — Aš čia. Aš jus apsaugosiu, kaip vi- 
suomet. 


Pasikviečiau Biražo ir liepiau jam prižiūrėti Karolį, o prie durų pa- 
stačiau sargybą. Tada grįžau į savo kabinetą, kur, saugodamasi nuo 
kaitros, Lukrecija buvo užvėrusi langines. 

Aš ilgai sėdėjau tylėdama ir galvodama apie praeitį. 

Mintyse vėl mačiau jį tokį, kokį pirmąsyk išvydau per savo ves- 
tuvių pokylį: rimtą jaunuolį dramblio kaulo spalvos drabužiu ir 
nuostabiai gražiomis akimis. Prisiminiau vakarą Sen Žermene, kai 
prašiau jo pagalbos atsispirti Gizams, ir paskui, Šenonso, kur mudu 
suartėjome. Savo sieloje atgaivinau kiekvieną žodį, kurį vienas ki- 
tam ištarėme, kiekvieną prisilietimą. O kai viską perkračiau ir prisi- 
minimai liko gulėti man po kojų lyg suglamžyti popiergaliai, suvo- 
kiau, kad jų ne tiek ir daug, - tiesą pasakius, vos keletas, nors ir tų 
būtų užtekę visam gyvenimui. 

Sutemo naktis. Patyliukais įsmukusi Lukrecija užžiebė žvakes ir 
pasiteiravo, ar vakarieniausiu. Šįvakar nebuvo numatyta jokių pri- 
ėmimų, taigi maistą man patiekė mano kambaryje. Aš valgiau ne- 
daug. Susirūpinusi ji paklausė, gal dar ko nors norėčiau. 

— Taip, - pasakiau. - Pakvieskite mano sūnų Henriką. 

Jis pasirodė netrukus. Mūvėjo laisvomis raudonomis kelnėmis ir 
vilkėjo atvarstytais marškiniais, iš po kurių matėsi plaukais apaugusi 
daili krūtinė. Plaukai lyg tamsūs karčiai draikėsi jam ant pečių, akys 
spindėjo nuo šįvakar išgerto vyno ir nuostabiai man priminė jo se- 
nelį Pranciškų. 

— Čia karšta kaip Hade, - suniurzgė jis. - Gal turit kaspiną? 

Aš ištraukiau juostą, kuria buvo suvarstyta suknelės rankovė. Jis 
susirišo plaukus ir žengė prie stalo. Tada ilgais pirštais paknebinėjo 
mano nesuvalgyto kepto fazano likučius. 

— Margo pasidarė išvis nepakenčiama! Pasiūliau jai šįvakar su 
manim pavakarieniauti, o ji atsakė, kad skauda galvą. Kuo ji mane 
laiko — idiotu? Aš gi žinau, kad jai niekad galvos neskauda! Ji nieko 
daugiau nedaro, tik paniurusi tūno savo kambaryje! 

Žiūrėjau, kaip jis pasičiupo krištolinį grafiną ir prisipylė taurę 
vyno. Tada išgėrė, nenuleisdamas nuo manęs akių. 

— Na? - paklausė, ir aš ramiai, be mažiausio pykčio, išklojau jam 
viską, ką buvau sužinojusi. Kai baigiau, jis atsiduso: - Ojoj, nieko 
sau painiava! 

Aš sukrutėjau krėsle. 

— Jis pasiryžęs mus sunaikinti, kad galėtų... 

— Apleisti šalį savo prakeiktais eretikais, - šyptelėjo Henrikas. — 
Na, kadangi Karolis šįvakar nenuėjo į susitikimą, tai galim manyti, 
kad Kolinji bus atsargesnis. 

— Tam kartui! Bet šito negana. Jis ras kokį kitą būdą, kaip visuo- 
met. 

Aš atsisegiau apykaklę ir numečiau į šoną. Henrikas buvo tei- 
sus - kambaryje išvis nebuvo kuo kvėpuoti. Mielai būčiau pravėrusi 
langą, tačiau mano kambarys buvo pirmame aukšte ir langas išėjo į 
parką, tad negalėjau rizikuoti, kad mūsų pokalbį nugirs koks dvariš- 
kis, kurie nuolat landžiodavo ten pasimylėti ar pinti intrigų. 

— Reikia jį nudėti, - pasakė Henrikas, ir aš nudelbiau jį akimis. Jis 
vėl paėmė grafiną. — Žinau būdą. Niekas jūsų neįtars. 

Kambaryje stojo tyla - tokia būna prieš audrą. 

— Koks tas būdas? - tylutėliai paklausiau. 

— Gizas. Jis tebekaltina Kolinji savo tėvo nužudymu. Pirmai pro- 
gai pasitaikius, jis mielai išsimaudytų Kolinji kraujyje. Aišku, reikėtų 
jį tinkamai nukreipti. Juk jums anaiptol nereikia, kad jis subadytų 
Kolinji tiesiog rūmuose. 

— Ir jūs galėtumėt... 

— Jį įtikinti? — Jis vedžiojo pirštu aplink taurės kraštą. - Na, žino- 
ma! Mudu su Gizu dėl daug ko nesutariam, bet į Kolinji abu žiūrime 
vienodai. 

Aš apsidairiau po kambarį. Čia buvo pilna mielų pažįstamų da- 
lykėlių, o ant sienų kabojo vaikų portretai, kuriuos bene labiausiai 
branginau. Mano akys sustojo prie Elžbietos portreto - ji atrodė 
tarsi gyva, lyg būtų čia pat, su mumis. Mano sielos gelmėse ėmė 
kauptis kažkas grėsminga, kažkokia baisi jėga. 

Kol jis ir į jį panašūs bus gyvi, neverta tikėtis taikos. 

— Tai ką jūs siūlote? — paklausiau pati stebėdamasi, kaip lengvai 
priėmiau sūnaus pasiūlymą. Dar daugiau - pasijutau lyg nusimetusi 
nuo pečių didžiulę naštą, kurią nė neįtariau velkanti. 

Henrikas atmetė atgal vieną koją, ant antrosios kelio balansuo- 
damas taurę. 

— Reikia viską atlikti anonimiškai, todėl Gizui reikės laiko ir tin- 
kamos vietos. Kolinji veikiausiai turi kokių nors kasdienių įpročių? 

Aš prikandau lūpą. 

— Nežinau. Biražo galėtų išsiaiškinti, bet iki vestuvių kitą savaitę 
neverta rizikuoti ir kelti triukšmo. O paskui... —- aš susimąsčiau. — 
Gal man jį pasikviesti? 

Henrikas kilstelėjo antakius. 

— Manote, jis ateis? 

— Taip, - atsakiau, įsivaizduodama jį stovintį priešais su tuo savo 
amžinu juodu švarku. Staiga suvokiau norinti pasikalbėti su juo akis 
į akį. Troškau, kad jis bent kartą gyvenime tiesiai man į akis pasaky- 
tų teisybę. — Jis įtaria mane nunuodijus Žaną ir nerimauja dėl Na- 
variečio. O netekęs Karolio paramos ims baimintis prarandąs įtaką. 
Taip, manau, kad jis sutiks pasimatyti. Nieko kito jam ir nelieka. 

Henriko akys žybtelėjo kaip deimanto briaunos. 

— Kada? 

— Aš pranešiu. Pasakykit Gizui, kad sumokėsiu žmogui, kurį jis 
nusamdys, bet pasistenkit jam išaiškinti, kad jis pats prisiima už tai 
visą atsakomybę. Prireikus aš viską paneigsiu. 

Henrikas vienu mauku ištuštino taurę. Kai pasilenkė pabučiuoti 
man į skruostą, mane apgaubė nuo jo sklindantis aitrokas klareto, 
druskos ir prakaito kvapas, sumišęs su jazminų aromatu, kuriuo jis 
kvėpindavosi sau kaklą ir riešus. 

— Palikit Gizą man, - pasakė jis ir atsirišęs paleido plaukus, o 
juostą numetė man į skreitą. 

Likusi viena, aš irgi pagaliau išsipyniau plaukųs. Miegamajame 
degė žvakės, o lova buvo paklota. Lukrecija su Ana Marija laukė 
manęs. 


Bet žinojau, kad šiąnakt neverta tikėtis ramaus poilsio. 


Garsiai skambant varpams, mes visi susirinkome ant pakylos prie 
Paryžiaus katedros durų, nors daug mieliau būtume suėję į vėsų jos 
vidų, nei su prabangiais apdarais dusę karštyje. Aplinkui vilnijo iš- 
tisa jūra žmonių — katalikai stovėjo sykiu su hugenotais, bent kartą 
suvienyti šio reikšmingo įvykio. Mano duktė ir jos jaunikis klūpėjo 
ant pagalvėlių priešais laikiną, pasaulietišką altorių. Margo vilkėjo 
violetinę suknią, Navarietis, derindamasis prie jos, irgi pasipuošė 
rusvai violetiniu drabužiu ir tokios pat spalvos kepure, iš po kurios 
lindo jo neklusnūs variniai plaukai. 

Monsinjoras monotonišku balsu dudeno prakalbą. Buvo steng- 
tasi kiek įmanoma sutrumpinti ceremoniją, kad mums reikėtų kuo 
trumpiau kankintis, bet, dar nė neįpusėjus apeigų, Karolis pradėjo 
muistytis soste, plonais lyg voro kojos pirštais barbenti į ranktūrius. 

— Greičiau, greičiau, - panosėje niurzgė jis. - Ar negalima jų tie- 
siog palaiminti, ir viskas? Čia pragariškai karšta! 

Aš jam pritariau. Prakaitas sruveno man po kyku ir purpurinio 


damasto suknia. Visi kiti taip pat leipo nuo kaitros; netgi jaunajam 

Gizui, kuris buvo įsitaisęs priešais mus ant suolo greta savo motinos 
kunigaikštienės, savo dėdžių, mano dukters Klaudijos ir jos vyro Lo- 
taringiečio, — netgi jam, rodės, palengvėjo, kai monsinjoras pagaliau 
ištarė: 

— Ar tu, Margarita de Valua, Prancūzijos princese, imi Henriką 
de Burboną, Navaros karalių, savo teisėtu vyru ir prižadi jį gerbti ir 
mylėti, kol mirtis jus išskirs? 

Aš sulaikiau kvapą. Margo nė nekrustelėjo. Tyla tiesiog spengė. 

— Kad ją kur! — sušnypštė Karolis ir pašokęs iš užpakalio stum- 
telėjo Margo. Iš netikėtumo ji staigiai palinko į priekį, jos karūnėlė 
nuslydo nuo galvos ir vos nenukrito ant žemės. Jos skruostai užkaito 
kaip liepsna, bet ji atsitiesė ir pasitaisė karūną. - Ji sutinka, — gark- 
telėjo Karolis. Monsinjoras pakartojo klausimą, kreipdamasis į Na- 
varietį, ir šis trumpai atsakė: 

— Taip. 

Ceremonija baigėsi. Žmonės puolė mėtyti į viršų apvytusias gė- 
les, o mes visi išsirikiavome paskui Margo ir suėjome į katedros 
vidų. Kol grumdydamiesi spraudėmės į klauptus, pajutau, kaip kaž- 
kas palietė man ranką, ir atsisukusi išvydau Henriką. 

— Sveikinu, mama! Kolinji neišardė vestuvių. 

- Ššš! — sušnypščiau aš, o pasigirdus iškilmių trimitams, paklau- 
siau: — O kaip dėl kitko? 

— Jis sutiko, - mano sūnus pasislinko arčiau. - Jis turi ten kaž- 
kokį parankinį... regis, Moreveras vardu. Įdomu, bet jis irgi kadaise 
tarnavo hugenotų kariuomenėje - lygiai toks pats išverstakailis kaip 
tas, kuris nušovė Randuotąjį. Ironiška, tiesa? 

— Taip, taip! Bet atminkit: turit palaukti, kol duosiu žinią. 

Aš atsisėdau greta savo marčios, kuri irgi atrodė geibstanti nuo 
karščio. Kol kas neatrodė, kad ji lauktųsi, nors Biražo mane tikino, 
jog Karolis uoliai vykdo sutuoktinio pareigas. Man nerimą kėlė jos 
kūno sudėjimas; žūtbūt reikėjo, kad ji pagimdytų sūnų ir tokiu būdu 
dar labiau atitolintų Navarietį nuo sosto. 

— Kai baigsis mišios, eikite pailsėti, - pasakiau Izabelei. - Jums 


nėra reikalo pervargti. 

Ji vangiai linktelėjo, padėkojo ir vėl nusigręžė į altorių. Margo 
prie jo klūpėjo viena. Navarietis patraukė į pamaldas hugenotų 
šventykloje netoliese. 

— Ak, kokia nuostabi nuotaka, bet kokia liūdna, - atsiduso Iza- 
belė. 

— Tegu tik pastoja, — atšoviau, suerzinta jos melancholijos, — ir 
iškart pralinksmės! 


Po dviejų dienų aš pasikviečiau pas save Kolinji. 


TRISDEŠIMT VIENAS 


ARLA 


IS ĮŽENGĖ Į MANO KABINETĄ IR NUSILENKĖ. KAITRA Iš PAŽIŪ- 
IBA nėmaž jo neveikė: barzda apžėlusią pasmakrę rėmė kietai su- 
varstyta raukta apykaklė, visos juodo švarko sagos buvo aklinai už- 
sagstytos, o pečius gaubė apsiaustas. Aš visada jaučiau magnetinę jo 
trauką, bet dabar ji rodėsi man tarsi koks prakeiksmas. 

— Sėskitės, mano pone, - mostelėjau jam. - Apsieisim be cere- 
monijų. 

— Jei jūsų malonybė neprieštaraus, aš mieliau pastovėčiau. 

— Kaip norit. — Jausdama į save įsmeigtą jo žvilgsnį, aš nuėjau 
prie stalo. Tyčia ilgai nenutraukiau tylos; galų gale jis tarė: 

— Turbūt pasikvietėt mane kokiu nors reikalu? 

Aš atsisukau ir pažvelgiau jam į akis. Jo lūpų kampučiai sutrūk- 
čiojo, tarsi jis būtų bandęs užgniaužti retai jo veide pasirodančią 
šypseną. Ką, negi jam linksma? 

— Taip, — atsakiau. — Pasikviečiau jus dėl priežasties, kurią ir pats 
tikriausiai puikiai žinot, — aš vėl nutilau, nenuleisdama nuo jo akių. 
Jo veidas atrodė neįžvelgiamas, lyg akmeninis. Negana to, jis nė kiek 
neprakaitavo. Ryto saulė jau kaip reikiant įkaitino Paryžių, bet jam 
nuo kaktos nenuvarvėjo nė lašelis. 

— Bijau, kad nesuprantu, - ištarė jis. 

— O? Vadinas, norite pasakyti, kad nebuvote susitikęs su mano 
sūnumi ir Navariečiu ir nemėginot jų mokyti, kaip reikia valdyti šią 
karalystę? 

Jis suraukė antakius. 

— Jūs kaltinate mane nelojalumu? Jei taip, jūs klystate. Susitikęs 
su jo didenybe ir Navariečiu kalbėjau tik apie Prancūzijos gynybą. 

— Juk dabar taika. Nuo ko turėtume gintis? 

— Nuo Ispanijos, - atsakė jis. 

Aš nusikvatojau. 

— O ne! Negi ir vėl? 

Jis įsistebeilijo man į akis. 

— Gal jums Ispanija ir nekelia baimės, bet jūs turbūt negirdėjote, 
ką pasakoja daugybė pabėgėlių, pasprukusių nuo Pilypo surengtų 
skerdynių Flandrijoje ir Nyderlanduose. 

Aš žiūrėjau į jį, akimirką pamiršusi, kad jau nulėmiau jo likimą. 
Man buvo jo beveik gaila: niekaip nesupratau, kodėl jį vis dar kausto 
baimė dėl grėsmės, kuri niekuomet neįsikūnijo. 

— Jūs mane gluminat, - pasakiau. — Buvau tikra, kad per šitiek 
metų jau išmokot nepaisyti Ispanijos Pilypo grasinimų. Jis mėgsta 
nuduoti galįs bet kurią akimirką mus užpulti, bet kol kas to nepa- 
darė ir bent jau aš netikiu, kad padarys. Jis turi kur kas didesnių 
rūpesčių. 

— O jūs linkusi nuvertinti savo priešus, — netikėtai draugiškai 
mestelėjo jis. - Man regis, panašiai klydote ir dėl Gizų. 

Aš nesidaviau išmušama iš vėžių šio bičiuliško tono. 

— Jūs teisus: aš ir jūsų neįvertinau. — Ir, jam nespėjus nieko atsa- 
kyti, pridūriau: - Žinau, kad neraginote Karolio kovoti su Ispanija. 
Jūs nuteikinėjote jį prieš mane. 

Pamačiau, kaip persimainė jo veidas. Neįtikėtina! Jis atsiviliojo 
mano sūnų į savo namus, bandė jį prieš mane nuteikti ir manė, kad 
aš nieko nesužinosiu? 

-— Bijau, kad jūs klaidingai supratote, — ištarė jis. - Mudu su ka- 
raliumi tikrai šnekėjomės, bet aš nė žodžio prieš jus nepasakiau. Aš 
tik kalbėjau... 

— Kad aš veikiausiai nunuodijau Žaną Navarietę ir ketinu pri- 
versti Navarietį persikrikštyti. - Aš šyptelėjau pamačiusi, kaip išgir- 
dus šiuos žodžius jo veidas išblyško lyg numirėlio. — A, ir dar sakėte, 
kad mane reikia ištremti iš Prancūzijos, nes aš pražudysiu šią šalį. 
Tik tiek, mano pone? Ar aš dar ką nors praleidau? 

Jo veide nevirptelėjo nė raumenėlis. Jis atrėmė mano žvilgsnį ir 
dusliai tarė: 

— Aš juk jus mylėjau. O dabar jūs kaltinat, kad rezgu prieš jus 
sąmokslą? 

Man tarsi širdis apsivertė krūtinėje. 

— Kaip galite taip sakyti? Jūs mane apgavote, patikėjote apie mane 
skleidžiamomis melagystėmis, sukėlėt prieš mane karą! Jūs niekad 
manęs nemylėjote. 

— O, ir dar kaip mylėjau! Mylėjau jus taip beprotiškai, kad net 
ryžausi padaryti tai, ko nė pats iš savęs nesitikėjau. — Jo akyse pama- 
čiau tokį liūdesį, kad nebegalėjau nė krustelėti. - Ar jau pamiršote, 
kaip išvadavau jus nuo Randuotojo? 

— Nuo Randuotojo? Kuo... kuo jis čia dėtas? 

— Viskuo. Matot, aš pasirūpinau jį nudėti. Padariau tai dėl jūsų. 

Mane lyg kas privirino prie grindų. 

— Juk jūs tikinot esąs nekaltas! Aš liepiau bylą ištirti. Jūs prisiekė- 
te neturįs su tuo nieko bendro! 

— Aš melavau, - jo balsas virpėjo; atrodė, jis iš paskutiniųjų tram- 
do užliejusius jausmus. - Melavau, nes tikėjausi... tada dar vyliausi, 
kad, kai viskas baigsis, mudu kaip nors rasime būdą vėl būti kartu. 
Tačiau aš klydau. Jūs leidotės į kelionę po šalį, o kai grįžote, viskas 
jau buvo pasikeitę. 

Aš nė nepajutau, kaip kilstelėjau ranką ir prispaudžiau ją sau prie 
lūpų. 

— Aš pats kaltas, - kalbėjo jis. - Dabar jau tai suprantu. Aš nie- 
kad neatskleidžiau jums savo jausmų. Kai vėl jus pamačiau, buvo 
praėję dveji metai, per kuriuos mirė mano žmona. Jaučiausi toks 
kaltas prieš ją! Ištisus mėnesius aš žiūrėjau, kaip ji merdėja, bet tik- 
tai troškau kuo greičiau nuo jos išsivaduoti. O kai ji pagaliau iške- 

liavo anapus, pasijutau toks vienišas! Man beliko tik vaikai ir mano 
tikėjimas. Tada jūs pasikvietėt mane į Blua, ir ten aš supratau, kad 
mudu daugiau niekad nebebūsime vienas kitam tuo, kuo buvome, ir 
kažkas tarsi numirė manyje - amžiams. 

— Dieve brangus... - aš nusigręžiau. Nors iš paskutiniųjų grū- 
miausi, širdyje vėl pabudo kvapą gniaužianti viltis. - Betgi neištarėte 
nė žodžio... Netgi tada, Blua, kai viską dar būtume galėję pakeisti!.. 

— Žinau. Bet vargu ar kas iš to būtų buvę. Jūs buvot visai pasikei- 
tusi. Maniau, kad geriausia bus jus paleisti. 

Jo žodžiai trenkė mane lyg perkūnas. Apsisukau ir bedžiau į jį 
pirštu. 

— Aš nepasikeičiau! — sušukau drebančiu balsu. - Tai jūs pasi- 
keitėt! Jūs patikėjot, kad aš susimokiau su Pilypu drauge persekioti 
jūsų tikėjimą, ir stojot į karą. Ne aš sugrioviau mūsų sąjungą, o jūs! 
Visada jūs! 

Jis panarino galvą. Atrodė, lyg tuoj pravirks. Pagalvojau, kad jei 
tikrai pamatyčiau jo ašaras, jei jis maldautų atleidimo už tai, ką pa- 
darė, už išdavystes ir skausmą, kurį sukėlė, aš leisčiau jam likti gy- 
vam. Išsiųsčiau jį atgal pas vaikus į Šatijoną, atimčiau visą valdžią, 
bet išsaugočiau jam gyvybę. 

Man nereikėtų teptis sąžinės jo krauju. 

Bet tada išgirdau jį tariant: 

— Kartais, kad išvengtume smūgio, turime smogti pirmi. 

Aš pažvelgiau jam į akis ir sustingau. Jose išvydau tai, ką jau se- 
niai įtariau — ir ko bijojau. 

Virš mudviejų pakibo tyla — įtempta lyg į abi puses plėšiamas 
audeklas. 

— Taigi jūs prisipažįstat, - žioptelėjau. - Jūs viską prisipažįstat! 

— Taip. Aš koviausi už vienintelį dalyką, kuris man dar buvo li- 
kęs, — už savo tikėjimą. Mudu abu atsidūrėm aklavietėje. Ten, kur 
jūs matėte kompromisą, man jo nebuvo. Tačiau patikėkit, aš nieka- 
da nenorėjau tapti jūsų priešu. 

— O vis dėlto, — ištariau, - štai kur mes dabar, — aš žengiau atgal 
ir kilstelėjau galvą. — Jūs atsistatydinsit iš Tarybos ir išvyksite iš Pa- 

ryžiaus. Jūs praradote pasitikėjimą. Galit padėkoti, kad nereikalauju 
jūsų galvos, kaip padarytų bet kuris kitas monarchas. 

- Jeigu jo didenybė man tai įsakys, aš paklusiu, - jis žengė artyn 
ir tyliai, vos girdimai, pratarė: — Jūs klystate, jeigu manot, kad aš 
labai reikšmingas. Mano tikėjimas vis tiek nugalės - su manim ar be 
manęs. Mes kovosime už Navarietį ir už hugenotų Prancūziją. Jūs 
niekaip to nepakeisit. 

— Jūs... jūs drįstate man grasinti? — sušnibždėjau. - Jeigu taip, tai 
klystate pats, nes, nepaisydama nieko, nugalėsiu aš! - Aš dar kartą 
į jį pažvelgiau, norėdama amžinai įsiminti šią akimirką, kad paskui 
nebūtų pagundos gailėtis dėl savo šiandieninio sprendimo. — Ma- 
nau, kad mes baigėme, pone. 

Jis nusilenkė ir išėjo nė negrįžtelėjęs atgal. 

Sieloje lyg kokia ledinė bedugnė būtų atsivėrusi. Grįžau prie sta- 
lo ir ištraukiau užantspauduotą laiškelį, kurį buvau parašiusi dar iš 
ryto. Tada pašaukiau pažą: 

— Nuneškite jį mano sūnui princui Henrikui. 

O paskui ėmiausi kasdieninių reikalų. Parašiau kelis laiškus, išsi- 
maudžiau, vieną juodą suknelę pakeičiau kita ir sėdau pietauti. Pir- 
mą valandą popiet, kai man kaip tik atnešė valgį, gatvelėje, vedan- 
čioje iš Luvro į Betisi gatvę, pokštelėjo šūvis. 

Kol Lukrecija rinko nuo stalo indus, pas mane atskubėjo Henri- 
kas. Prisikišęs man prie ausies, jis sušnibždėjo: 

- Jį pašovė. Bet jis dar gyvas. Su juo buvo dar keli vyrai, jie matė, 
iš kurio namo buvo šauta. Jie įsilaužė vidun ir ant stalo rado gulinčią 
arkebuzą. Ant jos buvo Gizo emblema. 

Aš dėbtelėjau į Lukreciją, sustingusią su vandens ąsočiu rankoje. 
Mostelėjau jai išeiti ir, piktai atstūmusi nuo stalo kėdę, pašokau ant kojų. 

— Jis kvailys! Juk sakiau, kad reikia viską padaryti anonimiškai! 

Henrikas apmaudžiai atsiduso. 

- Jis norėjo, kad jie sužinotų, kas atkeršijo už savo tėvą. 

— Šitaip jis mus visus pastatė į pavojų! Kolinji man grasino ir ža- 
dėjo kovoti už Navarietį. O dabar vietoj lavono turim sužeistą vadą, 


kuris reikalaus teisingumo! 

Henrikas suraukė kaktą. 

— Kiek žinau, jam peršovė petį. Gal jis vis dėlto mirs. 

— Bet negreit! - Aš iš paskutiniųjų bandžiau nusiraminti ir su- 
imti save į rankas, nors jaučiausi garmanti į bedugnę. - Nusiųskim 
daktarą Parė jo apžiūrėti. Paskui aš pati jį aplankysiu, pasiėmusi 
drauge Karolį. 

Henrikas net išsižiojo tai išgirdęs. 

— Betgi jie visi bus ten: jo vyrai, kiti hugenotų vadai... - Staiga jis 
viską suprato. — A, aišku! Mes turime elgtis taip, lyg būtume čia visai 
niekuo dėti. 

Nusisukusi nuo jo, aš išsikviečiau Biražo. Kai šis išskubėjo pas 
Karolį, pasakiau Henrikui: 

— Pasirūpinkit, kad Gizas kol kas nesirodytų. O kai sutems, at- 
veskite jį į oleandrų grotą Tiuilri. 


Lydimi ginkluotos sargybos, mes karieta nuriedėjome į Betisi gatvę. 

Prie Kolinji namų jau budėjo visas pulkas hugenotų. Žinia pa- 
sklido greičiau nei per valandą. Bijojau, kad iki sutemų visas Pary- 
žius bus ant kojų. 

Mums išlipus iš karietos, kažkas suriko: 

— Žudikai! Popiežiaus pakalikai! 

Karolis susigūžė. O aš pakėliau galvą. Niekas nesiryžo pastoti 
mums kelio, nors didžiojoje namų menėje išvydome dar daugiau 
hugenotų - vien vyrų, kurie mums pasirodžius akimirksniu nutilo. 
Mano nuostabai, į priekį išėjo Navarietis. Jo plaukai buvo susitaršę, 
o marškiniai — atlapoti, tarsi ką tik pakirdus iš miego. 

— Kaip jis? — paklausiau. 

Navarietis kurį laiką įdėmiai tyrinėjo mano veidą. Aš ko nenusi- 
gręžiau bijodama, kad iš mano išraiškos jis viską supras. 

— Jam pataikė į petį. Žaizda rimta, bet, kiek girdėjau, jis išgy- 
vens, — jis dėbtelėjo į Karolį, tada - vėl į mane. - Jums nereikėjo čia 
eiti. Tai visai nebūtina. Jau žinome, kas tai padarė. Turėtumėt duoti 
įsakymą suimti Gizą. 

— Taip ir padarysim, kai tik viskas bus aišku. O dabar veskite mus 
pas jį. 

Navarietis palydėjo mus prie laiptų. Hugenotai persiskyrė, mus 
praleisdami. Niekas netarė nė žodžio. 

Kai užlipome į viršų, prie manęs išsyk atskubėjo Parė. Jis dabar 
jau buvo vyresnis, bet toks pats dalykiškas ir guvus, kaip tada, kai 
slaugė mirštančius mano vyrą ir vyriausiąjį sūnų. 

— Žaizda gili, - dusliu balsu ištarė jis. — Aš ištraukiau kulką ir 
sustačiau kaulus. Jis neteko vieno piršto ir alkūnė sutraiškyta, ta- 
pasveikti. 

Karolis jau buvo nuėjęs prie lovos, kurioje gulėjo Kolinji. Aukš- 
tielninkas tysodamas ant siauro čiužinio, jis atrodė toks smulkutis 
ir nereikšmingas... 

Tačiau, kai pažvelgė į mane, jo akyse išvydau ugningą ryžtą ir 
nepalaužiamą valią. 

— Mano drauge, - tyliai pasakė Karolis, - pažadu jums rasti nu- 
sikaltėlį ir skirti jam pelnytą bausmę. 

Bet Kolinji nesiliovė žiūrėjęs į mane. Viskas aplink mudu tarsi 
išnyko. 

— Jūsų didenybe, - išgirdau jį šnabždant, — aš įtariu tiktai Gizą. 

Aš prisiartinau prie jo lovos. 

— Parė sako, kad atsigausite. Džiaugiuosi, nes prisimenu, kaip 
buvo, kai pašovė Randuotąjį. Tada daktarai kalbėjo, kad, jei būtų 
pavykę ištraukti kulką, jis būtų išgyvenęs. 

Kolinji šyptelėjo. 

— Kaip jau sakiau jums, mano gyvybė nėra svarbi. 

Ta jo šypsena pervėrė mane kaip peilis, ir staiga aš viską supra- 
tau. Priešais mane susidėliojo visas šiurpulingas vaizdas. Jis norėjo 
mirti. Norėjo žūti už savo tikėjimą, nes tada įgytų nepalyginamai 
didesnę galią, nei gyvas būdamas. Jis irgi nemažai pasimokė iš Ran- 
duotojo nužudymo. 

Jis suprato, kokį atsidavimą ir pagarbą kelia kankiniai. 

Aš atrėmiau jo deginantį žvilgsnį. 

— Aš tik apgailestauju, - pasakė jis, dabar jau žiūrėdamas į Karo- 
lį, — kad dėl sužeidimo nebegalėsiu šiuo sunkiu metu būti jūsų di- 
denybei naudingas. - Ištiesęs ranką, jis sugriebė Karolio plaštaką, ir 
man beliko su siaubu žiūrėti, kaip jis kažką šnabžda pasilenkusiam 
mano sūnui į ausį, o tada dar kažką įspraudžia jam į delną. 

Paskui Kolinji vėl susmuko ant pagalvių; jo veidas buvo pilkas lyg 
pelenai. 

Karolis atsisuko ir atgniaužė ranką: 

— Čia kulka! 

Aš dirstelėjau į aptrupėjusį metalo gabalėlį. 

— Leiskime admirolui pailsėti, - pasakiau ir, jausdama į mus 
įsmeigtą Kolinji žvilgsnį, paėmiau Karolį už rankos ir nuvedžiau 
prie durų. 

Mus iškart apsupo mūsų sargybiniai. Kai sulipome į karietą ir 
susėdę vienas priešais kitą kratėmės grindiniu, paklausiau: 

— Kąjis jums pasakė? 

Karoliui akys priplūdo ašarų. 

— Nieko, - sumurmėjo jis ir, vos privažiavome Luvrą, iššoko iš 
karietos ir ko neparmušęs Biražo nulėkė tiesiai į rūmus. Biražo nu- 
stebęs sužiuro į mane. 

— Eime su manim, - pakviečiau jį. 


Oleandrų grotoje tie lepūs krūmai, atvežti iš Florencijos, dar tebeau- 
go vazonuose, pripildytuose jų vietinės žemės, ir laukė, kol bus per- 
sodinti. Ryškūs raudoni ir balti jų žiedai atrodė begėdiški, aromatas 
kone dusino, o jų sulčių ištrauka galėjo būti mirtina. Gyvatvorėmis 
apkraštuotose lysvėse žėlė rozmarinai ir mairūnai; visur buvo pridė- 
liota glazūruotų salamandrų, varlių, gyvačių ir besivaipančių satyrų. 

Mus pasitiko du vyrai. Vieno iš jų grakščią eigastį aš atpažinau 
iš tolo, o antrasis buvo aukštesnis ir stambesnis. Kai jis nusimetė 
apsiausto gobtuvą, man užgniaužė gerklę. Tie dailūs, lyg skulpto- 
riaus iškalti bruožai, šviesūs auksiniai plaukai ir gilios mėlynos akys 
grožiu priminė jauną liūtą. 

Henrikas šalia jo savo ruožtu atrodė lyg juoda pantera; jo nuogą 
kaklą puošė spindintys rubinai, plaukai buvo paleisti ant pečių, o 
pradėta želdintis barzdelė smailiu trikampiu užbaigė smakrą. 

— Jums gresia rimtas pavojus, - pasakiau Gizui. - Verčiau reikėjo 
manęs klausyti! 

Jis pažvelgė man į akis ir prabilo dusliu, kimiu balsu - lyg tyčia 
sukurtu miegamajam. 

— Žinau. Eretikai jau apsupo mano rūmus. Jie mojuoja lazdom 
ir peiliais ir reikalauja mano galvos. Laimė, kad jo šviesybė buvo su 
manimi, nes būtų apipuolę kaip skėriai, - putlios jo lūpos niekina- 
mai vyptelėjo. — Viliuosi, kad šituose krūmuose eretikai nesislapsto? 

Henrikas nusijuokė, o aš piktai atšoviau: 

— Čia jums ne juokai! Jei skubiai ko nors nesiimsim, mūsų laukia 
dar vienas karas, tik šįsyk jie supleškins Paryžių, —- aš mostelėjau 
Biražo. - Pasakokit! 

Biražo su savo aksominiu apdaru priminė gumbuotą seną me- 
džio šaką, o ant dėmėtos jo plikės bebuvo likę vos keli plaukų kuokš- 
tai, tačiau jis kalbėjo įtaigiai ir dalykiškai: 

— Mieste yra susitelkę apie šešis tūkstančius hugenotų, daugelis 
atvyko į vestuves ir kol kas dar pasiliko. Jeigu jie sumanytų keršyti už 
Kolinji, tai nepasitenkintų mojuodami lazdom ir peiliais prie mūsų 
vartų. Jie gali užimti net Luvrą! 

Gizas valandėlę patylėjo. 

— Tada norėčiau pasitaisyti, — ištarė jis pagaliau. 

Aš įsistebeilijau į jį. 

— Aš nurodžiau jums tinkamą laiką ir vietą reikalui sutvarkyti, o 
jūs viską sugadinote. Kodėl manote, kad dar ką nors jums patikėsiu, 
užuot liepusi, kol įmanoma, saugiai pasitraukti į savo tėvoniją Žu- 
anvilyje? 

— Aš ir neprašau nieko man patikėti, - nepaprastai ramiai atsakė 
jis. — Bet užtikrinu, kad šįsyk neapvilsiu. Kolinji ne Lozorius — iš 
kapo net jis neprisikels. 

Henrikas žengė artyn. 

— Mama, aš eisiu su juo. Mes visus tuose namuose išskersim. 

Netikėtai man ausyse suskambo velionio šešuro žodžiai: Taip 
jau būna gyvenime, mergyt. Kartais, kad išvengtume smūgio, turime 
smogti pirmi. 

Aš prispaudžiau ranką prie krūtinės ir nusigręžiau Senos pusėn. 
Gailus upės kvapas maišėsi su saldžiais mano sodo aromatais. Turė- 
jau pripažinti neišvengiamą dalyką: jeigu pasveiks, Kolinji kovos su 
manim - iki galo. Jo gyvybė prieš manąją. 

Aš vėl atsisukau. Jie visi mindžikavo patamsyje: Gizas — lyg 
dramblio kaulo statula, liaunas Henriko kūnas - susiliejęs su tamsa, 
o Biražo - lyg nedrąsus mano pačios atspindys. 

— Visus? — sušnibždėjau, ir man prieš akis ėmė bėgti veidai tų, 
kuriuos mačiau Kolinji namuose. Tie vyrai juk turi žmonas, vaikus. 
Kaip paskui gyvensiu su tiek mirčių ant savo sąžinės? 

— Visus, - Gizas ėmė šaltakraujiškai vardinti: - Kolinji žentą Te- 
linji, jo laivo kapitoną Obinė, didikus Rošfuko, Suisi ir Armanjaką. 
Jie yra tuose namuose ir turi mirti. Tada hugenotai nebeatsigaus. — 
Jis nutilo ir sužiuro į Henriką, kuris kažką nepritariamai sumojavo. 
Gizas vėl kreipėsi į mane: - Jūs turit Navarietį. Siūlau jį uždaryti ir 
pastatyti sargybą, kol viskas baigsis. Turbūt nereikia nė sakyti, kad 
jam negalima daugiau grįžti į savo karalystę. 

Aš tebedvejojau, pakaitomis žvilgčiodama tai į vieną, tai į kitą. 
Širdis taip daužėsi, kad net kraujas tvinkčiojo ausyse. Mąsčiau apie 
tai, ką jiedu man siūlo, ir kokį pragarą atversiu sutikusi, o tada, kai 
jau norėjau atsisakyti, prisiminiau Kolinji žodžius: Mes kovosime už 
Navarietį ir už hugenotų Prancūziją... 

Jis arba aš. Kaip visuomet. 

Aš nejučiom linktelėjau. 

— Rytojaus naktį, - tyliai ištariau. — Tada galėsite veikti. 

Gizas nusilenkė. Henrikas man mirktelėjo ir užsivožė ant galvos 
gobtuvą. 

— Kokia rytoj diena? — paklausiau, kai tie du dingo vis tirštėjan- 
čiose sutemose. 

— Sekmadienis, dvidešimt penktoji, - atsiliepė Biražo. - Šventojo 
Baltramiejaus, gydytojų globėjo, dienos išvakarės. 

Kitos dienos vidurdienį, kepinant vis tokiai pat ugninei saulei, man 
pranešė, kad Navarietis jau grįžo iš rytinio apsilankymo pas Kolinji. 
Mano sūnus Herkulis irgi nuėjo į jo apartamentus, o aš nusiunčiau 
ten ir dvaro prostitutes — maniau, kad jeigu jie turės pakankamai 
karštų kūnų ir vyno, tai bus užsiėmę bent kelias valandas ir gal nė 
nepastebės prie durų stovinčių sargybinių. Kai Henrikas grįžo iš va- 
karinės žvalgybos po miestą ir patikino, kad Paryžiuje kol kas negir- 
dėti neramumų, nors hugenotai pulkais būriuojasi visose gatvėse ir 
alėjose aplink Kolinji namus, aš nuėjau pas Karolį. 

Kol aš kalbėjau, jis sėdėjo ant lovos, rankose vartydamas aptru- 
pėjusią kulką, o greta išsidrėbęs gulėjo medžioklinis šuo. 

— Vadinasi, tai tiesa, - man baigus, ištarė jis. - Jį pašovė Gizas. 

— Ne, - aš palinkau pirmyn kėdėje. - Aš liepiau Gizui tai pada- 
ryti. Man tik gaila, kad jis prašovė. Vakar rytą aš buvau susitikusi su 
Kolinji ir tikėjausi, kad galėsiu išsaugoti jam gyvybę, bet jis ėmė man 
grasinti. Aš atleidau jam už tokius dalykus, už ką niekas kitas nebū- 
tų atleidęs, o jis prisipažino esąs kaltas dėl Randuotojo nužudymo ir 
pareiškė kovosiąs už tai, kad į mūsų sostą pasodintų Navarietį. Tada 
aš nusprendžiau, kad neturiu kitos išeities. 

Karolis panarino galvą; jam iš gerklės išsiveržė kažkoks duslus, 
trūksmingas garsas. 

— Na, ir kodėl jie mūsų taip nekenčia? - sušnibždėjo jis. — Nie- 
kaip nesuprantu... Už ką, jeigu mes visada troškome tik taikos? 

— Jie ne visi tokie. Karoli, pažvelkite į mane, - suėmiau jį už sma- 
kro ir kilstelėjau į save jo veidą. Mėgdžiodamas Henriką, jis irgi buvo 
pradėjęs augintis barzdelę, tačiau tą akimirką aš mačiau tik mažą 
berniuką, koks jis buvo, kai Kolinji su Randuotuoju pirmąsyk stojo į 
karą, - jo akyse buvo regėti tokia pat nuostaba ir sumišimas. — Jie ne 
visi tokie. Yra nemažai hugenotų, kurie gerbia savo karalių ir kurie 
kaip ir mes nori taikos. Ar suprantate? Turime padaryti šitai, kad 
juos išgelbėtume. 

Blyškiu jo skruostu nusirito ašara. Jis linktelėjo, kulka išslydo jam 
iš rankos ir dzingtelėjo ant grindų. Jis apsivijo rankomis sau kelius, 
prisitraukė juos prie krūtinės ir susirietęs prisiglaudė prie savo šuns. 

Palikau jį prižiūrėti Biražo. Koridoriuje sutikau lūkuriuojantį 
Henriką. 

— Žiūrėkit, kad griežtai laikytumėtės susitarimo, — pasakiau 
jam. — Gizas vis dar mirtinai įsiutęs ant Kolinji; tačiau neleiskit jam 
per daug įsisiautėti — tegu pasitenkina tais, kuriuos ras tuose na- 
muose. 

— Aš viskuo pasirūpinsiu, - padrąsinamai man nusišypsojo jis. — 
Pasitikėkit manim, mama. Po šios nakties jums daugiau nebereikės 
sukti galvos dėl hugenotų. 

Jo žodžiai man sukėlė nerimą, nors pati nesupratau kodėl. Ke- 
lio atgal nebėra, - pasakiau sau, grįždama į savo apartamentus. Aš 
negalėjau leisti sau tokios prabangos —- abejonių ar apgailestavimo. 
Reikėjo padaryti viską, kas būtina Prancūzijai apsaugoti. Ir kiti val- 
dovai iki manęs buvo negailestingi savo priešams, o Kolinji buvo 
išdavikas. Jis nusipelnė mirti už tai, ką padaręs. 

Vis dėlto beveik neįstengiau nė paragauti valgio ir ilgai tylėdama 
sėdėjau, kol mano damos, šį tą krapštinėdamos, slankiojo aplinkui. 
Staiga man šovė į galvą paklausti: 

— Ar kas nors matė Margo? 

Ana Marija papurtė galvą. 

— Ne, mano ponia. Ji užsidariusi savo kambariuose, bet girdėjau, 
kad šįvakar ketino vakarieniauti su karaliene Izabele jos apartamen- 
tuose. 

Visai neblogas sumanymas, - pamaniau, bet kažkodėl vis tiek 
nusprendžiau, kad būtų geriau, jei Margo šįvakar sėdėtų su manim. 
Izabelė anksti eidavo gulti. Kas žino, kur paskui dar gali nuklysti 
mano duktė? To betrūko, kad sumanytų aplankyti savo vyrą arba 
brolį Herkulį ir prie jų durų rastų stovint sargybinius! 

— Einu jos atsivesti, - pasakiau. — Šįvakar man norisi draugijos. 
Eime su manim, Lukrecija! O jūs, Ana Marija, likit čia ir parenkit jai 
mano kambaryje pristumiamą lovelę. 

Užsimetusi ant pečių aksominį šalį aš pravėriau duris ir sykiu su 
Lukrecija išėjau į koridorių. Ant sienų liepsnodami šnypštė deglai — 
nuo jų sklido daugiau dūmų nei šviesos. Aš dirstelėjau į Lukreciją; ji 

žvelgė į mane taip atsargiai, kad iškart vėl skaudžiai prisiminiau, kas 
dabar dedasi anapus rūmų sienų. Aš kone regėjau ginkluotus vyrus, 
kartu su Gizu ir Henriku šuoliais lekiančius tamsiomis Paryžiaus 
gatvėmis į namus Betisi gatvėje, kur guli sunkiai sužeistas žmogus ir 
nė nenutuokia apie besiartinančią mirtį. 

— Viskas bus gerai, - pasakiau Lukrecijai ir turbūt sau pačiai. — 
Pamatysit, viskas bus gerai... 

Kol ėjome ilgais raitytais senųjų rūmų koridoriais, mane vis la- 
biau ėmė gluminti tyla. Šįvakar nebuvo numatyta jokių oficialių pra- 
mogų, tad dvariškiai veikiausiai linksminosi kas kaip išmanė, tačiau 
Luvras buvo neįtikėtinai apmiręs. Man darėsi keista ir nejauku: bu- 
vau pratusi nuolat matyti grupeles damų, šlamančių pro šalį brang- 
akmeniais išdabintais apdarais, ir vieną kitą landų ponaitį, sliūki- 
nantį tamsiais užkaboriais. Juk dabar buvo atvykę galybė kilmingų 
svečių, susirinkusių į vestuves, o atrodė, tarsi visi rūmai stovėtų tušti. 

Aš vėl dėbtelėjau į Lukreciją. 

— Čia tylu kaip kape. Kur visi dingo? 

— Nežinau, —- papurtė galvą ji. Bet jos balse išgirdau savotišką 
baimingos nuojautos gaidelę ir sustojau kaip įbesta. 

— Lukrecija, kas yra? 

— Nieko, - prabilo ji, bet tuoj nutilo ir įsispoksojo į mane iš po 
šalio, kurį buvo užsitraukusi ant galvos. - Maniau, kad jūs žinote. 
Sklinda gandai, kad jo didenybė susirgo ir nurodė paankstinti vaka- 
rinius varpus. 

— Susirgo? — aš suraukiau kaktą. — Tačiau aš vos prieš kelias va- 
landas buvau pas Karolį. Jis buvo nusiminęs, bet... 

Pasitikėkit manim, mama. Po šios nakties jums daugiau neberei- 
kės sukti galvos dėl hugenotų. 

Prisiminusi šiuos mįslingus Henriko žodžius, aš staiga aiktelė- 
jau. Prispaudusi ranką sau prie gerklės, aš vėl pasileidau į priekį, tik 
sparčiau. Lukrecija skubinosi iš paskos. Mudvi perėjom per kiemą, 
pribarstytą žvyro ir visokių atliekų, pasukome pro jo viduryje įren- 
ginėjamą fontaną, kuris kol kas tebuvo tik akmenų krūva - vis mano 
pradėtos statybos; vienu metu aš kluptelėjau, ir Lukrecija sugriebė 

man už rankos. Ji bedė pirštu į mano kojas. Pamačiau tebeavinti 
minkštapades kambarines kurpaites. 

— Reikėjo persiauti, - sumurmėjau. Apėjusios fontaną, mudvi 
įžengėme į arkadą, apšviestą sieninių šviestuvų, iš kur vedė laiptai į 
Izabelės apartamentus. 

Tą akimirką mano ausis pasiekė gedulingas pavojaus varpo 
skambesys. 

— Sen Žermeno I'Okserua, - su palengvėjimu išgirdau sakant 
Lukreciją. Ta bažnyčia buvo kitapus Luvro; tokiu metu aš papras- 
tai jau būdavau lovoje, skaitydavau arba rašydavau, tad nepažinau 
skambesio. Tačiau tas varpas nepaliovė skambėjęs - jis aiškiai skel- 
bė pavojų, ir mane vėl sukaustė baimė. Aš sustingau, vis tvirčiau 
gniauždama pečius gaubiantį šalį, o Lukrecija jau siekė paimti mane 
už rankos. Bet staiga... 

Nuaidėjo šūvis. Mudvi su Lukrecija sužiurom viena į kitą. Ne- 
trukus trenkė dar vienas šūvis, tada tylą perskrodė riksmas, po jo - 
kitas... Tamsoje girdėjosi daugybė sielvartingų šauksmų, tolimų rė- 
kavimų, plieno žvangesys ir bėgančių kojų dundėjimas. 

O paskui vėl įsivyravo kraupi tyla. 

— Margo! - sušnibždėjau. - Turime rasti Margo, kol... 

Arkebuzos šūvių papliūpa, regis, kažkur tiesiai mums virš galvų 
nedavė man baigti. Lukrecija aiktelėjo, o aš likau stovėti svyruoda- 
ma, lyg apsvaigusi nuo rūmuose pratrūkusios triukšmingos kako- 
fonijos. 

Akies kampučiu pastebėjau pro mus kažką lekiant. Atšokau į 
šoną, sykiu su savim patraukdama ir Lukreciją. Arkada skuodė kaž- 
koks žmogus — jaunuolis pasišiaušusiais plaukais, juodu švarku ir 
kelnėmis; jo burna buvo pražiota iš nebylaus siaubo, o rankos išties- 
tos pirmyn, lyg atsimušus į stiklą. Paskui jį sekė grupelė pistoletais 
ir peiliais ginkluotų vyrų - aš iškart pažinau mūsų dvariškius, nors 
jie vilkėjo odinėmis striukėmis, o veidus slėpė po kaukėmis. Mano 
akyse jie pasivijo jaunuolį, kuris puolė slėptis už kolonos, bet susto- 
jo, pernelyg vėlai suvokęs savo klaidą, ir puolė atgal kone tuo pačiu 
keliu, kaip buvo atbėgęs. Kiek įkabindamas jis pasileido per kiemą, 

išvengė vieno iš persekiotojų, kuris šoko ant jo, beskubėdamas vos 
neatsitrenkė į fontaną ir lėkė toliau — tiesiai į mane. 

Jo ištiestos rankos, rodės, beviltiškai stengėsi kažką sugauti, o iš- 
skėsti pirštai nagais kabinosi į orą. Nejučiom ir aš kilstelėjau ranką ir 
jau tiesiau jo pusėn. Staiga jam iš burnos pliūptelėjo raudona srovė. 
Jis parkrito vos už kelių žingsnių nuo manęs, veidu į žemę, o jo nu- 
garoje styrojo durklas. 

Du kaukėti persekiotojai, stūgaudami lyg vilkai, paspyrė jį kojo- 
mis, atvertė aukštielninką ir dar kelissyk smeigė durklais į krūtinę. 
Tada vienas pakėlė akis ir išvydo mane. Jis sustingo. 

— Čia karalienė motina! - sušuko jis. Aš įsistebeilijau į kaukės iš- 
pjovose baltuojančius jo akių baltymus. Bet jis staigiai ištraukė dur- 
klą ir pasileido tolyn su visais. Jie padūkusiai kvatojosi, tarsi atsidūrę 
kokioje smagioje šventėje. 

Aš žiūrėjau į negyvėlį, gulintį prie savo kojų, - apstulbusios žalios 
jo akys jau darėsi lyg stiklinės. Ant kruvino švarko krūtinės buvo iš- 
siuvinėtas raudonas skydas su dviem sunertais sidabriniais žiedais. 

Navaros herbas! 

Judu - lyg dvi puselės. Judviem reikia vienam kito, kad abu įgy- 
vendintumėte tai, kas jums lemta. 

Aš aiktelėjau. 

— Ne, tik ne jis! - Mane pagavo prigimtinis instinktas. Puoliau 
prie laiptų, Lukrecija — iš paskos. Kol paknopstom bėgome laiptais 
aukštyn, plaučiai man degte degė, o šlapi sijonai painiojosi apie ko- 
jas. Žvilgtelėjusi į apačią, aš su siaubu išvydau sau iš paskos besidrie- 
kiančias kraujo šliūžes: matyt, mano sijono apačia netyčia sumirko 
to vargšo jaunuolio krauju. 

Girdėjau, kaip man už nugaros sunkiai šnopuoja Lukrecija. Mu- 
dvi užkopėme į trečią aukštą. Čia buvo įtartinai tylu. Nors tolumoje 
girdėjosi protarpiais aidintys šūviai, grėsmingas staugimas ir siaubo 
kupini klyksmai, viskas atrodė tarsi netikra, prislopinta koridoriaus 
apmušalų. Mudvi nusvyravome prie paauksuotų durų į karalienės 
apartamentus; pamačiau ant medinių plokščių nuteptą raudoną 
kryžių — dažai dar tebevarvėjo. Aš iš visų jėgų ėmiau kumščiais dau- 

žyti į duris, tuo pat metu stebėdamasi, kodėl prie jų nestovi sargyba, 
nors tamsiame mano minčių sūkuryje ir išplaukė suvokimas, kad 
bijoti nėra ko: mano marčiai niekas negresia. Juk buvo duoti slapti 
nurodymai! Tik tie, kas ryžtųsi eiti laukan, rizikavo gyvybe. 

— Čia aš! - šaukiau. — Atidarykit! - Mano balsas skambėjo krau- 
piai. Netrukus išgirdau džergžtelint skląstį ir durys atsivėrė. Už jų 
užsimetusi chalatą stovėjo Izabelė, kelios prakaitu permirkusios jos 
plaukų sruogos buvo išsprūdusios iš tinklelio ant pakaušio ir driekė- 
si ant sprando. Aš nustėrusi įsispoksojau į baltą raištį su nupaišytu 
raudonu kryžiumi, kurį ji ryšėjo ant kairiojo žasto. Bet, nespėjus 
man nė žodžio ištarti, marti sugriebė mane už pečių: 

— Eikit vidun, greičiau! Jūs nedėvite ženklo. Be jo jus nužudys! 

Aš ištrūkau iš jos, kol nespėjo įsitempti manęs pro duris. Jai už 
nugaros pamačiau išbalusias damas - jos visos klūpojo ir meldėsi. 

— Kokio ženklo? — riktelėjau beveik isteriškai. - Kas vyksta? Sa- 
kykite tučtuojau! 

— Štai tokio! - ji atkišo man panosėn raištį. — Jis rodo, kad esate 
katalikė. Negi nežinote, ką jie daro? Žudo eretikus! Visi, kas neturės 
ženklo, mirs. 

Lukrecija persigandusi sudejavo. Pažvelgiau į ją ir pamaniau, kad 
kraustausi iš proto. 

— Ne, negali būti! Juk sakiau jiems — tik tuos, kurie bus tuose na- 
muose. Šito negali būti! Tai neįmanoma! 

Pasigirdo išgąstingas klyksmas; mes staigiai atsigręžėme ir su- 
stingome, išvydusios tris moteris, kurios lyg paklaikusios bėgo ga- 
lerija nuo laiptų pusės. Apsukusios kampą, jos pasileido ilgu kori- 
doriumi, vedančiu į karaliui priklausantį rūmų sparną. Paskui jas 
dūmė ietimis ginkluoti vyrai. Moterų siaubas ir neviltis, atrodė, 
tiesiog plakėsi į sienas ir tol augo ir didėjo, kol nebesigirdėjo nieko 
daugiau. 

Staiga jų klyksmai nutilo. 

— Eikit vidun, - vėl pakartojo Izabelė. - Čia būsime saugios. Die- 
vas ir šis kryžiaus ženklas mus apgins. 

Aš atsisukau į ją. 

— O kur Margo? Ar ji su jumis? 

Izabelė papurtė galvą. 

— Ne. Ji neatėjo vakarienės. Ji... ji atsiuntė žinią, kad eis aplankyti 
savo Vyro. 

— Dio Mio, tai ji su Navariečiu! - aš ištiesiau ranką. - Duokit man 
savo raištį! — Izabelė be žado įsispoksojo į mane. — Greičiau, mote- 
rie, — riktelėjau, ir ji ėmė paskubomis narplioti raištį. 

— Mano ponia, nereikia! Neikit ten! Navarietis - hugenotas; jie 
ir jus nužudys! - Lukrecija įsikibo į mane, kol užmazgiau raištį ant 
kairiosios savo rankovės. 

— Manęs jie nežudys, - pažvelgiau į ją. - Juk aš - karalienė mo- 
tina. Jie galvoja, kad aš... - mano balsas užlūžo, lyg suskilęs į gaba- 
lus. - Jie galvoja, kad visa tai - mano įsakymu! 

— Aš eisiu su jumis, - tarė Lukrecija. 

— Ne. Tai pavojinga. Geriau eisiu viena. O jūs likit čia su jos ma- 
lonybe. Užsirakinkit duris ir nieko neįsileiskit. Girdėjot? Kas bebū- 
tų, nieko nejsileiskit! 

Izabelė sugriebė Lukreciją už rankos, o aš apsisukau ir krūpčio- 
jančių deglų šviesoje nuskubėjau koridoriumi atgal, į tą pačią pusę, 
kur nubėgo tos klykiančios moterys. Kai likau viena, man atrodė, 
kad visi mano pojūčiai tarsi paaštrėjo: girdėjau net vos girdimus 
garsus, artėjančius iš abiejų rūmų pusių, - mirtis lyg lemtingas po- 
tvynis supo mane. 

Skubėdama per rūmus, kuriuose staiga įsikūnijo kraupiausias 
mano košmaras, nors kadaise čia gyvenau su vyru, auginau vaikus ir 
grūmiausi už savo šalį, aš nejučiom prisiminiau sapną, kurį regėjau 
tą naktį, kai paskutinįsyk mačiausi su Nostradamu. Akyse man išni- 
ro tie patys neaiškūs pavidalai, varpų skambesys ir klyksmai. Aš vėl 
mačiau save, slidinėjančią per kraują. Tada aš nesupratau, ką visa tai 
reiškia, o dabar jau žinojau. 

Norėdama nužudyti vieną žmogų, aš atnešiau mirtį tūkstan- 
čiams. 

O dabar dar galiu nespėti išgelbėti princo, kurį man buvo prisa- 

Aš įpuoliau į ilgą galeriją ir bėgdama slidinėjau šlapiomis grindi- 
mis. Bet stengiausi nežiūrėti po kojom, tik susikaupusi stačiau vieną 
pėdą po kitos ir bandžiau nekreipti dėmesio į kurtinamus klyksmus, 
sklindančius iš gretimo kambario. 

— Navarietis, - kuždėjau. - Navarietis neturi mirti! 

Taip pasiekiau galerijos galą; atvira arkada dešinėje vedė į nuo- 
šalų sodą. Aš sustingau, išvydusi grupelę nuogų hugenotų. Mūsų 
uniforma vilkintys kareiviai buvo suvarę juos į krūvą, nudraskyti 
drabužiai gulėjo sumesti ant žemės. Vyrai rėkė ir bandė gintis, o 
moterys raudojo, užsidengusios rankomis veidus. Kareiviai badė 
juos ietimis, ir žmonės paeiliui virto lyg javų pėdai. Žiūrėjau, kaip jie 
krinta vienas ant kito — vieni mirę, kiti dar gyvi; galiausiai kareiviai 
ėmė badyti juos nežiūrėdami kur - ietys smigo į tą kūnų maišalynę. 

— Tik ne Navarietis, - vėl ėmiau kartoti lyg maldą. - Dieve, mal- 
dauju, tik ne jis!.. 

Skubinausi toliau. Žinojau, kad, jei Navarietis dar gyvas, vienin- 
telė vieta, kur jis galėtų būti, - karaliaus apartamentai. Kad ir kas 
dėtųsi rūmuose, kad ir kokia beprotybė čia siautėtų, niekas nedrįs 
nė pirštu jo paliesti, jeigu jis bus su Karoliu. Vyliausi, kad Margo vei- 
kiausiai bus kaip nors nugirdusi, kas rezgama; štai kodėl ji atsisakė 
vakaroti su Izabele ir turbūt papirko arba nuvarė šalin sargybinius 
prie apartamentų durų, kad galėtų nuvesti Navarietį į saugią vietą. 

Pakeliui koridoriuose mačiau vis daugiau negyvėlių - nuplėštais 
drabužiais, perpjautomis gerklėmis, išplėstomis nereginčiomis aki- 
mis ir išvirtusiais viduriais. Vaizduotėje jau regėjau šitaip tysančią 
ir savo dukterį krauju sukepusiais nuostabiais garbanotais plaukais; 
mano ausis pasiekė rauda, ir kurį laiką nesumojau, iš kur ji sklinda, 
bet paskui pajutau, kad aimanuoju pati, - iš lūpų veržėsi kimi, siel- 
vartinga dejonė. 

Staiga už manęs kažkas nusikvatojo — apsisukau lyg įgelta. Tarp 
pasieniais gulinčių lavonų koridoriumi man už nugaros nupleveno 
kelios mūsų dvaro prostitutės, apsitaisiusios puošniausiais savo ap- 
darais: joms ant krūtinių spindėjo perlai ir rubinai, odą dengė storas 
pudros sluoksnis, o nuo žastus juosiančių baltų raiščių tabalavo kry- 

želiai ir rožinių karoliukai. Jos kuždėjosi viena su kita, rodė pirštais 
į buvusius savo klientus ar meilužius, dabar tysančius joms po kojų. 
Kai viena iš jų aukštakulniu bateliu paspyrė negyvėlį, aš vos nepa- 
springau gerklę graužiančia tulžimi. 

Kažkaip nebesusigaudžiau, kur esu, nors buvau čia vaikščiojusi 
tūkstančius kartų, eidama aplankyti sūnaus. Stabtelėjau ir prisiver- 
čiau susikaupti — gal pamatysiu kokį pažįstamą baldą, paveikslą ar 
statulą, kurie nurodys man, kur eiti. Pasijutau lyg atsidūrusi labirin- 
te ir staiga pasukusi leidausi tolyn tamsiu siauru koridoriumi, veng- 
dama didesnių patalpų ir galerijų, - čia telkšojo juodo kraujo klanai. 
Mano sijonas permirkęs net žliugsėjo, skaisčiai raudonos dėmės ant 
sienų apmušalų siekė kone pakraigę, visur mėtėsi numesti ar sulau- 
Žyti ginklai — tarsi kas būtų siaubte nusiaubęs visą mūsų arsenalą. 
Pagaliau išvydusi ant ąžuolinių durų tolumoje Karolio inicialus, aš 
su palengvėjimu atsidusau. Buvau jau nebetoli jo kambarių. 

Staiga už kažko užkliuvau. Aiktelėjusi atšokau, bet nepajėgiau 
atitraukti akių nuo skersai kelią man gulinčio žemaūgio kūnelio — 
kuprota nugara buvo lyg rėtis subadyta durklu. Iš gerklės man iš- 
siveržė klyksmas, nors po akimirkos suvokiau, kad čia - ne mano 
nykštukė, ne mano mieloji Ana Marija. Tai buvo vyriškos lyties ne- 
ūžauga — vienas iš mėgstamiausių Karolio juokdarių; mano sūnui 
be galo patikdavo žiūrėti, kaip jis vartosi kūliais ir žongliruoja ka- 
muoliukais. 

Apibėgusi jo lavoną, aš paknopstom puoliau prie durų. Įsmukusi 
vidun, su palengvėjimu išvydau penkis karališkosios gvardijos sar- 
gybinius, stovinčius prie Karolio miegamojo. Jų veidai atrodė ramūs 
ir abejingi, bet prisiartinusi pastebėjau, kad vieno iš jų ranka, gniau- 
žianti alebardą, dreba. Šie vyrai buvo šveicarai samdiniai, pasamdyti 
ir gerai apmokami tam, kad saugotų tiktai karalių; aišku, jie stovėjo 
čia gindami mano sūnų ir su siaubu klausydamiesi, kas dedasi ap- 
linkui visame Luvre. 

Prasiskyrę jie įleido mane į prieškambarį. Biražo bejėgiškai kiū- 
tojo kėdėje, susiėmęs rankomis galvą. Kai pažvelgė į mane, jo akys 
buvo sklidinos liūdesio. 

— Arjie čia? — vos girdimu balsu cyptelėjau aš. 

Jis mostelėjo ranka Karolio miegamojo link, kur, regis, prieš šim- 
tą metų buvau jo globai palikusi užsnūdusį savo sūnų. 

— Buvo atėjęs Gizas su savo vyrais, — tarsi per sapną prabilo Bi- 
ražo. — Jis liepė man išeiti. Jo didenybė baisiai įtūžo. Maldavau jo 
nesijaudinti, bet kai Gizas pareiškė, kad jis laikomas uždarytas dėl 
jo paties saugumo, jis... jis tarsi nutrūko. Jis ėmė rėkti, kad daugiau 
niekad nepaklus Gizo komandoms, greičiau jau jį nudobs... - Biražo 
bejėgiškai žiūrėjo į mane. - Madama, jis atrodė tarsi apsėstas ir be 
atvangos rėkė užmušiąs Gizą ir kiekvieną kataliką, kuris drįs nu- 
skriausti jo svečius hugenotus. Tada vidun įpuolė Margo. Ji pasakė, 
kad Navarietis su Herkuliu įkalinti savo kambariuose ir netrukus 
bus nužudyti. Gizas mėgino ją sulaikyti, bet ji tėškė jam antausį ir 
ėmė maldauti Karolio gelbėti jos vyrą. Ji tol nenurimo, kol Karolis 
įsakė atvesti Navarietį ir Herkulį čionai, į savo kambarius. 

Išgirdus Biražo žodžius, visa mano valios jėga, kurios stumiama 
bėgau per rūmus, staiga nuseko. 

— Tai jie saugūs, — išgirdau save šnibždant. — Ačiū Dievui, jie 
saugūs!.. 

Biražo prisivertė atsistoti. 

— Navariečio palyda, jo bičiuliai ir tarnai... manau, jie visi negyvi. 
Navarietis buvo kruvinas, kai jį čia atvedė. Jis verkė ir kaltino Karolį 
ir jus sukursčius žudynes, kad priverstumėte jį atsiversti į kataliky- 
bę. Jis sakė, kad Kolinji buvo visiškai teisus, nes jūs tikrai įsigudrinot 
leisti Gizui išžudyti visus Prancūzijos hugenotus. 

Jo žodžiai užveržė man gerklę lyg virvė. 

— Tačiau jis gyvas? — dar išspaudžiau. Biražo linktelėjo, aš apsi- 
sukau ir suėmiau durų rankeną. Jos buvo neužrakintos. Aš įžengiau 
į miegamąjį. 

Karolio šuo gulėjo priešais duris. Kai įėjau, iš prieškambario vi- 
dun švystelėjo žvakių šviesa, ir jis suurzgė. Herkulis kiūtojo nišoje 
kambario pasieny, raupuotas jo veidas buvo šlapias nuo ašarų. Išvy- 
dęs mane, jis prisitraukė kelius sau prie krūtinės, o akys dar labiau 
išsprogo iš baimės. 

Mano žvilgsnis nukrypo į lovą. Karolis sėdėjo atsilošęs į droži- 
nėtą galvūgalį, glėbyje laikydamas Navarietį ir spausdamas jam prie 
gerklės durklą. Navarietis sekė mane akimis; viena jo rankovė ant 
peties buvo perplėšta. Net ant juodo jo švarko mačiau blizgančias 
kraujo dėmes. 

Staiga iš tamsos išniro Margo. 

— Na, ar dabar jūs patenkinta? — sušuko ji. Atsisukusi pagavau 
įniršio ir neapykantos sklidiną jos žvilgsnį. - Tai jūsų darbas! Tai jūs 
mano vestuves pavertėt skerdynėm! 

— Aš... aš nieko nepadariau, — išlemenau. - Jūs gi žinote, kad aš 
nekalta. 

— Jūs kalta! Jūs troškot Kolinji mirties, o dabar jo kraujas — ant 
mūsų visų rankų! 

— Nutilkit, - sušnypščiau jai ir atsisukau į Karolį. - Sūnau, mal- 
dauju, paleiskit jį. 

Karolis papurtė galvą, dar stipriau gniauždamas durklą. Navarie- 
Ččiui per gerklę nuvirveno kraujo srovelė. Mano sūnus drebėjo. 

- Jis turi atsiversti arba mirs. Gizas jį nužudys! 

— Ne, paklausykit. Jis - to paties kraujo, kaip ir mes, ir jis - Mar- 
go vyras. Gizas jo nelies. 

Karolis tik dar tvirčiau apglėbė Navarietį, o durklo ašmenys at- 
sidūrė taip arti pulsuojančios gyslos jo kakle, kad aš vos susiturėjau 
nešokusi ant lovos jo gelbėti. 

— (Gizas man sakė, kad jo dar ateis, - springdamas ašaromis garg- 
telėjo mano sūnus. - Jis sakė, kad Navarietis - eretikas ir turi sumo- 
kėti už viską, ką jo sėbrai mums padarė. Privalau jį išgelbėti; jis turi 
tuoj pat atsižadėti savo erezijos. 

Aš žengiau dar žingsnį. Šuo suurzgė ir ėmė šiepti dantis. 

— Taip ir bus, - pasakiau. — Jis atsižadės, patikėkit. Jis padarys 
viską, ko paprašysit. Tik leiskit jam tai padaryti neverčiamam. 

Karolis vis tiek dvejojo. Jo ranka sudrebėjo, ir durklas slystelėjo 
Navariečiui per gerklę. Šis aiktelėjo. 

- Jis turi tai pasakyti, - iškošė Karolis, kita ranka sugriebęs Nava- 
rietį už smakro. — Sakyk! Sakyk, arba aš pats perpjausiu tau gerklę, 
kol Gizas nespėjo! 

Navarietis pažvelgė į mane: jo akyse išvydau tokią neapykantą ir 
bejėgiškumą, kad vos atlaikiau. 

— Klausykit jo, - pasakiau. — Dėl Dievo meilės, atsiverskit, kad 
liktumėt gyvas! 

Jo gerklė sutrūkčiojo. Jis ištarė: 

— Aš... aš atsižadu visų, išskyrus Romą. Aš - katalikas! 

Karolis susmuko, durklas išslydo jam iš rankos, o aš šokau pir- 
myn atplėšti nuo jo Navariečio. Iš mano glėbio jis kniubdamas nu- 
virto į Margo rankas. Ji laikė jį apkabinusi ir raudojo taip, kaip dar 
niekad nebuvau jos girdėjusi. Atrodė, kad visas mūsų pasaulis suby- 
rėjo į šipulius. 

— Jums nieko nereikia bijoti, - pasakiau. — Aš jus apginsiu. 

Navariečio lūpas iškreipė karti šypsena. 

— Taip, kaip apgynėte ir tūkstančius tų, kurie šiandien žuvo? Po- 
nia, kad ir kaip norėtumėt, šitos nakties per amžius niekas nepamirš! 

Jo akys buvo ledinės. Aš nutylėjau. Aš pasiekiau tai, ko troškau 
nuo pat tos akimirkos, kai nusprendžiau jį apvesdinti su savo duk- 
terim. Jis gyvens kaip katalikų princas, jo vaikai bus krikštijami ir 
auklėjami katalikiškai. Aš apsaugojau mūsų ateitį, atimdama iš hu- 
genotų jų būsimąjį karalių. 

Tačiau suvokiau, kad tikriausiai amžinai praradau jį patį. 


TRISDEŠIMT DU 


ARA 


D“ TRIJŲ DIENŲ MES VISI SUSIRINKOME PARYŽIAUS KATEDROJE 
atšvęsti Navariečio atsivertimo. Aš žiūrėjau klūpančiam prie- 
šais altorių ir iš džiūgaujančio monsinjoro rankų priimančiam ko- 
muniją Navariečiui į nugarą, nenorėdama matyti triumfuojančių ir 
šypsančių katalikų didžiūnų ir dvariškių, išgyvenusių tą naktį, jau 
spėtą gėdingai įvardyti kaip šv. Baltramiejaus žudynės. 

Kad ir koks siaubas mane kaustė, aš iš paskutiniųjų stengiausi 
viešumoje dėtis santūri ir abejinga — nerodyti nei baimės, nei gėdos 
dėl to, ką padariau. Toji taika, kurios taip troškau sulaukti po Margo 
ir Navariečio vestuvių, dabar buvo atsidūrusi ant bedugnės kraš- 
to; Prancūzijai gresiantis pavojus buvo dargi didesnis nei bet kada 
anksčiau, tad aš nenuilsdama triūsiau ir tarsi prisikalusi prie darbo 
stalo be paliovos kurpiau paaiškinimus Anglijai, Nyderlandams ir 
kitoms liuteroniškoms šalims, iš kurių pylėsi griausmingi pasmerki- 
mai. Tiktai Roma ir Ispanija džiaugsmingai mus sveikino. 

Paryžius anapus katedros sienų tebebuvo paplūdęs krauju. Pra- 
sidėjus skerdynėms, nelabai kas paisė, ar auka — katalikas, ar pro- 
testantas. Žmonės pasinaudojo proga nebaudžiami susidoroti vieni 
su kitais, ir tame pragare žuvo šimtai niekuo dėtų miestiečių. Sena 
lyg kokius rąstus plukdė negyvėlius, o alėjose ir ant tiltų buvo pilna 

priversta lavonų. Visus lyg šmėkla persekiojo maro baimė, tad dalis 
išgyvenusiųjų pasičiupo ką galėdami ir pabėgo kiek kojos nešė. Aš 
įsakiau kitapus miesto sienų kasti duobes ir versti į jas mirusiuosius, 
tarpuose dar pabarstant negesintomis kalkėmis, kad lavonai grei- 
čiau irtų. 

Pas mane, visas perbalęs ir atsiprašinėdamas, atėjo mano sūnus 
Henrikas. Aš tylėdama klausiausi jo pasakojimo apie tai, kaip jiedu 
su Gizu ir jo vyrais įsiveržė į Kolinji namus mieste ir iš netyčių už- 
klupo hugenotų didikus. Kol tie vyrai kovėsi ir žuvo, gindami savo 
vadą, Gizas užlėkė laiptais aukštyn. Išvertęs Kolinji iš lovos, jis dau- 
gybę kartų dūrė jam peiliu, o tada išmetė pro langą. Visas kruvinas 
nų nukritusiam negyvam Kolinji vienas iš jo pakalikų dar nukirto ir 
galvą. Lyg karo grobį pasikabinęs ją sau prie balno, Gizas leidosi jo- 
dinėti gatvėmis ir kurstyti minią. Visi hugenotai, nespėję pasislėpti 
kur nors už įtvirtintų durų, tapo katalikų įniršio aukomis — šie žudė 
su baisia neapykanta ir be galo žiauriai. 

— Prisiekiu, aš mėginau visa tai sustabdyti, - virpančiu balsu die- 
vagojosi Henrikas. — Tačiau Luvre Gizas buvo slapta davęs saviš- 
kiams nurodymų, ir jo šalininkai ėmėsi skersti visus, kas neturėjo 
balto raiščio. Aš nebežinojau, ką daryti. Nebuvo kur dėtis nuo to 
košmaro! 

Aš linktelėjau. Neturėjau jėgų jo keikti. Dar niekad nebuvau jo 
tokio mačiusi; Henrikas bent jau atgailavo, o jo veide sustingęs siau- 
bas aiškiai rodė, kad jis ne sava valia buvo įveltas į tas skerdynes. Jo 
jaunystė ir nepatyrimas pakišo jam koją. O per savo karštakošišku- 
mą jis nuėjo daug toliau, nei ketino. 

- Jūs prieš mano valią pernelyg suartėjote su Gizu, — tyliai išta- 
riau, — tačiau negaliu jūsų dėl to kaltinti. Tai buvo mano klaida. Kai 
iš pirmo karto nepavyko nudaigoti Kolinji, daugiau nebereikėjo nė 
bandyti. O dabar eikit. Nenuleiskit akių nuo Navariečio ir pasirū- 
pinkit, kad Gizas nedelsdamas išvyktų iš Paryžiaus. Jam draudžia- 
ma rodytis mieste, kol nuspręsiu kitaip. Jis pernelyg toli nuėjo. 

Mano sūnui išėjus, pasirodė Biražo. Jis vos bepastovėjo ant 
kojų — taip buvo nusivaręs, mėgindamas kaip nors suvaldyti mieste 

tvyrančią sumaištį. Jis man pranešė, kad hugenotai iš visos Prancū- 
zijos bėga per sienas į Ženevą. O ten mane jau praminė karaliene 
Jezabele. Vėl pasipylė spausdinti pamfletai, kuriuose iš naujo buvo 
vardijamos visos šlykštynės apie mane: aš esanti Italijos gyvatė, 
siaubinga pabaisa, kuri susimokė su Ispanija sunaikinti protestantų 
tikėjimą. Nors anksčiau dėl to piktindavausi ir karštai gyniau savo 
nekaltumą, dabar nurodžiau Biražo nieko nedaryti. Tegul visa bjau- 
rastis pilasi ant mano galvos, - kad tik mažiau kliūtų mano sūnums. 

O dėl kraupios Kolinji žūties mane apėmė toks abejingumas, 
kad nedrįsau to prisipažinti netgi patiems artimiausiems žmonėms. 
Naktį viena likusi savo kambaryje aš klausydavausi, kaip tarnai už 
durų šiūruoja koridorius, ir laukdavau užgriūvant sielvarto — tikė- 
jausi tokio nepakeliamo skausmo, kokia milžiniška buvo mano kaltė. 
Ėmiau baimintis, ar tik mano širdis nebus pavirtusi į akmenį - nuo 
visų kovų ir išdavysčių tiek surandėjusi, kad jau nieko nebejaučiau. 
Sužinojusi, kad suluošintas Kolinji kūnas vis dar kabo paskubom 
suramstytose kartuvėse, kur Gizas jį paliko, aš įsakiau jį nukabinti, 
o galvą atnešti man. 

Tik kai kareivis pravėrė medžiaginį maišą ir pasitraukė į šalį, o aš 
pažvelgiau į negyvą veidą, nuo kurio buvo nuvalytas sukepęs krau- 
jas, tad dabar jis veikiau priminė vaškinį atvaizdą žmogaus, kurį ka- 
daise pažinojau, mano širdį kaustantis ledas įskilo. Nebemačiau nė 
ženklo to įstabaus gyvybingumo, kuriuo iš pradžių taip žavėjausi, o 
paskui pradėjau bijoti. Toje sustingusioje kaukėje nebeliko ir išdi- 
dumo, kuriuo taip grožėjausi. Ištiesusi drebančią ranką, aš paliečiau 
šaltas blyškias lūpas, amžiams iškreiptas skausmo, ir tada mano siel- 
vartas plūstelėjo lyg liepsna, deginanti gerklę. 

Aš nusigręžiau. 

— Ne, - sušnibždėjau, - Dio Mio, ne... 

Lukrecija mostelėjo kareiviui išeiti, o pati čiupo mane į glėbį ir 
ėmė siūbuoti kartu su manim pirmyn ir atgal, nes aš be paliovos 
purčiau galvą, lyg bandydama viską paneigti. Tą akimirką supratau, 
kad kažkas manyje mirė sykiu su juo, ir aš niekad daugiau nebebūsiu 
tokia, kokia buvau. Manyje nebeliko nieko iš tos mergaitės, kokia 

kadaise buvau, — naivi paauglė, pirmąsyk įkėlusi koją į Prancūziją. 
Jis nuo pat pradžių buvo su manim, jis matė mane tyrą ir nekaltą. 
Iš visų žmonių mano gyvenime jis vienintelis bent prisilietė prie tos 
būtybės, kokia aš norėjau tapti. 

O dabar jis negyvas. Mano įsakymu. 

Aš nusiunčiau jo palaikus į Šatijoną palaidoti ir pasirūpinau, kad 
jo našlė ir vaikai gautų visą pensiją, kuri jam priklausė už ištarnau- 
tus metus, nors jis mirė apkaltintas išdavyste ir jo nuosavybė turėjo 
atitekti karūnai. Tai buvo mano bandymas bent kiek išpirkti kaltę 
ir paskutinė dovana jam — nežinojau, kaip dar galėčiau su juo atsi- 
sveikinti. 

Dabar, žiūrėdama, kaip Navarietis sugrįžta prie mūsų, po akme- 
niniu veidu slėpdamas milžinišką kainą, kurią jam teko sumokėti, 
kad išsaugotų gyvybę, aš nebeįstengiau daugiau tvardytis net viešu- 
moje. Jaučiau, kaip sieloje viskas kyla, kaupiasi ir grasina prasiveržti: 
begalinis nuovargis, baimė ir staiga užgriuvęs palengvėjimas. Visa 
tai pasidarė nebepakeliama, ir, kai jis priėjęs atsisėdo į mūsų klauptą 
greta Margo, kuri pervėrė mane žudančiu žvilgsniu, aš atlošiau gal- 
vą ir garsiai nusikvatojau. 

Aš tebebuvau Mediči ir turėjau išgyventi. 


Palikę Luvrą su visais jo vaiduokliais, mes persikėlėme į Sen Žer- 
meną. Aš nerimavau dėl Karolio, kuris staiga sukarščiavo. Dakta- 
praeiti. Bet Karolis skundėsi negalįs užmigti. Parė patarė kasdien 
girdyti jį silpnu aguonų nuoviru ir kiek įmanoma saugoti nuo jau- 
dulio ir stiprių įspūdžių, mat jis manąs, kad Karolio negalavimas 
radosi nerviniu pagrindu - po nesenų įvykių. 

Navarietis persikėlė kartu su mumis; išoriškai jis nebuvo belais- 
vis. Jis atsižadėjo savo erezijos ir, nors Henrikas atidžiai jį stebėjo, jo 
bendravardis atrodė susitaikęs su likimu. Navarietis turėjo atskirus 
apartamentus, jis kasdien jodinėjo, šaudė iš lanko ir netgi nemažai 
laiko praleisdavo su Margo. Matyt, ši jam prasitarė, kad Karolis ne- 

galuoja, ir, mano nuostabai, jis ėmė lankyti mano sūnų. Keliskart 
Biražo man pranešė, kad Karolis su Navariečiu ištisą popietę lošė ir 
juokėsi kaip geri draugai. Šitai pasirodė man taip keista ir įtartina, 
kad neištvėrusi pati nutariau netikėtai juos aplankyti ir savo akimis 
įsitikinti, ko verta ši naujoji draugystė. 

Radau juos sėdinčius prie suramstyto iš lentų stalo, geriančius 
vyną ir pliekiančius kortomis; Margo su Herkuliu irgi tūnojo ne- 
toliese, sukišę galvas. Po žudynių jauniausiasis mano sūnus tiesiog 
prilipo prie sesers — jautėsi vergiškai jai dėkingas, kad tąkart įsikišo 
ir, jo manymu, išgelbėjo jam gyvybę, nors iš tiesų vargu ar jam grėsė 
rimtesnis pavojus. 

Man įėjus, brolis su seserim nustėro. Karolis staigiai kilstelėjo 
galvą. 

— O, kaip šaunu! - linksmai sušukau. Uždarame kambaryje mano 
balsas nuskambėjo pernelyg garsiai. 

Margo veidas pasidarė akmeninis — kaip ir visuomet pastaruoju 
metu, mane pamačius. Nekreipdama į ją dėmesio, aš žengiau prie 
stalo, kur apsivilkęs kailiu apkraštuotą chalatą sėdėjo Karolis. Šalia 
kresno ir žvalaus Navariečio jis atrodė baisiai sunykęs ir išblyškęs. 
Žiūrint į raumeningą, stamantrų Navariečio kūną, į skaisčiai rau- 
donus jo skruostus ir vešlią rusvai auksinę barzdelę, kurią jis spėjo 
atsiauginti, mane pagavo jausmas, kad, ko gero, būsiu suklydusi. Aš 
taip stengiausi jį išgelbėti dėl tos prieš daugelį metų regėtos vizijos ir 
dar dėl Nostradamo perspėjimo, kad šis princas - nepaprastai svar- 
bus mano likimui. O ką, jeigu suklydau? Navarietis širdies gilumo- 
je juk taip ir liko hugenotas; vargu ar vertėjo apgaudinėti save, kad 
prievartinis atsivertimas su durklo ašmenimis prie gerklės galėjo 
išstumti iš jo sielos buvusį tikėjimą. Laikui bėgant, - tikinau save, — 
jis turėtų galutinai atsiversti; tačiau, išvydusi lengvą jo šypsenėlę, su 
kuria jis atrėmė vertinantį mano žvilgsnį, ėmiau spėlioti, ar tik ne- 
būsiu sau prie krūtinės sušildžiusi dar vienos grėsmės Prancūzijai. 

Aš mostelėjau ranka į jam prie šono sudėtą monetų krūvelę ir 
pasakiau: 

— Atrodo, jums sekasi! 

— Ligi šiol nesisekė, - gūžtelėjo jis. 

— Tikrai, ligi šiol jam ėjosi nekaip, — su karštligišku entuziazmu 
paantrino Karolis. - Tačiau šiandien sėkmė aiškiai jo pusėje, - jiedu 
su Navariečiu susižvalgė. - Ar ne taip, mano drauge? 

— Iš tiesų! — Navarietis atsilošė kėdėje ir paėmė greta stovinčią 
taurę. — Jo didenybė labai dosnus. Kitas karalius neleistų tokiam 
kaip aš nebaudžiamam laimėti. 

Aš pajutau jų žodžiuose slypint kažkokią nelinksmą potekstę ir 
iškart įdėmiai nužvelgiau Margo. Ji laikė uždėjusi delną Herkuliui 
ant rankos; abudu atidžiai sekė kiekvieną mano krustelėjimą - lyg 
du skalikai, tik ir laukiantys komandos pulti auką. 

Aš vėl atsisukau į Karolį. 

— Tik nepraloškit per daug, - sumurmėjau ir ištiesiau ranką pa- 
čiupinėti jo kaktos, nes staiga jis kažko itin smarkiai užkaito. Mano 
paliestas jis krūptelėjo, o aš pajutau, kad nuo jo muša karščiu. - Jūs 
karščiuojate, - pasakiau. —- Pamenat, ką sakė Parė? Jums negalima 
persitempti. Gal šiandien jau kortų užteks! 

Karolis dar norėjo prieštarauti, tačiau Navarietis pakilo. 

— Jūsų motina teisi, - pasakė jis, švelniai šypsodamasis mano sū- 
nui. - Nenorėčiau, kad per mane vėl atkristumėt, pusbroli. Gal rytoj 
dar palošim, jei šiąnakt jūs gerai pailsėsite. 

Jo balse buvo girdėti nuoširdi atjauta, ir man net širdis suspurdė- 
jo. Regis, jam išties rūpi Karolio sveikata! 

— Rytoj negalėsim, - suniurzgė Karolis. - Ryt jojam medžioti į 
Venseną, nepamiršot? 

— A, taip, visai iškrito iš galvos, - patylėjęs atsakė Navarietis. 

Aš dirbtinai nusijuokiau ir uždėjau ranką Karoliui ant peties. 

— Nemanau, kad būtų protinga kiaurą dieną kratytis ant arklio, 
kol karštis neatslūgo, tiesa? 

— Bet aš pažadėjau! — net atšoko Karolis. Paskui jis pakilo, ne- 
grabiai gobdamasis plačiu chalatu, kurio klostėse liaunas jo kūnas 
tiesiog paskendo. Greta Navariečio jis atrodė lyg vaikas karaliaus 
apdarais; net balsas skambėjo lyg besiaikštijančio paauglio. - Man 


jau geriau, ir aš noriu medžioti! Nusibodo sėdėti uždarytam! 

— Pažiūrėsim, — numykiau ir kreipiausi į Navarietį: — Jei pagei- 
daujate prasimankštinti, mano pone, Henrikas mielai sudarys jums 
draugiją. Esu tikra, kad Margo vieną dieną įstengs pasirūpinti, kad 
Karolis nenuobodžiautų. Tiesa, mieloji? 

— Bene galiu rinktis? - sumurmėjo mano duktė. 

— Puiku, vadinasi, nutarta! - nusišypsojau. - Rytoj Henrikas pa- 
lydės Navarietį į Venseną, o jei vakare Karolis jausis geriau, galėsim 
visi kartu šeimyniškai pavakarieniauti. 

Navarietis pažvelgė man į akis. Jo žvilgsnyje neįžvelgiau nieko — 
jokio jausmo, kurį būčiau galėjusi apibrėžti; jo akys buvo lyg iš ma- 
tinio stiklo. 

— Su malonumu, - tarė jis. 

Kai jis, lydimas Margo ir Herkulio, išėjo, aš paguldžiau Karolį į 
lovą, paskui grįžau į savo apartamentus ir liepiau pakviesti Henriką. 
Tas prisistatė visas susitaršęs — matyt, buvo pažadintas iš pokaičio 
miego. 

— Kas yra? — išsyk pajutęs, kokia aš įsitempusi, paklausė jis. 

Aš blaškiausi po kambarį, bandydama susivokti, iš kur toji nepa- 
aiškinama širdį kaustanti baimė. Papasakojau jam apie savo apsilan- 
kymą pas Karolį. 

— Man pasirodė, kad jie kažką rezga! 

Henrikas nusikvatojo. 

— Jeigu tai būtų vien Margo, sakyčiau, neabejotinai. Ji nekenčia 
mūsų už tai, kad išniekinom jos vedybinę priesaiką ir išžudėm į jos 
vestuves susirinkusius svečius hugenotus, nors tie eretikai ligi tol jai 
nė kiek nerūpėjo! O vargšas Karolis tiesiog stengiasi viską užglaisty- 
ti. Jis jaučia siaubingą kaltę dėl tos nakties; šiaip ar taip, juk būtent jis 
privertė Navarietį atsiversti. Bet ką gi Navarietis dabar galėtų mums 
padaryti? Hugenotai sutriuškinti ir sprunka kas kur gali. Be to, Na- 
varietis — tai ne Kolinji! 

— Bet jis irgi gali atsigręžti prieš mus! — atšoviau ir iškart pri- 
kandau liežuvį, apgailestaudama, kad išdaviau, ko širdies gilumoje 
bijau. Tačiau dabar jau nebebuvo kur trauktis, tad pridūriau: — Taip, 
jis Margo vyras. Jis skolingas mums gyvybę, ir aš neturiu ko jam 
prikišti, bet vis tiek nenoriu, kad jis per daug suartėtų su Karoliu. 

Henrikas linktelėjo. 

— Tai ko man liepsite imtis? 

Aš susimąsčiau. 

— Rytoj, kaip sutarta, jokite drauge su juo medžioti, bet pasisten- 
kit užtrukti tiek, kad nebespėtumėt grįžti ir turėtumėt nakčiai apsi- 
stoti Venseno pilyje. Kitkuo pasirūpins Biražo. 

Henrikas išpūtė akis. 

— Mama, nejau jūs... 

— Ne, - nukirtau. - Žinoma, ne. Aš neketinu jo žudyti. Aš tik 
noriu būti tikra, kad jis neatsigręš prieš mus. Kurį laiką jis pagyvens 
uždarytas Venseno pilyje. Margo galės persikelti pas jį; kai jis pada- 
rys jai vaiką, galėsime būti tikri, kad mūsų nebeišduos. 

Henrikas brūkštelėjo lūpomis man per skruostą. 

— Vensenas, tai Vensenas... 


Visą kitos dienos rytą praleidau savo kabinete, tvarkydama kores- 
pondenciją, nors mintys be paliovos nuklysdavo kitur. Galiausiai, 
per kelias valandas vos ne vos parašiusi porą laiškų, jau stojausi eiti 
pietauti, bet vidun įpuolė Biražo. 

— Paskubėkite, - uždusęs gargtelėjo jis. - Jo didenybei staiga pa- 
blogėjo! 

Mudu paknopstomis nulėkėme į Karolio kambarį. Čia viskas at- 
rodė taip, tarsi ką tik būtų praūžęs viesulas: kėdės ir stalai išvartyti, 
indai išmėtyti ant grindų, dėžės apverstos. Aš žado netekusi žiūrė- 
jau, kaip Parė iš visų jėgų laiko Karolį už pečių. Šis padūkusiai dau- 
žėsi lovoje, o jam iš burnos virto raudonom dėmelėm išmargintos 
putos. 

Biražo bejėgiškai grąžė rankas. Parė mėgino Karoliui tarp dantų 
įkišti odinį diržą, bet mano sūnus staiga sugargaliavo ir su tokia jėga 
išsilenkė atgal, kad Parė tiesiog nuspriegė nuo lovos. Aš aiktelėjau 
matydama, kaip Karolio nugara išsirietė kone neįmanomu kampu - 
jo galva beveik siekė kojas, o naktiniai perplyšo ant krūtinės. Kai 
Parė vėl užsiropštė pas jį, Karolį iš naujo ėmė tampyti traukuliai. 

Mudu su Biražo puolėm gydytojui į pagalbą: aš sugriebiau Karolį už 
rankų, Biražo laikė kojas, o Parė pagaliau įspraudė jam tarp dantų 
diržą. Jėga, kurią netikėtai įgijo mano sūnus, atrodė antžmogiška; 
užgulusi visu kūnu, aš vos pajėgiau jį nulaikyti. Pamačius, kaip jo 
akys staiga užsivertė akiduobėse, man užgniaužė kvapą. Iš nosies 
jam sunkėsi kraujas. 

Jis kuriam laikui nurimo, tik krūtinė sunkiai kilnojosi, o gerklėje 
kažkas gargaliavo. 

— Kas čia dabar? — išlemenau. - Kas jam pasidarė? 

— Nežinau, - prislopintu balsu atsakė Parė. - Popiet atnešiau jam 
vaistų, bet jų šviesybės Margo ir Herkulis buvo užsukę aplankyti, 
tad palikau vaistus ir nusprendžiau grįžti vėliau. Kai vėl atėjau, jų 
šviesybės jau buvo išėję, o jis miegojo. Kurį laiką pabuvau už durų, o 
tada išgirdau jį dūstant. Įbėgęs radau štai šitokį. O dar šįryt atrodė, 
kad jis taisosi... Nė nebekarščiavo, patikrinau. 

— Vadinasi, čia buvo Margo? 

Aš dėbtelėjau į Biražo. Tas sušnibždėjo: 

— Pažiūrėkit, kas jam ant krūtinės!.. 

Aš pažvelgiau į savo sūnaus krūtinę, kuri apsinuogino, perplyšus 
marškiniams. Ant baltos odos ryškiai buvo matyti kabantis amule- 
tas — senoviškas pavidalas, įspaustas į nugludintą sidabrą. Aš nustė- 
rau. Parė atsistojęs priėjo prie apversto stalo. Mačiau, kaip jis pakėlė 
nuo grindų nukritusią taurę ir prisikišęs pauostė. 

— Migdolai! - Jis atšlijo, išmetė iš rankų taurę ir su siaubu pakėlė į 
mane akis. - Čia kažkoks aršenikas! Jo buvo pripilta į vaistus. Dieve 
brangus, karalių nunuodijo! 

— Negali būti, - sušnibždėjau, nors atpažinau tą amuletą. Tas 
pats, kurį gavau iš Kozimo; paskutinįkart jį buvau mačiusi dar Še- 
nonso - tą dieną, kai vienintelį sykį mėginau griebtis burtų. Tada 
padėjau jį į dėžutę su vaškinėmis lėlėmis ir daugiau niekad jo ne- 
benešiojau, nors dėžutę vežiojausi su savim iš vienos vietos į kitą — 
įkištą kažkur tarp gausios savo mantos. 

Parė susmuko ant kelių. 

— Čia ne mano darbas! Prisiekiu, jūsų malonybe, aš to nepadariau! 

Jo balse girdėjosi toks klaikas ir išgąstis! O juk šis žmogus ne- 
prarado savitvardos netgi rūpindamasis mano vyru ir vyriausiuo- 
ju sūnumi paskutinėmis jų gyvenimo valandomis... Viskas aplinkui 
mane pradėjo kilti ir suktis, kol kambarys apsivertė tarsi koks laivas 
juodame kriokiančiame vandenyne. 

— Margo, - sušnibždėjau ir klupdama išslinkau iš kambario. 


Aš su trenksmu įsiveržiau į savo apartamentus, pergąsdindama da- 
mas, nuskubėjau į miegamąjį ir puoliau raustis po apjauktą tualetinį 
staliuką. Dėžutės nebebuvo. Staigiai apsigręžusi, aš viesulu nulėkiau 
pas Margo. Ji kartu su Herkuliu sėdėjo prie lango; kai mane pama- 
čiusi pašoko, šlamėdama sijonais, išvydau jos nustėrusį veidą - po 
ištisų savaičių akmeninio abejingumo tai jau savaime viską man 
pasakė. Aš nužvelgiau baltą atlasinę jos suknelę, vynuogės didumo 
perlus jos plaukuose ir pamaniau, kad išsipustė lyg prieš kokią šven- 
tę. Tada dėbtelėjau į Herkulį. Tas išbalo ir susigūžė. 

Aš viską supratau. 

— Kur ji? — riktelėjau. Stengiausi nesiartinti prie dukters bijoda- 
ma, kad galiu plikomis rankomis ją pasmaugti. 

Margo grįžtelėjo į šalia stovinčią skrynią, ištraukė iš jos dėžu- 
tę ir padavė man, ištiesusi rankas. Viduje radau bet kaip sumestas 
vaškines lėles; smarkiai besidaužančia krūtinėje širdimi atšoviau po 
apmušalu paslėptą užraktą ir atvėriau slaptą skyrelį, kuriame laikiau 
Kozimo duotą buteliuką. Jis buvo tuščias. Atsargiai pauosčiusi, pa- 
jutau šiurpų migdolų kvapą. 

— Kaip... kaip jūs galėjot? — vos girdimai sušvokščiau. 

— Su Kozimo pagalba, - ramiai atsakė ji be menkiausios baimės 
ar apgailestavimo. 

— Jūs... prašėt Kozimo?.. 

— Aš jam parašiau. Jis liepė man paieškoti šitos dėžutės. Ir aš ne- 
sunkiai radau. Jūs nė nesivarginot jos slėpti! 

Aš nė nekrustelėjau; dėžutė rankose atrodė sunki it marmurinė. 

— Kodėl? - išgirdau save sakant. 

Jos akys blykstelėjo. 

— Karolis pats nori mirti dėl to, ką jūs padarėte. Jūs išžudėt jo 
valdinius, nuteikėt prieš jį visus hugenotus, - ji trumpam nutilo, 
akivaizdžiai norėdama padaryti didesnį įspūdį. - O svarbiausia, kad 
jūs nužudėte Kolinji, kurį jis mylėjo kaip tėvą! 

— Melas! — sušnypščiau aš. —- Karolis čia niekuo dėtas. Viskas dėl 
to, kad įsimylėjot Gizą, o aš priverčiau jus tekėti už Navariečio, ir 
dabar jūs manot, kad aš... - Aš nutilau nebaigusi sakinio, nes išvy- 
dusi kiaurai veriantį jos žvilgsnį staiga su siaubu viską suvokiau. 

— Na, ką, mama? - sumurkė ji. - Nes dabar jūs ketinate nužudyti 
Navarietį? Ar todėl išsiuntėt jį medžioti su Henriku? Kad galėtumėt 
miške jo atsikratyti ir viską suversti nelaimingam atsitikimui per 
medžioklę, tiesa? Tada jis jau tikrai nebegalės tapti hugenotų vadu! 
Jūs užgrobsite jo karalystę, susidorosit su likusiais hugenotais ir vėl 
ištekinsit mane už ko panorėjusi! 

— Ji mūsų nekenčia, — patyliukais suniurzgė Herkulis, tarsi ma- 
nęs čia nė nebūtų. - Mama mūsų nekenčia, todėl ir neperspėjo apie 
žudynes. Ji nori, kad mes visi mirtume! 

Iš siaubo negalėdama patikėti savo ausimis, aš žiūrėjau į dukterį. 
Ką gi aš padariau, kad paleidau į pasaulį šitokią išgamą? Juk visus 
savo vaikus mylėjau kiek galėdama ir iš visų jėgų stengiausi juos ap- 
saugoti. Taip, kol jie buvo maži, aš neturėjau galimybės nuolat su 
jais būti, bet tik todėl, kad Diana juos iš manęs pagrobė! Tačiau po 
vyro mirties jie vėl tapo tik mano, ir aš visuomet gyniau juos kaip 
liūtė. Tai kaip Margo, ši išskirtinė, šitiek daug žadanti gražuolė, tapo 
tokia pikta ir svetima? Aš iš paskutiniųjų stengiausi sukaupti įniršį, 
priversti ją atgailauti, tačiau tiesa lyg gyvatė tūnojo širdyje ir aš ne- 
turėjau kaip jos išsiginti. 

Keršydama ji griebėsi bet ko. Ji — irgi Mediči; jos prakeiksmas — 
tai mano kraujas. 

— Aš užkabinau Karoliui amuletą ir sugirdžiau jam nuodų, - tarsi 
perskaičiusi mano mintis, toliau kalbėjo Margo. - Taip patarė Ko- 
zimas, pelniau jo pasitikėjimą atskleisdama, ką jūs galite padaryti. 

Pajutau, kaip dėžutė išslydo man iš rankų, bet kažkodėl negirdė- 
jau, kaip ji nukrito ant grindų. 

— Ir čia dar ne viskas, - piktdžiugiškai šyptelėjusi, pridūrė ji. — 
Karolis per medžioklę Vensene ketino leisti Navariečiui pabėgti. Bet 
tada pasirodėt jūs ir išplėšėt paskutinę jo galimybę atitaisyti skriau- 
dą. Dabar jis mano, kad Navariečio laukia mirtis. Todėl ir išgėrė 
nuodų. Jis daugiau nebegali gyventi su tokia kalte. 

Aš žiūrėjau jai į veidą, į tas abejingas akis, kuriose nesimatė 
nė krislo apgailestavimo. Staiga stvėriau ją, sugniaužiau rankas ir 
ėmiau purtyti tol, kol iš plaukų pabiro perlai ir lyg akmenukai nu- 
caksėjo grindimis. 

— Jis mano, kad Navarietis mirs, nes tai jūs prikišot jam į galvą 
melo ir nesąmonių! Ar bent suprantat, ką padarėt? Ar suprantat? 
Jūsų brolis dabar miršta - dėl jūsų kaltės! 

Ji nusijuokė tiesiai man į akis. 

— Betgi tai jūsų nuodai, jūsų amuletas! Visi kaltins tik jus: sakys, 
kad nunuodijot jį kaip karalienę Žaną, kad pasinaudojot manimi, 
ištekindama už Navariečio, - norėjote privilioti hugenotus į Paryžių 
ir juos išžudyti. O dabar visi sakys, kad nunuodijot savo sūnų. Dau- 
giau niekas niekad jumis nebetikės! 

— Ne aš, - susigūžęs suburbuliavo Herkulis. - Aš nieko nepada- 
riau! Tai ne aš... 

Aš nustūmiau Margo į šoną ir lėtai žengiau žingsnį atgal. 

— Pirmiausia pasirūpinsiu jūsų broliu, - pasakiau. — O tada atsi- 
imsit, ko nusipelniusi! 


Aš uždariau jauniausius savo vaikus ir pastačiau prie jų kambarių 
sargybą, tada pasiunčiau karius į Šomoną suimti Kozimo - jį sulaikė 
ir nugabeno į Bastiliją. 

Naktį, lydima Biražo, nuėjau jo aplankyti. Įžengusi į drėgną ka- 
merą, esančią kažkur tvirtovės gilumoje, aš net sudrebėjau, pama- 
čiusi savo astrologą pririštą prie kėdės — nuogą, tik su raiščiu ant 
klubų. Prietemoje pasieniais buvo matyti sukabintos visokios replės 
ir kitokie kankinimo įrankiai. 

Kozimas atrodė lyg gyvas lavonas, blyški jo oda buvo sėte nusė- 
ta mėlynėmis. Mane pamačius, visa jame dar likusi gyvybė, rodės, 

susitelkė akyse. Aš iškart prisiminiau tą mažą berniuką, kurį pirmą- 
kart sutikau prie jo tėvo namų. Pažinojau jį nuo vaikystės; netgi mu- 
dviejų amžiaus skirtumas nebuvo itin didelis. Jis buvo mano tėvy- 
nainis italas, florentietis. Akimirką mane nusmelkė abejonė. O ką, 
jei čia irgi - Margo keršto dalis? Gal ji pati surado dėžutę, užnuodijo 
savo melu Karolio sąmonę tiek, kad ir taip netvirta jo dvasia nuslydo 
beprotybėn, o tada klastingai apkaltino Kozimą? 

— Madama, mes negalime delsti, - sumurmėjo Biražo. - Nuo to 
priklauso jo didenybės gyvybė! 

Aš linktelėjau, ir Biražo įsitaisė prie nedidelio staliuko, išsitraukė 
iš krepšio popierių ir plunksną ir pasiruošė užrašyti apklausą. Kozi- 
mas nemirksėdamas tebespoksojo į mane, skausmingai žadindamas 
visus mus siejusius prisiminimus netgi tada, kai mažoje, šaltoje pa- 
talpoje nuaidėjo aiškus, garsus Biražo balsas: 

— Kozimai Rudžjeri, jūs kaltinamas susimokęs nunuodyti jo di- 
denybę. Jos malonybė atėjo čionai sužinoti priešnuodžių recepto. 
Jeigu jį pateiksite, ji pažada, kad išeisite iš čia gyvas. 

Kozimas nesijudino, ir neatrodė, jog jis išvis ką nors girdėjo. 

— Kozimai, - prabilau aš, - juk žinai, kad nenoriu tavęs skaudin- 
ti. Tik pasakyk, ką man daryti, kad išgelbėčiau savo sūnų. Tu žinai, 
kas sudaro nuodus. O kokie priešnuodžiai? 

Jo skruostas sutrūkčiojo. Biražo nekantriai muistėsi prie stalo. 

— Jei nekalbėsit, atsakymas bus išgautas kankinimais. Kiekvienas 
nuodas turi priešnuodį. Jūs jį žinote ir privalot mums pasakyti. 

Kozimo lūpos persikreipė. Jo juokas pažiro lyg metalo nuolaužos. 

— Jūs vis dar nesuprantate, tiesa? Tam gebėjimui, kurio savyje 
niekaip nenorite pripažinti, aš paskyriau visą savo gyvenimą. Ir visa, 
ką sužinojau, visa, ką supratau, aš atidaviau jums. Aš dariau tai, kam 
jūs neradote savyje jėgų. Aš tesu tik jūsų instrumentas. 

Mano oda pašiurpo. 

— Tu... tu klysti! Kaip drįsti savintis mano gyvenimą? 

— Todėl, kad aš esu jūsų! - Jis muistėsi surištas, ir mačiau išsišo- 
vusius jo šonkaulius. - Jūs niekad apie mane nesusimąstėt, palikot 
mane vieną ir pamiršot, o aš... aš visada buvau jūsų. Kol išsižiojusi 

klausėtės to kvailio Nostradamo, kuris jus maitino tik kažkokiais ei- 
lėraščiais, aš skverbiausi į tamsiausias gelmes, kad tik duočiau jums 
tai, ko troško jūsų širdis. Bet jūs mane paniekinot. Jūs mane aplei- 
dot, ir štai... 

— Gana! - Aš iš visų jėgų šėriau jam, kad net atsimušė į kėdės 
atlošą. Pamačiau, kaip išsiplėtė jo akys, o iš prakirstos lūpos ėmė 
sunktis kraujas. —- Ar tu pasakei mano dukteriai apie tą dėžutę? Ar 
tu sukurstei ją pakirsti mano sūnaus pasitikėjimą manimi meluo- 
jant, neva ketinu nužudyti Navarietį? 

Jis vėl ėmė kvatotis — spigiai ir paniekinamai, taškydamasis krauju. 

— Taip! Tai aš viską padariau! Ir dabar jūs galit lieti ant manęs 
savo įtūžį, galit tapti karaliene, kokia gimėte būti, - tokia galinga ir 
grėsminga, kad jus prisimins per amžius! Aš visada žinojau, kas jūs 
esate, nors jūs niekad manęs nemylėjot ir netikėjot manimi, - jis 
atkišo į mane veidą. - Negi manot, kad toji ietis atsitiktinai pataikė 
jūsų vyrui į veidą? 

Aš padėrau. 

— Ne. To... negali būti! 

Jo lūpas iškreipė pabaisiška šypsena. 

— Ar nejaučiat? Juk tai nuolat yra aplinkui mus, kas akimirką; ši 
jėga neišskiriamai mus jungia. Kiekvienas žingsnis, kurį žengėte po 
tos lemtingos dienos, buvo išpranašautas iš anksto. Jūs iki gyvenimo 
pabaigos būsit karalienė, jūs išgelbėsit Prancūziją nuo sunaikinimo, 
bet toji giminė, kurią taip stengiatės išsaugoti, toji bergždžia sėkla, 
kuri yra jūsų palikuonių kraujyje, - ji pasmerkta. 

Biražo pašoko, visas drebėdamas iš įsiūčio. 

— Jis beprotis! Reikia pašaukti budelį ir imtis kankinimų. 

Aš prisiminiau Nostradamo perspėjimą, kažkada išgirstą prie 
Šomono pilies durų: Jis užsiima blogais dalykais. Blogai ir baigs. 
Toks jo likimas. Aš pažvelgiau Kozimui į akis. 

— Arba pasakysi, kaip išgelbėti mano sūnų, arba prisiekiu, kad 
dar rytojui neišaušus jau šliaužiosi maldaudamas manęs pasigailėti! 

— Man nebereikia jūsų gailesčio, - sušnibždėjo Kozimas. — Ir jūs 
nieko nebegalite padaryti. Jau per vėlu. 

— Tada, - drėbiau, - jau per vėlu ir tau! - Aš atsisukau į Biražo. — 
Išlupkit jam liežuvį ir nukirskit rankas, kad daugiau niekad nebega- 
lėtų užsiimti nešvariu savo amatu. Jei liks gyvas, įsodinkit į laivą ir 
išsiųskit Italijon. 

Aš žengiau prie durų. 

— Ne! - sukliko Kozimas. —- Nepalikit manęs, mano kunigaikš- 
tyte! 


Bet šįkart aš nebeatsigręžiau. 


Vidurnaktį pas mane atėjęs Biražo pranešė, kad Kozimas neištvėrė 
kankinimų, o jo lavonas be jokių atpažinimo ženklų atsidūrė vienoje 
iš duobių prie miesto sienos. 

Tada jis paklausė, kaip Karolis. Sėdėdama krėsle prie židinio, aš 
bespalviu balsu atsakiau: 
ti. Atrodot pavargęs. Pasikalbėsim rytoj. 

— Madama, - tyliai ištarė jis, - netikėkit to išgamos kliedesiais! 
Jūsų vyro mirtis tebuvo atsitiktinumas. Juk jūs buvot ten, pati viską 
matėt. 

Man užkando žadą. 

— Daugiau nebegaliu viso to klausytis. Būkit geras, eikit! 

Jis pasišalino, o aš likau sėdėti, žiūrėdama į paslaptis kuždančią 
liepsną. 

Jūs išgelbėsit Prancūziją nuo sunaikinimo, bet toji giminė, kurią 
taip stengiatės išsaugoti, toji bergždžia sėkla, kuri yra jūsų palikuo- 
nių kraujyje, - ji pasmerkta. 

Kozimas niekad nebuvo aiškiaregys, bet tą akimirką aš juo pa- 
tikėjau. Nė vienas iš mano sūnų nesusilaukė palikuonių. Nors Ka- 
rolis buvo vedęs daugiau nei dvejus metus, jo karalienė nė iš tolo 
neketino pastoti. O kai Karolis mirs, Henrikas vienas teliks saugoti 
sosto ir pratęsti giminės, nes visiškai akivaizdu, kad raupų sužalotas 
Herkulis tikrai neįstengs valdyti. Mano sąmonė lyg užguitas gyvulys 
tolydžio vis grįždavo į tą dieną Provanse, kai Nostradamas man pra- 

nešė, jog visi mano sūnūs sulauks pilnametystės. Jis nepasakė, kad 
jie mirs bevaikiai, tačiau dabar ta grėsmė pasidarė tokia akivaizdi, 
jog tiesiog nebeturėjau kur dėtis. 

Jei Henrikui nepavyks pradėti sūnaus, sostą paveldės Navarietis. 
Ateitis priklausys princui hugenotui, laikančiam mane savo priešu, 
kurio motiną aš neva nunuodijau, kurio draugai buvo išskersti mano 
rūmuose ir kurį aš priverčiau atsižadėti savo tikėjimo. Viskas, ko aš 
siekiau, taika, kurios taip troškau Prancūzijai ir savo palikuonims, 
bus sutraiškyta jo kulno. 

Aš prisiverčiau atsistoti ir, nuslinkusi prie lango, pažvelgiau į 
naktį. Vėjo blaškomi parko medžiai lingavo juodo, žvaigždžių nusė- 
to dangaus fone. Žiūrėdama į tolumoje lyg ledo krislai spindinčius 
žvaigždynus, ėmiau svarstyti, ar kartais visą gyvenimą nebūsiu var- 
gusi, klydusi ir apčiuopomis ieškojusi kelio iš savo pačios susikurto 
labirinto, nors mano ateitis jau buvo iš anksto nulemta. 

Tada atsigręžiau į savo stalą ir ištisą amžinybę spoksojau į popie- 
rių ir plunksnas. 

Judviem reikia vienam kito, kad abu įgyvendintumėte tai, kas 
jums lemta. 

Aš atsisėdau ir surašiau nurodymus. 


Po poros dienų, tebevilkėdamas purvinais medžioklės drabužiais, 
pasirodė Henrikas. 

— Padaryta, — traukdamasis nuo rankų pirštines, pranešė jis. — 
Nusivedžiau jį į vieną vietą miške, kur išvakarėse buvome pastebėję 
elnią. Nusiunčiau visus vyrus elnio apsupti, o kai likome vienudu, 
atsigręžiau į jį ir pasakiau: „Bėk, kol kam nors iš mūsų nešovė į galvą 
tavęs nudobti!“ 

Prišokęs prie šoninio stalelio, jis prisipylė taurę vyno ir godžiai 
ištuštino ją vienu mauku. 

— Neabejoju, kad dabar jis jau pusiaukelėje į savo karalystę. - Jis 
pastatė taurę ir atsigręžė į mane: — Bet, jei norėjot jį paleisti, kodėl 
tiesiog neišsiuntėt kartu su Margo? 

— Man reikėjo, kad viskas atrodytų taip, tarsi jis pabėgo. Katali- 
kai, Gizas... tik toks paaiškinimas jiems tiks. 

— Aha, o dabar aš būsiu tas mulkis, kuris leido jam pasprukti, — 
pervėrė mane žvilgsniu Henrikas. - Kodėl taip padarėte? 

Aš pakėliau akis. Jis taip puikiai mane pažinojo! Iš visų mano vai- 
kų jis vienintelis matė mane kiaurai. Man norėjosi viską atvirai jam 
iškloti, tad gavau sau priminti, kodėl turiu ir jį apgaudinėti. Karolis 
vis dar gulėjo paslikas ir smarkiai karščiavo, bet traukuliai kiek ap- 
malšo; Parė tikėjo, kad jis dar gali išgyventi, ir karštligiškai ieškojo 
priešnuodžių. Kozimas buvo negyvas, Margo — įkalinta savo kam- 
bariuose. Turėjau žūtbūt nuslėpti tiesą. Henrikui negalima sužinoti, 
ką padarė Margo; jis turi likti švarus ir niekuo dėtas. Ir nors aš taip 
siutau ant Margo, kad negalėjau į ją nė pažiūrėti, ji tebebuvo Na- 
variečio žmona. Ją reikėjo išsaugoti. Jei jau ką ir apkaltins Karolio 
nunuodijimu, tegu verčiau kaltina mane. 

— Vienintelis dalykas, kurį turite žinoti, - iš lėto tariau, — yra tai, 
kad jums būtina išvykti iš Prancūzijos. 

Jis išblyško. 

— Jūs... norite mane išsiųsti? Kodėl? 

— Todėl, kad Biražo man pranešė, jog daugelis hugenotų, po žu- 
dynių pabėgusių į Ženevą, dabar ketina grįžti ir stoti į kovą prieš 
mus. Jus, kaip ir Gizą bei mane, jie labiausiai kaltina dėl žudynių. 
Nenoriu, kad jums kas nors nutiktų. Parašysiu į Savoją jūsų tetai 
Margaritai; manau, ji mielai jus priims. Aš rūpinuosi ne vien dėl 
jūsų; Herkulį irgi išsiųsiu, kai tik gausiu Anglijos karalienės Elžbie- 
tos sutikimą priimti jį kaip savo garbintoją. 

Henrikas vyptelėjo. 

— Nieko sau bus vaizdelis pažiūrėti, kaip mūsų Herkulis grabinėja 
netikėta. Pirmiausia jūs liepiat man uždaryti Navarietį Venseno pi- 
lyje. Paskui apsigalvojusi įsakot pagrasinti jam ir priversti pabėgti. 
Negana to, dar paaiškėja, kad Karolis sunkiai serga, — jis žybtelėjo 
akimis. - Kodėl mane išsiunčiat, jei netrukus galiu tapti karalium? 

Aš pažvelgiau į jį. 

— Taip, Karolis serga, bet jis dar gali gyventi metų metus. Privalo- 
te manęs paklausyti. Išvykite ir laukite, kol pakviesiu atgal. Maldau- 
ju, - mano balsas užlūžo. - Jums... jums negalima čia likti. Antraip 
rizikuojat gyvybe! 

— Gyvybe? - jis prisimerkė. - Kaip? Tik nesakykit, kad ir vėl tie 
prakeikti hugenotai kalti! 

— Ne, ne hugenotai... - aš nudelbiau akis. - Tai dėl jūsų brolio. 
Karoliui — ne vien karštinė. Parė sako, kad jam pakriko protas ir da- 
bar jis mano, jog mirusieji persekioja jį už tai, ką padarėme. 

— Tuomet leiskite man su juo pasikalbėti. Jis - mano brolis. Turiu 
jam pasakyti, kad nieku gyvu negalėjau suturėti Gizo ir kelių tūks- 
tančių jo katalikų, sėste apsėstų troškimo žudyti! 

— Ne, dabar jums nebepavyks įkrėsti jam proto. Jis kaip nesavas. 
Jis grasina jus vietoj Herkulio išsiųsti į Angliją. O aš verčiau mirsiu, 
nei leisiu jus į tą eretikų salą. Elžbieta atvėrė savo uostus pabėgė- 
liams hugenotams iš Prancūzijos, dabar jos karalystėje jų knibždėte 
knibžda. Bet kuris iš jų galėtų į jus kėsintis! 

Aš su palengvėjimu pamačiau, kaip jis susirūpinęs suraukė ant- 
akius. Nors ir kaip nenorėdamas to pripažinti, Henrikas puikiai su- 
vokė žudynių pasekmes. Žinojau, kad jis iki šiol baisiai niršta ant 
savęs už tai, jog tą naktį pasidavė Gizui, nes dabar neišvengiamai 
atrodo, kad jis tyčia pasiuntė pražūtin tūkstančius žmonių. 

— Herkulis tą naktį buvo niekuo dėtas, — kalbėjau toliau, — taigi 
Elžbieta kaip paprastai galės pažaisti su juo ir pavaizduoti drovuolę. 
Tačiau su jumis — ne; jai pranešta, kad tą naktį jūs buvote Kolinji 
namuose. 

— Ir viskas? Kitų priežasčių nėra? 

— Ne, - prisiverčiau nusišypsoti aš. - Pažadu, kad neilgam; ne- 
trukus jūs grįšite. Be to, kasdien galime susirašinėti. 

Dar kurį laiką padvejojęs, jis linktelėjo. 

— Na, gal man ir visai pravartu bus prasiblaškyti, - paskui suki- 
keno: — Gal Savojoje nebus tokios laidotuvių nuotaikos! - jis pakšte- 
lėjo man į skruostą. - Tikuosi, kad žinote, ką darote dėl Navariečio. 
Dievas žino, ką jis gali iškrėsti, vėl pajutęs, kad jam niekas negresia. 

— Tikrai, - patyliukais nutęsiau žiūrėdama, kaip Henrikas drožia 
per duris. 

Likusi viena, aš susmukau kėdėje. Nieko nebegalvojau. Tiesiog 
įsikniaubiau veidu sau į delnus ir pratrūkau raudoti taip, kaip jau 
daugelį metų nebuvau raudojusi. Aš gedėjau dėl daugybės praradi- 
mų: dėl tos mergytės, kokia buvau, ir dėl šeimos, kurią teko palik- 
ti, dėl šalies, kurios jau beveik nebeprisiminiau, ir dėl kitos, kurią 
privalėjau išsaugoti. Verkiau dėl savo mirusių vaikų ir dėl tų, kurie 
dar gyvi, bet užaugo apnuodyti mūsų religinių karų neapykantos. 
Verkiau dėl savo draugų ir priešų, dėl visų prarastų vilčių ir iliuzijų. 

Bet užvis labiausiai aš verkiau dėl savęs ir dėl tos moters, kokia 
tapau. 


Dar po dviejų mėnesių, kai budėjau prie Karolio lovos, jis ėmė kosė- 
ti plaučių gabalais. Mano sūnui dar nebuvo nė dvidešimt ketverių, 
bet Kozimo nuodai pamažu padarė savo juodą darbą — jis puvo iš 
vidaus ir dabar gulėjo permirkęs prakaitu ir savo paties krauju. 

Jo pirštai sugniaužė man ranką. Jis gulėjo užsimerkęs, o krūti- 
nė vos pastebimai kilnojosi — jis kvėpavo sunkiai ir negiliai. Prieš 
kurį laiką jis pasirašė dokumentą, iki Henriko sugrįžimo oficialiai 
paskirdamas mane regente. Jo žmona Izabelė jau vilkėjo gedulo dra- 
bužiais ir kiauras dienas meldėsi; tiktai mudu su Biražo ir dar ištiki- 
masis šuo, įsitaisęs ligoniui prie kojų, nesitraukėme nuo jo, nors jis 
tai atgaudavo, tai vėl prarasdavo sąmonę. 

Popiet, šiek tiek po keturių, jo karštis atslūgo. Lietaus šuorams 
barbenant į pilies sienas, Karolis atsimerkė ir pažvelgė į mane. 

— Atleiskit, - sušnibždėjo jis. 

muose, vis paspirdama brangakmeniais siuvinėtos vyšnių 
spalvos aksominės savo suknios apačią, ir kaskart, kai tik kieme iš- 
girsdavau klegesį, puldavau prie lango. 

Į Prancūziją atėjo ruduo. Ąžuolų lapai jau buvo pajuodę ant šakų, 
o kalvos mirguliavo margaspalve grožybe. Po Karolio mirties buvo 
praėję keturi mėnesiai — ilgi ir sunkūs mėnesiai: per juos aš jį palai- 
dojau, jo našlę išsiunčiau į Šenonso, o pati kaip įmanydama sten- 
giausi išsaugoti karalystę. Bet dabar jau gavau žinių, kad Henrikas 
perjojo per Avinjoną ir toliau keliauja aukštyn palei Ronos upę, ly- 
dimas Herkulio, kurio svarba gerokai išaugo tapus naujuoju dofinu. 

Netrukus mylimasis mano sūnus sės į savo sostą. 

Atsigręžusi nuo lango, išvydau vidun įsliūkinant Biražo, nešiną 
amžinuoju savo aplanku su dokumentais. Aš susiraukiau, kai jis pa- 
skleidė juos man ant stalo. Man derėjo užjausti šį žmogų: po Ka- 
rolio mirties jis labai sielvartavo ir suseno, o norėdamas bent kiek 
nuslopinti skausmą, dirbdavo nuo ryto iki vakaro. Tačiau šiandien 
aš buvau nenusiteikusi nei žiūrėti į liūdną jo povyzą, nei klausytis, 
kaip jis vardija nepabaigiamas mano priedermes ir skubius darbus. 

— Kas tai bebūtų, palauks, — pasakiau jam. 

— Tačiau šie pranešimai — iš Anglijos. Karalienė Elžbieta reika- 
lauja, kad padėtume jai atremti tolesnę ispanų agresiją Nyderlan- 
duose. Ji sako... 

— Kad nepriims Herkulio merginimosi, jei mes sykiu su ja neme- 
sime ispanams pirštinės? Ji tokia pačia dingstimi jau kelis mėnesius 
delsia atsakyti į mūsų prašymus. Jeigu ji taip trokšta mūsų paramos 
prieš Ispaniją, galėtų ir mums mainais ką nors duoti. 

— Tačiau tie neramumai gali persimesti ir į Prancūziją. Mes ne- 
galim... 

Aš treptelėjau koja. 

— Kaip manot, ar aš šitaip išsipusčiau Tarybos posėdžiui? 

Biražo atsitiesė — bent tiek, kiek tokiame amžiuje galėjo. 

— Atleiskit, matau, kad atėjau netinkamu laiku. Matyt, valstybės 
reikalai turės palaukti. 

Jis iššlubčiojo lauk. Lukrecija išpainiojo už apykaklės užsikabi- 
nusį mano šydą. 

— Jaučiuosi kaip veršio kumpis ant puotos stalo, - pasiskun- 
džiau. — Ar šitai išties būtina? 

— O kaipgi! Negi norite, kad jo didenybė pamatytų savo motiną, 
dėvinčią senais našlės apdarais? 

— Man tas pats. Kad tik jis greičiau parvyktų ir... 

Mano balsą užgožė pabūklų salvė. Lydima savo damų, išpuoliau 
į koridorių ir nuskubėjau dargi greičiau, nei leido ankštas korsetas 
ir nepatogi suknia. 

Atsidūrusi rūmų kieme, pastebėjau ir Margo su savo damomis. 
Ji vilkėjo nektarinų spalvos šilkinę suknelę su tokia plačia apykakle, 
kad rėmino visą galvą, veidą buvo nusipudravusi, įmantrią šukuo- 
seną padabinusi plunksnomis, o kaklą ir krūtinę - turmalinais. Aš 
paleidau ją iš nelaisvės, tik pareikalavau, kad draugiją jai palaikytų 
pulkelis mano pačios atrinktų griežtų matronų. 

— Ši suknelė jums labai tinka, — pasakiau, priėjusi prie jos. Mano 
pyktis ant dukters buvo pradėjęs vėsti; Karolis mirė, o Navariečiui 
išvykus ji gyveno nei paleista, nei pakarta — tik formaliai žmona ir 
karalienė. To, ką ji padarė, nieku gyvu negalėjau pateisinti; visgi aš 
puikiai žinojau, koks skaudus gali būti nusivylimas. 

Ji pašaipiai vyptelėjo. 

— Verčiau jau pasipuošti, nes visas dvaras ir taip žiūri į mane tar- 
si į kokią apgailėtiną našlę. „Vargšelė Margo, - šnibždasi pakampė- 
se, — vyras ją pametė nepalikęs net vaiko, kurį galėtų laikyti savu!“ — 
Ji nutilo ir išdidžiai kilstelėjo smakrą suvokusi, jog ką tik atskleidė 
man savo silpnybę. — Beje, ar nieko negirdėjote apie mano vyrą? 
Kaip suprantu, jis, savo valdinių džiaugsmui, laimingai grįžo į savo 
karalystę ir iškart išsižadėjo savo atsivertimo katalikybėn. Taigi jis — 
vėl hugenotas. Kažin, ar ilgai truks, kol paskelbs mums karą? 

Man norėjosi ją užjausti, tačiau ji, regis, nebuvo nusiteikusi to 
leisti. 

— O kodėl jis turėtų tai daryti? - atšoviau. - Jis juk stovi eilėje 
prie sosto iškart po Herkulio. Mano galva, jam naudinga palaikyti su 
mumis gerus santykius, — aš gnybtelėjau jai į ranką. — Ir leiskite jus 
perspėti: daugiau jokių išdaigų. Aš nuslėpiau jūsų paslaptį ir dabar 
prašau leisti Henrikui ramiai karaliauti. 

— A, jums neverta galvoti apie mano paslaptį, - atkirto ji, - nes 
Henrikas ir pats turi paslaptį, - užminusi man šią mįslę, ji grįžo prie 
savo matronų. 

Ji buvo nepakenčiama; nors ir kiek aš stengdavausi, jai visuomet 
pavykdavo išvesti mane iš kantrybės. Tačiau dabar aš paskubėjau 
išmesti ją iš galvos ir iš paskutiniųjų mėginau ką nors įžiūrėti anapus 
dvariškių jūros. Nenorėjau leisti jai sugadinti man nuotaikos. Man 
jau penkiasdešimt penkeri, ir gyvenime esu tiek daug praradusi. 
O šiandien - mano šlovės diena. Šiandien viskas įmanoma. 

Henrikas III jau čia. Pagaliau turime Prancūzijos vertą karalių! 

Pajutusi, kaip nekantrauju, Lukrecija pasiūlė: 

— Jei norit, galime eiti arčiau prie vartų, kad galėtumėt pirmoji jį 
pasveikinti. 

— Ne, - į akis man priplūdo ašarų. —- Tegu jis pasidžiaugia šia 
akimirka. Ji jam teisėtai priklauso! 

Tačiau, kai pagaliau išvydau jį, su palyda įjojantį į kiemą, - koks 
išdidus ir tiesus jis sėdėjo balne! - aš nebepajėgiau susivaldyti. Ištie- 


susi rankas, puoliau skirtis kelią per minią. 

— Henrikai, mano sūnau! Henrikai! 

Jis nušoko nuo arklio, o aš puoliau jam į glėbį ir ėmiau traukti 
į save nepažįstamą muskuso kvapą. Jo tamsūs plaukai kvepiančia 
banga krito ant pečių iš po kepurės, o kūnas po violetiniu švarku 
buvo kietas ir įtemptas kaip styga. Aš suspaudžiau jam veidą, o jis 
pabučiavo mane į lūpas. 

— Brangioji mama, - sumurmėjo jis ir, nepaleisdamas manęs iš 
glėbio, atsigręžė į laukiančią minią. - Šiandien, - skambiu balsu pa- 
reiškė jis, - aš noriu pagerbti savo motiną, kuri per daugybę pavojų 
ir seklumų sėkmingai išvairavo mūsų karalystę, kad aš sulaukčiau 
šios valandos. 

Visi pratrūko ploti, o aš jau nebetvardžiau džiaugsmo ašarų, ku- 
rios nevaržomai pasipylė skruostais. 


Mes su iškilminga procesija grįžome į Paryžių, kad žmonės galė- 
tų pamatyti Henriką. Jis jojo vilkstinės priekyje kaip valdovas, kokį 
aš visuomet svajojau jį tapsiant, apsivilkęs sidabru atausto raus- 
vai violetinio brokato drabužiu, ir karališkai, bet sykiu maloniai ir 
draugiškai sveikino abipus kelio suplūdusias minias, kurios lydėjo 
jį šūksniais: 

— Tegyvuoja Henrikas III! Tegyvuoja karalius! 

Luvre jo garbei aš surengiau puotą, o menės sienas išdabinau vis- 
žalių medžių šakomis, simbolizuojančiomis pastovumą. Greta jo ir 
Herkulio aš sėdėjau ant pakylos, o iš abiejų pusių menėje rikiavosi 
ilgi stalai, apsėsti Gizų, kuriems aš vėl leidau grįžti į dvarą Henriko 
karūnavimo garbei. Ten buvo kunigaikštis de Gizas, jo dėdė mon- 
sinjoras ir kiti katalikai didžiūnai. Margo užėmė vietą kito stalo gale 
su didikų žmonomis ir kitomis žymiomis dvaro damomis. 

Henrikas su karūna ant galvos sėdėjo soste. Jis maloniai šneku- 
čiavosi su jo pasveikinti išsirikiavusiais dvariškiais ir tiksliai atsimi- 
nė visų vardus - tuo man labai priminė savo senelį Pranciškų I. Mes 
valgėme keptą paršelį, gulbę, povą ir fazaną; pasibaigus vaišėms, 
nykštukų trupė suvaidino linksmą spektaklį. Po vaidinimo Henrikas 

mostelėjo savo asmens sargybiniui Guastui, ir šis papylė ant grindų 
visą kapšą monetų. Nykštukai puolė ant žemės jų rinkti ir besistum- 
dydami, kas pačiups daugiau, pametė net savo perukus, tuo sukel- 
dami dar griausmingesnį svečių juoką. 

Henrikas nusižiovavo. 

— Savojoje kiekvienas bent kiek žymesnis didikas turi teatro tru- 
pę. Ten niekas jau nebelaiko juokdarių! - Jis pasisuko į Herkulį, ku- 
ris išsižiojęs vėpsojo į besipešančias nykštukes taip, tarsi norėtų jas 
praryti. - Ką manai, beždžioniuk? Gal ir mums išvyti juokdarius? — 
jis kalbėjo meiliai; iš Herkulio jis niekad piktai nesišaipydavo, tačiau 
mano jaunėlis vis tiek užkaito ir šiurkščiai atšovė: 

— Aš tau daugiau ne beždžioniukas! Nuo šiol aš — dofinas! 

Henrikas šyptelėjo ir vėl nukreipė žvilgsnį į žmonių pilną menę. 
Muzikantai jau derino instrumentus. Kai dvariškiai pradėjo rinktis 
poras šokiui, jis staiga tarė: 

— Monsinjore, noriu su jumis pasikalbėti apie ponią de Vodemon 
iš Lotaringijos. 

Neįsivaizdavau, apie ką jis kalba. Monsinjoras, sėdintis jam iš ki- 
tos pusės, prikišo prie manęs sunykusį savo veidą ir, išsiduodamas 
klausęsis ankstesnio pokalbio, paaiškino: 

— Jo didenybė turi omenyje mano pusseserę iš Lotaringijos, su 
kuria neseniai susipažino Savojoje. Ji yra kunigaikštienės dama. 

— Taip, ji žavinga, - pridūrė Henrikas. - Norėčiau pasikviesti ją į 
mūsų dvarą. Pasirūpinkit tuo! 

— Man bus garbė, - saldžiai, kaip visuomet, kai užuosdavo nau- 
dą, sučiulbo monsinjoras. Nors buvo praradęs daugumą dantų ir 
beveik visus plaukus, tačiau jo protas vis dar veikė kaip gerai sutepta 
mašina. Aš palinkau prie Henriko, ketindama daugiau iškvosti apie 
tą ponią de Vodemon iš Lotaringijos, bet pastebėjau, kaip jo žvilgs- 
nis nuklydo prie Guasto, lyg tamsus šešėlis stūksančio šalia mūsų 
pakylos. Henrikas dar kartą nusižiovavo. 

— Ak, kaip pavargau! Gal jau eisiu miegoti. 

— O kaip šokiai? - sunerimau. - Dvariškiai tikisi, kad juos pra- 


dėsite. 

— Paliksiu tai Herkuliui. Tegu pašokdina Margo! 

Man nespėjus jo sulaikyti, Henrikas atsistojo ir nulipo nuo paky- 
los, o tada, pridurmui sekamas Guasto, išėjo iš menės. 

Vengdama skvarbaus monsinjoro žvilgsnio, aš su vis didėjančiu 
nerimu ėmiau dairytis Margo. Ji buvo pakilusi nuo stalo ir įsitaisiusi 
ant sofos tarp piliastrų, kur sėdėjo apsupta gerbėjų. 

Tarsi pajutusi mano žvilgsnį, ji pakėlė akis ir šaltai, lyg kokia vi- 
sažinė, nudelbė mane. 


Aš atsikėliau dar prieš aušrą. Su Henriku buvome sutarę apsvarstyti 
pirmojo Tarybos posėdžio, numatyto po kelių dienų, darbotvarkę. 
Paskubomis papusryčiavusi, aš susirinkau dokumentus ir išėjau; 
koridoriuje prie manęs prisidėjo Biražo. Jis visu svoriu rėmėsi ant 
lazdos, o skausminga jo veido išraiška aiškiai bylojo, kaip jis kenčia. 

— Jūsų koja labai ištinusi, - pasakiau. — Ar ir vėl podagra? 

Jis vyptelėjo. 

— Ko gero, per daug prisivalgiau per puotą. Bet išgėriau vaistų ir... 

— Šiandien privalote pailsėti, — nutraukiau jį, o kai dar mėgino 
prieštarauti, kilstelėjau ranką. - Ne! Grįžkit į lovą, senasis bičiuli. 
Tai tik privatus mano susitikimas su sūnumi. Kiek vėliau užsuksiu 
jūsų aplankyti. 

Jis dėkingas nušlubčiojo savais keliais, o aš nudrožiau į sūnaus 
apartamentus. Išsukusi iš galerijos, prie Henriko durų susidūriau su 
sargybiniu. 

— Jo didenybė dar neatsikėlė, - perspėjo jis mane. - Jis įsakė jo 
netrukdyti. 

— Na, tai jau metas keltis. Pasitraukit! 

Jis nesiryžo manęs sulaikyti, ir aš įžengiau į sūnaus prieškambarį, 
skendintį prietemoje. Tekančios saulės spinduliai skverbėsi tik pro 
užuolaidų plyšelius. Ant stalo stovėjo grafinas ir pora taurių. Pravi- 
ros durys apmušalais iškaltoje sienoje vedė į miegamąjį. Staiga mane 
apėmė negera nuojauta; buvo visai tylu, tik miegamajame girdėjosi 
negarsus knarkimas. Dirstelėjusi tenai, išvydau priešais stovinčią 

lovą: raudonos jos užuolaidos buvo atitrauktos, ir aš aiškiai mačiau 
raumeningą Guasto kūną - jis snaudė, vieną plaukuotą ranką užme- 
tęs ant sujauktų pagalvių. 

Užgniaužusi aiktelėjimą, aš Žengiau atatupsta. 

Staiga sau už nugaros kažką išgirdau ir apsisukau. Prie manęs iš 
nišos prieškambaryje žengė Henrikas. Jis vilkėjo laisvą balto šilko 
chalatą, o vešlūs plaukai palaidi krito ant pečių. Be įmantrių puoš- 
menų jis atrodė netgi jaunesnis nei dvidešimt trejų, nors pro pra- 
siskyrusį chalatą mačiau tarsi išskaptuotą tvirtą krūtinę, šiek tiek 
apžėlusią tamsiais garbanotais plaukais — visai kaip jo tėvo. 

— Ką jūs čia veikiate? — kiek suirzęs ir pyktelėjęs paklausė jis. 

— Nesvarbu, - atsakiau. — Jums reikėjo užsisklęsti duris. Kas... 
kas čia dabar? 

Jis apėjo mane ir pastūmęs uždarė miegamojo duris. 

— Liepiau sargybiniui nieko neįleisti. Jums vienintelei užtenka 
įžūlumo jo nepaisyti. - Jis nuėjo prie stalo su grafinu, prisipylė taurę 
ir pažvelgė į mane. - O „kas čia“, manau, jau supratote. 

Netardama nė žodžio, aš tik spaudžiau sau prie krūtinės aplanką 
su dokumentais. 

Jis gurkštelėjo iš taurės, nenuleisdamas akių nuo manęs. 

— Na? Nejau nieko ir nepasakysit? 

Aš nenorėjau nieko klausti. Nenorėjau žinoti. Jis visuomet buvo 
bebaimis — narsus karys, išdidus princas, vertas savo tėvo vardo. Jis 
buvo pats gabiausias iš visos šeimos: daug drausmingesnis už Mar- 
go, sumanesnis už Elžbietą, smalsesnis už Karolį. Buvau tikra, kad 
jis paveldėjo pačius geriausius ir Valua, ir Medičių giminių bruožus, 
ir sudėjau į jį visas savo viltis neabejodama, jog pagaliau Prancūzija 
turi stiprų karalių. Aišku, jis darė klaidų, buvo impulsyvus ir užsi- 
spyręs, tačiau jis dar jaunas ir spės išmokti tvardytis. Be to, aš buvau 
šalia ir visuomet galėjau jam patarti - kaip jo broliams. 

Tačiau šito aš nesitikėjau. 

— Ar... ar seniai? —- galų gale išspaudžiau. 

— Kiek tik save prisimenu. — Jis priėjo prie lango ir atitrau- 
kė užuolaidas. Kambarį užliejo skaisti saulės šviesa. Jis atsigręžė į 

mane. - Jei pamenate, Guastą sutikau dar per pirmąjį karą su huge- 
notais. Jis mane palaikė... labai sunkiu metu. Ir nuo tada taip ir liko 
su manimi. Jeigu ne jis, gal jau būčiau kritęs nuo vieno iš tų žmog- 
žudžių hugenotų rankos; jie, kaip pati sakėte, tik ir trokšta mano 
kraujo, - jis patylėjo. - Po jūsų, Guastas — labiausiai atsidavęs man 
žmogus. Norėčiau suteikti jam titulą. Jis nusipelno atlygio už tai, 
kaip rūpinasi manimi. 

— Negalima, - nukirtau iškart. - Tada visi supras. Apgyvendinkit 
jį kokioje kaimo pilyje, apmokėkit jo išlaidas iš savo asmeninių lėšų, 
bet — tik ne čia, ne dvare, - pasakiusi tai, nusistebėjau pati savimi. 
Štai stoviu praėjus vos dienai po savo sūnaus grįžimo jo kambaryje, 
kur ką tik susidūriau su visai netikėtu ir nepatirtu dalyku, ir jau suku 
galvą, kaip nuslėpti tą paslaptį! 

— Mama, - tyliai ištarė jis, - jūs kaip niekas kitas turėtumėt su- 
prasti, kaip sunku palikti tuos, kuriuos mylime. 

Man ausyse suskambo pašaipus Margo balsas: Henrikas ir pats 
turi paslaptį. 

— Mylime? - pakartojau. - Tai jūs jį mylit?.. 

— O taip, bent jau tiek, kiek išvis įmanoma mylėti kitą žmogų. 
Žinot, Margo teisi, kad ir kokia ji pikčiurna: netekusi Gizo, ji man 
pasakė, kad mes - kitokie nei visi. Pasak jos, mes nemokame iš ti- 
krųjų mylėti, nes nesugebame tiesiog duoti, nieko nesitikėdami gau- 
ti atgal, — jis dirstelėjo į uždaras miegamojo duris. - Vienu metu aš 
tikėjau, kad vis dėlto sugebu taip mylėti, tačiau klydau. O Guastas 
priima tai, ką jam duodu. Ko gero, tam tikra prasme tai ir galima 
laikyti meile. 

— Tai aš kalta! — Aš nudūriau akis, persmelkta gilaus širdies 
skausmo, kurio niekad lig šiol neišdrįsau prisipažinti garsiai. - Kai 
judu su seserim augote, manęs amžinai nebūdavo šalia, ir jūs net 
nežinojote, kokie man esate brangūs. Man nieku gyvu nereikėjo ati- 
duoti jūsų auginti Dianai! Turėjau kautis su ta vilke dėl jūsų! 

— Ašjūsų nekaltinu, - pasakė jis taip supratingai, kad aš ko neap- 
siašarojau. — Be to, niekas man šito per jėgą neprimetė. Ir niekas dėl 
to nekaltas. Yra daug tokių vyrų kaip aš. 

Mano krūtinėje įstrigo kažkoks gumulas. 

— Kaip manot, ką pasakys dvaras? O ambasadoriai, didikai? Negi 
jie supras? — mano balsas virpėjo, veltui mėginau užgniaužti jaudu- 
lį. - Mūsų priešai kaipmat panaudos tai kaip ginklą prieš jus - jiems 
tai reikš jūsų silpnumą! O dar Gizas... Jis juk dabar — aukščiausias 
karalystės didžiūnas katalikas, ir Bažnyčia draudžia... 

— Neminėkit man nei Gizo, nei Bažnyčios! - Henriko išraiška ir 
tonas staiga tapo griežti. - Aš gana ašarų išliejau dėl vieno ir krau- 
jo - dėl kitos. Daugiau nebeturiu ko įrodinėti. Dabar aš - karalius ir 
ketinu valdyti, o ne vien sėdėti soste. Aš, ir niekas kitas! 

Aš pritilau. 

— Aš... aš nesuprantu, - ištariau paskui. 

— Tuoj paaiškinsiu. - Jis nuvedė ir pasodino mane į krėslą. Ap- 
lankas su dokumentais išslydo man iš rankų. Henrikas pripylė taurę 
klareto, padavė ją man, o pats pasilenkė surinkti išbirusių popierių. 
Padėjęs juos ant stalo, jis priklaupė priešais mane, paskleisdamas 
aplinkui chalato klostes, paėmė kitą mano ranką ir pažvelgė į mane 
taip švelniai, kad akyse man ėmė kauptis ašaros. - Aš noriu pasakyti, 
kad esu kitoks nei mano brolis Karolis. Ir noriu valdyti pats, mama. 
Dabar aš esu Prancūzijos karalius ir privalau viską spręsti pats. 

Man pasidarė silpna. Sėdėjau nė nekrustelėdama, o jis pakėlė 
mano ranką ir trumpai priglaudė ją prie lūpų. 

— Jūs turbūt jau baisiai pavargote, - kalbėjo toliau. — Juk pasta- 
ruosius penkiolika metų be atvangos grūmėtės, kad išgelbėtumėt 
mus visus nuo pražūties. Jūs netekote tėčio, dviejų sūnų ir daugybės 
bičiulių; ar ne metas jau perleisti kitiems šitą naštą? Dabar aš esu 
karalius. Argi ne to visuomet norėjote: kad jūsų sūnus valdytų šalį, 
dėl kurios šitiek paaukojote? 

Aš apatiškai linktelėjau, vienoje rankoje laikydama nenugertą 
taurę, o kitą, suglebusią, jis spaudė delnu. | 

— Aš žinau, kas jus gąsdina, - pridūrė jis. - Ir suprantu, kad bū- 
tent todėl leidote Navariečiui pabėgti. Norėjote, kad tuo atveju, jei 
mums nepavyks, jis liktų saugus. Kol jis tebėra Margo vyras, visuo- 
met gali atsiversti dar kartą, jei tik atsiras galimybė paveldėti sostą. 

Aš krūptelėjau, bet jis mane nutildė. 

— Ne, nieko nesakykit! Tai ne priekaištas. Jūs mylite Prancūziją, 
o abu mano broliai mirė bevaikiai. Herkulis nieko vertas, o dabar 
jūs manote, kad ir aš neatliksiu savo pareigos. Tačiau jums nėra ko 
jaudintis. Neketinu leisti, kad mano meilė Guastui kirstųsi su svei- 
ku protu. Priešingai, aš ketinu kuo greičiau vesti ir pasistengti, kad 
mano žmona pastotų. Tada niekam nešaus į galvą abejoti mano vy- 
riškumu. Nes, kad ir ką manytumėte, aš esu vyras. Ir turiu reikiamus 
padargus kaip ir visi kiti. 

Jis ir vėl permatė mane kiaurai. Aš tikėjausi melu ir intrigomis 
nuslėpti tiesą, bet galiausiai viskas iškilo aikštėn. Vienintelis daly- 
kas, kurio sugebėjau jam neatskleisti, buvo siaubingas Margo kerš- 
tas mums. 

— Pamąstykit apie tai, —- nusišypsojo jis. —- Netrukus turėsite 
savo kraujo vaikaitį - ne kokią maišyto kraujo eretiko tėvo atžalą. 
ringijos. 

— Betgi ji - Gizė! - riktelėjau aš. - Negi norit vėl grąžinti į mūsų 
gyvenimą šitą šeimą? 

— Ji - ne Gizė; ji kilusi iš Lotaringijos valdovų šeimos ir yra mano 
sesers Klaudijos vyro dukterėčia. Ji nuo dvylikos metų gyvena Savo- 
joje ir beveik nepažįsta Gizų. — Jis spūstelėjo man ranką, užbėgda- 
mas už akių tolesniems prieštaravimams. - Ir ji viską supranta. Sa- 
vojoje mudu drauge praleidom nemažai laiko, ir ji viską apie mane 
žino. Ji man pasakė, kad laikytų didele garbe tapti mano žmona ir 
karaliene ir iš visų jėgų stengtųsi įrodyti esanti to verta. Jai tereikia 
pagimdyti sūnų; o jei Gizų ir Lotaringijos giminės kuo ir pasižymi, 
tai tik ne vaikų stoka. 

Vadinasi, jis jau buvo viską aptaręs su Luiza. Jis visa tai suplanavo 
dar prieš sugrįždamas. Man ėmė suktis galva; pasijutau lyg krintanti 
į nežinomybės prarają. Aš instinktyviai suvokiau, kad, jei priešta- 
rausiu ar mėginsiu jį atkalbėti, pelnysiu tik nepasitikėjimą. Tai buvo 
pirmasis oficialus karališkas jo sprendimas, ir aš privalėjau jį gerbti, 
kad ir kaip būtų sunku. 

Aš pastačiau taurę į šalį ir pasilenkiau prie jo, suėmiau delnais 
jo veidą ir įkvėpiau muskuso aromato, sumišusio su brangia ambra, 
kuria dvelkė jo plaukai. 

— Arjūs tikras dėl tos merginos? - paklausiau. 

Jis linktelėjo. 

— Ar pasirūpinsit tuo, mama? Man būtų garbė, jei surengtumėt 
mano vestuves. Neįsivaizduoju, kas dar geriau galėtų tai padaryti. 

Aš pažvelgiau jam į akis — tokias tamsias ir išraiškingas, ir tokias 
panašias į savo pačios jaunystėje, kad pasijutau lyg žiūrėčiau į veid- 
rodį. 

— Taip, - pasakiau. — Aš tuo pasirūpinsiu. O dabar dar pailsėkit. 
Grįžkit pas savo Guastą. 

Jis pabučiavo mane ir atsistojo. Kai aš taip pat pakilau ir jau sie- 
kiau aplanko su savo patarimais dėl būsimo Tarybos posėdžio, jis 
tarstelėjo: 

— Ne, palikit. Aš paskui peržiūrėsiu. 

Nusišypsojusi aš išėjau ir patraukiau tiesiai pas Biražo. Radau jį 
tysantį ant sofos: dėmėtą plikę pridengęs kepuraite, greta pasistatęs 
nešiojamąjį staliuką, jis kaip visuomet dirbo. 

Aš viską jam išklojau. Kai baigiau, jis kurį laiką tylėjo, o paskui 
tarė: 

— Gal taip ir geriau. 

Aš nustėrusi pažvelgiau į jį. 

— Gal juokaujat? Jis nori vesti Gizę! 

— Šiaip jau, kaip jis ir sakė, ji kilusi iš Lotaringijos valdovų gimi- 
nės. Ir vargu ar kels mums grėsmę. 

— Ką? O jeigu jis klysta? Kas bus, jei monsinjoras priglobs ją po 
savo sparneliu - kaip Mariją Stiuart? - aš pritildžiau balsą. - Ji viską 
žino apie Henriką; jis pats man pasakė. Sykiu su monsinjoru ji len- 
gvai galėtų išstatyti jį pajuokai ir visą dvarą apversti aukštyn kojom! 

— Madama, monsinjoru aš pasitikiu ne daugiau nei jūs, tačiau 
Luiza de Vodemon Lotaringietė į šią santuoką teatneš tik pačią save. 
O tokie vyrai, kaip Henrikas, pajėgia suartėti ir su moterimi. An- 
traip bene pusė santuokų pasaulyje būtų bevaisės! 


410 „ C.W. GORTNER 


Aš įdėmiai jį nužvelgiau svarstydama, gal kartais ir jame esama 
panašių bruožų, tik aš lig šiol nepastebėjau? Per visus tuos metus, 
kiek jis man tarnavo, nebuvau girdėjusi apie jį nieko pikantiško ar 
nederamo, ir pati jau ėmiau žiūrėti į jį lyg į kokią belytę būtybę, nors 
supratau, kad ir jis turi savų poreikių. Pagalvojusi, kad beveik nepa- 
žįstu tokio artimo sau žmogaus, net karčiai nusijuokiau. 

— Tai jūs rimtai manote, kad ji mielai sutiks užsimerkti kaskart, 
kai jos vietą Henriko guolyje užims Guastas? 

— O, taip. Juk visos karalių santuokos panašios: nepriklausomai 
nuo sutuoktinių polinkių ir skonio, visų jų tikslas vienas — turėti 
įpėdinių. Po jo didenybės kitas eilėje į sostą yra princas Herkulis, 
o mes juk žinome, kad jis nepajėgs nei valdyti, nei pradėti vaikų. 
O tada jau lieka tik Navarietis. Taigi kitomis aplinkybėmis sutik- 
čiau, kad Luiza — toli gražu ne ideali nuotaka, tačiau šiuo metu 
svarbiausia — ramybė ir pastovumas karalystėje. Į sostą ką tik sėdo 
naujas karalius, mūsų iždas praskolintas, derlius prastas, o hugeno- 
tai be paliovos landžioja atgal per mūsų sienas. Negalime sau leisti 
priešgyniauti dėl jo pasirinktos nuotakos; svarbiausia, kad jis aps- 
kritai vestų. 

— Nemėginkit mano kantrybės, - piktai suniurzgiau. — Aš pati 
puikiai žinau, kokia prasta mūsų padėtis. Argi ne aš šitiek metų sto- 
vėjau prie šios šalies vairo? 

— Madama, niekas ir neabejoja jūsų atsidavimu. Tačiau dabar tu- 
rime pilnametį karalių, kuris gali ir turi valdyti, - jis patylėjo. - Aiš- 
ku, liūtei visada sunku paleisti liūtuką gyventi savarankiškai, tačiau 
galų gale vis tiek teks. O liūtukas privalo pats tapti liūtu. Karaliui 
dabar reikia patyrusių patarėjų, kuriais jis galėtų pasitikėti, ir kara- 
lienės, kuri sutiktų priimti tai, ką jis įstengs duoti. O jei mėginsite 
priešgyniauti, jis užsispirs. Prisiminkit, kaip buvo su Karoliu; nega- 
lime kartoti tos pačios klaidos! 

— Ką gi, - susiraukiau aš. - Bet pirmiausia sužinokit apie ją viską, 
kas įmanoma. Be to, ji turi atvykti viena, be nieko, be jokių brolių ir 
dėdžių, tykančių karaliaus malonių. Nepakęsiu, jei dvarą vėl užplūs 
visas Lotaringijos Gizų klanas! Ar aišku? 

- Žinoma. O kaip monsinjoras? Jis ta proga turbūt tikisi vietos 
Taryboje? 

— Verčiau tegu nesitiki! Atlydės ją ir tegu sau grįžta į savo vysku- 
piją ganyti savo avelių. Daugiau jo šalia savęs nepakęsiu. Gizas man 
įtinka tik miręs. 


Po šešių dienų kardinolas ir pats atėjo atsisveikinti. 

Aš kaip tik pietavau savo apartamentuose, kai staiga per nugarą 
man perbėgo šiurpas. Pakėlusi akis išvydau jį, stovintį prie sienos, 
o kone permatomas jo pavidalas lyg kokie rausvi dūmai atrodė sun- 
kiai įžiūrimas apmušalų fone. Jis kilstelėjo ranką, o jo lūpas iškreipė 
pašaipi šypsena. Aš sumirksėjau, ir jis išnyko. 

Lukrecija sudrebėjo ir puolė užtraukti užuolaidų. 

— Čia kažkoks skersvėjis! 

— Tai ne skersvėjis, - pasakiau. - Monsinjoras mirė. 

Mano damos pritilo. O aš valgiau toliau. 

Kitą rytą gavome žinią, kad pakeliui į Savoją monsinjoras sukarš- 
čiavo ir atgulė į lovą. Maždaug tuo metu, kai jį išvydau, jis pasimirė. 
Jam buvo keturiasdešimt devyneri. 

Aš nebandžiau jo gedėti - nebuvau dar tokia veidmainė. Tačiau 
man patiko galvoti, kad ateidamas su manim atsisveikinti jis paga- 
liau pripažino mano pergalę. 


TRISDEŠIMT KETURI 


APLA 


ANO SŪNAUS KARŪNAVIMĄ SURENGĖME VASARĮ; DAR PO 
dviejų dienų jis vedė Luizą de Vodemon Lotaringietę. 

Kaip išsiaiškino Biražo, Henriko nuotaka buvo tiesiog neįtikėti- 
nai dorovinga. Netgi Klaudija, kuri neseniai pagimdė antrą dukterį 
ir dėl karščiavimo negalėjo atvykti į vestuves, labai palankiai vertino 
Luizą. Mūsų dvidešimt vienerių metų nuotaka ligi šiol gyveno labai 
uždarai: iki tėvo mirties ji palaikė jam draugiją, o paskui išvyko į 
Savoją ir ten tapo mano mošos Margaritos dama. 

Aš neturėjau jai jokių priekaištų, išskyrus jos ryšį su Gizų šei- 
ma. Vis dėlto žiūrėdama į ją - smulkią mergaitę levandų spalvos 
suknele, žengiančią prie altoriaus, - aš niekaip nesupratau, kuo ji 
galėtų ilgesniam laikui patraukti mano sūnų. Tačiau Henrikas atro- 
dė nuoširdžiai ja susižavėjęs; jis net nuskynė iš kabančios virš galvos 
girliandos rožytę ir papuošė ja šviesius savo nuotakos plaukus. Jos 
skruostai skaisčiai nuraudo; ji pakėlė į jį rudas dievinančias akis, o 
kai jis ją pabučiavo, visas dvaras pratrūko ploti. 

Biražo iš kitos menės pusės pagavo mano žvilgsnį ir mirktelėjo. 

Po vestuvių mudu su Henriku visą vasarą paskyrėme naujai Ta- 
rybai sudaryti, o Biražo įsigudrino taip nepastebimai jam patari- 
nėti ir atrodė toks nuolankus, kad mano sūnus, regis, nė nesuvokė 

iš tiesų esąs vadovaujamas. Mano išankstinė nuojauta dėl Guasto 
nepasitvirtino: jis laikėsi tyliai ir nelindo į akis, nors ir gavo titulą 
ir prašmatnų naują garderobą; tuo tarpu Luiza tolydžio pelnydavo 
pagyrimų dėl savo kuklumo ir orumo. Biražo žiniomis, mano sūnus 
bent porą kartų per savaitę ateidavo į jos miegamąjį. 

Liepos pabaigoje išgirdome, kad mano dukters Klaudijos sveika- 
ta prastėja. Ji tebuvo vos dvidešimt septynerių, tačiau sunkus gim- 
dymas ir paskesnė pogimdyminė karštinė padarė savo. Aš tučtuojau 
susiruošiau keliauti pas ją. Paskutinę minutę, kai abi su Lukrecija jau 
sėdome į karietą, pasirodė Margo su daiktų krepšiu. 

— Mano sesuo serga, — pasakė ji. - Noriu ją pamatyti. 

Aš prikandau liežuvį ir susilaikiau nepriminusi, kad Klaudija jai 
niekad per daug nerūpėjo. Tiesą pasakius, antroji mano duktė visą 
laiką taip tyliai ir ramiai gyveno Lotaringijoje — toli nuo visų mūsų 
gyvenimo audrų, - kad tarpais mes išvis pamiršdavome ją esant. 

Kai pas ją atvykome, Klaudija ilsėjosi; nenorėdama kol kas jos 
trukdyti, paprašiau susirūpinusio jos vyro palydėti mane į mano 
kambarius. Kai įsitaisiau minkštame krėsle, geliančias kojas užsi- 
kėlusi ant žemo suoliuko, o Lukrecija ėmėsi iškrauti mano daiktus, 
jis atvedė pas mane mažuosius Kristiną ir Karolį - du vyresniuosius 
Klaudijos vaikus. 

Keturmetė Kristina atrodė kaip iš akies traukta jos mama, kai 
buvo tokio amžiaus: tokia pat apvali, kresna ir rudomis lyg stirnos 
akimis. O jos brolis Karolis atsigimė į Lotaringijos Gizus: buvo 
aukštas ir lieknas, tik svajingą, mąslų jo veidą kiek darkė gausūs pa- 
auglystės spuogai. Aš puikiai mačiau, kad jiedu kiek prisibijo legen- 
dinės savo močiutės, apie kurią buvo neabejotinai prisiklausę viso- 
kių istorijų, bet staiga Kristina apsivijo man apie kaklą putniomis 
rankutėmis ir pareiškė: 

— Močiute, kokia tu sena! 

Ji nieku gyvu negalėjo manęs prisiminti. Nors kasmet siųsdavau 
vaikams dovanų ir pinigų, nėsyk nepamiršdama nei jų gimtadienių, 
nei Kalėdų, aš niekad nebuvau jų mačiusi, nes net kai Klaudija ret- 
sykiais aplankydavo mus dvare, vaikai likdavo namie. Vis dėlto šis 

naivus Kristinos pasakymas sugraudino mane iki ašarų. O tada Ka- 
rolis atsikrenkštęs pasakė: 

— Sveika atvykusi, ponia močiute! 

Aš jam nusišypsojau. 

— Vaikeli, koks jūs išaugęs! Jau kone vyras, tiesa? Ateikit, atvežiau 
jums dovanų. - Mano anūkė nušvito. - Lukrecija, - paprašiau, — 
parodykit Kristinai jos naująją suknelę. Mano galva, toji spalva tu- 
rėtų jai puikiai tikti! 

Kol Kristina krykštavo, džiaugdamasi rožinio aksomo suknele, 
kurią mano damos buvo jai pasiuvusios iš vienos puošnios mano 
suknios, Ana Marija atnešė man knygą, įrištą kaštonine florentie- 
tiška oda; šį tomą buvau užsakiusi iš Italijos specialiai Karoliui. Ant 
viršelio aukso raidėmis buvo įspaustas jo vardas. 

Aš padaviau berniukui knygą. 

— Tai Makiavelio „Valdovas“, - pasakiau. - Mėgstamiausia mano 
knyga. Manau, esate jau pakankamai didelis, kad perprastumėt jos 
išmintį. 4 

Jis paėmė knygą tarsi didžiausią brangenybę. 

— Dėkoju, - vos girdimai ištarė žibančiomis akimis. Lygiai taip 
spindėdavo mano sūnaus, jo bendravardžio, akys, kai gaudavo naują 
sakalą ar jauniklį skaliką. Tačiau šis Karolis, regis, buvo gimęs moks- 
lams; matydama, kaip jis iškart pasitraukė prie lango ir su didžiausia 
atida atsivertė knygą, aš iškart supratau, kad jo niekad nedomins nei 
kardai, nei šarvai. 

Aš atsilošiau krėsle ir užsimerkiau, džiaugdamasi paprastu malo- 
numu, - kad aplinkui vėl yra vaikų. 

Kiek vėliau, į vakarą, nuėjau aplankyti Klaudijos. Vos pažvelgus į 
sunykusį jos kūną ir romią šypseną, man suspaudė širdį. Vis dėlto aš 
entuziastingai ėmiausi ją slaugyti: išsitraukusi apdaužytą savo kati- 
liuką ir visokias žoleles pradėjau ruošti rabarbarų nuovirą, o Lukre- 
cija tuo tarpu šokdino tarnus. 

Paskui du mėnesius aš kas rytą keldavausi, prausdavau savo duk- 
terį ir sodindavau ją į krėslą prie lango, žvelgiančio į parką. Kartais 
garsiai jai skaitydavau. O kartais mudvi tiesiog sėdėdavome, ji žiūrė- 

davo į parką ir protarpiais nusišypsodavo išgirdusi, kaip mažoji jos 
dukrytė krykštauja, žaisdama su Margo. 

— Margo tokia sklidina gyvybės, ji dar pati kaip vaikas, - pasakė 
man Klaudija. - Ji būtų puiki motina. Pasirūpinkit, kad ji grįžtų pas 
vyrą. Jai reikia turėti savo vaikų. 

Aš nusišypsojau, slėpdama ašaras ir galvodama, kokia ji jautri ir 
pastabi ir kaip menkai mes visi iki šiol ją pažinojome. 

Vieną rugpjūčio popietę prisnūdusi aš staiga pabudau, pajutusi į 
save įsmeigtas jos akis. Klaudija niekada nebuvo graži, bet ilgainiui 
įgijo savotiško trapaus grakštumo, o didžiulės pilkšvos akys, rodės, 
užėmė visą suvargusį veidą. Dabar ji tyliai ištarė: 

— Aš pavargau, mama. 

Gerklėje man įstrigo gumulas. Supratau, kad netenku dar vie- 
nos savo dukters, — tos, kuriai skyriau mažiausiai dėmesio ir ku- 
rios stojiškas atsidavimas šeimai apsaugojo ją nuo mūsų gyvenimo 
negandų. Aš per vėlai suvokiau, kad Klaudija buvo išmintingiausia 
iš visų mūsų. Ji geriausiai mokėjo pabėgti nuo skausmo ir pykčio, 
kurių mums nepagailėjo likimas. 

Ašjau stojausi, norėdama paguldyti ją į lovą, bet ji papurtė galvą. 

— Ne, norėčiau likti čia, prie lango. Pakvieskite visus kitus. 

Pamažu visi susirinko į jos kambarį: sielvarto prislėgtas vyras, 
kuris mylėjo ją taip, kaip retas kuris sutuoktinis myli savo žmoną, jos 
mylimiausi tarnai, atsidavusi žindyvė, prižiūrinti mažylę jos dukrelę 
Antuanetę, ir jos sūnus Karolis drebančiu smakru. Kristina mano 
kambaryje žaidė su Ana Marija — aš nenorėjau, kad ji šitai matytų: 
tokiai mažai mergaitei tai būtų buvęs per didelis sukrėtimas. 

Aš pati stovėjau, įsikibusi Lukrecijai į ranką. Staiga vidun įpuolė 
Margo, ir aš iškart prisiminiau laikus, kai juodvi su Klaudija buvo 
mažos mergaitės ir žaisdavo vaikų kambaryje: viena - drąsi ir padū- 
kusi, visada norinti būti dėmesio centre, o antroji — tvirta, negraži ir 
linkusi likti šešėlyje. 

— Aš niekad nebuvau jums gera sesuo, - suklupusi prie Klaudi- 


jos, sušnibždėjo Margo. - Dovanokit man! 

— Nėra už ką dovanoti... Klaudija paglostė delnu Margo skruos- 
tą. - Būkite gera mamai. Pažadėkit man, kad gerbsite ją ir palaikysi- 
te, nes dabar liekat jai vienintelė duktė. 

— Aš... aš pažadu... - Margo nusigręžė. Jos akys susidūrė su ma- 
niškėmis, ir akimirką mudvi susitaikėme. 

O paskui visiems beliko tik laukti. Temstant Klaudija paskutinį- 
syk pabučiavo savo vyrą ir užmerkė akis. 


Po laidotuvių priprašiau Klaudijos vyro išvežti vaikus pas savo tėvus, 
kurie gyveno netoli Gizų tėvonijos Žuanvilio. Likusi namuose tik su 
tarnais, Lukrecija ir Margo, aš sukroviau Klaudijos daiktus ir kaip 
dovaną jos vardu nusiunčiau jos globotam šv. Klaros vienuolynui. 
kraunami mano daiktai, staiga vėl pajutau atbundant savo gebėjimą. 
Aš staiga sustingau, viena mano ranka pakibo ore, o kambario sie- 
nos tarsi ištirpo. 

Deglų šviesoje aš stoviu koridoriuje, vedančiame į didelę menę; 
girdžiu liutnių ir litaurų skambėjimą, lydimą juoko, ir, nors nieko 
nematau, žinau, kad dvaras linksminasi. Aš dairausi aplink. Kodėl 
aš čia? Tada pastebiu prie manęs artėjančius šešis kaukėtus vyrus 
su apsiaustais ir gobtuvais, vedamus vieno plačiapečio, kurio veido 
po kauke neįžiūriu. Greta jo, ant kupros užsimetęs apsiaustą, lump- 
si Herkulis. Jie praeina pro mane; matau, kaip žiba Herkulio akys, 
žiūrint į savo vadą, ir kokiu džiugiu nekantrumu dega jo rauplėtas 
veidas. Tiesiu ranką, norėdama jį sugriebti, tačiau ranka lieka tuš- 
čia - jo pavidalas praslenka lyg dūmai. 

Jie visi sueina į sausakimšą menę. Henrikas ant pakylos kėpso 
savo soste, apsivilkęs prašmatnų raudonos ir auksinės spalvos švar- 
ką. Jis šypsodamasis kažką stebi; pasekusi jo žvilgsnį, matau Guastą 
užrištomis akimis menės viduryje - kvatodamos dvaro kekšės suka 
jį ratu. Guastas, išskėtęs rankas, mėgina bent vieną iš jų nutverti. 
Tokiame triukšme niekas nepastebi vidun suėjusių vyrų ir niekas ne- 
mato, kaip jų vadas mosteli Herkuliui žengti pirmyn. Tačiau kekšės 

netrukus atšoka, jų juokas nutyla: Herkulis nutraukia Guasto raištį 
ir išsiviepia tiesiai prieš apstulbusias jo akis. 

— Metas mirti, - sako mano sūnus. Aš jau žiojuosi perspėdama 
surikti, bet kekšės ima klykti, o Herkulis iš po apsiausto išsitraukia 
durklą. Guastas ištiesia rankas į priekį. Durklo ašmenys švysteli 
deglų šviesoje, o tada Herkulis ligi pat rankenos suvaro jį Guastui 
į pilvą. 

Stoja tyla. Herkulis stypso sunkiai šnopuodamas, o juodi jo plau- 
kai styro į šonus it stagarai. Guastas tarsi negalėdamas patikėti savo 
akimis žiūri į pilve stirksantį durklą. Iš žaizdos pliūpteli juoda krau- 
jo srovė, ir jis sukniumba ant žemės. 

Henriko riksmas sudrebina menės sienas; jis svyruodamas žengia 
nuo pakylos, bet vyrų vadas mosteli ir jo palydovai nutempia Herku- 
lį šalin. Visi dvariškiai irgi paknopstom puola laukan, ir galiausiai 
lieka vien Henrikas. 

Matau, kaip jis suklumpa prie Guasto, nepaisydamas balos 
kraujo, tyvuliuojančio aplink... 

Staiga lyg išplaukusios iš vandens aplinkui mane vėl išdygo kam- 
bario sienos. Pasijutau klūpanti ant kelių, į priekį ištiesusi sugniauž- 
tas rankas. Lukrecija pasilenkusi žiūrėjo į mane mirtinai išblyškusi 
ir persigandusi. 

— Mano ponia, kas jums? 

— Dieve, pasigailėk mūsų, - sudejavau. - Herkulis nužudė Gu- 


astą! 


Į Luvrą mes parvykome vidurnaktį - po dviejų beprotiškos kelionės 
dienų. Kieme užžiebti deglai sunkiai sklaidė tirštą lipnų rūką. Kai 
nusėdome žemėn, o tarnai atlėkė paimti mūsų bagažo, liepiau Mar- 
go eiti tiesiai į savo kambarius, o pati pasukau į rūmus. 

Visur buvo tuščia ir tylu. Eidama blankiai apšviestais koridoriais, 
nesutikau nė vieno dvariškio ir neišgirdau nė garso. Oras buvo vė- 


sus ir ramus; švietė tik lygiais tarpais prie sienų pritaisyti šviestu- 

vai ir vienur kitur tylomis stypsojo sargybiniai — pro juos ir nuėjau 
į karaliaus apartamentus. Čia su palengvėjimu išvydau manęs jau 
laukiantį Biražo. 

— Esu čia nuo tada, kai tai nutiko, - vaškiniu iš nuovargio veidu pa- 
sakė jis. - Jis iš vidaus užsirakino miegamajame ir nieko nejsileidžia. 

— O Herkulis?.. - sušnibždėjau. 

— Pabėgo iš dvaro. Išsiunčiau kelias žvalgų grupes jo ieškoti, bet 
kol kas niekas nežino, kur jis. 

— Ieškokit toliau. Jis negalėjo kažin kur atsidurti, — aš tvirčiau su- 
sisupau į apsiaustą. —- Pasirūpinkit, kad užkurtų židinius ir atneštų 
kokio karšto valgio, - aš mostelėjau jam. - Eikit! Aš čia susitvarkysiu. 

— Madama, - ištarė jis, - turėtumėt žinoti, kad kūnas... vis dar 
yra ten, su juo. 

Aš linktelėjau, susilaikiau nenusipurčiusi ir žengiau prie miega- 
mojo durų pasibelsti. Prieš akis man gyvai išplaukė prisiminimas, 
kaip buvau čia anąkart ir mačiau Guastą nuogą miegantį lovoje. 

Į beldimą niekas neatsiliepė. Pabeldžiau dar sykį, garsiau; mano 
beldimas atsimušė aidu, tarsi visi rūmai būtų tuštutėliai. 

— Henrikai, - pašaukiau, — čia aš! Aš grįžau. Atidarykit duris, 
sūnau! 

Pasigirdo duslus triukšmas, žvangtelėjo paspirtas kažkoks meta- 
linis daiktas, o tada jis bejausmiu balsu atsiliepė: 

— Eikit šalin! 

— Ne, Henrikai, maldauju! Įleiskit mane! Aš... aš noriu pažiūrėti 
i jį. 

Stojo ilga tyla. Jau ėmiau manyti, kad teks įsakyti tarnams laužti 
duris. O tada išgirdau spynoje trakštelint sukamą raktą. Pasičiupusi 
netoliese stovinčią žvakę, pastūmiau duris ir atidariau. 

Net ir tokiame šaltyje smarvė buvo tokia baisi, kad vos neišvir- 
tau. Pamačiusi ant šoninio stalelio neužžiebtą kandeliabrą, priėjau 
ir nuo savo žvakės uždegiau jame įtaisytas žvakes. Kai šios įsiplies- 
kė, išsklaidydamos tamsą, pamačiau ant lovos krašto sėdintį Hen- 
riką; nutįsę plaukai dengė jo veidą. Jis vilkėjo puošnų raudonos ir 
auksinės spalvos švarką — tą patį, kurį regėjau savo vizijoje, tiktai 

rankovės buvo atsagstytos, o marškinių rankovės ties riešais — nu- 
brizgusios ir kruvinos. 

Jam už nugaros ant lovos tysojo išpampęs Guasto lavonas. 

Man širdis tarsi perpus perskilo. 

— Jis... jis neatsisveikino, — lyg netikėdamas ištarė Henrikas. — 
Aš vis jam sakydavau, kad neišeitų neatsisveikinęs... — Jis pakėlė į 
mane veidą; aš vos įstengiau žiūrėti į tas paklaikusias akis. - Kodėl, 
mama? Už ką jie jį šitaip? 

— Nežinau, - sumurmėjau ir žengiau prie jo. - Sūnau, jūs turite 
atsisveikinti. Jis jus išgirs, nors ir negalės atsakyti. O tada galėsim 
palaidoti jį kaip... 

Jis sudejavo ir užsidengė rankomis veidą. 

— Negaliu! Aš negaliu paleisti jo į tamsą. Jis bijo tamsos. Jis... jis 
visada nori naktį prie lovos palikti degančią žvakę... 

— Tai mes paliksim jam žvakę, - pasakiau kuo ramiausiai, nors 
pačią draskė skausmas ir gailestis, kad mano sūnui tenka kęsti tokį 
sielvartą ir kankintis dėl netekties, kuri, žinojau, niekad iš tiesų ne- 
pasimirš. - Eime su manim, - ištiesiau jam ranką. Jo pirštai buvo 
glebūs ir lediniai, ant jų buvo sukepusio kraujo. Įsivaizdavau, kaip jis 
nešė Guastą iš menės laiptais aukštyn, paskui galerija į šį kambarį... 

Staiga jis kietai spūstelėjo man ranką. 

— Aš noriu, kad juos visus suimtų ir įkištų į Bastiliją - Herkulį su 
jo laukiniais ir visus, kas tik prisidėjo. Bet užvis labiausiai - Navarietį! 

Aš nustėrusi įsistebeilijau į jo išpūstas akis. 

— Kaip... Iš kur jūs žinote? 

Jis atsistojo, priėjo prie šoninio staliuko ir kažką nuo jo paėmė. 
Tada ištiesė tą daiktą man. Tai buvo durklas, kuriuo nužudė Guastą. 
Išilgai jo ašmenų buvo likę kraujo dėmių, o rankeną, mano nuosta- 
bai, puošė du sunerti sidabriniai žiedai. 

— Tai Navariečio herbas, — lediniu balsu ištarė Henrikas. — Jis 
sukurstė tą mažą beždžionę šitai padaryti, o sumanymas - jo! Tai jo 
darbas. Jis nužudė mano Guastą. Aš noriu keršto! 

Nieko nesakydama, aš ištiesiau ranką paimti durklo; jis buvo 


gana sunkus. Staiga kažkas mums už nugarų nedrąsiai kostelėjo - iš 

netikėtumo net aiktelėjau. Tai buvo Biražo, nešinas uždengtu padė- 
klu. Kai kambaryje pakvipo karštas valgis, Henriko akyse sutvisko 
ašaros. Atsirėmęs į mane, jis leidosi išvedamas iš pradvisusio kam- 
bario - į mane vienintelę savo gyvenime jis dar galėjo remtis. 


Po kelių valandų, žvarbiame žiemos danguje pradėjus brėkšti aušrai, 
aš parėjau į savo kambarius. Daktaro Parė prigirdytas rabarbarų ir 
aguonų nuovirais, Henrikas buvo paguldytas į lovą kitame kamba- 
ryje - toli nuo jo buvusio miegamojo; Biražo jau rūpinosi Guasto 
palaikais ir karaliaus apartamentų išvalymu. 

Lukrecija su Ana Marija manęs tebelaukė. Margo irgi; ji sėdėjo 
ant suoliuko, glėbyje laikydama mano senutę sukriošusią šešiolikos 
metų Miujė. Aš įėjau iš lėto; buvau tokia išvargusi, kad vos laikiausi 
ant kojų. Margo atsargiai paguldė Miujė ant pagalvėlės. 

— Herkulis yra Šambore, — pasakė ji. — Aš kai kam šnibžtelėjau, 
kad noriu su juo pasikalbėti. Prireikė vos vieno kito kyšio... 

Aš nudelbiau ją akimis. Jau turėjau progą skaudžiai patirti, kad 
Margo nieko nedaro be priežasties. Kodėl ji staiga pati sugalvojo 
man tai pranešti? 

— Šamboras — medžioklės pilis, - pasakiau. - Tokiu metų laiku ji 
paprastai stovi tuščia. Kaip jam šovė į galvą tenai dangintis vienam? 

— Nes jis ne vienas. Jis turi draugiją. Šambore telpa nemažai 
Žmonių. 

— Nemažai? Tai kiek jų ten? 

— Kalbama, kad jis surinkęs kariauną ir ketina stoti prieš Henri- 
ką, — nors ji ir bandė dėtis abejinga, pirmąkart po ano baisaus keršto 
aš išgirdau jos balsą drebant iš baimės. - Herkulis yra idiotas, - pri- 
dūrė ji. - Jis nesupranta, ką daro. Bet aš... aš nenoriu, kad jis nuken- 
tėtų. Šitoje šeimoje ir taip jau pralieta daug kraujo. 

— Mat kaip? — aš pažvelgiau jai į akis. - Ką gi, tai rytoj keliausime 
į Šamborą. Ir jei jums išties rūpi Herkulis, siūlyčiau pagalvoti, kaip jį 
atvesti į protą, kol dar nevėlu. 


TRISDEŠIMT PENKI 


ARBA 


YDIMOS SARGYBINIŲ, MES IŠKELIAVOME į LUAROS SLĖNĮ. Aš 

kruopščiai išklausinėjau Margo ir nenustačiau jokių slaptų jos 
elgesio motyvų, jokių kitų priežasčių —- tik nuoširdų troškimą ap- 
saugoti Herkulį nuo Henriko pykčio. Svarsčiau, gal kartais bendras 
sielvartas dėl Klaudijos mirties bus atvėręs jai akis ir privertęs su- 
prasti, kad mes esame visa, ką ji turi, o be mūsų ji iš tikrųjų liktų 
viena. Tas artumas, atsiradęs tarp jųdviejų su Herkuliu po žudynių, 
buvo nepaaiškinamas, tačiau jos rūpestį dėl brolio aš palaikiau žen- 
klu, kad ji nėra tokia beširdė, kaip atrodo. Herkulis nuo pat vaikystės 
buvo vargšelis: sužalotas raupų jis tapo dvaro pajuokos objektu, o 
dabar atsidūrė padėtyje, kuriai nieku gyvu netiko. Prisiminusi žo- 
džius, kurie Margo išsprūdo Henriko grįžimo dieną, aš ėmiau spė- 
lioti, gal kartais savo jaunesniajame brolyje ji įžiūri ir dalelę savęs, 
nes tam tikru atžvilgiu ji irgi buvo atstumtoji: ištekėjusi, bet be vyro, 
be vaikų ir be jokios atramos pasaulyje, kuriame nebegalėjo daugiau 
vaizduoti įnoringos mūzos. 

Tačiau dabar man jos reikėjo. Jei kas ir galėjo įkrėsti Herkuliui pro- 
to, tai tik ji. Šis suvokimas dar labiau sustiprėjo, kai, mūsų karietai įsu- 
kus į keliuką, vedantį į Pranciškaus I medžioklės prieglobstį, aš išvy- 
dau ištisą jūrą palapinių ir šimtus aplinkui pilį besitrainiojančių vyrų. 

Karieta staigiai sustojo. Mudvi su Margo išlipome viso vėpsan- 
čio bataliono akivaizdoje. Čia buvo daugiau vyrų, nei aš įsivaizda- 
vau Herkulį pajėgiant surinkti; jų būtų pakakę net miestui apsiausti. 
Uodžiau nepraustų kūnų kvapą, mačiau godžias akis. Visuomenės 
atmatos, paprastai slankiojantys tamsiuose užkaboriuose ir už atlygį 
pasiryžę padaryti bet ką, - tai buvo mano sūnaus kariauna: nusikal- 
tėlių gauja, sudaryta iš nuskurdusių svetimšalių samdinių, plėšikų, 
žmogžudžių ir vagių. Net ir paklojus visas jam skiriamas lėšas, Her- 
kuliui nieku gyvu nebūtų užtekę pinigų patenkinti šitos kraupios 
šutvės godumui. 

Aš susimąsčiau. Jiems tikrai mokėjo kažkas kitas — ir gana tur- 
tingas. Nejau Navarietis? Nuo tada, kai išvydau tą durklą, mane 
kamavo įtarimas. Navariečio aš niekad nelaikiau beatodairišku, o 
tie kaukėti vyrai ir dabar šita vagių gauja... Visa tai atrodė tartum 
surežisuota — lyg sąmoningai stengiantis nukreipti mane neteisinga 
linkme. 

Įėjusios į pilį, išvydome mozaikines grindis, nuklotas statinių ir 
ąsočių duženomis, kremzlėmis ir kaulais; sienos buvo aprūkusios 
nuo dūmų, o neįkainojami jų apmušalai nuplėšyti ir panaudoti guo- 
liams. Šiukšlėse kuitėsi alkani šunys. 

Margo mostelėjo, kažką man rodydama. Atsigręžusi pama- 
čiau prie mūsų artėjantį Herkulį - po milžiniškos Šamboro menės 
skliautais jis atrodė visiškas nykštukas. Aš beveik laukiau, kad jis 
ims lementi nieko blogo nepadaręs, kad viskas išėjo netyčia, kad 
jį kas nors privertė, - tačiau jis atkakliai tylėjo. Galų gale aš šaltai 
tariau: 

— Jūsų brolis labai supyko, aš - irgi. Kas jums pasidarė? 

Jis išraudo. Mudu stovėjome labai arti vienas kito. Jo pečiai įsi- 
tempė, ir jis lyg gerai išmoktą tekstą išpyškino: 

— Jei man grasinsit, nuvesiu savo armiją į Paryžių! 

Aš nusikvatojau. 

— Dar ko! Jūs tuoj pat paleisit savo vadinamąją armiją ir grįšit į 
dvarą atsiklaupęs maldauti atleidimo! 

Jis piktai sužaibavo akimis. Tada tarp mudviejų įsiterpė Margo. 

— Herkuli, paklausyk manęs: tu negali su kariuomene žygiuoti 
prieš Henriką — tai būtų išdavystė. 

Jis ėmė be garso žiopčioti. Kai galiausiai prabilo, ėmė berti žo- 
džius tokiu greičiu, tarsi bijotų nesugebėsiąs visų jų pasakyti: 

— Aš paleisiu savo vyrus tik tada, kai užsitikrinsiu pripažinimą, 
kurio nusipelniau. 

Aš iškart suvokiau, kad čia — ne jo žodžiai; jis nesugebėtų nieko 
panašaus sumąstyti. Jį sukurstė kažkas, kieno užmojai siekia daug 
toliau nei karaliaus favorito nužudymas. Niekas neleistų šitiek pi- 
nigų ir laiko, dirgindamas Herkulio nevisavertiškumo jausmą, jei 
neturėtų toli siekiančių tikslų. 

— Kaip jums šovė į galvą man nurodinėti?! - pasakiau žemu balsu. 

Jis kramtė apatinę lūpą ir dirsčiojo į Margo. Man baigėsi kan- 
trybė, tad stvėriau jį už rankos, nutempiau į artimiausią lango nišą, 
pasodinau, o pati grėsmingai atsistojau priešais. 

— Tai kur dabar tas ponas, kuris jums moka, ką? Manot, kad jam 
nors kiek rūpit? Jis pasinaudos jumis savo tikslais, o paskui paaukos 
nė nemirktelėjęs! Kas jis? — aš prisikišau prie pat jo. - Tučtuojau 
man sakykit! Kas jis? Kodėl jis tai daro? 

Jis sukrūpčiojo, o akys išsprogo. Prie mūsų pripuolė Margo. 

— Liaukitės! Negi nematot, koks jis išsigandęs? 

— Ir gerai, - atšoviau. - Tegu bijo! Jis nė neįsivaizduoja, ką aš jam 
padarysiu! 

— Palikit jį ramybėj! — trūkčiojančiu balsu sukliko Margo. - Jis 
nekaltas! Jis ne... 

— Gizas, — sušnibždėjo Herkulis. Aš iš lėto atsigręžiau. - Gizas 
liepė man nužudyti Henriko draugą. 

Aš sustingau. Margo dar bandė tildyti Herkulį, bet aš ištiesiau 
ranką ir ją sulaikiau. Ji piktai žybtelėjo akimis, bet Herkulis jau kal- 
bėjo - jam aiškiai norėjosi nusimesti tą naštą. 

— Gizas atėjo pas mane. Jis pasakė, kad Henrikas nusideda Die- 
vui ir prigimčiai. Dar sakė, kad Prancūzija nepakęs nei iškrypėlio 
karaliaus, nei eretiko, kuris iš jo paveldės sostą. Jis pažadėjo, kad 
man bus atlyginta. Jis... jis net davė man durklą. 

Iš akių jam pasipylė ašaros; nors stengėsi nežiūrėti į Margo, 
jo žvilgsnis nevalingai krypo į seserį, kuri stovėjo sustingusi kaip 
akmuo. 

Aš irgi pažvelgiau į ją. 

— Ar jūs apie tai žinojote? 

Ji krūptelėjo. 

— Žinoma, ne! Juk buvau su jumis prie mirštančios sesers! Negi 
kaltinsit mane mosavus peiliu, jeigu manęs net nebuvo Paryžiuje? 

Aš nenuleidau nuo jos akių. 

— Henrikas nori įmesti Herkulį į Bastiliją. Jeigu jūs ką nors apie 
tai žinojote ir nieko man nesakėte, prisiekiu, kad irgi ten atsidursit! 

— Ne! - pašokęs iš savo vietos, Herkulis puolė man po kojų. Ap- 
sikabinęs mano kelius jis ėmė raudoti kaip apgautas vaikas - koks 
giliai širdyje ir buvo. 

— Aš gi sakau, kad nieko nežinojau, - užsikirsdama pakartojo 
Margo. 

Aš pasilenkiau, pakėliau sūnų ir pastačiau jį ant kojų. Tada ran- 
kove nušluosčiau ašarotą jo veidą. 

— Neverkit! Aš jus apsaugosiu, bet turit pasakyti, ką Gizas jums 
pažadėjo. 

Jis išpūtė akis. 

— Ar pažadat, kad neleisite Henrikui uždaryti manęs į Bastiliją? 

— Taip, pažadu. Tai ką dar Gizas sakė? 

— Jis... jis kalbėjo, kad Henrikas prakeiktas ir niekad neturės sū- 
naus. Dar sakė, kad aš - vienintelis jo įpėdinis, nes... - Jis nutilo ir 
nudelbė akis. 

Aš suėmiau jį už smakro. 

— Nes - ką? Ką dar jis sakė? 

— Navarietis. Navarietis ir jo eretikai. Gizas sako, kad jie visi turi 
mirti. O tada aš galėsiu būti karalius. 

Širdį man persmelkė baimė. Aš nuo pat žudynių nakties žinojau, 
kad vieną dieną teks stoti į kovą su Gizu, tačiau nesitikėjau, kad jis 
užpuls mus panašiai kaip jo tėvas: tyčia sukiršins, kad paskui galėtų 
įvelti į karą su Navara. Nes toks, matyt, ir buvo jo tikslas: jis bandė 

apkaltinti Navarietį sumanymu nužudyti Guastą ir pasėti mumyse 
įtarimų ir abejonių. 

— Ačiū, sūnau! — aš prisiverčiau pabučiuoti putlias Herkulio lū- 
pas. - Atminkit, — pridūriau, - kad Gizas jums ne draugas. Jis nie- 
kam ne draugas. Daugiau neturite su juo matytis. 

Herkulis linktelėjo ir nusižeminęs bei liūdnas sužiuro į Margo. Ši 
savo ruožtu nenuleido akių nuo manęs. 

— Ką dabar darysit? —- paklausė, o jos balse aš pirmąkart išgirdau 
drebulį ir netikrumą. 

— Palikit Gizą man, - trumpai atšoviau. Aš išties buvau rimtai 


nusiteikusi. 


Aš paleidau tą Šambore susirinkusią gaują (nors tam teko paaukoti 
kone visas asmenines savo lėšas) ir drauge su Herkuliu bei Margo 
grįžau į Paryžių. Kai parvykome į miestą, kurio bokštai jau buvo 
nubarstyti lengvu sniegeliu, o purvas gatvėse — sustingęs nuo šalčio, 
aš jau buvau sugalvojusi planą. 

Henrikas laukė manęs Luvre. Man nepatiko jo išvaizda: jis vis dar 
atrodė perkaręs ir nuo galvos iki kojų vilkėjo juodai. Buvo nusisku- 
tęs savo smailią barzdelę, ir įdubę jo skruostai tik dar labiau pabrė- 
žė karštligišku nekantrumu degančias akis. Tačiau jis bent jau buvo 
atsikėlęs iš lovos. Pasak Biražo, jis jau kiek atsigavo nuo baisiausio 
sielvarto ir netgi pradėjo lankytis pas Luizą, tačiau dabar, žiūrėdama 
į ją, tyliai lyg šešėlis kiūtančią kampe ant aukštos kėdutės, aš suabe- 
jojau, ar tie apsilankymai duos kokios naudos. 

Jaunėlis mano sūnus puolė ant kelių prieš abejingai tylintį Henri- 
ką ir viską prisipažino. Kai jis nutilo, Henrikas, vis dar nesakydamas 
nė žodžio, mostelėjo jam eiti. O tada pažvelgė į mane. Man net pa- 
lengvėjo, jo balse išgirdus įprastinį atžagarumą: 

— Vadinasi, Gizas apmulkino idiotą mano brolelį ir privertė jį nu- 
žudyti Guastą, nes jis mano, kad aš nesugebu nei valdyti šalies, nei 


pradėti sūnaus. 

— Čia dar ne viskas, - pasakiau, žiūrėdama jam į akis. — Gizas 
sumanė visiškai jus sužlugdyti. Jis tyčia pakišo durklą su Navariečio 
herbu, kad mus suklaidintų, kad priverstų jus pulti Navarą ir pradėti 
karą, — aš patylėjau, ypač rūpestingai rinkdama tolesnius žodžius. — 
Mano galva, mums reikėtų pasirašyti sutartį su Navariečiu. Jam rei- 
kia apsaugos nuo Ispanijos, o mes galime ją garantuoti. Jis sutiks. 

Henriko kaktoje sutrūkčiojo gyslelė. Jis staigiai pakilo ir davė 
ženklą Luizai, kuri tučtuojau išskubėjo iš kambario. Jis žengė prie 
stalo. 

— Sutartį su Navariečiu, - nutęsė jis ir piktai nusijuokė, o tada at- 
sigręžė į mane. - Aš žinau, kodėl Gizas manęs nekenčia. Gal, užuot 
taikiusis su Navariečiu, man verčiau nurėžti arogantišką Gizo ma- 
kaulę? 

— Ne, to jums tikrai nevertėtų daryti. Jei nužudysime pirmąjį 
karalystės didžiūną kataliką, prieš mus atsigręš visi kiti didikai. Be 
to, mes neturim jokių įrodymų —- tik Herkulio žodžius; Gizas tuo 
pasirūpino. Tačiau jis pamiršo, kad aš jau esu šitai išgyvenusi; Ži- 
nau, kaip jam maga sukelti religinį karą, - kaip anksčiau jo tėvui, 
Randuotajam. Jis pasinaudojo Herkuliu, bet tikrai nesiryš eiti toliau, 
jeigu susitarsime su Navariečiu, kuris panorėjęs gali sutelkti tūks- 
tančius hugenotų. 

Henrikas primerkė akis. 

— O jūs manote, kad Navarietis jus priims, - po visko, ką jam 
padarėme? 

— Ašjam pranešiu, kad noriu palydėti pas jį Margo. Jis supras, ko 
siekiu. Šiaip ar taip, jis juk paveldi mūsų sostą iškart po Herkulio. 
Gizo sėkmė jam dar labiau nereikalinga nei mums, - aš pritildžiau 
balsą. — O kol būsiu išvykusi, pasistenkit, kad Luiza pastotų. 

Jis nieko neatsakė, tik vos pastebimai susiraukė iš pasišlykštėji- 
mo. Aš jo daugiau nespaudžiau. Prisiminusi tą pilką lyg pelytė jo 
žmoną, kurią jis vienu spragtelėjimu išsiuntė lauk, aš pagalvojau 
apie Guastą — tvirtą ir nuogą, kokį mačiau jo lovoje. Kad ir kaip 
nenorėdama prisipažinti, giliai širdyje aš jau nujaučiau tai, kas blo- 
giausia, ir suvokiau privalanti tam ruoštis. Vis dėlto, kol ateis tin- 

kamas metas, man reikėjo remti tą iliuzinį fasadą, kurį Henrikas 
surentė savo santuokai. 

Jis linktelėjo. 

— Gerai. Tik nežadėkit jam nieko, ko paskui turėčiau gailėtis. 

— Žinoma, - aš žengiau prie jo. Jis tylėdamas davėsi pabučiuo- 
jamas. 

Luizą pamačiau prieškambaryje, rankose ji laikė rožinį. Stabtelė- 
jau ir nudelbiau ją akimis. 

— Jums reikėtų mažiau melstis, o labiau stengtis, ponia. Ar aiškiai 
pasakiau? 

Ji vos pastebimai linktelėjo ir tūptelėjusi nuskubėjo atgal į Hen- 
riko kambarį. 


TRISDEŠIMT ŠEŠI 


ATA 


A“ SUSIRENGIAU Į KELIONĘ, KURI GALĖJO UŽTRUKTI KELIS MĖ- 
nesius, todėl neskubėjau nieko sakyti Margo. Kai pagaliau ją 
pasikviečiau, jai aiškiai atlėgo. 

Henrikas su Luiza jau buvo išvykę į Venseną, taigi man teko žie- 
mai uždaryti Luvrą. Stovėdama savo kambariuose tarp sukrautų 
skrynių, aš išsiunčiau savo damas atnešti mums ko nors užvalgyti — 
visą rytą triūsusi, norėjau pasistiprinti. Likusi viena, nužingsniavau 
į miegamąjį pasiimti Miujė. Mano asmeniniai daiktai buvo sudėti 
į sandalo medžio dėžes, o senąją savo kalytę palikau snaudžiančią 
krėsle ant pagalvėlės. Ji buvo jau kurčia ir akla, tad neketinau jos 
drauge vežtis į kelionę — norėjau palikti Anai Marijai. Ruošiausi va- 
landėlę prisėsti ir ją paglostyti, tačiau priėjusi prie jos, susirietusios 
ir uodega užsiklojusios nosį, staiga suvokiau, kad ji visiškai nekruta. 

Aš sustojau kaip įkasta. Kai galiausiai ištiesusi ranką pakedenau 
baltą jos kailiuką — tokį pat minkštą ir vešlų kaip jaunystėje, dar pa- 
jutau blėstančią šilumą. Ji išleido dvasią vos prieš kelias minutes. 

Pasaulis man aptemo. Tas gyvulėlis buvo paskutinis dar likęs pri- 
siminimas apie dukterį Elžbietą — jos vienintelė dovana man; da- 
bar, stovėdama prie mažo negyvo šunelio, prieš akis išvydau visus, 
kuriuos mylėjau ir kurių netekau, ir mano kovų metai nepakeliama 

našta užgulė man pečius. Iš burnos išsiveržė riksmas, veikiau pri- 
menantis sielvartingą staugimą. 

Vidun įpuolė Lukrecija ir Ana Marija. 

— Ne, - sudejavau, kai juodvi sustojo greta. - Tik ne mano 
Miujė... 

Lukrecija mane apkabino. Ana Marija apsiašarojo. Pamačiusi jos 
skausmą, aš ištiesiau jai rankas ir mes visos trys kurį laiką verkėme 
apsikabinusios kaip vaikai. 

Paskui, po pietų, susukome Miujė į vieną mano šalį ir nunešėme 
į Tiuilri, kur sodininkai iš paskutiniųjų kapojo įšalusį gruntą. Vir- 
pančiomis rankomis aš laikiau suvyniotą šunelį ir nė už ką negalėjau 
paleisti; Lukrecijai teko kone jėga išplėšti jį iš manęs. Aš nusigręžiau į 
švininį dangų ir stovėjau, čaižoma vėjo gūsių, kol ją užpylė žemėmis. 

— Sudie, mano Miujė, — sušnibždėjau, o mano sužvarbusiais 
raukšlėtais skruostais ritosi ledinės ašaros. 

Man buvo penkiasdešimt septyneri. Visą savo gyvenimą man 
teko nuolat susidurti su mirtimi: palaidojau vyrą ir keturis vaikus, 
nužudžiau meilužį ir daugybę priešų, tačiau ši nedidelė netektis vi- 
sai mane palaužė. 

Jei tądien mirtis būtų atėjusi manęs pasiimti, būčiau sutikusi ją 
išskėstomis rankomis. 


Užtruko tris savaites, kol pervažiavome Prancūziją; kai galų gale įrie- 
dėjome į apsnigtą Nerako pilies kiemą, Navarietis jau mūsų laukė. 
Jis neišjojo iš pilies stebėti šventinio sutikimo, kurį jo valdiniai 
mums surengė, tad nematė nuostabos jų veiduose, išvydus Mar- 
go raitą ant žirgo, vilkinčią purpurine auksu apvedžiota suknia 
ir šermuonėlių kailio apsiaustu. Tačiau neabejojau, kad jam buvo 
pranešta apie šurmulį, kurį ji sukėlė, ir jis pasitiko mus pašaipiai 
šypsodamasis, vilkėdamas paprastu juodu vilnoniu švarku ir pla- 
čiomis trumpomis, aukščiau kelių siekiančiomis kelnėmis. Jis buvo 
toks pat kresnas ir tvirtas, vario spalvos plaukai lyg audros sutar- 
šyta šieno kupeta pūpsojo jam ant galvos, o vešli barzda dar labiau 

išryškino ilgą nosį. Žaliose jo akyse žaidė linksma kibirkštėlė, kai 
jis pabučiavo Margo į lūpas. Ši suraukė nosytę. Nors jis nebuvo ne- 
patrauklus, net aš, stovėdama atokiau, užuodžiau nuo jo tvoskiantį 
aitrų vyrišką kvapą, tad puikiai supratau, kodėl Margo jį niekino. 
Navarietis, regis, nebuvo pratęs praustis, o ji švaros požiūriu buvo 
itin skrupulinga. 

— Be galo džiaugiuosi vėl jus matydamas, brangioji, - nutęsė jis. 
Tada nudelbė akimis virtinę vežimų su manta, kurie vienas po kito 
riedėjo į kiemą paskui mus. — Vaje, negi atsigabenot čia visą Paryžių? 

Nelaukdamas, ką ji atsakys, jis plačiai šypsodamasis atsigręžė į 
mane, - tarsi būtume matęsi vos prieš kokią savaitę. 

— Sveika atvykusi į mano kuklias valdas, teta Kotryna! 

Aš išsyk pastebėjau, kaip jis pasikeitė. Nors ir dėjosi esąs abejin- 
gas, nors ir vaidino atsainų padaužą, - ši kaukė pelnė jam visų Pary- 
žiaus kekšių palankumą, - tačiau aš iškart pajutau savotišką naujai 
atsiradusį jo pasitikėjimą savimi. Saugiai pasislėpęs savo kalnuotoje 
karalystėje ir apsuptas savo hugenotų, Navarietis pagaliau tapo savi- 
mi. Šįkart ne jis, o aš buvau viešnia svetimuose rūmuose. 

Aš savo ruožtu nusišypsojau. 

— Sūnau, kaip puikiai jūs atrodot! Čionykštis oras aiškiai jums 
tinka. 

— O kaipgi! - nusikvatojo jis. - Šiaip ar taip, tai mano oras! - Jis 
paėmė už rankos Margo. - Dovanokit, tai mūsų oras. Visa, ką tu- 
riu, dabar priklauso jums, mano karaliene. Eime, aš parengiau jums 
kambarius, - jis stabtelėjo. - Tikiuosi, liksite patenkinta, nors, die- 
važi, negaliu varžytis su Luvro prabanga. 

Išgirdau Margo atsakant: 

— O ašir nesitikėjau... 

Tada ji įsikibo jam į parankę ir leidosi palydima į pilį. Man beliko 
pėdinti jiems iš paskos ir stengtis nekreipti dėmesio į įžūlius žvilgs- 
nius, kuriais mane varstė jo patarėjai hugenotai. 


KOTRYNOS MEDIČI IŠPAŽINTIS +» 431 


Besiartinančių Kalėdų švenčių dingstimi Navarietis vis atidėlio- 
jo oficialius mūsų reikalus. Norėdamas pasipuikuoti Margo, jis 
surengė kelionę po šalį, ir jo valdiniai vaišino mus troškinta mėsa 
su česnakais ir gėlųjų vandenų upėtakiais. Paskui karališkąją porą 
kratydamasi neštuvais, aš mačiau raudonskruosčius žmones, kurie 
mane jie laikė baisingąja karaliene motina - žudynių kurstytoja, o 
kai kurie man pravažiuojant netgi iškeldavo du pirštus - apsaugą 
nuo blogos mano akies. 

Vis dėlto man ne itin rūpėjo, ką jie apie mane galvoja. Man kur 
kas įdomiau buvo stebėti jų santykius su Navariečiu. Kad jie jį myli, 
ir aklam būtų buvę aišku. Kur tik jis pasisukdavo, jį iškart apspisda- 
vo valdinių minios, ir jis visuomet pateisindavo jų lūkesčius: nėmaž 
nesibaimindamas dėl asmeninio savo saugumo, jis atidžiai klausy- 
davosi jų skundų ir prašymų. Supratau, kad grįžęs iš Prancūzijos jis 
pasistengė nusikratyti tingaus ir ištižusio valdovo įvaizdžio - dabar 
jis buvo laikomas tvirtu karaliumi, kuris puikiai suvokė, kad geriau- 
sia jo apsauga — tai Žmonių meilė. Kad ir jausdamasi kalta dėl tokių 
minčių, aš nejučiom lyginau jo paprastumą ir draugiškumą su savo 
sūnaus Henriko atsainiu manieringumu. Mano sūnui nuolat reikėjo 
saugotis tų, kas linki jam pikto, o Navarietis iš pažiūros visiškai nie- 
ko nesibaimino, ir jo gyvenimo džiaugsmas sušildydavo kiekvieną, 
kas tik pasipainiodavo jam po akių. Šalia jo net Margo kiek atitirpo 
ir ėmė jaunatviškai koketuoti. Man neatrodė, kad jiedu būtų kada 
dalijęsi bendru guoliu, tačiau matydama, kaip ji klapsi blakstieno- 
mis žiūrėdama į jį, pagalvojau, kad greičiausiai net nemalonus kūno 
kvapas nesutrukdys jam netrukus jos užkariauti. O kai ji pastos, Na- 
variečio ryšys su mumis pasidarys dar glaudesnis. 

Šiaip ar taip, gyvenime nebuvau patyrusi šaltesnės žiemos. Sni- 
go be paliovos ištisas savaites, pusnys užklojo viską aplink, ir, kol 
aš apsikūtojusi nesitraukiau nuo židinio akmeninėje jo tvirtovėje, 
Navarietis vaikštinėjo sau vienmarškinis tarsi vidurvasarį. Jo gyvy- 
bingumas ir galantiškumas vis dėlto ilgainiui mane priveikė, mat 
jis išties elgėsi taip, tarsi čia būtų koks užsitęsęs giminių apsilan- 

kymas. Mano nerimastis dar labiau sustiprėjo iš Biražo sužinojus, 
kad Anglijos karalienė Elžbieta pagaliau sutiko, kad Herkulis imtųsi 
ją mMerginti, ir Henrikas išsiuntė jaunėlį mano sūnų į Angliją laivu, 
prikrautu visokiausių dovanų. Man buvo apmaudu, kad negalėjau 
pati išlydėti Herkulio, ir nerimavau, kaip jis elgsis, atsidūręs taip toli 
nuo namų. 

Margo, antra vertus, čia pasijuto kaip namie. Vieną popietę, kai 
atsibudau iš pogulio dar labiau sustingusi ir sušalusi, nei prieš už- 
migdama, ir sykiu su Lukrecija patraukiau į menę ieškoti šilumos, 
išvydau savo dukterį viduryje tuščios patalpos, vadovaujančią vi- 
sai nedidelei tarnų kariaunai, - jie krūvomis tempė dėžes, baldus 
ir apmušalus. Įsitaisęs naujame paauksuotame krėsle prie židinio, 
Navarietis su šypsenėle lūpose nerūpestingai sukiojo rankose taurę. 

— Dio Mio, - šūktelėjau, - kas čia dabar? 

— O kaip jums atrodo? — burbtelėjo Margo. - Noriu šį tą atnau- 
jinti. Visi šie mūrai ir ledinės sienos — tai juk barbariška! Aš dabar 
esu karalienė ir turiu gyventi atitinkamomis sąlygomis. 

Aš žvilgtelėjau į Navarietį. Tas gūžtelėjo pečiais. 

— Šitaip ji netruks ištuštinti mano iždą, - sumurmėjo. — Ką gi, 
tada nors badausime stilingai! 

Tą vakarą, užsidėjusi vieną iš fantastiškų savo perukų ir apsivil- 
kusi atvirą vakarinę suknelę, Margo vadovavo penkiasdešimties pa- 
tiekalų puotai savo naujai išpuoštoje menėje ir aiškiai didžiavosi tuo, 
kad nė viena iš ten buvusių damų nė iš tolo neįstengė jos nustelbti. 
Paskui išgirdau, kad jiedu su Navariečiu pagaliau kartu permiegojo, 
tad galėjau nebebūgštauti, kad jie visą likusį gyvenimą taip ir nugy- 
vens, tarsi nesupratę tikrojo jų sąjungos tikslo. 

Kitą dieną Navarietis pranešė norįs mane matyti. 

Aš įžengiau į asmeninį jo kabinetą — vyrišką medžiu iškaltą kam- 
barį, kurio net įsišėlusi Margo nesugebėjo apversti aukštyn kojom; 
čia buvo didžiulis langas, pro kurį atsivėrė vaizdas į apsnigtus kal- 
nus, sudilęs kilimas po kojomis ir daugybė elnių ragų ant sienų. 

Jis mostu parodė man kėdę. Pripylęs porą taurių karšto sidro su 
prieskoniais, vieną padavė man ir tiesiai išrėžė: 


KOTRYNOS MEDIČI IŠPAŽINTIS +» 433 


— Aš noriu užbaigti mūsų susitarimą. Man nereikia, kad mano 
gyvenimas būtų darkomas labiau nei ligi šiol. Sakykit, ko čia atva- 
žiavot, ir, jei galėsiu, aš jums tai suteiksiu. 

Priblokšta tokio tiesmukumo, aš pirmiausia gurkštelėjau sidro. 

— Norėčiau, kad mudu sutartume, - prabilau. - Tikiu, kad mudu 
sieja tai, jog abu trokštame taikos. 

— A, tai negi jau atėjo metas pamiršti praeitį? 

Aš krūptelėjau. 

— Jūs šaipotės? 

— Nė truputėlio. Tačiau jūs juk ne taikos čia atvažiavot. Jūs no- 
rit sudaryti sutartį. Jums reikia mano palaikymo ir karinės paramos 
prieš Gizą; savo ruožtu jūs pažadėsit išsaugoti man įpėdinystės tei- 
sę. Aš neklystu? 

Jis ramiai žiūrėjo į mane laukdamas, ką atsakysiu, o aš tuo tarpu 
suvokiau, kad tas ateities pažadas, kurį įžvelgiau jame, kai buvo dar 
visai mažas, jau įsikūnijo. Jam vis dar trūko subtilumo, tačiau, jei 
sugebės išvengti būdingo jaunam karaliui puikavimosi heroizmu, 
laikui bėgant Henrikas Navarietis gali tapti didžiu valdovu. Ši mintis 
sukėlė man ir džiaugsmą, ir nerimą: jis buvo puiki atrama priešinan- 
tis Gizo machinacijoms, tačiau vis tiek liko eretikas. 

— Taip, —- atsakiau, kilstelėdama smakrą, — jūs teisus. Būtent to 
čia ir atvažiavau. 

Jis žengė prie stalo. 

— Vertinu jūsų atvirumą. Tačiau turint omenyje, kad ne aš kurs- 
tau pralieti kraują, kas man iš to, jei priimsiu jūsų sąlygas? 

— Jūs sustabdysit Gizą. Jums reikia tik... 

— Atsiversti? — jis nusijuokė. - O kuriems galams? Jūs juk neno- 
rit, kad paveldėčiau Prancūziją. Jums tereikia laikino gelbėtojo, kol 
jūsų sūnus susilauks įpėdinio. O tada jūs manęs atsižadėsit. 

— Netiesa, - atšoviau. - Jūs nė neįsivaizduojat, kiek aš dėl jūsų 
padariau. 

— Oi, aš žinau, - tyliai ištarė jis. - Daugelis sako, kad labiau už 
viską jūs trokštate valdžios, tačiau aš matau, kad jūs darote tik tai, ką 
manot esant būtina apsaugoti savo sūnų karalystei. Mudu ne tokie 
jau skirtingi, nors dažnai renkamės nevienodas priemones. 

Aš įsistebeilijau į jį. 

— Kąjūs norite pasakyti? 

Jis įdėmiai mane nužvelgė. 

— Sakau, kad žinau, jog tąnakt išgelbėjot man gyvybę. Jūs palikot 
mane gyvą, o paskui leidot pabėgti. Tuo metu aš net nesupratau, 
kodėl likau gyvas, kai šitiek kitų Žuvo, tačiau dabar jau žinau. Dėl 
kažkokios priežasties mudviem skirta žaisti šį žaidimą. Būtent todėl 
aš ligi šiol esu vedęs jūsų dukterį ir nepareikalavau anuliuoti san- 
tuokos. Tačiau ateina metas, kai žmogui tenka ginti tai, kuo jis tiki, 
nepaisant nieko. O aš turiu ginti savo tikėjimą. 

Jis apsisuko ir atidarė stalčių. 

— Be to, mano atsivertimas nieko neduotų. Matot, Gizas priėmė 
nemenką Ispanijos paramą už tai, kad sudarytų Katalikų lygą prieš 
mane. 

Pagauta klaikios baimės, aš paėmiau jo ištiestą popieriaus skiau- 
tę ir vargais negalais susitelkiau į tai, kas ten parašyta. 

Mano ponas kunigaikštis pripažįsta priėmęs pasiūlytą penkias- 
dešimties tūkstančių aukso ekiu sumą iš jo katalikiškosios didenybės, 
skirtą erezijai sunaikinti. Patikiname jūsų didenybę, kad kunigaikš- 
tis padarys viską, kas įmanoma, kad užkirstų kelią eretikui Nava- 
riečiui pretenduoti į... 

Likusi dalis buvo nuplėšta. 

— Iš kur jūs tai gavote? — paklausiau, nepajėgdama nuslėpti vir- 
pulio balse. 

— Mano patruliai kartais vis nutveria per sieną vykstančius ne- 
teisėtus pasiuntinius; jų krepšiuose dažnai būna baisiai įdomių da- 
lykų. Nepatikėsit, ko tik žmonės neduoda gabenti visiškai nepažįs- 
tamiems! Deja, šiam pasiuntiniui pavyko pasprukti su likusia laiško 
dalimi, - jis šyptelėjo. - Taigi, kaip matot, nesvarbu, koks bus mano 
tikėjimas, Gizas nenurims tol, kol negaus mano galvos. 

Aš sunkiai nurijau seiles. 

— Iš kur... iš kur jūs žinot, kad čia - tiesa? Bet kuris ko nors vertas 
pasiuntinys sugeba suklastoti žinias taip, kaip reikia jo šeimininkui. 

— Aš žinau, kad čia — tiesa, nes pažįstu Gizą. Kaip ir jūs. —- Jis 
apėjo stalą, paėmė mano ranką ir kilstelėjo sau prie lūpų. - O dabar, 

teta Kotryna, manau, kad sūnui jūsų reikia. Gal paskui, kai susitvar- 
kysit su Gizu, mudu galėsime ir vėl susitikti. 

Tai taręs, jis išėjo pro duris. Klausydama tolstančių jo žingsnių, 
aš tvirtai sugniaužiau rankoje tą popieriaus skiautę. 


Į Paryžių grįžau tik lapkričio viduryje, nebuvusi jame ištisus devynis 
mėnesius. Biražo atvažiavo manęs pasitikti; su savo juodo damas- 
to drabužiu jis atrodė panašus į krabą, o gumbuotos rankos kietai 
gniaužė lazdą, kai ropštėsi į mano karietą. 

— Gatvėse neramu, - pranešė jis. — Prasidėjo maras, ir jo dide- 
nybė su karaliene užsidarė Vensene. Liga kol kas plinta tiktai skur- 
džiausiuose miesto kvartaluose, bet jis atsisako grįžti, kol nėra ti- 
kras, kad jam niekas negresia. — Biražo nutilo ir užsikosėjo, dengda- 
masis ranka burną. Jis atrodė baisiai: išgeltęs ir sukumpęs, o kaulėti 
pečiai, atrodė, tuoj perdurs rūbus. 

— Kas dar? — paklausiau tyliai. Nereikėjo man tokiam ilgam lai- 
kui išvykti ir užkrauti sunkios rūpinimosi mano sūnumi ir karalyste 
naštos šiam silpnam, nusenusiam bičiuliui. 

— Dar tas reikalas, kurį minėjote, - pridūrė Biražo. - Neturiu jo- 
kių duomenų, kad ispanai būtų sumokėję, tačiau Gizas nuolat slapta 
susitikinėja su kitais katalikais didžiūnais. Atrodo, jis kuria sąjungą 
su Ispanija ir Roma pagal savo velionio tėvo sugalvoto triumvirato 
pavyzdį. 

— Vadinasi, - nutęsiau, žiūrėdama į Paryžiaus katedros bokš- 
tus, - Randuotasis ir vėl prisikėlė. Nenuleiskit nuo jo akių. Noriu 
žinoti viską, ką jis daro, kur vyksta, su kuo susitinka. Ateis metas, aš 
su juo atsiskaitysiu. 


Ana Marija netvėrė iš džiaugsmo, vėl mane pamačiusi. Kai apsika- 
binome ir mudvi su Lukrecija nusimetėm kelioninius apsiaustus, 
pagalvojau, kaip besąlygiškai aš pasitikiu šitomis dviem moterimis. 
Nuo pat atvykimo į Prancūziją juodvi buvo nuolatinės mano paly- 

dovės, visuomet atsirasdavo šalia, kai tik man jų prireikdavo, ir nė 
viena neturėjo nei savo vyro, nei vaikų, nei šeimos. 

Tą vakarą aš ilgai sėdėjau prieš veidrodį. Mane kamavo reu- 
matas, prasta kraujotaka, o vis pasikartojantys spazmai krūtinėje 
trukdė kvėpuoti; negana to, dar ir plaukai visiškai pražilo. Buvau 
liepusi Lukrecijai trumpai juos nukirpti, nes viešumoje visada dė- 
vėdavau kyką su šydu, tad nebemačiau reikalo puoselėti garbanų. Iš 
pradžių netgi džiaugiausi jų atsikračiusi: pagaliau nebereikėjo kas 
savaitę dažyti jų riešutmedžio syvais, sukti karštomis žnyplėmis ir 
raityti įmantrių šukuosenų. Tačiau dabar, tyrinėdama blankų savo 
atvaizdą ir matydama baltus kaip sniegas pūkus ant galvos, negalė- 
jau nepastebėti vis labiau ryškėjančių senatvės ženklų. Smakras man 
suglebo, kaktą ir skruostus išvagojo gilios raukšlės, o tamsios akys, 
kadaise buvusios didžiausia mano grožybė, dabar buvo įdubusios ir 
be kibirkšties, oda ties jų kampučiais — nelygi lyg krepas. 

Ana Marija atnešė man naktinę kepuraitę. 

— Kaip manot, ar aš labai sena? - tyliai paklausiau jos. 

Jos akys susidūrė su manųjų atspindžiu veidrodyje. Iš visų mūsų 
trijų ji atrodė panašiausia į save jaunystėje: keistas jos veidas išliko 
beveik nesusiraukšlėjęs, o mažas ūgis ir skubrūs judesiai darė amži- 
nos jaunystės įspūdį. Ji šyptelėjo. 

— Jūs niekad nebūsite sena, mano ponia, kol Prancūzijai jūsų 
reikės. 

Aš kilstelėjau ranką ir suspaudžiau delne jos rankutę. 

— Taip, - sumurmėjau, - ir man taip atrodo. 

Aš atsiguliau ir išvargusi iškart užmigau. O tada susapnavau 
sapną. 

Nuo lubų ant manęs varva kraujas. Aš guliu paslika lovoje; jau- 
čiu, kaip mano lūpos žiojasi rėkti, bet savo balso negirdžiu. Kraujo 
lašai bėga dažytomis lubų sijomis ir vienas po kito kapsi ant mano 
apkloto. Tai mirtis. Ji mane supa. Juntu jos geležinį alsavimą, kone 
jaučiu jos sūrų kartumą. Aš blaškausi, bandau nors kiek pasislinkti, 
bet lašai kapsi vis smarkiau, smarkiau ir smarkiau, jie virsta lietu- 
mi, kuris pilasi ant manęs, merkia atviras mano akis, bėga į burną... 

— Mano ponia, pabuskit! —- Lukrecija mane purtė, palinkusi prie 
lovos. 

Aš sunkiai atsisėdau, visa permirkusi prakaitu. 

— Dio Mio, kokį šiurpų sapną ką tik sapnavau! 

Ji nenuleido nuo manęs akių. 

— Jūs taip rėkėt! Pažadinot mus net kitame kambaryje. 

— Kiek dabar valandų? — sumurmėjau, ir ji dėbtelėjo į užpūstą 
žvakę man prie lovos, kurioje buvo įrėžtos valandos. 

— Jau tuoj prašvis. Gal dar truputį pamiegokit? 

— Ne. Man... man reikia keltis. Šiandien privalau būti Vensene ir 
susitikti su Henriku. 

Aš greit atsikėliau, ir Lukrecija padėjo man apsirengti. Sapno 
įspūdis vis dar manęs neapleido. Ji nuėjo pakurti ugnies ir pastatė 
šalia židinio grafiną, kad pašildytų man vyno. 

— Gal atnešti ko nors užvalgyti? - paklausė ir staiga keistai nutilo. 

— Lukrecija, - paklausiau, - kas yra? 

Ji tylėjo; atsigręžusi aš ant slenksčio pamačiau Henriką. Atrodė 
liesas ir išbalęs, vilkėjo paprastu juodu švarku, o palaidi plaukai dry- 
ko ant pečių. 

— Aš dėl Herkulio, - dusliu balsu ištarė jis. 

Man suspaudė gerklę. 

— Bet juk Herkulis Anglijoje mergina karalienę Elžbietą... 
liuteronų maištą. Jį paėmė į nelaisvę. Biražo sumokėjo išpirką. Jis 
grįžo prieš kelias dienas, bet... - Henriko balsas virpėjo. - Mama, 
jūs turite jam padėti. Daktaras Parė sako, kad jis miršta. 

Aš sustingau ir stovėjau nė nekrustelėdama — nepatikėjau savo 
ausimis. 

— Miršta? 

— Taip. Jam sužeidė koją, tada prasidėjo užkrėtimas. Prisaikdinau 
visus nieko jums nesakyti, norėjau pranešti pats. Bet jūs tokia pavar- 
gusi po kelionės, jums reikėjo pailsėti. 

Aš stvėriau chalatą. 

— Veskit mane pas jį! 

Biražo su senuku Parė stovėjo prie lovos. Jiedu liūdnai nužvelgė 
mane; abiejų veidai atrodė papilkėję iš nuovargio. Tikriausiai jiedu 
kiaurą naktį budėjo prie mano sūnaus, kad aš galėčiau pamiegoti. 

Aš priėjau prie lovos. Po blyškia Herkulio oda buvo aiškiai matyti 
gyslos. Jo balsas gergždė ir buvo ne ką garsesnis už šnabždesį: 

— Mama, jūs grįžot... 

Aš uždėjau ranką jam ant kaktos. 

— Man sakė, kad jūs sužeistas. Pažiūrėsiu, gerai? — pasakiau švel- 
niai, jausdama nuo jo tvoskiantį karštį. Jo veidas net susitraukė iš 
baimės: 

— Neleiskit jiems! Neleiskit nupjauti man kojos! 

— Jie nenupjaus. Prižadu. 

Parė tuo tarpu kilstelėjo ir nudengė paklodę. Pamačiusi pūliuo- 
jančią žaizdą ant dešiniosios jo šlaunies, aš vos susilaikiau garsiai 
nesurikusi: koja taip karščiavo, kad atrodė, jog tuoj pertrūks. Baisūs 
raudoni dryžiai lyg kokie čiuptuvai tiesėsi link ištinusios kirkšnies. 

— Esu tokių matęs mūšio lauke, - pasakė Parė. - Tinkamai negy- 
dant, užkratas patenka į kraują. Kai jį parvežė, jis jau labai sunkiai 
sirgo, ir pjauti aš nedrįsau. O dabar... 

Aš jį nutraukiau. 

— Aš jūsų nekaltinu. Eikit, atneškit man karšto vandens, švarios 
drobės ir aguonų. — Aš nubraukiau nuo šalia stovinčios kėdutės 
sumestus drabužius ir atsisėdusi paėmiau Herkulį už rankos. - Aš 
čia, - pasakiau. - Dabar jau viskas bus gerai, pamatysit. — Ištiesu- 
si kitą ranką, paglosčiau jam skruostą. Nors buvo apžėlęs neskusta 
barzda, net dygūs ir vešlūs jos šeriai nepajėgė paslėpti graudžiai su- 
nykusio veido. 

— Mama, - sudejavo jis, - man taip baisu! 

Akys man priplūdo ašarų. Jis buvo mano kūnas ir kraujas, pasku- 
tinis mudviejų su vyru meilės vaisius. Jis visąlaik buvo nuskriausta- 
sis - paženklintas ligos ir paliktas bejėgis pasaulyje, kuriame viešpa- 
tauja žiaurumas. Ir aš jį apleidau, o turėjau apginti. Turėjau pasirū- 
pinti, kad jis būtų saugus. 

— Nebijokit, - sušnibždėjau. - Dabar jau viskas gerai. Aš jus my- 
liu. Ir jūsų brolis Henrikas ir sesė Margo jus myli. 


KOTRYNOS MEDIČI IŠPAŽINTIS +» 439 


Aš sėdėjau prie jo lovos dar šešias dienas: valiau žaizdą ir gir- 
džiau jį didžiuliais kiekiais aguonų ir rabarbarų nuoviro. Jis taip su- 
lyso, kad net kaulai barkšojo. Žinojau, kad jo niekas nebeišgelbės, 
užtat pasirūpinau, kad jam bent kuo mažiau skaudėtų. Kai jis ėmė 
tankiai ir negiliai alsuoti, o koja pajuodo, aš priguliau greta ant lovos 
ir suėmusi jo galvą priglaudžiau sau prie krūtinės. Niūniavau jam 
lopšines, kokias kiekviena motina dainuoja savo vaikui, ir jis glau- 
dėsi prie manęs, užliūliuotas mano balso ir mano rankų, be paliovos 
glostančių jam plaukus. 

Kai pagaliau jis suglebo, širdis man suskilo į tūkstančius šukių. 
Apsikabinusi negyvą jo kūną, aš raudojau taip, kaip niekad nebuvau 
verkusi, kol buvo gyvas: negailestingas likimas atėmė iš jo viską, jam 
nespėjus net žvilgtelėti į pažadėtą ateitį. 

Aš netekau sūnaus. O Henrikas - įpėdinio. 

Jei Gizui dabar pavyks, Prancūzija neteks visko. 


Palikusi Herkulio palaikus balzamuoti, aš nuėjau pas Henriką į jo 
apartamentus. Jis pakilo iš krėslo ir akimis įsisiurbė man į veidą. 

— Ar jis... 

Aš linktelėjau; jis sudejavo ir nusigręžė. Tada pasakiau: 

— Mums reikia plano, - stengiausi kalbėti ramiai, kad nuslėpčiau 
siaubą, kuris baigė mane uždusinti. Dabar labiau nei bet kada turė- 
jau būti stipri. Pavojus, kurį kėlė tai, kad Henrikas neturi įpėdinio 
kataliko, atrodė milžiniškas. 

— Plano? - jis su neslepiama baime pakėlė akis. - Kokio plano? 
Ką dar turėčiau daryti? 

Aš atrėmiau jo žvilgsnį. 

— Pakviesim Navarietį į rūmus. Jis juk dabar - galimas jūsų įpė- 
dinis. Ir nors jis mane tikino dar sykį neatsiversiąs, turim įkalbėti jį 
klausyti sveiko proto. 

Henrikas drebančia ranka persibraukė per plaukus. 

— Kviesti jį į rūmus? Juk jis — eretikas! Gizas nieku gyvu neleis 
skelbti jo įpėdiniu. Greičiau jį nudės! 

— Visko gali būti, —- aš patylėjau. - Tačiau Luiza dar jauna, jūs — 
irgi. Jeigu ji pastotų... - Mano samprotavimus nutraukė isteriškas jo 
juokas. Staiga jis nutilo. 

— Supraskit, - sušnibždėjo paskui, - aš bandžiau. Dievas mato, 
aš tikrai stengiausi. Aš ją liečiu, glostau, glamonėju... ir nejaučiu nie- 
ko! Aš negaliu... — Jis sunkiai nurijo seiles ir sielvartingai pažvelgė 
į mane. — Ji dėl to nekalta. Tai aš... Aš nepajėgiu susijaudinti... su 
moterimi. 

Šie žodžiai sugriovė paskutinius jo sukurtos iliuzijos likučius. Aš 
nepriekaištavau. Neraginau ir nedrąsinau jo. Kaip ir aš, jis nemokėjo 
vaidinti jausmų. Mudu ne taip buvome sukurti. Man reikėjo susitai- 
kyti su tuo, kad jo palikuonių nesulauksiu. 

Taigi mums beliko tik Navarietis. Jis turėjo išgelbėti mus nuo 
Gizo. 

Aš ištiesiau rankas, ir Henrikas kniubo man į glėbį. Jis vis tiek 
buvo mano sūnus. Ir mūsų karalius. 

Kol jis gyvas, negalima prarasti vilties. 

— Pasitikėkit manim, - ištariau. - Aš jus apsaugosiu. Iki paskuti- 
nio atodūsio kausiuos už jus. 


TRISDEŠIMT SEPTYNI 


APLA 


UDU SU HENRIKU IŠJOJOME UŽ PARYŽIAUS VARTŲ SUTIKTI 

Navariečio. Abu vilkėjome gedulo rūbais - dėl Herkulio, ku- 
rio kūnas buvo paguldytas Sen Deni abatijoje. Laukdami atsakymo į 
savo kvietimą, mes ilgai atidėliojome laidotuves. Galiausiai, po kelių 
savaičių, Navarietis pranešė trokštąs šią sielvarto valandą būti kartu 
su mumis. Jis turėjo netrukus atvykti; sykiu mes pamėginsime rasti 
būdą, kaip sutramdyti Gizą. 

Kai išvydome lėtai iš slėnio mūsų link judančią vilkstinę, aš ėmiau 
įtariai ją apžiūrinėti. Palyda netgi pagal kuklius Navaros papročius 
atrodė apgailėtinai menka — vos saujelė raitelių ir keli vežimai. Kai 
jie priartėjo, Henriko rankos stipriai sugniaužė pavadžius. 

— Matau Margo, - tarstelėjau. - O Navariečio su ja nėra. 


Karalienės rūmuose mano duktė stovėjo vilkėdama tik kelius sie- 
kiančius marškinius, o purvini viršutiniai drabužiai buvo sumesti jai 
po kojų. Išvargusios jos damos tempė karšto vandens ąsočius ir pylė 
į audeklu išklotą vonią. Aš laukiau, nekantriai stuksendama koja. 
Damos tūptelėjusios pasišalino. Margo atsiduso ir įlipo į vonią. 

— Po galais, - pratrūkau nebeištvėrusi, — tai kur jis? Negi jis ne- 
supranta, kad gali paveldėti Prancūzijos sostą? 

Ji rožėmis iškvėpintu vandeniu plovė putlias savo krūtis. Mano 
apmaudui, jos pilvas tebebuvo plokščias. 

— Jis prašė perduoti apgailestavimą, tačiau buvo priverstas per- 
svarstyti savo sprendimą, nes tam pasipriešino jo Taryba. Jų nuo- 
mone, jam čia būtų nesaugu. O norėdamas tapti įpėdiniu, jis juk 
turėtų vėl atsižadėti savo tikėjimo, tiesa? Pasak jo, tokio sprendimo 
jis negali lengvai padaryti. Jis parašė jums laišką, — ji mostelėjo į 
krūvą lagaminų, suverstų prie lovos. - Jis mano krepšyje. 

Medžiaginis jos krepšys gulėjo atsegtas, iš jo kyšojo kvepalų ir 
dažų buteliukai. Po emaliuotu veidrodėliu šiaip taip radau sulanks- 
tytą lapą su Navariečio anspaudu. 

Siunčiu Jūsų Malonybei kuo šilčiausius linkėjimus ir apgailestau- 
ju, kad šiuo tragišku metu negaliu būti su jumis ir su Jo Didenybe 
savo pusbroliu. Aš skaudžiai sielvartauju dėl Jo Šviesybės Herkulio, 
Alansono kunigaikščio, netekties, tačiau valstybės reikalai neleidžia 
man išvykti iš savo karalystės, kol Taryba nepakeis savo sprendimo. 
Viliuosi, kad Jūsų Malonybė nepamiršo paskutiniojo mūsų pokal- 
bio, kuriame jus perspėjau, nes ištikimieji Prancūzijos hugenotai to- 
lydžio siunčia man žinių, kad vienas didikas ir toliau bando telkti 
savo rankose neteisėtas galias, o tai gali kelti grėsmę Jo Didenybei. 
Prašau laikyti mane jums draugišku valdovu, labai nerimaujančiu 
dėl mano pusbrolio karaliaus gerovės; nuoširdžiai tikiuosi, kad Jūsų 
Malonybė ir Jo Didenybė sugebėsite pažaboti to pono ambicijas, kol 
ne per vėlu. O iki tol aš vargu ar galėsiu gauti savo Tarybos leidimą 
keliauti į Prancūziją. 

- Jis jumis nepasitiki, - įbedusi į mane akis, pareiškė Margo. — 
Jis mano, kad Gizas nužudytų jį lygiai kaip Kolinji. Aš nesugebėjau 
įtikinti jo apsigalvoti. 

— Reikėjo labiau pasistengti! 

Aš sulanksčiau laišką ir įsikišau į savo suknios kišenę. 

— Lengva jums kalbėti, - atšovė ji. - Man nuo jo jau bloga! Jis el- 
giasi su manim lyg su savo nuosavybe. Vos jums išvykus, jis vėl ėmė 
gerti ir medžioti be paliovos, o mano išlaidoms nebedavė nė su! Aš 
šito nepakęsiu! Aš - jo žmona, jo karalienė. 

Aš žiūrėjau į ją su pasidygėjimu. 

— Jūs nė trupučio nepasikeitėt! Jauniausias jūsų brolis dar nė ne- 
palaidotas, o jūs galvojate tik apie save. Jei Navarietis atsisakė vykti, 
jums irgi reikėjo pasilikti! | 

Ji taip staigiai atsisėdo vonioje, kad net vanduo kliūstelėjo per 
kraštus. 

— Nedrįskit prikaišioti man Herkulio! - Aš su nuostaba išvydau 
jos akyse ašaras. — Jis vienintelis mane mylėjo. Nė vienas iš jūsų 
juo nesirūpinot, nė vienas nepajudinot nė piršto, kad jį išgelbėtu- 
mėt! Jūs leidot Henrikui išsiųsti jį į Angliją, ir štai —- jis negyvas! 
Tai jūsų kaltė. Amžinai jūsų kaltė! Prancūzija jums visada buvo 
svarbiau už viską: už šeimą, už Dievą ir už visa kita! Ir pažiūrėkit, 
kas iš to išėjo! 

Žiaurūs jos žodžiai atėmė man žadą; negana to, jie nejučiom at- 
kartojo kaltę, kurią pati jaučiau širdyje. 

— Aš tiesiog nėriausi iš kailio, — toliau aiškino ji, lipdama iš vo- 
nios. - Tikinau Navarietį, kad jam užteks tik nuvykti į Paryžių ir 
išklausyti mišių, ir jis taps sosto įpėdiniu. Aš maldavau jį Herkulio 
atminimo vardu pamiršti mūsų skirtumus. Ir ką? Jis tik juokėsi iš 
manęs. Jis amžinai juokiasi — toks linksmuolis karalius, kad jį kur! 

Ji stvėrė rankšluostį ir susisuko į jį. 

— Man jau gana! Aš šitiek laiko tūnojau tam jo apgailėtinam 
dvare ir šypsojausi, kol net dantys paskaudo. Kenčiau jo patarėjų 
užgaules ir klausiausi tų klaikių laidotuvių giesmių, vaidinau parei- 
gingą Žmoną, o jis tuo tarpu dulkinosi su kiekviena kekše, kuri tik 
pasipainiodavo po akių, ko! galiausiai išsirinko meilužę iš mano pa- 
čios damų! Jis beširdis. Išsiuntė mane per sieną nė neatsisveikinęs; 
jo sargyba palydėjo mane tik ligi Provanso. Kaip kokia našlė gavau 
vos su keliais palydovais belstis per visą Prancūziją! Dėl manęs tegu 
jis nors supūva. Daugiau pas jį nebegrįšiu! 

Aš kilstelėjau antakius. Kad ir kaip sielvartaudama, čia buvo ti- 
kroji Margo, kokią aš pažinojau: kvaila akiplėša, paisanti tik savo 


pačios poreikių ir interesų. 

— Nieko panašaus, - atrėžiau. — Ir siūlyčiau jums per daug pato- 
giai čia neįsikurti, nes vos pasibaigus oficialiam gedului aš pati jus 
pas jį nuvešiu. 

Nelaukdama, ką ji atsakys, aš apsisukau ir išdrožiau lauk. Turėjau 
susiprasti, kad Navarietis nesileis iškrapštomas iš savo saugaus prie- 
globsčio, kad jis nerizikuos vėl tapti mūsų belaisviu arba Gizo auka. 
Taigi, jei jau jis nevažiuoja pas mane, teks man pas jį vykti. 

Aš jam siūlau karūną ir, kas bebūtų, jis turi atsiversti ir ją priimti. 


Aš pasistengiau, kad Herkulio laidotuvės būtų kuo prašmatnesnės. 
Karstą leidžiant į kriptą, Margo graudžiai raudojo, bet jau po kelių 
dienų ji linksmai smaginosi su svečiais mano rūmuose: žvakės ne- 
geso ir juokas aidėjo iki išnaktų, prieštaraudami dramatiškiems jos 
aiškinimams, kaip ji liūdinti brolio. 

Keturiasdešimties dienų gedulas pagaliau baigėsi. Henrikas su 
Luiza turėjo atidaryti dvaro sezoną Luvre, o aš nuvykau į karalie- 
nės rūmus paimti Margo ir palydėti į iškilmes. Radau ją apsivilkusią 
juodo aksomo suknele su tokia aukšta ir plačia apykakle, kad net 
rėmino galvą, o korsažas buvo perkirptas ties pečiais ir iškirptė be- 
veik atidengė krūtinę. Aplink kaklą ji buvo apsisukusi kelis perlų vė- 
rinius, akis apvedžiojusi juodai, o lūpas nusitepusi ryškiai raudonai. 

— Atrodot kaip kekšė, - pasipiktinau. - Tučtuojau prisidenkit! 

Ji žybtelėjo akimis ir pasičiupo permatomo audinio šalį. Užsime- 
tusi jį ant pečių, išdidžiai nudrožė prie laukiančios karietos, o aš 
gavau tursenti iš paskos. 

Luvre jau būriavosi dvariškiai, užlieti auksinės vaško žvakių švie- 
sos. Vis dėlto menė nebuvo nė perpus tokia pilna, kaip aš tikėjausi. 
Amžini mūsų nepritekliai ir neaiškus įpėdinystės klausimas daugelį 
kilmingųjų privertė pasilikti savo tėvonijose. Tačiau sykiu su Margo 
įsitaisiusi greta sosto pakylos, aš pastebėjau kelis didžiūnus katali- 
kus — barzdos vargiai galėjo paslėpti pašaipias šypsenėles jų lūpose. 

Ore tiesiog tvyrojo įtampa: ją jautei kaip ir židinių dūmus ar vai- 
šėms patiekto kepto šerno kvapą. Pažui įdėjus mėsos į lėkštę, skran- 

dis man suspazmavo, ir aš atstūmiau valgį. Peržvelgusi susirinku- 
sius menėje svečius, pastebėjau vienišą figūrą, stovinčią piliastrų 
šešėlyje; plačius jo pečius gaubė ryškiai raudonas apsiaustas. 

Krūptelėjau suvokusi, kad žiūriu į Gizą. 

Nuo pat žudynių nebuvau jo mačiusi. Po raudonu apsiaustu jis 
vilkėjo tamsų aksominį švarką, lyg oda prigludusį prie raumeningo 
kūno, šviesūs, kone balti jo plaukai buvo prišukuoti prie pat viršu- 
galvio — kaip kareivio, o liesas veidas švytėjo išdidumu. Būdamas 
trisdešimt penkerių, jis su kaupu įkūnijo tą grėsmę, kurią kėlė tėvo 
kraujas, tekantis jo gyslomis; negana to, jis dar skleidė aistrą ir gai- 
vališkumą, kurie jo tėvui, Randuotajam, nebuvo būdingi. Aš puikiai 
supratau, kodėl mano duktė taip dėl jo sielvartavo; apie tai pagalvo- 
jus, mano žvilgsnis nukrypo į Margo. 

Ji atsilošusi ir šypsodama sėdėjo kėdėje. Mano širdis ėmė smar- 
kiai daužytis. Dirstelėjau į pakylą, kur sėdėjo Henrikas su Luiza; kad 
ir kokia išsipuošusi, ši atrodė blyški ir bedvasė lyg šešėlis, o jai nuo 
riešo karojo pririštas rožinis. Mano sūnus pagavo mano žvilgsnį ir 
pasekė jį viršum dvariškių minios piliastrų link, o tada sustingo ir 
išblyško lyg mirtis. 

Aš bandžiau valgyti, bet mėsa rodėsi lyg medinė. Jaučiau į save 
įbestas Gizo akis. Margo kažką plepėjo su jai iš dešinės sėdinčia 
dama ir be paliovos vis pylėsi sau vyno iš grafino. Ji nudavė nė neį- 
tarianti, kad buvęs meilužis yra menėje, nors jos žvilgsnis tolydžio 
vis nuslysdavo prie jo. Aš pajutau tarp jų kažką esant - juodu jungė 
kažkokia nebyli intriga. Pasislinkau ant paties kėdės kraštelio; Hen- 
rikas tuo tarpu atsistojo. Herkulio mirtis sukėlė grėsmę Valua di- 
nastijai, valdžiusiai kone du šimtus metų, ir mudu abu su Henriku 
buvome rūpestingai parengę šią jo kalbą. 

Henrikas su purpurine mantija ir safyrais padabinta karūna ant 
galvos kalbėjo sklandžiai ir išraiškingai, jo balsas skardžiai aidėjo 
menėje: jis pareiškė sielvartaująs dėl Herkulio netekties ir pabrėžė 
būtinybę gydyti nesantaikos karalystėje padarytas žaizdas. 

— Ir tegu mano priešai žino, —- baigdamas pareiškė jis ir įbedė 
akis į Gizą. —- Šiuo sunkiu metu aš nepakęsiu jokių vaidų. Prancū- 

zija privalo būti svarbiausia — aukščiau visko. Todėl, - jis mostelėjo 
į Margo, - aš skiriu savo sesers vyrą, savo pusbrolį ir bendravardį 
Henriką Navarietį mūsų sosto įpėdiniu, jeigu tik jis sutiks su mano 
nurodytomis sąlygomis, kol jos malonybė mano karalienė Dievo va- 
lia pagimdys sūnų. 

Dvariškiai pratrūko karštai ploti. Henrikas jau norėjo sėstis, bet 
tada į priekį žengė Gizas. 

— Jūsų didenybe, — kreipėsi jis taip garsiai ir valdingai, kad visi 
iškart nutilo. - Mes visi žavimės jūsų noru pirmiausia galvoti apie 
karalystę, tačiau bijau, kad Prancūzijai šiuo metu reikia esmingesnio 
sprendimo nei jūsų įpėdinio pasirinkimas. 

Henrikas sustingo. Aš greit pašokau. 

— Pone kunigaikšti, mes ką tik paskelbėme savo... 

— Aš nesu kurčias, ponia, - nutraukė jis. O tada ryžtingai Žen- 
gė prie pakylos. Priėjęs iš po apsiausto ištraukė kažkokį paketą. Aš 
neįstengiau atplėšti akių nuo didžiulių, išpampusiomis gyslomis jo 
rankų, kurios mirtinai subadė Kolinji ir išmetė pro langą iš antro 
aukšto. 

Gizas įžūliai mojavo atsineštu paketu. 

— Štai čia surašyti miestų, besiribojančių su Navara, merų skun- 
dai. Navarietis nebaudžiamas juos puldinėja ir net nušalina mūsų 
pareigūnus katalikus, vietoj jų skirdamas eretikus. Kol mes gedėjo- 
me mirusio dofino, jis spėjo pasirūpinti, kad visi miestai, supantys 
jo karalystę, taptų pavaldūs vien jam. 

Aš dėbtelėjau į Margo. Ji atrėmė mano žvilgsnį, o jos akys buvo 
šaltos lyg oniksas. 

Henrikas nė nekrustelėjo ir nepasakė nė žodžio, tik stebeilijosi į 
Gizą. Mačiau, kaip keistai mainosi jo išraiška: veide atsirado kažko- 
kio atšiaurumo, jis kietai suspaudė žandikaulius ir išsiviepė, rody- 
damas dantis. 

— Jūsų didenybe, - toliau kalbėjo Gizas, - Navarietis jus mulki- 
na. Jis niekad nesutiks su jūsų sąlygomis. O užėmęs jūsų sostą jis 
ketina visus mus paskandinti erezijoje! 

Kai Henrikas pagaliau prabilo, jo tonas buvo ledinis. 

— Jūs geriau nei kas kitas žinote, kaip lengva suklastoti įrodymus, 
kai jų net nėra. Jei visa tai, ką sakote, tiesa, kodėl gi aš lig šiol nieko 
apie tai negirdėjau? 

— Ašir pats vos prieš kelias dienas iš patikimo šaltinio gavau šiuos 
liudijimus, — su geležiniu santūrumu, keliančiu man baimę, atsakė 
Gizas. Skirtingai nei Randuotasis, jis mokėjo valdytis. - Aš atsku- 
bėjau jūsų įspėti, bet nuo mano dvaro Žuanvilyje iki čia — tolimas 
kelias. Jeigu jums kyla abejonių, perskaitykite pats! - jis padėjo pa- 
ketą ant pakylos. — Jūs pamatysit, kad, kol Navarietis gyvas, mums 
neverta tikėtis taikos. Jis kelia grėsmę mūsų tikėjimui ir stabilumui... 

Henrikas kilstelėjo pirštą, ir Gizas nutilo. 

— Verčiau gerai pagalvokite, prieš dar ką nors sakydamas, kad ne- 
nueitumėt per toli. Džiaukitės, kad dar nesate suimtas, turint ome- 
ny ankstesnius jūsų darbus. 

Pamačiau, kaip po barzda išryškėjo Gizo žandikaulis. 

— Jūs be reikalo blogai apie mane galvojate. Esu ištikimas jūsų 
valdinys, ir dabar - metas veikti, o ne kalbėti. Privalome užbaigti ką 
pradėję. 

— Ojūs, - metė Henrikas, - su kiekviena diena darotės vis pana- 
šesnis į savo tėvą. Verčiau nuo šiol pasisaugokite. Daugiau nebelei- 
siu Gizui valdyti savo karalystės! 

Stojo tokia tyla, kad aš aiškiai girdėjau nerimastingą savo pačios 
kvėpavimą. 

— Aš nesiekiu užvaldyti Prancūzijos, — tyliai ištarė Gizas. —- Aš 
noriu ją išgelbėti. 

Henrikas mostelėjo ranka. 

— Aš perskaitysiu šiuos laiškus. O kol kas įsakau jums grįžti į savo 
dvarą ir ten likti. Iki šiol aš buvau kantrus, bet net ir mano kantrybė 
turi ribas. 

Gizas apsisuko ir išdrožė iš menės — tyloje skimbčiojo tik jo 
pentinai. Henrikas čiupo jo paliktą paketą ir nusiskubino į gretimą 
kambarį, o aš tuo tarpu paliepiau Margo: 

— Eime su manim! 

Vos mudvi įžengėme į kambarį, Henrikas užsipuolė Margo: 

— Ar tai tiesa? Ar jūsų vyras mane mulkina? 

— Ką aš žinau? - ji palygino susiraukšlėjusią rankovę. — Aš juk 
dabar ne su juo, tiesa? 

— Tai kaip Gizas šitai išsiaiškino? - jis kyštelėjo jai paketą. —- Kaip 
jis žino tai, ko aš nežinau? - jis nutilo. Jo akys prisimerkė ir virto 
siaurais plyšeliais. — Čia jūsų darbas, ar ne? Jūs žinojot, kad Nava- 
rietis perims tuos miestus, bet nė žodelio mums nepasakėt. Užtat 
pranešėt savo meilužiui! 

Ji kilstelėjo antakius. 

— Tai negi manėt, kad jums padėsiu, kai pats leidot jiems atimti 
iš manęs Gizą? 
sirodė, kad tuoj jai smogs. Jis numetė paketą jai po kojų. 

— Kadangi jūs esate mano sesuo, - virpančiu nuo tramdomo įsiū- 
čio balsu ištarė paskui, - aš nebausiu jūsų taip, kaip nusipelnėte. Ta- 
čiau nuo šiol jums draudžiama rodytis mano dvare. Jūs daugiau nė 
dienos neliksite Paryžiuje, bet negrįšite ir į Navarą, - jis dirstelėjo į 
mane. - Pasirūpinkit tuo! 

Jis išėjo. Aš atsisukau į Margo. Tą akimirką nuoširdžiai maniau, 
kad jos nekenčiu. 

— Tai jūs prieš mus susimokėt su Gizu? 

Ji paspyrė paketą koja. 

— Paskaitykit pati; tie laiškai mano. 

— Dieve brangus, — sušnibždėjau, —- kodėl? 

Ji šyptelėjo. 

— Herkulio nebėra. Man tas pats, kas paveldės sostą, kad tik visi 
gautume galą! 

Aš žengiau atatupsta, perverta juodos neapykantos jos akyse. 
Staiga man ausyse suskambo pranašingi Kozimo žodžiai: Bet toji 
bergždžia sėkla, kuri yra jūsų palikuonių kraujyje, — ji pasmerkta. 

Margo, tarsi irgi būtų juos išgirdusi, triumfuodama atkišo 
smakrą. 

Sausis užgriuvo mus su nepabaigiamais vėjais ir sniegu. Susisukusi 
į vilnones skaras ir sabalų kailinius, aš stovėjau kieme, išlydėdama 
Margo. Ją turėjo išvežti į Usono pilį Overnėje; tai buvo nuošali, gerai 
saugoma vieta, ir vienintelė, neskaitant Bastilijos, kur ji negalės nie- 
ko pridaryti ir nepakenks nei sau, nei kitiems. Apie tai sužinojusi, ji 
neištarė nė žodžio. 

Dabar ji išėjo iš rūmų, iš abiejų pusių lydima sargybinių, ir žengė 
prie savo žirgo. Žiūrėjau, kaip grakščiai ir lengvai, pasilypėjusi ant 
trinkos, ji įšoko į balną; kiekvienas jos judesys trykšte tryško energi- 
ja ir gyvumu. Suėmusi pavadžius, ji atsisuko į mane. 

Staiga pajutau, kad tuoj pravirksiu. Aš nebenorėjau jos suprasti, 
nenorėjau nė žinoti, kaip tarp mudviejų atsivėrė ši praraja. Bet vis 
tiek stengiausi tai suvokti. Ji mylėjo visa širdimi, ir visa atsidavė vy- 
rui, kurį iš jos atėmėme. Ir jai net nerūpėjo, ar Gizas kada įvertins 
jos pasiaukojimą. Svarbiausia, kad ji pati niekuomet jo neišsižadėjo. 

— Atminkit, kas jūs tokia, - pasakiau jai. - Juk jūsų gyslomis teka 
karalių kraujas! 

Ji karčiai šyptelėjo. 

— Kaip galėčiau pamiršti? Tai mano prakeiksmas! 

Kulnais suraginusi arklį, ji nujojo risčia, lydima sargybinių, ir per 
kelias akimirkas dingo sniego sūkuriuose. 


Po atšiaurios žiemos atėjo sausringa vasara ir lietingas ruduo. Nors 
derlius ir vėl puvo laukuose, o Paryžiuje dėl duonos kainų tolydžio 
įsiplieksdavo riaušės, Biražo šnipų tinklas kasdien pranešinėjo, kad 
Gizo dvare nuolat renkasi katalikai didžiūnai, kad jis telkia šalinin- 
kus ir kaupia ginklus, o už viską moka Ispanijos karalius Pilypas. Iš 
kitos šalies pusės irgi gaudavome neramių žinių: Navarietis užgrobė 
dar daugiau miestų, po jo vėliava jau stojo tūkstančiai hugenotų, o iš 
kiekvienos užimtos pilies jis pirmiausia konfiskuodavo visus pabū- 
klus. Artinosi karas, mirtinas karas; o aš, užsidariusi savo kambary- 
je, lietui be gailesčio čaižant langus, vieną po kito skrebenau laiškus 
Navariečiui, prašydama jo susitikti su manimi, kol dar ne per vėlu. 

Vieną vakarą, kai sėdėjau, gniauždama plunksną nuo rašymo 
įskaudusiais pirštais, išgirdau atsidarant duris. Pakėlusi akis pama- 
čiau ant slenksčio Henriką. Po ano pažeminimo Luvre jis pasitraukė 
į Venseną; nors mudu kas savaitę posėdžiavome Taryboje, nuo tada 
jis nebuvo vienas pats manęs aplankęs. 

— Ar žinot, už ką jis manęs nekenčia? - paklausė jis. 

— Taip. Jis mano, kad susimokėte išžudyti jo tikėjimo brolius ir 
draugus. Nors mes ir išgelbėjom jam gyvybę, jis taip ir nedovanojo 
mums už tą šiurpią naktį. 

— Ne, aš turėjau omenyje Gizą, - jis užėjo vidun. Pečius siekian- 
tys jo plaukai buvo surišti, kad nedengtų įspūdingo veido. Jam ne- 
trukus turėjo sukakti trisdešimt penkeri, ir jo bruožai darėsi vis ryš- 
kesni, kampuotesni ir vis labiau priminė Valua, nors akys liko grynai 
Medičių: išraiškingos, ilgomis blakstienomis ir juodos kaip naktis. 
Iš Biražo žinojau, kad Henrikas kasdien mankštinasi su kardu ir lan- 
ku, o kiekvieną popietę ištisas valandas jodinėja miške; tai rodė ir 
tvirtas jo kūnas bei laikysena. 

— Kadaise aš jį mylėjau, - žvakės šviesoje jo veidas tarsi išsky- 
do. - Kai pirmą kartą abu drauge išjojome kautis su hugenotais, 
mudu kartu valgėme, gyvenome vienoje palapinėje - buvome dau- 
giau nei draugai. Jis buvo man brolis — toks, koks niekad nebuvo nei 
Pranciškus, nei Karolis, nei Herkulis. Jis nė akimirką nenuleido nuo 
manęs akių ir prisiekinėjo greičiau mirsiąs, nei leisiąs, kad man kas 
nors nutiktų. 

Jis tyliai nusijuokė. 

- Ir aš jį įsimylėjau. Kaip būčiau galėjęs atsispirti? Jis buvo gražus 
kaip dievas ir nuožmus kaip pagonis. Jis įkūnijo viską, ko troškau. — 
Atsistojęs priešais mano stalą, Henrikas pirštais perbraukė per su- 
braižytą riešutmedžio kraštą, tarsi bandydamas prisiminti mylimo- 
jo odos švelnumą. — Bet, kai pagaliau įsidrąsinau jam prisipažinti, 
jis pasibaisėjo. O, jis puikiai sugebėjo tai nuslėpti! Jis kalbėjo man 
gražius žodžius, sakė, kad tai esanti garbė, kurios jis nevertas, ta- 
čiau jo akyse aš mačiau pasišlykštėjimą. Jam sunkiai sekėsi tvardytis. 

Galėjau prievarta pasiguldyti jį į lovą, galėjau iškrušti kniūbsčią kaip 
šunį, bet supratau, kad, jei nebūčiau jo princas, jis mane nudėtų. 
Tiktai tada aš išties suvokiau, koks jis niekingas. Jis paėmė iš manęs 
tai, ką branginau, ką saugojau kaip šventenybę, ir vienu akimirksniu 
pavertė tai gėdingu dalyku. Nuo tada aš prisiekiau niekad daugiau 
nebeįsimylėti, - kad netektų kęsti kito žmogaus paniekos. 

Jis kilstelėjo ranką sau prie gerklės, tarsi vis dar jausdamas 
skausmą. 

— Ir aš tesėjau žodį. Niekam daugiau, netgi savo vargšeliui Guas- 
tui, aš nebejaučiau tokios aistros, kokią jaučiau jam. 

Jis palinko prie manęs ir tokiu pat dusliu, paslaptingu balsu pridūrė: 

— Bet dabar jau baigta. Noriu, kad sugalvotumėt, kaip mums jo 
atsikratyti. Ir paskubėkit, kol pats nesugalvojau. 

Jis kyštelėjo ranką už ančio ir išsitraukė neantspauduotą popierių. 

— Iš Navariečio. Jis sutinka susitikti, jei pati pas jį nuvažiuosit. Jis 
gavo visus jūsų laiškus ir tikina karo norįs ne labiau už mus. Pasa- 
kykit jam, kad, jei atsivers, padarysiu jį savo įpėdiniu ir padovanosiu 
Gizo galvą! 

Aš ištiesiau ranką. Bet nespėjus jo paliesti Henrikas atšlijo ir sku- 
biai išėjo iš kambario. 


Gruodžio viduryje aš pasiekiau šv. Briso tvirtovę hugenotų valdo- 
mame Konjake. Ligi tol sukoriau daugybę mylių per įšalusias že- 
mes su nuogais medžiais, kurie stovėjo apkibę varvekliais, lediniam 
vėjui tingiai pustant palei kelią suneštą sniegą. Vis dėlto Navarietis 
pasitiko mane pilies kieme, kaip visuomet vilkėdamas vien įpras- 
tu vilnoniu švarku, tik šįsyk dar buvo užsimaukšlinęs juodą kepurę 
su vieniša balta plunksna. Aš net nustėrau ją pamačiusi, mat išsyk 
prisiminiau, kad būtent tokią kepurę jį mūvint kadaise regėjau savo 
vizijoje. 

Jis šyptelėjo pamatęs, kaip jį nužiūrinėju. 

— Čia tam, kad priešai mūšio lauke lengviau mane pastebėtų, — 
nusišaipė jis ir pasilenkė prie manęs; pajutau karštą jo alsavimą, kai 

pabučiavo į lūpas. Buvau peršalusi iki kaulų smegenų, o jis tvoskė 
karščiu lyg krosnis. 

— Teta Kotryna, — pareiškė jis, - aš tik dabar supratau, kaip jūsų 
pasiilgau! 

Aš leidau sau nusišypsoti. 

— O aš matau, kad jūs, mano pone, nėmaž nepasikeitėt! 

— Na, aš taip nepasakyčiau! - jis atkišo man smakrą. — Tik pažiū- 
rėkit: vis per Gizo ir jo Katalikų lygos malonę! Kol jie neėmė man 
grasinti, nė vieno žilo plauko barzdoje neturėjau. 

Jis kalbėjo nerūpestingai, bet aš girdėjau plieną jo balse. Todėl 
šypsodamasi atsakiau: 

— Vadinasi, turėsime daug ką aptarti! 

Paskui leidausi jo palydima į pilį ir į savo kambarį, kur galėjau 
sušilti prie ugnies, gurkšnodama vyną su prieskoniais. O tada mudu 
stojome į mūšį. Aš iškart pastebėjau, kad jis gerokai patobulino di- 
plomatinius savo gebėjimus: niekas, ką aš siūliau, neprivertė jo nu- 
sileisti nė per nago juodymą. Atrodė, kad jam iš tiesų nė motais, jog 
gali viską prarasti. 

Galų gale aš trenkiau kumščiu į stalą: 

— Gana! Mudu čia sėdim daugiau kaip dvi valandas ir šnekam 
vis apie tą patį. Jūs žinote, kad aš negaliu suimti Gizo. Jis per daug 
galingas; visi Prancūzijos katalikai atsigręžtų prieš mus! 

Navarietis su mįslinga šypsenėle atsilošė kėdėje. 

— Jis tapo galingas tik todėl, kad leidote jam jaustis nevaržomam 
ir šitaip pati jį sustiprinote. O kas man iš to, jei sutiksiu su jūsų rei- 
kalavimais, išskyrus amžiną vendetą su Gizu, kuris pasiryžęs mane 
sunaikinti? — jis pakilo įsipilti dar vyno. - Negana to, aš manau, kad 
jei Prancūzijoje išties stotų taika, tai jūs nebežinotumėt, ką veik- 
ti. O man, priešingai, jau negyvai nusibodo tos pjautynės. Aš nieku 
gyvu vėl nesivelčiau į karą, jeigu nebūčiau priverstas. 

Jis atsisuko į mane, ir aš pamaniau, kaip ironiška, jog būtent šis 
žmogus, kurio iškilimas galėjo reikšti tik viena, - kad mano sūnūs 


susikirto, — veikiausiai yra tas sprendimas, kurio aš taip ilgai ir sun- 

kiai ieškojau Prancūzijai. Nejau Nostradamas buvo teisus? Ar aš iš- 
gelbėjau jį todėl, kad jis — tikrasis mano palikimas? 

Atėjo metas išsiaiškinti. Turėjau pradėti lemiamą lošimą. 

— Jums nebūtina veltis į karą, - galiausiai pasakiau. - Atsiverskit 
į mūsų tikėjimą ir užkirsit kelią karui kilti. Gizas negalės kautis prieš 
sosto įpėdinį kataliką — o jūs toks būsite. Jūsų tikėjimo broliai jums 
atleis. Šiaip ar taip, juk jūs paveldėsit Prancūziją. 

Jis nusijuokė. 

— Neįtikėtina, bet turbūt tiesa, ką visi apie jus kalba: kad religija 
jums nieko nereiškia, kai kalba sukasi apie karūną! - Bet jo šypsena 
greit išnyko. — Juk jau sakiau: ne, aš neatsiversiu. Todėl, jei daugiau 
neturite ko pasiūlyti, veikiausiai teks ruoštis karui. 

Aš pastačiau taurę ant šoninio staliuko ir pakilusi ryžtingai žen- 
giau prie lango. Lauke jau viską lyg minkšto juodo apsiausto klostės 
dengė ankstyvos žiemos sutemos. Jaučiau tą naktį visa širdimi, viso- 
mis gyslomis, iki pat kaulų smegenų. Laiko visai nebeliko. Aš gavau 
atsakymą - tokio ir tikėjausi. Daugiau nebebuvo ko dvejoti. 

— O ką, jei dovanočiau jo gyvybę? — paklausiau neatsigręžda- 
ma. - Ar tada būtumėt patenkintas? 

Židinyje degdamos spragsėjo malkos. Laukiau, visa įsitempusi. 
Kai jis pagaliau atsiduso, aš per petį dirstelėjau į jį. Vėjų nugairintą 
jo veidą dengė šešėliai. 

— Juk žinote, aš tai sugebu, - pridūriau. - Esu jau tai dariusi. 

Jo lūpos sutrūkčiojo. Jis pastatė taurę ant židinio atbrailos ir su- 
kryžiavęs ant krūtinės rankas atsistojo priešais ugnį, žiūrėdamas į 
liepsnas. 

— Kolinji tąnakt mirė klaikia mirtimi, — kietai tarė jis. - Mano 
broliai žuvo visais įmanomais būdais. Aš irgi buvau tikras, kad mir- 
siu. Jau girdėjau riksmus ir mačiau, kaip mano vyrai grūmėsi su Gizo 
pakalikais, atėjusiais mūsų išskersti. Ir jei ne Margo... - jis įbedė akis 
į mane. - Jis to nusipelnė. Jis maudėsi hugenotų kraujyje! 

Aš atrėmiau jo mąslų žvilgsnį. 

— Ką gi, puiku, - tyliai ištarė jis. - Aš sutinku. Duokit man Gizą, 
ir aš apginsiu jūsų sūnų. O kai ateis laikas, aš būsiu vertas Prancū- 

zijos ir visuomet sieksiu pakantumo ir taikos — nesvarbu, ką ir kaip 
garbins mano valdiniai. 

Aš pagaliau išdrįsau garsiai atsikvėpti. 

— Tuomet nuo šiol turime dėtis esą priešai. Jūs man už akių ir 
toliau rengsitės karui. Gizas, tai sužinojęs, puls pirmas. Tačiau jūs 
nebandysite įžengti į Paryžių ir nemėginsite užgrobti Henriko sos- 
to. Padarysit, ką reikia, ir grįšite į savo karalystę. O visa kita palikite 
man. 

Jis ilgai žiūrėjo man į akis. Tyla tarp mudviejų buvo kupina pri- 
siminimų. Mačiau jį, koks buvo mano sūnaus Pranciškaus vestuvių 
išvakarėse, - nedrąsus berniukas protingomis akimis; ir tądien, kai 
atvyko vesti Margo, o aš priglaudžiau jį prie savęs ir pajutau jo sti- 
prybę. Dar prisiminiau aną kruviną naktį, kai Karolis spaudė jam 
prie gerklės durklą; regėjau jį ir tądien, kai jis pabėgo, - lekiantį šuo- 
liais per nusiaubtą mūsų šalį į savo kalnų karalystę. Mačiau jį visokį: 
berniuką, jaunuolį, vyrą; ir jau neabejodama suvokiau, kad mūsų li- 
kimas tikrai buvo iš anksto nulemtas. 

Mudu išties buvome lyg dvi puselės. 


Išsiunčiau Henrikui laišką su smulkiais nurodymais ir ėmiau krautis 
daiktus grįžti į Paryžių. Tačiau tądien, kai jau turėjau išvykti, pa- 
siuntinys atnešė skubią žinią. Atplėšiau ir perskaičiau, o tada ne- 
beįstengiau užgniaužti užplūdusio juodo pasitenkinimo. Nors pats 
įvykis ir buvo siaubingas, jis negalėjo įvykti tinkamesniu metu. 

Škotijos karalienė Marija Stiuart Elžbietos Tiudor įsakymu buvo 
nubausta mirties bausme. Savo testamentu ji paliko Ispanijai abe- 
jotiną katalikės teisę į Elžbietos sostą; Pilypas dabar laisvai galėjo 
imtis keršyti už Marijos mirtį ir ugnimi nušluoti eretikę Anglijos 
valdovę. 

O Gizas gavo puikiausią dingstį skelbti karą Navariečiui. 


TRISDEŠIMT AŠTUONI 


ARC 


i K RŪKE PAGALIAU IŠNIRO LUvRAS. NET VIDURDIENĮ 
ant jo fasado plieskė deglai, skleisdami šviesos ratilus, kurie 
vargiai įstengė net nušviesti man kelią per kiemą. Grįžusios po ke- 
lionės manęs niekas nepasitiko; tiktai Biražo atklibikščiavo artyn, 
lazda stuksendamas į grindinio akmenis. 

Lydėdamas mane į rūmus, jis sumurmėjo: 

— Aš asmeniškai perdaviau jo didenybei jūsų laišką, ir jis padarė 
viską, ko prašėte. Jis laukia jūsų menėje. Jums derėtų žinoti, kad jis 
įsitaisė naują draugą, tokį Valetą — vieno smulkaus Paryžiaus bajo- 
ro sūnų. Jo didenybė paskyrė jį savo naujosios asmeninės gvardijos 
kapitonu - ją jis pavadino „Keturiasdešimt penkiais“. Karalius vis 
labiau baiminasi būti užpultas ir nužudytas. 

Aš linktelėjau, kad suprantu, ir toliau žingsniavau įtartinai ty- 
kiais koridoriais. Puikiai atsiminiau laikus, kai visuose kambariuose 
skambėjo juokas ir šmėsčiojo švytintys lyg jonvabaliai dvariškiai. 
Aš irgi buvau viena iš jų — svetimšalis bjaurusis ančiukas pernelyg 
įmantriais apdarais, kamuojama aistros abejingam sutuoktiniui ir 
neapykantos jo meilužei. Tais laikais hugenotai tebuvo nemaloni 
smulkmena, o soste sėdėjo galingas ir sumanus karalius. Ak, koks 


negrįžtamas svajonių metas! 

Menėje sieniniuose šviestuvuose degė žvakės. Netoli pakylos 
būriavosi grupelė tamsiai apsitaisiusių vyrų, kurių viduryje išvydau 
Gizą, irgi nuo galvos iki kojų vilkintį juodai. Kai tie vyrai žemai man 
nusilenkė, vos susilaikiau nenusikvatojusi: visi jie buvo katalikai di- 
džiūnai, kuriuos pati liepiau Henrikui sukviesti. Nors Prancūzijoje 
gedulo spalva buvo balta, jie pasirinko juodą - kaip ispanai, sutarti- 
nai su Pilypu reikšdami pasipiktinimą dėl kankinės Marijos Stiuart 
mirties. Mano sūnus, kaip paprastai, su artistišku įkvėpimu įvykdė 
visus mano nurodymus. 

Aš žengiau prie jų. Būrelis prasiskyrė. Aš pakėliau akis į sostą. 

Henrikas išsidrėbęs kiurksojo jame, vieną tabaluojančią koją per- 
metęs per ranktūrį. Jis vienintelis vilkėjo balto damasto drabužiu, o 
ausyje buvo įsivėręs auskarą su perlu. Ant riešų jam skimbčiojo ko- 
ralų apyrankės, o vienoje rankoje jis laikė bilbokę — vaikišką žaislą, 
padarytą iš nugludintos lazdelės ir virvute prie jos pririšto spalvoto 
kamuoliuko. Mestelėjęs kamuoliuką aukštyn, jis mitriai pagaudavo 
jį ant lazdos galo pritaisyta apvalia taurele. Greta stypsojo lieknas 
įspūdingo grožio jaunuolis su krūva tamsių garbanų ant galvos ir 
safyro mėlynumo akimis; ko gero, tai naujasis jo draugas, Valetas, — 
pagalvojau pamačiusi, kad jis turi tokį pat žaislą ir nenuleidžia nuo 
manęs akių. 

Taukšt - taukšt! 

Henrikas šyptelėjo. 

— Mama, sveika sugrįžus namo! Tikiuosi, kelionė buvo maloni, 
nors gal ir ne itin naudinga? - Jis švystelėjo aukštyn kamuoliuką. 

Taukšt — taukšt! | 

Henrikas, lyg būtų ilgai repetavęs mano jam surašytą kalbą, varė 
toliau: 

— Kaip matote, mes visi vilkime gedulą dėl neteisėto mūsų svai- 
nės, Škotijos karalienės Marijos, nužudymo. Deja, būtent to turi 
tikėtis katalikai, kai į sostą sėda eretikas, - persekiojimų ir klas- 


tos. Esu tikras, kad net pats Dievas rauda, į tai žiūrėdamas! - Jis 

atsistojo ir žengė nuo pakylos. Kai priėjo prie manęs, pajutau nuo 
jo sklindantį žibuoklių aromatą. — Ateikit pasižiūrėti, ką mes su- 
manėme. 

Vyrai susibūrė man už nugaros; jų artuma mane slėgė. Aš nu- 
žvelgiau ant stalo ištiestą didžiulį popierių: tai buvo Prancūzijos 
žemėlapis su vienur kitur įsmeigtomis adatėlėmis. Nors pati bu- 
vau primokiusi Henriką šitai padaryti, bet dabar, pamačius šitaip 
įkūnytą savo sumanymą, man skrandis susigniaužė į mazgą. Jei 
nepavyks, turėsime milžiniškas katalikų pajėgas tiesiai ant savo 
slenksčio. 

— Bus trys kariuomenės, - dėstė Henrikas. - Pirmoji, vadovau- 
jama mano Valeto, sulaikys vokiečių samdinius, kurių Navarietis 
užsakė savo pajėgoms padidinti. Antroji, vedama pono Gizo, stos į 
kovą su pačiu Navariečiu. O trečioji, kuriai vadovausiu aš pats, už- 
ims pozicijas štai čia, — jis parodė, - prie Luaros, ir užkirs kelią į 
Paryžių, - jis nusikvatojo ir vėl švystelėjo kamuoliuką. — Žavinga! 

Taukšt — taukšt! 

— Jūs... jūs kalbat apie karą... - Aš dėjausi esanti priblokšta ir iš- 
kart nugara pajutau prisiartinusį Gizą. Jis priėjo taip arti, kad jo al- 
savimas degino man sprandą. Akimirką mane kone suparalyžiavo 
pamanius, kad jis bus suvokęs apgaulę. Tada jis tarė: 

— Negi jūs manėt, kad Navarietis elgsis garbingai? Jis meluoja 
taip pat lengvai, kaip ir kvėpuoja! Argi jis jau kartą nebuvo atsivertęs 
katalikybėn — vien tam, kad netrukus vėl persiverstų ir grįžtų prie 
savo erezijos? 

Aš įsispitrėjau į Henriką. Šis atsilošė. 

— Ką, negi Navarietis jums nepasakė, kad rengiasi karui? 

— Žinoma, ne! - sušukau. — Aš važiavau aptarti su juo sąlygų, 
ir jis... 

— Ir jis jus apkvailino, - užbaigė Henrikas. Tada apėjo aplink sta- 
lą, o Valetas užgniaužė žiovulį ir grakščiai lyg katė ištiesęs ranką 
užmetė ją ant sosto atlošo. 

Aš stovėjau netardama nė žodžio, tarsi niekaip neįstengdama su- 
vokti, kaip atsidūriau kvailio vietoje. 

Henrikas kreipėsi į Gizą: 

— Mano pusbrolis Navarietis — tikras klastūnas. Jis pageidavo 
akis į akį susitikti su mano motina, tačiau nė neužsiminė jai, kad jau 
pririnko samdinių, - nelaukdamas, ką Gizas atsakys, jis atsigręžė į 
mane. - Priešingai nei jūs, jis puikiai supranta, kad tarp mūsų negali 
būti kompromisų. 

— Prisiekiu, aš nieko nežinojau, - išlemenau aš, pati kone patikė- 
jusi apsimestine savo nuostaba. 

Henrikas šyptelėjo. O Gizas tarė: 

— Mes suprantame. Jūsų malonybė jau nebe tokia, kokia buvot. 
Jūs pavargote nuo valstybinių reikalų naštos. Jums jau metas pailsėti 
ir perleisti rūpesčius mums. 

— O, taip, - paantrino jam Henrikas. — Eikit pailsėti, mama. Jūs 
jau užtektinai nuveikėte. 

Parodydamas, kad privalau išeiti, jis pabrėžtinai nusisuko. Pana- 
rinusi galvą, aš lėtai išpėdinau iš menės. Burtas mestas, ir trauktis 
nebėra kur. Pirmąkart per savo ilgą gyvenimą aš pati prisišaukiau 
karą. Jei Navarietis laikysis žodžio, jis neįsiverš ir jėga neužgrobs 
mano sūnaus sosto. Jis kausis tik su Gizu ir jį užmuš, o tada Dievo 


valia pagaliau įsivyraus taika. 


Pro savo kambario langą aš žiūrėjau, kaip kieme pluša vyrai: jie kuo 
aštriausiai galando kardus ir krovė į vežimus amuniciją. Man prieš 
akis kilo ir pūtėsi karo slibinas, ir, nors supratau, kad jis šoka pagal 
mano dūdelę, man gerklę gniaužė siaubas. 

Tą naktį, kai buvo pastebėti mūsų pusėn žygiuojantys Navaros 
pulkai, pas mane atėjo Henrikas. Ligi šiol mes tyčia laikėmės ats- 
tu vienas nuo kito, bet dabar, uždaręs duris, jis mane apkabino. Jo 
išmankštintas kūnas buvo tvirtas, ir, kai atšlijęs jis pažvelgė man į 
akis, pamaniau, kad atrodo visai kaip anksčiau. 

— Rytoj išvykstu, — tarė. — Jūs neabejojate, kad Navarietis laikysis 


susitarimo? 

Aš linktelėjau. 

— Laikysis. Atminkite, jums nereikia veltis į kautynes. Svarbiau- 
sia, kad jūs pats liktumėt saugus. Leiskit Navariečiui pasimėgauti 
jo išsvajota akimirka! — Aš pasistiebusi pabučiavau jį į lūpas, o su- 
grubusius pirštus panardinau į ilgus jo plaukus ir įtraukiau į save jo 
kvapo. 


Tą akimirką didžiavausi juo labiau nei bet kada ligi šiol. 


Kariuomenė išžygiavo. Paryžiuje buvo įvesta komendanto valanda. 
Aš laukiau, kas bus toliau. Tuo tarpu ištikimasis mano Biražo, iškan- 
kintas metų metus kamuojančios podagros, vieną dieną sukniubo 
tiesiai man po kojų ir buvo nuneštas į lovą. 

Aš tučtuojau iškviečiau Parė. 

Senuko mūsų gydytojo sveikata buvo ne ką geresnė už kitų: jis 
šlubavo viena koja ir sunkiai bematė. Atėjęs jis praskleidė kailiu pa- 
muštą Biražo chalatą ir, priglaudęs ausį prie įdubusios mano bičiulio 
krūtinės, ėmė klausytis. Paskui atsitiesė ir liūdnai palingavo galvą. 
Biražo tylutėliai nusijuokė. 

— Pasimelskit už mane, daktare. Man pasisekė labiau nei ki- 
tiems, kad šitiek metų išvengiau jūsų vaistų ir dėlių, - tada atsisuko 
į mane. — Jums neverta čia likti, madama. Prancūzijai jūsų reikia 
labiau nei man. 

— Kvailystė, — atšoviau, tramdydama į akis plūstančias karštas 
ašaras. — Jūs visą gyvenimą ištikimai tarnavot Prancūzijai, o dabar 
tegu ji palaukia. 

Aš nesitraukiau nuo jo lovos. Mudu nekalbėjom nei apie dabartį, 
nei apie ateitį, o verčiau guodėmės praeities prisiminimais. Šnekė- 
jomės apie tai, kaip per audringą jūrą plaukėme į Prancūziją, apie 
mano vestuves ir apie paskesnius kartu praleistus metus: apie ka- 
ralystės stiprinimą, šnipų tinklo valdymą ir mano sūnų mokymą. Iš 
visų mano gyvenimo vyrų Biražo su manim išbuvo ilgiausiai. Neį- 


sivaizdavau, koks be jo būtų mano pasaulis. Tačiau bėgo dienos, ir 

aš mačiau, kaip jis akyse nyksta. Podagra pavertė jo kojas karščiuo- 
jančiais mėsgaliais, jį ėmė krėsti aukšta temperatūra ir darėsi sunku 
kvėpuoti, tad mudvi su Lukrecija pakaitomis likdavome nakvoti jo 
kambaryje ant pristumiamos lovelės ir rūpinomės juo kaip įmany- 
damos. 

Tą dieną, kai jis mane paliko, jo kvėpavimas buvo pasidaręs be- 
veik nebejuntamas, tik krūtinėje kažkas gargė. Sunykę jo pirštai 
gniaužė mano ranką. Akimirką įveikusi skausmą, lūpose nušvito 
drovi šypsena. 

— Madama, - ištarė jis. - Aš jūsų pasiilgsiu. 

Jis mirė taip, kaip ir gyveno, - nesiskųsdamas. Aš laikiau stings- 
ir ryžto išraiška, kol jis visai nurimo ir vėl tapo lyg jaunas. 

Aš nulenkiau galvą. 

— Nenuklyskit per toli, mano drauge, - sušnibždėjau. — Palaukit 


manęs... 


Aš baisiai gedėjau Biražo. Jaučiausi vienišesnė nei bet kada: kasdien 
pabudusi akimirką tikėdavausi, kad jis tuoj atklibikščiuos, nešinas 
amžinu aplanku su dokumentais. Jis buvo mano sąjungininkas ir pa- 
tarėjas, o dabar jo netekau. Mano gyvenimas, atrodė, liko betikslis, 
jaučiausi priblokšta ir nusiminusi — neliko vienintelio žmogaus, ku- 
ris pažinojo mane geriau už mane pačią. 

Kol sielvartavau, gavome žinių, kad Gizas prie Luaros susigrūmė 
su Navariečiu. Eidami į mūšį paskui savo balta plunksna kepurėje 
pasidabinusį karalių, hugenotai traukė Dovydo psalmę. Nepraėjus 
nė ketvertui valandų, krauju permirkusioje pievoje jau tysojo dau- 
gybė lavonų. Pasiuntiniai vienas po kito gabeno naujienas, tačiau 
žinios buvo painios ir nesuprantamos. Niekas nežinojo, ar Gizas 
arba Navarietis nesužeisti, o gal žuvę. Aš puoliau ant kelių ir ėmiau 
melstis. Sutemus atėjo laiškas, slapta išsiųstas paties Navariečio. Aš 


drebančiomis rankomis jį atplėšiau. 

Laiškas pasirodė apmaudžiai trumpas. 


Man nepavyko. Gizas paspruko nuo manęs ir pasiskelbė 
laimėjęs. Darysiu, kaip tarėmės, ir atsitrauksiu. Negaliu ri- 
zikuoti man dar likusiais vyrais ir nenoriu stumti jūsų į dar 
didesnį pavojų. 

Telydi jus Dievas. 


Parašo nebuvo — iš atsargumo, jei kartais laiškas pakliūtų ne 
tam, kam reikia. Popierius išslydo man iš rankų. Aš ilgai stovėjau 
nė nekrustelėdama. Norėjosi verkti, kaukti ir keikti likimą. Akyse 
man slinko baisiausi vaizdai: mačiau save su Henriku amžinai atsi- 
dūrusius Gizo valdžioje — silpnus ir bejėgius pėstininkus jo lošime 
siekiant paversti Prancūziją katalikų tvirtove. Mus pavergs ispanai, 
hugenotai visi iki vieno bus išnaikinti, o mano sūnaus valdymas, 
užuot buvęs pergalingas, taps apgailėtinas ir gėdingas. O juk buvau 
tokia tikra mūsų sėkme ir nė neabejojau, kad prieš daugelį metų 
Nostradamo ištarta pranašystė nulėmė šį bendrą mudviejų su Na- 
variečiu Žygį. 

Tačiau ateities neįmanoma tiksliai atspėti, - prisiminiau ir delnu 
užspaudžiau sau burną, slopindama kartų juoką. Ko gero, likimas — 
pats žiauriausias pokštininkas. 

O tada gavau susiimti ir ruoštis sutikti namo grįžtantį sūnų. Jis 
nieko nenuveikė, tik apsišarvavęs pralaukė trumputį karą, bet, kai 
įjojo į Luvro kiemą, pilkame lyg pelenai jo veide išvydau siaubą ir 
sukrėtimą. 

Luiza su ašaromis jį apglėbė. 

— Dieve, padėk man, - ištarė jis, spausdamas ją prie krūtinės. — 
Visa, ką turiu, dabar priklauso nuo Gizo malonės. 

Aš žengiau prie jo. Visas drebėdamas jis mostelėjo Luizai pasiša- 
linti. Mano balsas buvo duslus. 

— Atminkit, jis nė nežino, kad ką nors rezgėme. Pakviesiu jį į dva- 
rą, tarsi vis dar būtumėt sąjungininkai. 


- Jis turi ištisą kariuomenę! Jis pareikalaus mano galvos! 

— Pažadu, kad jis nelaimės, — aš priglaudžiau prie savęs sūnų. — 


Mums dar liko paskutinė galimybė... 


Net ir Luvro viduryje esančioje menėje buvo girdėti kiek prislopin- 
ti sveikinimo šūksniai, aidintys miesto gatvėse. Įsivaizdavau, kaip 
vaikai mėto gėles, moterys braukia ašaras, o vyrai — visi iki vieno: 
kailiadirbiai, krautuvininkai, pirkliai ir elgetos - grūmoja kumščiais, 
šaukdami Gizo vardą ir šlovindami didvyrį, išgelbėjusį Prancūziją 
nuo hugenotų grėsmės. Aš su niūria ironija pagalvojau, kad jie nė 
neįsivaizduoja, kas prieš savo valią surengė šį Gizo triumfą. 

Žvilgtelėjau į Henriką su karūna ant galvos, pasidabinusį dei- 
mantais nusagstyta mantija. Jis lyg sustingęs sėdėjo savo soste ant 
pakylos greta Luizos, nervingai gniaužančios skreite žieduotas ran- 
kas. Aš sėdėjau žemiau pakylos, o išsirikiavusi išilgai galinės menės 
sienos stovėjo visa Henriko asmeninė gvardija - jo „Keturiasdešimt 
penki“. Valetas, apsitempęs grandeliniais šarvais ir už diržo užsiki- 
šęs pistoletą, saugojo paauksuotas menės duris. 

Staiga pasigirdo mūsų link artėjantys žingsniai. Aš įsitempiau kė- 
dėje, akimirką gyvai prisiminusi tą dieną, kai į šiuos rūmus įsiveržė 
Randuotasis ir man teko su juo susidurti šitoje pačioje menėje su 
sūnumi Karoliu prie šono. Tada buvau įniršusi ir įžūli, pasirengusi 
grumtis su Gizais iki pat mirties. Mano keršto troškimas tebebuvo 
gyvas, tiktai dabar laukiau jau iš pažiūros ramiai, — tarsi voras rū- 
pestingai nunertame tinkle. 

Likimo ratas ir vėl apsisuko, tačiau aš, skirtingai nei jie, pasimo- 
kiau iš savo klaidų. 

Aš dar kartą dėbtelėjau į Henriką; jis išdidžiai išsitiesė, kai pro 
duris vidun įžengė Gizas, lydimas šešių juodai apsirengusių didi- 
kų. Jis atrodė lyg tikras milžinas su savo baltu švarku ir trumpomis 
kelnėmis, raumeningos jo kojos buvo aptemptos odiniais batais, o 
nuolatos dėvimas raudonas apsiaustas su gobtuvu pagal naują madą 
buvo permestas tik per vieną petį. Šviesi jo barzda buvo rūpestingai 
apkarpyta, o saulės nurudintame veide, išvagotame vos kelių raukš- 

lelių, išduodančių, kad jam tuoj sukaks trisdešimt septyneri, žibėjo 
skvarbios lyg vanago akys. 

Sustojęs priešais pakylą, jis nusilenkė. 

— Atvykau jūsų didenybės įsakymu. 

— Aš įsakiau, — atsiliepė Henrikas, - jums atvykti vienam, be pa- 
lydos. 

— Ką padarysi, kad žmonės mane myli, - įžūliai atšovė Gizas. 
Išgirdusi jo toną, aš kietai sukandau dantis. - Jei liepsite, paprašysiu 
jų išsiskirstyti. 

Henrikas staigiai lyg katė pašoko ant kojų ir dūrė pirštu į Gizą: 

— Kas čia karalius, pone, jūs ar aš? Tučtuojau išsiųskite savo paly- 
dovus! — Tai taręs, jis perbėgo žvilgsniu per katalikus didžiūnus, po 
kurių plačiais apsiaustais galėjo slypėti visas ginklų arsenalas. Staiga 
visi keturiasdešimt penki jo sargybiniai lyg pagal signalą apnuogino 
kardus - iš makštų traukiamų ašmenų švilpesys atsimušė po menės 
skliautais. 

Gizas išbalo. Mane užliejo piktdžiuga pamačius, kad mes vis dar 
pajėgiame įvaryti jam baimės. Matyt, dar nepamiršo, kaip gausiai 
tarp šių sienų gali lietis kraujas! Tačiau jis vis dėlto neliepė savo pa- 
lydai išeiti. Užuot tai padaręs, jis kyštelėjo ranką sau už ančio ir iš- 
traukė susuktą pergamentą. 

— Lyga tik nori įsitikinti, kad mūsų susitarimo paisoma, - pa- 
sakė Gizas ir padėjo ritinį ant pakylos krašto. - Čia surašyti mūsų 
reikalavimai. Mes prašome įsteigti šventąją inkviziciją ir apvalyti 
Prancūziją nuo hugenotų. Mes prašome, kad Karolis Lotaringietis, 
jūsų velionės sesers Klaudijos sūnus, būtų paskirtas jūsų įpėdiniu, 
o eretikas Navarietis netektų įpėdinystės teisės ir būtų paskelbtas 
išdaviku, kuriam draudžiama įkelti koją į šią šalį, nes už tai grėstų 
mirtis. 

Pamačius, kaip Henrikas kietai sukando dantis - po oda net išsi- 
šovė žandikaulis, mane pagavo negera nuojauta. Jau beveik tikėjau- 
si, kad jis suriaumos įsakymą nudėti Gizą, nors buvome sutarę —- ne 


čia. Tai turėjo įvykti ne Paryžiuje, kurio gyventojų daugumą sudarė 

katalikai ir jie tikrai imtųsi mums keršyti, jei kas blogo nutiktų jų 
didvyriui. Supratau, kad Luiza pajuto tą patį, nes bežadės baimės 
sklidinas jos žvilgsnis susidūrė su manuoju. Vargšė Luiza! Be jokios 
patirties karalystės reikaluose, pasmerkta bergždžiai santuokai be 
vaiko, kurį galėtų vadinti savu, ji dar įkliuvo į mūsų gyvenime siau- 
čiantį neapykantos ir apgaulės viesulą. Henrikui nieku gyvu nerei- 
kėjo jos vesti. Ji čia visiškai netiko. 

Mano sūnus tylėdamas spigino akimis į Gizą. Aš su palengvė- 
jimu pastebėjau kiek kitaip atsikišusį jo smakrą ir vos pastebimai 
pakitusį balso toną, kai pasilenkė paimti Gizo padėto ritinio. 

— Kaip matau, jūs apie viską pagalvojote, — nusijuokęs pasakė 
jis. - Kviečiu jus ir jūsų palydą šįvakar su mumis pavakarieniauti, 
kad galėtume plačiau aptarti jūsų prašymus. 

Gizas suraukė antakius. Man širdis ėmė smarkiau daužytis. Negi 
būtume persistengę, vaidindami nuolaidžius? 

— Kai jūsų didenybė pasirašys, kad vykdysite mūsų sąlygas, - pa- 
reiškė Gizas, — tada turėsime užtektinai laiko vakarienėms. Po trijų 
dienų tikiuosi jūsų atsakymo. - Daugiau nieko nepasakęs, jis apsi- 
suko ir išėjo, o raudonas jo apsiaustas nuplevėsavo jam iš paskos. Jį 
atlydėję ponai nusekė paskui savo vadą. 

Vos jiems išėjus, Henrikas nusviedė pergamentą į šoną, o pats 
nulipo nuo pakylos ir nužirgliojo prie lango. Net aš iš savo vietos 
girdėjau vėl pratrūkusius minios riksmus: Tegyvuoja Gizas! Šlovė 
kunigaikščiui! Jie sveikino Gizą, su savo vyrais išėjusį iš Luvro. 

Aš priėjau prie sūnaus. 

— Kantrybės! - paraginau. - Jūsų valanda dar ateis. 

Jis nė nepažvelgė į mane. 

— Kada gi? - sušnypštė. 

— Greitai, - atsakiau ir uždėjau ranką jam ant peties. — Jis pats 
sau paspendė spąstus. Dabar mums belieka laukti, kol jie užsitrenks. 


Švininį dangų aptraukė juodi debesys, griaudėjo ir žaibavo, bet ne- 
iškrito nė lašo lietaus. Oras buvo pilnas drėgmės ir sieros kvapo. Aš 
savo apartamentuose beviltiškai ilgėjausi Biražo: kas valandą gauda- 

vau jo šnipų pranešimus - visas jų tinklas tebedirbo man. Belaukda- 
mas, kol mano sūnus įteiks jam pasirašytą dokumentą, kuris reikš 
mūsų kapituliaciją, Gizas veltui negaišo laiko ir atsikvietė į Paryžių 
visą savo šeimą. O kol prie jo rūmų susibūrę žmonės pagarbiai laukė 
jo pasirodant, Gizo šalininkai pasklido po visą miestą. 

Paryžius, ištisus amžius buvęs karalių sostine, tapo Gizo tvirtove. 

Trečiai dienai auštant, mane pažadino ritmingas būgnų dunde- 
sys. Aš paskubom apsirengiau. Jau siekiau savo šalio, kai į kambarį 
įėjo Lukrecija, nešina kažkokiu daiktu, susuktu į juodą audeklą. Ji 
padavė tą daiktą man. 

— Štai, imkit, — pasakė, — ir suvarykit tiesiai į juodą Gizo širdį. 
Niekas labiau už jį to nenusipelnė. 

Praskleidusi audeklą, aš išvydau durklą su dviem sunertais sida- 
briniais žiedais ant rankenos. Nuo pat Guasto mirties nebuvau ma- 
čiusi šio ginklo, tačiau tai buvo tas pats durklas, kuriuo mano sūnus 
Herkulis nužudė Henriko meilužį. 

Aš vėl susukau durklą ir linktelėjau Lukrecijai, o tada nuskubėjau 
tyliais rūmų koridoriais. 

Henriką radau jo apartamentuose. Atsisėdau greta jo ir abu ėmė- 
me laukti, klausydamiesi lauke vis garsėjančio staugimo, aidinčio 
lyg kokie laukinių riksmai. 

Mus pasiekdavo tik žinių nuotrupos. Sužinojome, kad dauguma 
rūmų tarnautojų pabėgo sužinoję, jog Gizo sukurstyti miesto gy- 
ventojai lentomis užtvėrė gatves, kad negalėtume pasprukti pro pa- 
radinius vartus. Išskyrus Tiuilri sodus, supamus sienos su vartais ir 
nesaugomus, visi kiti įėjimai į rūmus ir išėjimai iš jų buvo sergstimi 
Gizo šalininkų - lygiai kaip andai, per žudynes. 

Mūsų sutriuškinimui viskas buvo parengta. Mes nesutikome su 
Katalikų lygos reikalavimais, tad Gizas apsisprendė jėga mus nu- 
versti, o į sostą pasodinti Henriko sūnėną - mano vaikaitį. 

Pagaliau Gizas akivaizdžiai pasirodė besąs išdavikas. Todėl, kad 
ir ką mes padarysime, turės būti teisėta. 

Vienas iš Gizo šalininkų atnešė mums nuo jo žinią. Padavęs Hen- 
rikui sulankstytą lapelį, vyrukas liko stovėti išsigandęs, tolydžio vis 

žvilgčiodamas į keturiasdešimt penkis gvardiečius, išrikiuotus prie 
sienos. Mano sūnus išlankstė lapelį, peržvelgė, kas buvo jame pa- 
rašyta, ir atsainiai numetė jį sau po kojomis. O tada mostu liepė 
pasiuntiniui nešdintis. 

Pasijutau taip, tarsi visas mano gyvenimas tebūtų buvęs šios aki- 
mirkos repeticija. Priėjau prie jo stalo ir padažiau plunksną į rašalą. 

— Tada jums teks pasirašyti sutartį. Pasirašykit ir palikite čia. Aš 
perduosiu. Susikraukit mantos, kiek galit panešti, pasiimkit Luizą, 
Valetą ir savo keturiasdešimt penkis vyrus ir skubiai vykite į Blua 
pilį. Galite pabėgti per Tiuilri, persirengę tarnais. Minioje niekas 
jūsų nepastebės — visi ir šiaip sprunka nuo mūsų tarsi nuo raup- 
suotųjų, - aš padaviau jam į audeklą susuktą durklą. - O kai ateis 
metas, pasinaudokit juo Guasto atminimui. 

Henrikas ilgai žiūrėjo į durklą, o tada palinko prie stalo ir suraitė 
parašą Gizo pergamente. 

— O kaipgi jūs? — paklausė jis, krimsdamas lūpą. - Kaip galiu 
išvykti, nebūdamas tikras dėl jūsų saugumo? 

— Gizas nedrįs man nieko daryti, - tyliai ištariau. - O dabar pa- 
skubėkit! Ir negrįžkite, kad ir kas būtų. 


Gizas nesiryžo šturmuoti Luvro, nors vargu ar būtų buvę kam prie- 
šintis. Mūsų dvariškiai, tarnai ir dauguma samdytų sargybinių - visi 
išsilakstė, palikę mane vieną su savo damomis laukti neišvengiamos 
lemties. 

Kol negalėdama užmigti sėdėjau prie ugnies savo kambaryje, o 
mano damos, jei kartais man jų prireiktų, kiūtojo greta ant čiužinių, 
aš pirmąkart susimąsčiau apie tą naktį, kai daviau Gizui su Henri- 
ku leidimą nužudyti Kolinji. Kažin, ar jis irgi laukė tuose namuose 
žinodamas, kad jo galas arti, kaip aš dabar? Ar sužeistas kamuo- 
damasis lovoje jis meldėsi savo bejausmiam Dievui, o gal leidosi 


klajoti tarp pajuodusių prisiminimų skiaučių, mintimis grįždamas 

į užburtą pilį, vadinamą Fontenblo, kur kadaise sutiko jauną mote- 
rį - vienišą ir ieškančią, kuo pasitikėti? O jeigu tomis paskutinėmis 
minutėmis, prieš su trenksmu išlaužiant duris, jis mane prisiminė, 
tai ar nusišypsojo — tegu vos akimirką, suprasdamas, kad galiausiai 
visi atsidursime ten pat ir sulauksime to, kas mums priklauso? 

Rytui auštant lauke sukurti laužai teberūko, o barikadų sergėto- 
jai gulėjo suvirtę krūvomis, prisisiurbę Gizo veltui dalijamo vyno. 
Aš pakilau, apsirengiau ir įsakiau kieme parengti man palankiną. 
O tada markstydamasi išėjau į žvarbią ryto šviesą. Prie rūmų vartų 
stoviniavo dvi žvejų žmonos. Eidama prie palankino, nugirdau, kaip 
viena iš jų sušnypštė: 

— Anava, kur ji, karalienė Jezabelė! 

Mano ranka sustingo ant palankino durelių. 

— Jezabelė! - suspigo ir antroji. - Mirties valdovė! 

Bukai žiūrėdama į tuos du persikreipusius veidus, dėbsančius į 
mane pro kaldintos geležies vartus, per kuriuos praėjo šitiek mano 
gyvenimo, aš staiga tarsi vėl atsidūriau toje šiurpioje dienoje iš savo 
vaikystės, kai įniršusi minia atėjo prie mano šeimos rūmų, reikalau- 
dama manęs. 

Mirtis Medičiams! Galas tironams! 

Paskui aš nusigręžiau ir prisidengiau gobtuvu. Ana Marija grąžė 
rankas bijodama, kad būsiu paimta į nelaisvę, nors Gizas man paža- 
dėjo, kad įteikusi dokumentą galėsiu vykti kur tinkama. Kol Lukre- 
cija movė pirštines ant ištinusių mano pirštų, aš nusišypsojau savo 
nykštukei. Mes apsikabinome. 

— Telydi jus Dievas, - sušnibždėjo ji. - Susitiksim Blua. 

— Atminkit, - šyptelėjau, - užteks paimti mano brangenybių dė- 
žutę ir vieną ar dvi padoresnes sukneles. Visa kita gali likti čia. Gizo 
šeimyna galės išlydyti mūsų lėkštes ir nukaldinti atminimo monetų. 

Anos Marijos skruostu nusirito ašara. Lukrecija priglaudė ją prie 
savęs, O aš įsėdau į palankiną. 

Balkšvą ryto dangų perrėžė tekančios saulės spinduliai. Aš stab- 


telėjau. Netrukus paliksiu Luvrą, kuris matė didžiausias mano per- 

gales ir apmaudžiausias klaidas, ir galiausiai būsiu ištremta šeimos, 
kurios, nepaisant visų gudrybių, man jokiais būdais nepavyko įveik- 
ti. Paryžiečių lūpose mano vardas tapo keiksmažodžiu, o mano sū- 
nus, lydimas žmonos ir ištikimiausių bičiulių, jau lekia kažkur link 
Luaros, palikęs atvirus užpakalinius rūmų vartus. 

Vis dėlto, paskutinįsyk žvelgdama į senuosius Luvro mūrus, ryto 
saulės gailestingai užlietus pilkšvai rožine šviesa, aš be ašarų ir ap- 
gailestavimų ištariau jiems sudie. 

Šiaip ar taip, aš esu Mediči. 


TRISDEŠIMT DEVYNI 


ARA 


RA TOKS ARABŲ MITAS, KAD MŪSŲ MIRTIES DIENA IR BŪDAS 
Y. iš anksto nulemti, ir mes niekaip negalime to pakeisti, ką 
bedarytume. Aš niekad per daug nesukau sau galvos nei dėl neti- 
kėlių pasakojimų, nei dėl savo pačios Bažnyčios žadamo amžinojo 
gyvenimo. Buvau prisižiūrėjusi pernelyg daug niekšybių, daromų 
tikėjimo vardu. 

Vis dėlto turėjau gana laiko ir progų pamąstyti apie tą neregimą 
esybę, vedančią mus gyvenimo keliu, ir apsvarstyti, kodėl jis nu- 
sprendė esant reikalinga šitaip mane išbandyti. Argi dar per mažai 
prisikentėjau dėl savo kraujo? Kiti gyvena trumpiau ir tepadaro vos 
dalį to, ką aš sugebėjau nuveikti, tačiau jie sėdi sostuose su švytin- 
čiais vainikais ant galvos, o aš lyg didžiausia nedorėlė turiu murdytis 
šmeižte ir purve. 

Belaukdama to, kas neišvengiama, aš regiu mirusiuosius. Pirmąjį 
kunigaikštį de Gizą - grėsmingąjį Randuotąjį, Žaną Navarietę, Ko- 
linji ir Mariją Stiuart - savo buvusius priešus ir bendrininkus, kurie 
visi paaukojo gyvybę už tai, dėl ko grūmėsi. Kad ir kokie svarbūs jie 
buvo gyvi, po mirties visi tapo legendomis. 

Kokią gi epitafiją ant mano kapo įrašys istorija? — klausiu pati savęs. 

Didžiojoje Blua pilies menėje su paauksuotais piliastrais ir violeti- 
nėmis arkomis susirinkusi Katalikų lyga piktdžiugiškai laukė mano 
sūnaus kapituliacijos. Mano misija pas Gizą buvo sėkminga; kaip ir 
tikėjausi, jis nė nemėgino manęs sulaikyti. Jis priėmė iš manęs sutar- 
tį ir leido man vykti čionai, pas sūnų. Tačiau kelionė iš Paryžiaus po 
šitiek nerimo mėnesių išsunkė paskutines mano jėgas. 

Taigi manęs menėje nebuvo, tačiau pasiunčiau tenai Lukreciją 
ir ji viską man papasakojo. Ten susirinko visi, kurie daugybę metų 
nepaliaujamai stengėsi mus sužlugdyti: katalikai didžiūnai, guber- 
natoriai ir pareigūnai, klastingi pasiuntiniai ir amžini šnipai. O ant 
pakylos stovėjo Henrikas, pasidabinęs šermuonėlio kailiais, ir ramiu 
balsu reiškė man padėką už pastangas. 

— Mes neturime pamiršti, kiek išmėginimų karalystės labui pa- 
tyrė mano motina karalienė. Manau, kad šiame susirinkime dera 
Prancūzijos vardu išreikšti jai dėkingumą. Kiek pastangų ji įdėjo, 
atremdama įvairiausias grėsmes! Ji visuomet triūsė negailėdama sa- 
vęs, nepaisydama nei amžiaus, nei silpnos sveikatos. Juk ji paaukojo 
net ir asmeninę savo gerovę! Būtent iš jos aš išmokau, koks turi būti 
karalius. 

Gaila, kad nemačiau tų ponų veidų išraiškos ir savo akimis nere- 
gėjau, kaip jie sumišo, klausydamiesi pagyrų Italijos Jezabelei. Deja, 
esu prikaustyta prie lovos, su kiekvienu įkvėpimu krūtinę man lyg 
replėmis gniaužia skausmas, kūną purto karštis, o kojos sutinusios 
nuo susikaupusių skysčių. Galiausiai ligos mane prigriebė! Daktarai 
be paliovos girdo mane visokiais šlykščiais vaistais ir vynioja žolelių 
nuovire išmirkytus tvarsčius ant išpampusių mano blauzdų. Jie tiki- 
na mane, kad pasveiksiu, neva čia - tik laikinas paūmėjimas. 

Aš šypsausi. Jie tik nedrįsta garsiai ištarti to, ką aš jau žinau. 

Aš baisiai ilgai miegu. Lauke sūkuriuoja sniegas, o viduje mano 
damos nuolat kursto židinius. Mano gobelenai ir indai, mėgsta- 
miausi mano portretai ir kilnojamasis mano staliukas - viskas atga- 
benta iš Luvro. Lukrecija tiesiog nepataisoma. Juk liepiau jai neimti 
per daug daiktų - o ką ji padarė? Pergabeno čionai visą mano kam- 
barį, sukrovusi į vežimus ir ant mulų. 

Kartais naktį pabundu ir klausau, ką prieškambaryje veikia mano 
damos. Ana Marija prašėsi miegoti mano kojūgalyje, tačiau aš nesu- 
tikau. Ji jau sena. Jai reikia savos lovos, o ne pagalvės prie mano kojų. 

— Be to, mūsų ponia nieku gyvu negalės pasilsėti, kai tu šitaip 
knarki! — dar išbarė ją Lukrecija. 

Pasirodo, Ana Marija knarkia. Niekad nepastebėjau. 

Nakties viduryje, kai lieku viena su savo mintimis, aš užžiebiu 
žvakę, pasistatau ant rašalu sulaistyto kilnojamojo staliuko ir išsi- 
traukiu savo užrašus. Aš meiliai braukiu rankomis per nutrintus pus- 
lapius, kuriuos merkė Luaros lietūs, degino Bajonos saulė ir drengė 
Navaros šlapdriba. Skaitau juos su meile, atsekdama savo gyvenimo 
kelią: iš Florencijos į Fontenblo, iš Šenonso į Luvrą; kunigaikštytė ir 
dofinė, karalienė ir karalienė motina - kuo tik aš nebuvau! 

Kartais aš užsnūstu, apsikrovusi šiais sąsiuviniais, o atsibudusi 
jų neberandu — būna vėl tvarkingai sudėti savo vietoje. Lukrecija 
visada atsikelia anksčiau už mane. Ji žino mano paslaptį, bet niekad 
niekam nė žodžiu neprasitarė. Esu tikra, kad atėjus laikui galėsiu 
patikėti jai įvykdyti savo valią. 


Kokia šiandien diena? Niekaip neatsimenu. Turbūt jau nebetoli Ka- 
lėdos. Kadaise laikas atrodė toks vertingas, toks neužčiuopiamas, 
nepagaunamas ir taip greit išnykstantis. Dabar valandos viena po 
kitos vyniojasi lyg gijos ant Penelopės kuodelio, viena kitai perleis- 
damos užduotį dar šiek tiek atitolinti amžinybę. 

Kartais, kvepėdamas muskusu, pas mane užsuka Henrikas. Jis 
vėl per daug sulyso, dažniausiai vilki tamsiai raudono aksomo dra- 
bužiais, o juodus savo plaukus nešioja paleidęs ant pečių ir lyg ne- 
rasdamas sau vietos vis stabteli pakilnoti ant mano tualetinio sta- 
liuko surikiuotų buteliukų ar perdėlioti iš vienos vietos į kitą mano 
šepečių ir veidrodėlio. Matau, kad jam labai patinka tas veidrodė- 
lis — jis godžiai jį apžiūrinėja, kaip darydavo vaikystėje. 

— Kodėl jis vis dar gyvas? — klausiu jo. 

Jis gūžteli, švelniais pirštais čiupinėdamas raižytą veidrodėlį. 

— Aš laukiu. 

— Laukiat? Ko? 

Jis padeda veidrodėlį ir prieina prie mano lovos. Jo veidas išrau- 
dęs, bet ne iš pykčio. Tai džiaugsmas. Kažkas aiškiai nutiko. 

— Ar pasakyti jums paslaptį? - jis palinksta man prie ausies. — Is- 
panijos Pilypas išsiuntė laivų armadą pulti Anglijos. Toji Tiudor su- 
daužė juos į šipulius. Visas Paryžius dabar juokiasi iš Gizo, kuris Pi- 
lypo pinigais įkūrė savo lygą. Mieste net pasirodė plakatų: „Pradingo 
nenugalimoji armada! Kas radot, praneškit kunigaikščiui Gizui!“ 

Jis net atšlyja, smagiai kvatodamasis. 

— Na, argi ne žavu? Eretikė Tiudor triumfuoja, o Pilypas II su- 
žlugdytas! Gizas neteko savo ispanų paramos. 

Man baisiai maga šokti iš lovos, išsikviesti Biražo ir pulti atplėši- 
nėti pranešimų ieškant naujienų, kuriomis galima bus pasinaudoti. 
Tačiau Biražo miręs, o aš negaliu pasijudinti. Todėl tik seku akimis 
sūnų, einantį iš kambario. Jis niūniuoja sau po nosimi: 

— Dingo, pradingo, kaip jūroj armada... 

Žinau, kad jo keršto valanda nebetoli. 


Praeitą naktį man vėl pakilo karštis. Mačiau aplinkui tik šešėlius, 
kažkas šnibždėjosi: „Skystis plaučiuose... jai reikia nuleisti kraują.“ 
Jaučiu, kaip jie bijo. Bijo dėl manęs. Jie mano, kad aš mirsiu. Aš no- 
riu mirti. Trokštu amžiams pasinerti į palaimingą užmarštį. Bet dar 
ne dabar. 

Prancūzija mane tebelaiko ir neleidžia man pailsėti. 


Tai ženklas. Įvyko. 

Anksti ryte mane pažadina garsus riksmas ir kažkoks smarkus 
dunkstelėjimas virš galvos, tarsi viršutiniame kambaryje būtų įsi- 
plieskusios peštynės. Viršum mano kambarių yra mano sūnaus ap- 
artamentai; kai vidun įpuola apsimiegojusios mano damos, matau 
per lubas prasisunkusį raudoną kraujo lašą. Jis pakimba ant žalia ir 

auksine spalva dažytų sijų, o tada papteli ir ištykšta ant mano paklo- 
dės, visai šalia dešinės mano rankos. 

Aš aikteliu. Lukrecija greit pripuola prie manęs; iš susirūpinusio 
jos veido ir drebančios rankos, kurią uždeda man ant kaktos, su- 
prantu, kad nei ji, nei Ana Marija nieko nemato. Jos nepastebi lašų, 
kurie krinta vienas po kito ir taukšėdami tykšta man ant lovos. O aš 
matau. Matau kraują. Kraujas varva ant manęs nuo lubų - visai taip 
kartą regėjau sapne, prieš Herkulio mirtį. 

Tik šįsyk aš nemiegu. 

Lukrecija paima šalia mano lovos stovintį aguonų buteliuką. Ma- 
nydama, kad man labai skauda, ji jau nori paruošti nuoviro, bet aš 
ją sulaikau: 

— Ne. Geriau eikit. Sužinokit, kas darosi. 

Tačiau, kol juodvi su Ana Marija nieko nesuprasdamos žiūri vie- 
na į kitą, vidun įžengia Henrikas. Rankoje jis laiko durklą kruvinais 
ašmenimis. Jis sviedžia jį man ant lovos. Mano damos krūpteli ma- 
tydamos raudoną dėmę, kurią durklas palieka ant paklodės. 

— Padaryta, - sako sūnus. — Jis grūmėsi kaip kampan įvarytas 
žvėris, bet aš išpjoviau jį sau iš širdies. 

Aš tylėdama žiūriu į jį. Matau, kad jo barzdelė aptaškyta krauju, 
kraujas varva ir per kaklą. 

— Pakviečiau jį drauge papusryčiauti, - priduria jis jau tylesniu, 
beveik melancholišku balsu, tarsi galvodamas apie tolimą praeitį. — 
Jis atėjo tik su broliu, be palydos. Tikriausiai manė, kad pats savo 
rankomis jį aptarnausiu. Aš taip ir padariau. Smeigiau jam pirmas, 
o tada jau leidau savo keturiasdešimt penkiems jį pribaigti. Deja, jo 
brolis irgi turėjo mirti. 

Aš nudelbiu akis. Gizas nebegyvas. Mano sūnus pagaliau atsiko- 
vojo sostą. 

Lukrecija suima durklą už rankenos ir pakėlusi sijonais švariai jį 
nušluosto. 


Praeitą naktį sapnavau sapną. Mačiau klūpančius žmones, jie verkė. 
Dar mačiau kambarį ir juodai užklotą lovą —- paruoštą man. Pabun- 

du sunkiai gaudydama orą, visa įsipainiojusi į paklodes. Vidun įbė- 
ga Lukrecija su Ana Marija. Net prikūrenti židiniai neįveikia šalčio. 
Joms iš burnų kyla balti garo kamuolėliai. Jos drebėdamos stovi prie 
mano lovos ir žiūri į mane. Sakau: 

— Padėkit man atsikelti! 

Jos bando mane atkalbėti, aiškina, kad baisiai šalta, o aš karš- 
čiuoju ir mano plaučiuose yra kraujo. Net grasina pakviesti mano 
gydytojus. Bet aš jų nepaisau. Pradedu keltis pati, akinama ryžto, 
kuris netikėtas ir man, ir joms. 

— Aš turiu keltis, - kartoju. - Turiu! 

Jos užvelka man juodą sijoną ir korsažą, apsupa apsiaustu ir pa- 
duoda pirštines. Bet aš purtau galvą. 

— Ne, pirštinių nereikia. Mano pirštai buvo pliki. 

Jos žiūri į mane lyg į beprotę. Gal aš tikrai išprotėjau? Bet vis tiek 
noriu pamatyti pati. Turiu žinoti, ar tai, ką prieš daugybę metų regė- 
jau Florencijoje, būdama dar vaikas, jau tikrai įsikūnijo. 

Mes einam apšalusiais koridoriais, o mūsų bateliai garsiai kaukši 
akmeninėmis grindimis. Visa pilis tyki lyg koks ledinis labirintas. 
Aš susikaupusi dėlioju kojas. Blauzdos ir šlaunys sunkios lyg granito 
stulpai. Mano plaučiai švilpia. Burnoje kraujo skonis. Bet kuriomis 
kitomis aplinkybėmis turbūt susmukčiau. 

Išsuku iš už kampo. Štai ir jos — atviros durys. Girdžiu viduje 
aimanas. Lukrecija stveria man už rankos, šnibžda, kad čia - tarnų 
sparnas ir mums nesą čia ko veikti. 

Aš papurtau galvą ir sunkiai, iš lėto žengiu prie durų — tarsi iš 
dvasių pasaulio būčiau laikinai grįžusi į mirtingą savo pavidalą. 
Stabteliu, tada įsikimbu durų staktos. 

Į mane atsigręžia nepažįstami ašaroti veidai. Negirdžiu, ką jie 
sako, matau tik didžiulę lovą su juodu baldakimu. Jaučiu, kaip 
be garso žengiu prie jos, bejausmės mano kojos mindo sutrintas 
žiemos gėles, aš traukiu į save aitrų šieno ir smilkalų kvapą, nors 
nieko neužuodžiu. Aš tiesiu ranką, praskiriu lovos užuolaidas ir 
matau... 

Atsidūstu, išvydusi ilgai lauktą vaizdą. 

Gizo akys užmerktos, nuo dailaus veido nuvalytas kraujas, ap- 
taškęs jį grumiantis dėl savo gyvybės. Raumeningos jo kojos atrodo 
tarsi iškaltos iš dramblio kaulo - tokios tobulos ir didingos. Plačioje 
krūtinėje juoduoja žaizdos - kaip stigmos, paliktos keturiasdešimt 
šešių į kūną įsmigusių durklų. Į gyslotas rankas įdėtas sidabrinis 
kryželis. Man atrodo neįtikėtina, kad šis žmogus, kurio likimas taip 
glaudžiai buvo susipynęs su manuoju dar nuo tada, kai mažiukas jis 
žaidė su mano vaikais, - ir tą naktį, kai mačiau, kaip jis neteko tėvo, 
paskui per baisų smurtą, kuriam jis davė valią šv. Baltramiejaus die- 
nos išvakarėse, - galėtų būti toks ramus. Jis - paskutinis iš savo kla- 
no; kad ir kokie galingi, Gizai daugiau nebeatsigaus. 

Visgi Prancūzija galiausiai laimėjo, nepaisydama nieko. 

Aš atsitraukiu. Nusisuku. Vėl pašoka karštis. Mano siela su 
džiaugsmu veržiasi lauk. 

Beliko padaryti tik vieną dalyką. 


BLUA, 1589 


ABA 


ISKAS BAIGTA. KAIP PRIEŠ DAUGELĮ METŲ IŠPRANAŠAVO SE- 
V. Maestro, aš įvykdžiau tai, kas man buvo skirta. Karštis 
vis kyla, šlubuoja širdis. Netrukus šeimynykščiai sueis su manim 
atsisveikinti; mano sūnus prisės šalia ir laikys mano ranką, raudant 
mano damoms. Prasidės budėjimas. 

Užantspaudavau paskutinį savo laišką Henrikui. Jame primenu, 
kad kelyje į taiką dabar nebėra kliūčių. Jei jis gerai sutars su savo 
pusbroliu Burbonu, Navarietis apsaugos ir jį, ir Prancūzijos ateitį. Jis 
leis Henrikui karaliauti, kol ateis laikas pačiam perimti sostą. 

Dabar turiu baigti rašyti. Lukrecija jau žino, ką daryti toliau. Tai 
mano pareiga, paskutinė mano auka. Savo paslaptis turiu nusinešti 
į kapą. Tačiau kaip sunku man palikti šiuos oda įrištus tomelius, 
išblukintus mano gyvenimo metų. Atsisveikinti su jais — tai lyg ati- 
duoti viską, ką mylėjau ir ko netekau. 

Čia mano išpažintis baigiasi. 

Į aguonų nuovirą įmaišiau Maestro dovanotų nuodų likučius. 
Buteliukas jau patamsėjęs, trapus, bet apgaulingai tvirtas; krapšty- 
dama nuo jo šonų sau į taurę užsilikusius miltelius, mąsčiau, kaip 
keista, kad toks mažas daikčiukas gali būti šitoks galingas. Miltelių 
belikę visai mažai, jie niekaip iškart manęs nenužudys; be to, per 

šitiek metų jie turbūt išsivadėjo, bet vis tiek gal paskubins mano iš- 
ėjimą. 

Temnstant užmerkiu akis ir paskutinįsyk įsivaizduoiu Navarietį, 
raitą ant juodo karo žirgo su balta plunksna kepurėje. Jo barzda veš- 
li, vario spalvos, o vėjų nugairintas veidas ryžtingas. Matau, kaip 
prijojęs pažas šaukia jam: „Paryžius nepasiduoda!“ Tai išgirdus, Na- 
variečio akys nekantriai blyksteli. Šįkart man nebereikia itin steng- 
tis, kad išgirsčiau jo atsaką: neketinu laikinoje dabartyje pamesti 
ateities pažado. 

Matau, kaip jis atsilošia ir nusikvatoja. Tada atšauna: „Tikrai, jie 
nepasiduoda? Ką gi, teks duoti jiems, ko nori. Šiaip ar taip, Paryžius 
vertas mišių!“ 

Aš atsidūstu. Tebūnie. 


AUTORIAUS ŽODIS 


ARA 


METŲ SAUSIO 5 DIENĄ, BŪDAMA ŠEŠIASDEŠIMT DE- 
1 5 39 metų amžiaus, Luaros slėnyje stovinčioje 
Blua pilyje mirė Kotryna Mediči. Savo testamentu ji aprūpino šei- 
mynykščius, o didžiąją nekilnojamojo turto dalį paliko vaikaičiams. 
Šenonso pilis atiteko Henriko žmonai Luizai; kita Kotrynos marti, 
Karolio našlė Izabelė (žinoma kaip Elžbieta) Austrė gyveno ten kar- 
tu su Luiza iki pat savo mirties 1592 metais. 

Likusią motinos nuosavybę paveldėjo Henrikas. Testamente Ko- 
tryna nė nepaminėjo savo dukters Margo, kuri iki 1599 metų liko 
įkalinta Usone. 

Užsienio šalių pasiuntiniai savo pranešimuose trumpai užsimi- 
nė apie Kotrynos mirtį, bet daugiau dėmesio skyrė einamiesiems 
reikalams. Žmonės jos taip nekentė ir bijojo, jog Paryžiaus miesto 
valdžia įspėjo Henriką, kad, jei jis išdrįs laidoti motiną Sen Deni 
bazilikoje, jie išvilks ją lauk ir nutempę „šakėmis“ įmes į Seną. Todėl 
ji keturiasdešimt dienų išgulėjo pašarvota Blua, o tada buvo palai- 
dota gretimoje Sen Sovero bažnyčioje. Po daugelio metų jos palaikai 
buvo perkelti į Sen Deni. Per Prancūzijos revoliuciją minia išniekino 
baziliką, o karalių griaučius suvertė į bendrą duobę. Vis dėlto dar ir 

šiandien galima apžiūrėti didingą marmuro antkapį, kurį Kotryna 
buvo užsakiusi sau ir savo vyrui. 

Vienuolis kapucinas, neva nusamdytas kerštaujančios Gizo se- 
sers, 1589 metais nudūrė Henriką III. Prieš mirdamas jis dar spėjo 
sudaryti sutartį su savo pusbroliu Burbonu - Henriku Navariečiu, 
nors sunku pasakyti, ar taip pasielgė vykdydamas paskutinę velio- 
nės savo motinos Kotrynos valią. Tačiau Navarietis iš tiesų užėmė 
sostą kaip Henrikas IV ir tapo vienu iš mylimiausių, tolerantiškiau- 
sių Prancūzijos karalių. Vis dėlto jam prireikė net dešimties metų 
Paryžiui užimti. Kad įkeltų koją į šį miestą, jis galiausiai netgi priė- 
mė katalikybę; šis sprendimas davė pagrindą atsirasti žinomam po- 
sakiui, esą „Paryžius vertas mišių“. 

Vadovavimą Katalikų lygai, įsteigtai nužudytojo kunigaikščio de 
Gizo, perėmė kitas jo brolis. Lyga katalikiškoje Prancūzijoje išsau- 
gojo reikšmingą įtaką iki pat 1596 metų sausio, kai Henrikas IV savo 
įsaku ją uždraudė. 

Pagrindinė Gizų giminės šaka išnyko 1688 metais. 

Margo buvo paleista iš namų arešto tik tada, kai sutiko anuliuo- 
ti savo santuoką. Ji grįžo į Paryžių, kur toliau gyveno vis didesnėje 
prabangoje, dar gyva būdama tapo legenda ir parašė gana intriguo- 
jančius memuarus. Ji mirė 1615 metais, sulaukusi šešiasdešimt vie- 
nerių ir penkeriais metais pergyvenusi savo buvusį vyrą. 

Henriko IV antrąja žmona tapo Marija Mediči, kilusi iš mažes- 
niosios Medičių giminės atšakos. 1601 metais Marija pagimdė būsi- 
mąjį Liudviką XIII. Kaip ir Kotrynai, jai daugelį metų teko taikstytis 
su vyro neištikimybe ir tik tapusi našle ji įgijo galią kaip savo maža- 
mečio sūnaus regentė. 

Henrikas IV dvidešimt vienerius metus valdė Prancūziją. Nors 
ir atsivertęs į katalikybę, jis įtvirtino ribotas hugenotų teises ir kaip 
įmanydamas stengėsi išlaikyti religinę santarvę. Sulaukusį penkias- 
dešimt šešerių, jį važiuojantį karieta Sen Onorė gatvėje nudūrė fa- 
natikas katalikas. Karalius mirtinai nukraujavo. Po jo mirties Pran- 


cūzija ir vėl paniro į religinius vaidus. Jo palikuonys tęsė Burbonų 

dinastiją, kol ji buvo nuversta 1793 metais. Hugenotų persekiojimas 
baigėsi tik tada, kai per revoliuciją 1789 metais jiems įstatymiškai 
buvo suteiktos lygios teisės. 

Ligi pat mūsų dienų Kotryną Mediči gaubia niūrūs mitai. Ją kal- 
tino pačiais šlykščiausiais XVI amžiaus nusikaltimais, tarp jų - ir 
Žanos Navarietės bei Gasparo de Kolinji nužudymu. Kai kas net ti- 
kina, esą ji nunuodijusi vyresnįjį savo vyro brolį ir du vyriausiuosius 
savo sūnus, o ką jau kalbėti apie visą pulką menkesnės svarbos dva- 
ro veikėjų, kurie bandė jai priešintis arba jos nekentė. 

Kiek šiuose mituose tiesos? Ar Kotryna iš tiesų negailestingai 
susidorodavo su kiekvienu, kas stodavo jai skersai kelio? Ar ją ti- 
krai kamavo „valdžios godulys'? Asmeniškai ją pažinojusių žmonių 
nuomonės nesutampa; o tie, kurie jos nepažinojo, aišku, dar labiau 
nesutaria. Elžbieta I yra sakiusi, kad iš visų Europos valdovų Kotry- 
nos ji bijojusi labiausiai. Jei kas būtų to paties paklausęs Ispanijos 
karaliaus Pilypo II, ko gero, jis būtų jai pritaręs. Keista, bet išgir- 
dęs smerkiant savo velionę uošvę, būtent Henrikas IV stojo jos ginti 
sakydamas: „Klausiu, o ką gi reikėjo daryti moteriai, kuri po vyro 
mirties liko su penkiais mažais vaikais ir dviem galingomis giminė- 
mis —- mūsų pačių [t. y. Burbonų) ir Gizų, siekiančiomis tik vieno — 
užgrobti karūną? Stebiuosi, kad ji dar palyginti neblogai tvarkėsi!“ 

Kad pavaizduočiau Kotryną, turėjau įsiskverbti anapus istoriš- 
kai nusistovėjusio jos įvaizdžio — juodai apsirengusios našlės, kuriai 
terūpi tik sąmokslai ir klasta. Jos rašytų laiškų išlikę ištisi tomai, jos 
amžininkų - ne mažiau. Turėjau remtis dar ir daugybe kitų to meto 
ir šiuolaikinių šaltinių, kad praturtinčiau savo supratimą apie ją ir 
apie tą laikotarpį, kuriuo ji gyveno. 

Savo nuostabai, aš išvydau drąsią paauglę, kuri ištvėrė grėsmingą 
vaikystę, o paskui - nelengvą santuoką ir tapo humaniška moteri- 
mi, tiesiog neįtikėtinai gebančia rasti kompromisą. Kotryna nekentė 
karo ir nuolat siekė taikos; kaip karalienės ir motinos, jos svarbiau- 
sias tikslas buvo užtikrinti dinastijos išlikimą. Nors ji padarė bai- 


sių klaidų, aš netikiu, kad būtų sąmoningai rengusi šv. Baltramie- 

jaus nakties žudynes: ji tiktai siekė pašalinti Kolinji, kurį pagal to 
meto supratimą drąsiai galima laikyti išdaviku. Apimta panikos ir 
skubėdama po pirmojo nepavykusio anoniminio bandymo jį nužu- 
dyti, Kotryna nesuvokė, kad siųsdama Gizą pribaigti Kolinji ir kitų 
jo namuose susibūrusių hugenotų vadų ji sukels skerdynes visame 
Paryžiuje ir jo apylinkėse, kurios nusineš šešių tūkstančių žmonių 
gyvybes ir amžinai apjuodins jos vardą. Nors religiniais klausimais 
ji ir nebuvo visiška taikdarė, jos požiūris radikaliai skyrėsi nuo Gizų 
nuostatos — šie neatlyždami persekiojo eretikus. Visą savo gyveni- 
mą Kotryna baisėjosi nuožmiu fanatizmu, kuris vyravo Ispanijoje, 
ir kaip įmanydama stengėsi, kad Prancūzijoje jis nesuvešėtų. Deja, 
tik labai nedaugelis jos aplinkos žmonių palaikė jos taikdariškas pa- 
stangas. 

Kotrynos domėjimasis okultizmu yra gana gerai dokumentuo- 
tas; kaip ir daugelis Renesanso žmonių, ji nuoširdžiai tikėjo nemato- 
momis jėgomis. Apie jos pačios vizijas ir „aiškiaregystę“ yra ne kartą 
užsiminę jos šeimos nariai ir bičiuliai; keletas mano čia pavaizduotų 
epizodų yra tiesiogiai perimti iš jų pasakojimų. Kotryna iki pat jo 
mirties globojo Nostradamą, o Kozimas Rudžjeris buvo asmeninis 
jos astrologas ir iš tiesų ją išdavė. Tačiau jos menamas polinkis į juo- 
dąją magiją ir nuodus nėra patvirtintas, o legenda apie tai, neva Blua 
pilyje ji turėjusi visą spintą su nuodais, yra visiškas prasimanymas: 
slapti skyreliai, kuriuos ir šiandien galima ten pamatyti, skirti asme- 
niniams dokumentams, o ne nuodams saugoti. Aš neradau patiki- 
mų įrodymų, kad Kotryna būtų ką nors nunuodijusi arba kada nors 
griebusis juodosios magijos, tačiau nemažai daiktų, rastų Šamboro 
pilyje po Kozimo Rudžjerio suėmimo, rodo, kad jis galėjo tai pada- 
ryti. Kotrynos dosnumas savo šeimynykščiams, jos viso gyvenimo 
bičiulystė su savo damomis ir Biražo, taip pat jos dėmesingumas 
gyvūnams, kuris tais laikais toli gražu nebuvo įprastas dalykas, yra 
patvirtinti bent keleto tuometinių šaltinių. 

Kotrynos bergždumas santuokos su Henriku pradžioje yra tapęs 
daugybės spėlionių objektu. Vieni mano, kad kaltas buvo Henrikas, 

kuriam teko ištverti nežymią varpos operaciją, kad galėtų tinkamai 
ejakuliuoti; kiti tikina, kad pačios Kotrynos mergystės plėvė buvu- 
si itin stora, ir ją tekę perpjauti chirurginiu būdu. Žinoma, neįma- 
noma patikrinti, ar tokios medicininės problemos tikrai egzistavo. 
Mano galva, tikėtiniausias paaiškinimas akivaizdus: Diana de Puatjė 
iki minimumo apribojo Henriko apsilankymus žmonos miegama- 
jame, kol visiškai palenkė Kotryną savo valiai ir įtvirtino savo val- 
džią abiem karališkiesiems sutuoktiniams. Tai, kad Kotryna staiga 
pastojo būtent tada, kai kūdikio atsiradimas jai buvo tapęs gyvybės 
ar mirties klausimu, tikrai neatrodo esąs atsitiktinumas. Žinoma, 
Kotryna paskui susilaukė ir daugiau vaikų, iš kurių septynetas iš- 
gyveno; į romaną aš neįtraukiau vieno jos sūnelio, kuris mirė vos 
kelių mėnesių, ir 1556 metais patirto persileidimo, per kurį ji neteko 
dvynių dukterų. 

Kotryna Mediči nugyveno sudėtingą gyvenimą labai sunkiais lai- 
kais, todėl, nenorėdamas pernelyg apkrauti skaitytojo ištisa įvykių, 
vardų ir titulų maišalyne, aš kai ką jos gyvenimo istorijoje nežymiai 
pakeičiau. Pavyzdžiui, romane minimi tik trys iš devynių jos dukters 
Klaudijos vaikų; vyriausiojo sūnaus vardas iš tiesų buvo Henrikas, o 
antrojo — Karolis. Aš sukeičiau vardus, kad išvengčiau dar didesnės 
painiavos, turėdamas omenyje tai, kiek Henrikų ir taip jau gyvena 
šios knygos puslapiuose. Neminiu aš ir Karolio IX pavainikio sū- 
naus, kurį pagimdė jo meilužė, bei antrojo Pranciškaus I sūnaus, irgi 
vardu Karolis, kuris mirė dar anksčiau už savo tėvą. Ir nors Ispanijos 
karalius Pilypas II išties buvo svarbi ir grėsminga figūra Kotrynos 
gyvenime, jųdviejų susitikimas Bajonoje yra išgalvotas, nors istori- 
nis kontekstas tikras. Kotryna labai panašiai kalbėjosi su nepapras- 
tuoju Pilypo atstovu - Albos kunigaikščiu. 

Gizų giminė jau vien savo gausumu yra tikras iššūkis romanistui, 
tad ir vėl, siekdamas kuo didesnio aiškumo, jos narių skaičių aš kiek 
įmanoma sumažinau. Truputį reikšmingesnis atrodytų titulo pakei- 
timas: Randuotojo brolis monsinjoras iš tiesų buvo ne kardinolas de 


Gizas, o Lotaringijos kardinolas. 

Taip pat aš sumenkinau ir Burbonų princų vaidmenį. Antuanas, 
Navaros karalienės sutuoktinis ir Henriko IV tėvas, sukėlė nemažą 
sumaištį Pranciškaus II valdymo metais; jis ir jo brolis Kondė žuvo 
mūšiuose vos per kelerius metus vienas po kito. Kad mažiau ap- 
kraučiau siužetą, Antuaną paminėjau trumpai, o jo brolį Kondė išvis 
praleidau. 

Visos kitos klaidos, pakeitimai ar praleidimai - tiek sąmoningi, 
tiek netyčiniai — yra vien tik mano. 


Norintiems daugiau sužinoti apie Kotryną ir jos epochą siūlyčiau 
paskaityti šias knygas: 

1974. 

Nicolson, 2003. 

1963. 

Fontana Press, 1996. 

Sedgwick, Dwight Henry. The House of Guise. New York: Bobbs 
Merrill, 1938. 

Seward, Desmond. Francois I: Renaissance Prince. New York: 
Macmillan, 1973. 

Strange. Mark. Women of Power. New York: Harcort Brace 
Jovanovich, 1976. 


PADĖKA 


ARIA 


ORIU NUOŠIRDŽIAI PADĖKOTI SAVO PARTNERIUI, KURIS 

buvo greta per visus tuos metus, kol ieškojau leidėjo, ir nė kar- 
to nepasiūlė man liautis rašius. Mano agentė Jennifer Weltz iš Jean 
V. Naggar literatūrinės agentūros yra nenuilstanti kovotoja ir bičiu- 
lė. Man labai pasisekė su redaktore Susanna Porter, kuri padėjo man 
parengti dvi knygas ir visuomet savo įžvalgomis priverčia mane pa- 
matyti daugiau, nei iš pirmo žvilgsnio atrodo. Redaktorės padėjėja 
Jillian Ouint, techninė redaktorė Jude Grant, korektorė Karen Nin- 
nis, reklamos agentė Lisa Barnes ir visa kūrybinga Ballantine Books 
komanda dirbo su manim negailėdamos jėgų. Labai džiaugiuosi, 
kad Jungtinėje Karalystėje irgi turiu puikią redaktorę Suzie Doore ir 
galiu pasikliauti Hodder 8 Stoughton komanda. 

Dėkoju visiems šauniems tinklaraštininkams, kurie aprašė mano 
knygas ir geranoriškai bei entuziastingai mane palaikė. Be jūsų kny- 
gos reklama nė iš tolo nebūtų toks smagus dalykas. 

Ir pagaliau dėkoju tau, skaitytojau. Tu — kasdienis mano įkvėpi- 
mo ir iššūkių šaltinis, ir viliuosi, kad dar daugelį metų galėsiu tave 
džiuginti. Aš visuomet mielai dalyvauju skaitytojų grupių susitiki- 
muose. 

Daugiau informacijos galima rasti www.cwgortner.com 

„Popiežė Joana“ - pribloškianti istorija apie nepaprastą 
moterį, aistringai mylinčią ir drąsiai kovojančią su viduramžių 
prietarais ir tamsumu. 


Ar iš tiesų Katalikų bažnyčią valdė ir popiežiaus soste sėdėjo moteris? Gal 
čia tik graži legenda apie viduramžių moterį, pasiekusią, atrodytų, tai, kas 
neįmanoma? Vakarų istorijoje apie ją Mažai žinoma, nes sunaikinti visi jos 
egzistavimą liudijantys dokumentai. O Romos dvasininkai turėjo svarių 
priežasčių kai kuriuos faktus ištrinti iš istorijos... 

Ši knyga apie šviesią, drąsią ir svajojančią moterį, apie didžią jos gyvenimo 
meilę - vienintelę iki mirties. 


ANTHONY DoERR 


NEREGIMOJI ŠVIESA 


ia 4 
io 2 


ŠVIESA 


NEREGIMOJI 


Labai tikroviškas ir sykiu užburiantis pasakojimas, 
2015 m. apdovanotas prestižine 
Pulitzerio premija. 


Jaunutė prancūzaitė Mari Lora gyvena Paryžiuje, tėvo jai sukurtame jaukiame 
pasaulyje. Tačiau baigiantis Antrajam pasauliniam karui naciai okupuoja 
Paryžių, Ir ji su tėvu pabėga į senovinį Sen Malo miestą Prancūzijos šiaurėje. 
Vokietijoje, šachtininkų Miestelyje, našlaitis Verneris su jaunesne sesute auga 
sužavėti primityvaus radijo imtuvo, kurį rado šiukšlyne. Bėgant laikui Verneris 
tampa puikiu šių naujoviškų aparatų Meistru ir šis talentas jam atveria kelią į 
Hitierjugendo mokyklą, paskui - į specialųjį dalinį vokiečių armijoje. Atsidūręs 
pačiame karo sūkuryje, Verneris vis aiškiau suvokia, kiek žmonių gyvybių 
kainuoja jo tarnyba. Kol galiausiai atsiduria Sen Malo - mieste, kur susikirs jo ir 
priešų stovyklai priklausančios Mari Loros keliai. 

Ar iš tiesų Kotryna Mediči buvo nuožmi ir negailestinga moteris, kaip ją vaizduoja? 
Į šį klausimą bando atsakyti amerikietis, istorinių romanų autorius C. W. Gortneris. 
Remdamasis jos pačios, jos amžininkų laiškais, kitais to meto ir šių laikų šaltiniais, jis 
piešia drąsią moterį, kuri ištvėrė grėsmingą vaikystę, nelengvą santuoką ir tapo huma- 
niška asmenybe, motina ir valdove. Ji nekentė religinių karų, visą gyvenimą baisėjosi 
nuožmiu fanatizmu ir stengėsi išlaikyti Prancūzijoje santarvę tarp katalikų ir hugenotų, 
neįsileido inkvizicijos. 

Nors rūpindamasi Valua dinastijos išlikimu ji padarė nedovanotinų klaidų, auto- 
rius netiki (ir mus įtikina), kad ji sąmoningai būtų rengusi šv. Baltramiejaus nakties 
žudynes, kurios amžinai apjuodino jos vardą. 

C. W. Gortneris gimęs ir užaugęs Ispanijoje, Malagoje, šiuo metu gyvena Kaliforni- 
joje. Autorius turi kūrybinio rašymo ir istorijos akademinį laipsnį, o jo istoriniai roma- 
nai žavi tiek skaitytojus, tiek kritikus. 

Daugiau informacijos apie autorių galima rasti www.cwgortner.com 

Nė vienas iš mūsų nesame tyras. 
Visi turime nuodėmių, kurias derėtų išpažinti. 


| in pat mūsų dienų karalienę Kotryną Mediči gaubia niūrūs 
mitai. Ji kaltinama pačiais baisiausiais XVI a. nusikaltimais, 
esą ji nuodytoja — nužudžiusi savo vyro brolį ir du vyresniuosius 
savo sūnus, negailestingai susidorodavusi su kiekvienu, kas sto- 
davęs jai skersai kelio, kad ji juodoji našlė, kuriai rūpėjo tik 
valdžia, sąmokslai ir klasta. 

Kotryna Mediči — paskutinė teisėta šlovingos Valua giminės 
palikuonė. Išvaryta iš gimtosios Florencijos, Kotryna tenka į 
žmonas princui Henrikui — Prancūzijos karaliaus Pranciškaus 
I sūnui. Atsidūrusi nepažįstamoje šalyje, ji stengiasi susivokti 
gyvenime, remdamasi savo globojamo Nostradamo pranašys- 
tėmis ir savo pačios aiškiaregystės gebėjimais. Sulaukusi 
keturiasdešimties, Kotryna tampa našle ir lieka viena su šešiais 
mažamečiais vaikais valdyti karalystės, draskomos klastingų ir 
ambicingų didikų vaidų. Dėl nepaprasto atkaklumo, įžvalgumo 
ir neeilinių gebėjimų visuomet rasti kompromisą Kotryna sutel- 
kia savo rankose valdžią. Jos tikslas — išsaugoti sostą sūnums, 
tačiau ji nė neįsivaizduoja, kad gelbėdama Prancūziją privalės 


paaukoti ir savo idealus, ir garbę, ir iškankintos širdies paslaptį. 

